- Toan Dan 


IOAN DAN 


„»„PROCESUL” MAREȘALULUI ION ANTONESCU 


Mareşalul Ion Antonescu, 
conducătorul statului (1940 - 1944) 


Editor: Lucian BORLEANU 

Consilier editorial: Constantin ZAMFIR 
Redactor: G. Z. 

Tehnoredactare: Dragoş DUMITRESCU 
Coperta: Mona SANDU 


Copyright © Editura Lucman - 2005 


Tiraj: 1000 exemplare 


Comenzile pot fi trimise pe adresa editurii: 
Editura Lucman, 

Bucureşti, Bd. Al. I. Cuza nr. 91, Sector 1 
Telefon /fax: 021.223.77.55 
e-mail: comenzialucman.ro 

http: / /www.lucman.ro 


ISBN: 973-723-036-1 


IOAN DAN 


„PROCESUL” 


MAREȘALULUI ION 
ANTONESCU 


— Ediţie revizuită și îmbunătăţită — 


Istoria va păstra pentru totdeauna 
numele Mareşalului Ion Antonescu 
în Panteonul Eroilor Neamului, 

ca pe un mare patriot, 

care şi-a dedicat viaţa 

cauzei poporului român. 

PREFAŢĂ 


Editura LUCMAN îşi face un nou titlu de onoare și responsabilitate 
patriotică, republicând volumul PROCESUL MAREŞALULUI Antonescu, semnat 
de eminentul jurist militar, generalul (r.) loan Dan, într-o ediție revizuită și 
îmbunătățită. 

Este vorba, la prima vedere, de procesul aşa-zişilor „criminali de război” 
români în frunte cu mareşalul Ion Antonescu, intentat de regimul iudeo- 
kominternist instalat în România post-belică de Stalin, drapat conjunctural 
în uniforma pauperă a dictaturii proletariatului, analizat de un magistrat 
militar, prin natura profesiei, auster, sever, lucid și de maximă probitate. 

Spun la prima vedere atât titlul volumului, cât și profesia autorului 
sugerând o analiză juridică a acelui eveniment de ruşinoasă şi infamantă 
slugărnicie a unui caricatural Tribunal al Poporului, neconstituțional, 
invenție ad-hoc a ocupantului sovietic, a ordonanţelor lui din România, 
dirijate de comandoul de import: Ana Pauker-Rabinsohn, colonel sovietic, 
Burach Tescovici, zis Teohari Georgescu, Luka László, zis Vasile Luca, maior 
NKVD, loşka Broitman, zis Iosif Kişinevski, agent sovietic, comandau 
făcând lege printr-o fărădelege la care s-au asociat, din oportunism, laşitate 
și spaimă, o seamă de autohtoni patronați de fostul rege Mihai de 
Hohenzollern-Sigmaringen. 

PROCESUL MAREŞALULUI ANTONESCU al lui loan Dan este o analiză 
pluridisciplinară a guvernării mareşalului Antonescu, pornind de la fiecare 
capăt de acuzare care i s-a adus acestuia şi principalilor lui colaboratori: 
profesorul universitar Mihai Antonescu, vicepreşedinte al Consiliului de 
Miniştri, ministru de Externe; generalul Constantin L. Vasiliu; profesorul 
universitar Gheorghe Alexianu, fost guvernator al Transnistriei. 

De fapt, volumul clădit pe o documentație impresionantă: politică, 
economică, socială, militară, se constituie într-un amplu proces al 
pseudoprocesului intentat de  invadatorul bolşevic României şi 
reprezentantului ei emblematic, mareşalul Antonescu. 

De la acest proces al procesului se ramifică prin documente de arhivă, 
bună parte necunoscute marelui public, argumentele care conduc la 
exemplificarea rolului criminal, antinațional, terorist, jucat în anii 1945- 
1964 de aşa-zisa justiţie populam, instrument al dictaturii proletariatului, 
subordonată organelor represive conduse 95% de alogeni, agenți sovietici 
de calibrul lui Grunberg Boris, zis Nicolschi Alexandru, făcut general de 
securitate, sau Pantiuşa Bodnarenho, zis Pintilie Gheorghe, alt general de 
securitate; Erdei loszef Butika Prancisc, Eindhorn Wilhelm și lista se poate 
lungi de la vârf până la unităţile teritoriale de tip raional, însumând autorii 
genocidului săvârşit împotriva poporului român pentru a-l deznaţionaliza, 
gubemiza şi, în subtext, ca răzbunare talmudică. 

Publicând răspunsurile Mareşalului la acuzele aberante, nici una 


ținând de dreptul penal, toate de ordin politic, autorul întregeşte 
personalitatea AĂlareşcdudui, de dimensiunea istoriei, fixând-o în istorie, 
restituind-o unei contemporaneităţi mioape, intoxicată, debusolată, 
asaltată de opuscule alternative schiloade, arme reșapate ale aceleiași 
Oculte, atunci deghizată în lideri ai proletariatului, astăzi cosmetizată în 
elitiști, globaliști şi cosmopoliți. 

Lectura atentă a acestei cărţi este cutremurătoare. În același timp, 
pilduitoare, ca și înțelesurile ei. 

Aici nu este vorba numai de tragedia unuia din românii care au făcut 
istorie la nivel european, punându-şi viața chezaş pentru idealul 
fundamental, statul naţional unitar, indivizibil şi suveran, România Mare. 
Căruia i-a slujit în trei războaie, din cele patru care l-au întregit. Aici nu 
este vorba numai de un organizator statal unicat în istoria noastră 
modernă, de un strateg de recunoaştere europeană încă din primul război 
mondial. Aici nu este vorba numai de un ofițer de o demnitate ireductibilă, 
la nivelul anticilor între care se înscrie superlativ Decebal. Nici de 
sentințele lui sintetizând un dat al istoriei naţionale, rostite în fața celor 
care, atunci, făceau fără rabat, jocurile pe continent, încercând să ne 
umilească. Nici de tăria de caracter care l-a făcut inflexibil, la toate 
presiunile exercitate de o Germanie ajunsă la apogeul puterii. 

Aici este vorba de însăşi tragedia poporului român aflat, aşa cum a 
zis Mihai Antonescu în memoriul său, eu îi spun «testament politic», între 
două posibilități de destin. Refuzându-se, prin Mareşal, destinului iudeo- 
bolşevic, temporar, a fost învins de această monstruoasă malformaţie 
antiumană, suportându-i bestialitatea, ororile și genocidul. 

Mareşalul este simbolul martirajului României. 

Este meritul generalului magistrat (r.) loan Dan de a-l fi pus în lumina 
strălucitoare a adevărului. 

După cum marele merit al autorului este acela de a fi pus în pagină 
un registru amplu de documente care infirmă acuzele infamante de aşa- 
zis holocaust săvârşit asupra evreilor de armata și autoritățile româneşti 
în cel de-al doilea război mondial, „Holocaust” inițiat și patronat de 
Mareşal. 

PROCESUL MAREŞALULUI ANTONESCU este pentru români şi istoria 
lor contemporană actul de justiție făcut de un magistrat militar, care 
întregeşte superlativ demersurile de gen întreprinse de acei istorici care 
nu se lasă intimidati de penibile presiuni interne şi externe, menite să 
perpetueze la infinit falsificarea adevărului, incriminarea poporului cu 
scopul de a stoarce compensații pentru urmaşi ai unor victime imaginare 
sau, la tejghetărie politică a obține reacordarea cetățeniei unui contingent 
masiv de exilanți, în situația unor tensiuni între Israel şi Lumea Arabă, 
exilanți care s-ar întoarce cu toate utilităţile financiare şi organizatorice 
menite să-i instaleze ca pătură posedantă și dirigentă, făcând din 


România un Kibuţ. 

Specialist în dreptul penal, procesual penal, civil, procesual civil, 
apărător al ofițerilor trimişi abuziv în judecată între anii 1996 — 2000 din 
interese politice, membru în Fundaţia Revoluţiei Române ca luptător cu 
merite deosebite, generalul magistrat (r) loan Dan asigură volumului 
PROCESUL chezăşia adevărului necontrafăcut conjunctural, conferindu-i 
dreptul de a fi un argument de primă mână în bătaia pentru restituirea, 
întru istorie, a uneia dintre personalitățile reprezentative ale neamului: 
Mareşalul Ion Antonescu. 

Mareşalul Ion Antonescu sădit în dreptul imprescriptibil al Basarabiei 
și Bucovinei de a fi ale Țării Mamă. 


Radu THEODORU 


CUVÂNT INTRODUCTIV 


Procesul judiciar înscenat mareşalului Ion Antonescu s-a desfăşurat 
în luna mai 1946, în condiţiile cu totul deosebite în care se afla România 
la sfârşitul celui de Al doilea război mondial. 

Era perioda în care se bucura de mare publicitate judecarea 
criminalilor de război, fie de către tribunale internaționale, fie de către 
tribunale naţionale. 

Noţiunea de „crime de război” nu avea o definiție clară și unitară 
printr-o legislaţie anterioară războiului. Această situație a făcut posibilă 
definirea „crimei de război” de către țările învingătoare, în funcţie de 
interesele forțelor politice aflate la putere. 

Aşa se face că s-a ajuns să fie considerate crime de război în afara 
faptelor de încălcare a normelor internaționale referitoare la purtarea 
războiului și alte acte de guvernare ale conducătorilor țărilor învinse sau 
care au fost considerate învinse. 

Este semnificativ faptul că nici o personalitate din ţările învingătoare, 
cu excepția unor aşa numiţi „colaboraționişti”, nu a fost condamnată 
pentru crime de război. 

Nu mi-am propus să relatez şi să examinez cazuri în care Aliaţii au 
încălcat normele internaționale referitoare la ducerea războiului, pe care, 
evident, nu le-a condamnat nici un tribunal. Doresc însă să-mi exprim 
părerea că justiția pe care o face învingătorul nu poate fi dreaptă și nici 
imparțială. 

Situaţia deosebită în care se afla România după cel de-Al doilea război 
mondial a fost determinată de cel puţin două cauze și anume: 

- Conferinţa de pace nu a recunoscut țării noastre statutul de țară 
cobeligerantă, cu toate că, din punct de vedere al aportului adus la 
înfrângerea fascismului, s-a clasat pe locul patru; 


- România a intrat în sfera de influență a U.R.S.S., influență care s-a 
materializat într-o dominație pe toate planurile. Noile forțe politice care se 
înfiripau cu sprijinul Moscovei au organizat toate procesele judiciare 
împotriva aşa numiţilor criminali de război şi vinovaţi de dezastrul țării, 
urmărind şi prin aceasta două obiective majore: 

1. În primul rând, s-a urmărit ca prin aceste procese să se dea 
satisfacţie deplină Uniunii Sovietice, ai cărei conducători nu-i puteau ierta 
pe cei care au luptat împotriva lor, chiar dacă au făcut-o în virtutea 
dreptului sacru al apărării integrităţii teritoriale a țării. 

2. În al doilea rând, prin procesele judiciare intentate împotriva tuturor 
celor care au luptat împotriva bolşevismului, ori aveau alte concepții 
politice, noile forțe au urmărit și realizat monopolizarea puterii în ţară şi 
lichidarea tuturor celor care se opuneau sau care s-ar fi putut opune. 

Mai trebuie să mentionez faptul că, în România, listele „criminalilor de 
război” erau întocmite de Comisia Aliată de Control (Sovietică). Nu cunosc 
nici un caz în care o persoană trecută pe aceste liste să fi fost achitată de 
aşa numitul Tribunal al Poporului. Despre ce judecată putea fi vorba, vom 
vedea în cuprinsul lucrării. 

Acestea au fost împrejurările în care a fost judecat, condamnat și 
executat mareşalul Ion Antonescu. Despre acest proces, ca de altfel şi 
despre alte mari procese din acele vremuri, opinia publică nu a ştiut decât 
ceea ce s-a scris în presa aservită noilor forțe politice. 

Este adevărat că, în anul 1946, a fost publicată o carte intitulată 
Procesul Marii Trădări Naţionale, stenograma dezbaterilor de la Tribunalul 
Poporului asupra guvernului Antonescu. 

Cartea nu are autor, iar după ştiinţa mea a avut o circulație restrânsă. 
În ultimele două decenii nu mai putea fi găsită nici în bibliotecile publice. 
Ea a constituit, însă, sursa principală de inspiraţie pentru puținii scriitori 
care s-au încumetat să abordeze, măcar parțial, subiectul „Mareşalul Ion 
Antonescu“. 

Nu am reuşit să citesc această carte decât după Revoluţia din 
decembrie 1989, când am obţinut un exemplar xeroxat. 

Scopul declarat al publicării cărții respective a fost dorința ca țara să 
cunoască adevărul în legătură cu cei vinovaţi de „crime de război şi de 
dezastrul ţării”. 

În primul rând, este redat integral actul de acuzare întocmit de aşa 
numiții acuzatori publici. Toate actele de guvernare a României din 
perioada 1940-1944 sunt prezentate drept crime de război şi acte de 
trădare a intereselor poporului român. 

Cea mai gravă crimă de război și de trădare a intereselor poporului 
român a fost considerată războiul anti-sovietic, fără a se face nici o referire 
la faptul că, în vara anului 1940, Uniunea Sovietică a pus stăpânire în 
mod samavolnic pe o importantă parte a teritoriului României. 


Ce conține de fapt și ce posibilități ne oferă această carte pentru 
cunoaşterea adevărului? 

Pentru a se demonstra „ dezastrul” la care a fost adusă România de 
guvernul Antonescu, au fost prezentate datele oficiale ale pierderilor 
materiale şi umane suferite de țara noastră în cel de-al doilea război 
mondial, atât pe frontul de Est cât și pe cel de Vest. Nu se recunoaşte că 
România nu a urmărit prin participarea la război, în ambele lui faze, 
anexarea de teritorii ce nu-i aparțineau, ci exclusiv eliberarea teritoriilor 
naționale ocupate prin abuz în vara anului 1940. 

Cât de mult țineau „acuzatorii publici” la interesele poporului român 
rezultă cu pregnanță din împrejurarea că unul din capitolele actului de 
acuzare este intitulat „Diversiunea în jurul Ardealului de Nord”, din care 
citez primul alineat, deosebit de semnificativ după opinia mea: 

„Una din cele mai infame atitudini ale guvernului Antonescu a fost 
poziția luată în chestiunea Ardealului de Nord. S-a agitat această 
chestiune, făcându-se din ea o diversiune care rivalizează cu diversiunea 
evreiască. S-a întreținut în țară ideea Ardealului numai cu scopul ca să se 
uite crima războiului contra U.R.S.S.. S-a întreținut ura față de populația 
maghiară”. 

Iată numai o mostră a modului în care vedeau autorii procesului 
interesele poporului român, pe care au avut neruşinarea să susțină că le 
apără: 

Aşa numitul act de acuzare este străbătut de la început până la sfârşit 
de invective şi acuzaţii nefondate adresate guvernului Antonescu și de 
fraze bombastice, lipsite de conținut şi de suport probator. 

Un act de acuzare, oricât de bine ar fi ticluit, nu constituie o probă 
injustiție. 

Sunt apoi redate interogatoriile stenografiate ale acuzaților: Ion 
Antonescu, Mihai Antonescu, general Constantin Pantazi, Constantin 
Vasiliu, Titus Dragoş, Gheorghe Dobre, Ion Marinescu, Traian Brăileanu, 
Dumitru Popescu, Constantin Petrovicescu, Constantin Buşilă, Nicolae 
Mareş, Petre Tomescu, Gheorghe Alexianu, Radu Lecca și Eugen Cristescu. 

La toate zecile de întrebări încrucişate adresate atât de preşedintele 
completului de judecată cât şi de către „acuzatorii publici”, cei în cauză au 
răspuns cu demnitate, iar aceste răspunsuri, care nu au putut fi 
combătute, nu oferă posibilitatea reţinerii în sarcina inculpaților comiterea 
vreunei infracțiuni. 

Exasperaţi de lipsa de eficiență a interogatoriilor, „acuzatorii publici” 
recurgeau la fel defel de întrebări care se doreau a fi încuietoare, dar care 
eşuau la fel ca și celelalte. 

Un singur exemplu: 

Acuzatorul public I. Stoican, după 56 de întrebări adresate de 
preşedinte mareşalului Ion Antonescu, a avut următoarea intervenţie: „ Vă 


rog să binevoiți apune întrebarea acuzatului: Ce căuta cu trupele la 
Stalingrad?“ 

Mă rezum în acest moment să redau, fără comentarii, prima parte a 
răspunsului dat de mareşalul Ion Antonescu la această întrebare, care 
exprima, de fapt, esenţa întregului proces: 

„Când o țară se găseşte într-un război, armata acestei ţări trebuie să 
meargă până în fundul pământului ca să câştige războiul. Este unul din 
principiile capitale care s-au aplicat de la romani și până astăzi”. 

Şi acest răspuns, la fel ca și celelalte, a rămas fără replică. 

Cu privire la această problemă voi reveni mai pe larg în cuprinsul 
lucrării 

În continuare, în cartea menţionată au fost redate stenogramele 
depoziţiilor martorilor: George Brătianu, Dinu Brătianu şi Iuliu Maniu. 

Aceşti martori, deşi au exprimat unele divergențe de păreri pe 
probleme de ordin politic, divergențe fireşti de altfel, nu au furnizat date 
pe baza cărora să poată fi reținute în sarcina acuzaților crime de război. 
În fond, martorii au confirmat declaraţiile celor judecaţi. 

În finalul cărții sunt redate stenogramele rechizitoriilor orale susţinute 
de „acuzatorii publici”: Dumitru Săracu, Constantin Dobrian și Vasile 
Stoican. 

Aceste rechizitorii reproduc şi detaliază actul de acuzare şi nu pot fi 
apreciate decât ca discursuri cu caracter politic. Oricum, ele nu au caracter 
de probă a vinovăţției acuzaților. 

Pretinsele probe de vinovăţie, la care fac referiri, vor fi analizate în 
detaliu în cuprinsul lucrării. 

Cel, sau cei care s-au ocupat de selectarea actelor dosarului pentru a 
fi publicate au omis cu bună ştiinţă sentința de condamnare. O sentință 
trebuie să constituie o sinteză a dosarului, în care sunt prezentate faptele, 
probele din care ele rezultă, argumentarea respingerii unor probe şi 
susțineri ale apărării, analiza textelor de lege ce urmează a fi aplicate şi 
demonstrarea că faptele reținute se încadrează în articolele de lege 
invocate şi altele. 

Sentința pronunțată în această cauză este de fapt o caricatură de 
sentință. Oricărui jurist i-ar fi fost ruşine să publice o asemenea hotărâre 
judecătorească. 

Această prezentare a procesului intentat mareşalului Ion Antonescu și 
colaboratorilor săi nu oferă, din punct de vedere juridic, posibilitatea 
cunoaşterii adevărului și formării unei convingeri cu privire la vinovăția 
sau nevinovăția penală a personalităților în cauză. 

Evenimentele istorice au fost prezentate și interpretate în mod 
denaturat, prin prisma nu a intereselor poporului român şi a adevărului 
istoric, ci prin prisma intereselor unei puteri străine și a exponenților 
acesteia din țara noastră. 


Adevărul nu poate fi cunoscut numai prin prezentarea actelor de 
acuzare și a depoziţiilor făcute de trei martori, care nici ei nu au confirmat 
acuzaţiile. În acest proces istoric, au fost audiaţi zeci de martori despre 
ale căror depoziţii nu se vorbeşte nimic. Probele scrise, în principal 
stenogramele şedinţelor Consiliului de Miniştri au fost prezentate 
trunchiat, iar interpretarea dată nu corespunde adevărului. 

Nu au fost prezentate stenogramele pledoariilor apărătorilor, apărările 
formulate de acuzaţi și nici memoriile depuse de aceştia după dezbateri. 
Solicitarea dreptului de a depune aceste memorii a fost motivată prin 
aceea că, în timpul dezbaterilor judiciare, acuzaţii nu au avut posibilitatea 
să se apere în mod corespunzător. 

Unele probe scrise care nu conveneau acuzării nu au fost prezentate. 

În aceste condiţii nu putem vorbi de adevăr. 

Convingerea că opiniei publice nu i s-a oferit posibilitatea cunoaşterii 
realității în legătură cu procesul mareşalului Ion Antonescu am dobândit- 
o după ce am examinat piesele dosarului acestei cauze deosebit de 
importante, dosar care se compune din câteva zeci de volume. 

Examinând piesele dosarului am intenționat să fac o prezentare 
numai a procesului prin prisma unei analize strict juridice, obiective, a 
legalității ori nelegalității măsurilor și hotărârilor adoptate în cursul acelui 
proces istoric. Având însă în vedere că procesul mareşalului Ion Antonescu 
nu este un eveniment izolat al acelor timpuri, nu se poate vorbi de el fără 
o succintă prezentare a cadrului politic şi legislativ în care s-a desfăşurat. 

În consecință, lucrarea de faţă nu are la bază numai analiza pieselor 
dosarului penal, ci şi o trecere în revistă a principalelor acte legislative și 
a altor acte normative din perioada de început al comunismului în 
România, precum și date din alte procese politice. 

În legătură cu personalitatea mareşalului lon Antonescu au fost 
publicate unele lucrări, dar o analiză juridică a „cazului” Ion Antonescu 
nu s-a făcut până în prezent, iar o serie de documente şi date aflate în 
dosarul penal nu au ajuns la cunoştinţa publicului. 

Ca jurist m-am străduit să păstrez o atitudine pe cât posibil neutră, 
neinfluențată de sentimente şi să las cititorului posibilitatea să aprecieze 
singur faptele. Nu am reuşit însă să evit unele concluzii cu caracter juridic, 
dar acestea sunt opinii strict personale. 

Singura în măsură și în drept să se pronunțe prin hotărâri cu putere 
de lege este Justiția ca instituție și nutresc speranța că o va face. 

Un proces judiciar de importanţa celui intentat Mareşalului, care s-a 
desfăşurat în condiţiile unui total dispreț față de legi şi în mod deosebit 
față de Constituţia României, nu poate să rămână în istorie ca definitiv 
judecat. Acelaşi lucru se poate spune şi despre alte mari procese politice 
din acele vremuri deosebit de vitrege ale istoriei noastre. 

În anii 1963-1964 au fost emise o serie de decrete de grațiere 


individuală a deținuților politici, decrete care i-a cuprins, în final, pe toți 
aceşti deținuți. S-a vrut să se creeze aparenţa că regimul comunist nu mai 
are adversari în România și că lupta de clasă, care până atunci s-a tot 
ascuţit, ar fi încetat. 

A urmat Plenara Partidului Comunist Român care a „înfierat 
abuzurile și ilegalităţile din trecut, de parcă nu aceste abuzuri și ilegalităţi 
au stat la baza naşterii şi consolidării regimului comunist. 

Dacă „înfierarea“ ar fi fost sinceră, ar fi fost normal să urmeze cel 
puțin următoarele măsuri: 

- Amnistierea, nu numai grațierea tuturor condamnaților politici şi, mai 
mult, restituirea bunurilor confiscate, măcar a celor imobile; 

- Tragerea la răspundere penală a celor vinovați de comiterea 
abuzurilor și ilegalităţilor „înfierate“, ca o garanție că nu se vor repeta. 

Aşa ceva nu s-a întâmplat până în decembrie 1989. 

Ceva s-a întâmplat totuşi. 

Prin intermediul justiţiei s-au declarat şi judecat o serie de recursuri 
extraordinare, ajungându-se la achitarea unor persoane condamnate în 
anii anteriori. 

O primă categorie de persoane care au beneficiat de aceste rejudecări 
a constituit-o foştii activişti de frunte ai partidului unic, cum ar fi: Lucrețiu 
Pătrăşcanu, Vasile Luca şi alții, care au fost considerați „victime“ ale 
abuzurilor și ilegalităţilor din trecut, dar care, în realitate, au fost victime 
ale luptei pentru putere din interiorul partidului, considerați deviatori de 
la linia politică a Partidului Muncitoresc Român. 

O altă categorie a constituit-o o serie de oameni de litere care, 
realmente, au fost victime ale abuzurilor. 

În conjunctura favorabilă de atunci, Procuratura a acţionat cu recurs 
extraordinar în favoarea şi a altor persoane condamnate pe nedrept, care 
au formulat memorii sau chiar din oficiu. 

Până unde putea merge abuzul în epoca regimului de „democrație 
populară” este ilustrat de unul din cazurile de care am luat cunoştinţă 
după anul 1965. 

Este vorba de cazul inginerului Paul Loncear care, ministru al 
industriei grele, s-a plâns în repetate rânduri lui Gheorghe Gheorghiu Dej 
că, în lipsa lui, Securitatea îi întoarce casa pe dos, cerându-i insistent să- 
i atragă atenția ministrului de Interne Alexandru Drăghici, să înceteze cu 
asemenea practici. Toate aceste demersuri au rămas fără rezultat. 

Cu ocazia inaugurării şantierului Combinatului Siderurgic Galaţi, la 
festivitate a luat parte o delegaţie de partid și de stat înfrunte cu Gh. 
Gheorghiu Dej. La înapoierea spre Bucureşti, în trenul prezidenţial, după 
„cinstirea“ evenimentului, Paul Loncear a reluat reproşurile la adresa 
Securităţii, având și o ieşire violentă faţă de Gh. Gheorghiu Dej. 

La scurt timp după acel incident, Paul Loncear a fost arestat de 


> 


Securitate,  înscenându-i-se un proces politic pentru „manifestări 
duşmănoase la adresa regimului democrat popular”, evident fără referire 
la incidentul menţionat. 

După anul 1965, cineva şi-a amintit de acest proces și Paul Loncear, 
pe atunci inginer la o uzină din Bocşa Română, judeţul Caraş-Severin, a 
fost chemat la Direcţia Procuraturilor Militare solicitându-i-se să-şi 
formuleze un memoriu de recurs extraordinar. 

Paul Loncear a refuzat inițial să formuleze un asemenea memoriu 
motivând că îi este teamă că, dacă va fi reabilitat penal, ar fi posibil să i 
se dea din nou o funcţie de „de răspundere”, ceea ce în nici un caz nu mai 
doreşte. 

Cele mai grave abuzuri care au marcat decisiv destinele României, 
abuzurile din perioada 1945-1950 şi, în special, cele săvârşite prin 
intermediul aşa zisului „Tribunal al Poporului”, nu au fost abordate până 
în prezent în mod public. 

Această aşa zisă instanţă de judecată a condamnat la moarte sau la 
muncă silnică pe viață tot ce a avut România mai bun în domeniul politic, 
militar și cultural. S-a lovit în elita naţiunii române, singura care s-ar fi 
putut opune bolşevizării țării. A urmat elita țărănimii şi toți cei care 
prezentau un potenţial pericol pentru noul regim politic adus cu tancurile 
din Răsărit. 

Ce a urmat s-a văzut, dar marele public de astăzi nu cunoaşte 
întreaga dramă a României din acele vremuri. 

Prin această lucrare mi-am propus, nu să fac literatură şi nici politică, 
ci să-mi aduc o modestă contribuţie la mai buna cunoaştere a realităţii. 

Dosarul Mareşalului Ion Antonescu, precum și alte date de care am 
luat cunoştinţă, mi-au oferit această posibilitate. 


Autorul 


DATE BIOGRAFICE 

Mareşalul Ion Antonescu s-a născut la data de 2 iunie 1882, la 
Piteşti, dintr-o familie de militari și agricultori, în care s-a cultivat, din 
generație în generație, patriotismul şi cele mai desăvârşite virtuți. 

Înclinat spre armată, intră, în anul 1898, la Şcoala de fii de militari 
din Craiova, de unde trece apoi, în 1902, la Şcoala pregătitoare de ofițeri 
de infanterie şi cavalerie. 

În 1904 este înaintat în gradul de sublocotenent, începându-şi 
activitatea de ofițer la Regimentul 1-Roşiori. 

În 1911, având gradul de locotenent, este admis primul în Şcoala 
superioară de război, unde se remarcă prin fermitatea caracterului său 
și mai ales prin claritatea şi judecata hotărârilor sale. 


În 1913, cu gradul de căpitan, îl găsim ca şef al biroului operaţii, în 
statul major al Diviziei I de cavalerie, calitate în care se distinge în 
operaţiunile din Bulgaria, ceea ce îi aduce cea mai înaltă distincție de 
atunci, „Virtutea Militară” de aur, acordată numai la doi ofițeri, pe 
întreaga armată. 

În anii 1914 şi 1915, în funcţia de comandant al escadronului de 
elevi de la Şcoala Militară de Cavalerie, dezvoltă și înalță educația 
morală și virtuțile ostăşeşti ale viitorilor ofițeri în cel mai înalt grad. 

Deosebit de concludente cu privire la personalitatea elevului şi apoi 
a ofițerului Ion Antonescu sunt notările făcute de comandanții săi în foile 
calificative anuale. 

În iunie 1904, căpitanul Praporgescu nota: „Antonescu a fost tot 
timpul exemplul camarazilor săi... Inteligent și judecată sănătoasă. 
Excepţional de bun instructor, îi prevăd un viitor strălucit în armă “, iar 
căpitanul Sturdza nota tot atunci că: „Elevul Antonescu a fost un elev 
foarte bun, el a îndeplinit funcţia de sergent major la şcoala militară. El a 
fost prezentat M. S. Regelui la inspecţie, ca un elev deosebit de bun “. 

Şeful de Stat Major al diviziei, maiorul Oprescu menționa în 
octombrie 1906, între altele, în legătură cu lon Antonescu: „Acest ofițer 
a îndeplinit foarte bine toate însărcinările ce i s-au dat, atât în birou, cât 
şi la companie. Ofițer serios, stăruitor, cu judecată sănătoasă, se poate 
conta pe el în toate împrejurările”, iar comandantul şcolii militare, 
locotenent colonelul Bassarabescu, a consemnat că: ,a făcut cursurile 
şcoalei într-un mod cu totul distins. Posedând inteligență, stăruință şi 
conştiinţă... Se desemnează ca un element excelent pentru arma sa. A fost 
clasificat întâiul din promoţia sa”. 

În același mod elogios este caracterizat de comandanții săi şi în anul 
1909. Citez din cele mai semnificative aprecieri: 

„Ofiter eminent sub toate raporturile. Se distinge în toate acţiunile sale 
și desfăşoară o energie extraordinară. Excepţional de inteligent şi 
conştiincios. Foarte bun instructor și călăreț îndrăzneț. lubeşte mult calul. 
Excelent camarad. Conduită exemplară. În fine, este un ofițer de mare 
valoare pe care se poate conta în orice împrejurare. Îi prevăd un viitor 
strălucit”. 

„Foarte disciplinat. Are simțul datoriei foarte dezvoltat. Conduce pe 
inferiori cu tact şi blândeţe. Are autoritate. Excelent camarad. Cu mult simţ 
al onoarei şi cu mult curaj militar. Are curajul răspunderii. Foarte devotat. 
Este demn, moral şi integru. Are o conduită exemplară “. 

În anul 1911 Ion Antonescu este înaintat în grad în mod 
excepțional, iar în propunerea făcută în acest sens, locotenent colonelul 
Scărlătescu, înlocuitorul comandantului Şcolii Superioare de Război, 
menţionează, între altele, la 30 octombrie 1911, următoarele: 

„Inteligență vie, judecată dreaptă şi bine formată. La studiu s-a 


aplecat în mod cu totul distins. La aplicațiunile tactice a dat rezultate 
excelente. Posedă un fond suficient de cultură generală şi o instrucțiune 
militară superioară în lucrările sale multă logică și personalitate. 

Pe timpul concentrării de instrucţie și manevrelor din acest an, a fost 
ataşat la Divizia I-a de Roşiori, în serviciul de Stat Major, unde prin modul 
de conducere și de îndeplinire a serviciului şi mai ales în recunoașteri s-a 
distins în mod excepțional. Posedă o educație militară cu desăvârşire 
distinsă, foarte disciplinat și cu simțul datoriei. Camarad excelent. 

Curajos şi cu un spirit de inițiativă oportun. 

Fiind un ofițer distins sub toate raporturile și întrunind fără nici o 
rezervă condiţiunile ort. 32 și 23 din Legea și Regulamentul înaintărilor, îl 
propun, în interesul armei din care face parte, pentru înaintare 
excepțională. 

Îl caracterizez în același timp cu aptitudini speciale pentru serviciul 
de Stat Major”. 

În anul 1916, deşi numai căpitan, este întrebuințat ca şef al biroului 
operațiilor, al armatei de nord, care înregistrează cele mai frumoase 
victorii în prima parte a campaniei din Transilvania. În noiembrie același 
an trece ca şef al Biroului de Operații al Armatei I. 

Pentru modul strălucit al colaborării la pregătirea şi executarea 
operaţiilor acestei armate, a fost decorat „Proprio Moto” şi felicitat de 
către regele Ferdinand. 

La 10 noiembrie același an trece ca şef al biroului operaţii la grupul 
de armată „General Prezan”, pregătind bătălia de la Bucureşti, a cărei 
concepție constituie una din cele mai măiestrite şi îndrăznețe operațiuni 
de război. Înaintat la gradul de maior este trecut ca şef al biroului 
operațiilor din Marele Cartier General, unde rămâne până la sfârşitul 
războiului. 

În aprilie 1917 este trimis la Petrograd ca delegat al Marelui Cartier 
General, pentru a stabili, în acord cu generalul Alexiev, planul colaborării 
ruso-române, iar cu generalul Kerenski, planul aprovizionărilor, dotării 
şi raporturilor cu armata rusă. 

În anul 1919 este trimis la Constantinopol și Belgrad ca delegat al 
Marelui Cartier General român, pentru a discuta planul de operații 
contra Ungariei, după care aduce armata română la victorie, cu 
ocuparea Budapestei şi potolirea revoltei bolşevice a lui Bella Kuhn. 

Activitatea sa în Marele Cartier General îi dă satisfacția de a vedea 
încoronate de succes colaborarea sa în pregătirea și executarea planului 
care a dus armata română la cea mai strălucită victorie „Mărăşeşti 
1917”. 

Pentru această strălucită victorie (cum am mai spus) este decorat 
„Proprio Moto” de către regele Ferdinand cu ordinul Mihai Viteazul. Cu 
această ocazie i-a adresat următoarele cuvinte: 


„Antonescu, regele, mai mult ca oricare altul din țară, ştie cât îţi 
datorează România Mare. Meritai de mult această recunoaştere publică. Am 
scăpat însă ocaziile. Sunt fericit însă că a venit această zi”. 

Cu privire la rolul deosebit pe care l-a avut Ion Antonescu în război, 
deosebit de concludente sunt şi notările făcute la 14 august 1918 de 
către Subşeful Marelui Cartier General, generalul Lupaşcu: 

„ -este capul secţiei operațiilor din Marele Cartier General al Armatei, 
unde a legat numele său de întreaga activitate operativă a Armatei, 
devenind unul din principalele şi importantele motoare ale activității 
Marelui Cartier General. 

În noianul activității foarte pricepută, devotată, energică şi foarte 
rodnică se disting următoarele opere de cea mai mare importanţă: 

1. Planul de operații al ofensivei din Iulie; 

2. Planul defensiv fi întreaga activitate de conducere pe timpul 
bătăliilor de la Mărăşeşti şi Trotuş, dovedind o deosebită aptitudine de 
prevedere şi oportunitate cu aprecierea situaţiilor şi propunerea la timp a 
mijloacelor; 

3. Proiectul de dezarmare a armatei ruse; 

4. Proiectul de ocupare a Basarabiei; 

5. Proiectul de rezistență după Armistițiul de la Focşani. 

Aceste opere capitale ar fi suficiente pentru aproba capacitatea 
superioară a acestui eminent ofițer pentru comandament și serviciu de 
Stat Major, pe care le-am distins încă din Şcoala de război şi care s-au 
cristalizat printr-o experiență solidă în războiul actual. 

Este incontestabil că activitatea acestui ofițer în timpul războiului a 
contribuit în foarte mare parte la dobândirea succeselor noastre şi la 
îndiguirea nesucceselor noastre, precum și la întrebuințarea rodnică a 
slabelor și puținelor noastre mijloace. 

Cu toată convingerea mea proprie, mă unesc cu aprecierile tuturor şefilor 
săi din război, d-nii generali Prezan, Christescu şi Zadic, pentru a 
caracteriza pe locotenent colonelul Antonescu, ca o mare valoare militară 
a Armatei noastre, care merită şi este în interesul oştirei ca să ajungă cât 
mai repede în treptele superioare ale ierarhiei Comandamentului şi a 
funcțiunilor de Stat Major. 

Merită hotărât o înaintare excepțională repede în toate gradele şi 
funcțiunile”. 

Urmărind, în continuare, activitatea şi evoluţia lui Ion Antonescu, vom 
constata că, având gradul de colonel, după un stagiu de 4 luni în armata 
franceză, urmează un curs de informaţii la Versailles. 

Face parte, apoi, din delegaţia României care pune bazele tratatului 
de alianță cu Polonia. 

În anul 1920 ia parte ca delegat al României la Conferinţa de pace, 
pledând în comisia reparațiilor cauza română cu o competență care a 


atras atenția personalităților marcante străine. 

În septembrie 1922 este numit ataşat militar în Franţa, iar în 
noiembrie 1922 este trecut în aceeaşi calitate în Anglia și Franța, până 
în noiembrie 1926, când este rechemat în ţară. 

În anul 1923 este însărcinat a discuta la Londra, cu Lloyd Georg, 
chestiunea României în legătură cu situația din Balcani, iar în 
septembrie 1924 îl întâlnim la Geneva în misiune specială din partea 
guvernului român. 

Rapoartele sale, de la Londra şi Geneva, prezentau cu o luciditate 
excepțională realitatea situației internaţionale, în mod concis astfel: „Cine îşi 
reazemă granițele pe Geneva și securitatea colectivă le va pierde “. Cât de 
profundă şi realistă a fost această concluzie, au demonstrat-o, cu 
prisosință, evenimentele care au urmat. 

În noiembrie 1926 trece la Comanda Regimentului 9 - Roşiori 
„Principesa Elena”, unde rămâne până în iulie 1927, când este numit 
comandant al Şcolii Superioare de Război. 

Până în 1929 reuşeşte să pună bazele unei noi reorganizări, a acestei 
şcoli şi pregătirii ofițerilor elevi. În același timp este numit şi secretar 
general al Ministerului Apărării Naţionale. 

De la 1 aprilie 1929 până în iulie 1931 comandă, pe rând, Brigăzile 
5, 8 şi 6 Cavalerie. 

În iulie 1931, cu gradul de general, revine la conducerea Şcolii 
Superioare de Război, unde rămâne până în iulie 1933. 

Această perioadă se caracterizează printr-o imprimare definitivă a 
caracterului său ferm. Un suflet nou străbate în toate domeniile de 
pregătire, o muncă uriaşă, depusă pentru a imprima viitorilor 
conducători de mari unități puterea exemplului. De la pregătirea pur 
teoretică, lipsită de viață, din trecut, se trece la pregătirea în teren, la 
oțelirea caracterelor şi fermitatea hotărârilor. 

A insuflat dinamismul său, cu o putere exemplară, tuturor celor care 
au lucrat cu el, zi și noapte, şi care s-au legat de el pentru totdeauna. 

În iulie 1933 trece la comanda Diviziei a 3-a, unde pune în aplicare 
doctrina nouă profesată cu atâta convingere la Şcoala Superioară de 
Război. 

Păstrând şi comanda diviziei, este numit în decembrie, același an, ca 
Şef al Marelui Stat Major al Armatei, unde rămâne până în decembrie 
1934. 

Deşi numai timp de un an, totuşi cu aceeaşi vigoare neobosită și 
adânc cunoscător al problemelor în legătură cu armata noastră, trece 
la un vast proiect de reorganizare, care avea să ducă la reclădirea 
instituției pe care o vedea neglijată şi în prada unui pasivism 
condamnabil, în special, pune cu toată energia chestiunea înzestrării 
armatei şi pregătirii ei tehnice, de război, ca unul care îşi dădea seama 


perfect că situația din Europa merge cu paşi repezi spre o radicală 
transformare. 

Spiritul său cinstit, dinamic, n-a putut răsturna înclinațiile spre soluții 
şovăielnice, temporizatoare. A demisionat, motivând că nu doreşte să-şi 
lege numele de prăbuşirea granițelor, care devenea inevitabilă. 

În Foaia Calificativă pe anul 1937, sub semnătura Inspectoratului 
General de Armată, general I. Prodan, găsim următoarele însemnări: 

„Generalul Antonescu comandă Divizia a 3-a de Infanterie, în mod 
remarcabil, din toate punctele de vedere. 

Ofiţer general, care are toate însuşirile, virtuțile și capacitatea, 
cunoscute de întreaga oştire - ca un strateg emerit, un fin tactician şi un 
organizator de forță. 

Trecând prin fața ochilor mei toate Corpurile de Armată, în calitate de 
Inspector General de Armată (2 şi 3) - nu am dat peste un statut de 
serviciu atât de strălucit, ca al generalului Antonescu. 

În timp de pace, în toate însărcinările şi comenzile avute, de la primul 
grad până la cel de general, a fost totdeauna întâiul, ales dintre aleşi, 
satisfăcând cu prisosință și chiar peste aşteptări toate misiunile ce i s-au 
dat. 

În timp de război a fost inspiratorul şi animatorul fără egal al marilor 
înfăptuiri, ce au dus la împlinirea idealului naţional şi pentru care nu avem 
destule cuvinte pentru a-i fi recunoscători. 

Datorită probității modestiei și a caracterului său integru, nu a vrut să 
pună Steaua de General, deşi i se oferise la Tisa, înaintea camarazilor săi. 

Câtă demnitate, câtă cinste ostăşească!!! 

Memoriul său o dovedeşte din plin că este un ofiţer de mare valoare şi un 
caracter, totuşi au fost idei răzlețe, ce au făcut opinie separată; au greşit și 
au ispăşit. 

Adus în fruntea Marelui Stat Major, a avut o activitate prodigioasă; a 
reclădit Marele Stat Major la propriu şi la figurat, antrenând ofițerii de Stat 
Major pentru adevărata lor menire. 

Ceea ce îl caracterizează în mod deosebit pe generalul Antonescu este 
vasta sa cultură profesională şi generală; o educațiune aleasă, un înalt 
simț al demnităţii, un spirit de inițiativă, un caracter hotărât și mai ales un 
mare curaj al răspunderii. 

Este omul care lasă urme ce nu se şterg; este ofițerul care radiază 
încredere în jurul său, este ostaşul cu cea mai mare experiență de război; 
este şeful cel mai întovărăşit de virtuți, cred singurul general din Armata 
Română, cel mai bine pregătit, care să rezolve orice problemă politico- 
militară, sau orice situație, oricât de superior ar fi comandamentul. 

Numai cei ce au făcut războiul şi acei ce l-au apropiat şi, în urmă, îşi pot 
da seama de ce ascendent se bucură Generalul Antonescu, de energia sa 
constantă, de judecata sa clară şi de sinceritatea cu care îşi expune 


convingerile sale. 

Este o fire independentă, un caracter, un adevărat conducător ce 
judecă repede și just, un şef!! 

De la acest valoros ofițer superior, oştirea a cules roade și renume; de la 
acest distins general va obține, cred, servicii poate și mai mari, căci pe 
lângă sufletul său mare, e înzestrat cu acea puternică și bine afirmată 
însuşire excepțională, voință de a birui. 

Propun ca, în mod cu totul excepţional, să fie înaintat la gradul de 
General de Divizie și să i se încredințeze comanda de Corp de Armată, 
Inspectoratul Cavaleriei sau orice altă înaltă însărcinare sau misiune, fiind 
ostaşul de cea mai mare nădejde a Țării”. 

În noiembrie 1937, generalul Antonescu este chemat la conducerea 
Ministerului Apărării Naţionale, iar după patru luni este trecut la 
comanda Corpului 3 Armată, a cărui comandă i se ia, datorită atitudinii 
sale deschise împotriva politicii duse de regele Carol II. 

La 9 iulie 1940 este arestat şi închis la mănăstirea Bistrița până la 
2 septembrie 1940. 

Evenimentele petrecute în cea de a doua parte a anului 1940, care au 
dus România în pragul prăbuşirii, îl aduc la conducerea statului, pe care 
îl va fauri după modelul său, pentru care a luptat și n-a plecat capul 
timp de 40 de ani. 

La 21 august 1941 este înălțat la gradul de mareşal al României. 

Aceste date le-am extras dintr-o biografie oficială publicată în 
Editura Dacia în 1941 şi din foile calificative anuale, începând cu şcoala 
de ofițeri, până la gradul de general, documente aflate în dosarul penal 
judecat de aşa zisul tribunal al poporului. 

Dacă biografia oficială, publicată în timp de Ion Antonescu era 
conducătorul statului, ar putea fi suspicionată de părtinire şi eventual 
de elogieri exagerate, mențţiunile din foile calificative, ale elevului, 
ofițerului şi generalului Ion Antonescu, întocmite de comandanții săi de 
pe diferite trepte, în timpuri în care era greu de prevăzut că va ajunge 
într-o funcție atât de înaltă, sunt în afara oricărei suspiciuni şi în afara 
oricărui interes de exagerare a calităților personale. 

Constatând însă că între biografia oficială şi aprecierile 
comandanților săi există o perfectă concordanţă, nu putem concluziona 
decât că: tot ce s-a scris în legătură cu personalitatea lui Ion Antonescu 
nu constituie decât oglinda fidelă a calităților excepționale care s-au 
regăsit în acest om, pe parcursul întregii sale existențe. 

Dovezi cu privire la personalitatea de excepţie a Mareşalului 
Antonescu se desprind din toate documentele, declaraţiile, memoriile 
aflate în dosarul penal, la care mă voi referi atunci când voi analiza 
faptele pentru care a fost acuzat și apoi condamnat. 

Nu pot însă încheia acest scurt capitol, fără a mă referi și analiza 


unele documente, care, dat fiind caracterul lor mai general, nu îşi vor 
putea găsi locul în capitolele ce urmează. 

Un prim asemenea document, aflat la dosar, îl reprezintă interviul 
acordat de generalul Ion Antonescu ziarului „Tribuna” din Roma, reprodus 
în ziarul „Universul” nr. 205, din 1 august 1941, intitulat Renaşterea 
României, luat de domnul Terranova. 

„Pot să spun, scrie domnul Terranova, cu toată siguranța 
afirmaţiunilor mele, că Ion Antonescu este iubit de poporul său. Şi această 
afirmaţțiune este cu atât mai adevărată, cu cât eu însumi, la Bucureşti şi 
pretutindeni în România, pe unde am călătorit în aceste zile, am putut 
constata cu câtă încredere, cu cât entuziasm, cu ce spirit de venerație este 
pronunțat numele lui Ion Antonescu, mai ales atunci când el se confundă 
cu victorioasele evenimente ale acestui război sfânt împotriva bolşevismului, 
alături de puterile Axei. Fiindcă generalul Antonescu reprezintă România 
curată, liberată de toate acele nefaste influențe care o făcuseră atât de 
penibil cunoscută în străinătate și care o agitau în interior. 

„Lui Ion Antonescu, conducătorul acestei bătrâne țări latine, îi revine 
meritul de a fi anulat pericolul bolşevic de pe pământurile româneşti, care 
acum s-au înapoiat pentru totdeauna în sânul Patriei Mume. Conducătorul 
este un muncitor neobosit şi inteligent, comandant suprem al unei armate 
victorioase, el nu neglijează celelalte probleme vitale pentru interesul 
Națiunii, ajutându-se de contribuția esențială a vice-preşedintelui de 
Consiliu, profesorul Mihai Antonescu”. 

„Lumea, mi-a spus imediat conducătorul, începe în sfârşit să-şi 
schimbe opinia falsă pe care o avea despre poporul român, opinie care se 
datoreşte desigur activităţii nu prea limpezi a fostelor guvernări ale țării, 
oameni corupți şi care nu oglindeau adevăratul spirit al poporului român. 
Dacă însă se va ține seama de faptul că acest popor a dat dovada în 
decursul veacurilor de a fi un popor capabil, chiar în mijlocul nesfârşitelor 
și grelelor adversităţi ale istoriei sale, de a-şi menţine nu numai integritatea 
teritorială, ci de a-şi păstra neştirbite personalitatea, limba, obiceiurile, fără 
să piardă o clipă din vedere marea și glorioasa sa origine latină, se poate 
uşor înțelege, cum dintr-o stare de dezagregare morală, el s-a putut ridica 
numaidecât, cu mai multă putere, cu mai multă energie”. 

Crezul politic al generalului lon Antonescu, rezultă cu deosebită 
pregnanță din declaraţiile făcute ziarului german „WEST DEUTSCHER 
BEOBACHTER”, reproduse în ziarul „Universul” din 18 octombrie 1940; 

„La ce dată şi în ce scop aţi început să vă ocupați de chestiuni politice? 

Dacă prin chestiuni politice înțelegeți forma de cultură, atunci trebuie 
să vă răspund că m-am ocupat de politică de la începutul studiilor mele. 
Dacă prin chestiuni politice înțelegeți atitudini de conştiinţă şi forme 
patriotice de viață, atunci trebuie să vă răspund, de asemeni, că m-am 
ocupat de chestiuni politice încă de pe vremea educației mele, când am 


primit de la familia mea cultul patriei, şi al demnității româneşti ca 
fundament al vieții. 

Dacă prin chestiuni politice înțelegeţi cunoaşterea realității şi 
organizarea politică a statului, atunci de aceasta am început să mă ocup în 
timpul războiului, când, în calitatea de şef al operaţiunilor Marelui Cartier 
General, am avut în mâinile mele întreaga rețea a statului. 

Atunci mi-am dat seama de viciile organizării noastre şi de atunci 
am început, în cadrul carierei mele de militar, să lupt pentru înnoirea 
metodelor şi pentru schimbarea sistemelor politice pe care se rezema 
armata. Când în 1933, ca şef al Marelui Stat Major, purtam pe umerii mei 
răspunderea apărării țării, am denunțat public aceste vicii ale structurii 
noastre politice şi am cerut formal schimbarea ei radicală. 

Am fost silit să plec de la Marele Stat Major, pentru că nu voiam să-mi 
leg numele de prăbuşirea graniţelor pe care, de atunci, am prevăzut-o și de 
întorsătura tragică a istoriei noastre, pe care din nefericire n-am putut-o 
împiedica. 

-  Restabilirea mândriei româneşti, înlăturarea regimului de tiranie 
politică, eliberarea tineretului şi folosirea Mişcării legionare în acțiunea de 
reconstrucție a statului, a constituit primul meu comandament. 

- Stabilirea unei poziţii internaţionale realizării ferme și credincioase, 
pentru a putea asigura propăşirea ţării, angrenarea sa într-un sistem 
unitar de organizare internațională, au constituit al doilea punct 
esenţial al scopurilor mele. 

- Înjghebarea unui program de justiţie reparatoare, care să refacă 
încrederea poporului roman în el însuşi, prin sancţionarea trecutului, a 
constituit cea de a treia preocupare. 

- Refacerea societății româneşti, atât din punct de vedere economic, 
cât și din punct de vedere moral şi spiritual, întemeierea unui regim de 
muncă, de ordine, de sacrificiu şi de colaborare onestă a tuturor forțelor 
curate ale neamului, formau al patrulea tel”. 

„Încercările mele de uniune naţională, pe care le-am întreprins în 
1938 în cadrul guvernului Goga, nu au dat rezultate *. 

„De aceea am sfătuit pe Rege să nu intre în luptă cu Corneliu 
Codreanu. l-am spus în această privință textual: Garda de Fier este o 
realitate în viața românească, şi în politică, ca și în luptă, trebuie să se ție 
seama de realităţi. Cine nu face astfel este un înfrânt. De aceea nu te pot 
sfătui şi nici nu te pot lăsa să intri în luptă cu Codreanu, fiindcă în spatele 
lui se găseşte tineretul, cu tot ce are mai curat și mai patriot, iar în spatele 
tineretului stă Națiunea și ea te va învinge. 

Aşa a şi fost, nu putea fi altfel”. 

Credința că Mişcarea legionară constituia o forță, care putea fi 
folosită în interesul Ţării, au avut-o şi alte personalități politice ale 
vremii. Este cazul lui Iuliu Maniu, care cu toate deosebirile de păreri 


politice pe care le avea şi pe care şi le-a expus cu multă claritate în fața 
instanței de judecată, a încheiat o alianță electorală cu Corneliu 
Codreanu. 

Se impune însă precizarea, bine cunoscută de altfel, că, în momentul 
în care a constatat că Mişcarea legionară a fost sau s-a transformat pe 
parcurs într-o organizație de tip fascist, cu evidente tendinţe rasiale, că 
acțiunile acesteia au devenit destabilizatoare, culminând cu încercarea 
de rebeliune din ianuarie 1941, lon Antonescu nu a ezitat în a o reprima 
cu toată fermitatea şi de a-i elimina pe legionari din toate Structurile 
statului. Nu trebuie să uităm nici faptul că această reprimare şi 
eliminare a legionarilor din viața publică a țării, mareşalul Ion Antonescu 
a înfăptuit-o în condiţiile în care Garda de Fier şi membrii săi se bucurau 
de simpatia și sprijinul celui de al III-lea Reich, în frunte cu Adolf Hitler, 
aflat în plină ascensiune spre apogeul puterii. 

Mai mult, în acel timp în România se afla misiunea militară germană, 
precum și trupe militare germane. 

Toate acestea demonstrează o dată în plus, nu numai caracterul 
ferm şi hotărât al mareşalului Ion Antonescu, dar și prestigiul de care se 
bucura şi pe plan internațional. 

Pentru a nu lăsa fără acoperire afirmaţia de mai sus cu privire la 
temporara apropiere între Iuliu Maniu şi Corneliu Codreanu, voi reda un 
extras al declaraţiei de martor, dată de Iuliu Maniu în procesul intentat 
lui Corneliu Zelea Codreanu (dosar nr. 759/1938 al Tribunalului Militar 
al Corpului 2 Armată Secţia I, vol. I, pag. 357). 

„Cunosc pe acuzatul Corneliu Codreanu. Într-adevăr ideologia 
noastră este opusă de a mişcării legionare și a conducătorului ei. 
Partidul nostru este un partid democratic şi ține de vechile lui ideologii şi 
eu însumi sunt un fanatic al democrației, pentru că ştiu ce a făcut 
democrația în Grecia, în Anglia, în Franța. Acuzatul este un totalitar, este 
pentru dictatură. Eu sunt în contra oricărei dictaturi. Eu sunt pentru alianță 
cu Franța și Anglia, iar Codreanu pentru alianță cu Germania. Partidul lui 
Codreanu este antisemit, noi nu. N-am împărtăşit vreodată laude, lupta 
noastră fiind alta. 

Am făcut pactul de neagresiune în alegeri, pentru că m-am convins de 
sinceritatea și loialitatea acuzatului Codreanu. Acuzatul este şi el pentru 
demnitatea națiunii, ca şi mine, şi ține de menţinerea acestei demnități în 
stat. Partidul nostru este naţionalist și am găsit aceleaşi idei şi la 
Codreanu. 

Noi suntem naţionalişti constructivi, iar ei naționalişti persecutivi, 
admițând şi ideea persecuției, ceea ce eu nu admit. Am crezut că îmbinând 
aceste idei se va putea face o alianță. Cred că, fără onoare și cinste în viața 
publică și particulară, nu se poate ca un stat să dăinuiască. E o concepție 
politică carene-a îndemnat să facem acest pact”. 


„Dacă aş fi observat că acuzatul lucrează contra intereselor de stat, 
pentru o revoluţie, întâi eu n-aş fi stat de vorbă cu el și nici nu m-aş fi 
asociat cu el”. 

Faptul că mareşalul Antonescu nu a avut nimic comun cu ideologia 
legionară, fascistă, va rezulta cu prisosință din toate probele pe care le 
vom analiza în cuprinsul lucrării. 

Am prezentat succint personalitatea mareşalului Ion Antonescu prin 
prisma vieții şi activității sale de până la 6 septembrie 1940, viață şi 
activitate ce se caracterizează prin dragostea nețărmurită față de Ţară 
şi poporul său, printr-o muncă neobosită pusă în slujba integrităţii, 
independenței şi suveranității României. Pentru perioada 6 septembrie 
1940 - 23 august 1944, când a îndeplinit funcţia supremă de conducător 
al statului, este necesară o analiză mai profundă, deoarece, perioada celor 
4 ani, de guvernare, a fost şi mai este denumită „dictatură antonesciană”, 
ori „dictatură militaro-fascistă”, iar actele de guvernare ale mareşalului au 
fost considerate „acte de trădare a intereselor naționale”, „crime de 
război”. 

Analiza pe care încerc să o fac are la bază numai documentele 
aflătoare la dosarul penal și în mod deosebit acele documente, care, 
până în prezent, nu au fost aduse la cunoştinţa publicului. Cititorul îşi 
va putea forma propria convingere cu privire la cel puțin trei aspecte 
esențiale și anume: 

- dacă preluarea puterii de către Ion Antonescu poate fi apreciată ca 
fiind o lovitură de stat; 

- dacă guvernarea mareşalului poate fi apreciată drept dictatură 
militară ori fascistă; 

- dacă actele de guvernare ale mareşalului Ion Antonescu sunt sau 
nu în contradicție cu întreaga sa activitate de până atunci, caracterizată 
prin slujirea cu credință a Patriei și a poporului român. De asemenea, 
dacă cei care l-au judecat şi condamnat aveau dreptul să o facă, dacă au 
existat temeiuri, de drept şi de fapt, de a fi condamnat şi, în fine, dacă 
judecata a fost dreaptă. 

Dar întrucât mareşalul Ion Antonescu nu a fost judecat singur, se 
cuvine să-i amintim măcar şi pe cei care au fost judecați odată cu el şi 
condamnați pentru vina de a fi făcut parte din guvernul condus de 
mareşal. 

- Antonescu Mihai - de ani 42, avocat, profesor universitar, fost 
vice-preşedinte al Consiliului de Miniştri şi ministru al Afacerilor 
Externe, condamnat la moarte şi executat; 

- Horia Sima - de ani 39, fost vice-preşedinte al Consiliului de 
Miniştri până la rebeliunea legionară din ianuarie 1941, după care a 
fugit în Germania, condamnat, în lipsă, la moarte, pedeapsă neexecutată. 
A fost inclus în cauză pentru a se da o coloratură legionaro-fascistă 


procesului; 

- Pantazi Constantin - de ani 58, fost general de Corp de Armată şi 
ministru al Apărării Naţionale, condamnat la moarte, dar nu a fost 
executat. Din dosar nu rezultă motivele neexecutării, dar este posibil 
că i s-a comutat pedeapsa în detențiune grea pe viață; 

- Vasiliu Z. Constantin - de ani 65, fost general de Corp de Armată 
şi subsecretar de stat la Ministerul de Interne, condamnat la moarte și 
executat; 

- Titus Dragoş - de ani 50, fost subsecretar de stat la Ministerul 
Românizării, condamnat la 15 ani muncă silnică; 

- Dobre Gheorghe - de ani 61, fost general, fost ministru al 
înzestrării Armatei, condamnat la detențiune grea pe viață; 

- Marinescu loan - de ani 59, fost avocat, industriaş, și ministru al 
Economiei Naţionale şi al Justiției, condamnat la 20 ani temniță grea; 

- Brăileanu Traian - de ani 63, profesor universitar, fost ministru al 
Economiei Naţionale, condamnat la 20 ani detențiune riguroasă; 

- Popescu Dumitru - de ani 63, general, fost ministru de Interne, 
condamnat la 10 ani închisoare corecțională; 

- Petrovicescu Constantin - de ani 65, general, fost ministru de 
Interne, condamnat la detenţiune grea pe viață; 

- Dănulescu Constantin - de ani 46, fost subsecretar de stat la 
Ministerul Muncii, condamnat în lipsă la muncă silnică pe viață; 

- Buşilă Constantin - de ani 69, profesor, fost ministru al 
Comunicaţiilor, condamnat la 10 ani închisoare corecțională; 

- Mareş Nicolae - de ani 69, inginer, fost ministru al Agriculturii, 
condamnat la 10 ani închisoare corecțională; 

- Tomescu Petre - de ani 56, medic, fost ministru al Sănătăţii, 
condamnat la 15 ani muncă silnică; 

- Dumitriuc Vasile - dispărut - fost subsecretar de stat la Ministerul 
Economiei Naţionale, condamnat, în lipsă, la detenţiune grea pe viaţă; 

- Sturza Mihail - de ani 60, dispărut, fost ministru al Afacerilor Externe, 
condamnat, în lipsă, la moarte, pedeapsă neexecutată; 

- Protopopescu lon - dispărut, fost ministru al Lucrărilor Publice, 
condamnat, în lipsă, la moarte, pedeapsă neexecutată; 

- Georgescu Corneliu - de ani 45, fost subsecretar de stat la Ministerul 
Economiei Naţionale, condamnat, în lipsă, la moarte, pedeapsă 
neexecutată, cel în cauză fiind dispărut; 

- Papanace Constantin - de ani 41, dispărut, fost subsecretar de stat la 
Ministerul Finanţelor, condamnat, în lipsă, la moarte, pedeapsă 
neexecutată,; 

- laşinschi Vasile - de ani 50, dispărut, fost ministru al Sănătăţii, 
condamnat, în lipsă, la moarte, pedeapsă neexecutată; 

- Alexianu Gheorghe - de ani 49, profesor universitar, fost guvernator 


al Transnistriei, condamnat la moarte și executat; 

- Radu Lecca - de ani 53, industriaş, fost împuternicit al guvernului 
pentru problemele evreieşti, condamnat la moarte. Din dosar nu rezultă 
executarea pedepsei; 

- Cristescu Eugen - de ani 51, fost director al Serviciului Special de 
Informaţii, condamnat la moarte. Nu rezultă că ar fi fost executat. 

Ce se poate afirma cu certitudine este faptul că legionarii judecați 
în lipsă, în aceeaşi cauză cu mareşalul Antonescu, trebuiau cercetaţi şi 
judecați separat, dar nu pentru participarea la guvernarea mareşalului, 
timp de 4 luni, ci pentru crimele organizate şi comise de Garda de Fier 
împotriva unor adversari politici cum sunt: Armand Călinescu, Nicolae 
Iorga, I. Gh. Duca, asasinatele comise de legionari în închisoarea Jilava, 
dar mai ales pentru organizarea și desfăşurarea rebeliunii legionare din 
ianuarie 1941, soldată cu morți şi răniți şi mari distrugeri. A-l pune pe 
mareşalul Antonescu alături de căpeteniile legionare a însemnat prima și 
cea mai mare nedreptate ce i s-a putut face. Dacă mareşalul ar fi fost un 
adept al ideologiei fasciste, ce rost mai avea rebeliunea legionară care a 
avut principalul obiectiv înlăturarea acestuia? Cele 4 luni de guvernare 
comună s-au caracterizat printr-o permanentă strădanie din partea 
mareşalului de a-i disciplina pe legionari şi de a le limita cât mai mult 
posibilitățile de a acționa, iar atunci când a constatat că acest lucru nu 
este posibil, a reprimat cu hotărâre rebeliunea şi, practic, a desființat 
Garda de Fier, iar căpeteniile legionare au fost nevoite să se refugieze în 
Germania. Cum poate fi apreciat ca fascist un guvern care a reprimat şi 
lichidat fascismul din țara sa? Numai printr-o totală rea credință şi 
pentru a justifica o judecată nedreaptă s-a putut susține aşa ceva. 


ACTE PREPARATORII 


Între momentul în care în psihicul unui infractor se schițează ideea 
comiterii infracțiunii şi acela în care are loc consumarea acesteia pot 
exista - mai ales în cazul acelor infracțiuni ce nu sunt executate de 
îndată ce au fost concepute - mai multe etape. După ce a conceput ideea 
infracțiunii şi a luat hotărârea de a o săvârşi, infractorul îşi pregăteşte 
mijloacele de acțiune. Această etapă, care nu este încă a executării, este 
denumită faza actelor preparatorii. 

Am întitulat acest capitol Acte preparatorii deoarece, după 23 
august 1944, împotriva României s-au săvârşit cele mai grave infracțiuni 
menite să ducă la subjugarea totală a poporului român. Această „operă” 
a fost minuţios pregătită. Pentru ca un popor să poată fi supus, este 
necesar ca, mai întâi, să fie lipsit de toate personalităţile cele mai de 
seamă, care ar fi în măsură să-l organizeze şi să conducă lupta de 
rezistență împotriva cotropitorului... Acţiunea de anihilare şi chiar de 


distrugere fizică a personalităților marcante ale României s-a realizat 
prin înscenarea unor procese judiciare. Primii care au fost târâți în 
asemenea procese au fost generalii şi ofițerii cei mai competenți ai 
armatei noastre, apoi oamenii politici ai vremii, după care au urmat 
intelectualii de vază, cei care au lucrat în Siguranța Statului şi în Poliţie şi 
toți cei care, prin poziția lor specială, ar fi putut să se opună procesului 
de bolşevizare a țării. 

Pentru realizarea unei asemenea acțiuni de distrugere era nevoie de 
instrumente adecvate, constând nu numai în legi, dar şi în instanţe 
judecătoreşti, dispuse nu să judece, ci numai să condamne. Prin mijloace 
legale nu puteau fi confecționate asemenea instrumente. Legile și corpul 
magistraților existenți în România la acea dată nu puteau fi utilizate 
pentru săvârşirea crimelor și abuzurilor preconizate. Acesta este și 
motivul pentru care, în prima fază, s-a preconizat judecarea de către 
bolşevici a personalităților române. Numai aşa se explică faptul că 
mareşalul Ion Antonescu și principalii săi colaboratori au fost predați 
ruşilor şi au fost trimişi la Moscova în stare de arest, timp de peste 20 de 
luni. Între timp, în România începuse să funcționeze faimosul „tribunal 
al poporului”, care executa cu scrupulozitate ordinele noii puteri pusă 
în slujba Uniunii Sovietice. În aceste condiţii nu este de mirare că Stalin 
a preferat ca mareşalul Antonescu și alte personalități marcante ale 
României să fie judecate de „românii” aflați în slujba bolşevismului. 

Un prim act preparator și cel mai odios, din care au decurs apoi şi 
altele, îl constituie „Convenţia de armistițiu între guvernul român, pe de 
o parte, şi guvernele Uniunii Sovietice, Regatului Unit şi Statelor Unite 
ale Americii, pe de altă parte”, întocmit şi semnat la Moscova la 12 
septembrie 1944. Este actul de supunere totală a României, Uniunii 
Sovietice. Nu cred că în istoria modernă a relațiilor dintre state se mai 
poate găsi o asemenea convenție îngrozitoare. Convenţie, este un fel de a 
spune, pentru că, orice convenție trebuie să conţină atât obligații cât şi 
drepturi, pentru fiecare din părțile semnatare. Această „convenție” de 
armistițiu nu prevede pentru România nici un drept, ci numai obligații. 

Redau textul integral al „Convenţiei” pentru ca cititorul să-şi poată 
face propria convingere cu privire la caracterul acesteia şi să înțeleagă 
mai bine de ce a trebuit să fie înlăturat mareşalul Ion Antonescu de la 
încheierea armistițiului, pe care dorea de mult timp să-l realizeze, dar nu 
putea accepta condiţiile înrobitoare impuse de bolşevici. 

„Guvernul şi înaltul Comandament al României, recunoscând faptul 
înfrângerii României în războiul împotriva Uniunii Republicilor Socialiste 
Sovietice, Regatului Unit şi Statelor Unite ale Americii şi celorlalte Națiuni 
Unite, acceptă condiţiunile armistițiului prezentate de către Guvernele 
susmenţionatelor trei Puteri Aliate, lucrând în interesele tuturor Naţiunilor 
Unite. 


Pe baza celor de mai sus, reprezentanții Guvernului și înaltului 
Comandament Român, Ministru de Stat şi Ministru de Justiţie L. 
Pătrăşcanu, Ministru Subsecretar de Stat al Afacerilor Interne, Adjutant 
al Majestății Sale Regelui României, General D. Dămăceanu, Principele 
Ştirbey şi d-l. G. Popp, având depline puteri, pe de o parte, și reprezentantul 
înaltului Comandament Aliat (Sovietic) Mareşal al Uniunii Sovietice R. Ya. 
Malinovsky, deplin împuternicit pentru aceasta de către Guvernele Uniunii 
Sovietice, Regatului Unit şi Statelor Unite ale Americii, lucrând în interesul 
tuturor Naţiunilor Unite, pe de altă parte, au semnat următoarele 
condițiuni: 

1. Cu începere de la 24 august 1944, ora 4 a.m. România a încetat cu 
totul operațiunile militare împotriva Uniunii Republicilor Socialiste Sovietice, 
pe toate teatrele de război, a ieşit din războiul împotriva Naţiunilor Unite, 
a rupt relațiunile cu Germania și sateliții săi, a intrat în război și va duce 
războiul alături de Puterile Aliate împotriva Germaniei şi Ungariei, cu scopul 
de a restaura independența şi suveranitatea României, pentru care scop va 
pune la dispoziţie nu mai puțin de 12 divizii de infanterie, împreună cu 
serviciile tehnice auxiliare. 

Operațiunile militare din partea forțelor armate române, cuprinzând 
forțele navale şi aeriene împotriva Germaniei şi Ungariei, vor fi purtate sub 
conducerea generală a înaltului Comandament Aliat (Sovietic). 

2. Guvernul și haitul Comandament al României se obligă să ia măsuri 
pentru dezarmarea şi internarea forțelor armate ale Germaniei și Ungariei, 
aflate pe teritoriul României, ca și pentru internarea cetățenilor celor 
două State menţionate, care îşi au reşedinţa acolo (vezi anexa la ort. 2). 

3. Guvernul şi înaltul Comandament al României vor asigura forțelor 
sovietice și a celorlalți aliați, înlesniri pentru libera lor mişcare pe teritoriul 
României, în orice direcţie, dacă este cerut de către situația militară, 
Guvernul şi înaltul Comandament al României acordând orice concurs 
posibil pentru o astfel de mişcare, prin mijloacele lor proprii de 
comunicaţie și pe cheltuiala lor, pe pământ, pe apă și în aer (vezi anexa la 
art. 3). 

4. Se restabileşte frontiera de Stat între Uniunea Republicilor 
Socialiste Sovietice şi România, stabilită prin acordul sovieto-român din 
28 iunie 1940”. 

5. Guvernul Român şi înaltul Comandament al României vor preda 
imediat înaltului Comandament Aliat (Sovietic), pentru înapoierea în țara lor, 
pe toți prizonierii de război sovietici și aliați, aflați în mâinile lor, precum 
și pe toți cetăţenii internaţi şi pe cei aduşi cu sila în România. 

Din momentul semnării condiţiunilor de pace şi până la repatriere, 
Guvernul şi înaltul Comandament Român se obligă să asigure, pe socoteala 
sa, tuturor prizonierilor de război, sovietici și aliați, precum şi cetățenilor 
internați sau aduşi cu sila, persoanelor strămutate şi refugiaților, hrană 


potrivită, îmbrăcăminte şi asistență medicală, conform cu cerințele 
sanitare, ca și mijloacele de transport pentru reîntoarcerea acestor 
persoane în țara lor proprie. 

6. Guvernul român va elibera imediat, fără distincţie de cetăţenie sau 
naționalitate, pe toate persoanele arestate din cauza activităţii lor în 
favoarea Naţiunilor Unite sau pentru simpatiile lor pentru cauza 
Naţiunilor Unite sau din cauza originei lor rasiale şi va desființa orice 
legislație discriminatorie şi restricțiunile impuse din această cauză. 

7. Guvernul şi înaltul Comandament Român se obligă să remită ca 
trofee în mâinile înaltului Comandament Aliat (Sovietic), orice material 
de război al Germaniei şi al sateliților ei, aflat pe teritoriul român, inclusiv 
vasele flotei germane şi ale sateliților ei, aflate în apele româneşti. Guvernul 
și înaltul Comandament Român se obligă să nu permită exportul sau 
exproprierea a oricărei forme de proprietate (inclusiv obiecte de valoare și 
bani) aparținând Germaniei, Ungariei, naționalilor lor, sau persoanelor cu 
reşedinţă în teritoriile lor, sau în teritoriile ocupate de ele fără autorizația 
înaltului Comandament Aliat (Sovietic). Guvernul și înaltul Comandament 
Român vor păstra aceste bunuri în condiţiile ce urmează a se stabili de 
înaltul Comandament Aliat (Sovietic). 

8. Guvernul şi înaltul Comandament Român se obligă să remită 
înaltului Comandament Aliat (Sovietic), pentru folosința acestuia pe 
întreaga perioadă de război împotriva Germaniei și Ungariei şi în 
interesul general al Aliaților, toate vasele care aparțin sau au apaținut 
Naţiunilor Unite, aflate în porturi româneşti, indiferent la dispoziția cui s- 
ar afla; Ulterior aceste vase urmează să fie restituite proprietarilor lor. 

9. Guvernul Român poartă întreaga răspundere materială pentru orice 
stricăciune sau distrugere a bunurilor susmenţionate, până în momentul 
predării lor înaltului Comandament Aliat (Sovietic). 

10. Guvernul Român trebuie să facă în mod regulat, în monedă 
românească, plăţile cerute de înaltul Comandament Aliat (Sovietic) pentru 
îndeplinirea funcțiunilor sale și în caz de necesitate va asigura folosința, 
pe teritoriul românesc, a întreprinderilor industriale și de transport, a 
mijloacelor de comunicație,  stațiunilor generatoare de energie, 
întreprinderilor şi instalațiilor de utilitate publică, depozitelor de 
combustibil, petrol, alimente şi alte materiale sau servicii, în acord cu 
instrucțiunile date de către înaltul Comandament Aliat (Sovietic) pentru 
folosirea lor, în interesul general al aliaților (vezi anexa la ort. 10). 

11. Pierderile pricinuite Uniunii Sovietice prin operațiunile militare și 
prin ocuparea de către România a teritoriului sovietic vor fi despăgubite 
de România faţă de Uniunea Sovietică, însă luând în considerație că 
România nu numai că s-a retras din război, dar a declarat război şi, în 
fapt, duce război contra Germaniei și Ungariei. Părţile sunt de acord ca 
compensaţiile pentru pierderile menționate să nu fie plătite în întregime 


de România, ci numai în parte, şi anume la suma de 300 milioane dolari 
ai Statelor Unite, plătibili în curs de 6 ani, în mărfuri (produse petrolifere, 
cereale, materiale lemnoase, vase maritime şi fluviale, diverse maşini, 
etc). 

România va plăti despăgubiri pentru pierderile pricinuite în România 
proprietăţilor celorlalte State Aliate și naţionalilor lor, pe timpul 
războiului, despăgubiri a căror sumă va fi fixată la o dată ulterioară (vezi 
anexa la art. 11). 

12. Guvernul Român se obligă ca în termenele indicate de către înaltul 
Comandament Aliat (Sovietic) să restituie Uniunii Sovietice, în 
desăvârşită bună stare, toate valorile și materialele luate de pe teritoriile 
ei, în timpul războiului, aparținând Statului, organizaților publice şi 
cooperative, întreprinderilor, instituțiilor sau cetățenilor particulari, 
precum: utilajul fabricilor şi uzinelor, locomotive, vagoane de căi ferate, 
tractoare, auto-vehicule, monumente istorice, valori de muzeu şi orice alte 
bunuri. 

14. Guvernul Român se obligă să restabilească toate drepturile legale 
și interesele Naţiunilor Unite şi ale naționalilor lor, pe teritoriul român, 
aşa cum existau înainte de război şi să le restituie proprietatea în 
desăvârşită bună stare. 

15. Guvernul şi înaltul Comandament Român se obligă să colaboreze 
cu înaltul Comandament Aliat (Sovietic) la arestarea și judecarea 
persoanelor acuzate de crime de război. 

16. Guvernul Român se obligă să dizolve imediat toate organizațiile 
prohitleriste de tip fascist aflate pe teritoriul românesc, atât cele politice, 
militare sau paramilitare, cât şi orice alte organizații care duc 
propagandă ostilă Naţiunilor Unite și în special Uniunii Sovietice, 
nepermițând în viitor existența unor organizaţii de acest fel. 

17. Tipărirea, importul şi răspândirea în România a publicațiilor 
periodice și neperiodice, prezentarea spectacolelor de teatru și a 
fimelor, funcţionarea stațiunilor de TFF, poştă, telegraf şi telefon, vor fi 
efectuate în acord cu înaltul Comandament Aliat (Sovietic) (vezi anexa 
la ort. 16). 

18. Administrația civilă românească este restabilită pe întregul 
teritoriu al României, până la o distanță de linia frontului de minimum 
50-100 km. (depinzând de condiţiile terenului), organele administrative 
româneşti obligându-se, să ducă la îndeplinire în interesul restabilirii păcii 
şi securității, instrucțiunile și ordinele înaltului Comandament Aliat 
(Sovietic), date de către el, în scopul de a asigura execuţia acestor 
condițiuni de armistițiu. 

19. Se va înființa o Comisie Aliată de Control care va lua asupra sa, 
până la încheierea păcii, reglementarea şi controlul executării 
prezentelor condițiuni, sub conducerea generală şi ordinele înaltului 


Comandament Aliat (Sovietic), lucrând în numele Puterilor Aliate (vezi anexa 
la ort. 18). 

20. Guvernele aliate socotesc hotărârea Arbitrajului de la Viena, cu 
privire la Transilvania, ca nulă și neavenită și sunt de acord ca 
Transilvania (sau cea mai mare parte a ei) să fie restituită României sub 
condiția confirmării prin Tratatul de Pace şi Guvernul Sovietic este de 
acord ca forțele sovietice să ia parte în acest scop, în operațiuni militare, 
conjugate cu România, contra Germaniei și Ungariei. 

21. Prezentele condițiuni intră în vigoare în momentul semnării lor. Făcut 
la Moscova, în patru exemplare, fiecare în limbile română, rusă şi engleză, 
textele rus şi englez fiind autentice. 12 septembrie 1944. 

Din însărcinarea Guvernului și înaltului Comandament al României 
Lucrețiu Pătrăşcanu G-ral. Adj. Dămăceanu B. Ştirbey G. Popp 

Din însărcinarea Guvernelor Statelor Unite ale Americii, Uniunii 
Republicilor Socialiste Sovietice şi Regatului Unit Malinowski 

Anexa la Convenţiunea de Armistițiu între Guvernul Român pe de o 
parte și Guvernele Uniunii Sovietice, Regatului Unit şi Statelor Unite ale 
Americii, pe de altă parte 

A. Anexă la art. 2 

Măsurile prevăzute la art. 2 al Convenţiei referitoare la internarea 
cetățenilor germani şi unguri, actualmente aflându-se în teritoriul român, 
nu se aplică cetăţenilor de origine evreiască ai acestor țări. 

B. Anexă la art. 3 

Prin cooperarea Guvernului Român şi a înaltului Comandament 
Român, menționată în art. 3 al acestei Convenţiuni, se înțelege punerea la 
dispoziția înaltului Comandament Aliat (Sovietic) pentru deplina folosință 
cum va socoti de cuviință pe durata armistițiului a tuturor construcțiilor și 
instalaţiilor româneşti militare, aeriene şi navale, porturi, cheiuri, cazărmi, 
magazii, câmpuri de aviație, mijloace de comunicații, stațiuni meteorologice, 
care ar putea fi cerute pentru nevoi militare, în desăvârşită bună stare şi cu 
personalul necesar pentru întreținerea lor. 

C. Anexă la art. 10 

Guvernul Român va retrage şi răscumpăra, în limitele de timp și potrivit 
condițiunilor pe care înaltul Comandament Aliat (Sovietic) le va specifica, 
toate monedele deținute, în teritoriul românesc şi emise de înaltul 
Comandament Aliat (Sovietic) şi va înmâna moneda astfel retrasă fără plata 
înaltului Comandament Aliat (Sovietic). 

D. Anexă la art. 11 

Baza pentru aranjamentul plăţilor de compensaţii prevăzute în art. 11 
al prezentei Convenții va fi dolarul american la paritatea sa aur din ziua 
semnării acestei convenții, adică 35 de dolari pentru o uncie de aur. 

E. Anexă la art. 16 

Guvernul Român se obligă ca transmiterile tară fir, corespondența 


telegrafică şi poştală, corespondenţa cifrată şi prin curier, precum și 
comunicările telefonice cu țările străine ale Ambasadelor, Legaţiunilor și 
Consulatelor aflătoare în România să fie dirijate potrivit modului stabilit de 
înaltul Comandament Aliat (Sovietic). 

F. Anexă la art. 18 

Controlul cu privire la exacta execuţțiune a clauzelor de armistițiu este 
încredințat Comisiunii Aliate de Control, care va fi stabilită în conformitate 
cu art. 18 al Convenţiei de Armistițiu. 

Guvernul Român și organele sale vor îndeplini toate instrucțiunile 
Comisiunii Aliate de Control care decurg din Convenţia de Armistițiu. 

Comisiunea Aliată de Control va instaura organe sau secțiuni, 
împuternicindu-le respectiv cu executarea de diferite funcțiuni. 

În plus, Comisiunea Aliată de Control va putea să aibă funcționari în 
diferite părți ale României. 

Comisia Aliată de Control va avea sediul său în Bucureşti. 

Moscova, 12 Septembrie 1944. 

Iată deci libertatea ce ne-a fost adusă de armata roşie „eliberatoare”. 
Cei care au trăit în acele vremuri îşi mai amintesc desigur că, mulți ani, 
după acel fatidic an 1944 pentru România, la sărbătorile comuniste, 
lozinca cea mai frecvent scandată era: „Stalin şi poporul rus libertate ne- 
au adus”. 

Am ţinut să redau în întregime acest act al subjugării totale a 
României, pentru că, din simpla lui lectură, oricine îşi poate da seama, de 
caracterul lui odios. Nu intenționam să fac o analiză a fiecărei clauze în 
parte, dar nu pot să nu fac unele considerații de principiu a acestei 
„Convenţii”. 

O primă constatare este aceea că atât Anglia cât și Statele Unite ale 
Americii, prin împuternicirile date, au lăsat România la discreţia unui 
mareşal al Uniunii Sovietice. În aceste condiţii nu cred că îi putem 
condamna prea mult pe cei care au semnat din partea română acest 
document, mai ales că totul s-a desfăşurat la Moscova. De unde să ştie 
atunci poporul român că aliaţii săi tradiționali îl vânduseră bolşevicilor? 
Câte speranțe şi-au pus românii, în anii care au urmat, că americanii, 
englezii şi francezii nu ne vor lăsa în ghearele bolşevismului şi că vor 
veni să ne elibereze. Câţi români au plătit cu libertatea şi chiar cu viața 
această speranţă deşartă. 

O altă consecinţă a acestei convenții o constituie faptul că Guvernul 
României a fost transformat într-un simplu executant al ordinelor 
înaltului Comandament Aliat (Sovietic), iar conducerea efectivă a țării a 
fost preluată de Comisia Aliată de Control, la care chiar dacă nu se mai 
menționează în paranteză „sovietică”, tot sovietică a fost. 

Odioşenia acestei „Convenţii” rezidă și în faptul că pentru partea 
română nu sunt stipulate decât obligaţii, fără nici un drept. Nici chiar în 


problema elementară a oricărui armistițiu, problema prizonierilor, nu s- 
au prevăzut clauze care să conțină obligaţii reciproce. S-a prevăzut 
obligația părții române de a elibera imediat toți prizonierii sovietici, de a 
le asigura hrana, îmbrăcămintea, asistența medicală şi transportul, 
toate pe cheltuiala României, până la înapoierea în țara lor. Despre 
prizonierii români aflați în Uniunea Sovietică nici o vorbă. Nu mai vorbim 
de faptul că trupele sovietice au continuat să facă prizonieri, militari 
români care încetaseră lupta, și după 23 august 1944. Mai mult, chiar, 
după încheierea Tratatului de Pace mulți prizonieri români au continuat 
să fie ținuți în captivitate în U.R.S.S. şi obligați la muncă, în condiții din 
cele mai grele. Mulți nu s-au mai întors în țară. 

Ce am mai putea spune despre faptul că România, cu întregul său 
potențial economic, militar şi strategic, a fost pusă la dispoziția armatei 
sovietice, în mod gratuit, iar mareşalul Antonescu a fost condamnat la 
moarte, printre altele pentru că ar fi aservit ţara Germaniei, când se ştia 
că nimic din ce s-a dat germanilor nu s-a dat în mod gratuit. Dar, la 
această problemă mă voi referi în capitolele următoare. 

Culmea este că, după ce întreaga ţară a fost pusă la dispoziția 
armatei sovietice, partea română a fost obligată şi să facă în monedă 
românească toate plăţile cerute de înaltul Comandament Aliat (Sovietic). 

Articolul 11 al Convenţiei obligă România să plătească despăgubiri, 
pentru pierderile suferite în România, proprietăților celorlalte State Aliate 
și naționalilor lor pe timpul războiului. 

După cum se ştie, industria petroliferă din România se afla, în mare 
parte, în proprietatea anglo-americanilor. În timpul războiului, prin 
bombardamente și acte de diversiune s-au produs unele distrugeri în 
sectorul petrolifer. Cine a produs aceste distrugeri? Anglo-americanii, 
prin bombardamente, şi agenţii bolşevici prin acte de diversiune. Cine a 
fost obligat să plătească daunele? România. Echitabil, nu? 

Cum a fost rezolvată problema monedei sovietice aflată pe teritoriul 
României? Cum putea fi altfel, decât tot pe baza aceloraşi principii ale 
eticii şi echităţii socialiste. Deci, potrivit prevederilor anexei la art. 10 al 
„convenţiei” guvernul român a fost obligat să retragă şi să răscumpere 
toate monedele deținute pe teritoriul românesc şi emise de înaltul 
Comandament Aliat (Sovietic) şi apoi să o înmâneze fără plată acelui înalt 
Comandament. 

Cu alte cuvinte, guvernul român a cumpărat moneda sovietică 
aflată în România, după care a făcut-o cadou înaltului Comandament 
Sovietic. 

Dar, poate cea mai catastrofală prevedere pentru România o 
constituie cea conținută de art. 14, potrivit căreia, partea română, nu 
numai că recunoaşte dreptul de jurisdicție al părții sovietice asupra 
cetățenilor români, dar se şi obligă să colaboreze la arestarea şi 


judecarea tuturor persoanelor acuzate de crime de război. În viziunea 
bolşevicilor, criminali de război erau toți cei care au luptat împotriva 
Uniunii Sovietice. Prin aceasta, o mare parte a cetățenilor români și în 
mod deosebit comandanții militari, oamenii politici şi toți cei care au 
ocupat diferite funcții de stat în perioada 1940-1944, au fost lăsați la 
discreția unei puteri străine și ostile. 

Această dispoziție se află la originea celor mai mari abuzuri judiciare 
din istoria României. 

Evident, poporul român a simțit din plin aceasta subjugare totală, la 
care s-au adăugat numeroasele abuzuri și fărădelegi pe care a trebuit 
să le suporte din partea militarilor sovietici „eliberatori”. Aceştia au 
săvârşit pe teritoriul României numeroase jafuri, omucideri, violuri şi alte 
asemenea nelegiuiri. Soldatul sovietic te dezbrăca de palton și te descălța 
în plină stradă. Nu mai vorbesc de predilecţia pe care o aveau pentru 
ceasuri. Putem oare uita faptul că familiile româneşti trebuiau să-şi 
ascundă femeile şi fetele din calea „eliberatorilor” lipsiţi de scrupule? 

Am ţinut să fac aceste precizări nu împins de sentimente de ură față 
de un popor sau o națiune, sentimente de care sunt străin, ci numai din 
dorința de a explica reacția legitimă a multor cetățeni români, de 
ripostă, uneori violentă, față de asemenea abuzuri. Era firesc ca 
poporul român, atât de paşnic şi ospitalier, să nu suporte să fie 
batjocorit la el acasă. 

O dovadă a acestei reacții legitime o constituie faptul că, la 10 
ianuarie 1945, s-a emis Legea nr. 10, pentru sancţionarea infracțiunilor 
săvârşite împotriva elementelor şi bunurilor puterilor aliate şi asociate, 
dar care, apreciindu-se ca insuficient de severă, a fost cu Legea nr. 157 
(Decretul nr. 1042 din 15 mai 1947, publicat în Monitorul Oficial nr. 
115 din 23 mai 1947). 

După ce defineşte că „sunt socotite elemente ale armatelor puterilor 
aliate și asociate, în sensul prezentei legi, militarii şi funcţionarii care 
aparțin acestor armate” se trece la incriminarea faptelor săvârşite 
împotriva lor pentru care s-au prevăzut pedepse deosebit de severe, 
mult mai mari față de cele prevăzute în Codul penal. Din conținutul 
acestei legi, rezultă că onoarea, integritatea corporală și viața 
elementelor armatelor aliate, a se înţelege sovietice, aveau o valoare de 
10-15 ori mai mare decât a cetățeanului român, aflat, formal, la el acasă. 

Spre exemplu, injuria şi calomnia unui militar sovietic se pedepsea, 
potrivit legii menţionate, cu închisoare corecțională de la 5 la 15 ani față 
de 3 luni la 1 an, cât se prevedea în Codul penal. Vătămarea gravă a 
integrității corporale, cu intenție, se sancţiona cu muncă silnică, de la 
3 la 20 de ani, față de 6 luni la 2 ani închisoare corecțională, cât prevede 
Codul penal. 

Spre deosebire de Codul penal, legea menţionată prevedea același 


regim sancționator pentru autori, complici, instigatori şi tăinuitori, 
precum şi pentru tentativă. Tot prin derogare de la prevederile Codului 
penal, chiar dacă se constatau în favoarea inculpatului circumstanțe 
atenuante, pedeapsa aplicată nu putea fi scăzută sub minimum 
prevăzut pentru infracțiunea respectivă. 

Dar Legea 157/1947 conţine şi norme de procedură penală prin care 
era anihilat nu numai orice drept şi posibilități de apărare, dar și 
independența judecătorilor. 

Astfel: 

Art. 16: „Ordonanţele de neurmărire şi hotărârile de achitare vor fi trimise 
în copie Ministerului Justiţiei, care va putea ordona o cercetare. 

Dacă Ministerul Justiţiei socoteşte că achitarea a fost pronunțată cu 
rea credință, sau a fost urmarea unei vădit greşite aprecieri a faptelor va 
putea aplica magistraților una din pedepsele prevăzute de legea de 
organizare judecătorească sau de trimitere în judecată”. 

Art. 22: „Cercetarea învinuiţilor se va face sub stare de arest; 
reținerea sub stare de arest nu este supusă confirmării”. 

Art. 25: „Instanţa, apreciind, poate proceda la judecată pe baza 
actelor încheiate la primele cercetări, sau poate ordona chemarea 
martorilor pe care-i găseşte necesar”. 

Se mai prevedea că citarea martorilor se face în ziua sesizării, iar 
judecata va începe obligator în cel mult 48 de ore de la sesizare, practic, 
puţine şanse de a avea martori la proces. 

Ce putea face magistratul, în aceste condiţii în care, prin lege, era 
amenințat cu închisoare în cazul în care ar pronunța o hotărâre de 
achitare? În afară de cazul, în care am pretinde că magistraţii acelor 
vremuri să fi fost eroi, nu putea decât să condamne, chiar dacă avea 
îndoieli cu privire la vinovăția inculpatului. Dar, chiar dacă un asemenea 
magistrat ar fi fost dispus să facă un act de eroism şi ar fi pronunţat 
achitarea, o asemenea soluție nu putea rămâne în picioare atât timp cât 


puterea administrativă avea drept de cenzură. 
* * 


* 

Revenind la tema „actelor preparatorii” constatăm că pentru 
subordonarea totală a organelor statului român puterii sovietice au fost 
emise o serie de acte normative. Nu îmi propun să trec în revistă toate 
acele acte normative, în primul rând pentru că nu am avut posibilitatea 
să consult în întregime Colecțiile de legi din acele timpuri şi în al doilea 
rând, pentru că am avut şansa să descopăr câteva, deosebit de 
concludente şi, după părerea mea, suficiente pentru a demonstra ideea 
expusă. 

În primul rând mă voi referi la Legea nr. 486 pentru purificarea 
administrațiilor publice” (Decretul nr. 1837 din 7 octombrie 1944, 
publicat în Monitorul Oficial nr. 233, din 8 octombrie 1944). Nu pot să 


nu remarc graba bolşevicilor de a „purifica” România, ţinând seama de 
faptul că această lege a fost emisă la mai puţin de o lună de la 
semnarea armistițiului. 

Art. II: „Vor fi licenţiaţi din serviciu fără nici o indemnizație, indiferent 
de data la care au fost numiţi, încadrați sau angajați funcționarii care: 

a) în executarea serviciului au avut o atitudine abuzivă, ori o ținută 
nedemnă,; 

b) S-au pus sub orice formă în slujba unor interese străine de acelea 
ale națiunii române. 

La litera c se vorbeşte de cei care au acționat în organizații politice 
sau paramilitare, legionare, fasciste sau hitleriste. 

O primă constatare, care se impune, este aceea că în această lege se 
operează cu termeni atât de generali, încât, cu excepţia eventualilor 
comunişti sau simpatizanților comunişti, orice funcționar putea fi dat 
afară din serviciu. În viziunea bolşevicilor, orice atitudine 
anticomunistă era taxată ca abuzivă ori nedemnă, iar tot ce era 
antisovietic era considerat străin de interesele națiunii române. 

Pentru aplicarea prevederilor acestei legi au fost constituite comisii pe 
ministere şi instituții ale căror concluzii aprobate de ministrul sau şeful 
instituției, potrivit art. V, alineatul 2 „nu vor putea fi atacate sau 
contestate pe nici o cale”. 

Cu toate că s-a prevăzut aplicabilitatea despoziţiilor acestei legi şi 
organelor de justiție, în fapt nu a putut fi aplicată magistraţilor, care, 
potrivit constituției, se bucurau de inamovibilitate și de Stabilitate. 

Dar, pentru puterea comunistă care se înfiripă, acesta nu a fost un 
obstacol insurmontabil, astfel că, prin Legea nr. 640,,pentru instituirea 
unui regim tranzitoriu de organizare judecătorească” (Decretul nr. 2443 
din 18 decembrie 1944, publicat în Monitorul Oficial nr. 294, din 19 
decembrie 1944), este „rezolvată” şi problema magistraților. 

Lecturarea numai a articolelor V şi VI din această lege este suficientă 
pentru a ne convinge că ea constituie lovitura de grație dată justiției 
române. 

Art. V: „Până la 1 septembrie 1945, numirile, transferările şi 
înaintările în magistratură se vor face fără a se mai lua avizul Consiliului 
superior al magistraturii. 

Se suspendă darea notelor calificative pentru magistrați”. 

Art. VI: „Pe timp de 4 luni de la intrarea în vigoare a prezentei 
dispozițiuni, se suspendă  inamovibilitatea membrilor Corpului 
judecătoresc, inclusiv stabilitatea lor. 

În acest timp, ministrul Justiției va avea atât dreptul de a aplica 
motivat măsuri disciplinare, pe bază de fapte constatate prin anchetă 
disciplinară regulat făcută, cât şi dreptul de apune în disponibilitate pe 
orice magistrat, fără arătare de motive şi fără ca această categorie 


depuneri în disponibilitate să albe caracter disciplinar”. 

Lecturând o asemenea lege eşti tentat să clasifici ca cea mai 
neconstituțională și cea mai odioasă lege, dar nu trebuie să ne grăbim, 
deoarece aşa cum am văzut şi cum vom vedea în continuare, au existat 
numeroase alte legiuiri ale regimului comunist, care, în fapt, sunt 
nelegiuiri, și este foarte greu de făcut un clasament în funcție de răul şi 
suferințele pe care le-au adus poporului român. 

Despre această lege putem spune că a anulat independența 
magistraților şi supunerea lor numai legii şi că termenul de 4 luni de 
suspendare a inamovibilității şi stabilității magistraţilor a fost prelungit 
succesiv până la permanentizarea lui pe toată perioada guvernării 
comuniste. Din acel moment magistratura a fost pusă în subordinea și la 
discreția puterii executive, care, pe parcurs, s-a transformat în forță 
conducătoare a partidului unic. Consecințele nefaste ale subjugării 
justiției s-au văzut şi, în parte, doresc să le concretizez şi în prezenta 
lucrare. 

Dar preluarea unor atribuţii de strictă specialitate ale puterii 
judecătoreşti de către guvern începuse încă din prima parte a lunii 
octombrie 1944. 

Deosebit de semnificativă în acest sens este Legea 488 (Decretul 1850 
din 10 octombrie 1944, publicat în Monitorul Oficial nr. 235 din 11 
octombrie 1944) care se compune din 2 articole în care se prevede că: 

„Ari. 1: Consiliul de Miniştri va putea dispune luarea oricăror măsuri 
privative de libertate, în vederea stabilirii responsabilității politice şi 
penale împotriva autorilor şi complicilor morali şi materiali ai dezastrului 
țării, în special în legătură cu războiul purtat alături de Germania hitleristă 
împotriva Naţiunilor Unite (a se citi Uniunii Sovietice). 

Art. 2: Se vor putea lua, pe aceeaşi cale, orice măsuri asigurătoare 
asupra bunurilor acestor persoane”. 

Aceasta lege a fost numai începutul acaparării de către guvern a 
unor atribuții jurisdicționale, pentru că, guvernul neavând organe proprii 
de arestare, cercetare, trimitere în judecată şi de judecare, s-au emis alte 
legi, care au creat asemenea organe proprii, distincte de organele 
judiciare limitativ prevăzute în constituție. Astfel, au luat ființă, lângă 
guvern, corpul aşa zişilor acuzatori publici și aşa zisul tribunal al 
poporului, care au arestat, cercetat şi condamnat pe toți cei 
nominalizați de Consiliul de Miniştri. Victimele acestei jurisdicții au fost 
oamenii din elita vieții politice româneşti şi vârfurile armatei române, 
care, prin activitatea desfăşurată până la 23 august 1944, au 
demonstrat că îşi iubesc țara pe care au încercat să şi-o apere chiar și 
împotriva marelui vecin de la răsărit. 

Aceste măsuri au fost puse în aplicare după 6 martie 1945 de către 
primul guvern „de concentrare democratică”. 


Actul care a stat la baza reprimării şi anihilării principalelor 
personalități politice şi militare ale României l-a constituit Legea nr. 312 
pentru „urmărirea și sancţionarea celor vinovați de dezastrul țării sau de 
crime de război (Decretul nr. 1318, din 21 aprilie 1945, publicat în 
Monitorul Oficial nr. 94 din 24 aprilie 1935). Examinând această lege, 
nu poți să nu rămâi cu convingerea că a fost redactată la Moscova, atât de 
evident este faptul că cei vizați ca vinovaţi sunt cei care au luptat 
împotriva Uniunii Sovietice. Cu alte cuvinte, este legea învingătorului 
împotriva celor învinşi. În asemenea condiţii nu poate fi vorba de 
justiție, ci de o răzbunare pătimaşă. 

Legea conține atât dispoziții de drept penal material, respectiv, 
dispoziţii prin care sunt incriminate anumite fapte, pentru care se prevăd 
şi pedepsele, precum și dispoziţii de drept procesual penal, prin care se 
constituie organe extraordinare de cercetare şi judecată, reglementându- 
se şi procedura de urmat. 

Originea sovietică a acestei legi rezultă cât se poate de evident încă 
din primele articole. 

Astfel art. 1 îi considera vinovaţi de dezastrul țării pe cei care 
„Miitând pentru hitlerism sau fascism şi având răspunderea politică 
efectivă, au permis intrarea armatelor germane pe teritoriul țării” precum 
și cei care „După 6 Septembrie 1940, au militat pentru pregătirea sau 
desăvârşirea faptelor de mai sus prin grai, prin scris sau prin orice alte 
mijloace”. 

Pentru moment, mă voi rezuma a afirma că venirea trupelor germane 
în România nu numai că nu a constituit un dezastru, dar a fost singura 
garanție a menţinerii Moldovei şi Transilvaniei de Sud, în granițele țării. 
Dezastrul s-a produs abia atunci când țara a fost invadată în întregime 
de trupele sovietice. 

În art. 2 sunt incriminate o serie de fapte, considerate că au adus 
dezastrul țării prin crime de război. La litera a sunt considerați vinovați 
de asemenea „crime” cei care ,au hotărât declararea sau continuarea 
războiului contra Uniunii Republicilor Socialiste Sovietice şi Naţiunilor 
Unite”. 

Este oare posibil ca un stat să-şi interzică, singur, dreptul de a lupta 
împotriva cotropitorilor şi pentru reîntregirea teritoriului său 
strămoşesc? Evident că nu este posibil acest lucru, motiv pentru care 
mi-am permis să fac afirmaţia că Legea 312/1945 este de origine 
sovietică, de altfel ca şi celelalte menționate anterior. 

Argumentul principal care atestă originea străină de neamul românesc 
a acestei legi îl constituie faptul că, prin dispoziţiile ei, au fost încălcate, 
în mod flagrant, norme şi principii de bază ale Constituţiei României, în 
vigoare la acea dată. 

În primul rând prin această lege s-a încălcat în mod flagrant 


principiul separaţiei puterilor în stat, consacrat în mod expres prin art. 
33 şi 34 ale Constituţiei României, din 1923, repusă în vigoare după 23 
august 1944. Contrar acestui principiu, puterea executivă, respectiv 


guvernul şi-a creat organe proprii de cercetare penală - Corpul 
acuzatorilor publici - şi de judecată - tribunalul poporului. 
Insăşi înființarea „tribunalului poporului”, ca instanță 


extraordinară, a fost un act vădit neconstituțional. Constituţia 
menționată prevede în art. 101-107, în mod limitativ, care sunt organele 
judecătoreşti prin care se realizează justiția, interzicând în mod expres 
înființarea de instanţe de judecată extraordinare. 

A fost încălcat şi principiul Constituţional al neretroactivităţii legilor 
penale, consacrat în art. 14 și concretizat în art. 2 din Codul penal în 
vigoare la acea dată. Potrivit acestui principiu, o lege penală nu poate 
fi aplicată decât faptelor săvârşite după data intrării în vigoare a legii 
respective. Este un principiu elementar și logic de a nu se pedepsi o 
persoană pentru o faptă care la data comiterii ei nu era incriminată ca 
infracțiune și deci era permisă din punct de vedere legal. Este atât de 
simplu şi de drept acest principiu, încât nici nu mai trebuie demonstrată 
justețea lui. 

Dar, în perioada guvernării comuniste, nu a fost singura lege prin care 
a fost încălcat acest principiu. Pentru a demonstra consecințele deosebit 
de grave ale nerespectării principiului neretroactivităţii legii penale, mă 
voi referi la un exemplu din practica legislativă și judiciară a anilor '50. 

După ce, cu ajutorul Legii 312/1945, regimul comunist reuşise să- 
i arunce în închisori pe toți oamenii politici de vază, pe toți comandanții 
militari cu vederi anticomuniste şi în general - pe toți cei care, în timpul 
războiului antisovietic, au ocupat funcții importante în stat, regimul 
comunist a constatat că au fost scăpați din vedere cei care au ocupat 
funcții, mai mult sau mai puțin importante, în Poliție şi Siguranța 
Statului şi care nu au putut fi considerați „criminali de război” ori 
„vinovaţi de dezastrul ţări?”. 

Pentru „rezolvarea” acestei probleme, a fost introdus în Codul penal 
art. 193/1. Că a fost introdus este impropriu spus, deoarece, acest 
articol nu a figurat niciodată în Codurile penale aflate la dispoziția 
juriştilor şi a publicului. Acest text, apărut în 1952, din spusele unor 
jurişti mai vârstnici, avea caracter Secret şi Se păstra în Casa de fier a 
procurorului-şef şi a preşedintelui instanței de judecată. Nu am găsit 
textul oficial în nici o colecţie de legi sau alte acte normative, ci numai o 
transcriere neoficială. Denumirea infracțiunii pe care o prevedea art. 
193/1 era „activitate intensă contra clasei muncitoare și mişcării 
revoluționare” şi se referea la fapte, mai precis la activitățile normale de 
serviciu desfăşurate în Poliție sau Siguranța Statului, până la 23 august 
1944. 


Unele exemple merită a fi cunoscute. 

În vara anului 1939, la Focşani a fost descoperit, arestat și apoi 
condamnat la 17 ani închisoare corecțională, de către instanțele militare 
de judecată, spionul sovietic Babenco Simion, care, fiind dotat cu harta 
României, pistol, busolă și un cod cifrat, avea misiunea de a culege și 
transmite sovieticilor informații cu caracter militar. 

În vara anului 1951, toţi cei care au contribuit la descoperirea, 
arestarea şi cercetarea acestui duşman al României au fost arestaţi de 
organele de securitate. Este vorba de Toia Gheorghe şi Pavelescu 
Grigore - cetățeni din Focşani, Milea Ignat, fostul şef al poliției Focşani 
şi subalternii acestuia, lonescu Gabriel, Dumitru Constantin, 
Constantinescu Nicolae, Neagu Teodor, Bucur Gheorghe și Bivol 
Grigore. Neexistând un text de lege penală în baza căruia să poată fi 
condamnaţi, deşi fuseseră arestați şi probabil că se mai găseau și alți 
arestați în situații similare, s-a găsit formula emiterii art. 193/1, cu 
caracter retroactiv. Toţi cei menţionaţi au fost condamnați la 30 
noiembrie 1954 la pedepse cuprinse între 6 ani temniță grea şi 3 ani şi 3 
luni închisoare corecțională. 

Este interesant de aflat și ce s-a întâmplat cu spionul Babenco, după 
23 august 1944. Acest lucru îl aflăm din necrologul publicat în ziarul 
„România Liberă” din 4 iulie 1971: 

„În ziua de 2 iulie a.c., după o lungă şi grea suferință, a încetat din 
viață tovarăşul Simion Babenco, membru al Partidului Comunist Roman, 
din anul 1939. Născut la 19 martie 1912, Simion Babenco a fost animat 
încă din tinerețe de idealurile comuniştilor, de munca şi lupta lor pentru 
triumful cauzei socialismului...” 

Se arată în continuare că, pentru activitatea sa antifascistă, a fost 
condamnat de către „organele represive ale statului burghezo-moşieresc” că, 
după 23 august 1944, a îndeplinit diferite sarcini de răspundere în 
aparatul de partid şi de stat şi că „un semn de prețuire a meritelor sale...” 
, „a fost distins cu ordine şi medalii ale Republicii Socialiste România”. 
Nu se spune, însă, nimic despre locul de naştere și despre eventualele 
locuri de muncă înainte de război. 

Dacă Milea Ignat şi ceilalți menţionaţi au fost condamnați pentru că 
şi-au permis ca, şi în slujba țării fiind, să-l prindă și să-l aresteze pe 
tovarăşul spion Babenco, alți funcționari ai poliției şi siguranței au fost 
condamnați numai pentru că şi-au îndeplinit atribuţiile obişnuite de 
serviciu. 

Astfel, colonelul Grigore Liviu - fost şef al Centrului Serviciului Secret 
de Informaţii nr. 4 Timişoara şi subalternii săi Cojocaru Dumitru, 
Manolescu Gheorghe şi Seboşan Aurel, au fost condamnați, în anul 
1956, prin aplicarea art. 193/1, la pedepse între 4 şi 6 ani detenție grea 
şi confiscarea averii pentru faptul că, în funcțiile pe care le-au îndeplinit, 


au cules, centralizat şi raportat centrului S.S.I. Bucureşti date cu privire 
la activitatea comunistă din raza lor de activitate, în condiţiile în care 
activitatea partidului comunist era interzisă prin lege, fiind vorba de o 
agentură străină, ostilă României. De altfel, cazul Babenco este suficient 
de edificator cu privire la preocupările pe care le aveau comuniştii în 
România. 

În anul 1955, foştii agenţi din poliția Constanţa, Iliescu Iordan, 
Petrescu Octavian, Suslănescu Ovidiu, Cristea Gheorghe, Iliescu Carol, 
Ionescu Petre şi Negoescu Constantin, au fost condamnați, în baza 
aceluiaşi text secret de lege, la pedepse cuprinse între 3 şi 6 ani 
detențiune grea, pentru că au întreprins acțiuni împotriva elementelor 
comuniste, întocmind rapoarte, note şi efectuând razii, patrulări cu 
prilejul zilelor de 1 mai şi 7 noiembrie. 

Cazuri asemănătoare au fost numeroase, dar mă opresc la cele în 
care am fost sesizați după revoluția din decembrie 1989 şi în care 
procurorul general a acționat cu recurs extraordinar, iar Curtea Supremă 
de Justiție i-a achitat pe toți cei în cauză, fiind înlăturată şi confiscarea 
averilor. 

Reluând în discuţie prevederile Legii nr. 312/1945, este cazul să mai 
menționez că, deşi Constituţia, prin art. 103 garanta dreptul la recurs 
în toate cauzele, art. 14 din această lege îl limita la două motive și anume: 
reaua compunere a instanței şi greşita aplicare a pedepsei. 

Cu alte cuvinte, nu se putea declara recurs extraordinar decât în 
cazul în care completul de judecată ar fi fost compus din mai puțin sau 
mai mult de 9 membri, cât se prevedea în lege, ori dacă se aplicau alte 
pedepse decât cele prevăzute. Nici un drept de recurs pentru greşita 
aplicare a legii, pentru cazurile de condamnare, fără ca vinovăția să fie 
dovedită, sau pentru neconstituționalitatea instanței de judecată şi a 
legii aplicate. 

Fără a epuiza toate aspectele de neconstituționalitate a legii 
312/1945, menţionez, în final, împrejurarea că însuşi modul în care a 
fost adoptată constituie o încălcare a Constituţiei, în sensul că nu a fost 
consultat Consiliul legislativ, aşa cum prevedea art. 76 al Constituţiei. Nu 
este greu de înțeles de ce a fost evitat consiliul legislativ. Acest consiliu, 
format din magistrați eminenți, nu ar fi putut aviza o lege profund 
anticonstituțională. 

Înainte de a încheia acest capitol al „actelor preparatorii” pentru 
adevărul istoric se cuvine să menţționez că, în anul 1946, aşa zisul 
tribunal al poporului şi-a încetat activitatea şi existența, dar prevederile 
legii 312/1945 au continuat să fie aplicate de Tribunalul Capitalei - 
Secţia I Penală. 

Din anul 1952 procesele cu caracter politic au fost date în 
competența procuraturilor şi tribunalelor militare, nou înființate pentru 


unitățile Ministerului de Interne, care au funcționat în paralel cu justiția 
militară, tradițională, având în competență numai infracțiuni politice şi 
cele săvârşite de militari din cadrul Ministerului de Interne. 

În anul 1955, când, practic, toate marile procese politice au fost 
judecate, justiția militară a fost unificată, încetând să mai existe o 
justiție distinctă, numai pentru Ministerul de Interne și pentru 
infracțiunile cu caracter politic. 

Comuniştii bolşevici au fost mult mai inventivi decât infractorii de 
rând, procedând direct la săvârşirea infracțiunilor şi abia apoi au căutat 
mijloacele „legale” prin care să li se dea o față legală. În realitate, este vorba 
de cele mai mari samavolnicii pe care o autoritate de stat le-a putut 
săvârşi vreodată împotriva propriilor cetățeni. 

Mă voi referi la internările forțate în lagăre de muncă, ori dislocarea 
din localitățile de domiciliu şi stabilirea de domiciliu obligatoriu. 
Asemenea fărădelegi au început prin anii 1948-49, fără să existe nici o 
reglementare prin acte normative. Ulterior, începând cu anul 1950, s-a 
căutat ca aceste abuzuri să fie acoperite prin emiterea unor acte 
normative, unul mai constituțional decât altul. Am vorbit deja despre 
poliţişti, jandarmi şi cei care au lucrat în Siguranţa Starului, care au 
început să fie arestaţi, tot în perioada menționată, pentru ca, abia în 
anul 1954, să fie confecționat acel faimos articol 193/1, cu caracter 
retroactiv, pe baza căruia au fost condamnați de instanțele 
judecătoreşti, care în multe cazuri nu au făcut altceva decât să 
pronunțe pedepse echivalente ca durată, cu perioada arestării ilegale. 
Asemenea procese au început prin anul 1954, după detenţii abuzive 
dispuse cu 3-4 ani în urmă. Comuniştii bolşevici şi-au dat însă seama 
că, pe filiera justiției, nu vor reuşi să-i izoleze pe toți cei care, direct sau 
indirect, îşi manifestau ostilitatea față de comunişti. Oricât a fost de 
aservită justiția, procesele penale trebuiau să se desfăşoare, cât de cât, 
în conformitate cu prevederile Codului de procedură penală - 
administrări de probe, şedinţe publice, prezența apărătorilor, o 
individualizare a pedepselor după criterii bine stabilite și altele. Era 
necesar, deci, să fie găsite alte forme de privare de libertate a oamenilor, 
care să evite procedurile obişnuite de judecare, incomode prin 
publicarea lor şi prin faptul că ele constituiau un mijloc prin care şi alte 
organe ale statului, mai puţin abuzive decât cele ale Ministerului de 
Interne ar fi fost angrenate într-o „operă” de distrugere și împilare, pe care 
numai unele persoane din cadrul Ministerului de Interne erau capabile 
să o înțeleagă și să o realizeze. Aşa au apărut internările administrative 
la muncă forțată, strămutările de familii, domiciliul obligator. 

Prima reglementare a pedepsei administrative cu privarea de 
libertate apare în anul 1950, după ce mii de persoane se aflau deja în 
aşa zisele colonii de muncă, în realitate adevărate lagăre de concentrare 


şi de exterminare. 

Primul act îl constituie aşa zisul decret nr. 6 din 14 ianuarie 1950. 
Spun aşa zisul decret, pentru că, în realitate, el este un act normativ 
emis de Ministerul de Interne și contrasemnat de Ministerul de Justiţie, 
deci avem de-a face cu un ordin al ministrului, intitulat impropriu 
decret. Dar, la ce te poți aştepta de la miniştrii care şi-au făcut studiile 
ia şcoala activității clandestine bolşevice? Să trecem, deci, peste 
chestiunile de formă și să pătrundem în conținutul acestui decret, pentru 
a vedea cine putea fi pedepsit administrativ, la muncă forțată şi la 
privare de libertate. 

„Cei care, prin faptele lor sau manifestările lor, direct sau indirect, 
primejduiesc sau încearcă să îngreuneze construirea socialismului în 
Republica Populară Română, precum și cei care, în același mod, 
defăimează puterea de stat sau organele sale, dacă aceste fapte nu 
constituie sau nu pot constitui, prin analogie, infracțiuni. 

Condamnaţții pentru infracțiuni împotriva Republicii Populare Române 
care, la expirarea executării pedepsei, nu se dovedesc a fi reeducați”. 

Se observă cu uşurinţă mâna de jurist a celui care a redactat acest 
decret-ordin, care, ca mod de redactare, este caracteristic normelor 
legale cu caracter represiv promulgate de comuniştii din acele vremuri. 
Este vorba de caracterul imprecis, general, care permite ca aria de 
aplicare să fie aproape nelimitată. 

O lege este bună atunci când conţinutul ei dă loc la cât mai puţine 
posibilități de interpretare. Cu alte cuvinte, legiuitorul trebuie să fie 
acela care stabileşte cât mai exact condiţiile în care se aplică legea 
respectivă, de natură să restrângă cât mai mult posibil arbitrariul în 
procesul de realizare a justiției. Magistratul aplică legea și nu creează 
legi. În procesul de aplicare a legilor, prin interpretare, se poate ajunge la 
adăugiri şi la soluții diferențiate, neunitare, în cazuri similare, ceea ce, 
evident, este inechitabil. 

Comuniştii nu aveau însă nevoie de legi bune, ci de legi represive, 
în conținutul cărora să încapă orice, în funcţie de interesele „clasei 
dominante”. De altfel, comuniştii nu au ascuns că, atât legile cât și 
aplicarea lor, au caracter de clasă. Aşa au fost învățate generaţii întregi 
de jurişti. Principiul partinităţii legilor era considerat un principiu nou, 
superior principiilor burgheze. În practică, magistraţii nu prea au 
respectat acest principiu, care este vădit potrivnic noțiunii de justiție. 

În decretul pe care îl examinăm, prin formulări ca: „... prin faptele lor 
sau manifestările lor, direct sau indirect, primejduiesc sau încearcă să 
primejduiască... *, „...îngreunează sau încearcă să îngreuneze construirea 
socialismului...”, se oferea posibilitatea pedepsirii oricărei persoane care 
nu era agreată de noua conducere şi chiar la răfuieli personale. Dacă îl 
supărai pe un membru de partid şi mai ales dacă acesta avea o oarecare 


funcție de răspundere, se putea interpreta că, indirect, ai încercat să 
primejduieşti regimul democrat popular ori construirea socialismului. 
Arbitrariul în aplicarea acestui act normativ a oferit mari posibilități şi 
pentru proliferarea corupției. 

O dovadă a faptului că regimul democrat-popular nu avea încredere 
deplină injustiţie, cu toate măsurile luate de a fi aservită, o constituie 
prevederea potrivit căreia ministrul de Interne putea aplica pedepse 
administrative privative de libertate de până la 5 ani şi condamnaților 
pentru infracțiuni contra securității statului, care şi-au ispăşit pedeapsa, 
dar „nu se dovedesc a fi reeducați”. Mai trebuie menţionat că cei 
condamnați pentru asemenea infracțiuni, denumiți contrarevoluționari, 
executau pedepsele aplicate de instanțe până la ultima zi, fără nici un 
fel de reduceri. Pentru ei nu exista instituția liberării condiționate. Cu 
toate acestea, dacă securitatea aprecia că pedeapsa aplicată de instanța 
de judecată este mică, propunea prelungirea pedepselor, cu perioade de 
până la 5 ani. Cine şi când aprecia dacă un asemenea condamnat s-a 
dovedit a fi sau a nu fi reeducat? Reeducarea însenina convertirea, a 
demonstra că te-ai convins de, justeţea politicii partidului şi statului”. 

Pentru oamenii care au trăit şi alte vremuri era greu, dacă nu 
imposibil, să se convingă de aşa ceva. Pentru supraviețuire, însă, a fost 
necesară o convertire măcar formală. Dar, represiunea avea dublu scop 
și anume: „reeducarea” specială, respectiv a persoanelor asupra cărora 
se exercita în mod direct represiunea şi „reeducarea” generală, respectiv 
a întregii colectivități, prin puterea exemplului. Şi astfel, încet, încet, 
prin sacrificarea celor mai proeminente personalități, prin suferința a 
zeci, poate sute de mii de oameni, s-a ajuns ca societatea românească 
să fie „reeducată”. S-a ajuns la ceea ce pe bună dreptate se spune, la 
cea mai grea asuprire a perioadei regimului totalitar, asupra sufletelor, 
teroarea de a trăi într-o lume a minciunii, în care, pentru a-ți putea 
asigura existența, erai nevoit, în viața publică, să spui altceva decât ceea 
ce gândeşti. 

În anul 1952, prin decretul nr. 257 a fost abrogat decretul nr. 
6/1950. Dar nu vă grăbiţi să credeți că prin aceasta a luat sfârşit 
samavolnicia, pentru că nu s-a întâmplat acest lucru. Dimpotrivă, a fost 
amplificată și mai perfecționată. Prin acest nou decret a fost lărgită mult 
sfera de aplicabilitate a măsurilor administrative represive. Intre noile 
categorii de persoane supuse internărilor, erau prevăzuţi: 

- cadre active ale fostelor grupări şi partide fasciste şi burghezo- 
moşiereşti erau toate cele existente până la instaurarea dictaturii 
proletariatului - astfel cum sunt exemplificate în noul decret - Partidul 
Naţional Ţărănesc, Partidul Naţional Liberal, Partidul Titelist, Partidul 
Tătărăscian, Bejenist şi altele. 

Ce se înțelegea prin „cadre active” stabileau organele de securitate. 


- rudele trădătorilor de patrie şi spionii care au fugit peste graniță din 
1945 (tată şi copii majori bărbați); 

- rudele elementelor duşmănoase regimului nostru, care au fugit 
peste graniță înainte de 1944 (tată şi copii majori bărbați). 

În Viziunea Organelor de securitate de atunci, românii plecaţi în 
străinătate înainte de anul 1944 erau elemente duşmănoase, iar cei 
plecați după 1944 erau considerați trădători. Nu se prevedea nici o 
excepție, în funcție de motivele plecării în străinătate şi nici dacă rudele 
din țară mai aveau sau nu legături cu ei. 

Prin hotărârea Consiliului de Miniştri nr. 337 din 11 martie 1954, cu 
privire la persoanele internate s-au dispus următoarele: 

- punerea în libertate a celor reeducați; 

- stabilirea de domiciliu obligator pentru cei nereeducaţi; 

- trimiterea la cercetări şi apoi în judecată a persoanelor pentru care 
se va stabili că ar fi comis infracțiuni. 

La 1 iulie 1954, din circa 22 000 de persoane internate administrativ, 
s-au emis mandate de arestare numai pentru 1 600, care au fost 
cercetate până în februarie 1956. În final, au fost trimise în judecată 509 
persoane, celelalte fiind puse în libertate. Restul de 109 au fost deci 
reținute nejustificat, timp de aproape doi ani. Nu am găsit situația celor 
judecaţi, din care, în mod sigur, o parte au fost achitați. 

Nu ştiu ce s-a întâmplat cu internările administrative în perioada 
anilor 1954-1958, dar se pare că au fost sistate, forțându-se, în schimb, 
condamnarea de către instanțele de judecată a persoanelor incomode 
pentru regimul democrat-popular. Se pare însă că activitatea 
instanțelor de judecată nu a dat satisfacție, deoarece prin decretul nr. 89 
din 17 februarie 1958 se reînființează locurile de muncă obligatorie, în 
care puteau fi internate, ca o pedeapsă administrativă, aplicată de 
ministrul de Interne, persoanele care, prin faptele sau manifestările lor, 
primejduiau ordinea în stat, dacă nu constituiau infracțiuni”. 

Prin acest nou decret a fost anihilat riscul care exista, ca instanțele 
de judecată sesizate cu fapte de uneltire contra ordinii sociale să aibă 
ultimul cuvânt. În caz de achitare, ministrul de Interne aplica o 
pedeapsă administrativă de până la 2 ani privare de libertate. 

Din referatul întocmit de o comisie însărcinată în anul 1968 să facă 
cercetări cu privire la abuzurile şi ilegalităţile din trecut, rezultă o serie 
de date interesante. Pentru moment, mă rezum în a arăta că s-a 
constatat că, în perioada 1945-1964, au fost cercetate pentru 
infracțiuni contra securităţii statului, 107 294 persoane, din care 73 
310 au fost condamnate, iar 18 455 au fost achitate, față de restul 
dispunându-se soluții de scoatere de sub urmărire penală. 

Este locul să menţionăm că, în perioada respectivă, arestarea 
preventivă şi trimiterea în judecată pentru infracțiuni contra securității 


statului nu erau dispuse de către procurorii militari. Aşa se explică 
numărul relativ mare al achitărilor pronunțate de tribunalele militare. 
Acest lucru nu a putut fi ignorat de conducerea Securității Statului. 
Consider că şi acest lucru a determinat instituirea unor pedepse pe care 
să le aplice ministrul de Interne. 

În anii 1963 şi 1964 au fost graţiaţi toţi condamnaţii pentru infracțiuni 
politice și probabil tot de atunci au încetat să mai existe colonii de 
muncă obligatorie. Socialismul învinsese și la sate, prin terminarea 
colectivizării agriculturii. Astfel a ajuns țărănimea, pe baza „liberului 
consimțământ”, pe drumul socialismului trasat de Lenin. 

Am văzut la început cum, prin actele normative emise după 23 
august 1944, erau încălcate în mod flagrant prevederile Constituţiei din 
acel timp, care însă a fost abrogată în anul 1948, prin apariția 
Constituţiei Republicii Populare Române. Era de aşteptat ca această 
nouă constituție, elaborată și emisă de regimul comunist, să fie 
respectată. Nu a fost să fie aşa, deoarece revoluția democrat-populară a 
continuat să se desfăşoare pe baza principiului potrivit căruia revoluția 
nu cunoaşte lege. Comuniştii şi-au încălcat și propriile lor legi. Nimic 
nu le putea sta în cale. 

Constituţia din anul 1948 prevedea în art. 28, că: Nimeni nu poate 
fi arestat sau reținut mai mult de 48 de ore fără un mandat al 
parchetului, al organelor de instrucţie abilitate de lege sau autorizarea 
instanțelor judecătoreşti conform prevederilor legii iar art. 30 consacra 
faptul că: „Nimeni nu poate fi condamnat şi ținut a executa o pedeapsă 
decât în baza hotărârilor judecătoreşti în conformitate cu legea *. 

Aceleaşi norme erau prevăzute şi în Constituţia din anul 1952. Cât 
de respectate au fost aceste prevederi, am văzut. Toate decretele, H.C.M.- 
urile și ordinele ministrului de Interne, care reglementau pedepsele 
administrative, munca obligatorie, domiciliul forțat, erau profund 
anticonstituționale, dar acest lucru nu deranja pe nimeni din conducerea 
țării. Zeci de mii de oameni au fost privaţi de libertate perioade de până 
la 5 ani, pe baza unui simplu ordin al ministrului, sau cum vom vedea 
în continuare, pe bază de tabele ori simple adrese, iar perioada de detenție 
în aresturile securității, premergătoare întocmirii formelor de internare, 
perioadă care putea dura ani de zile, nici nu era scăzută din durata 
pedepsei administrative. Ca urmare, mulți oameni au fost ținuți în detenţie, 
ani de zile, tară nici o bază 

În anul 1952, ministrul Afacerilor Interne Drăghici Alexandru a emis 
decizia nr. 744 din 25 august, din care primele două articole aveau 
următorul conținut: 

Art. 1 - Se înființează Comisia Ministerului Afacerilor Interne cu 
sarcina de a lua hotărâri pentru internarea în colonii de muncă, în 
conformitate cu prevederile H.C.M. 1554/52 și a Decretului Marii Adunări 


Naţionale a R.P.R. nr. 258/1952, pe baza propunerilor Direcţiei Generale a 
Securității Statului şi a Direcţiei Generale a Miliției. 

Art. 2 - Comisia va fi formată din: 

1. Ministru Adjunct - General locotenent de securitate Pintilie 
Gheorghe; 

2. General maior de securitate Nicolski Alexandru, 

3. Colonel de securitate Corin Aurel; 

4. Locotenent colonel de miliţie Erdei Iosif; 

5. Maior de securitate Marin Vintilă; 

6. Maior de securitate Butica Francisc; 

7. Maior de securitate Eindhorn Wilhelm. 

Nu mă pot abţine să nu remarc compoziția națională a acestei 
comisii, care asigura rezolvarea fără scrupule a propunerilor. Probabil şi 
aceasta constituia o regulă de bază a politicii bolşevice, ca cei care sunt 
puşi să aplice represiunea să fie cât mai puțin legați sufleteşte de poporul 
care trebuie reprimat. 

O altă constatare vine să confirme această ipoteză și anume faptul că 
măsurile administrative, la care m-am referit, au fost aplicate în cea mai 
mare parte cetățenilor români de naţionalitate română şi în foarte mică 
măsură, împotriva unor etnici maghiari, care au făcut parte din grupările 
fascisto-hortiste. Împotriva etnicilor sârbi s-au luat măsuri de dislocare 
din zona de frontieră cu Iugoslavia, în perioada în care relaţiile României 
cu această țară nu erau amicale. Împotriva etnicilor de origine germană 
nu au mai fost necesare măsuri, deoarece, la ordinul Moscovei, imediat 
după război, au fost deportaţi, aproape toți, în U.R.S.S., la muncă 
forțată, de unde s-au înapoiat după ani de zile, gata „reeducaţi”, adică 
învățați că orice vorbă nepotrivită te poate costa libertatea. 

Cu câtă atenție erau examinate propunerile de către această 
comisie, rezultă dintr-un exemplu pe care îl am la dispoziţie. Prin 
decizia nr. 678 din 14 august 1952, semnată de preşedintele comisiei, 
Bodnarenco Pantiuşa, alias Pintilie Gheorghe, s-a dispus internarea pe 
timp de 24 de luni a unui număr de 456 persoane din „evidența 
specială”. 

Pentru a avea o imagine cât mai exactă cu privire la aceste internări, 
redau conținutul unui asemenea dosar. Este vorba de dosarul operativ 
nr. 54.066, privitor la Ardeanu Aurel, din comuna Rapoltul Mare, 
județul Hunedoara, ţăran cu gospodărie individuală, proprietar a 3 
hectare teren arabil şi tată a trei copii. A fost internat la 5 iunie 1950, 
pe baza unei fişe personale, întocmită de serviciul judeţean de securitate 
Deva, în care s-au consemnat următoarele: 

Antecedente politice - Până în anul 1941 a fost un înfocat adept al 
Partidului Naţional Liberal şi al lui Brătianu. Din anul 1941 până la 23 
august 1944 a continuat să aibe aceleaşi idei naționaliste și a fost 


preşedintele acestui partid. De la 23 august 1944, până la 6 martie 
1945 a continuat cu aceasta politică. După 6 martie 1945, la alegerile din 
noiembrie 1946, a dus o intensă propagandă în favoarea acestui partid. 

Caracterizare - Este un element care nutreşte şi în prezent idei 
naționaliste, este un duşman al actualului regim. Lansează diferite 
zvonuri, întreține legături cu elementele reacționare din comună. 

Observaţiuni - După 23 august, a activat în P.N.L. „Brătianu”, iar în 
anul 1946 în timpul alegerilor a organizat bande de bătăuşi cu care a 
atacat secția de votare din comună. 

Se propune internarea pe timp de 2 ani. 

Nu există nici o probă cu privire la pretinsa atacare a secției de 
votare și nici cu privire măcar la numele elementelor reacționare din 
comună cu care ar fi menținut legături. Este foarte posibil ca țăranul 
nostru să-şi fi menţinut relaţiile de prietenie, din care unele probabil 
aveau la bază şi convingerile politice comune. Pentru regimul democrat- 
popular era periculos să se întâlnească și să stea de vorbă doi oameni 
care în trecut au făcut parte din același partid, zis burghezo-moşieresc, 
or doi foşti poliţişti, foşti comisari și aşa mai departe. Era firesc, ca 
relațiile dintre oameni să se bazeze în primul rând pe o activitate 
comună, politică ori profesională din trecut. Era firesc, dar pentru noul 
regim era periculos, pentru că peste tot se vedeau numai duşmani care 
uneltesc. Sub acest aspect, Securitatea era destul de bine informată, 
deoarece cea mai mare parte a poporului român nu a dorit comunism şi 
nu agrea această ideologie. Acest lucru nu i-a împiedicat pe comunişti să 
obțină o victorie în „primele alegeri libere” din toamna anului 1946. Nu 
am participat la acele alegeri, neavând vârsta corespunzătoare, dar 
oamenii între care am trăit ştiu că au votat cu ochiul, casa ori cumpăna 
şi în nici un caz cu soarele. Cu toate acestea, victorios a ieşit soarele (de 
la răsărit bineînţeles). 

Am văzut deci cât de grave au fost faptele pentru care a fost internat 
gospodarul Ardeanu Aurel, care şi-a permis să aibe alte concepţii decât 
cele comuniste. 

Pentru regimul democrat-popular nu erau periculoşi numai cei care 
au făcut politică în trecut, ci şi cei care, chiar dacă nu au avut nici un fel 
de preocupări de ordin politic, au făcut imprudența să facă studii în țări 
occidentale. 

Un astfel de exemplu îl constituie Stănescu F. Ioan, arestat de 
securitate de la domiciliu, în noaptea de 25 mai 1949 şi ținut în subsolul 
M.A.I. până în septembrie 1949, când a fost depus la Penitenciarul 
Jilava, apoi la Târgşor şi, în final, la Penitenciarul Făgăraş. Impunătoarea 
cetate a Făgăraşului, pe care o putem vedea astăzi ca muzeu, era 
transformată, în acele vremuri, în loc de supliciu pentru multe 
personalități marcante din trecut. A fost pus în libertate la 9 ianuarie 


1954, după o detenţie de aproape 5 ani, fără să fie condamnat. Din 
biletul de liberare nu rezultă decât că a fost internat de către Direcţia 
Generală a Securității Statului, cu ordinul nr. 114.203/1951, de la 22 
septembrie 1949, fără a rezulta motivele şi fără a exista dosar. Este clar 
că, din anul 1949 până în 1951, a fost ţinut arestat fără nici un 
document și că perioada în care a fost ținut în beciul M.A.I. nici nu i-a 
fost pusă la socoteală (4 luni). 

Să vedem însă cine a fost Stănescu F. loan. În rezumat: a urmat Si 
absolvit Facultatea de Medicină din Paris, ca bursier militar; asistent 
universitar la aceeaşi facultate în anii 1928-1930, apoi medic legist- şef 
de lucrări la Institutul de Medicină-Legală „Dr. Mina Minovici”, din 
Bucureşti, până la arestare. Membru al mai multor societăți ştiinţifice 
din străinătate. 

Nici măcar în biletul de liberare, de altfel singurul document care 
există şi care ne-a fost prezentat de fiul său, nu s-a putut menţiona motivul 
pentru care a fost ținut în stare de arest timp de 5 ani. Asemenea situații 
au fost numeroase. 

După cum am mai arătat, prin anul 1968, noua conducere a 
Partidului Comunist Român a luat măsuri să se facă o cercetare cu 
privire la abuzurile și ilegalitățile din trecut. Comisia constituită în acest 
scop a stabilit grave ilegalităţi. Materialele întocmite de comisia respectivă 
oferă posibilitatea ca, în prezent, să fie reconstituite multe din gravele 
abuzuri săvârşite în perioada anilor 1945-1964. Mă voi rezuma însă, să 
redau numai unele din constatările de atunci. 

Este vorba de nota intitulată Cazul Salcia (la Salcia a funcționat unul 
din lagărele de muncă forțată). 

Referindu-se la fostul ministru al Afacerilor Interne, Drăghici 
Alexandru, în notă se menționa: 

„Atitudinea abuzivă a lui Drăghici Alexandru și practicile sale de a 
imprima și la subordonați o asemenea comportare reiese şi din aceea ca, 
ori de câte ori s-au sesizat samavolnicii și ilegalităţi săvărşite de unele cadre 
M.A.I, el a luat apărarea elementelor criminale şi abuzive din subordinea 
sa”. 

Se expune situația, în care, în aprilie-mai 1952, cu ocazia unei vizite 
pe şantierul canalului Dunăre-Marea Neagră, Drăghici Alexandru a fost 
nemulțumit de regimul prea blând pe care îl aveau deținuții şi a dat 
dispoziții pentru înăsprirea la maximum a acestuia. 

Comisia consemnează în continuare: „... personalul de conducere şi 
de pază au luat asemenea măsuri de înăsprire a regimului, încât s-a 
ajuns la crime, atrocități barbare, supunând pe internați şi deținuți la un 
regim de teroare şi exterminare“. 

„Datorită tratamentului inuman la care erau supuşi, unii din cei 
internați şi-au pierdut chiar viața. Astfel, numai la fosta colonie de muncă 


«Salcia», în perioada iunie 1952-martie 1953, au decedat 63 deținuți, un 
mare număr au fost răniţi, iar alții s-au ales cu infirmități foarte grave, 
pentru toată viața, consecința folosirii unor metode barbare, vădit 
inumane”. 

Pentru exemplificarea celor de mai sus, în notă a fost redată 
următoarea situație în perioada în care Securitatea s-a separat de 
Ministerul Afacerilor Interne, penitenciarele și coloniile de muncă nu mai 
erau în subordinea securității. Ministrul de Interne, de atunci, Pavel 
Ştefan, a luat măsuri energice de cercetare şi de trimitere în judecată a 
celor vinovaţi, în frunte cu comandantul coloniei, care, împreună cu alți 
6 subordonați, a fost condamnat de tribunalul militar la muncă silnică 
pe viață, iar ceilalți vinovaţi, în număr de 27, au fost condamnați la 
diferite pedepse cuprinse între 5 şi 25 ani muncă silnică. 

Ulterior, când cele două ministere s-au contopit din nou, Drăghici 
Alexandru a trimis un ofițer, din subordinea sa, la penitenciarul unde 
erau deținuți condamnații respectivi, pentru a-i determina să formuleze 
cereri de grațiere individuală, cu indicaţția de a menționa în cererile 
respective că nu au făcut altceva decât îndeplinirea obligaţiilor de serviciu 
care le reveneau. Cu alte cuvinte, şi-au făcut datoria. 

Pe baza acestor cereri, la propunerea lui Alexandru Drăghici, toți cei 
menționați, condamnați pentru crime şi atrocități au fost grațiați. Mai 
mult, au fost reîncadrați în cadrul Ministerului Afacerilor Interne, 
obținând şi recunoaşterea vechimii neîntrerupte în serviciu. Drept 
recunoştinţă pentru „suferințele” îndurate, şeful lor suprem i-a gratificat 
şi cu câte o sumă de bani, echivalentul a trei salarii, precum şi cu un 
concediu, pe care şi l-au efectuat la o casă de odihnă a ministerului, 
gratuit, pentru refacerea stării fizice. 

Această grijă deosebită a fostului ministru de Interne, Alexandru 
Drăghici, mi se pare normală, dacă avem în vedere faptul că subalternii 
săi au comis fapte deosebit de grave împotriva vieții şi integrității corporale 
a unor persoane, ca urmare a ordinelor sale date în numele „revoluţiei”. 
Cercetări mai recente au scos la iveală și alte asasinate comise la ordinul 
lui Alexandru Drăghici, rămase nepedepsite până în prezent. 

Iată cine este unul din cei numiţi, în anul 1945, în corpul acuzatorilor 
publici pentru cercetarea şi trimiterea în judecată a pretinşilor criminali 
de război. Noţiunea de criminali de pace încă nu a apărut în nici o lege, 
dar omorul este pedepsit de legile oricărui stat. 

Putem afirma că, în cea mai mare parte, comisia de cercetare a 
abuzurilor şi ilegalităţilor şi-a făcut datoria sub aspectul constatării 
faptelor, pe care le-au apreciat cum se cuvine şi anume samavolnicii şi 
chiar crime. Sub acest aspect nu avem ce să-i reproşăm. Trebuie însă să 
spunem că misiunea acestei comisii a fost uşurată de existența la 
Procuratura Generală a unor constatări încă din anul 1953, dar care, în 


afara procesului intentat personalului de la colonia de muncă „Salcia”, nu 
s-a finalizat prin alte măsuri. 

De altfel, nici în anul 1968, faptele de o gravitate deosebită nu au fost 
tratate în mod corespunzător, respectiv prin trimiterea în judecată a celor 
vinovați, ca singura soluție legală. Cei vinovaţi, în frunte cu Drăghici 
Alexandru, Nicolski Alexandru şi Pintilie Gheorghe, au fost „criticaţi”, 
dar au fost lăsați să beneficieze liniştiți de pensiile substanțiale, în 
calitatea lor de foşti mari demnitari şi de comunişti din ilegalitate. 

Membrii comisiei de cercetare şi-au dat seama că s-au schimbat 
numai conducătorii regimului comunist, nu şi sistemul care a făcut 
posibile atrocitățile constatate. De altfel, răspunderea revenea 
partidului de guvernământ, din a cărui conducere supremă au făcut parte 
şi mulți din noii conducători în frunte cu Nicolae Ceauşescu, în 
perioada în care s-au comis atrocitățile. 

Aşa se explică faptul că în lucrarea sinteză prezentată de comisie, 
după ce se arată că, în perioada anilor 1950-58, elementele 
duşmănoase din țară şi din străinătate şi-au intensificat activitatea ostilă 
contra regimului democrat-popular şi că în aceste condiţii „...se impunea 
ca organele de partid şi de stat să inițieze măsuri energice pentru a 
preveni şi zădărnici orice încercare de a atenta la cuceririle revoluționare 
ale clasei muncitoare. Socotim, deci justificată de principiu luarea unor 
măsuri de a împiedica elementele reacționare să întreprindă acțiuni 
duşmănoase, inclusiv internarea în unități de muncă, împotriva acelor 
persoane care, în mod real, prezentau. pericol pentru securitatea statului”. 

S-a arătat că modul în care au fost concepute decretele şi hotărârile 
în cauză, prin conţinutul lor larg şi generic „au avut consecințe negative 
injusta aplicare a dispozițiunilor din actele normative respective, fiind în 
același timp în contradicție flagrantă cu prevederile constituţionale”. 

Cât de ilegale și arbitrare erau unele măsuri care se luau rezultă şi 
din următorul exemplu: 300 de studenți şi studente de la Facultatea de 
Medicină din Bucureşti au fost internați, în anul 1951, în lagărul de triere 
„Rahova”, timp de trei luni, deoarece, neavând manuale de specialitate la 
facultate, frecventau Biblioteca franceză, unde studiau. Era deci 
periculos pentru statul democrat-popular ca cineva să studieze, chiar și 
medicina, după manuale capitaliste. 

Se mai dau unele cifre exemplificative ale țăranilor internați pentru 
că refuzau să se înscrie în gospodăriile agricole colective - din Argeş 233 
țărani, din Bucureşti 141, Galaţi 147 şi aşa mai departe. 

Împotriva deciziilor de internare nu exista nici o cale de atac. O parte 
din cei lezați în drepturile lor s-au adresat Procuraturii Generale. 
Procurorii au luat în serios prevederile legii de organizare, care îi abilitau 
să supravegheze penitenciarele și alte locuri de deţinere şi, în consecinţă, 
au făcut o serie întreagă de constatări cu privire la încălcarea legilor. Ca 


urmare, la Procuratura Generală s-a făcut un studiu în anul 1953. 
Referatul este datat 7 august 1953, iar în arhiva veche a Direcţiei 
Procuraturilor Militare se mai găseşte numai exemplarul 3, pe care se 
află o menţiune cu creionul, în sensul că, la 11 august 1953, a fost predat 
la cerere. Nu rezultă unde a fost predat, dar procurorul general, în 
numele căruia s-a întocmit referatul, nu-l putea preda decât conducerii 
partidului şi, eventual, unul din exemplare, ministrului Afacerilor Interne. 
Oricum, această sesizare a forurilor supreme ale Partidului Muncitoresc 
nu a avut nici un efect, deoarece abuzurile semnalate au continuat să 
se comită. 

Referatul redă „... unele abuzuri şi încălcări a legalității populam 
săvârşite de către unele organe de securitate, miliție, penitenciare, lagăre și 
colonii”. 

Un prim capitol al acestei informări se referă la activitatea organelor 
de securitate. Se arată că procuratura nu cunoaşte decretul în baza 
căruia se emit ordinele de internare administrativă, iar abuzurile au fost 
apreciate numai pe baza situațiilor de fapt constatate. 

Pentru internarea unei persoane într-o colonie de muncă, organele 
D.G.S.s. procedează mai întâi la reținerea şi cercetarea acesteia. Durata 
acestei rețineri este de la o lună la 4 ani şi chiar mai mult, timp ce nu 
era socotit în decizia sau ordinul de internare administrativă. 

Se dă ca exemplu cazul internatului Creţu Ion, cu nr. matricol 18 
594, din colonia Bicaz, care a fost arestat la 23 iunie 1948 şi ținut fără 
forme legale până la 9 septembrie 1952, când, prin procesul verbal nr. 
1/1952, a fost internat pe timp de 60 de luni, respectiv 5 ani. La emiterea 
ordinului de internare nu s-a ținut seama de cei 4 ani şi 6 luni de reținere 
anterioară. 

Se menționează faptul că astfel de cazuri au fost constatate de 
organele procuraturii la toate coloniile de muncă. 

Din examinarea dosarelor de internare a rezultat că pentru foarte 
mulți nu exista nici o probă de vinovăţie, iar o parte din internați nu 
aveau dosare și nici măcar fişe. Mai mult, unele persoane au fost internate 
datorită unor simple potriviri de nume. 

Unele exemple sunt deosebit de semnificative. 

Bogdan Vasile, țăran mijlocaş, dosar nr. 1611, internat pe 24 luni, în 
locul legionarului cu același nume, fost şef de garnizoană legionară şi 
care era liber, având serviciul la C.F.R. - Regiunea Stalin. 

Ionescu Nicolae, din comuna Breaza-Prahova, a fost internat în 
locul lui Ionescu Nicolae, cârciumar din Ploieşti. 

Băscărau Teodor, plugar, cu trei copii, a fost internat pe timp de 24 
luni, în locul unchiului său, cu același nume, fost şef de garnizoană 
legionară. 

Gherman lon, țăran sărac, internat în anul 1952, pe timp de 5 ani, 


pentru că ar fi fost membru P.N.Ţ. „Maniu,” în comitetul județean după 
anul 1944. În realitate, el a fost simplu membru al P.N.Ţ., până în anul 
1938. În continuare a fost pe front şi apoi prizonier în U.R.S.S. până în 
toamna anului 1945. În februarie 1946, s-a înscris în P.C.R. 

Lazăr Constantin, din comuna Cocioc, regiunea Bucureşti, a fost 
internat, timp de 6 luni, fără nici un motiv. La dosar nu se află decât 
declaraţia lui, prin care recunoştea că s-a certat cu un tractorist. 
Probabil, acel tractorist era membru al P.C.R. 

Radeş Gheorghe, dosar nr. 131.787, deşi i s-a prelungit internarea cu 
24 luni, a fost pus totuşi în libertate din ordinul Direcţiei Lagăre și 
Colonii, în locul altui internat cu numele de Radeş Gheorghe, căruia îi 
expirase internarea, dar a fost ținut pentru a executa majorarea pedepsei 
dată primului Radeş Gheorghe. 

Pe lângă faptul că mulți internați erau ţinuţi fără dosare şi fără fişe, 
în foarte multe cazuri dosarele erau incomplete. Nu rezultă data 
arestării, durata internării şi nici decizia pe baza căreia a fost internat, 
dosarele fiind compuse numai din coperţi pe care se aflau înscrise 
numai datele de stare civilă. Se dau exemple de asemenea dosare: 
13.298, 108.350, 98.893, 108.555, 80.923 şi altele. 

În lagărul Peninsula, la sfârşitul anului 1952, s-au găsit 2292 
internați, aşa numiți contrarevoluționari, a căror pedeapsă nu se 
cunoştea de către biroul lagărului, deoarece nu li se transmiseseră 
dosarele de la D.G.S.S. și nici alte acte din care să rezulte durata 
internării. Astfel de situații s-au constatat şi în lagărele Capul Midia și 
Coasta Galeş. 

Procuratura analizează apoi modul în care organele de securitate 
efectuau cercetările în vederea internărilor în lagărele de muncă forțată. 

Bratu Oprea şi fratele său Bratu Florea - dosarele 8623 şi 8624, au 
fost internaţi pe câte 5 ani pentru faptul că, în anul 1938, ar fi fost 
înscrişi în partidul Goga-Cuza, deținând şi funcții de conducere. 

Organul de cercetare i-a constrâns să declare, unul împotriva 
celuilalt, că ar fi făcut parte din comitetul orăşenesc. Semnăturile celor în 
cauză nu mai semănau cu actuala lor semnătură, dar ei au recunoscut în 
fața procurorului militar că au semnat acele declarații, arătând însă că 
acele declaraţii sunt deformate, deoarece, când au semnat, erau bătuți 
peste mâini. 

Gută Ştefan, ajutor mecanic, fost membru al P.S.D., a declarat că a 
fost bătut de organul de securitate, din oraşul Sibiu, pentru a recunoaşte 
că a făcut parte din gruparea Titel Petrescu. 

Lefter Ştefan, frânar la C.F.R., având 4 copii, a fost internat, în 
august 1952, pe timp de 5 ani pentru că a figurat pe procesul-verbal de 
constituire a comitetului județean P.S.D.I. Dorohoi. Organul de securitate 
județean, constatând că cel în cauză nu a făcut parte din conducerea 


judeţeană a partidului respectiv, a propus să fie internat pe timp de 6 
luni, dar decizia a fost dată de comisia centrală pe timp de 5 ani. 

În luna august 1952, la centrul de triere Bragadiru au fost depuse 
100 persoane, care au fost adunate şi puse să semneze, pe loc, declaraţii 
sumare, după dictarea organelor de securitate, împrejurare confirmată 
procurorului militar şi de către locotenentul Apostol Gheorghe, 
comandantul centrului respectiv. 

În dosarul 190/952 privitor pe Ciobotaru Nicolae, învinuit de 
săvârşirea unor crime împotriva umanității, martorul Cimpoieşu Vasile, 
muncitor, nu şi-a recunoscut declaraţiile luate de organul de securitate 
Suceava, susținând că semnăturile nu-i aparțin. Procurorul militar 
comparând semnăturile date de martor cu cele de pe declarațiile 
întocmite în numele său, concluzionează că nu aparțin aceleiași 
persoane. 

În dosarul 116/953 privitor pe Berber Israel, dentist din Tecuci, 
martorul principal, fiind reaudiat la Procuratura Generală a revenit 
asupra declaraţiilor date la Securitatea Tecuci, relatând că a fost reținut 
timp de 2 zile şi amenințat cu închisoarea, dacă nu face declarații 
acuzatoare la adresa celui în cauză. 

După înapoierea la Tecuci, martorul a fost reţinut din nou de 
organele de securitate. 

Se concluzionează, la acest capitol, că asemenea cazuri de cercetări 
abuzive din partea unor organe de securitate au fost semnalate în 
nenumărate rânduri. 

Urmează capitolul intitulat „internări fără forme legale (securitate)” în 
care sunt examinate cazuri concrete de internări fără forme, dar și 
cazuri de rețineri şi după expirarea pedepselor fără forme de prelungire, 
chiar şi în situaţiile în care lagărele de muncă înaintau la timp, la 
Ministerul Securităţii Statului, propunerile pentru aprobarea punerii în 
libertate. 

Se arată că, la 20 iulie 1953, numai în penitenciare se aflau deținute 
ilegal 1 199 persoane, din care: 

- 901 deţinute pe bază de adrese la dispoziția M.S.S. pentru 
cercetări; 

- 62 condamnaţi contrarevoluționari cu pedepsele expirate; 

- 197 internaţi M.S.S. cu pedepse expirate; 

- 39 internați M.S.S. fără decizii. 

Este necesar să fac precizarea că era vorba numai de situația din 
penitenciare, nu şi din lagărele de muncă forțată, unde numărul 
deținuților era incomparabil mai mare. 

Se trece apoi, la capitolul II „Din activitatea unor organe de miliție”, 
arătându-se că Direcţia Generală a Miliției face, de asemenea, 
numeroase internări pe baza unui ordin 01000, care nu este cunoscut 


de Procuratura Generală. 

La cererea Procuraturii Generale cu nr. 100.397 din 19 ianuarie 
1953, D.G.M. a refuzat să trimită acel ordin. Cererea a fost reînnoită, dar 
fără rezultat. 

Cerându-se la D.G.M. relaţii în legătură cu internările, ca urmare a 
reclamațţiilor adresate Procuraturii Generale, s-a răspuns cu nr. 526 din 
18 februarie 1953 şi cu alte 3 adrese din aceeaşi perioadă „că nu se pot 
da nici un fel de date”. 

Procurorul care a întocmit referatul menţionează că D.G.M., din iulie 
1953 „nu mai răspunde la cererile noastre de acest fel, nici sub forma 
de mai sus”, iar, verbal, generalul maior Drăgan a comunicat că D.G.M. 
„nu mai dă în scris nici chiar răspunsuri negative”. 

Sunt apoi redate o serie întreagă de abuzuri ale organelor de miliție, 
care nu erau cu nimic mai puțin grave decât cele comise de organele de 
securitate. Se vorbeşte de reţineri ilegale în vederea internărilor, 
perioade îndelungate, pentru ca, în final, propunerile de internare să fie 
respinse; de numeroase internări nejustificate chiar şi sub aspectul 
criteriilor stabilite de D.G.M.; reţineri peste termenele stabilite; cercetări 
abuzive; percheziţii ilegale; confiscări ilegale de bunuri; neexecutarea 
unor mandate de executare a unor pedepse privative de libertate, emise 
de instanțele de judecată, pentru infracțiuni de drept comun; că şefii 
unor organe de miliție refuză, fără drept, executarea unor asemenea 
mandate; nerestituirea unor bunuri personale, de valoare, ale unor 
deținuți, cu ocazia punerii lor în libertate. 

Nu ştiu dacă o minte mai ascuţită ar putea inventa și alte categorii de 
abuzuri, deşi sunt convins că gama acestora nu a putut fi epuizată într- 
un referat al procuraturii. De altfel, chiar procuratura a simțit nevoia să 
nu-i supere prea mult pe potentațţii regimului comunist motivându-şi 
atitudinea prin scopul de a contribui la îmbunătăţirea muncii şi pentru 
că „abuzurile şi încălcările legalității populare sunt de natură să 
compromită orânduirea noastră de stat şi, de aceea, propun să se ia 
măsuri corespunzătoare ca aceste organe să respecte în toate 
împrejurările legalitatea noastră populară”. 

Nu se ştie cine a văzut acest referat şi cât de mult a fost 
impresionată conducerea partidului unic de guvernământ de suferințele 
imense la care era supus poporul român, dar un lucru este sigur şi 
anume că abuzurile şi încălcarea legalităţii, din viziunea procuraturii, 
nu constituiau altceva decât punerea în aplicare a principiului luptei de 
clasă şi a „vigilenței revoluționare”, promovate cu atâta insistență de 
partid. 

Să vedem, însă, unele din exemplele de abuzuri ale organelor de 
miliție, pentru că, un exemplu concret este oricând mai concludent 
decât oricât de multe argumente teoretice. De altfel, nici nu mi-am 


propus să fac filosofie. 

Rotaru Dina din Bucureşti a fost internată de organele de miliție pe 
timp de 12 luni, fiind bănuită că ar practica prostituția. După ce şi-a 
executat pedeapsa și a fost pusă în libertate, la începutul anului 1953 s- 
a înapoiat la domiciliul său împreună cu copilul mic pe care îl avea, dar 
a constatat că locuința sa era ocupată de un ofițer de miliție. Disperată, 
femeia s-a înapoiat la Penitenciarul Văcăreşti, unde a cerut conducerii 
penitenciarului să fie primită înapoi, deoarece nu mai are unde locui. 

La verificarea centrului de triere Bragadiru, procurorul a găsit 
internată o fată tânără, cu motivarea că ar fi practicat prostituția 
clandestină. La controlul ginecologic efectuat de doctor Popescu Georgeta, 
s-a constatat că fata era virgină. 

Dirinea Marin a fost internat pentru că avea antecedente penale, dar, 
din anul 1949, nu a mai comis nici o infracțiune şi se afla angajat ca 
normator la şantierul Casa Scânteii, unde primise diploma de onoare 
pentru merite în muncă. 

S-au constatat numeroase cazuri când internații erau deținuți în 
lagăr peste termenul stabilit, din cauză că D.G.M. nu comunica la timp 
avizul cerut de Colonii pentru eliberare, deşi biroul grefei îl cerea cu cel 
puțin 2 luni înainte de expirarea pedepsei. Se dau numeroase exemple. 

Țăranul sărac Moldoveanu Ion, în vârstă de 60 de ani, având o 
familie compusă din 5 persoane, a fost dislocat împreună cu întreaga 
familie la 7 iunie 1952 din comuna Reteag, județul Cluj, în comuna 
Cocomianca, județul Călăraşi, confiscându-i-se apoi întregime mica 
avere, pe motiv că fiul său, Moldoveanu Alexandru, ar fi săvârşit fapte care 
contravin disciplinei militare, cu toate că Direcţia Miliției Regiunii Cluj a 
raportat că nu este cazul de dislocare. D.G.M. a răspuns „să execute 
ordinul fără a mai discuta”. 

În finalul capitolului referitor la organele de miliție, se menţionează că 
multe organe de miliție nu permit procurorilor să supravegheze cercetările 
ori să efectueze alte verificări cu privire la respectarea legalității. 

Abuzurile nu au încetat, dar „creierele” de la Ministerul Afacerilor 
Interne au încercat să le „legalizeze” prin atragerea procurorilor militari 
la semnarea unor acte prin care se dispunea arestarea pe termene 
nelimitate a persoanelor care nu intrau în grațiile Securității. Această 
încercare rezultă din sesizarea Procuraturii Generale - cabinet nr. 
647 /C. 14 din 9 decembrie 1953, semnată de procurorul general Augustin 
Alexa, adresată Consiliului de Miniştri, transmisă lui Gheorghiu-Dej prin 
intermediul lui Gheorghe Apostol. 

Redau conținutul acestei sesizări: 

„În ultimele zile am primit de la unităţile de procuraturi militare pentru 
unitățile M.A.I. formulare completate, prezentate de organele M.A.I., pe 
care în partea de jos este tipărită și funcţia de «Procuror General, iar pe 


altele «Procuror». 

Maiorul Chirţu de la unitatea 0123, locţiitorul directorului direcţiei de 
anchete din M.A.I, s-a prezentat la Procuratura Teritorială Bucureşti, 
cerând procurorului maior Dumitrescu să semneze un astfel de exemplar 
completat, pe locul funcţiei de Procuror General. Când procurorul 
Dumitrescu i-a spus că nu are instrucțiuni privind aplicarea acestui 
procedeu, maiorul Chirţu i-a răspuns că poate să semneze, fiindcă aceasta 
s-a stabilit de comun acord cu tov. Procuror General. 

În afară de faptul că conţinutul acestui formular este contrar 
prevederilor Constituţiei şi Codului de Procedură Penală, consider 
procedeul acesta instituit de către organele M.A.I., fără consultarea 
Procuraturii Generale şi răspândit la organele în subordine, precum şi 
informarea propriilor organe, după cum reiese din cele spuse de maiorul 
Chirţu, necorespunzător realității, fapt pe care aceste organe l-au transmis 
şi în unitățile de procuratură, ca un procedeu ilegal și nejust 

Prin acest procedeu organele M.A.I. se substituie organelor 
Procuraturii, creează confuzie și derută atât la organele M.A.I. cât și la 
unitățile de procuratură. 

Negăsindu-l pe tov. Drăghici, l-am întrebat despre acest lucru pe tov. 
Pintilie (care a semnat astfel de exemplare completate), dar n-a fost în 
măsură să-mi dea vreo lămurire. 

Propun desființarea acestui procedeu”. 

La această sesizare a fost anexată o notă „Asupra regimului legal al 
reținerilor şi arestărilor”, în care sunt reproduse prevederile constituționale 
şi ale Codului de Procedură Penală. Există și un exemplar al formularului 
respectiv, intitulat „Ordonanţă de arestare, percheziție şi reținere sub 
pază”, care conține următoarele: 

„În urma studierii materialelor primite la M.A.I. referitor la activitatea 
duşmănoasă a lui...“ urmează numele, prenumele și toate celelalte date 
de stare civilă. „Am constatat că (numele şi prenumele) a săvârşit 
infracțiunea prevăzută de art.... din Codul Penal al R.P.R.” 

„Pentru prevenirea sustragerii infractorului de sub anchetă și 
judecată, ordonăm: Arestarea numitului..., efectuarea percheziţiei și 
reținerea lui sub pază. Semnează Director, Se aprobă - Ministerul 
Afacerilor Interne”, iar în dreapta jos „Procuror General” sau Procurorul, 
care nu confirmă, nu aprobă, ci pur şi simplu, în viziunea lui 
Bodnarenco Pantiuşa, semna ca un fel de martor asistent. Jos se 
menționează data. 

Procuratura, însă, nu s-a lăsat atrasă în această capcană și trebuie 
să spun că acest lucru se datorează atât procurorilor militari, care au 
refuzat să semneze, şi în mod decisiv fostului procuror general 
Augustin Alexa, care, fiind membru al CC. al P.C.R., a avut autoritatea 
politică de natură a-i permite să-i înfrunte pe cei de la Interne, măcar 


în ce priveşte abuzurile de care a luat cunoştinţă. 

Cele două documente de la Procuratura Generală, la care m-am 
referit şi în mod sigur mai există și altele, infirmă teza susținută în anul 
1968, în sensul că forurile conducătoare ale partidului nu ar fi 
cunoscut abuzurile şi ilegalitățile pe care le comiteau organele 
Ministerului de Interne. 

Este interesant să aruncăm o privire și în intimitatea fostului 
Minister al Afacerilor Interne, mai precis în tenebrele din care s-au 
născut marile procese politice ale acelor vremuri. Această posibilitate ne 
este oferită de declarația unui fost magistrat militar, care, după ce a fost 
utilizat de noua putere instaurată după 23 august 1944, a fost aruncat 
şi el în închisoare, pentru o vină penală inexistentă. Declaraţia este 
amplă, dar mă văd nevoit să o redau integral, pentru a lăsa cititorului 
posibilitatea să aprecieze ce este important, și ce nu, din această 
declaraţie. 

„Subscrisul IORGU POPESCU - reținut la dispoziția D.G. Securităţii 
în Penitenciarul Jilava, declar: 

Am solicitat azi domnului Lt. col. procuror Diaconescu să ia act că, 
de la 20 iulie 1951, sunt izolat în sensul cel mai absolut al izolării şi că, 
în mod special, cred eu, mi s-a tăiat orice posibilitate de a reclama 
organelor de resort că dețin detalii asupra unor acte şi fapte relative la 
atitudinea deviaționistă, expres antisovietică şi trădătoare a Domnului 
Col. Dulgheru M., în principal, şi numai în subsidiar a Domnului 
General Maior Nicolski A., ambii din M.A.I. Dir. Gen. a Securității 
Statului, ca şi a unor ofițeri subalterni la care mă voiu referi mai jos, ori 
persoanele care se leagă de cele ce expun. Redau în rezumat și parțial 
materialul ce cred necesar pentru luarea în considerare a acestei afaceri. 

Ţin să precizez că am socotit de a mea datorie să fac această 
declaraţie cu totul independent de afacerea pentru care bănuiesc că 
sunt reținut şi, dacă actele și faptele ce relev se împletesc cu acelea 
pentru care am fost cercetat, aceasta este o întâmplare datorită căreia 
le-am aflat și că nu vin să le relatez pentru vreun scop personal. 

În mod cronologic, trebuie să se rețină că, încă înainte de 23 
august 1944, am avut legături şi am colaborat cu unii membrii ai 
P.C.R. şi apoi cu un Resort Special Superior Comunist, aceasta din 
urmă dirijându-mă zilnic şi total în întreaga mea activitate până în 
preajma arestării mele şi cu care aşa am pierdut legătura definitiv. 

În ilegalitate denunțasem activitatea trădătoare a avocatului P. 
Schraier - fost ministru după 23 August 1944, activitate manifestată 
ca agent informator al Serviciului Special de Informanțţii în afacerea 
grupului de evrei şi comunişti prinşi cu telefoane clandestine și a 
grupului din cunoscuta afacere Dan Lazarovici, când a fost şi agent 
informator al M. St. Major B. St. Col. Almăgeanu. Fiind reţinut ca 


martor în afacerea Dan Lazarovici în 1945, am dat o declarație în 
totalitatea ei inexactă, fiind amenințat cu moartea de Col. Mag. Radu 
Ionescu, Director General de Siguranța Statului, instrument al lui 
Schraier, Subsecretar de Stat atunci și colaborator înainte de 23 aug. 
1944 la Serv. Sp. Informaţii, având interese comune. 

Acuzatorul public H. Leibovici Şerban, deşi moralmente angajat ca 
membru de Partid și rudă apropiată a victimei D. Lazarovici, din spirit 
de oportunism - s-a făcut instrumentul lui P. Schraier în condițiuni ce 
nu se leagă cu ce voesc să relevez, decât că atunci când am denunțat 
pe P. Schraier că, deşi este ministru în funcțiune, a fost agent informator 
al S. Sp. Inf. - Col. R. Ionescu și M. St. Major col. Almăgeanu, înainte 
de 23 aug. 1944, adică trădător al cauzei comuniste, m-a silit să dau o 
declaraţie care se putea interpreta în favoarea lui P. Schraier. 

Acuzatorul public şef Avram Bunaciu, fiind de față, a contribuit la 
sugestia pentru o declaraţie oarecare, favorabilă, și amândoi mi-au cerut 
să păstrez secret acest fapt şi la cercetări să nu mai pomenesc de el. 
Faptul rețin că a fost relevat la P.C.R. de ajutoarea acuzatoare publică 
Lucreția Vexler Pascu, dar în contra ei s-au ridicat dnii A. Bunaciu și H. 
Leibovici Şerban, înfățişând-o ca intrigantă și au îndepărtat-o şi aşa cazul 
P. Schraier a rămas secret. 

Eu l-am relevat cu detalii şi imediat Resortului Special Superior 
Comunist /R.S.S.C, cu care lucram şi care mi-a cerut să păstrez secretul 
dar, în continuare, să urmăresc acțiunea trădătoare a lui P. Schraier pe 
care, în scurt timp după liberarea mea, l-am dovedit ca activând cu 
sprijinul Serviciului de Spionaj al unui Stat străin. 

Organele Resortului respectiv, din motive tehnice pe care le voiu 
detalia în alte ordine de idei, au cerut referințe chiar lui H. Leibovici- 
Şerban și Dl. Bunaciu Avram, care au referat faptul P. Schraier ca ceva 
banal, lipsit de importanţă «chiar față de declaraţia lui Iorgu Popescu 
negativă» şi la o aşa explicație Resortul respectiv le-a imputat numai 
greşeala de a nu fi raportat cazul la P.C.R., chiar negativ. Aceste organe 
cerând referinţe şi asupra activității trădătoare a lui P. Schraier s-au 
dezinformat, că respectivii au informat pe P. Schraier că este suspectat 
pentru spionaj, iar acesta, ca urmare, de îndată, a dispărut din ţară. 

Cu această ocaziune am avut o explicaţie cu Dl. Avram Bunaciu, care 
mi-a adus aspre imputări și mai ales după 17 sept. 1947, repetate în 
martie 1949 - de o manieră mai categorică și significativă. 

Am raportat, verbal și scris, Resortului Special Superior 
Comunist/R.S.S.C. şi aceste detalii, dar tot din motive tehnice menționate 
-nu s-a dat cuvenita importanţă faptelor şi au rămas fără urmări. 

În vara 1947 am fost sesizat de Buhaner Abraham că P. Schraier a 
fost văzut la Nuremberg (sau la Munchen) la braț cu Dl. Inspector 
Dulgheru M. - atunci membru în Comisia de Repatriere din Germania- 


Austria şi exact în timpul când P. Schraier era urmărit şi când ar fi 
dispărut, fugind în Elveţia prin bunăvoința lui Dulgheru M. 

Am arătat acea împrejurare sub rezerva verificării şi cu ocazia unor 
referințe asupra lui Dulgheru M., atunci când i se încredința funcțiunile 
importante în Siguranța Statului - Securitate - și ca unul ce lucrase la 
ordinele mele. 

Am dat aceste referințe cu specificarea că rețin faptele prin relatările 
col. mag. Vlăduţă I. - fost Preşedinte al Comisiei de Repatriere din 
Germania-Austria, în care activase Dulgheru M. Mi se precizase că col. 
M. Dulgheru citise, la Viena, telegrama Guvernului R.P.R. pentru 
urmărirea și prinderea fostului ministru P. Schraier şi că, în mod 
inexplicabil, s-a desprins de Comisiune, lucrând numai atunci izolat la 
Munchen (sau Nuremberg-Possan), atunci când a fost văzut la braț cu 
P. Schraier și când se înțelege că i-ar fi înlesnit fuga. 

Tot prin acele referințe precizam având ca izvor pe lt. col. Nicolaide 
Grigore, acesta tot Preşedinte al Comisiei de Repatriere Germania- 
Austria, că col. Dulgheru M. a avut o activitate suspectă - în contact cu 
Serv. Spionaj şi C. Informaţii ale unor State Străine, complectând 
informațiile date de col. Mag. Vlăduţă Ion, tot atât de favorabile şi grave 
sau mai grave şi precise. 

Din motive tehnice ce voiu preciza numai organului final superior de 
cercetare, şi bănuiam că și prin eventuala indiscreţie a D-lor General 
Maior de Securitate Nicolski Alex. şi General Maior de Miliție Popescu N. 
sau Avram Bunaciu, aceste referințe defavorabile la adresa Col. 
Dulgheru M. au ajuns la cunoştinţa D-sale, care, cu ocazia procesului 
Iuliu Maniu - de față fiind General Maior Magistrat Al. Petrescu, mi-a 
spus «Coane lorgule, îți mulțumesc pentru referințe, astâmpără-te». 

Am relatat R.S.S. Comunist şi aceste ultime împrejurări şi am primit 
dispozițiuni să mă ocup de urmare scuzând motivele tehnice în care se 
divulgase referințele mele, dar care mă costă atât de scump. 

În continuare prin A. Sturdza - complice cu Schraier şi declară (sic.) 
oficialmente trădătoare, dispărută în străinătate - mi s-a confirmat 
legătura dintre P. Scnraier şi col. Dulgheru, deoarece ea mi-a spus că nu 
poate obţine libertatea complicelui ei, Maior Lupoaia Ion, arestat de mine 
pentru acțiune subversivă şi deferit judecății, decât la înapoierea lui 
Dulgheru M. de la Viena, că numai prin el este posibil şi aşa a fost. Maior 
Lupoaia I. a fost eliberat de Gl. Maior Petrescu A. numai cu avizul lui M. 
Dulgheru, A. Nicolski, Popescu N. şi a dispărut imediat, fugind în 
străinătate, pe aceeaşi rută cu P. Schraier, colaboratorul lor. 

A. Sturdza, deşi organizase răpirea lui Iuliu Maniu şi Ilie Lazăr 
servise ca martoră a cauzei acestora şi se relevase fapta ei col. Dulgheru 
M., A. Nicolski, N. Popescu, A. Bunaciu a fost în măsură să fugă în 
Franța pe aceeaşi rută şi profitând tot de deficiența motivelor tehnice la 


care mă refer. 

În timpul procesului Pop-Bujoiu am primit vizita suspectă a 
provocatoarei Dna Şt. Tomescu, zis Tomşa, care, în altă ordine de idei, a 
fost capacitată, mi-a mărturisit că soțul ei Şt. Tomescu-Tomgşa, 
condamnat în afacerea Dan Lazarovici și „evadat? la ordinul lui P. 
Schraier - cu ştiinţa lui Şerban Leibovici H. și Bunaciu Avram şi sub 
pretextul că fac o agentură de informații în favoarea M. Af. Interne - 
formulă sub care a fost lăsat liber şi achitat şi col. Almăgeanu şi 
Dumitrescu D. de la Trib. Poporului - unele detalii. 

Cunoşteam oficial acele detalii din împrejurarea că am participat şi 
eu la tocmeala care a avut loc, ca Trib. Poporului să poată achita pe col. 
Almăgeanu, dar pentru acțiunea lui P. Schraier - Dna Tomescu îmi 
confirma faptul că P. Schraier este complice cu Tomescu, lt. col. 
Almăgeanu, col. R. Ionescu, ba mai mult faptul că din acea colaborare 
Tomescu Şt. și Schraier P. activând în grupul spionilor Pop-Bujoiu, au 
încasat şi cheltuit suma de 1 miliard lei vechi şi 30 000 lei stabilizațţi, 
bani plătiți de organizaţia de spionaj străină și grupul trădătorilor 
români din acel proces. 

Cum ştiam de fuga lui P. Schraier, am întrebat pe Dna Tomescu ce 
va face în viitor fără P. Schraier și mi-a răspuns că acțiunea lor este 
susținută în aceeaşi măsură de către Dl. A. Bunaciu, iar la replica mea 
că Dl. A. Bunaciu trece la Preşedinţia Consiliului, mi-a răspuns că, în 
locul lui P. Schraier, au pe col. M. Dulgheru. «Conul Mişu nu mişcă nimic 
fără soțul meu care se străduieşte să-l releve ca mare polițist prin câteva 
afaceri bombă, gen. Gl. Anton şi colaborează apoi, exact în condițiunile 
lui P. Schraier pe dublu tablou». 

Am stăruit să mă angreneze şi pe mine în această afacere, 
demonstrându-i că fac orice pentru bani, fiind sărac lipit, şi am obținut 
numai promisiunea cu replică expresă că «Conul Mişu Dulgheru nu te 
are la stomac, chiar el m-a trimis să te provoc la acest trafic de influență 
pentru a te aresta». A renunțat promițându-mi că va activa pentru a 
câştiga încrederea lui M. Dulgheru sau indiferența acestuia, ratând aşa 
misiunea ei cu care venise la mine acasă. 

Referitor la «executorul testamentar» al lui P. Schraier, cum numea 
Dan Tomescu pe Dl. col. M. Dulgheru, urmează a da o serie de detalii la 
cercetarea propriu-zisă a cauzei ce prezint prin această declarație - 
precizând că sunt în măsură să dovedesc o activitate susținută de 
separare a P.C. de masele largi populare şi de compromitere a Securităţii 
Poporului şi prin o serie de procese în care, în mod vădit şi fals, relevă 
actul de provocare - specialitatea lui Tomescu și Almăgeanu și care au 
loc şi prin buna înțelegere a gl. mag. Petrescu A., după cum rezultă din 
împrejurări. 

Pentru a se lua în considerare declarația mea de la prima citire, rog 


a se verifica în ce ordine de idei col. M. Dulgheru a chemat pe ing. Mihai 
Ionescu, spion calificat - deținut în afacerea petroliştilor - pendinte la M. 
Af. Interne Securitate, în cabinetul D-sale de lucru, a căutat în dulapul 
său cu acte și a tratat pe Ing. Ionescu cu o ţigară CHESTERFIELD 
simbolic - fiind spion anglo-american, l-a încurajat la rezistență 
vorbindu-i significativ că şi afacerea lui are o soluție favorabilă - 
lăsându-i a înțelege - sosirea americanilor şi creându-i, în subsidiar, 
mijloace speciale de trai - în cele mai bune condițiuni - cum numai 
deținuții de acest gen au astfel de excepţionale tratamente. 

În executarea însărcinării referitor la P. Schraier am căutat să 
stabilesc şi alte indicii de legătură cu Col. M. Dulgheru şi între altele, ce 
voiu detalia la timpul său, i-am trimis un evreu mason 32, acasă, să-i 
solicite concursul său pentru obținerea grațierii unui frate condamnat 
pentru devize, cu mențiunea că vine la recomandațţia lui P. Schraier, ce 
o va confirma şi pe cale directă, dar că urgenţa afacerii l-a determinat să 
i se adreseze direct Dl. Col. Dulgheru care a primit pe acest evreu la 
locuința sa, la ora 2 noaptea, promițându-i un aviz favorabil. Dacă nu 
mă înşel, se prevala şi de faptul că rugămintea mai vine şi din partea 
unui ministru din Statul Israel. În orice caz a fost servit de urgență și mi 
s-a confirmat faptul. Era mason gradul 32-33, avantajat şi ulterior la 
ancheta afacerii masoneriei. 

În condițiuni similare am procedat cu H. Leibovici Şerban, dar cu 
alte efecte. De asemenea cazul se repetă cu col. M. Dulgheru, în legătură 
cu afacerea Stier şi Pusca-Lusting. 

La un ultim contact cu delegatul Resortului Sp. S.C. cu care lucram, 
din cauza unor deficiențe tehnice, mi-a recomandat să mă adresez direct 
Dl. Teohari Georgescu, atunci ministru al Af. Interne, care are 
dispozițiuni în acest sens, ca și în trecut. Bazat pe această indicațiune și 
pe materialul documentar ce posedam, am redactat un memoriu detaliat 
și un memoriu pretext de audienţă. 

În afară de acţiunea deviatoristă ce semnalam în chip mai alarmant 
ca în trecut, aveam şi o serie de cauze care interesa Siguranța Statului, 
dar care nu le mai menționez că ele nu mai sunt actuale. 

Din acest material relev pe acel referitor la fapte, acte şi atitudini 
care m-au determinat ca în mod alarmant să provoc chiar cercetare și 
m-am şi prezentat la Cab. M.A.I. având audienţă la Dl. Teohari 
Georgescu - atunci ministru - care mă cunoştea bine, direct şi prin 
Resortul Sp. S.C. şi care avea indicațiune specială. M-am înscris la 
audiență cu formula: «Pentru lichidarea unei însărcinări mai vechi - 
urgente şi după indicaţiuni speciale cunoscute D-sale». Această formulă 
a silit pe dl. Şef de Cabinet M.A.I. din Iunie 1951 Să nu Ceară detalii şi 
să raporteze imediat Dl. Teohari Georgescu. Imediat a venit şi nota 
răspuns: «Cunosc - să lase adresa sau numărul de. telefon și va fi 


chemat», semn că dl. Teohari Georgescu a înțeles de unde vin şi cu ce 
vin. Cum însă în circa 30 zile nu am fost chemat, am revenit la Cabinet, 
dar am fost bruscat, să aştept - nu pot să reamintesc nota D-lui 
Ministru. Am mai aşteptat, iar la 13 iulie 1951, am adresat Dl. Teohari 
Georgescu o scrisoare recomandată, sub forma unui memoriu banal, dar 
aşa redactat că înțelegea că trebuie să mă primească urgent și 
necondiționat. 

Urmarea acestei scrisori recomandate a fost arestarea mea la 20 iulie 
1951, când am distrus materialul documentar în total, adică acel care 
privea acțiunea deviaționistă şi acel privitor la D1. Col. Dulgheru M. 

Fie că dl. Col. Dulgheru pe care-l ştiam tot aşa de intim prieten CU 
DI, Teohari Georgescu, ca şi cu P. Schraier, a fost de acord să-mi bareze 
calea sub o formulă generală, fie că a făcut-o din imbold personal, dar 
mi-a barat-o, şi aşa acțiunea deviaționistă de la M.A.I. a rămas 
necunoscută de atunci. Revenind la formula arestării era ca fost în 
cadrele S.S.I., dar, care nu-l scuză, fiindcă nu a arestat pe alţii cu 
activități concrete şi importante, a fost mai sârguincios în a aresta pe 
şofeuri - bucătari - gardieni, bucătărese - frizeri etc. 

Am văzut clar că testamentul lui P. Schraier se împlinea sub o 
formulă care făcea ca însuşi Resortul Sp. S.C. să nu se amestece direct, 
şi acest fapt s-a întâmplat aşa că mai târziu în mod inconştient mi-a 
confirmat-o ofițerul anchetator Dl. Lt. Major Lupan din Securitate - că 
«ne-a trebuit pretextul că patul îți era aşternut». 

Ca procuror al Preşid. Cons. Min. al M. Af. Interne, al M.A.I. şi al 
Cdt. M. Capitalei, funcțiuni ce am împlinit simultan pentru afacerile 
importante şi speciale, am colaborat fatal și cu Comisia Aliată de Control 
și cu alte Resorturi Speciale Comuniste și aşa am avut ocaziunea a 
cunoaşte lucrările la care mă refer, material informativ, note, referințe, 
persoane etc. 

Las la o parte sila cu care unele persoane ale M.A.I. colaborau cu 
CA. Control, aprecieri injurioase la ofițerii sovietici şi insist asupra 
faptelor cari angajau autoritatea în sine, dar cari, fiind compromițătoare, 
au intrat în memoriul meu de atunci astfel: 

A. Că referințe scrise, predate de persoana A. sau B. prin Com. Aliată 
de Control, revenind spre verificare sau cercetare la Securitate, erau 
arătate în original sau în conținut persoanei vizate cu indicațiunea că 
vin de la CA. Control şi cu numele persoanei care a dat acele referințe, 
cum am dat un exemplu mai sus chiar cu persoana mea. 

B. Că referința venită prin CA. Control sau prin alte Resorturi Sp. S. 
Comuniste sunt bagatelizate în mod expres, sub masca nepriceperii, 
scăpării, greşelii, etc, învederând sabotajul. 

C. Că asemenea note sau referințe sunt expres şi în scop de sabotaj, 
inversate în conținut, întoarse contra denunțătorilor, etc. 


Pentru această fază, menționez câteva exemple care ilustrează 
carența unora, reaua credință a altora, nepriceperea etc, dar toate 
prejudiciază Securitatea. 

1). Nota privitoare la O. Rădulescu, venind de la CA. Control și 
repetată detaliat la Dl. Gl. Maior Nicolski Alex. relevând o afacere 
specială de spionaj şi înaltă trădare, care a şi fost soluționată injustiție 
cu peste 20 ani muncă silnică la un grup de persoane - dovedeşte 
seriozitatea ei - aşa cum eu dovedesc că afacerea, în parte a fost 
compromisă - adică ar fi putut produce efecte mai certe și serioase. Mă 
supără însă faptul că am fost eu indicat ca autor al notelor - direct 
condamnaților şi dacă nu corespunde realităţii, că eu nu am dat aceste 

- nu înțeleg nici sistemul în sine. Am înțeles străduința Dl. Şef 
Anchetator Dulgheru M. de a obține chiar prin schingiuirea cercetaților 

- materialul care să mă angajeze ca infractor contra Sig. Statului şi 
fiindcă nu a reuşit aceasta, s-a mulțumit cu o compromitere a mea sub 
aspect penal ordinar - la care reacționând prompt chiar prin CA. Control, 
m-am ales totuşi cu compromiterea aparentă şi ireală şi cu o notă-filă 
Nr. 1 din dosarul care justifica la nevoe arestarea mea. 

2). O altă notă sau referință privitoare pe M. Constantinescu cu dată 
prin Com. A. Control și prin Dl. Gen. Maior Nicolski este pusă în 
verificare şi Dl. Şef Anchetator Dulgheru indică învinuitului de unde 
vine, contracarează acțiunea ce conținea în favoarea învinuitului - 
compromite totalitatea afacerii. Aş fi înțeles că nu era primul act de 
sabotaj, dar nu înţeleg de ce m-a indicat ca autor al acestei note sau 
referințe, fiindcă eu nu am nici o tangenţă cu afacerea. Am văzut însă 
că, ştiind că mi-era prieten - ne cunoscusem la o masă comună cu M. 
Constantinescu - să mă compromită față de acesta - să încerce a mă 
angaja penal şi poate ca să fie fila no. 2 la justificarea aparentă a arestării 
mele. Nu înțeleg cum rămâne cu secretul profesional şi cu conştiinţa 
datoriei sau sabotarea Convenţiei Armistițiu. 

3). Un referat venind de la CA. Control semnala că Dnii Gl. Maior 
Popescu Nicolae-Gl. Maior Nicolski A.-Col. Dulgheru-Bunaciu Avram - 
M. Jianu şi Teohari Georgescu au instaurat un sistem de a da normative 
vizibile la sentințele judecătoreşti - de adnotare, substanţială sau totală, 
inverse a soluției judecătorilor. Se referea că dacă sistemul nu este 
comunist, de ce nu se îngrijesc ca cel puţin să nu rămână notele în dosar 
la dispoziția publicului - note ce au făcut să transpire la posturile de 
radio-emisiune streine şi nu cumva este şi un sistem de sabotaj al 
magistraților şi al D1. Gl. Mag. Petrescu Alex.-Col. Grigoriu-Gl. Dan 
Pascu etc? Nu m-ar fi interesat deloc afacerea, nici Când era magistrat, 
nici ca avocat - nu mă viza - nu mă interesa nici existența acestui sistem 
puţin ortodox, dar mă interesa de ce dacă nu s-a renunțat la sistem - 
am fost eu indicat ca autor al acelui referat. 


4). Un referat lung - note informative - venite prin CA. Control şi Dl. 
Gl. Maior Nicolski A. unele, se pare ale informatorilor M.A.I. - Lt. Col. 
Mag. Georgescu I. şi Lt. Col. Mag. Sfetcu D., care au fost şi exceptaţi de 
DI. Col. Dulgheru de la arestare - menținuțţi în servicii -au fost divulgați 
deopotrivă, adică și acele persoane şi acele ale M.A.I. direct persoanelor 
vizate din lotul Lt. Col. Mag. Paul Dumitru. M-ar fi interesat mai puțin 
că un ofițer superior anchetator, intim colaborator al anchetatorului şef. 
Col. Dulgheru a arătat dosarul secret al Securității infractorilor, caz fără 
precedent - că s-a abandonat căi de cercetare revelatoare, ori că ofițerul 
anchetator ar fi zis: «Ce vă pot face? se amestecă Corn. Aliată Control. 
V-au denunțat prietenii şi colegii voştri» şi nu înțeleg prin care fapt 
ofițerul era îndreptățit să mă indice şi pe mine printre autorii acelor 
referințe - referate - note etc. Ofițerul anchetator ar fi avut normativul să 
se tocmească cu învinuiții asupra cărui capitol din acuzaţii trebuie să se 
fixeze - că lui îi este indiferent care capitol - oricare ar fi «trebuie însă să- 
i agate sub un pretext din acestea». Las la o parte şi acest mod de a se 
scuza față de infractori, dar să se vadă că din acele căi a ales pe cea mai 
favorabilă infractorilor, aceea care compromite ideea de justiție şi dă apă 
la moară clevetirilor de data aceasta îndrituiţi a cleveti. Prietenii au fost 
special ocrotiți şi scutiți de deranjul anchetei. 

5). Alte note - referate - tot de la CA. Control direct şi prin Dl. Gl. 
Maior Nicolski - referitoare la Bucurescu Ion, incriminând activități ale 
acestuia de înaltă trădare, calificată după referințele ing. M. Ionescu, 
implicat direct în diverse afaceri - este «internat administrativ» cu un 
regim de favoare. Se compromite expres şi în total conținutul acelui 
material după însăşi arătările lui I. Bucurescu - se divulgă persoanei 
vizate - se ocrotesc alte persoane vizate - poate fiindcă afacerea are 
legătură cu țigările CHESTERFIELD ale Dl. Col. Dulgheru, dar nu înțeleg 
de ce mă denunţă anchetatorul față de I. Bucurescu ca autor al acelui 
referat sau note. Culmea este faptul că s-a plăsmuit o declarație ca scrisă 
şi subscrisă de mine, ca, prin şantaj, să obţină în fine din partea lui I. 
Bucurescu nişte aprecieri demente şi fără conținut la adresa mea, fila 3- 
4 din dosarul care justifică arestarea mea. A trebuit să ne batem şi, în 
fine, I. Bucurescu să retracteze tot ce a scris despre mine, dar asta față 
de colegi şi nu față de Securitate până acum. Nu voi putea înțelege cum 
a putut aşterne muşamaua peste afacerile de pur spionaj, care se degajă 
din acele note ale C. Aliate Control în sensul cunoscut de mine numai 
de la I. Bucurescu - dar sunt în măsură a le dovedi şi eu și faptul că D1. 
Col. Dulgheru socoteşte faptul că vin de la C.A.C. ca un amestec nejust 
şi că nu s-a străduit să vadă cel puțin cum se pot muşamaliza mai 
elegant și complect. Eu sunt azi în măsură să discut cu Dl. Col. Dulgheru 
M. şi Dl. Gl. Maior Nicolski, rând cu rând din acele note şi să arate ce au 
făcut sau de ce nu au făcut, ce nu au făcut şi care din ei nu a făcut. 


Pe marginea acestui punct, relev fiindcă am revenit la afacerea 
CHESTERFIELD, să se constate din ce interese nu a fost denunțată şi 
Dna Ionescu (nu soția) concubina Ing. Ionescu sau cumnatul acesteia, 
maior de securitate, aşa cum se desprinde din convorbirea cu Ing. M. 
Ionescu relatată de informatorul acestei afaceri - cum se dovedeşte. 

6). Din declaraţia Ing. M. Ionescu s-a desprins pentru Dl. Şef. 
anchetator Col. Dulgheru M. că, între altele, cele 14 000 000 lei, cheltuiţi 
de Rică Georgescu pentru spionaj la Poliţia Judiciară Militară înainte de 
23 aug. 1944, au făcut să angajeze ca profitori o serie de informatori ai 
acestei baze informative. Între aceştia figurează Etty loanovici, fratele ei 
Ioanovici - Trandafirescu C., care se pretind membri P.C.R. şi care se 
declară că au primit câte 60 000 lui în 1943/44 pentru informațiile date 
bazei de spionaj Rică Georgescu. Ei au calitatea de a acuza, la ordin şi 
fals, în afacerea Dan Lazarovici. Am înțeles să nu fac legătură cu cauza 
personală, dar nu am înțeles de ce am fost crunt bătut de Dl. Lt. Maj. 
Securitate Lupan şi 2 Slt. Subalterni, în iunie 1952, ca să nu compromit 
şi aceste persoane!! Ancheta se făcea sub ochiul şi mâna vigilenţei a Col. 
Dulgheru şi Tomescu Şt. zis Tomşa, deținut și provocator profesionist, 
în a compromite regimul. Cu ocazia arestării cadrelor S.S.I. din iulie 
1951, între 1 200 deținuți circa 1 000 erau muncitori - funcționari 
mărunți, necruțaţi de vigilența Dlui. Col. Dulgheru şi It. maj. Lupan cu 
20 ofițeri subalterni, care făceau mare caz pentru orice asemenea nimic 
sau un informator cât de mic ce s-ar fi desprins din lucrări şi nu numai 
că se sesizează când este vorba de acei de mai sus și de alții, dar sunt și 
schingiuit că Ion Bucurescu figura în declarația Ing. M. Ionescu. 

În aceeaşi ordine de idei relev pe Bun Pavel, Grigorescu Marius, 
Lateş Ion, Slabeck M., informatori profesionişti, şi de ocazie, ce se 
desprind nu dintr-o declaraţie pătimaşă a mea sau a altui infractor or 
informator al CA. Control, dar se desprind din lucrările oficiale ale S.S.P. 
dinainte de 23 august 1944. Mai ales Bun Pavel a fost pivotul tam-tam- 
ului şi reclamei ce stă la baza ascensiunii D-lui Avram Bunaciu, eliberat 
de mine în 1944, în condițiuni speciale cu mari eforturi şi este la dosar 
declaraţia lui Bun Pavel în care precizează că a fost silit de col. 
Almăgeanu și Tomşa Tomescu Şt. de la M. St. M să devină informatorul 
lor, contra propriului său unchi - și că nimeni scăpând de sub mâna 
acestora, retracta declaraţiile în baza cărora am putut reuşi să eliberez 
pe Dl. Avram Bunaciu. Bun Pavel nu era un simplu informator, ci un 
fals colaborator al lui Sîrbu Alex. (Lazeschi Saşa) funcţionarul (caporalul 
camuflat) M. St. M. cu care au urzit un fals complot în contra 
Mareşalului Antonescu pentru a justifica galoane pentru Col. 
Almăgeanu - col. R. Ionescu - fonduri consumate pentru Almăgeanu - 
Tomescu Şt. și pretext sau patul aşternut fantomei organizației 
comuniste ce construiau în strictă colaborare cu P. Schraier, ca pe baza 


ei să compromită personalități comuniste din ilegalitate ce concurau la 
portofolii ministeriale pe P. Schraier, în preajma actului de la 23 aug. 
1944. 

Trib. Regional Bucureşti a dat 10-12 ani închisoare cu sentințele 
definitive pentru simpla recrutare de informatori şi pentru informatorii 
recrutați (lotul Saşa Purcherson Rolando) şi nu am înţeles de ce acelaş 
vigilent şef anchetator Col. Dulgheru nu se sesizează de cazul Bun Pavel 
etc. etc, dar pune să mă schingiuiască ca să nu-i compromit pe aceştia! 
Are declaraţiile date care obligă părțile, dar contravine intereselor lui 
Almăgeanu-Tomescu Şt., mâna «dreaptă» a Dlui col. Dulgheru care «nu 
face nimic fără el», cum relata Dna Tomşa. Are scrisoarea lui 
Trandafirescu C. din ziua arestării, în 9 februarie 1944, când se adresa 
mamei sale, bucuros că, la Malmaison, a găsit pe prietenul naşului său, 
R. Georgescu din baza de spionaj Bucureşti, pentru care continuă a 
activa - să activeze şi mama, iar pentru bună afacere, îi trimite 10 000 
lei. Acesta a fost folosit de P. Schraier-Bunaciu-Leibovici spre a monta 
acuzarea în lotul D. Lazarovici - acesta mi-a declarat fața de martori că 
doreşte să retracteze falsele declarații care mă angajau pe mine oarecum 
şi faptul nu interesează pe Dl. Lt. Lupan! Nu interesează nici scrisoarea 
dată de Etty loanovici prin şefa sa din gruparea sionistă Dna Veinberg 
N. prin care se scuza față de mine în termenii: «Căpitane, am dat 
declarația contra D-tale fiindcă nu ai înțeles să susții şi Dta declarațiile 
băieților (Trandafirescu-Bun Pavel-Lateş Ion) care au tras pe D-ta, deşi 
ştiu că te-ai purtat frumos şi ai intervenit să nu fie bătuți de Tomescu 
Şt., care nu s-a conformat şi că eşti nevinovat.» Dacă aceasta nu 
interesa, de ce nu măcar faptul că Etty loanovici era după 23 aug. 1944, 
circa 2 ani secretară particulară la Rică Georgescu - Director general 
atunci al Soc. Româno-Americană - şefii bandei de spionaj antisovietic, 
cum afirmă securitatea în lucrările sale! 

Dacă col. Dulgheru-lt. maj. Lupan nu se sesizau de declaraţiile din 
dosar din care se desprinde că pe față col. Almăgeanu i-a dat lapte, 1 000 
lei şi a internat în spitalul Zerlendy pe Lateş Ion, informatorul M. St. M., 
cu care a continuat activitatea din spital, care colaborase cu Sîrbu Alex, 
(Lazeschi Saşa), Tomescu Şt. În afacerea Dan Lazarovici şi care la 
judecată a fost în mod special și cu tâlc ocrotit de condamnare, prin 
simbolica «disjungere». Dar am învederat lt. maj. Lupan și faptul că în 
afară de false mărturii în colaborare cu P. Schraier - ag. M. St. M. și 
S.S.I. acest Lateş Ion a fost atât de naiv să înainteze o scrisoare prin 
care îmi cerea o sumă de cca. 6-7 000 000 lei, ca să nu dea declarații 
contra mea, scrisoare pe care o posed și care stă la baza memoriului pe 
baza căruia dl. col. Necrasov, preşedintele CA. Control a omologat 
scoaterea mea din lucrările criminalilor de război la apariția Legii 
207/1947. Sau măcar de ce se simțea obligat dl. slt. anchetator să înjure 


birjăreşte şi pe dl. col. Necrasov. Ofiţerul se va identifica prin lt. Lupan. 

Nu interesa pe anchetator faptul că pentru a se da sentința tocmai 
pentru col. Almăgeanu, Tomescu Şt., acuzatorul public Mocanu Gh., 
presat de P. Schraier-A. Bunaciu, etc. a dispus să treacă sub tăcere că 
altfel rechizitoriul nu putea duce la sentința respectivă următoarele: 

a. - Că col. Almăgeanu, după sistemul şi brevetul său împrumutat, 
şi col. Dulgheru M., cu subalternii săi la comanda CI. din zona de 
operațiuni, pe frontul de Est a provocat demascarea şi uciderea prin 
aplicarea ordonanţei a unor partizani sovietici - declarația Gherasim 

Creangă-Popescu-Dorobanţu Şt. Declaraţiile ar fi fost recusute la 
dosar, după darea sentinței favorabile lui Almăgeanu - un fals. 

b. Că col. Almăgeanu, omul de încredere al Oest Ministerium 
German din Galați și al lui Taster - a comandat Centrul Galaţi (E 
Statistic) cel mai important în pregătirea războiului antisovietic la 
recomandarea şi cu sprijinul Gestapo - care a recompensat material pe 
col. Almăgeanu şi prietenul său col. R. lonescu, atunci Şeful Parchetului 
Militar Galaţi. 

c. Că a trebuit să treacă sub tăcere că nu s-a cercetat faptul că col. 
Almăgeanu şi col. R. Ionescu au fost desemnați personal de mareşalul 
Antonescu, care-l cunoştea și aprecia - să cerceteze modul scandalos în 
care, în fine, se sesiza și el că ar fi dispărut 4 evrei din Galaţi. Col. R. 
Ionescu și Almăgeanu au muşamalizat această afacere, ocrotind pe alți 
colaboratori ai lor mai mici din Galaţi. Această afacere cunoscută sub 
numele de «afacerea Stancov» s-a tratat separat, reuşind a se soluţiona 
prin «clasare» şi azi. Citisem, ocazional, lucrările prin col. R. Ionescu și 
am relevat cazul în declarația mea partea ultimă care mi s-a restituit 
expres să se poată achita col. Almăgeanu, dar faptul că nu s-a cercetat 
atunci, nici la Securitate nu interesează? 

d. Idem s-a dispus în osebit dosar afacerea Marcovici şi Mihailov - 
grupul Bacău-Roman - reținută la ordinul lui P. Schraier Leibovici, 
numai pe numele Tomescu Şt. și Sîrbu Alex. pentru a nu încărca partida 
col. Almăgeanu, mai ales că se învedera faptul că Tomescu Şt. A făcut 
cercetări pe cont propriu - avea calitatea de anchetator tăgăduită în 
sentință, din oportunism şi neştiință. Precizez că afacerea s-ar fi clasat 
în 1950 pe baza cercetărilor favorabile făcute de Securitate ca răspuns 
la raportul lui Tomescu Şt. și Sîrbu Alex. şi aici s-a speculat faptul că 
reclamanțţii au fost în ilegalitate, siliți a fi informatori - calitate care nu 
le mai convine azi şi aşa au retractat declaraţiile că au fost bătuţi. Uşura 
şi partida col. Almăgeanu. 

e. Se înlătură declaraţiile și se repun după judecată acele ce relevă 
faptul că dezertorul Teodorescu a fost schingiuit la B.S. M.St.M. col. 
Almăgeanu - de Tomescu Şt. și alți subalterni ai col. Almăgeanu făcându- 
se o vagă aluzie că «ar fi faptă de drept comun». D.L. 1246/1944 şi toate 


declaraţiile de amnestie următoare chiar D.M.J. interpretativă și 
expunerea de motive arată expres că dezertorii sunt socotiți deținuți 
politici - au sabotat războiul antisovietic, deci nevinovata justificare a 
acuzatorilor publici era nejuridică şi scutea judecata de dovada 
represiunii organizate la M.St.M. B. Col. Almăgeanu, schingiuiri sistem 
Dulgheru. 

f. Se face osebit dosar pentru col. R Ionescu, diluând participarea și 
culpabilitatea sa, chiar după arestarea lui, prin aportul P. Schraier, Ac. 
public Moiseanu, Şerban Leibovici, H. Mocanu Pompilian, V. Bănescu, 
unii interesați material, alții foşti colaboratori şi subalterni ai col. R. 
Ionescu, tratament ce se aplică și col. Almăgeanu în măsura în care au 
putut față de declarațiile mele. Nu interesa pe lt. Lupan şi ceilalți că acel 
fapt era posibil numai prin înlăturarea unei părți din declarația mea, pe 
care am depus-o dovadă la memoriul care stă la baza soluționării col. 
sovietic Necrasov pe care-l înjura Dl. anchetator și mai ales pe mine, 
care stăruiam să dovedesc că Şerban Leibovici a fost şi corupt 
materialmente în cauză, el care, spre deosebire de ceilalți, avea şi 
interesul rudeniei cu victima. 

g. Se trec sub tăcere dovezile învederând că col. Almăgeanu-Şt. 
Tomescu controlau justiția prin agenții lor trimişi la preşedinte, pe din 
dos (Dorobanţu Şt.) să influențeze sentințele cum au influențat, sub 
amenințarea mobilizării pe front şi pe membrii din Comisia D. Lazarovici. 
Idem că a avut un delegat special al Parchetului Militar Bucureşti, pe 
cpt. mag. Camil Minai, care primea diurnă spre a controla, sub aspect 
juridic, referatele întocmite de B. St. M. Col. Almăgeanu, că se folosise 
de el chiar în afacerea D. Lazarovici, renunțând suspect la concursul 
acestuia în favoarea prietenului lor col. R. Ionescu, că sesizase Justiția 
cu dosare întocmite efectiv şi exclusiv de organele B. St. M. Col. 
Almăgeanu, acesta semnând vizibil și grandios declaraţiile, adresele etc. 
şi constatând calitatea de anchetator la judecată el care avea 4 ofițeri 
superiori care se ocupau în principal cu anchete (...Junian-Hondoca, 
Ern ...), chit că erau depreciaţi și condamnaţi de Tomescu Şt. sau faptul 
că col. Almăgeanu în disprețul uzanței, sub predecesorul său col. 
Marinescu şi-a lărgit competinţa în materie politică, situaţie legală, dar 
pentru care se străduia să obțină și omologarea oficială de la M.A.N. şi 
avea interesul de a-şi mări fondul informativ. 

Cronologic, urmărind ideea principală, revin la aceea că se sabotau 
interesele CA. Control şi col. Dulgherii M. În dorința de a satisface pe col. 
Almăgeanu St. prin a mă angaja pe mine cu orice preț nesocoteşte şi 
conținutul altor note, referințe sau referate astfel: 

7) O notă privind pe Golidescu agent S.S.I. (P. Făgăraş) se cercetează 
în sprijinul acestuia cât priveşte colaborarea lui cu Morelka Golidescu - 
soția sa de mai târziu - condamnată în U.R.S.S. la 15 ani deportare în 


zona N. Lubliana. Ar fi o latură ce nu mă interesa, dar nu ştiu prin ce 
ordine de idei, Ag. Golidescu ținea să mă acuze că cu Brutucescu Horia... 
Alexandrescu V, Palins, Cucu şi alții aş fi responsabil de arestarea ei și 
condamnarea în U.R.S.S.. 

M-a surprins mult de unde ştia ag. Golidescu sentința ce s-ar fi dat 
în U.R.S.S. şi care, dacă corespunde realităţii, ea treabuia să cuprindă 
şi pe soț. Un informator îmi transmite din Picioara (U.R.S.S.) că numita 
se găseşte acolo, că se plânge de şefii ei că au denunţat-o, nu de mine, 
care nu i-am fost şef, ci am anchetat-o, înainte de 1944, pentru spionaj 
şi activitate antisovietică. Este de lămurit dacă nu a făcut cineva să 
creadă, anume Golidescu, ce crede şi pentru care urma să ne batem la 
puşcărie pe nedrept. Eu am fost anchetat de Tribunalul Sovietic pentru 
că aş fi favorizat sau colaborat înainte şi după 23 aug. 1944 la spionaj 
în favoarea englezilor şi în detrimentul U.R.S.S. şi RPR - anchetă pe care 
nu o cunoşteam decât eu și din care am fost declarat neculpabil. 

Aceasta în legătură și cu alt colaborator al numitei, anume Ribinski 
Alex. - Spitek - arestat în condițiuni suspecte şi condamnat în U.R.S.S.. 
Pentru acest fapt am fost chestionat de Dl. Dr. P. Groza personal, 
cunoscându-l sub alt aspect, ca erou al romanului său La umbra celulei 
şi am mai fost chestionat și de organele sovietice, dar nu pricep cum unii 
deținuți S.S.I. Între care şi Golidescu făceau aluzii la adresa mea! 

Nu am înțeles nici intervenția diplomatică a Poloniei cerând relațiuni 
pentru Ribinski A. - Spetek - cu referire la persoana mea - că ar fi fost 
arestat în fața casei mele, ca şi cum, dacă aveam un amestec, eram atât 
de naiv să se facă la casa mea. 

Cu aceeaşi ocaziune am fost chestionat și de dl. Gl. Maior Nicolski 
A. care făcea aluzii străvezii - determinându-mă la o ieşire care m-a 
costat ceva, în paralel administrându-mi şi diferite probe de rezistență 
ca aceea de a se introduce manifeste subversive în cutia cu scrisori de 
acasă, a mi se adresa anonime subversive de a mi se propune răpirea lui 
I. Maniu şi Ilie Lazăr, etc. probe la care am răspuns prin sesizarea 
oficială a Securităţii, care nu s-a sesizat expres şi ostentativ acțiunii în 
care se vedea în clar sistemul brevet agentura col. Almăgeanu-Tomescu- 
R Schraier, însă şi paralelismul şi legătura între ele nu trebuie lăsat 
nelămurit. 

8). Note privind pe Dorobanţii Şt., zis Dimache, fac ca acesta să afle 
că s-ar fi speculat un schimb de devize cu M. Constantinescu afacerea 
Cirje - ca să mă pomenesc cu col. Almăgeanu! că mă îmbie să confirm 
participarea mea la acțiunea informativă C.A.C. din simplul fapt că, cu 
ocazia unei anchete în materie de aplicarea armistițiului, care erau 
exclusiv în sarcina mea pentru întreg teritoriul țării - cunoscusem pe 
unii ofițeri sovietici cu care colaborau oficial și care, conform convenției 
de Armistiţiu, mă controlau oficial. În acelaşi timp îmi oferea să arbitrez 


un conflict între el şi Dorobanţu Şt., zis Dimache - implicați, ziceau ei, 
în o afacere de spionaj americană sau engleză - grupul Ciîrje şi Soc. 
Româno-Americană. M-am adresat ofițerului vizat din C.A.C. cerând 
lămuriri și acesta s-a formalizat, probabil, că, a doua zi, am fost chemat 
de P. Schraier, care mi-a transmis prin Avram Bunaciu că să las în pace 
pe col. Almăgeanu și grupul său, care constituie o agentură de 
informații în favoarea M. Af. Interne. Am avut indicii de aceasta şi am 
replicat că Tomescu Şt. și Dumitrescu D. au fost condamnați şi au evadat 
în ziua pronunțării, nu pot deci activa, când Dl. A. Bunaciu mi-a 
confirmat că evadarea a fost cu cântec, adică liberaţi la ordinul P. 
Schraier, cu avizul tuturor organelor de resort cu condițiunea de a activa 
sub ordinele Col. Almăgeanu, pentru care se făcuse eforturile expuse spre 
a putea fi achitat, singurul substrat de altfel. 

Între timp, am mai avut ocazia să ordon arestarea lui Tomescu Şt.- 
Creangă Gherasim-Sladek M., Sîrbu Alex., Dumitrescu Şt. toți 
subalterni ai col. Almăgeanu, care activau sub ordinele acestuia, am 
fost împiedicat de Dl. A. Bunaciu, care transmitea ordinele oficiale 
superioare. Grupul Almăgeanu nu a fost corect în totalitatea lui, fiindcă 
având acțiuni duble, au pus mai mult pe teza partidei de spionaj 
adversă şi cu tot sprijinul în acoperire ce avea de la P. Schraier, interesat 
şi la fructe materiale: de la col. Enulescu fost subaltern al col. 
Almăgeanu, devenit şef al Serv. Inf. M. St. Major R.P.R., a col. Popescu 
Nicolae, devenit şef al Siguranţei, cointeresaţi la restaurantul lui 
Almăgeanu (Pajura Neagra) a trebuit să fie arestat Cîrje - arestat şi 
condamnat pentru înaltă trădare Tomescu Şt. și Creangă Gherasim. Şi 
de data aceasta am raportat când mi-am atras neplăceri din partea celor 
interesați ca și cu orice ocaziune în care ca procuror refuzam să iau act 
de acțiuni provocatoare ale agentului col. Almăgeanu. Dovada 
colaborarea intensă şi dacă unul este trădător sunt complici toți ceilalți. 

Reţin că le-am răspuns cu contra-problema din care cu greu s-au 
putut descurca, cu tot concursul M. Af. Int., dar preocuparea lor 
continuă a fost de a mă compromite cu orice preţ, oficializând un denunț 
că aş fi acumulat avere care constă într-o garsonieră vândută în scop 
de camuflare unui evreu, casa copiilor care ar fi fost etatizată sub 
temeiul că ar fi a mea, camuflată - chestiune pe care m-a pisat mereu şi 
dl. lt. maior Lupan - alte chestiuni pur particulare din viața de familie, 
dar în scop de compromitere ca aceea că tind a fi ginerele d-nei A. Pauker 
şi alte asemenea prăpăstioase informații cu care bombardau organele 
de resort şi presa de opoziţie - direct şi indirect. 

Tot aşa m-au angajat în probleme de care eram complect străin 
determinând, prin colaboratorii lor, denunțuri compromițătoare ca acela 
al lui N. Penescu în afacerea Iuliu Maniu - M. Popovici şi alte asemenea, 
la care, după fuga lui P. Schraier, au angajat voit sau nevoit pe dl. 


Bunaciu Avram, mai ales în urma unui răspuns obraznic ce am adresat 
acestuia. Colaborarea apare ca evidentă. 

Dacă dl. lt. maj. Lupan şi ceilalți anchetatori, sub ochiul dl. col. 
Dulgheru M., nu au luat în seamă aceste dovedite arestări ale mele, în 
schimb au bătut pe Dorobanţu Şt. ca să obțină implicarea mea în 
afacerea D. Lazarovici prin declaraţie silită şi apoi prin capacitarea cu 
tocmeală a acestuia (Isaia-Sirbu). 

P. Schraier în permanenţă promitea agenturii Almăgeanu-Tomescu că 
se va revizui în favoarea lor sentința de condamnare în afacerea D. 
Lazarovici şi cu orice preț spre satisfacere, mă vor implica pe mine, 
măsură ce a ţintit permanent şi a realizat ca executor testamentar pe 
dl. col. Dulgheru, cu toate că, sesizat în timp util de toate aceste 
manevre, am depus memoriul şi documentele de sub rezoluția col. 
Necrasov - care în temeiul legii nr. 207/1947 clarifica definitiv situația 
mea în cazul D. Lazarovici. 

Relev că a mai fost o încercare în cursul anului 1950 când s-a încercat 
implicarea mea pe o cale ocolită - dar, de data aceasta fiind M. Justiţiei 
însuşi Dl. Avram Bunaciu, care ştia rezoluția CA. Control - col. Necrasov - 
a soluționat cauza prin a 4-a clasare, mai ales că următor adresei exprese 
a C.A.C. că sunt definitiv scos din cauză, fusesem primit recent în Colegiul 
Avocaţilor Bucureşti. Au mai depus felurite anonime și false plângeri care 
au avut aceeaşi soluție - toate strânse însă şi prin bunăvoința fostului 
Procuror General Bilcu - angajată în favoarea agenturei Almăgeanu, dar 
soluționată cu rezoluția Dl. Proc. Gen. R.P.R. Voitinovici tot prin formula 
«clasare la arhivă». În această situaţie m-au făcut să reacţionez cu 
documente şi am pus capăt chestiunei, aflând că s-a produs cererea de 
îndreptarea sentinței în defavoarea agenturei Almăgeanu, situația care 
ştiam că se crease şi prin tabelul tranzitoriu al Legii 207/1947, sub 
controlul CA. Control, de unde a izvorât necesitatea pentru agentura 
Almăgeanu de a se răzbuna şi dl. col. M. Dulgheru i-a dat curs. 

9). Fiindcă alunec spre cauze mai subiective, revin la cronologia 
faptelor, învederând că sub oblăduirea Securității au început acțiuni de 
compromitere a lui Şt. Dorobanţu, pe care-l socoteau afiliatul meu şi, 
când acesta s-a plâns oficial de provocarea organizată de agentura 
Almăgeanu prin Sîrbu Alex. (Lazeski Saşa), acest fapt a fost calificat de 
Resortul Sp.S.C. drept obrăznicie şi a ordonat arestarea lui Sîrbu A. Sîrbu 
Al. a primit însă de la Securitate 15 000 lei şi haine, încarcerat în 
Penitenciarul Făgăraş, pentru a răspunde ordinului R.S.S.C. dar, în 
același timp recompensându-l cu un regim special și ocrotindu-l indirect 
în afacerea penală în care era angajat. Acasă Sîrbu A. a motivat că se duce 
şi face pe arestatul la ordinul sovieticilor, fapt ce m-a determinat să mă 
sesizez că era o afirmaţie tendențioasă şi injustă, dar relevarea acestei 
propagande antisovietice de certificarea unui amestec după încheierea 


tratatului de pace cu R.P.R., ce asemenea nu interesează pe Dl. 
anchetator şef col. Dulgheru şi ajutoarele sale și dispune să fiu 
schingiuit şi timorat pentru atacuri. Înţelegeam să fiu bătut oricât de 
grav, ca să dau declaraţii în contra mea însumi, cum au procedat cu Şt. 
Dorobanţu, dar eu, repet, am fost corupt și de repetate ori bătut, nu 
pentru a declara, ci că să nu declar. Repet aceasta fiindcă agentura 
Almăgeanu a făcut cererea, în credința că eu şi Dorobanţu Şt. sau unul 
din noi activam în folosul U.R.S.S., şi alte asemenea aberaţii care nu 
interesează nici de data aceasta organele de anchetă, care răspund cu o 
ploaie de înjurături și la adresa sovieticilor, în sensul că lipsesc şi că de 
data aceasta, ne mai având amestec, nu mai are cine să mă ajute, ca şi 
când până aici m-au ajutat. Şi de unde această idee la un slt. anchetator? 

De la Tomescu Şt., care era în spatele sau în camera alăturată, unde 
fusese zărit şi col. Dulgheru ca și în serile când am fost bătut. În plus au 
fost instruiți martorii acuzării în cunoştinţă de material pe care acesta 
nu putea să-l ştie, exemplu: nicăieri nu stă vreo afirmație că Etty 
loanovici mi-a adresat o scrisoare care o angajează şi atunci nu se poate 
înțelege afirmația ofițerului anchetator: «Etty declară că în acea 
scrisoare nu a spus adevărul», ori nu avea cum să declare când 
anchetatorul însuşi nu ştia de scrisoare decât dacă a avut dosarul care 
stă la baza deciziei C.A.C. col. Necrasov, unde se află documentul și 
anchetatorul a determinat-o cum să se apere ca şi pe ceilalți. Confuzia 
agenturii Almăgeanu vine de la faptul că Şerban Leibovici ştia că 
următor reclamaţiei mele la CA. Control, se interesase de cauză un 
ofițer sovietic şi probabil le-a spus complicilor din grupul Almăgeanu sau 
anchetatorului că am fost înjurat, împreună cu ofițerul sovietic, sub 
pretext că acum îmi lipseşte: «A murit!». «Dacă erai bun, te păstra și 
acum», zice lt. maj. Lupan. Mă surprinde cum Şerban Leibovici nu a 
informat grupul şi de faptul că, tot aşa, în urma declarației mele s-a 
interesat și un trimis al Misiunii Engleze -— fiindcă şi aceştia intrau în 
C.A.C. după reclamaţia mea că sunt izolat, spre deosebire de alți deținuți, 
nu în închisoare, ci într-o cameră specială, confirmând amenințarea col. 
R. Ionescu că, următor odinului P. Schraier, pot foarte uşor să dispar, 
dacă îi angajez în cauză - înțelegerea între H. Leibovici-Col. Dulgheru-P. 
Schraier-Almăgeanu este dovedită deci. 

10). Nu interesează Securitatea şi sunt bătut ca să nu mai scot o 
vorbă relativ şi la faptul că Tomescu Şt., fiind în celulă cu unii deținuți 
politici pentru acţiuni în favoarea lagărului advers, i-a determinat pe 
aceştia să ascundă adevărul în totalitatea lui sau în parte și să declare o 
legendă verosimilă care să mulțumească Securitatea. Că aşa au 
dispozițiuni din afară şi aşa a salvat multă lume - scoțând de la fiecare 
caz avantagii personale când se vor întoarce vremurile cum doreşte el. 
Cunosc numeroase cazuri şi nu interesau pe anchetator când i-am 


reclamat! 

Am declarat că dovedesc cu act scris şi cu constatarea unui ofițer de 
securitate superior, eventual dl. gl. Mazuru, că Tomescu Şt. aşa s-a 
comportat față de un deținut cu care îl pusese dl. şef anchetator col. 
Dulgheru, zice-se, să-l tragă de limbă sau să-l determine la mărturisiri. 

Nu au voit anchetatorii să le dau act scris pentru aceasta, fiindcă 
compromitea pe Tomescu Şt. care a fost crezut pe simpla afirmaţie că nu 
ştie nimic, iar eu transportat de la garsonieră la o celulă cu regim foarte 
sever şi neaudiat timp de 5 luni - că am reuşit să compromit şi de data 
aceasta pe Şt. Tomescu. Crezusem că s-a prăbuşit definitiv, că a învățat 
şi col. Dulgheru ceva cu ocazia asta, dar observ că a reuşit să convingă 
contrar chiar pe dl. gl. Securitate Mazuru care, la speţă, n-a acționat 
just, apreciind aceasta din faptul că, în loc să fie pe banca trădătorilor, 
Şt. Tomescu în scurtă vreme apare ca provocator în alte celule și la 
Jilava cu regim excepțional şi fără precedent, iar afacerea principală a 
rămas compromisă. Dovedesc însă că a fost compromisă şi cercetarea, 
în sens că infractorul vizat care păstra dovada scrisă a minciunii sale, 
a fost pus în gardă şi am constatat că, după circumscrierea 
complicităților şi tratamentului nemodificat al respectivului infractor, 
care are un regim de favoare excepțional. Aceasta fiindcă este problema 
masonică şi este deținut din conducerea supremă a masoneriei, care s- 
a angajat cu titluri viitoare pentru Tomşa Şt. şi sunt sigur şi pentru ai 
săi cum am procedat şi față de alți anchetatori în alte cauze, oferindu-mi 
chiar mie asemenea onoruri în 1944, când am refuzat. 

Nu am înțeles cum a fost convins dl. gl. Mazuru să renunțe la 
rezultate sigure în acea cauza, dar îmi explic cum s-a cusut întreaga 
afacere şi dacă s-a sistat prematur controlul casei şi telefonului acelui 
deținut este fiindcă se poate că este o afacere fals combinată de la 
început, după brevetul Şt. Tomşa. 

Asemenea acțiuni binevoitoare am înregistrat a fi avut loc din partea 
anchetatorilor și față de alți masoni - în special acei de grad mare ca și 
grupul rotariştilor. Voiu reveni cu detalii la acest capitol. 

11). Nu interesează pe dl. col. Dulgheru anchetator şef că Şt. 
Tomescu, după ce consumă miliarde şi „apare acuzat principal în lotul 
următor” în afacerea Pop-Bujoiu, dacă nu mai apare în adevăratul lot II 
sau oricare altul ca infractor, lumea discută în închisori şi afară, în țară 
şi în străinătate, că lotul I însuşi este o înscenare sau alte aprecieri? Nu 
interesează nici pe magistratul respectiv acest aspect? Ar fi omeneşte 
scuzabil dacă faptul nu s-ar repeta cu neruşinarea care mă face să afirm 
că este un sabotaj organizat şi iată exemple: După procesele cu tam- 
tam Pop-Bujoi - Vlad Ţepeş - Crucea Albă F.D.C. Laura Săulescu - Gl. 
Anton - gl. Carlaonţ - Tomescu - etc. În care apare ca «infractor lotul II 
acum martor la acuzării» la nici unul din aceste procese nu apare cu 


lotul II sau altul spre comentarea avocaţilor -deținuților etc. Este culmea 
că toate aceste procese se referă la acțiuni care nu se conciliază în timp 
nici între ele măcar câte 2 din toate. S-au făcut aceste observaţiuni cu 
voce tare, de apărare şi de inculpaţi în unele din aceste procese şi 
Securitatea, care ştie şi aude tot, de data asta, nu ştie şi nu aude nimic 
şi sistemul continuă. Este uşor de văzut cui foloseşte şi în nici un caz 
Partidului RPR sau Securităţii. Sabotajul este organizat. 

Redau un accent mai grav al afacerii care învederează pentru 
anchetator că aceste lucruri au loc studiat și organizat, tolerat de Securitate 
şi magistrați sau brevetul agenturii Almăgeanu este infailibil ca acesta 
nu sesizează și sabotajul se consumă în serie şi iată exemplul: 

În procesul gl. Anton, fost comandant de jandarmi, apare Tomescu Şt. 
cu cătuşe la mâini și la picioare şi în plus cu o bilă sau ghiulea, care nu s- 
a mai văzut de un secol prin puşcării, dar aşa înţelege Securitatea să 
arate periculozitatea lui Tomescu Şt. care, de data aceasta, face o 
demonstrație publică - cu joc de scenă în şedinţă publică, care releva 
gesturi studiate - a stârnit râsul tuturor și al magistraţilor şi a fost 
evidențiat expres de apărare, dar Securitatea întârzie să se sesizeze. 

Ţipă apărarea că Tomescu Şt. are o detențiune care acoperă 
condamnarea lui ca criminal de război (chiar condamnare mică şi cu 
evadare la ordin), că acoperă și pedeapsa pentru evadare (deşi nu a fost 
niciodată judecat pentru evadare până azi), că este după presă un mare 
criminal implicat în toate procesele cu tam-tam, ca martor al acuzării în 
lotul I, acuzat în lotul II niciodată sau disjuns numai odată și apoi 
achitat şi atunci de ce are ghiuleaua de picioare? 

Nimeni nu răspunde, nici nu se sesizează și panorama continuă 
mereu mai intens sub patronajul responsabililor. Dar interesant este 
faptul că el care nu a fost (zice col. Almăgeanu) nici soldat, furier, curier 
au delegat la Corpul Jandarmeriei în 1944, acuză în proces că era delegat 
se chestioneze pe prizonierii anglo-americani şi atunci a pus bazele 
colaborării şi spionajului cu col. englez E. - împreună cu gl. Anton - 
atunci şef de Stat Major al Jandarmeriei şi alte năzbâtii. Gl. Anton arată 
cu stupefacție surprinderea lui față de această odioasă apariție - se 
apără cu gest de scârbă - asistența îl aprobă pe tăcute, evenimentul 
poate a depăşit hotarele țării, dar nimeni nu se sesizează cum dl. col. 
Dulgheru M. lucrează după brevetul agenturei Schraier-Almăgeanu- 
Tomşa. 

Însuşi Tomescu Şt. făcea gesturi hilariante ca apoi, în pauză, să 
afirme că aceea este «marfa de export» - dă ce poate -i se cere prea mult 
- nu este vina lui că este și criminal repetat și martor şi disjuns şi 
achitat şi nejudecat etc, etc, toate acestea „prind odată bine”, zice el, şi 
în definitiv el nu prejudiciază nici pe împricinațţi, fiindcă doar magistraţii 
nu sunt orbi ca să nu vadă adevărul. Şi are dreptate Tomescu Şt. care este 


şi foarte inteligent. 

Scena s-a repetat în absenţa lui în cauza Gl. Carlaonţ, care s-a 
apărat speculând această situație şi învederând o ordinară înscenare- 
provocare, cu complicitatea Securităţii. A fost achitat, însuşi preşedintele 
consimțind public că se vede provocarea. 

Scena se repetă în apărarea lui Tomescu - o rudă a lui Şt. Tomescu, 
care speculează că acest şarpe Tomescu-Tomşa este aşa cum a fost 
relevat în cazul Gl. Anton-Carlaonţ etc, etc, dar nu l-a cruțat nici pe el ca 
rudă. În zadar, că nu vede Securitatea nici aceasta sau vede mereu, dar 
tace. Mă întreb pe cine serveşte atunci Tomescu? Securitatea-RPR- 
Partidul? Nu. O vede oricine și pentru asta nu trebuie să fie specialist, nici 
adversar cum ar zice că sunt eu - trebuie numai bună credinţă şi bun 
simț. Admit că Securitatea nu a văzut - nu a auzit - nui s-a spus - nu 
crede - ofițerii respectabili şi magistraţii sunt începători - admit orice 
motiv, dar nu mai admit ca eu să relev faptul - apăsat şi cu dovezi, 
dezinteresat şi ofițerii anchetatori să mă bată ca să tac. 

S-a asigurat banda de complicitate organelor de resort în toate 
sensurile și sus şi jos. Ridic această acuzare și o susțin ca fiind organizată 
în iulie 1947 - dar începe de sus și prin fostul ministru Schraier. Voiu 
reveni cu detalii anchetatorului fiind după luarea în considerare a 
acestei declaraţii. Fac rezerve şi relativ la deficienţe tehnice chiar în sânul 
Resortului Sp. SC, cu care colaboram atunci, care nici nu a înţeles, nici 
nu a apărut modestia mea când am cerut trecerea în rezervă din «scârbă 
şi oboseală», cum ziceam în raportul pe care nu l-a văzut serios nici unul 
din acei responsabili, deşi a fost soluționat de 2 miniştri care puteau și 
trebuia să vadă. 

Din expresiile raportului se desprindea clar că eu cedez voit în fața 
unui complot organizat pentru înlăturarea mea din scenă cu orice preţ, 
că cedez fiindcă o voieşte chiar cine nu mă aşteptam şi care nu prea 
târziu s-a manifestat ca deviaționist oficial. Am încercat atunci timid şi 
din umbră să deschid ochii organelor de resort, dar sabotajul la M.F.A. 
era organizat ca şi la M.A.I. şi, după insistenţe explicate şi dezinteresate 
la Resortul SSC, am demobilizat conştient că răul este inevitabil, cum a 
şi fost. Asupra acestui punct de vedere înțeleg a insista mai mult numai 
în fața unui delegat al Resortului SSC. 

12). Revenind la cronologia faptelor, nu a interesat pe dl. lt. anchetator, 
pe dl. col. Dulgheru, pe dl. gl. Mazuru, în special, că Tomescu Şt. afirmă 
către deținuți că şi-a asigurat complicitatea multor ofițeri din Securitate. 
Eu am raportat ofițerilor care zice-se m-au anchetat, le puteam și pot să 
le dovedesc faptul dacă măcar acum interesează. Nu am fost mirat nici 
când am aflat cum unii ofițeri anchetatori ţin la aprecierile deținuților. 
«Nu-i aşa că m-am purtat frumos?» Unii de conivenţă cu infractorii 
dorm păziți de infractor, dacă vine controlul, unii discută despre Calul 


Troian - despre impotenţă - alții stau și ţipă ostentativ dacă vine 
controlul, alţii citesc ziare sau cărţi pentru a consuma timpul notat fals 
pe declaraţie cu complicitatea infractorului, etc, etc. Personal nu am 
avut noroc de unul din aceştia. În orice caz sunt lucruri mai fireşti, mai 
omeneşti posibil decât să activeze în rău, deşi afirm eu că ar exista și 
sabotaj prin pasivitate, atât sus cât şi mai jos la cei mici. 

Am raportat cazul în care puteam și cred că încă pot face dovada, cu 
toate că a fost pus în gardă infractorul şi recompensat Tomescu Şt. 

Precizez că acele mai sus evidenţiate în rezumat și pur schematic 
sunt în parte fapte pentru care am pontat dovezile la 20 iulie 1951, 
afară de cele survenite şi acumulate după arestarea mea până azi și cu 
toate că am circulat foarte puţin şi strâns încadrat. 

Dl. col. Dulgheru la 20 iulie 1951, în public, s-a scăpat adresându- 
mi-se cu cuvintele: «Sunt supărat pe tine din 1947», fapt pentru care m-a 
făcut să cred că se referă la referințele ce dădusem prin referinţele luate 
de la col. Vlăduţă şi col. Nicolaide, sau că el este străin de complotul 
pentru îndepărtarea mea din 1947 şi crede în aspectul aparent al 
declarației N. Penescu - când m-am oferit să-l lămuresc definitiv și a 
promis că «om sta de vorbă». 

Incidental reacționând, după câteva clipe, cu copia scrisorii 
recomandate trimise dlui. Teohari Georgescu, i-am spus «Poftiți, citiți. 
După ce a citit scrisoarea copie, însuşi şi-a dat în petec zicând «ştiu», 
când eu cunoscând raporturile sale de intimitate cu dl. Teohari 
Georgescu am văzut că ştie şi i-am atras atenţia să nu se uite la sensul 
aparent al scrisorii copii, care compare ca o cerere de serviciu - asta e 
un pretext de audienţă, dar i-am spus să citească atent, sensul simbolic 
se va desprinde uşor şi cuvântul Resort din scrisoare spune totul, este 
chiar edificator și pentru referințele din 1947 ce-i provoca supărarea. 
Dacă nu înţelegea dl. col. Dulgheru M., trebuia să ceară explicaţii şi eu 
eram prizonierul său și cu consemnul că îi pot explica totul şi l-aş fi 
lămurit. A făcut ochii mai mari ca de obicei exprimându-şi surpriza în 
sensul că nu a bănuit să fiu atât de curat, a propos de Resort. 

Dovada că a înțeles este că şi-a exprimat imediat grija că, dacă am 
salvat sau distrus materialul, asigurându-l că în parte este bucățele, pe 
acoperişul casei unde am fugit de oamenii lui, fiind surprins în casă cu 
materialul care-l viza personal, o parte este în burtă că l-am înghițit şi, 
dacă era mai vigilent, el sau ofițerii care m-au arestat cu cele 20-30 
ajutoare, aveam încă în buzunar un document pe care l-am folosit în 
closet după ce am vorbit cu col. Dulgheru cum dovedesc cu Burluciu D. 
care mi-a cerut hârtie şi a citit în fugă pasagii. 

Nu numai că col. Dulgheru a înțeles, dar a comentat memoriul 
scrisoare cu dl. lt. maj. Lupan, care mi-a confirmat după un an că au 
fost mai deştepţi ei că au văzut Resortul, mă putea scoate din mâinile lor 


înainte de a-mi aranja un pat moale la «celula de exterminare». Sunt 
sigur şi am indicii că l-a comentat şi cu Dl. T. Georgescu și le-a convenit 
să se facă că nu înțeleg, în orice caz eu m-am manifestat public, încă din 
iulie 1951, în cadrul celulei, că am a denunța o acțiune deviaționistă în 
sânul M.A.I., dar nu am reuşit să o fac decât prin atitudinea legalistă a 
Dlui lt. col. Procuror Diaconescu Gh., care mi-a dat posibilitatea aceasta, 
pentru care eu afirm că încă nu este tardiv și ca un argument în plus în 
evidențierea seriozității problemei ce ridic - subscriu că primesc pedeapsa 
cu moartea, dacă nu-mi dovedesc această declaraţie, condiționat numai 
de faptul că, după ce se ia în considerare conținutul său, la efectuarea 
dovezilor, socotesc necesar un delegat al Resortului SSC. 

D1. col. Dulgheru-lt. maj. Lupan au înţeles scrisoarea şi au pus-o în 
plicul corp delicte ca un act banal atunci când eu am ieşit la raport şi am 
vrut să sesizez M.A.I. că am a denunța o afacere gravă. 

Am înţeles, fiindcă după ce am terminat cu «ancheta» a 1 200 de 
funcționari şi muncitori din Cadrele S.S.I. din care nu a scos absolut nici 
o declaraţie defavorabilă mie, lt. maj. Lupan M. a purces la o metodă 
specială de a instiga masele contra mea. Unii erau instigați că le 
prelungeşte detenţiunea, fiindcă se întârzie cu «verificarea» unor 
«persoane proeminente» ca mine, iar pe alții instigându-i sub formula 
«loviți în cei mari» pe teza luptei de clasă şi, în fine, pe alții sub formula 
că eu sunt dintre oamenii regimului. «Călăul lui Iuliu Maniu - Sumanele 
Negre» etc. circulau tot felul de injurii - aprecieri şi bruscări - etc. şi nu 
mi le-am explicat decât atunci când unul din instrumentele lor ag. 
Ştefănescu şi-a dat în petec cu expresia «Dl. col. Dulgheru şi Dl. col. 
Lupan caută pe asasinii lui Dan Lazarovici» - l-au căutat şi nu au găsit 
nici o declaraţie care să angajeze SSI în afacerea asta, în afară de M.StM. 
- chiar complicate agenturei Almăgeanu. Col. Traian Borcescu n-a retractat 
declarația mincinoasă dată în instanţă şi care acum la verificarea SSI îl 
angaja, întorcându-se în contra lui că s-a ocupat şi de probleme 
comuniste. 

Rezultatul a fost, în ciuda lor, negativ, dar precizez că lt. maj. Lupan 
căuta asasinii lui Dan Lazarovici în iulie 1951 şi nu ştia despre ce este 
vorba, cum mi-a mărturisit și a citit în fața mea pentru prima dată acest 
dosar în iulie 1952, scăpându-se cu expresia «ştiam că trebuie să fie aşa» 
şi repetând frazele din notele lui Almăgeanu. Dovada colaborării 
perfecte. 

Am fost adus la 22 febr. 1952 la M.Af.Int şi un domn It. În prezenţa 
unui domn maior mi-a cerut consimțământul la o operă de colaborare cu 
Securitatea, afirmând că am fost adus de către conducerea supremă a 
Securității care a apreciat colaborarea mea cu Guvernul și Partidul în 
trecut, să nu mă dezic şi că asta înseamnă libertatea mea, având unele 
mici verificări de pus la punct. Am fost năucit de întorsătura afacerii - de 


trecerea de la regimul de exterminare precisă la un regim de favoare. 
Am răspuns repede cu un stat de serviciu, dar abia am înțeles că mi s- 
a întins o cursă. Am voit să vadă cum reacționez, dacă dau peste opera 
deviaționistă trasată de banda Tomescu, mă angajez şi eu pe linia 
trădătoare când rămân câştigat cauzei şi se termină litigiul aparent cu 
banda. 

Eram după 6 luni de curată «exterminare», slăbit cu 34 kg, grav 
bolnav şi nu am parat inteligent, fiindcă trebuia chiar proforma să 
consimt a trece pe linia trădătoare, când totul era în regulă. Am 
demonstrat exact contrar dând lovitura mortală lui Tomescu Şt., când a 
urmat o pauză de 14 zile și deodată apar în scenă scula Dl. col. 
Dulgheru-amorul lt. maj. Lupan, care, după ce se vede în ce ape mă 
scald, mă abandonează pentru 5 luni cu un regim groaznic. Azi îmi 
explic că Resortul lucrase ca să fie scos la suprafață şi prin conducerea 
Securităţii - cred prin dl. gl. Nicolski, am fost adus pentru colaborarea 
amintită şi că s-a interpus dl. col. Dulgheru instrumentul agenturei 
Almăgeanu-Tomgşa - aceasta mai ales că în lipsa mea a putut motiva situația 
mea agravată cum dorea şi s-au străduit să o motiveze prin bătaie. 

Soarta mea fusese prescrisă de anchetatorul-şef, dar trebuia și pretext 
şi probe şi la găsit în implicarea mea în afacerea Dan Lazarovici prin 
falsificarea de «noi probe» şi prin înlăturarea apărării mele. Toate le înțeleg, 
dar nu-mi explic de ce ofițerii anchetatori au procedat cum au procedat. Am 
fost primit de un domn slt. blond cu părul roşu şi cu dinți de aur și în vârstă 
pentru acest grad - cu o ploaie de ofense că-mi permit să administrez probe 
compromițătoare pentru P. Schraier, Şerban Leibovici, Bunaciu Avram, Etty 
Ibanovici, Trandafirescu C, Bun Pavel, Lateş Ion, Tomescu etc, etc. De 
asemenea când am făcut dovezile din care ar rezulta că însuşi Dan 
Lazarovici a fost un informator al Serv. M. St. M., instrument al lui R 
Schraier, colaborator al grupului sionist şi Felderman. Interesant este 
că nu cunoştea nici un rând din dosarul de mii de pagini ce apare de 
data aceasta pe masa de anchetă. Îmi cere să renunţ la acele dovezi și 
nu m-ar fi mirat, dacă mi-ar fi cerut şi să recunosc că eu sunt asasinul, 
m-a mirat faptul că acest aspect al vinovăției mele nu-l interesa, ci, ca 
să mă reducă la tăcere, să nu compromit persoanele vizate. Fiindcă nu- 
1 interesa atât şi am refuzat declarând lupta deschisă, a trecut la 
înjurături şi apoi la bătaie. A apărut un alt tip sportiv boxer, cunoscut 
de la verificarea SSI, îmbrăcat civil, care s-a dat drept maior, superior al 
slt. anchetator și care nu ştia nici un rând din dosar. Zărisem pe col. 
Dulgheru şi pe Tomescu din camera alăturată. Într-un scenariu propriu 
şi special pregătit a început o bătaie cruntă, cum îşi închipuiau ei că a 
fost bătut Dan Lazarovici şi o declaraţie pretext în care au scris ce au 
voit, dar nimic în defavoarea mea și mai interesant că nu mi-au cerut 
nici să le semnez, au rămas aşa. Am fost schingiuit în toate formele, mi- 


a rupt dinţii, o coastă, timpanele sparte şi numai ca să nu declar, iar nu 
să declar ceva. 

Este interesant de redat ce cuvinte au căzut la acea bătaie cruntă, 
că gesturile nu contează pentru cauza scop a acestei declarații. 

«Sentința ta este semnată». «Securitatea ordonă nu judecă». «Este 
sortit la o celulă de exterminare special pregătită». «Ne-a trebuit să 
obținem arestarea ta, că restul vine de la sine». «Protectorii tăi au murit». 
«Resortul a murit, nu au voie să se amestece». «Te-am-nvelit-n foi de 
viță». «Să te mai scape sovieticii şi acum», «Există o singură scăpare». 
«Pofteşte şi mai compromite-ne», etc, etc, toate cu înjurăturile respecive. 
Am desprins clar aspectul deviaţionist-antisovietic, în special, şi 
trădător, în general, dar era ceva diabolic regizat şi ofițerii îşi jucau fals 
rolul, afară de bătăuş. 

Aveau şi frică că se aud ţipetele mele, deci era ceva neautorizat şi 
am țipat mai tare reuşind să scap, dar cum am cerut raportul Cdt. 
Gardă - Cdt. Arest, Of. Serviciu, Medic, toate pe rând regulamentar şi 
cuviincios, nu am avut răspuns, erau toți complici. Fiindcă am insistat 
şi, datorită unui soldat isteț, în fine, s-au sesizat și a apărut lt. maj. 
Lupan în chip de înger nevinovat, anchetând aceste neauzite grozăvii 
foarte grav, regretând că el a lipsit din garnizoană şi ofițerii şi-au făcut 
de cap, dar acum ia el afacerea în mână şi a început a citi dosarul, 
ținân-du-mă nopți întregi degeaba lângă el. După ce au dispărut 
semnele violenței, a început el cercetarea dovedind că nu a înțeles nimic 
din dosar. Treptat a început şi el cu înjurături şi se vede că intervenise 
ceva special că lucra contrar voinţei lui de a ancheta acest «caz delicat», 
ca, în fine, să treacă şi el personal la bătaie. Mi-a luat o declarație cerând 
să semnez şi am notat fără ca el să vadă semnul violenței inelar (s.k.) 
pe fiecare declarație. Mi-a dat să înțeleg şi apoi făcându-mă că nu înțeleg 
mi-a spus inelar să renunţ de a mai compromite alte persoane, să fiu 
inteligent să mă refer exclusiv la întrebări - că de aceia am fost bătut, 
că de ce am apucat pe un drum nevoit de oficialitate, că alții au înțeles, 
că de ce nu am sesizat că eu sunt bun și definitiv împachetat şi să mă 
resemnez etc, etc. 

Fiindcă nu reuşea să scoată ce a dorit, s-a mulțumit că nu am mai 
spus nimic despre alții şi mi-a spus că mă părăseşte şi «te voiu lucra pe 
baza declaraţiei vechi» şi «ai trecut în istoric», «ţi s-a fixat 20 ani» etc. 

Se desprindea clar că acțiunea acestor anchetatori incorecți era 
dirijată. De atunci au trecut 6 luni în care nu ştiu ce s-a făcut cu acest 
dosar, că el nu apare în instanță, şi nici la Procuratură nu am fost chemat. 

Prin memoriul bază Deciziei CA. Control Gl. Necrasov prin care am 
fost scos definitiv din lucrările criminalilor de război bazat pe 
documentele depuse, pe verificările efectuate de SSI, MAN, MAI şi 
Parchetul General, menționam persoanele la care fac aluzie, după câte 


ştiu s-au luat şi sancțiuni - atunci s-a hotărât și îndreptarea sentinței 
grupului Almăgeanu - totuşi mi s-a cerut să nu compromit acele 
persoane și pentru asta am fost schingiuit. 

Dosarul grupului Almăgeanu lipseşte de la Curtea Supremă din oct. 
1951 pana azi - 14 termene - fiindcă trebuiau ticluite forme de 
implicarea mea și uşurarea situației unora din acel grup. 

Col. Almăgeanu a afirmat la 31.01.1953 față de martorul 
Dumitrescu Dtr. (Jilava) că dosarul a fost la Moscova și cer să fie 
întrebat de unde şi cum ştia acest fapt care corespunde adevărului, aşa 
stabilindu-se raportul de complicitate la care mă refer - colaborarea cu 
grupul col. Dulgheru. 

Există şi un paralelism perfect între modul de acțiune al grupului 
Schraier-Almăgeanu-Tomescu şi dl. col. Dulgheru, aşa că oricât aş voi 
să nu pomenesc nimic de cauza personală nu pot fiindcă: 

a) Şi unii şi alții au bătut. Dl. col. Dulgheru era inspector 
coordonator şi în colaborare cu Dir. Stroescu, Ag. Ștefănescu Gică, 
comisar Belț, care au violat pe Adriana Georgescu şi au schingiuit pe 
Teţu, Flueraş, Iacob Măglaşu etc. toate în «Organizaţia» I, care şi-au 
arătat rănile în şedinţă la judecată, fiind fotografiați de CA. Control și 
M. Justiţiei a aprobat avortul oficialmente, fiind primul caz în analele 
Justiției şi au comutat pedeapsa victimei Adriana Georgescu. 

Toate acestea s-au întâmplat sub autoritatea și mandatul meu, deşi 
nu i-am putut vedea destul decât în şedinţă. Am atras atențiunea dl. 
col. Dulgheru, dl. dir. Nicolski, dl. Bunaciu, cu aceleaşi efecte ca și în 
1944, când atrăgeam atenția nebăgat în seamă de col. Almăgeanu- 
Tomescu. De unde atunci autoritatea morală de a mă învinui azi de 
fapte similare? 

b) Şi unii şi alţii au avut morți suspecte sau ucişi în cercetări. În 
Organzația S.N. am fost chemat să văd hainele lui Gavrilă Olteanu, care 
se pretindea că ar fi fost otrăvit cu stricnina şi nu se arăta că în buzunar 
ar fi avut cutia cu stricnina, o cutie de 15/10 cm, fără nici o urmă pe 
haină - în disproporţie cu buzunarul - imposibil să o fi scăpat la 
percheziție. Am arătat fățiş indignarea mea d-lui dir. Nicolski AL, dl. 
Bunaciu Avram şi mi-am declinat orice răspundere de la un al doilea Dan 
Lazarovici, cum le-am spus. Nu am putut nici să-l văd, până azi nici o 
cercetare nu s-a făcut, nu a fost dat în judecată nici plantonul care nu 
a făcut bine percheziția, fiindcă nu era aşa de sigur. 

Am mai avut de atunci mulți bătuți, răniți și morți sub autoritatea şi 
mandatul meu de arestare. 

c) Şi unii şi alții făceau arestări abuzive. Dl. col, Dulgheru a culminat 
prin a efectua arestări cu mandate de arestare emise în numele meu, 
dar cu semnătura mea în fals (gl. Aldea, gl. Marinescu Gică, gl. Marin, 
gl. Eftimescu, gl. Zarzări, etc, etc). 


D1. col. Dulgheru a arestat oameni cu mandate semnate de mine, zice 
d-sa. la 1 și 2 ani după ce eram trecut în rezervă. Am fost întâmpinat la 
închisori de deţinuţi gata să mă bată şi am scăpat făcând dovada că 
nu eram în funcțiune la acea dată şi mandatele sunt false (Ag. 
Dumitrescu Dtru - Jilava). 

Numeroase cazuri de arestări abuzive pentru care mi s-a cerut şi a 
trebuit să dau ulterior mandate în acoperire, fără nici o justificare însă şi 
m-au silit să dau. 

Au fost răpiți în chip misterios şi sechestrați mii şi mii de persoane, 
depozitaţi în diferite închisori secrete şi pentru care, spre legalizare, am 
reuşit să-mi prezinte târziu un tabel - le-am dat mandate; din ei au murit, 
au fost schingiuiți, etc, dar niciodată nu am putut să văd pe nimeni sau 
să ştiu unde este. 

d) Şi unii şi alții au făcut descinderi şi percheziții cu autorizațiamea 
dată pe pretextul fals şi au procedat abuziv. Am găsit câteva mii de 
persoane arestate de Insp. Dulgheru şi ajutoarele sale, care la judecată 
sau cu altă ocaziune au depus plângeri asupra modului cum li s-a 
controlat domiciliile, cum li s-au luat obiectele ilegal fără restituire, 
importante sume de bani, au fost bruscați, etc, etc. Sute de asemenea 
declarații am dirijat M. Af. Int. şi nu am văzut nici o reclamațiune luată 
în considerare. 

e) S-au efectuat arestări pentru care nici eu nu eram în drept să le 
autorizez, fie după gradul infractorilor sau presupuşilor infractori, fie 
după funcţiune, ca generali, foşti miniştri pentru activitatea lor cu 
foştii miniştri, deputaţi, senatori în funcțiune înainte de a li se fi ridicat 
imunitatea diplomatică, care nu s-a ridicat nici azi. Nu i-am văzut 
niciodată, nu mi s-au prezentat niciodată acte justificative, nici ulterior, 
cu toate că am insistat și la dl. Nicolski A. şi Bunaciu Avram.luliu 
Maniu a fost arestat cu mandat pentru 3 zile - eu nu l-am prelungit - au 
fost procurori speciali numiți cu gradul de generali, nu depindeau de 
mine, ci de C. M. Casare şi Justiție şi când acesta a reclamat cerând să 
i se prezinte un procuror, nu l-au găsit. Nu mai aveau încrederea dlui 
Bunaciu Avram, totuşi nu a găsit un «procuror» cum cerea Maniu, decât 
pe mine și m-a trimis gardat de dl. gl. Nicolski A. ca să aud pe Iuliu Maniu 
reclamând că a fost şi este arestat fără forme legale, chiar dacă trebuia 
să fie arestat şi aceasta a speculat-o şi în şedinţă publică cu o asistență 
de gen internațional. 

f) Şi unii şi alții controlau Justiţia la darea soluțiilor pentru fixarea 
sancţiunilor sau menajarea unor persoane şi apărarea altora. 

Se desprinde pecetea, brevetul, sistemul comun de lucru. 

Aşa apar procesele constituite prin actele grupului Almăgeanu și 
acele ulterior anchetelor dlui col. Dulgheru. La fiecare, alături de 
provocarea vizibilă, găsim «disjungeri» cu tâlc, laturi cu tâlc, dar mai ales 


lipsă de fond. Se mulțumesc cu procedura spre exemplu că trădătorul 
A. a luat contact cu spionul B., în tren, în tramvai, la curse, etc, dar se 
opresc toți aci: nu rezultă majoritatea cauzelor, un fond, adică ce 
material a predat trădătorul A. sau a primit de la Spionul B. 

Am făcut atent pentru aceasta pe dl. col. Dulgheru, gl. maior 
Nicolski, A. Bunaciu, gl. Popescu N., gl. mag. Petrescu Alex. etc, ca și 
pentru provocarea vizibilă și nu m-a luat nimeni în seamă, dar nu fiecare 
întâmplător, ci premeditat. 

În afacerea «Sumanele Negre» am găsit o batjocură de lucrare, foi 
volante la flecare din aceşti domni de resort, abia le-am grupat şi fără 
nici un concurs sau singurul concurs al Dir. Gen. Pol. şi Siguranței a 
fost să organizeze un filaj al meu, o tentativă de păruială a mea, pretext 
de presă care nu le-a mers, apoi o provocare de a răpi pe Ilie Lazăr cu 
ştiinţa mea. Ce sunt aceste acte? Eu le-am spus și le spun acte de 
sabotaj, acte de deviațiune, acte trădătoare ca şi actele de mai sus de 
paralelism cum arătam și care se mai spun și acte de stângism. 

La «Org. 8 Nov. 1945» când am colaborat cu Insp. Dulgheru 
aceleaşi acte am găsit şi atunci când am arătat dlui ministru T. 
Georgescu că lipseşte dovada accentului antisovietic al tulburărilor, s-a 
oferit să o facă și a făcut-o prin dl. A. Bunaciu, Dulgheru, Sepeanu, 
Mihalcea, etc, că am fost pur şi simplu asaltat de muncitorii de la 
C.G.M. şi ofițerii panduri - trimişi de numiții, căci eu am stabilit că erau 
martori de fapt, martori buni, dar fuseseră instruiți să afirme în plus că 
s-a strigat: «Trăiască Hiro-Hito», «Jos U.R.S.S.», că au văzut steaguri cu 
crucea încârligată, cu garda de fier şi o serie de lozinci care stârnesc 
ilaritatea. 

Am atras atenţia dlui Avram Bunaciu asupra acestui fapt că 
exagerarea este dăunătoare fiind un proces controlat mult de CA. 
Control şi de litigiu între marile puteri și am primit ordin să-l las aşa. 

Tot aşa mi-a cerut dl. Bunaciu A. ca să citesc lucrările procesului 
Iuliu Maniu, pe care eu le cunoşteam mai bine ca d-sa şi, citindu-le, am 
rămas stupefiat asupra modului cum s-a lucrat, cum s-au consemnat 
rezultatele şi caraghioslâcul ce deriva din unele scene cu dublu tăiş. 
Am spus textual că-mi este ruşine să intru cu un astfel de dosar în 
şedinţă, este mai slab ca toate de până aci. Erau mulți profitori în acel 
grup de cercetare şi s-au întrunit şi s-au scandalizat şi m-au operat. Eu 
nu m-am lăsat şi prin Resortul SSC am dispus îndreptarea unor rele 
cum am făcut în toate procesele de până aci. De data asta era clar că eu 
i-am lucrat. Cazul a ajuns la CA. Control şi a fost un mare scandal. De 
jos în sus și de sus în jos se simțeau prost, nu fiindcă i-am adus eu la 
realitate, ci fiindcă nici unul nu putea «înțelege» amestecul CA. Control 
după 17 sept. 1947, data tratatului de pace şi au luat poziție. 

Întâmplător un fost colaborator col. Petrovici, care, după 17 sept. 


1947, a îndrăznit să se amestece să ceară un mic contra-serviciu, a plecat 
ruşinat de la Dl. Avram Bunaciu şi tot întâmplător am «constatat» că dl. 
gl. Popescu N. Îl taxa şi de «inoportun» şi de «tâmpit». O acţiune a CA. 
Control de care tot întâmplător am luat cunoştinţă la Preş. Cons. Min. 
era taxată la MAI ca lipsită de pricepere, imixtiune. 

Prin Resortul SSC, care bănuiam că mai păstra respect C.A.C., am 
aflat şi de alte acțiuni de sabotare a măsurilor cerute de C.A.C. ba că dl. 
Avram Bunaciu a spus-o expres mai anumitor persoane că C.A.C. nu 
mai are amestec legal. 

Fiindcă trebuia un preşedinte care să judece pe Iuliu Maniu am fost 
şi eu consultat asupra persoanei dl. gl. mag. Petrescu Alex., când am 
spus că tehnic profesional este cel mai bine ales, politic nu ştiu, este 
mason, moral se vorbeşte de sperțuri şi a fost trecut în rezervă pentru 
un dosar relativ de incorectitudini. 

Mi s-a răspuns că este un vechi prieten al dlui Teohari Georgescu și 
P. Schraier, că, în ilegalitate, a adus mari servicii P.C. - deşi gras plătite 
prin P. Schraier și că ei îl preferă, dacă eu sunt în măsură să-l fac să 
primească, că pare supărat pe ei. 

Am primit însărcinarea şi m-am dus să-l conving, dar era convins - 
ştiu era o cursă abilă - şi l-am adus când şi hainele îi erau făcute la 
M.A.I. 

C.A.C. a opinat exact în felul în care am opinat eu, coincidență 
stranie, aceasta m-a costat foarte mult şi m-au bănuit că prin Resort SSC 
sau prin alt mod am informat C.A.C. de unde o totală pornire contra mea. 

Lucrurile mai stau și altfel cum nu este locul a detaila, dar cu 
aceasta s-a dispus ştergerea mea de pe D.R. de avansare pe temeiul că 
eram un accidentat de război menținut excepțional şi nu pot fi avansat 
deloc. 

Prin R.S.S.C. m-am plâns în toate felurile şi peste tot, dar fără 
rezultate, decât aceia că mi s-a confirmat în scris că nu am un amestec 
ilicit în afacerea Iuliu Maniu şi că C.A.C.col. Necrasov a decis scoaterea 
mea definitivă din lucrările Criminalilor de război, tabelul Legii 
207/1947. 

În afacerea «...(Prosonul Iaşi)» nu ştiu cine a reclamat la C.A.C. că dl. 
Bunaciu A., la ordinul lui Pătrăşcanu Lucrețiu, au şicanat prezentarea 
martorilor la proces, că au bagatelizat procesul în sine etc, ştiu că mi 
s-a cerut relațiuni şi am afirmat că este adevărat, de unde potopul pe 
capul meu organizat și continuat până azi. 

Coincidea cu referințe asupra afacerii de devize în numele dlui 
Teohari Georgescu, cu 4000 dolari prin Guader A. În dauna unui 
polonez, asupra confiscării ilicite de medalii prin Guader A. În folosul 
M.A.I., afaceri la paşapoarte, cadouri diferite, arme excepţional de 
valoroase, tantieme de la întreprinderi capitaliste, izolarea de marele 


public, cheltuieli, atmosferă de tip burghez, toate în jurul persoanei 
dlui Avram Bunaciu, care m-a chestionat pentru fiecare caz insistent şi i- 
am spus că nu ştiu nimic, nu m-a întrebat nimeni, nu am dat relațiuni 
nici la Resortul S.S.C., dar nu sunt nici aşa prost dându-i a înțelege că, 
întâmplător, ştiu tot. 

Expresiunea «nu sunt aşa de prost» am auzit-o de la dl. gl. mag. 
Petrescu A. care mă trăgea de limbă, ceea ce învederează că era un ciclu 
perfect: - Schraier, Bunaciu, gl. Petrescu, Dulgheru, etc, dar nu este 
cazul a detaila, ci l-am menționat spre a vedea că poate nu întâmplător 
Justiția Militară nu vede deficiențele semnalate mai sus. 

La aceasta se asociază şi gl. Pascu Dan, căruia i-am strigat în 
Cabinetul său că şperțul îl priveşte numai pe el și pe dl. gl. Petrescu, să 
nu-l caute la mine, astfel că era lesne de înțeles de ce m-am hotărât să 
demobilizez, după ce am făcut ultima încercare printr-o notă la dl. gl. 
Petrescu Griviţa, dar şi aici m-am lovit de Ortinski, care era de tipul lui 
Bulz, colaboratorul dlui col. Dulgheru. 

Aceasta era atmosfera la M.A.I. când am scris eu în raportul meu că 
cer să plec «scârbit şi obosit», dar a urmat o adâncire a acestui mod de a 
fi. 

Exact ca Tito, foştii colaboratori ai C.A.C. au fost înlăturați din 
funcțiuni, trecuți pe linii secundare, loviți sub diferite pretexte şi, tot aşa 
ca Tito în Iugoslavia, nu a întârziat izolarea şi apoi arestarea lor cu 
precădere. De aceea ziceam că din 1 200 funcționari SSI, unii erau 
muncitori, funcționari mărunți, că în cap erau foşti colaboratori oficiali 
ai C.A.C. (Gl. S., Gl. B., Ing. C, Dir. M., Maior P, etc.) şi ei au rămas în 
poziția cea mai grea, fiindcă poate nici nu le convine să reacționeze într- 
un fel sau izolați ermetic, fiindcă ei nu au posibilitatea să o facă, cum ştiu 
un caz precis la Făgăraş. 

Este şi aceasta o metodă, în orice caz eu îmi dovedesc atest punct 
sub pedeapsa capitală, dacă nu ar fi adevărat ce este adevărat, accentuat 
expres antisovietic al acțiunii persoanelor pe care le vizez - în această 
declarație este dovedit. I-am menţionat în legătură cu cauza personală 
numai fiindcă, întâmplător dar fals, ei m-au tratat ca pe unul din aceştia. 
Aici are de spus un cuvânt dl. gl. Nicolski, care ştie mai multe și m-a 
surprins că nu a ajuns la aceleaşi concluziuni ca mine, dar nu a ajuns. 

Ca să-mi explic o aparentă inconsecvenţă precizez că acest din urmă 
aspect al declarației nu l-aş fi înfățişat dlui Teohari Georgescu, dacă aş 
fi fost primit în audienţă din iunie 1951, vroiam să văd cum reacționează 
numai şi aveam pregătit un memoriu pentru Comand. Sovietic, cu 
deosebire asupra deficienţelor de ordin tehnic la Resortul SSC de mai sus 
datorită cărora am fost la timp arestat și târât într-o afacere ca să nu 
mai am cuvânt, cum nici nu am avut timp de 1 1/2 ani şi deviaționismul 
de la MAI, deci, ar fi fost mai din timp descoperit. 


Din acest punct de vedere fac rezerve însemnate pentru Comand. 

Sovietic care are drept legitim de control, contrar opiniunii 
deviaționiştilor menţionaţi şi este vorba de o latură care priveşte strict şi 
exclusiv Comand. Sovietic, aceasta asupra căreia fac rezerve. 

Revenind la ordinea cronologică, remarc că, în paralel cu înlăturarea 
elementelor la care mă refeream, s-au angajat la M.A.I. persoane direct 
dubioase, mai ales în jurul dlui gl. Dobre și în jurul profitorilor din 
colectivul de cercetare al lui Iuliu Maniu. 

Tot în legătură cu celebra «verificare» a S.S.I. remarc persoane care 
au fost trecute la Canalul Dunăre M. Neagră cu un regim de favoare (lt. 
col. St, Dir. T. M., Dir. B., etc.) care probabil sunt în grațiile dl. col. 
Dulgheru, fiindcă d-sa a preluat verificarea ca responsabil şi care sunt 
printre sabotori sau care nu merită regimul de favoare. 

Unii scumpi ai dlui col. Dulgheru (M. St. N. T.B. etc.) au fost scoşi 
din cauză, iar alţii nearestați (S.D., G.I., N.P., etc.) şi unul care împrăştia 
deviza «negați afaceri cu comuniştii şi trageţi pe cei morți sau spuneți că 
a ars arhiva» (N.S.B.I.) azi am auzit că ar fi liber. 

Cercetări privind anumite persoane (V.T., I.M.S., M.C., B.B. etc.) care 
veneau din partea CA. Control înainte de 17 sept. 1947 sau de la Comăd. 
Sovietic după acea dată, au fost expres ratate sub şefia dl. col. Dulgheru, 
cu deosebire acele privind persoane cu suprafață politică. 

Voiu reda mai jos aspecte care mi-au scăpat urmărind prin recitire 
declaraţia de față: 

Referințele mele defavorabile la însărcinarea dl. col. Dulgheru la care 
mă refer la pag. 4 de mai sus, era firesc să nu aibă un efect bun alături 
de amicii săi dl. gl. Nicolski, gl. Popescu Nic, Avram Bunaciu, Teohari 
Georgescu etc, aşa cum nici la reactivarea dlui gl. mag. Petrescu Alex. - 
mason - nu a avut efect nici chiar avizul CA. Control, care corespundea 
cu al meu (coincidenţă totală), fiindcă în ambele cazuri CA. Control era 
în lichidare la această dată şi faptele s-au consumat cu consecințele 
arătate. 

Cu referire la precizările lt. col. Nicolae Gr. nu a fost ascultat anume 
ca să poată fi însărcinat. 

În iul. 1951 Securitatea mi-a întins o ultimă cursă, puţin înainte de 
arestarea mea şi mă opresc cu acest prilej a releva și modul de lucru. 
Tomescu Şt. fiind moralmente obligat față de gl. Carlaonţ a făcut greşeala 
în a-l antrena într-o afacere neserioasă, care s-a soluționat prin 
achitarea lui de Trib. Militar. Cu aceasta l-a angajat față de Securitate 
puţin şi cum avea firesc în perspectivă redeschiderea procesului la 
criminalii de război - Tomescu Şt. s-a hotărât să-şi servească prietenul și 
l-a recomandat Securităţii că ar fi o persoană minunată pentru ca, în jurul 
ei, să grefeze o serie de «loturi de partizani în munți». A trimis şi la mine 
dna gl. Carlaonţ să mă angajeze, dar nu i-a mers, i-am dat o bună lecție. 


Ulterior, la arest am constatat că numitul «fugit la călugărie» este 
persoana luată cu simbol în loturile de partizani ce se constituie prin 
Tomescu Şt. În celulele M.A. şi Jilava. 

Este locul a preciza că beau câte o ziuă cu gl. Dragalina la o cârciumă 
unde venea regulat şi tot aşa în jurul lor ştiam că se comandă loturi ca 
având pe acesta partizan şef. Operația a continuat şi după moartea gl. 
Dragalina și aş întreba pe dl. col. Dulgheru şi dl. gl. mag. Petrescu cum 
este posibil aceasta și cine este servit cu astfel de procese? 

Complectând arătările de la pag. 5 de mai sus precizez că A. Sturdza 
în aceeaşi săptămână îmi propunea răpirea lui Iuliu Maniu şi Ilie Lazăr. 
S-a ordonat arestarea ei de R.S.S.C şi nu numai că apare ca martora 
apărării Maniu!, dar este ocrotită să dispară în străinătate de Securitate, 
care ar fi recrutat pe numita și pe Lupoaie E., concubinul ei cu un 
simplu pretext. Interesant că odată cu divulgarea referințelor am primit 
amenințarea dlui col. Dulgheru şi mi s-a întins cursa cu răpirea lui 
Maniu, ceea ce presupune cercetarea celor vizați. 

Dacă eu am fost bătut grav pentru o imixtiune artificială într-o 
crimă de război, m-am întrebat de ce nu procedează aşa sever şi fără de 
scrupule cu alte cauze cu colorit de spionaj-masonerie, etc. şi dau un 
exemplu: Semo Ilie, care a împroşcat cu noroi în U.R.S.S., printr-o 
broşură răspândită în mii de exemplare, a făcut fraude de la Ferometal 
şi fiind mason grad 33 a avut legături suspecte cu americanii-tur-cii- 
englezii etc, de ce nu a fost tratat la fel? Rezultă a fi avut un regim de 
favoare sau poate s-a lăsat intimidat de pretinsele alibi sau de 
participarea binevoitoare a acelui trio: Holban-Simono-Zamfir? 

Revenind la cele specificate la poz. 8 precizez că nu din vina mea 
Resortul St. C. m-a făcut cunoscut și este aci o defecțiune care trebuie 
cercetată și în sânul resortului, dacă nu este vreo conivenţă cu grupul col. 
Dulgheru sau o înşelătorie pură a unui organ anumit cum bănuiesc. 

Intervenţia mea cu scrisoarea recomandată la dl. Teohari 
Georgescu era determinată de alte indicii că P. Schraier lucrează din 
umbră, o doamnă mă prevenise că deţinea în jurul dlui A. Bunaciu 
detaliul că voiu fi arestat, or persoana aceasta era un om de afaceri al 
lui P. Schraier şi A. Bunaciu - care le aducea tantieme de la 
întreprinderi capitaliste şi după etatizare. 

Bănuiala legăturii actuale era în concordanţă și cu alte indicii şi s- 
a confirmat cu profeția dlui M.C., s-a confirmat prin arestarea mea în 
decurs de 7 zile (pag. 8). 

Revenind la pag. 9 pct. 1 precizez că în cazul O. Rădulescu în nota 
originală CA. Control era implicat direct dl. gl. mag. Petrescu după câte 
ştiu că m-a pus în gardă înainte de a veni dosarul şi că a intervenit la dl. 
col. Dulgheru să se schimbe acea declaraţie. S-a schimbat că am apărut 
eu compromis şi a fost definitiv scos din orice implicare dl. gl. mag. 


Petrescu A, indicat co-părtaş în nota C.A.C. şi care era incompatibil și 
să judece cazul, fiindcă era un învinuit ca şi în alte asemenea spețe. 

La pag. 11 pct. 4 precizez că nota angaja sever pe col. Enulescu, gl. 
Georgescu etc, şi se referea la o afacere de spionaj valabilă și cu referire 
la persoane care au rămas nearestate fără a se mai fi verificat materialul 
venit de la CA. Control. Dar interesant este că nota predată prin dl. gl. 
maior Nicolski în această situație nu mai are alt sens decât a asigura pe 
cei vizați că autorul notei sunt eu, fiindcă aşa îmi impută infractorii în 
închisoare când i-am întâlnit. Cer să se identifice ofițerul anchetator 
pentru cele vizate la pct. 4 pag. 11, dar mai ales să se vadă dacă nu a 
avut un normator de la dl. col. Dulgheru sau altcineva. 

În concluzie regret că valoarea acestei declaraţii este poate diminuată 
şi de un aspect subiectiv al cauzei şi ar putea presupune un spirit de 
răzbunare, dar învederez că dovedesc că acest memoriu era pregătit 
înainte de 20 iulie 1951 arestarea mea, cu dovezile respective. 

Sunt în măsură să dovedesc rând cu rând cele afirmate şi să amplific 
fiecare cauză, cunoscându-se că am şi alte asemenea cazuri. 

Pentru afacerile ce se referă la Resortul S.S.C. şi CA. Control înțeleg 
a face detalii revelatorii numai față de un delegat al acestor resorturi 
sau numai față de delegatul Comand. Sovietic din R.P.R., existent după 
17 sept. 1947, pentru paza căilor de comunicaţii conform tratatului de 
pace, ce solicit a fi sesizat și aceasta numai fiindcă dat fiind poziția 
persoanelor ce discut, numai aşa am garanția obiectivitătii. 

Dovedesc toate cele de mai sus cu martorii ce voiu indica și pentru 
care țin a face un interogator special pentru anchetator. 

Drept care susțin şi semnez propriu 2 februarie 1953 ss. Iorgu 
Popescu închisoarea Jilava 

Cât adevăr se exprimă în această declaraţie, din simpla ei lecturare, nu 
ne putem da seama, dar, coroborând-o cu evenimentele care au urmat, 
unele persoane la care s-a făcut referire, au fost arestate, altele au fugit 
în străinătate, iar altele, deşi au rămas în libertate, importanța lor în 
conducerea de partid şi de stat, a scăzut treptat, până la înlăturarea lor 
diplomatică. 

Din cele relatate în declarație, se desprinde, însă, trădarea intereselor 
naționale pe toate planurile, fie în favoarea Vestului, fie în favoarea 
Estului, iar din conflictul de interese dintre cele două categorii de 
trădători, au rezultat răfuielile din interiorul partidului, rezolvate din 
punct de vedere politic prin lansarea acțiunii împotriva deviatorilor de la 
linia partidului. Aşa se explică excluderea din partid şi arestarea lui 
Lucrețiu Pătrăşcanu, Ana Pauker, Vasile Luca şi alții. Tot aşa se explică și 
destituirea ministrului Afacerilor Interne, Teohari Georgescu, și trecerea lui, 
pe linie moartă, precum şi alte asemenea măsuri. 

Mai rezultă, implicit că, în timp ce securitatea poporului, aresta şi 


interna în lagăre de muncă forțată zeci de mii de oameni nevinovați, 
adevărații duşmani ai țării acționau nestingheriți, iar când erau 
demascați reuşeau să dispară în străinătate, nu fără complicitatea 
autorităţilor. 

Mai mult, însăşi măsura internării în lagăre era folosită și pentru a 
salva pe unii trădători de la cercetare şi trimitere în judecată. După cum 
am văzut, în asemenea situații, se operau internări în condiţii de favoare. 
Existau deci şi asemenea arestări şi intervenții. 

Rezultă însă un lucru deosebit de important şi anume, aprecierile 
unui magistrat, din acele vremuri, cu privire la cel puţin cele mai mari 
două procese politice ale timpului, prin importanța persoanelor 
implicate. Este vorba de procesele Mareşalului Antonescu şi Iuliu 
Maniu. Importanța deosebită mă determină să redau din nou, dar în 
extras aceste aprecieri. 

„Păun Pavel nu era un simplu informator, ci un fals colaborator al lui 
Sîrbu Alexandru (Lazeschi Saşa, funcţionarul caporal camuflat M.St.M.) 
cu care au urzit un fals complot în contra Mareşalului Antonescu...”. 

„Tot aşa mi-a cerut dl. Bunaciu Avram ca să citesc lucrările procesului 
Iuliu Maniu, pe care eu le cunoşteam mai bine ca d-sa. şi, citindu-le, am 
rămas stupefiat asupra modului cum s-a lucrat, cum s-au consemnat 
rezultatele şi caraghioslăâcul ce deriva din unele scene cu dublu tăiş. Am 
spus textual că-mi este ruşine să intru cu un astfel de dosar în şedinţă, 
este mai slab ca toate până acum”. 

Este fără îndoială că Petrescu Iorgu ar fi fost în măsură să detalieze 
succintele aprecieri, dar, trebuie să ţinem seama de faptul că în acele 
vremuri, atacarea acestor procese nu putea să-ți atragă în nici un caz 
simpatia autorităților. 

În legătură cu Mareşalul Antonescu, mai rezultă și faptul că acesta, 
atunci când lua cunoştinţă de unele abuzuri, dădea dispoziții de cercetare 
şi evident de tragere la răspundere a vinovaţilor, chiar dacă persoanele 
lezate erau evrei. Este vorba de desemnarea celor doi magistrați militari de 
a cerceta „modul scandalos” în care au dispărut 4 evrei din Galaţi și de 
ordinul dat de Mareşal de a se cerceta condiţiile în care a decedat 
Lazarovici Dan, în arestul siguranței, caz care s-a finalizat prin 
trimiterea în judecată a vinovaţilor. 

Am avut ocazia, pe la începutul anilor '70, să stau de vorbă cu 
Popescu Iorgu, care formulase un memoriu prin care ne solicita să 
cercetăm şi să stabilim că el nu are nici o vină în legătură cu moartea lui 
Lazarovici Dan. Recunoştea că, în calitate de procuror militar, a emis 
mandat de arestare a celui în cauză, care era urmărit pentru activitate 
comunistă, dar, în realitate, el desfăşura activitate sionistă. Nu a 
participat la cercetarea acestuia şi nu ştie în ce împrejurări a decedat, 
în apărarea lui, invoca dosarul în care au fost condamnați adevărații 


vinovaţi, dosar pe care nu am reuşit să-l găsim. 

Popescu lorgu a susținut că, după 23 august 1944, ca procuror 
militar în fostul regim burghezo-moşieresc, a fost în permanenţă şantajat 
cu cazul Lazarovici Dan şi, în final, a fost arestat şi condamnat, dar 
numai după ce a îndeplinit o serie de însărcinări delicate. 


PREGĂTIREA ŞI DESFĂŞURAREA DEZBATERILOR 


În vederea constituirii corpului acuzatorilor publici și a tribunalului 
poporului, s-au emis o serie de documente, pe care le voi prezenta în 
ordinea lor cronologică. 

La 25 aprilire 1945, Consiliul de Miniştri - Cabinetul primului 
ministru, cu nr. 14, comunică ministrului Justiției următoarele: 

„În compunerea guvernului de concentrare democratică, constituit 
la 6 martie 1945, intră următoarele grupări politice reprezentate prin 
domnii: 

- Frontul Plugarilor - reprezentat prin D-nii Dr. Petru Groza, Prof. 
Mihail Ralea și Romulus Zăroni; 

- Partidul Liberal - reprezentat prin D-l. Gh. Tătărăscu, Dumitru 
Alimănişteanu și Ing. P. Bejan; 

- Partidul Comunist - reprezentat prin D-nii Lucrețiu Pătrăşcanu, 
Gh. Gheorghiu-Dej şi Teohari Georgescu; 

- Partidul Social Democrat - reprezentat prin D-nii Ştefan Voitec, 
Lotar Bălăceanu şi Ing. T. Ionescu; 

- Confederaţia Generală a Muncii - reprezentată prin D-l. Prof. Ing. 
C. Nicolau; 

- Partidul Naţional Țărănesc - reprezentat prin D-l. Anton 
Alexandrescu; 

Uniunea Patriotică - reprezentată prin Prof. Petre Constantinescu-laşi, 
Prof. dr. D. Bagdasar şi Preot C. Burducea 

La 27 aprilie 1945, regele Mihai I emite următorul decret: 

„Prin graţia lui Dumnezeu şi voința națională 

Rege al României La toți de față şi viitor sănătate. 

Văzând raportul Ministrului Secretar de Stat la Departamentul 
Justiției nr. 41.525 din 25 aprilie 1945, Am decretat şi decretăm: 

Art. I. Se numesc acuzatori publici pe lângă Tribunalul Poporului 
pentru judecarea celor vinovaţi de dezastrul țării sau de crime de război, 
următorii: 

1- Avram Bunaciu 

2- Ion Raiciu 

3- Vasile Stoican 

4- M. Mayo 

5- Constantin Vicol 


6- Stroie Botez 

7- Ioan D. loan 

8- Petre Grozdea 

9 - Mihai Popilian 

10 - Constantin Mocanu 

11 - M. Leibovici, toți avocați din Bucureşti 
12 - Alexandra Sidorovici — inginer 
13 - Camil Suciu - funcționar public 
14 - Alexandru Drăghici - muncitor 
15 - Dumitru Săracu - muncitor 

16 - Ion Pora — magistrat 

17 - Ştefan Ralescu - magistrat 


Art. II. Domnul Ministru al Justiției este însărcinat cu aducerea la 
îndeplinire a prezentului Decret. 

Dată în Bucureşti, la 27 aprilie 1945” 

Toate formațiunile politice care au intrat în compunerea guvernului 
„de concentrare democratică” au numit câte 5 persoane pentru a face 
parte din completul de judecată la tribunalul poporului. Ministrul 
Justiției a format primul complet de judecată din doi magistrați şi din 


Astfel, prin decizia din 25 iunie 1945 a ministrului Justiţiei, 
Lucrețiu Pătrăşcanu, a fost constituit primul complet format din: 

Alexandru A. Voitinovid -judecător, Vasile V. Bâzu -judecător, Niță 
Vasile - muncitor - partidul comunist, Gheorghe Ionescu - constructor, 
Partidul Naţional Liberal, Constantin Lăpuşneanu - profesor 

- Partidul Naţional Ţărănesc, loan Păuna - muncitor - Partidul Social 
Democrat, Dumbravă lovită - Frontul Plugarilor, Constantin Titulescu 

- muncitor, Confederaţia Generală a Muncii, Nicolae Dinulescu 

- Uniunea Patriotică. 

Prima tragere din urnă a componenților completului de judecată s-a 
făcut la 2 mai 1945, dar ulterior au fost necesare și alte asemenea 
operaţiuni pentru înlocuirea, din anumite motive, a unor membri. 

Astfel, la 12 mai 1945, reprezentantul P.N.Ţ. Petre Bruteanu motivând 
că „nu se poate prezenta pentru a depune jurământul şi a lua parte la 
judecarea cauzelor fiind bolnav”, a fost înlocuit cu un alt reprezentant 
al P.N.Ţ., Constantin Lăpuşneanu. 

La 20 iunie 1945 este înlocuit şi Stelian Niţulescu (Uniunea 
Patriotică), care, „cere să fie înlocuit din aceasta demnitate, fiind bolnav”, cu 
Nicolae Dinulescu. 

La 9 iulie 1945, Gheorghe Ionescu - P.N.L. cere să fie înlocuit 
întrucât este bolnav. Este înlocuit cu Gheorghe Ștefănescu - expert 
contabil. 


La 14 iulie 1945 cere şi Gheorghe Ştefănescu să fie înlocuit ca fiind 
bolnav şi este înlocuit cu un alt reprezentant al P.N.L. - Remus 
Dragomirescu - avocat. 

La 11 februarie 1946 este înlocuit şi judecătorul Vasile Bâzu - 
decedat, cu judecătorul Costache Bâlcu. 

Acuzatorii publici și componenţii completului de judecată de la 
tribunalul poporului s-au dovedit deosebit de zeloşi în judecarea şi 
condamnarea celor dați pe mâna lor de către guvern. Astfel, până în 
aprilie 1946, timp de aproximativ 9 luni, au reuşit să judece 15 aşa zise 
loturi de inculpațţi, ceea ce a însemnat, pentru câteva sute de cetățeni 
români, drumul închisorilor şi chiar drumul fără întoarcere al eternității. 
Majoritatea au fost militari ai armatei și jandarmeriei şi funcționari de 
stat care, fie au participat la războiul antisovietic, fie au îndeplinit diverse 
însărcinări administrative în Basarabia eliberată ori în Transnistria. Dacă 
ar fi fost cu adevărat vinovați de crime de război, este greu de crezut că 
justiția constituțională a României nu i-ar fi condamnat, dar, evident, 
după o judecată dreaptă. Cum însă, în viziunea bolşevicilor, ei nu 
trebuiau să fie judecaţi, ci numai condamnați, a fost inventat tribunalul 
poporului şi acuzatorii publici, care s-a văzut cât de expeditivi au fost. 

În luna aprilie 1946 se întâmplă un lucru la care puţini se mai 
aşteptau. S-au înapoiat de la Moscova, în stare de arest, mareşalul Ion 
Antonescu, Mihai Antonescu, Eugen Cristescu, Gheorghe Alexianu şi alți 
membrii ai fostului guvern, pentru a fi condamnați la Bucureşti, unde, 
în mod neîndoielnic ştia şi Stalin că există un tribunal al poporului, care 
nu judecă, ci condamnă. Astfel, a apărut necesitatea judecării şi a celui 
de al 16-lea lot. 

Pentru realizarea acestui nou act de nedreptate au fost puse în 
mişcare organismele cunoscute - acuzatorii publici și completul I de 
judecată al „Tribunalului Poporului”. 

Prin procesul verbal nr. 10 din 2 mai 1946 al Consiliului de Miniştri 
care „... Întrunit în şedinţă plenară, luând în discuţie actul de acuzare 
întocmit de D-nii acuzatori publici Vasile I. Stoican, A. Dobrian și 
Dumitru  Săracu, împotriva acuzaților Ion Antonescu ş.a., în 
conformitate cu prevederile art. 8 al. 1 din Decretul-Legea nr. 312/1945, 
aprobă actul de acuzare, iar în conformitate cu dispozițiunile art. 8 al. 2 
din acelaşi Decret-Lege, decide: Sesizarea Tribunalului Poporului pentru 
judecarea în conformitate cu dispozițiunile Decretului-Lege nr. 312/945 
a tuturor acuzaților cuprinşi în actul de acuzare”. 

Procesul verbal este semnat de membrii guvernului P. Groza, Gh. 
Tătărăscu, L. Pătrăşcanu, Gheorghiu-Dej, M. Ralea, P. Constantinescu- 
Iaşi, Teohari Georgescu, R. Zăroni, gl. C. Vasiliu Răşcanu, Şt. Voitec, 
Tudor Ionescu și M. Romniceanu. 

Cu un an în urmă, acuzatorul public şef Avram Bunaciu, respectiv la 


28 mai 1945, cu nr. 1760, îl investeşte pe acuzatorul public Ion Raiciu 
pentru „... a întreprinde cercetări, în ce priveşte faptele pentru care sunt 
bănuiți criminalii de război şi vinovați de dezastrul ţării, contra 
următoarelor persoane prevăzute în jurnalul Consiliului de Miniştri nr. 
188, publicat în Monitorul Oficial nr. 38 (partea I-a), pag. 1105 din 16 
următoarelor persoane prevăzute în jurnalul Consiliului de Miniştri nr. 
188, publicat în Monitorul Oficial nr. 38 (partea I-a), pag. 1105 din 16 
februarie 1945, la nr. 1, 2, 3 şi 88: Ion Antonescu, fost preşedinte al 
Consiliului de Miniştri, Mihai Antonescu, fost vice preşedinte al 
Consiliului de Miniştri, Ministru de Justiție şi Ministru al Afacerilor 
Externe, G-ral Pantazi C-tin, fost Ministru al Apărării Naţionale și G-ral 
Constantin Z. Vasiliu”. 

Rezultă în mod evident cum, atât cercetarea cât și trimiterea în 
judecată a fost dispusă de guvern, deşi asemenea măsuri sunt de 
competența exclusivă a puterii judecătoreşti. Deci asistăm nu numai la 
o imixtiune a puterii executive în treburile puterii judecătoreşti, dar, 
chiar la o acaparare a unora din atribuțiile Justiției. 

Mai rezultă, însă, ceva şi anume că prin însuşi actul de investire a 
organului de anchetă, verdictul era dat atât timp cât persoanele împotriva 
cărora se ordonase ancheta erau denumite „... criminali de război şi 
vinovați de dezastrul țării...” 

În aceste condiţii, ce şanse li se mai oferea acuzaților în cursul 
procesului, care a început în ziua de O mai 1946, în localul Judecătoriei 
VIII Urbană din Str. Ştirbei Vodă, nr. 115? Vom vedea chiar de la debutul 
dezbaterilor judiciare că nu li s-a acordat nici o şansă, respingându-li-se 
incidentele ridicate, care erau atât de clare şi întemeiate încât nici o 
instanță din lume, formată din magistrați adevărați şi independenți, nu 
le putea respinge. 

Incidentele au fost ridicate de avocatul Al. Antofiloiu pentru acuzații 
Dumitru Popescu și Nicolae Mareş, la care s-a raliat toată banca apărării 
(s-a omis probabil ca și apărătorii să fie numiți de guvern), mai puțin 
avocații Miron Eliade şi Paul Iliescu - apărători aleşi ai acuzaților 
Alexianu Gheorghe şi Petrovicescu Constantin, cât şi apărătorul din oficiu 
av. Teodor Stănescu, al acuzatului Cristescu Eugen. 

Incidentele ridicate se refereau la neconstituționalitatea instanței de 
judecată. Constituţia României interzicea constituirea unor instanțe de 
judecată extraordinare pentru judecarea unor anumite categorii de 
infracțiuni sau de persoane. Prin constituirea Tribunalului Poporului, toți 
cei judecați de această instanță extraordinară, neconstituțională, au fost 
lipsiți de dreptul de a fi judecaţi de judecătorii lor fireşti. Existau instanțe 
de judecată legal constituite, pentru toate categoriile de persoane și de 
fapte. 

S-a mai invocat, pe bună dreptate, violarea principiului separațiunii 


puterilor în stat, prin aceea că trimiterea în judecată a fost dispusă de 
guvern. De asemenea, că potrivit Constituţiei, nu se putea pronunța 
pedeapsa cu moartea și nici confiscarea averii. 

Un alt motiv de neconstituționalitate invocat, l-a constituit 
neretroactivitatea legii penale. A fost încălcat şi dreptul de recurs 
consfințit de Constituție şi materializat în prevederile codului de 
procedură penală, prin limitarea lui la două motive formale. 

În sfârşit s-a invocat, pe bună dreptate, incompetenţa instanțelor 
judiciare de a judeca fapte îndeplinite de miniştri în exercițiul funcțiunii 
şi a actelor de guvernământ, astfel cum prevedeau dispoziţiile art. 98 şi 
107 din Constituţie. 

Cu privire la aceste incidente, preşedintele completului Al. 
Voitinovici, potrivit celor consemnate în încheierea de şedinţă, a decis 
următoarele: 

„a act de incidentul de neconstituționalitate, urmând să fie 
soluționat de înalta Curte de Casaţie şi Justiţie în secțiuni unite”. 

„Având în vedere că, în ceea ce priveşte incidentul de incompetență 
ce s-a mai ridicat şi anume că Tribunalul Poporului nu este competent 
să judece faptele îndeplinite de miniştri în exercițiul funcțiunii şi actele 
de guvernământ, urmează a fi respinse pe considerațiunea că, potrivit 
Legii nr. 312/945, ființa Tribunalului Poporului este tocmai pentru a 
cerceta şi sancţiona faptele celor cari au dus țara la dezastru prin faptele 
comise în calitatea lor de conducători ai destinelor româneşti, lege care a 
fost edictată în executarea condițiunilor de armistițiu”. 

Ce altceva am putea afirma despre aceste mențiuni, decât că 
dezbaterile procesului au debutat cu un total dispreț față de Constituţia 
României și față de normele legale prevăzute în codul penal și de 
procedură penală, singurele care trebuie să guverneze orice proces penal. 

În primul rând, nu se putea, legal vorbind, trece la continuarea 
dezbaterilor judiciare până la soluționarea în fond a incidentelor ridicate. 
Cu alte cuvinte, cauza trebuia trimisă imediat la instanța supremă de 
judecată, singura competentă, la acea dată, să se pronunțe asupra 
constituționalităţii legilor. Numai în măsura în care instanța supremă ar 
fi decis că Decretul-Lege nr. 312/945 este constituțional, Tribunalul 
Poporului ar fi putut să continue judecata. Nu s-a procedat aşa, deoarece 
nimeni nu îşi putea imagina că instanța supremă de justiție, compusă 
din magistrați de profesie, nu din „elemente muncitoreşti”, ar fi putut ca, 
împotriva evidenţei, să fi apreciat drept constituțională o lege care 
nesocotea legea fundamentală a ţării, prin fiecare paragraf pe care îl 
conținea şi prin însuşi modul în care a fost pusă în vigoare. 

Mai constatăm că domnul Al. Voitinovici recunoaşte cu cinism că 
toată mascarada proceselor judiciare organizate şi desfăşurate în baza 
decretului-lege 312/945 se făcea în executarea obligațiilor asumate prin 


armistițiu şi recunoştea implicit supremaţia „convenţiei” în fața 
Constituţiei ţării. Dar, chiar dacă admitem supremaţia legilor şi 
convențiilor internaționale față de legile interne, nu pot să nu remarc 
faptul că, prin decretul-lege menționat, au fost depăşite obligaţiile 
asumate. În convenţie nu s-a prevăzut înființarea unor tribunale 
extraordinare şi nici instituirea unei proceduri speciale, derogatorie de 
la normele legale, în vigoare. 

Cine poate crede că Stalin era interesat să fie condamnaţi cei 
presupuşi vinovaţi de dezastrul României? Este evident că sub această 
acuzaţie au fost reprimațţi cei care au încercat să se opună pătrunderii 
bolşevismului în România, deci cei care şi-au slujit cu credință patria. 

Cu acelaşi „profesionalism” a rezolvat Al. Voitinovici şi cererea 
acuzatului Buşilă Constantin de a fi asistat de apărătorul ales, 
consemnând următoarele: 

„... găseşte că aceasta este tranşată, apărarea fiind asigurată prin 
apărătorul numit din oficiu...” 

Este un drept elementar al oricărui inculpat de a fi asistat de 
apărătorul pe care şi-l alege el. Numai în cazurile în care asistarea de către 
un avocat este obligatorie, iar inculpatul nu şi-a ales apărătorul, i se 
poate numi unul din oficiu, dar al cărui mandat încetează, în orice fază a 
procesului, când se prezintă apărătorul ales. 

Acestea fiind zise, s-a purces la efectuarea cercetării judecătoreşti, 
respectiv, la interogarea acuzaților şi la audierea martorilor acuzării şi ai 
apărării, fază considerată încheiată la sfârşitul zilei de 11 mai 1946, deci 
după 6 zile, de luni până sâmbătă inclusiv. 

În perioada celor 6 zile au fost interogați cei 16 acuzaţi prezenţi în stare 
de arest şi 57 martori. Făcând un calcul sumar, acceptând că zilnic s-a 
lucrat efectiv, câte 12 ore, nu revine decât cel mult câte o oră pentru 
fiecare inculpat şi martor, în medie. Practic, inculpaţii au fost lipsiţi de 
posibilitatea de a răspunde în mod complet la multiplele acuzaţii ce li s- 
au adus şi care priveau o activitate desfăşurată pe parcursul a 4 ani. 

În ultima zi a audierilor, 11 mai 1946, apărătorii acuzaților, au 
solicitat audierea tuturor martorilor admişi de instanță şi să se emită 
mandate de aducere pentru martorii care nu s-au prezentat, iar pentru 
o parte din martorii lipsă, apărătorii s-au angajat să-i aducă ei la 
termenul următor. Este demn de reținut că printre martorii solicitați şi 
neaudiați figurau şi o serie de lideri comunişti pentru a relata cât de 
„represiv” a fost regimul antonescian cu ei. Un asemenea exemplu îl 
constituie Lucretiu Pătrăşcanu care, în timpul războiului, deşi i s-a fixat 
domiciliu obligator la Sinaia, obținuse frecvent aprobări de a veni acasă la 
Bucureşti. 

„Magistratul” Al. Voitinovici a rezolvat şi această problemă, 
respingând cererile apărării cu motivarea că: 


„... Tribunalul Poporului, în majoritate, găsind ca din modul cum 
s-au administrat probele, sunt suficiente elemente pentru ca să-şi facă 
convingerea asupra faptelor, la care s-au tins de acuzaţi a stabili şi deci 
urmează a constata probatoriul epuizat și prin consecinţă a da cuvântul 
acuzării pentru dezvoltarea rechizitoriului”. 

Această dispoziţie nu a fost semnată de judecătorul Costache Bâlcu, 
unul din cei doi magistrați de profesie din compunerea completului de 
judecată. 

Încercând să fiu cât mai impartial, trebuie să recunosc faptul că în 
această încheiere de şedinţă s-a spus şi un mare adevăr prin 
constatarea potrivit căreia „... sunt suficiente elemente pentru ca să-şi 
facă convingerea asupra faptelor...” 

Într-adevăr, din depoziţiile celor 57 martori audiaţi nu rezultă 
săvârşirea nici uneia din infracțiunile pentru care erau judecați cei în 
cauză. Dimpotrivă, toți martorii, indiferent că au fost propuşi de 
acuzare sau de apărare, au făcut depoziţii în favoarea acuzaților. Un 
fapt deosebit de semnificativ este acela că un mare număr de martori 
sunt evrei, evident, nu din cei care ocupau funcții importante în regimul 
comunist. Fără excepţie şi aceştia, dând dovadă de o deosebită 
corectitudine, au făcut multe referiri favorabile acuzaților, referiri care 
înlătură cu desăvârşire probabilitatea de a aprecia guvernarea 
Mareşalului ca fiind fascistă ori antisemită. 

Este sigur că documentele aflate în dosarul penal nu redau cu 
fidelitate, în detaliu, modul în care s-a desfăşurat procesul. Un lucru 
rezultă, însă, cât se poate de clar şi anume că, sentința pronunţată nu 
a ţinut seama nici de declarațiile inculpațţilor, nici de depoziţiile 
martorilor şi cu atât mai puţin de memoriile detaliate depuse în apărare. 
Există posibilitatea ca o hotărâre judecătorească, legală, să nu ţină 
seama de apărările inculpațţilor, dar este obligator ca acestea să fie 
examinate şi înlăturate motivat, cu probe certe de vinovăţie. Hotărârea 
Tribunalului Poporului, pronunțată în această cauză, a ignorat pur și 
simplu toate apărările formulate de acuzați. 

Este vorba de hotărârea nr. 17 din 17 mai 1946 pronunțată de 
următorul complet de judecată: Alexandru Voitinovici şi Bâlcu Costache 
-magistrați, Niţă Vasile - din partea P.C.R., Remus Dragomirescu - din 
partea P.N.L., Ilon Păuna - din partea P.S.D., Dumbravă Joviță - din 
partea Frontului Plugarilor, Constantin Tiulescu - din partea C.G.M., 
Niculae Dinulescu - din partea Uniunii Patriotice şi Teodora 
Iorgulescu - din partea P.N.Ţ. 

Pentru a nu fi suspicionat de părtinire, voi reda textual părțile din 
această faimoasă hotărâre, care se referă la faptele reținute în sarcina 
Mareşalului Ion Antonescu. 

„Că, înainte de a se trece la examinarea în parte a faptelor ce se pun în 


sarcina acuzaților, Tribunalul Poporului expune următoarele 
considerațiuni generale: 

Acuzatul Ion Antonescu, și cei care l-au sprijinit în politica sa, se fac 
vinovaţi de dezastrul țării şi crime de război, prin aceea că au trădat 
interesele poporului român punându-se în slujba duşmanului fascist şi 
hitlerist. Guvernul instituit de acuzatul Ion Antonescu, în urma loviturii de stat 
de la 6 septembrie 1940, și care a continuat cu remanierile succesive până 
la data 23 August 1944, nu a fost un guvern al poporului român, ci un 
guvern al intereselor germane, în România, care, prin intermediul guvernării 
lui lon Antonescu, a urmărit transformarea României într-o colonie 
germană. 

Că întreaga politică a dictaturii lui Ion Antonescu, sprijinită de acei 
care l-au secondat, se rezumă la realizarea acestui scop și deci întreg 
dezastrul țării, cu toate consecințele pe care Țara le suportă azi izvorăsc 
din această politică de subjugare a intereselor poporului român. 

La data de 6 septembrie 1940, componența guvernului Antonescu a 
avut un caracter mixt, legionari şi reacționari fascişti înfeudaţi politicii 
hitleriste. Aceştia aveau misiunea de a suprima, prin orice mijloace 
teroriste, orice rezistenţă împotriva politicii de aservire față de germani. 

Acest lucru rezultă și din scrisoarea lui Himmler, adresată la 5 
decembrie 1940 lui Horia Sima, pe atunci Vice Preşedinte al Consiliului de 
Miniştri, prin care scrisoare Himmler aproba împuşcarea de către mişcarea 
legionară a oamenilor de stat, adversarii politici de aservire (n.n. o 
asemenea scrisoare nu se află la dosar, astfel încât nu poate fi acceptată 
ca probă şi, oricum, Mareşalul nu a luat nici o măsură de exterminare). 

Faptul că mişcarea legionară, prin actele ei teroriste, care au culminat 
cu rebeliunea din ianuarie 1941, a depăşit interesele germane în România, 
care prin caracterul ei anarhic, amenința dezorganizarea totală a Statului, 
ceea ce nu corespundea scopurilor finale ale lui Hitler, care urmărea ca 
România să-i servească drept bază militară și economică, bine organizată, 
pentru realizarea planurilor de agresiune în Balcani și contra U.R.S.S., 
rezultă din scrisoarea trimisă de generalul Hansen, şeful misiunii militare 
germane în România, Curţii Marţiale de Casare și Justiţie, unde se judeca 
procesul rebeliunei şi unde acesta era citat şi din care scrisoare cităm: 

«Generalul Mehedinţi m-a vizitat la 22 Ianuarie 1941 la hotel 
Ambasador, nu din îndemnul său propriu, ci eu l-am rugat pentru această 
vizită în mod expres. Am făcut-o aceasta prin faptul că legionarii au 
procedat la rebeliune, în mod evident în completă neştiință sau chiar 
greşită interpretare a atitudinei armatei germane, care, în concordanță cu 
politica oficială a Marelui Reich şi directivele acestuia, era hotărâtă să 
păstreze, bineînţeles o loialitate fată de Conducătorul Statului, General Ion 
Antonescu, care oferise lui Hitler încrederea necondiționată». 

Datorită acestei oferte de încredere necondiționată făcută de acuzatul 


Ion Antonescu lui Hitler, acesta din urmă admite înlăturarea grupului 
legionar şi aprobă dinainte măsurile pe care Ion Antonescu le va lua în 
acest scop, Hitler având bineînţeles grija să adăpostească în Germania pe 
conducătorii grupului legionar refugiați în urma rebeliunii, avea grijă să 
reamintească lui Ion Antonescu existența acestei piese de schimb. 

După înlăturarea legionarilor, acuzatul lon Antonescu n-a schimbat 
cu nimic din directivele politice de aservire a ţării fată de Germania, în 
toate sectoarele de activitate, fapt ce rezultă din apelul făcut de acesta în 
seara de 22 ianuarie 1941, cu care ocazie asigura continuitatea de 
aservire și fidelitate faţă de Germania. 

Că față de această linie de politică generală trasată de guvernarea 
instaurată la data de 6 septembrie 1940, Tribunalul Poporului urmează 
a examina și analiza, pentru fiecare acuzat în parte, faptele puse în 
sarcina. lor, prin actul de acuzare şi măsura în care ele se încadrează. în 
prevederile Legii 312/ 945. 

În ce priveşte acuzatul Ion Antonescu 

1. Având în vedere actele şi lucrările din dosarul cauzei, depunerile 
martorilor audiaţi, atât în fața Cabinetului de Instrucție, cât și în faţa 
acestei instanțe, din care se constată următoarele: 

În urma unei întrevederi dintre Mareş şi Codreanu, care a avut loc în 
toamna anului 1935, acuzatul lon Antonescu se întâlneşte de mai multe ori 
cu Corneliu Codreanu, în anii 1936 şi 1937. 

La finele anului 1937, acuzatul Ion Antonescu intră în guvernul Goga 
cu scopul de a obţine o coaliție a tuturor partidelor fasciste și în special a 
mişcării legionare. 

Militarea pentru hitlerism şi fascism a acuzatului lon Antonescu se 
evidențiază şi din faptul că atunci când, în anul 1938, Corneliu Codreanu 
a fost arestat, acuzatul lon Antonescu, care pe atunci era Ministru al 
Apărării Naţionale, se opune acelei arestări, dar nereuşind, demisionează 
din guvern. În procesul ce a urmat, fiind propus martor în apărare de 
Codreanu, lon Antonescu declară că acuzatul de atunci, Codreanu, a 
avut o foarte frumoasă atitudine în legătură cu sentimentele naționale. 

Chiar din primul moment, după lovitura de stat, de la 6 septembrie 
1940, Ion Antonescu evidenția caracterul hitlerist al guvernării, al 
guvernării dictatoriale instaurată, prin aceia că, în primul Consiliu de 
Miniştri de la 18 septembrie 1940, face declaraţia: 

«Noi ne-am aşezat pe Axa Roma-Berlin, mergem sută la sută cu cea 
mai mare cinste în această direcţie. Am pornit aşa, nu ne mai uităm la 
dreapta sau la stânga». 

Consecvent celor declarate mai sus, acuzatul lon Antonescu 
instaurează cel mai crunt regim de dictatură, cunoscut în istoria ţării 
noastre, la adăpostul căruia acuzatul să poată lucra nestingherit de 
nimeni. 


Primul act de trădare națională, pe care-l face acuzatul Ion Antonescu, 
este invitarea armatelor hitleriste să intre pe teritoriul țării, pătrundere care 
începe la data de 12 octombrie 1940, pe baza convenției din 15 
septembrie 1940, intervenită între guvernul român şi generalul von 
Tippelschirch, ca reprezentant al comandamentului suprem german. 

Acuzatul lon Antonescu văzând că această încălcare a suveranității 
Statului produce consternare, în masa poporului român, înfăţişează 
prezența trupelor germane în țară sub formula de «misiune militară 
germană», menită să dea concursul pentru dotarea şi instruirea armatei 
române, deşi chiar în documentul Tippelschirch reieşea, în mod evident, 
că ceea ce se urmărea era ocuparea militară a României de trupele 
germane şi că aşa zisa instruire a armatei române nu era decât un pretext, 
întrucât efectivele arătate în chiar acest act depăşesc cu mult efectivele 
necesare pentru instruire. 

De altminteri, chiar de la început, pe poarta deschisă de acest acord, 
nemţii aduc în țară contingente din ce în ce mai masive, lucru ce rezultă şi 
din documentele Marelui Stat Major. 

Al doilea act de trădare a intereselor poporului român este aderarea la 
pactul tripartit, care a avut loc la data de 23 noiembrie 1940. 

Aceste fapte au fost făcute fără consultarea poporului, după cum 
rezultă din nota dictată de Ion Antonescu directorului de Cabinet Militar, 
col. Davidescu Radu, asupra conversatiei avute cu Ribbentrop la data de 
12 februarie 1942, în care se subliniază de acuzatul Ion Antonescu, că la 
data de 6 septembrie 1940, când a luat conducerea Statului, singur şi 
numai cu sprijinul lui Mihai Antonescu, fără ezitare a declarat că politica 
ce trebuie dusă este aceea alături de Axă. În această notă mai declara, 
în continuare, ce este unic în istoria popoarelor, ca doi oameni îndrăzneți 
să declare deschis, să cheme poporul și să lucreze într-o politică, care este 
natural să pară odioasă, pentru că într-un an suferise cele mai grele și 
catastrofale lovituri, prăbuşirea frontierelor. Accentuând atunci că nimeni nu 
poate pretinde ca a doua zi după catastrofă, să iubească și să se ralieze la 
popoarele care loviseră. Considerând că din cele de mai sus expuse se 
desprind elementele constitutive ale crimei de dezastrul țării prevăzute de 
ort. 1 Ut. a. din legea 312/945 și sancţionate de art. 3 al. 1 din aceeaşi 
lege, texte pe care Tribunalul Poporului le aplică în cauză și care au fost 
enunțate în şedinţă publică. 

2. Având în vedere că în ce priveşte faptul că și după data de 
6septembrie 1940 numitul acuzat a militat pentru pregătirea și 
desăvârşirea faptelor de mai sus, Tribunalul Poporului îşi face această 
convingere şi din discuţțiunile ce au avut loc în Consiliul de Miniştri din 4 
octombrie 1940, cu care ocazie acuzatul lon Antonescu, anunțând 
sosirea trupelor germane în tară, a arătat că trebuie făcută o propagandă, 
spre a nu se atrage revolta poporului, prezentând prezența acestor 


trupe sub forma unei simple misiuni militare de instrucţie, care după 
câteva luni se vor întoarce în Germania. 

Că și acest fapt astfel stabilit se încadrează în dispoziţiunile art. Ut. 
b. din Legea 312/ 945 şi sancţionat de art. 3 alin. 1 din aceeaşi lege, texte 
pe care de asemeni Tribunalul Poporului le aplică în cauză şi cari au fost 
enuntate în şedinţă publică. 

3. Având în vedere, însă, că activitatea politică, în detrimentul 
poporului român a acuzatului lon Antonescu nu se opreşte aici, ci 
împreună cu cei din jurul său, începe, după planurile stabilite de comun 
acord cu conducătorul Germaniei hitleriste, Adolf Hitler, pregătirea 
agresiunii contra popoarelor din Balcani şi contra U.R.S.S., lucru ce rezultă 
atât din toată seria de şedinţe ale Consiliului de Miniştri, din perioada 
septembrie 1940-iunie 1941 (vezi stenograma Consiliului de Miniştri din 
18, 26 noiembrie 1940, 11 aprilie, 17 şi 19 iunie 1941 şi nota privind 
declaraţiile lui Wilhelm Fabricius din 18 septembrie 1940), cum și din 
următoarele: 

Intrarea trupelor germane în țară este una dintre primele acțiuni 
criminale, care a avut drept consecință aservirea României, în toate 
domeniile, politic, militar și economic, intereselor germane. 

Pe plan militar, rostul acestei infiltrațiuni a trupelor germane din țara 
noastră, a fost formarea unei baze militare de operațiuni în Balcani și 
concentrarea de forțe masive în Moldova în vederea unui atac împotriva 
U.R.S.S. 

Intenţiunile germane în legătură cu acest atac reies din convorbirile ce 
au avut loc la 18 septembrie 1940 între Ministrul de Externe, Mihail Sturdza 
și Fabricius, Ministrul Germaniei la Bucureşti, a doua zi după acceptarea 
intrării în ţară a misiunii militare germane. 

Rezultatul a fost că trupele germane din Muntenia și Dobrogea au 
trecut în Bulgaria și au executat atacuri asupra Greciei, în primăvara anului 
1941, iar cele concentrate în Moldova au atacat U.R.S.S. la 22 iunie 1941. 

Că intențiunea agresivă față de vecina noastră de la Răsărit a fost 
cunoscută de acuzatul Ion Antonescu rezultă și din expunerile făcute de 
acesta în Consiliul de Miniştri de la 18 și 26 noiembrie 1940, când lăsa 
să se vadă, destul de transparent, că hotărârea de agresiune este luată 
și va fi pusă în lucrare în momentul oportun. 

De asemenea, acest lucru mai rezultă şi din declaraţiile făcute de 
acuzatul Ion Antonescu, în Consiliul de Miniştri din 8 noiembrie 1940, 
când a declarat: «cu privire la chestiunea în legătură cu Rusia, aceasta 
este o problemă mai vastă, mai complicată şi că ea va fi soluționată de 
cei mai mari şi infinit mai puternici decât nov. 

În această epocă, cu toată tendința de ostilitate din partea guvernului 
român, totuşi guvernul U.R.S.S. ne întinde prieteneşte mâna şi propune 
strângerea relațiunilor economice şi politice, lucru ce rezultă şi din 


raportul din 4 decembrie 1940 al Ministrului României la Moscova, 
Grigore Gafencu, în care se prevedea: că primirea făcută de autoritățile 
sovietice delegaţiei economice române la Moscova şi o serie de atențiuni 
speciale, precum şi atitudinea d-lui Mikoian, comisarul poporului pentru 
comerțul exterior, în primele două şedinţe, denotă o particulară 
bunăvoință a guvernului sovietic față de România. 

La data de 5 aprilie 1941, Ministrul României la Berlin, dl. Başsie, 
raportând acuzatului lon Antonescu cele discutate în întrevederea sa cu 
di. Kanson, ambasadorul U.R.S.S. la Berlin, în Ministrul României la Berlin, 
dl. Başsie care de asemeni s-au întrevăzut posibilitățile de apropiere cu 
Uniunea Sovietică, acuzatul lon Antonescu şi guvernul său răspund 
acestor agenți diplomatici din străinătate, să respingă orice încercare de 
apropiere cu U.R.S.S. şi să evite discuțiuni cari ar putea fi interpretate în 
sensul că România s-ar îndepărta de politica sa alături de Axă. 

Astfel, la data de 22 iunie 1941, când Hitler a declarat război contra 
U.R.S.S., găseşte România cu totul aservită politicei germane şi aceasta 
prin fapta acuzatului Ion Antonescu și a celor ce l-au secondat în politica 
sa, comițând cea mai mare crimă petrecută în istoria poporului român, 
alăturându-se Germaniei Hitleriste, la agresiunea contra popoarelor din 
Rusia Sovietică, care doreau o colaborare paşnică cu poporul său. 

Această crimă a avut urmări dezastruoase şi prin aceea că nemţii au 
folosit armata noastră în cursul luptelor, în situațiunile cele mai 
primejdioase şi deasupra puterilor omeneşti; că, în acelaşi timp, acuzatul 
Ion Antonescu, în două scrisori consecutive, îl asigură pe Hitler că va merge 
până la capăt cu acţiunea ce a pornit în Răsărit, adăugând că nu pune 
nici o condițiune și nu discută cu nimic această cooperare militară pe un 
nou teritoriu, iar mai departe arată că va îndeplini misiunea militară 
prevăzută în scrisoarea lui Hitler şi că va asigura condiţiunile în regiunea 
indicată. 

În acelaşi timp în ordinul dat de acuzatul Ion Antonescu către Marile 
Unităţi, porunceşte: «Dorința de a veni în țară pentru cei ce au avut concediu 
şi aşa 2isa preocupare de împlinire a altor idealuri naționale, vor fi socotite 
manifestări periculoase pentru disciplina militară și sancţionate ca atare». 
«Cer tuturor, de la general la soldat, să-şi ascută voința și hotărârea pentru 
ca, la momentul hotărât, să poată da inamicului lovitura de moarte. Acesta 
trebuie să fie crezul tuturor și toți comandanții vor trebui să-l dezvolte şi 
insufla astfel subalternilor lor, încât orice propagandă inamică să fie cu 
hotărâre şi dispreț respinsă, orice şovăială sau rezervă să fie denunțată 
şi sancționată fără îngăduință». 

Că despre toate aceste lucruri este netăgăduit, că au avut cunoştinţă și 
membrii guvernului, după cum se ştia de țara întreagă. 

Că, însă, nici unul dintre aceştia n-au protestat într-un fel sau altul, 
împotriva celor arătate mai sus, nici unul din ei nu a găsit o tresărire de 


conştiinţă națională care să-l facă să schițeze măcar un gest de protest sau 
de desolidarizare față de continuarea războiului, ci, din contră, acuzații din 
acest proces se întreceau în a se arăta, cât mai fideli lui Hitler și Antonescu, 
de frică să nu-şi piardă avantagiile situațiilor lor şi a se remarca în aportul 
ce fiecare aducea pentru adâncirea dezastrului ţării. 

Având în vedere că, în afară de acele aspecte ale dezastrului țării ce nu 
se pot exprima în cifre, războiul contra U.R.S.S., pornit și susținut de 
Guvernul Antonescu, s-a soldat de noi cu următoarele pierderi de oameni 
şi materiale: ostaşi, ofițeri şi subofiteri, în total 624 740 oameni, materiale de 
război -145 038 673 213 lei, pierderile suferite de CER. din cauza 
bombardamentelor aeriene - 100 578 150 000 lei, pagube suferite cu 
ocazia retragerii armatelor germane -37 480 000 000 lei, valoarea 
pierderilor suferite de industriile de petrol, numai de pe urma 
bombardamentelor - 29 367 000 000 lei. 

* * k*k 

Că în urma agresiunii contra Rusiei Sovietice, după ce de Anglia s-a 
încercat să se aducă la realitate zelul hitlerist al guvernului Antonescu, 
în ziua de 30 noiembrie 1941, transmite, prin Ministerul Statelor Unite, 
ultimatumul, în care, se arată că, dacă până la data de 5 decembrie 1941, 
Guvernul Român nu va fi oprit operaţiunile militare și nu va fi încetat orice 
participare activă la ostilități, guvernul britanic nu va avea altă alegere, 
decât aceea de a declara existența unei stări de război între cele două 
țări. Neprimind nici un răspuns până la termenul fixat, în ziua de 6 
decembrie 1941, Legaţiunea Statelor Unite notifică starea de război între 
Marea Britanie și România. 

Starea de dependenţă faţă de germani, apoliticei externe, a guvernului 
Antonescu, reiese însă şi mai evident din declaraţia de război făcută de 
România Statelor Unite ale Americii, în ziua de 12 decembrie 1944, fapt ce 
rezultă și din nota găsită în arhivele secrete ale lui Mihai Antonescu, în care 
se arată că, chiar în dimineața aceleiaşi zile, s-a prezentat Baronul 
Killinger, împreună cu Bovas Scopa, ministrul Italiei și au stabilit de comun 
acord ca România să declare război Statelor Unite. 

Şi în fața acestei măsuri, solidaritatea miniştrilor din guvernul 
Antonescu este totală, atât pentru acei cari figurau în guvern la acea dată, 
cât şi pentru acei cari s-au succedat şi cari, prin atitudinea avută, au aprobat 
această declarare de război, sau au aprobat continuarea războiului în 
totalitatea lui. 

Considerând că, din toate cele expuse mai sus, se desprind elementele 
constitutive ale crimei de dezastrul țării, prin săvârşirea crimei de război, 
prevăzută de ort. 2 Ut. a. din legea 312/ 945 și sancţionată de ari. 3 alin. 
2 din aceeaşi lege, texte pe care Tribunalul Poporului le aplică în cauză și 
cari au fost enunțate în şedinţa publică și în baza cărora urmează a 
pronunța condamnarea acuzatului lon Antonescu. (Pentru aceste „acuze” 


Mareşalul Ion Antonescu a fost condamnat la moarte și la 10 ani 
degradare civică (n.a.)) 

4. Având în vedere că în conducerea războiului pornit împotriva 
U.R.S.S. acuzatul Ion Antonescu n-a respectat regulile internaționale dând 
ordin de suprimarea populației civile în spatele frontului pe motiv că 
aceştia au fost partizani. Cităm cazul represaliilor de la Odessa, când a sărit 
în aer clădirea în care se afla instalat Comandamentul Militar, clădire 
care fusese minată de trupele de operație ale U.R.S.S. în retragere şi nu de 
populația civilă. 

Că acest fapt constituie crima prevăzută de art. 2 lit. b. din Legea 
312/945 şi sancţionată de ort. 3 alin. 2 din aceeaşi lege, texte pe care 
Tribunalul le aplică în cauză şi cari au fost enunțate în şedinţa publică. (Şi 
pentru această „infracțiune” Mareşalul a fost condamnat la moarte și la 10 
ani degradare civică (n.a.)) 

5. Având în vedere că, în ce priveşte prizonierii de război, numitul 
acuzat, a favorizat pe cei însărcinați cu supravegherea lor, de a fi 
supuşi la un tratament inuman, aceşti prizonieri fiind supuşi la munci 
grele, în cele mai rele condițiuni de hrană, echipament şi cazarmament, 
fapt ce rezultă din actele de instrucţie urmate în cauză (A se vedea 
hotărârea Tribunalului Poporului nr. 13/1945). 

Că, aceste fapte se încadrează în dispozițiunile art. 2 lit. c. comb. 
cu art. 3 alin. 5 din legea 312/945 și sancţionată de art. 3 alin. 2 din 
suscitată lege, texte pe care Tribunalul Poporului le aplică în cauză. 
(Pentru aceste pretinse fapte Mareşalul a fost condamnat la 20 ani temniță 
grea şi 10 ani degradare civică (n.a.)) 

6. Că, după cum s-a arătat mai sus, numitul acuzat a ordonat acte 
de teroare și suprimare asupra populației din teritoriul în care s-a purtat 
războiul, sub pretext că sunt partizani. 

Că şi acest fapt se încadrează în dispoziţiunile art. 2 lit. d. din 
Legea 312/945 şi sancţionată de art. 3 alin. 2 din aceeaşi lege, texte 
pe care Tribunalul Poporului le aplică în cauză. ( Pentru această acuză 
Mareşalul a fost condamnat la moarte și 10 ani degradare civică (n.a.)) 

7. Având în vedere că acest acuzat, pentru a împiedica orice mişcare 
de rezistență împotriva politicii sale, a luat măsuri ca toți luptătorii 
antifascişti să fie internaţi în lagăre, fapt care constituie elementele crimei de 
război prevăzută de art. 2 lit. e. din legea 312/945 şi sancţionată de art. 3 
alin. 2. din aceeaşi lege, texte pe care Tribunalul le aplică în cauză.( 
Pentru această nouă „crimă” Mareşalul a fost condamnat la moarte și 10ani 
degradare civică (n.a.)) 

8. Că numitul acuzat, în scop de persecuție politică și din motive 
rasiale, a ordonat deportarea populației evreieşti din Bucovina şi 
Basarabia, cum și parte din vechiul regat în Transnistria, unde în cea mai 
mare parte a fost exterminată; cităm masacrele de la laşi, Golta, Odessa, 


Mostovoi, Moghilău, Scazineţ, Pescioara, Slivina, Râbnița etc. 

Considerând că acest fapt, astfel cum rezultă din actele aflate în 
dosarul instrucției, constituie crima de dezastrul ţării prin săvârşirea de 
crime de război, prevăzută de art. 2 lit. f din legea 231/945 și sancţionată 
de art. 3 alin. 2 din aceeaşi lege, texte pe care Tribunalul Poporului le 
aplică în cauză și cari au fost enunțate în şedinţă publică. (Pedeapsa cu 
moartea şi 10 ani degradare civică (n.a.)) 

9. Având în vedere că în ce priveşte crima prevăzută de ort. 2 Lt. g. din 
legea 312/945, constând înfăptui că, comandanții, directorii, 
supraveghetorii şi paznicii de închisori, lagăre de prizonieri sau de 
internați politici, de lagăre sau detaşamente de muncă obligatorie, au supus 
la tratamente neomenoase pe cei aflați sub puterea lor; cităm cazul de la Tg. 
Jiu, Wapniarka etc, acuzatul Ion Antonescu se face vinovat de instigare la 
aceste crime, datorită făţişei sale atitudini politice față de deținuții politici, 
de prizonierii şi cei supuşi la munci obligatorii. 

Prin urmare, Tribunalul Poporului, făcând în cauză aplicațiunea art. 2 
lit. g., combinat cu art. 3 alin. 4 din legea 312/945 şi art. 3 alin. 2 din 
aceeaşi lege, urmează a pronunța condamnarea acuzatului lon Antonescu 
şi pentru această crimă. ( Pedeapsa cu moartea și 10 ani degradare civică 
(n.a.)) 

10.Că pentru aceleaşi considerente, Tribunalul Poporului găseşte 
că acuzatul lon Antonescu se face vinovat de crima prevăzută de art. 2 lit. 
h. comb. cu art. 3 alin. 4 din legea 312/945 şi sancţionată de art. 3 alin. 
2 din aceeaşi lege, combinat cu art. 31 Cod penal şi făcându-i în cauză 
aplicațiunea acestor texte de lege, urmează a pronunța condamnarea sa 
şi pentru această crimă. (20 ani temniță grea şi 10 ani degradare civică 
(n.a.)) 

11.Că, de asemeni, pentru aceleaşi consideraţiuni arătate mai sus, 
Tribunalul Poporului găseşte că tot atitudinei fățişe a politicii 
antidemocrate a acuzatului lon Antonescu, procurorii sau judecătorii civili 
sau militari au comis crima prevăzută de art. 2 lit. i. din legea312/945 şi 
prin consecinţă făcând aplicațiunea acestui text de lege, combinat cu art. 
3 alin. 4 din aceeaşi lege şi art. 3 alin. 2 din legea312/ 945, combinat cu 
art. 31 Cod penal, urmează a pronunța condamnarea acestui acuzat și 
pentru acest fapt. (20 ani temniţă grea şi 10 ani degradare civică (n.a.)) 

12.Considerând că, după cum rezultă din actele de la dosarul cauzei, 
acuzatul Ion Antonescu a ordonat înființarea de ghetouri, lagăre de 
internare pentru deportați din motive de persecuție politică şi rasială. 
(Detenţiune grea pe viață şi 10 ani degradare civică (n.a.)) 

Că acest fapt constituie elementele crimei prevăzută de art. 2 Ut. m. din 
legea 312/945 și sancționată de art. 3 alin. 1 din aceeaşi lege, texte pe care 
Tribunalul Poporului le aplică în cauză. 

13.Având în vedere că, în ceea ce priveşte edictarea de legiuiri sau 


măsuri nedrepte de concepție hitleristă, legionară sau rasială, crimă 
prevăzută de art. 2 Ut. n. din legea 312/945, ce i se mai pune în sarcină 
acuzatului lon Antonescu în această privință mărturia cea mai vie este 
întreaga legislație apărută de la data de 6 septembrie 1940 până la 23 
august 1944, din care se desprinde în mod vădit și fără posibilitatea unei 
dezistări, a concepției hitleriste, legionară sau rasială, ce a stat la baza 
acestei legislaturi. 

Că, prin urmare acuzatul lon Antonescu făcându-se vinovat şi de 
acest fapt, prevăzut, după cum s-a arătat mai sus de art. 2 Ut. n. din legea 
312/945 şi sancţionat de art. 3 alin. 1 din aceeaşi lege, Tribunalul Poporului 
face în cauză aplicațiunea acestor texte de lege şi prin consecință urmează 
a pronunța condamnarea sa. (20 ani detenţiune riguroasă şi 10 ani 
degradare civică (n.a.)) 

14. Că, în fine, acuzatul Ion Antonescu, se mai face vinovat de crima 
prevăzută de art. 2 Ut. o. din legea 312/945 prin aceea că s-apus în 
slujba hitlerismului şi a fascismului şi a contribuit, prin fapte proprii, la 
realizarea scopurilor lor politice, și la aservirea vieții economice a țării în 
detrimentul intereselor poporului român. 

Având în vedere că acest fapt rezultă nu numai din cele expuse mai sus, 
dar acuzatul lon Antonescu, și toți cei cari l-au sprijinit în politica sa, au 
contribuit prin fapte proprii la aservirea vieții economice a țării în 
detrimentul intereselor poporului român, către Germania hitleristă. 

Înainte însă ca această aservire a vieţii economice a ţării româneşti 
să aibe loc către germani, guvernul Antonescu a luat o serie întreagă de 
pregătiri, începând întâi cu sistemul antisemitismului, lucru care a 
constituit un element determinant în dezastrul țării. 

Jefuirea populației evreieşti, organizată de guvernul Antonescu în 
perioada fascisto-hitleristă, a fost denumită «românizare». Ea s-a efectuat 
după un plan determinat de o serie de nelegiuiri cu caracter rasial, al cărui 
scop era exploatarea evreilor până la sărăcire completă. Pe baza acestor legi 
s-au expropriat de la evrei, în perioada de la 6 septembrie 1940 până la 
6 decembrie 1942, 486 185 ha bunuri agricole, un număr de 90 625 imobile 
șiun număr de 1471 bunuri industriale. 

Datorită acestei măsuri de românizare, nemţii au reuşit uşor să 
acapareze o mare parte din întreprinderile comerciale și industriale 
româneşti. 

Că pentru realizarea scopurilor hitlerismului, organul cel mai diabolic 
de care s-a servit acuzatul Ion Antonescu, și întreg guvernul său, a fost 
serviciul special de informaţii, condus de Eugen Cristescu, care lucra în 
strânsă colaborare şi după directivele Gestapoului de la Berlin. Acest 
serviciu însă, luând ființă din inițiativa lui Ion Antonescu, iar grozăviile 
faptelor erau cunoscute de întreg guvernul, care îşi dădea consimțământul 
la tot ce se făcea și care nu slujeau la altceva decât intereselor germane. 


Aservirea vieții economice a țării către germani, consta şi din faptul că 
guvernul Antonescu a dus cea mai aprigă prigoană împotriva muncitorilor, 
elementul cel mai activ de luptă împotriva regimului fascist. Numeroşi 
muncitori patrioți, autori ai unor acte de rezistență anti-hitleristă, au fost 
executați, iar alții au fost torturați, condamnați şi reținuți ani de zile în 
închisori şi lagăre. 

Tot guvernul dictatorial al lui Antonescu a răpit dreptul muncitorilor de 
a se organiza în organizațiuni profesionale, luând măsuri pentru 
militarizarea întreprinderilor şi aceasta cu dublu scop: 

I de a suprima orice încercare de acţiune revendicatoare sau 
patriotică 

şi 

II. de a stoarce de la muncitori, prin muncă excesivă, un cât mai mare 
randament în favoarea războiului hitlerist. 

Un aspect mai criminal al politicii anti-muncitoreşti a guvernului 
Antonescu este trimiterea în Germania a muncitorilor români. Şi că 
această trimitere avea un dublu scop: 

I. Pe deo parte se urmărea fascizarea muncitorimii româneşti 

II. Și pe de altă parte, trimitea în dar brațe româneşti, pentru mărirea 
potențialului de război. 

Având în vedere însă, ca guvernul Antonescu nu s-a mărginit numai 
la muncitori, țelurile sale de aservire totală a vieţii economice româneşti se 
evidențiază apoi şi prin măsurile luate împotriva țărănimii, urmărind 
subjugarea şi exploatarea ei la maximum, pentru a aproviziona maşina 
de război germană cu grâne româneşti. 

Moşierimea care participa, direct şi indirect, la opera guvernului, era 
fericită de toate măsurile luate, printr-o serie de legi speciale, aşa numite 
pentru „încurajarea producţiei agricole“. Ţăranii munceau pe latifundiile 
ciocoilor, erau plătiți cu salarii de mizerie și puşi în imposibilitate, din 
cauza mobilizării, de a părăsi serviciul, fapt considerat ca acte de sabotaj 
și dezerțiune din câmpul muncii. Cei care nu mai puteau îndura mizeria şi 
teroarea şi fugeau de pe moşiile unde erau ținuți, ca nişte vite, erau 
înaintați Curtilor Marţiale, schingiuiţi şi condamnați la ani de temniță. 

Având în vedere însă că principalul scop, urmărit de Germania, aşa 
cum se mărturisea de Hitler, în Mein Kampf, era să se obțină vasalitatea 
Estului European, deci şi a României, pentru a o transforma în colonie 
germană. Ea a fost împinsă la aceasta de ideea imperialismului german cu 
substrat exclusiv economic. 

Dovada: că după trupele germane care intrau în țară la 12 octombrie 
1940, veneau economiştii, financiarii, capitaliştii, marii potentati ai industriei 
şi comerțului nemtesc. 

Trupele germane destinate să atace Balcanii, și apoi Rusia Sovietică, 
aveau nevoie de întreținere și în special aveau nevoie de petrolul românesc. 


Vinovăţia guvernului Antonescu pentru dezastrul ce a urmat, rezultă din 
acordurile încheiate cu Germania hitleristă, din discuțiile din Consiliul de 
Miniştri, din Consiliile economice şi recunoaşterile din raporturile ministerelor 
referitoare la contribuțiile făcute de Statul Român, ca urmare a alăturării de 
Axă și a participării la războiul contra U.R.S.S. 

Graţie sprijinului dat acuzatului lon Antonescu de acuzații Marinescu 
Ion, Dimitriuc Vasile și întreg guvernul, Germania a pus stăpânire pe 
întreaga noastră industrie petroliferă. Cu benzina și uleiurile româneşti s- 
au mişcat tancurile şi avioanele hitleriste în Balcani, Africa și în Rusia. Între 
30 și 40% din consumul de produse petrolifere ale maşinii de război germane, 
a fost acoperit prin dărnicia acuzatului lon Antonescu şi a complicilor săi. 
Zeci de mii de lucrători şi funcţionari români au lucrat fără întrerupere din 
ordinul guvernului Antonescu, pentru a da, în fiecare an, între 3 şi 4 
milioane tone de petrol, armatelor hitleriste. 

Zelul și tenacitatea cu care guvernul Antonescu a predat petrolul 
românesc, fără vreo compensare de natură economică, necesară vieții 
economice și intereselor reale ale ţării, şi cinismul cu care încercau să 
justifice exploatarea abuzivă a rezervelor de petrol, rezultă din Şedinţa 
Consiliului de Miniştri din 9 mai 1941, când Mihai Antonescu recunoaşte că 
societatea „Astra Română “ a extras petrol din perimetrul de rezervă al 
statului, a căror exploatare era interzisă, dar declară că este de acord cu 
această procedare, arătând atunci că s-a făcut intervenţie directă de la 
Berlin, pentru a nu se face dificultăți societăţii „Astra Română “ şi să se 
considere această chestiune şi pe plan politic, ținându-se seama de acord 
de la guvern la guvern, în vederea intensificării producției de petrol. 

Alt exemplu de zel, îl constituie scrisoarea lui Antonescu către Keitel, 
din 14 septembrie 1942 şi protocolul din 11 ianuarie 1943. 

Prin această scrisoare Antonescu arăta că, numai în decurs de două 
luni, a livrat Germaniei cantitatea enormă de 660 000 tone petrol şi 55 500 
tone benzină pentru aviaţie, iar prin protocolul arătat, guvernul se obligase 
să livreze, în anul 1943, 4 milioane tone petrol 

Prin avantajele acordate firmelor hitleriste, s-a împânzit economia 
românească cu societăţi germane, colectoare și distribuitoare de mărfuri cu 
firme de export și import. Tot ce era destinat comerțului intern și extern era 
vămuit de societăţile: Solagra, Dunărea, Agromex etc. 

Astfel, în anul 1943, 60% din import şi 85% din export erau în mâinile 
societăților hitleriste, care, cu capitalul de câteva zeci de milioane, controlau 
și vămuiau întreaga economie românească. 

În industria metalurgică controlul era exercitat de Societatea Rogifer, 
iar în domeniul agricol de Societatea Solagra şi filialele sale. 

Toate aceste societăţi nu au dus nici un efort de capital, ci au utilizat 
capitalul românesc ce a constituit o sarcină foarte grea pentru poporul 
român, care a trebuit să suporte jaful acestor întreprinderi, precum și 


consecințele  dezorganizării economice româneşti şi aceasta datorită 
servilismului şi devotamentului cu care Antonescu și cei care l-au sprijini în 
politica sa le-au acordat Germaniei. Acest devotament se ilustrează într-o 
serie de şedinţe ale Consiliului de Miniştri, ținute în zilele de 11 aprilie, 22 
și 23 mai 1941. 

Văzând şi dispozițiunile art. 101 din Codul penal, după care Tribunalul 
Poporului urmează a stabili pedeapsa cea mai gravă dintre pedepsele ce 
urmează a i se aplica. 

Având în vedere şi dispozițiunile art. 3 al. ultim şi 16 din Legea 
312/945, după care Tribunalul Poporului, odată cu pronunţarea pedepsei, 
urmează a dispune şi confiscarea tuturor bunurilor aflate azi în 
patrimoniul condamnatului, în folosul Statului, cu titlul de despăgubiri, 
precum şi acelea ieşite din patrimoniul său după data de 23 august 1944; 
de asemenea dispune şi confiscarea în folosul Statului şi a tuturor 
bunurilor sau drepturilor aparținând soției şi descendenților 
condamnatului, dobândite după data de 6 septembrie 1940, cu excepția 
celor dobândite prin succesiune. 

(Pentru pretinsa infracțiune prevăzută de art. 2 lit. o, din legea 
312/ 945, s-a aplicat detenţiunea grea pe viaţă şi 10 ani degradare civică.) 

Având în vedere că, în ce priveşte faptul prevăzut de art. 2 lit. k din Legea 
312/945, ce i se mai pune în sarcină prin actul de acuzare acuzatului lon 
Antonescu, Tribunalul Poporului, din toată instrucția urmată în cauză, 
constatând că acest acuzat nu şi-a însuşit ilicit sau abuziv bunuri, private 
sau publice, din teritoriile în care s-a purtat războiul, urmează a pronunța 
achitarea sa pentru acest fapt. 

Că, de asemenea şi în ce priveşte faptul prevăzut de art. 2 lit. i, din 
Legea 312/945, ce i se mai pune în sarcină acuzatului lon Antonescu, 
Tribunalul Poporului, din lipsă de dovezi, din care să rezulte că acest 
acuzat a realizat averi în mod ilicit cu ocazia participării la conducerea 
războiului ori profitând de legiuirile şi măsurile de fapt cu caracter 
hitlerist, legionar sau rasial, urmează a pronunţa achitarea și pentru acest 
fapt. 

Văzând şi dispozițiunile art. 25pct. 1 din Codul penal, după care 
Tribunalul Poporului pe lângă pedepsele privative de libertate ce urmează a 
pronunța şi în conformitate cu art. 3 alin. ultim, din Legea 312/945, 
urmează a aplica și degradațiunea civică, ca pedeapsă complementară 
pe timp de 10 ani”. 

* * i 

Aceasta este odioasa hotărâre pronunțată de tot atât de odiosul 
Tribunal al Poporului, prin care unul din cei mai mari patrioți ai 
României a fost transformat în „trădător al intereselor poporului român”, 
în „criminal de război”, în „vinovat de dezastrul țării” şi în baza căreia a 
fost asasinat în ziua de 1 iunie 1946. 


Am ţinut să redau textul integral al părții din sentință care îl 
priveşte pe Mareşalul Ion Antonescu, nu numai pentru că, în capitolele 
care urmează, voi încerca să demonstrez pe baza probelor din dosar și 
a altor date, pe care le cunosc din alte surse, netemeinicia acuzelor 
aduse, dar şi pentru a da posibilitatea tuturor celor care cunosc 
realitatea, din diverse alte surse, necunoscute de mine, să poată face o 
judecată dreaptă Mareşalului Ion Antonescu. 

Pe de altă parte, redarea fidelă a hotărârii oferă posibilitatea oricărui 
cititor şi mai ales juriştilor, de a-şi forma propria convingere cu privire 
la o mostră de pretinsă sentință judecătorească, în care abundă 
frazeologia goală, afirmaţiile lipsite de suport probator, prin care se 
mistifică adevărul, se răstălmăcesc fapte și acte, care, nu numai că sunt 
lipsite de orice relevanță penală, dar constituie activități desfăşurate cu 
sârg în deplină concordanţă cu interesele vitale ale României, din acele 
vremuri de restrişte ale istoriei noastre. 

Evident, au fost omise cu desăvârşire toate probele aflate în dosar care 
demonstrează lipsa de temei a acuzațiilor aduse Mareşalului Ion 
Antonescu și tuturor colaboratorilor săi. 

Hotărârea are şi o parte pozitivă şi anume aceea în care se 
recunoaşte, prin forța lucrurilor, că Mareşalul Ion Antonescu nu a 
urmărit şi nu a realizat nici un avantaj material pentru sine, nici ca 
urmare a purtării războiului, care pe mulți i-a îmbogățit, și nici ca urmare 
a guvernării țării. Mareşalul Ion Antonescu sau membrii familiei sale nu 
au fost nici măcar acționari la una din numeroasele societăți comerciale 
existente în perioada respectivă. 

Aceasta demonstrează odată în plus că Mareşalul nu era un om de 
afaceri, nu era animat de ambiţii politice, ci pur şi simplu, chiar și în 
decursul celor patru ani când s-a aflat la conducerea țării, a rămas 
acelaşi militar credincios patriei sale, în slujba căreia şi-a pus toată viața, 
tot ce a avut mai bun în el. Cum putea un asemenea om să trădeze 
interesele poporului român şi să „aservească” România unei puteri 
străine? Ce interese ar fi putut să-l împingă la asemenea fărădelegi, 
având în vedere că s-a recunoscut că a fost străin de orice interese 
materiale? 

Pretinşii judecători care au motivat hotărârea nu şi-au putut 
ascunde ura și patima de care au fost animați în judecarea acestui proces. 

Înainte de a trece la analizarea capetelor de acuzare, putem face 
unele constatări cu caracter general, deosebit de semnificative, cu privire 
la adevăratele motive care au dus la asasinarea Mareşalului. 

Din cele 14 pedepse aplicate Mareşalului lon Antonescu, 6 au 
constat în pedeapsa cu moartea. Aceste pedepse se referă la faptele 
incriminate de art. 2 literele a, b, d, e, f şi g din legea 312/945. Înainte 
însă, de a expune, pe scurt, conținutul textelor respective, este cazul să 


menționez că, din redactarea lor se desprinde, cu claritate, faptul că 
„legea” respectivă a fost întocmită în aşa fel încât toată activitatea de 
guvernare a Mareşalului şi a tuturor demnitarilor să fie considerată 
infracțiuni grave. 

Astfel, sunt considerați vinovați de dezastrul țării cei care ,,... 

având răspunderea politică efectivă, au permis intrarea armatelor 
germane pe teritoriul țării” şi cei care „După 6 septembrie 1940 au 
militat pentru pregătirea sau desăvârşirea faptelor de mai sus”. Este 
bine ştiut că, principalele demersuri şi convenții prin care România s- 
a alăturat Germaniei s-au produs înainte de venirea la putere a 
Mareşalului. Chiar și invitarea misiunii militare germane în țara 
noastră s-a făcut anterior, respectiv în timpul guvernului Gigurtu, în 
august 1940. Cu toate acestea legea îl face răspunzător pe Mareşal 
care, a „permis” după ce convenţia era încheiată. Dar, cu privire la 
aceste probleme vom reveni mai în detaliu. 

Mai departe, aşa zisa lege 312/945 îi consideră vinovaţi de 
dezastrul țării prin comiterea de crime de război pe cei care „Au hotărât 
declararea şi continuarea războiului contra U.R.S.S. şi Naţiunilor 
Unite”. Este clar că Mareşalul a declarat război U.R.S.S., dar nu şi 
Naţiunilor Unite, cum se menționează. Lipseşte din lege un singur 
lucru şi anume menționarea numelui Mareşalului Ion Antonescu, 
situație în care „legea” ar fi ținut loc și de sentinţă și nu mai era nevoie 
de simulacrul de judecată ce a avut loc. 

Mareşalul Ion Antonescu a fost condamnat la moarte pentru că: a 
declarat şi a condus războiul contra U.R.S.S.; n-ar fi respectat regulile 
internaționale cu privire la conducerea războiului; ar fi ordonat acte de 
teroare, cruzime sau de suprimare asupra populației din teritoriile în 
care s-a purtat războiul; ar fi ordonat represiuni colective sau individuale 
în scop de persecuție politică sau din motive rasiale, asupra populației 
civile; ar fi ordonat munci excesive sau deplasări și transporturi de 
persoane în scopul exterminării acestora; ar fi supus la rele tratamente 
pe cei aflați în lagăre de prizonieri sau de internați politici. 

Sintetizând, putem constata că toate aceste pretinse fapte penale, se 
referă la activități îndreptate împotriva U.R.S.S., a prizonierilor sovietici, a 
„luptătorilor antifascişti”, care, în realitate, erau agenţii bolşevici 
introduşi în țara noastră şi a unei părți a populaţiei evreieşti, dar nu 
pentru apartenenţă la comunitatea evreiască, deci nu din motive rasiale, 
ci pentru că o parte însemnată a acestei populaţii era fățiş pro-sovietică. 

Unde este „trădarea intereselor poporului român” mult repetată în 
sentința de condamnare? Evident că Mareşalul nu a săvârşit o asemenea 
trădare. Din toate acuzele care i s-au adus, nu este real decât faptul că 
a declarat război U.R.S.S. şi că, în timp de război, a luat măsurile 
necesare şi legale de contracarare a activităților îndreptate împotriva 


statului român de către agenţii bolşevici şi de către comuniştii din ţară, 
indiferent de naționalitatea lor. 

De altfel, sentința se pronunţă inechivoc în sensul că Mareşalul ar 
fi comis „...cea mai mare crimă, petrecută în istoria poporului român, 
alăturându-se Germaniei hitleriste, la agresiunea contra popoarelor din 
Rusia Sovietică...”. Acesta este de fapt motivul pentru care Mareşalul 
a fost asasinat. Pe marginea acestei acuzaţii principale au fost țesute 
toate celelalte 13 învinuiri, una mai nereală decât alta. 

Antisemitismul guvernului Antonescu a constituit, a doua acuzație, 
în ordinea gravității. Este cea mai gravă nedreptate ce i s-a făcut 
Mareşalului Ion Antonescu. 


ÎNCEPUTUL GUVERNĂRII 


Luarea puterii de către generalul lon Antonescu a fost apreciată 
drept o lovitură de stat, iar guvernarea sa drept o dictatură militaro- 
fascistă. După decembrie 1989, se poate spune adevărul şi în legătură 
cu aceste probleme de istorie ale poporului nostru. Evident, este treaba 
istoricilor şi politologilor să facă o analiză completă și calificată, nu numai 
a momentului inițial, dar şi a întregii perioade cuprinse între 6 septembrie 
1940 şi 23 august 1944. Nu mi-am propus să fac o astfel de analiză, dar 
mă consider dator să prezint datele ce rezultă din dosarul penal. 

Să-l ascultăm, în primul rând, pe însuşi Mareşalul Ion Antonescu, 
care, la 26 aprilie 1946, la întrebarea pusă de acuzatorul public de a 
relata „cum s-a ajuns la formarea guvernului Dvs. şi Horia Sima din 
septembrie 1940”, a formulat următorul răspuns: 

„În vara anului 1940 am fost închis la Bistriţa de către fostul rege 
Carol II, pentru că am luat atitudine contra sa și a guvernului, scris şi 
verbal, pentru politica făcută timp de 10 ani, care dusese la prăbuşirea 
catastrofală a tuturor granițelor noastre. 4-5 zile după scoaterea mea de la 
Bistriţa şi fără a fi luat contact cu factorii politici, care, direct sau indirect 
erau amestecați în răspunderile catastrofei, am fost chemat în ziua de 4 
august la palat, la rege. La ora 11 am luat primul contact cu regele. Regele 
mi-a făcut o expunere a situației politice, a făcut apel la sentimentele mele de 
român şi de soldat; mi-a cerut să uit ceea ce a fost între noi şi mi-a încredințat 
să formez guvernul. Am răspuns regelui următoarele: «Majestate, m-ați 
acuzat sau numai m-aţi bănuit că fac politică. Vă declar și acum, după cum 
v-am declarat şi în februarie 1938, când ați discutat şi atunci formarea unui 
guvern sub preşedinţia mea, că acuzarea a fost nedreaptă. Dovada este 
cum a fost şi atunci, că nu am oameni cu cine să formez guvernul. Dat fiind 
că împrejurările sunt foarte grele, primesc mandatul majestăţii voastre cu 
condiția să încerc să fac un guvern de uniune națională. Cer pentru asta 
timp la ora 6 după amiază, când voi aduce răspunsul majestăţii voastre, 


dacă pot să-l fac sau nw. Însoţit de Dl. Mihai Antonescu am văzut pe Dl. 
Dinu Brătianu, DI. I. Maniu, DI. Cuza A. C. Am căutat și pe Dl. Horia Sima, 
dar nu l-am găsit. La toți pe care i-am văzut le-am propus formarea 
guvernului de uniune naţională. Toţi au refuzat să discute formarea 
acestui guvern și programul de guvernământ înainte de abdicarea regelui. 

M-am întors în seara zilei la palat şi am depus mandatul afirmând 
regelui că oamenii politici ai vechilor partide refuză concursul, iar Horia 
Sima nu pot să-l găsesc. M-am jenat să comunic regelui cererea partidelor, 
cu care de altfel eram de perfect acord, de abdicare. Regele m-a rugat să 
mai încerc și mi-a reînnoit mandatul. Atunci am fost nevoit să-i spun regelui 
condiţiunile în care aş putea primi reînnoirea mandatului. Aceste 
condițiuni erau similare cu cele pe care i le pusesem în 1938, când a 
încercat să formeze primul guvern sub preşedinţia mea și anume, 
renunțarea la toate prerogativele regale, care le avea prin Constituţia din 
1923 şi cari fusese întărite, lărgite prin Constituţia de la 1938. I-am 
precizat să renunțe a mai fi capul armatei, şeful puterii executive, de a 
mai avea inițiativa legilor și de a se mai amesteca în Justiție. Nu i-am lăsat 
decât prerogativele privitoare la decorații, amnistie și primirea corpului 
diplomatic. 

Regele, ca şi în 1938, a acceptat totul, afară de prerogativa referitoare 
la armată. Nefăcând nici o concesiune în această privință, la ora 4 
dimineața am depus din nou mandatul. În faţa acestei situațiuni regele 
mi-a reînnoit mandatul, acceptând şi semnând decretul de acordarea 
deplinelor puteri în calitate de conducător al statului român. 

În ziua de 5 septembrie 1940 am adus la cunoştinţă oamenilor politici 
pe care-i văzusem în ajun, ceea ce obținusem de la rege şi le-am cerut din 
nou concurs. Oamenii politici s-au menţinut pe linia din ajun. La ora 6 
după amiază m-am dus din nou la palat și am depus mandatul. Regele 
mi-a răspuns textual: «Nu te las, nu am pe altul, țara trebuie salvată!». 
Până la acea oră era linişte în capitală. M-am întors la preşedinţie cu 
mandatul de a încerca să fac un guvern tot de uniune națională cu alte 
persoane. Cu alte cuvinte un guvern politic și de tehnicieni, recomandându- 
mi să mă înţeleg cu Horia Sima. La ora 8 când dădeam drumul la hârtiile 
urgente curente, a intrat Dl. Ovidiu Vlădescu, pe care-l numisem secretar 
general și m-a întrebat: «D-le general, ştiţi ce se petrece?» Am răspuns: 
«Nuh Dl. Vlădescu mi-a spus: «Se trag focuri împrejurul preşidenției, 
palatului şi poştelor. În piaţa teatrului este o mare manifestaţie, lumea strigă: 
La Palat!» în timpul acesta am primit un telefon de la Giugurtu, care era 
prim-ministru demisionat şi care m-a întrebat de asemenea, dacă ştiu ce 
se petrece, la care i-am răspuns, da, la care d-sa m-a întrebat ce am de gând 
să fac şi i-am răspuns întrebându-l: «Ce ai face d-ta în locul meu?» Dl. 
ministru Giugurtu mi-a răspuns: «Eu aş trage! l-am răspuns: «Poftim şi 
trage d-ta, eşti prim-ministru!» şi i-am închis telefonul. 


În timpul acesta a sosit la preşidenţie generalul Coroamă, care era 
comandant militar al capitalei şi pe care îl chemasem prin dl. Vlădescu 
sau col. Elefterescu. Întrebat de mine dacă are trupele în dispozitiv şi 
dacă va trage, în caz că va primi ordin, mi-a răspuns: «Am trupele în 
dispozitiv, însă nu trag». Întrebat de ce, mi-a răspuns: «Pentru că poporul 
are dreptate!». Era persoana de cea mai mare încredere pe care regele o 
pusese la comandamentul militar al capitalei, în timpul acesta a sosit dl. 
Vaier Pop, de asemenea una din puţinele persoane politice care mai 
rămăsese împrejurul regelui și care va avea în acea epocă contact zilnic cu 
palatul. Fiind foarte alarmat de cele ce se petreceau şi de precipitarea atât 
de tragică a evenimentelor i-am spus: «Poftiţi cu mine la palat!». Înainte însă 
am chemat pe generalul Coroamă și i-am spus: «Te rog repetă în fața d-lui 
Vaier Pop ceea ce mi-ai spus.» După aceasta am plecat cu d-l Vaier Pop la 
palat, bineînţeles prin focuri. Eram hotărât să cer abdicarea regelui şi i- 
am cerut sprijinul în această privinţă. Ajungând la palat, am văzut în primul 
rând pe voievodul Mihai, căruia i-am recomandat calm şi i-am dat asigurări că 
voi face totul ca să încerc evitarea unui deznodământ tragic al situațiunii. Am 
chemat toți aghiotanţii regelui, cărora le-am cerut părerea lor, la care toți 
au fost de acord şi după aceea împreună cu Urdăreanu şi cu Vaier Pop am 
intrat la rege. După expunerea de 4 ceasuri, care se referea la atitudinea 
politică și morală a regelui din timpul când era prinț moştenitor până în 
septembrie 1940, i-am amintit toate avertismentele scrise şi verbale care i 
le-am dat, atât în timpul ca prinț moştenitor cât și rege și am conchis că nu 
e altă salvare pentru neam şi dinastie și pentru el personal decât să 
abdice imediat. Regele a ascultat în mare linişte expunerea și cererea mea 
şi după aceea a cerut avizul d-lui Vaier Pop. D-sa fără ezitare, i-a arătat 
necesitatea de a abdica. Adresăndu-se către Col. Urdăreanu i-a cerut şi 
acestuia părerea în această privință. Col. Urdăreanu cu care mă 
înțelesesem în această privinţă, fără ezitare, i-a spus regelui să abdice. 
După aceea spunând regelui: «Deşi Majestate nu mai aveţi nici o 
prerogativă, totuşi, pentru ca să împing corectitudinea mea până la 
ultima limită, aveţi majestate dreptul să consultaţi pe cine vreți în noaptea 
aceasta, însă până la 6 dimineaţa trebuie actul de abdicare înainte ca 
capitala să se deştepte, pentru ca să liniştim poporul. Reamintesc că, în 
seara de 5 septembrie 1940, cu ocazia manifestaţției din Piaţa Teatrului se 
răspândise în țară manifeste prin care se cerea abdicarea regelui. Tara 
era unanimă în această privință. 

În cursul nopţii regele a văzut, după ştiinţa mea, următoarele 
persoane: N. Iorga, C. Brătianu, Gheorghe Brătianu, I. Maniu, poate 
Mihalache, A. C. Cuza, M. Manoilescu, g-ral Paul Teodorescu, g-ral Mihail 
şi poate şi alte personalități pe care nu le ştiu. Toţi i-au cerut abdicarea, 
afară, după câte mi s-a spus, de domnii generali Paul Teodorescu și 
Mihail. Pare că acesta din urmă i-ar fi declarat regelui că numai eu eram 


pentru abdicare şi că toată tara este cu regele. Din informațiile care mi-au 
venit imediat, pare că regele a avut la un moment dat ideea să formeze 
un guvern general Mihail. Comunicându-mi-se să merg imediat la palat 
pentru a împiedica asta, pentru că, dacă se formează acest guvern, voi fi 
împuşcat într-un sfert de ceas, am răspuns: «Nu am ce căuta la palat, 
aştept scrisoarea regelui de abdicare!». Pentru ca să împiedic ultimele 
ezitări ale regelui, i-am scris o scrisoare, care s-a publicat ulterior, prin 
care i-am cerut ferm abdicarea și i-am reamintii, făcând apel la 
sentimentele lui de român, consecinţele grave ce ar putea să decurgă, 
pentru neam şi pentru dinastie, din faptul neabdicării la timp. 

La ora 6 dimineața, în ziua de 6 septembrie Col. Urdăreanu m-a 
chemat la palat şi mi-a încredințat scrisoarea de abdicare. La ora 8 
voievodul Mihai a depus jurământul de rege. La ora 9 Piața Palatului era 
plină de lume, care, luând cunoştinţă de situațiune, s-a calmat. 

Două zile mai târziu, regele părăsea țara cu un tren special, însoţit de 
d-na Lupescu și dl. Urdăreanu. 

După punerea la punct a acestui fapt, am început din nou consultările 
pentru formarea guvernului de uniune naţională. În dimineaţa zilei de 6 
septembrie sosea la Bucureşti şi d-l Horia Sima, pe care d-l Mihai 
Antonescu și Roşianu, trimişi de mine din seara de 5, îl găsiră la Braşov 
dechizat în cioban. Oamenii politici cărora le-am spus, atât direct cât și prin 
d-nul Mihai Antonescu, care prin Gh. Brătianu avea legături continue cu 
Dinu Brătianu, că, de fapt, rolul meu s-a terminat și că ar trebui ca D-lor 
să se înțeleagă și să ia conducerea ţării. 

Nu am cerut concursul şi nu am spus aceasta d-lor A. C. Cuza și Horia 
Sima. D-nii Brătianu Dinu şi Maniu I. au refuzat să dea direct sprijin, însă 
mi-au promis că-mi dă concursul prin elemente de valoare, într-adevăr d-l 
Dinu Brătianu a autorizat pe Gh. Brătianu să intre în guvern și mi-a 
recomandat 4 sau 5 persoane, pe care le-am și folosit pentru economia 
națională, finanțe, Banca Naţională etc. D-l Maniu mi-a pus la dispoziție pe d- 
nii Mihail Popovici și Aurel Dobrescu, pe care i-am refuzat net. D-l Horia 
Sima mi-a cerut să formez un guvern numai de legionari, afirmând că 
partidele politice nu mai reprezintă nimic în țară. Nefiind de acord, am 
refuzat. Constatând dificultăţile de a forma guvernul, am avut intenția să 
depun din nou mandatul, lăsând partidelor politice și legionarilor 
răspunderea şi consecinţele ei. În urma unor mari presiuni făcute asupra mea 
de foarte multe persoane politice şi din afara partidelor, am încercat să 
stabilesc o armonie și de abia la 14 septembrie am reuşit, după certuri 
foarte mari cu Horia Sima şi cu Stoicănescu, să formez un guvern în care 
toate posturile de economie națională erau ocupate de elemente liberale, 
iar celelalte ministere cu importanță capitală pentru apărarea ţării şi 
liniştea ei, erau încredințate unor oameni din afara partidelor. Legionarii au 

obținut ministerul Sănătăţii, Asigurările sociale și românizarea, care s-a 


înființat după cererea lor şi doi subsecretari de stat: unul la Finanţe și celălalt 
la Agricultură. Le-am mai dat, de asemenea, ministerul Educaţiei Naţionale. 

În ceea ce priveşte ministerul de Interne, pentru care au fost mari şi 
violente discuțiuni, am făcut un compromis numind pe g-ral Petrovicescu (din 
rezervă), care era un legionar convins, dar şi un mare devotat al meu de 
30 ani. Este persoana care mi-a dat cea mai mare deceptie, pentru că, în 
loc să meargă, pe timpul guvernării regimului legionar pe linia mea, a mers 
pe linia Horia Sima, afirmând tot timpul contrariul, în acelaşi timp, pe baza 
marilor presiuni făcute asupra mea, atât prin d-nul H. Sima, cât și prin 
mari demonstraţii în capitală şi în provincie, am fost nevoit să supun 
regelui un decret constituțional prin care instituiam regimul legionar. Cu 
mari greutăți am obţinut de la d-l H. Sima să se mulțumească cu comanda 
legiunii, cu postul de vice-preşedinte, recunoscându-mă ca şef al regimului 
legionar. Mi-am dat seama de la început că această dualitate - și am afirmat- 
o de atunci -va duce la catastrofă, dacă unul din noi doi va fi de rea 
credință. Catastrofa a venit, s-a lichidat prin rebeliunea din ianuarie 
1941. Istoria va decide cine a fost de rea credință. Bineînţeles, până la 
această rebeliune, s-au întâmplat o serie de fapte grave și foarte grave, 
care au determinat: intervenția foarte justificată a şefilor celor 2 partide 
istorice, un schimb de scrisori cu d-l H. Sima, o serie de declaraţii publice 
făcute de mine şi de atitudini luate în Consiliul de Miniştri şi multe rezoluții 
scrise prin care înfieram toate actele neregulate care se comiteau şi ceream 
intrarea în ordine. Toate aceste fapte se vor explica la timpul lor. La strigătele 
de alarmă date de d-l. Brătianu şi Maniu, le-am răspuns oferindu-le 
conducerea statului, pe baza faptului că, având organizațiuni politice, erau 
mai în măsură să reziste curentului legionar, care făcea ravagii în toată tara, 
eu stându-le la dispoziţie cu armata. Scris şi verbal, partidele politice, ca de 
obicei, s-au derobat”. 

Înainte de a trece la analiza altor probe cu referire la luarea 
conducerii statului și la guvernarea Mareşalului Ion Antonescu, nu pot 
să nu constat sinceritatea deplină a acestei declaraţii, curajul 
răspunderii care l-a caracterizat din primii ani de activitate, precum şi 
capacitatea deosebită de analiză și sinteză de care a fost capabil şi în 
acele momente nespus de grele ale vieții sale. 

Dar, întrucât această declaraţie a fost dată în calitate de inculpat, iar 
oamenii de rea credință ar putea să o considere dată pro-cauza, este 
necesar să vedem cum a înțeles Mareşalul să guverneze şi cum a privit el 
prezența legionarilor în guvernul său, încă în perioada în care nu se 
gândea decât la răspunderea ce îi revenea în fața neamului românesc şi 
a istoriei sale. 

La scurt timp după formarea guvernului, respectiv la 21 septembrie 
1940, în şedinţa Consiliului de Cabinet, a declarat: 

„Dvs. ştiţi care este politica generală a statului, ştiţi liniile diriguitoare 


și aveţi posibilitatea să vă luaţi toată inițiativa în această privință, însă pe 
liniile mari diriguitoare ale politicii de stat. Acum trebuie să pun la punct 
o chestiune cu dl. Sima. Aţi văzut, noi am transformat statul într-un stat 
național legionar. Eu sunt şeful regimului legionar, iar dl. Horia Sima este 
comandantul mişcării legionare. Cu dl. Sima suntem înţeleşi că toată 
partea politică o face mişcarea, în guvernare însă, partidul nu se amestecă 
decât dl. Horia Sima prin raporturile directe pe care le are d-sa şi împreună 
căutăm să dirijăm statul în direcțiunea cutare sau cutare, cădem sau nu 
de acord, până acum am căzut de acord în toate problemele și cu siguranță 
că tot aşa se va întâmpla şi de aici înainte. 

Aşa încât, acestea sunt raporturile noastre. Aţi văzut că deja a apărut 
comunicatul privitor pe cei ce se prezintă sub formă de legionar, etc. Va să 
zică dvs. nu puteți să suferiţi în nici un fel și de la nimeni opresiunea şi 
injoncțiunea partidului, nici de sus, nici de jos, în conducerea 
departamentului dus. sunteți responsabili şi nu puteţi să spuneți că a venit 
cutare şi v-a sugerat cutare lucru. Sugestiunile se fac de dl. Sima și noi îl 
acceptăm cu toții sau nu. Deci, nu au voie legionarii să intre oricând în 
minister, cum s-a întâmplat la început. A fost o perioadă romantică, 
explicabilă, un tineret comprimat până la refuz şi când i s-a dat drumul a 
sărit în sus și i-a pocnit pe mulţi. Acum însă, să intrăm în ordine și legalitate 
« 

Comparând cele două declaraţii, una în calitate de inculpat, iar alta 
în calitate de conducător al statului, nu putem să nu observăm deplina 
lor concordanţă, cu referire specială la atitudinea Mareşalului față de 
mişcarea legionară. Este evident că nu a simpatizat fascismul și 
agentura lui din România, dar a văzut în mişcarea legionară, care luase 
amploare, o forță reală, dar, dat fiind caracterul ei ocult, putea fi 
deosebit de periculoasă. În lipsa altor forțe politice reale de contrapondere, 
a preferat să scoată mişcarea legionară la lumină și să o dirijeze spre 
servirea scopurilor majore ale țării. Nu a reuşit acest lucru, dar această 
scoatere la lumina zilei i-a dat posibilitatea să o desființeze definitiv ca 
forță din viața politică a țării. 

Este interesant de văzut ce au declarat la proces personalitățile 
politice de frunte ale acelor vremuri, ținând seama şi de condiţiile 
tensionate în care s-a desfăşurat procesul și riscul la care se expunea orice 
persoană audiată în cazul în care făcea depoziţii în favoarea Mareşalului 
Ion Antonescu. Şi totuşi, cu toate aceste riscuri, nimeni nu a putut să 
nu confirme, chiar dacă uneori cu ezitări, declaraţiile Mareşalului. 

Constantin I. Brătianu, şef al Partidului Naţional Liberal, a declarat 
în fața Tribunalului Poporului: 

„Înainte de a forma guvernul din 6 septembrie 1940 şi înainte de 
abdicarea Regelui Carol, Mareşalul Antonescu a venit la mine pentru 
formarea unui guvern de uniune națională; am refuzat atâta vreme cât în 


fruntea statului se afla Regele Carol. După ce a format guvernul, m-a 
surprins că nu a venit la mine să mă consulte şi atunci m-am dus eu la 
Preşedenţie, unde m-am dus împreună cu dl. Gh. Brătianu şi am spus cu 
acea ocazie condiţiunile în care se află statul, înțelegând să-i dau concursul, 
aprobându-i colaborarea persoanelor liberale şi, în general, orice persoană cu 
care ar avea relațiuni şi legături economice *. 

„În septembrie 1940 recomandam ca guvernul să fie constituit de 
Mareşalul Antonescu, ca omul cel mai indicat și aceasta a determinat 
aprobarea ca Leon şi Creieanu să intre în guvern. Mai precis am fost de 
acord ca prietenii comuni ai noştri, Mihai Antonescu și Alex. Ottulescu să 
intre în guvern. 

Am dat acordul ca şef politic al d-lui Gh. Brătianu ca să intre şi să 
participe în guvern ca vice-preşedinte, dar din moment ce a fost numit 
Horia Sima, nu a mai intrat. 

După rebeliune nu am mai discutat problema guvernului, însă am 
fost fa acord şi eram de părere că singurul Mareşalul Antonescu poate 
continua guvernarea și la acel moment socoteam util un guvern militar, 
fiindcă eram în stare de revoluție *. 

Gheorghe Brătianu, în fața aceleiaşi instanțe de judecată a declarat, 
între altele: 

„Acuzatul Mihai Antonescu a făcut parte din cadrele partidului meu şi 
a fost amic personal şi politic. 

Între 6 şi 14 septembrie 1940 am dus tratative cu Mareşalul 
Antonescu, urmând a ocupa demnitatea de Ministru de Externe și vice- 
preşedinte, dar am renunțat deoarece elementul legionar devenise 
preponderent. 

Mi s-a propus a intra în guvern după rebeliunea din 1941, dar am 
refuzat, pentru că toate cercurile politice răspunzătoare din țară erau de 
acord că situațiunea reclama un guvern militar după 21 ianuarie 1941”. 

Din această depoziţie rezultă cu certitudine faptul că lui Gh. 
Brătianu i s-a propus să intre în guvern atât în momentul inițial al 
formării guvernului lon Antonescu, precum şi după rebeliunea legionară 
din ianuarie 1941, dar de fiecare dată a refuzat. Motivele care l-au 
determinat să refuze de fiecare dată sunt însă discutabile. Față de al 
doilea răspuns apare îndoielnic pretextul primului refuz, referitor la 
„preponderența elementului legionar”, mai ales că preponderența invocată 
nici nu era reală. Oricum, Mihai Antonescu, membru marcant al P.N.L. 
a făcut parte de la început din guvern, iar după ianuarie 1941 a devenit 
al doilea om, ca importanţă în guvern, prin numirea sa ca vicepreşedinte, 
menționând și portofoliul Afacerilor Externe. 

Iuliu Maniu, şeful Partidului Naţional Ţărănesc, audiat ca martor în 
fața instanței a declarat: 

„înainte de abdicarea Regelui Carol am avut o întrevedere cu acuzatul 


Ion Antonescu și ne-am hotărât ca nici unul dintre noi să nu primim nici o 
însărcinare din partea fostului Rege. De asemenea Dinu Brătianu, 
Gheorghe Brătianu şi cu Stelian Popescu. Cu ocazia acelei întrevederi am 
stabilit că, dacă Regele Carol va abdica, să participăm toți la guvern fără a 
preciza cine va fi prezident, d-l Mareşal Antonescu rezervându-şi Ministerul 
de Interne și cel de Război. 

înainte de a sosi eu la Bucureşti, Regele Carol l-a chemat în audiență 
pe Ion Antonescu căruia i-a oferit să formeze guvernul, ceea ce Ion 
Antonescu a refuzat, dat fiind înțelegerea noastră de a nu primi nici o 
însărcinare din partea Regelui Carol. În aceeaşi seară l-am întâlnit pe 
Mareşalul Antonescu care mi-a comunicat rezultatele audienței avute şi 
mi-a reconfirmat înțelegerea avută. 

În aceeaşi noapte a fost chemat din nou în audiență Mareşalul 
Antonescu. Ce s-a întâmplat însă în acea noapte eu nu ştiu. A doua zi am 
aflat că Ion Antonescu a primit însărcinarea de a forma guvernul cu 
condițiunea de a fi conducătorul statului și de a i se transmite unele din 
prerogativele regale. 

După constituirea guvernului Antonescu am avut o întrevedere în 
cadrul căreia mi-a cerut ca, în cazul când va alege persoane din cadrul 
P.N.Ţ., să fiu de acord să participe la guvernare. Am fost de acord, dar 
numai ca tehnicieni, nu colaboratori politici. În acest fel au fost numiți doi 
secretari generali: Dl. Gerota, imediat, şi, mai târziu, dl. Grigore Popescu, 
tehnician în materie comercială şi industrială la Ministerul 
Aprovizionării”. 

Pentru a demonstra tensiunea psihică în care s-a desfăşurat 
procesul Mareşalului Antonescu şi timorarea la care au fost supuse 
persoanele audiate, prin întrebări vădit acuzatoare la adresa martorilor, 
voi reda fragmente ale depoziției lui Iuliu Maniu, care reprezintă 
răspunsuri la întrebările tendențioase ale instanței, răspunsuri care vin 
în contradicție cu depoziția făcută în mod liber, până la faza întrebărilor. 

La întrebarea dacă a înțeles să sprijine guvernul Antonescu: 

„Nu am înțeles să sprijin Guvernul Antonescu, dar dat fiind că țara 
era în schimbare de regim şi că regele a fost gonit de pe tron, nu 
înțelegeam, ca orice român să fac greutăţi”. 

Este clar că și prin acest răspuns, Iuliu Maniu a confirmat sprijinul 
acordat guvernului Mareşalului, dar a considerat ca prudentă găsirea 
unei motivații de circumstanţă. Dar întrebările agresive au continuat, 
la fel și răspunsurile echivoce. 

„Ion Antonescu, neavând în spatele său o formaţiune politică, era 
natural ca echipa guvernamentală să şi-o formeze din alte formațiuni 
politice sau din oameni din afara partidelor şi am fost chiar surprins de 
ce d-sa, ale cărui idei fundamentale politice nu erau acelea ale 
legionarilor, s-a adresat totuşi legionarilor pentru a forma echipa 


guvernamentala și deci nu s-a adresat P.N.Ţ. sau P.N.L. pentru a-i da 
concurs. Câteva săptămâni înainte de constituirea guvernului din 6 
septembrie 1940, la întrevederea ce am avut-o la d-sa acasă, am constatat 
că era contra orientării politice internaționale alături de Germania şi deci 
era de acord cu noi şi nu cu legionarii. 

Din punct de vedere al scopului de a menţine ordinea în stat, programul 
lui Ion Antonescu și al nostru era în perfectă concordanță. 

Scopul Cartelului din 1937 cu legionarii a fost dublu; primul scop 
înlăturarea prin înfrângerea la alegeri a guvernului Tătărăscu, ceea ce am 
realizat. Al doilea scop, fiindcă eu în principiu sunt în contra oricărei 
acțiuni subversive și ascunse, a fost de a scoate la suprafață acele forțe 
legionare care lucrau în umbră pentru a le cunoaşte şi a le putea combate. 

Mareşalul Antonescu nu a avut intențiunea nici de a consacra Garda 
de Fier şi nici dorinți personale nu l-au împins la guvernare *. 

Trebuie să recunoaştem că, în ciuda condiţiilor vitrege în care a fost 
pus să facă declarații, Iuliu Maniu a avut tăria și curajul de a face referiri 
deosebit de pozitive la adresa Mareşalului Ion Antonescu, de natură să 
infirme acuzațiile ce i s-au adus. 

Deosebit de semnificative sunt consemnările făcute de Mihai 
Antonescu, în memoriul înaintat instanţei de judecată, după încheierea 
dezbaterilor judiciare, în care face o analiză completă şi obiectivă a 
evenimentelor care l-au adus în fruntea țării pe Mareşalul Ion 
Antonescu, și a perioadei care a urmat. Acest memoriu a fost scris în 
stare de detenţie, cu creionul, pe hârtie de proastă calitate, în condițiile 
timpului limitat acordat ca o favoare. Spun toate acestea pentru a se 
înțelege mai bine că, din punct de vedere al redactării, memoriul a avut 
de suferit, dar conţinutul lui este, după părerea mea, de o deosebită 
valoare istorică. De asemenea, mai doresc să se înțeleagă faptul că un 
înscris cu creionul, după 44 ani de la redactare, iar unele mici porțiuni 
nu au mai putut fi descifrate, este greu de lecturat. 

Am intenţionat inițial să redau pasaje din acest memoriu, pentru 
susținerea unor idei, dar am ajuns la concluzia că numai reproducerea 
lui integrală este de natură să nu-i altereze substanţa, iar pe de altă 
parte publicarea lui răspunde şi ultimei dorinți exprimată de Mihai 
Antonescu înainte de a fi executat, când a cerut, între altele: 

„ Cer, dacă e posibil, să se publice apărarea scrisă de mine și pusă la 
dosar, mă refer la ultimul memoriu depus de mine “. 

Până în prezent această ultimă dorinţă, ca şi celelalte, nu a fost 
adusă la îndeplinire, deoarece, prin publicarea memoriului respectiv, 
cititorii s-ar fi convins de nevinovăția Mareşalului Ion Antonescu și de 
condamnarea lui abuzivă. A sosit însă momentul ca cel puțin în ţara 
noastră să fie cunoscut adevărul cu privire la acest aşa zis proces judiciar. 
lată deci, care sunt motivele pentru care mă simt obligat să pun la 


dispoziția cititorului textul integral al memoriului, ultimul de altfel, 
redactat de Mihai Antonescu, care, pe lângă răspunderile politice pe 
care le-a avut, a fost, în primul rând, un eminent profesor universitar. 


Onorate Domnule Preşedinte, 

Am onoarea a vă depune odată cu aceasta notele de apărare ce 
înțeleg să fac în procesul supus dezbaterilor onor Tribunal Popular. 

Vă rog să binevoiţi a scuza forma în care prezint aceste note. 

Vă exprim mulțumiri pentru posibilitatea ce mi-ați dat ca să-mi fac 
această apărare în linişte. 

Primiţi vă rog încredințarea stimei mele. 

Mihai Antonescu 


Domnule Preşedinte, 

Onorat Tribunal, Domnilor Acuzatori Publici, 

Vă rog să-mi îngăduiţți a începe printr-o precizare: în cursul pledoariei 
sale Dl. Bălăceanu a pus problema morală a atitudinei foştilor 
colaboratori față de Mareşalul Antonescu. Indiferent de motivul care l-a 
determinat, eu sunt dator să stabilesc de la început poziția mea față de 
Mareşalul Antonescu. 

Deşi tânăr, eu am slujit Ţara şi pe Mareşal timp de 4 ani. Am 
conştiinţa că mi-am făcut datoria. 

Ştiu că i-am spus Mareşalului Antonescu tot ceea-ce socoteam că 
serveşte răspunderii noastre, mai ales în problemele sau măsurile care 
credeam că sunt legate de interesele permanente ale Țării. Şi aceasta într- 
o vreme când nu toți îşi făceau datoria de a-l informa. 

Am văzut de la început misiunea Mareşalului Antonescu ca o sarcină 
istorică într-un moment greu pentru România, atât din punct de vedere 
internațional, cât și intern. 

În mai multe ocaziuni, în cursul guvernării am spus public că 
misiunea Mareşalului Antonescu este „giratorul trecător al unui destin 
permanent”, nu „un regim politic”, ci o sinteză naţională în cel mai greu 
moment al istoriei noastre. 

Am afirmat, în sfârşit, în cursul anului 1943, dorind ca și pe plan 
internațional să poată fi înțeles acest lucru şi fără a ţine seama de orice 
nemulțumire germană, că politica externă este alegerea între două 
posibilități istorice, o hotărâre între două ipoteze de destin, pe când 
România nu avea decât una, voind cu alte cuvinte să fac să se ştie şi 
peste granițe că Regimul Mareşalului Antonescu este un regim care 
împlineşte misiunea trecătoare a epocii de război, că nu este în serviciul 
nimănui - nici al vreunei ţări streine, nici al vreunei ideologii, ci urmăreşte 
numai acest scop, de a scoate Tara din perioada de război. 

Misiunea aceasta istorică în epoca de război, am conştiinţa că a fost 


împlinită de Mareşal. Fiindcă istoria nu se scrie după sfârşitul unei opere, 
ci după substanța şi rezultatele ei efective. 

De aceea, nu mă voi opri asupra sfârşitului acestei misiuni, adică 23 
august 1944, întâi fiindcă el va fi judecat de istorie, în al doilea rând 
fiindcă, în dezbaterile acestui proces, s-a făcut lumină și Tara va putea să 
judece poziția morală a celora, după ce s-au ferit de răspundere, 
preocupate (sic) de poziția personală sau de partid-au fost cei dintâi și la 
23 august 1944 și în acest proces să se desolidarizeze. 

La capătul misiunii pe care Mareşalul Antonescu a îndeplinit-o azi, 
când se pune în fața judecății problema răspunderilor - despre care mă 
voi ocupa - eu am datoria să precizez că, dacă m-am găsit alături de 
Mareşal, în cursul ei, în împrejurările grele de atunci - eu azi sunt dator să 
răspund cel dintâi, după Mareşal, de ceea ce s-a făcut. 

Pentru actele săvârşite contra legilor războiului, sau pentru crimele ce 
se vor fi săvârşit pe teritoriul sovietic, eu pot să plătesc ca fost Ministru de 
Externe, dar consider, ca o expresie a conştiinţei mele pe care nimeni nu 
mă poate opri s-o mărturisesc, că am fost strein de săvârşirea lor. 
Mareşalul Antonescu însuşi a declarat că nu se poate solidariza cu crime 
şi cu jafuri. 

Cu această lămurire, cred că pot dezvolta apărarea. 

Procesul acesta nu este procesul Gărzii de Fier, aşa cum ar putea reieşi 
din actul de acuzare. 

Pe banca acuzării figurează Mareşalul Antonescu și alături de el câțiva 
foşti profesori, foşti generali, un agricultor și un industriaş. 

Acesta nu poate fi procesul Gărzii de Fier. De altfel însăşi prezența 
Mareşalului Antonescu aci, face ca procesul să aibă acest caracter. 

Ca om și ca militar, personalitatea Mareşalului Antonescu este 
cunoscută de toți. 

A face azi o evocare a însuşirilor lui este nefolositor, fiindcă eu am 
convingerea că Onor Tribunal ştie ce reprezintă Mareşalul Antonescu. 

Instituţiile şi carierele noastre nu au creiate multe figuri și personalități 
reprezentative care să reunească, în meritele și însuşirile lor, tot ceea ce a 
putut da mai bun, mai autentic spiritul românesc. 

Pentru Armată şi cariera ostăşească, Mareşalul Antonescu este o 
asemenea apariție reprezentativă. 

În 40 de ani de carieră el a reuşit, prin meritele sale, să se impună nu 
numai ca figura cea mai reprezentativă a Armatei, dar ca o rezervă a Ţării. 


Momentul politic 1940 

Actul de acuzare înfăţişează luarea puterii de către Mareşalul 
Antonescu, în septembrie 1940, drept opera unei acțiuni de trădare a 
poporului românesc, întreprinsă de către Garda de Fier, cu sprijinul 
Germaniei şi în folosul acesteia. 


Este, cred, cea mai aspră nedreptate care se putea face unui om, al 
cărui trecut, pus 40 de ani în serviciul Țării, nu putea în nici un caz să-şi 
împrumute numele şi prestigiul pentru a prăbuşi ceea ce slujise o viață 
întreagă. 

A despărți evenimentele cari au dus pe Mareşalul Antonescu la 
conducerea Țării de împrejurările interne și internaţionale de atunci, este 
nu a judeca și nu a face lumină. 

Îngăduiţi-mi să încerc a evoca aceste împrejurări. Fiindcă procesul 
Mareşalului Antonescu nu este judecarea unui om, ci este procesul unui 
moment politic. 

În 1940, Mareşalul Antonescu a luat guvernul după ce evenimentele 
internaționale schimbaseră profund aşezările Europene, iar Ţara noastră 
îşi prăbuşise toată structura politică, pe care în 70 de ani o întemeiase 
vechea democraţie românească. 

Actul de acuzare învinovățeşte pe Mareşalul Antonescu și regimul său 
de a fi înstrăinat România de la politica externă firească și 
corespunzătoare intereselor lui; de asemenea de a fi prăbuşit instituțiile și 
ordinea democratică. 

Această învinovăţire nu ține seama de realitățile istorice. 

În septembrie 1940 întregul sistem european era prăbuşit. Sud-Estul 
Europei, care constituia cheia de rezistenţă a sistemului european fusese 
prăbuşit la Gotesberg. 

Anglia şi Franța n-au sprijinit efectiv securitatea sud-estului, iar lipsa 
unui sistem de securitate a răsăritului a făcut ca Mica Antantă - 
Cehoslovacia, Iugoslavia și apoi şi România, în urmă - să se găsească fără 
sprijin, neexistând un sistem de legătură cu centrul și cu U.R.S.S.. 

În lipsa înţelegerii pentru crearea unui sistem European care să poată 
stăvili tendințele de război şi dominația Axei - Germania a câştigat la 
Gotesberg, opoziţie de dominație a Sud-Estului. 

Astfel, libertatea şi puterea de rezistență a Sud-Estului au ajuns să 
fie dominate pe rând de Germania, prin violență sau presiune. 

România s-a găsit în 1939/40 supusă acestei influenţe, căreia 
regimul nostru politic de atunci i-a cedat, stabilind legături cu Germania. 

Regele Carol al-Il-a stabilit primele legături cu Germania, prin acte 
consecutive: 

a) Repudierea garantiilor anglo-franceze. 

b)primirea garanţiei germane, făcută în iulie 1940 sub guvernul 
Argetoianu. 

c) declararea  adeziunii României la Axă, făcută tot atunci 
deguvernul Argetoianu. 

d) Convenţia  Woltrat-Bujoi, care da Germaniei prioritate asupra 
petrolului românesc. 

e) invitarea misiunii militare germane în România, făcută 


deguvernul Gigurtu în august 1940. 

Este limpede că aceste acte au schimbat total bazele politicii noastre 
externe şi că, în vara anului 1940, prin voința regimurilor Regelui Carol II, 
România a fost nu numai aşezată alături de Axă, dar legată economiceşte 
de Germania, şi în parte militar, convenția petrolului şi invitarea misiunii 
militare germane în România, constituind elementele acestei colaborări. 

La aceasta trebuie să adăugăm că tot atunci, dictatul de la Viena 
acceptat tot de regimul Regelui Carol II a modificat granițele României 
şi a făcut să depindă securitatea sa de sistemul german. 

Politica alăturea de Germania a fost întărită prin încă 3 factori: 

a) prăbuşirea ultimelor elemente ale democrației; 

b) înlocuirea lor printr-un regim personal al Regelui Carol II; 

c) slăbirea succesivă prin ele înşile a partidelor politice; desființarea 
regimului Constituţional; creiarea Frontului Renaşterii Naţionale și a 
Partidului Naționalist chiar cu concursul principalelor personalități 
din partidele acestea, au fost actele de înlăturare a ultimelor 
elemente ale democrației româneşti. 

Chemarea Gărzii de Fier la guvern, consacrarea ca partid de 
guvernământ, în ultimul guvern al Frontului Renaşterii Naţionale, aceasta 
a constituit înlocuirea vechei democraţii printr-un regim personal al 
Regelui Carol II. 

Prin aceasta regele Carol II a adăogat legăturilor internaţionale cu 
Germania o bază de ordine internă pentru că Garda de Fier era angajată 
la o politică de totală supunere față de Germania. 

Astfel, regimul regelui Carol II pe de o parte a legat România de 
Germania şi Axă, iar pe de altă parte a deschis drumul germanilor în 
Balcani, lucru la care a contribuit şi Ungaria, care, prin actul de la Viena 
a asigurat dominaţia politică şi militară a germanilor în întreaga regiune, 
odată cu stăpânirea Carpaţilor, contra U.R.S.S.. 

Aceasta era situația internaţională şi internă la începutul lui septembrie 
1940. 

Tot ce a urmat sub regimul Mareşalului Antonescu nu a fost decât 
urmarea de neevitat a împrejurărilor anterioare. 

Pe plan internațional România nu se mai putea sustrage 
angajamentelor sale cu atât mai mult cu cât se negociase sub regimul 
Regelui Carol II o alianță politică generală cu Germania şi se începuse 
discuţia chiar în vederea aderării la Pactul Tripartit. 

Pe plan intern, Mareşalul Antonescu, aşa cum a rezultat din chiar 
dezbaterile acestui proces, a încercat să se reazime pe o formulă de Uniune 
Naţională fără a izbuti. 

Şefii vechilor partide, cum au declarat-o aci, refuzau orice concurs 
Regelui Carol I. 

Mareşalul Antonescu se găsea în faţa acestei situații. 


Partidele politice erau desorganizate; Garda de Fier, după ce fusese 
folosită de Regele Carol II ca să slăbească partidele politice se găsea, în 
septembrie 1940, singura forță politică ieşită în stradă, care aspira la 
obținerea întreagă a puterii. 

În această situaţie internă şi internaţională Mareşalul Antonescu a 
apărut ca o soluţie de apărare, care se impunea momentului politic. 

Regele Carol II a făcut apel la el însărcinându-l să constituie guvernul 
sperând să se salveze el însuşi și că va putea realiza, acordându-i depline 
puteri, o formulă de guvernare. 

Şefii partidelor politice consultați de Mareşalul Antonescu, aşa cum a 
rezultat din însăşi dezbaterile acestui proces şi din declaraţiile D-lor Iuliu 
Maniu şi Gh. Brătianu, au refuzat concursul lor Regelui Carol II. 

Regele Carol II, în fața acestei situații, i-a recomandat el însuşi în seara 
de 6 septembrie constituirea unui guvern cu concursul legionarilor. 

În aceste împrejurări, cum rezultă din însuşi (sic) dezbaterile acestui 
proces, Mareşalul Antonescu a constituit un guvern cu concursul Gărzii de 
Fier, al elementelor ce i-au fost date de partide, - aşa cum de asemenea a 
rezultat din dezbaterile acestui proces și cu elemente militare şi - unii 
tehnicieni. 

Între 7-14 septembrie, Mareşalul Antonescu săvârşeşte o seamă de 
reforme - Legea pentru cercetarea averilor foştilor demnitari; cercetarea 
contractelor neregulate ale statului; legea pentru revizuirea Consiliilor de 
Administraţie a Societăților, şi alte reforme cu caracter general aşteptate 
de Țară şi cari reprezentau o satisfacție fiind dorite de toți. 

Garda de Fier a fost la 14 septembrie pusă în fața acestor înfăptuiri, 
cari au asigurat Mareşalului A. din primul moment al guvernării 
încrederea. 

Între septembrie 1940 şi ianuarie 1941, Mareşalul Antonescu a avut 
într-adevăr în guvernul său miniştri legionari aşa cum a explicat el însuşi 
aci, arătând şi motivele pentru care nu putea atunci să facă altfel. 

În ianuarie 1941, după rebeliune, a înlăturat de la guvern şi a luat 
măsuri represive în contra legionarilor cu sprijinul armatei. 

Astfel, a fost desființată încercarea ce făcuseră legionarii de a 
introduce în România fascismul. 

Onoratul Dl. Acuzator Public Stoican a acuzat regimul M.A. de 
hitlerism şi că ar fi fost în serviciul fascismului. 

M.A. și regimul său nu a slujit fascismul. 

El a primit puterea de la Rege neavând nici o organizaţie politică 
proprie. 

Tradiţia de a se recurge la generali pentru constituirea de guverne 
în împrejurări grele este veche şi a fost şi în Tara noastră folosită de mai 
multe ori. 

Şi DL. Iuliu Maniu a afirmat aci că M.A. a fost dictator. 


Întâi, nu poate fi dictator cel care este numit şef de guvern de însuşi 
regele și care este investit legal cu depline puteri prin chiar decretul de 
numire. 

În al doilea rând, dacă era dictator, pentru ce Dl. Iuliu Maniu i-a dat 
concursul prin desemnarea unor colaboratori în guvernul Mareşalului. 

Am considerat de datoria mea să lămuresc acest lucru, fiindcă altfel, 
afirmaţia D-lui Maniu, făcută aci, ar putea să reprezinte o gravă acuză 
adusă Mareşalului Antonescu. 

Mareşalul Antonescu reprezintă un regim de autoritate, ci nu de 
dictatură. 

Misiunea lui? 

Am arătat încă de la începutul acestei apărări că misiunea M.A. este o 
misiune istorică, într-o perioadă de război împlinind sarcina de a apăra 
interesele naţionale în această fază tranzitoriu grea, pe care o reprezintă 
epoca 1940-1944. 

El n-avea nevoie de o consultare populară pentru a se numi formal 
democratic și nici nu era în interesul țării să recurgă atunci la alegeri, cari, 
în septembrie 1940, ar fi putut, cu Garda de Fier la guvern, să dea un 
parlament cu o numeroasă reprezentare legionară, întărind astfel Garda 
de Fier. 

De altfel, ceea ce caracterizează regimurile asemănătoare aceluia al 
Mareşalului A., este că fiind misiuni trecătoare între regimuri stabile - ele 
n-au nevoie de consultări populare obişnuite, sarcina lor fiind numai de a 
apăra și menţine forțele naţiunii în ceasuri grele, ci nu de a reforma, de a 
schimba, de a întemeia instituții noi. 

Acesta este și motivul pentru care M.A. a recurs la consultarea 
populară prin plebiscite pentru a-şi ratifica misiunea. 

Aceste plebiscite au servit şi pentru a-şi întări poziția sa chiar faţă de 
Germani, cari stăruiau în aducerea legionarilor la putere din nou. 

Oricum plebiscitele au ratificat poziția M.A. şi misiunea lui. 

Cari erau posibilităţile Mareşalului Antonescu pentru a-şi îndeplini 
această misiune. 

Pe plan internaţional şi intern Europa de Sud-Est şi România însăşi 
intraseră în faza de război. România se găsea sub presiunea Germaniei 
şi nu i se putea sustrage total. 

Mareşalul Antonescu n-a avut posibilitatea, în acel moment, de a 
sustrage Tara de la angajamentele anterioare și presiunea Germană, 
fiindcă evenimentele s-au desfăşurat cu o repeziciune care ne-a depăşit. 

Pe plan intern nu dispunea de forțele necesare unei asemenea acțiuni 
de rezistență a maselor, fiindcă şefii de partide, cum au declarat-o chiar în 
cursul acestor desbateri - au refuzat să-şi ia răspunderea, fie direct, fie 
sprijinind pe faţă pe Mareşal. Mai mult chiar, dându-i un concurs tacit şi o 
colaborare de guvern prin membrii desemnați sau autorizați să ia parte 


la conducere, domniile lor l-au întărit şi confirmat în convingerea și 
hotărârea că nu avea de făcut decât ceea ce a săvârşit în împrejurările de 
atunci. 

Pe plan internațional de asemenea cum am spus nu se putea schimba 
situațiunea creiată de angajamentele internaţionale luate faţă de Germania 
de fostul Rege Carol II şi de consecințele lor, fiindcă România nu putea 
atunci să se reazeme pentru a rezista Germaniei decât pe Uniunea 
Sovietică. Guvernul Regelui Carol II ca și o lungă atitudine politică făcuse 
ca între U.R.S.S. şi România să existe o stare de răceală. 

Totuşi s-a făcut şi această încercare. 

La sfârşitul lui noiembrie 1940, ca urmare a unei convorbiri între 
ministru Vischinski şi d. Gafencu ministrul nostru la Moscova, am dat 
instrucția ministrului nostru să arate că România a dorit, doreşte și va 
dori să aibă cele mai bune relații cu Uniunea Sovietică, fiind gata a începe 
chiar discuțiuni. 

Venirea misiunii militare germane în România, apoi trecerea trupelor 
germane spre Balcani și dislocarea unor unități germane în zona petroliferă 
şi în Moldova -fapte şi împrejurări de care mă voi ocupa imediat și la cari 
de asemenea Mareşalul Antonescu nu a putut opune rezistență, cum voi 
explica, cred că au fost de natură ca încercarea de apropiere față de 
U.R.S.S., ce am făcut eu însumi atunci, să nu poată fi realizată, pozițiile 
câştigate de Germani în România fiind de natură să ne lipsească de 
libertatea de acțiune, cari ar fi făcut înțelegerea practicabilă, U.R.S.S., în 
asemenea împrejurări, nu putea să dea ajutor României. 

Mareşalul Antonescu nu putea în împrejurările de atunci decât să facă 
toate sforțările pentru a rezista cererilor germane, fie de ordin politic fie 
economice. 

Astfel, când germanii au cerut să reconstituie o „Legiune a Mareşalului“ 
tot cu concursul legionarilor şi mai târziu un Partid Naţional Socialist, nu a 
primit. 

De asemenea, cum voi arăta, a pus toate rezistențele la cererile 
economice germane, neexecutând nici angajamentele ce fuseseră anterior 
luate de guvernul Gigurtu. 

Fără partid, cu o administraţie improvizată, Mareşalul Antonescu a 
făcut totul pentru a combate întâi şi a vindeca apoi starea bolnăvicioasă 
pe care legionarii încercaseră să o aducă în viața publică, restabilind 
ordinea și sprijinul elementelor sănătoase ale Țării, astfel că muncitorii au 
putut să-şi continue activitatea fructuoasă, să-şi facă datoria, iar ordinea 
economică să se dezvolte aproape normal. 

A găsit țara fără nici un program economic, fără o statistică a 
materiilor prime, a rezervelor, a naturii capitalurilor și poziția lor în 
producție; cu o organizare bancară şi de credit lipsită de orice control 
sănătos al statului, într-un cuvânt economia Țării lipsită și de orice plan 


director şi de o organizaţie de control şi îndrumare, administrația noastră 
fără. inițiativă, neputând împlini rolul ce revine statului, mai ales în 
împrejurările de război. 

Procurarea materiilor prime necesare producției organizarea 
transporturilor, stabilizarea prețurilor, evitarea inflației, asigurarea 
creditelor - au constituit atunci măsurile luate de guvernul său pentru a 
evita prăbuşirea economică în perioada imediat următoare rebeliunii, când 
încrederea și siguranța muncii şi a producţiei fuseseră zdruncinate. 

Consolidarea acestor măsuri în 1942 a făcut ca ordinea noastră 
economică să poată asigura Ţării, deşi într-o perioadă de război, o stare 
pe care în aceeaşi perioadă, n-au avut-o alte tări europene. 

Prin aceasta, Mareşalul Antonescu. şi-a împlinit cea dintâi sarcină ce a 
revenit misiunii sale: a) în perioada de criză legionară a combătut și 
înlăturat aceste primejdii pentru Țară; b) în perioada următoare a consolidat 
ordinea internă, asigurând nu numai liniştea drepturilor, dar şi ordinea 
economică. 


Colaborarea militară cu Germania 

a) venirea misiunii militare în România și trecerea trupelor germane în 
Balcani; 

b) intrarea în război a României; 

c) regimul ocupației teritoriilor sovietice. 

Actul de acuzare consideră drept un act grav faptul că sub regimul 
Mareşalului Antonescu a fost adusă misiunea militară în România. 

Am arătat împrejurările din vara anului 1940 când guvernul Gigurtu 
a invitat misiunea militară în România. 

În situaţia internaţională de atunci, pe care am amintit-o, astfel că nu mai 
revin aci, Mareşalul Antonescu nu se putea opune la venirea acestei misiuni. 
Ceea ce a putut face a fost să reglementeze condiţiile funcţionării sale și 
acesta a fost scopul convenției Tătărăscu-Tempelhirsch, de care s-a vorbit 
în acest proces. 

Este deci un act consecutiv politicei anterioare și al poziţiei ce 
câştigase Germania în 1940, consecința garanţiei germane, a alăturării 
României la Axă și a actului de la Viena, ci nu o inițiativă liberă a 
Mareşalului Antonescu sau o măsură cu caracter politic luată de Mareşal. 

Cred că este nedrept ca să se atribuie Mareşalului Antonescu pentru 
acest act, pe care nu-l putea împiedica, voința de a aservi Tara Germaniei 
şi cu atât mai puțin de a o trăda. 

Actul de acuzare consideră ca o gravă vină a Mareşalului Antonescu 
faptul de a fi admis trecerea trupelor germane pe teritoriul nostru spre 
Balcani. 

Pentru a vedea dacă este întemeiată această acuzare, cred, că este 
potrivit pe de o parte să examinăm condiţiunile în care s-a produs; de alta 


să dovedim că Mareşalul nu se putea opune la acest act. 

În ianuarie, 1941, Hitler a invitat pe Mareșalul Antonescu la 
Bergtesgaden. Invitaţia s-a produs cu câteva zile numai, înainte de 
rebeliune. 

Legionarii începuseră o acțiune de propagandă și agitație, în întreaga 
Tară, pregătitoare rebeliunii. 

Aceasta pe plan intern. Pe plan internațional, situația era aceasta: 

Prin actul de la Viena, Germania săvârşise, în realitate, primul pas 
pentru viitorul război în Balcani. Prin coridorul secuiesc dat Ungariei îşi 
asigura atât linia strategică a Carpaților împotriva unei intervenții militare 
din partea U.R.S.S., cât şi inferioritatea strategică a României odată cu 
siguranța asupra petrolului românesc, adică o punte de dominație asupra 
României. 

Venirea misiunii militare în România constituise al doilea pas care 
trebuie legat de actul de la Viena şi de garanția germană - toate primite de 
fostul Rege Carol II și anterioare venirii la guvern a Mareşalului Antonescu. 

În noiembrie 1940 se semnase la Berlin adeziunea României la Pactul 
Tripartit. 

Cred că este folositor să amintesc şi în această privință că guvernele 
Regelui Carol II discutaseră cu Germania, tot în vara anului 1940, un 
tratat politic general pe lângă garanția primită. 

Adeziunea României la Pactul Tripartit nu era decât consecința de o 
parte a situației ce se creiase pe plan internațional în raporturile germano- 
române prin aceste negocieri, ca şi a angajamentelor luate atunci 
(alăturarea la Axă prin declarație publică), de alta stăruințele legionarilor 
care, aflându-se în guvern și având Ministerul de Externe, Sturza (legionar), 
voiau să se realizeze neîntârziat această adeziune. 

În ianuarie 1941, invitat la Bergstengaden, Hitler cere Mareşalului 
Antonescu să-şi dea consimțământul la trecerea trupelor germane spre 
Balcani, spunând că Ungaria şi-a dat consimțământul la aceasta și trupele 
germane s-ar găsi la granița Ungariei. 

În această situaţie internă și internaţională, Mareşalul Antonescu nu 
se putea opune, cu atât mai mult cu cât izbucnirea rebeliunii, a doua zi 
după întoarcerea Mareşalului, făcea imposibilă orice rezistenţă, țara fiind 
în plină dezordine legionară. 

Trecerea trupelor germane pe teritoriul român nu poate apare astfel 
ca un act de inițiativă românească sau de liberă consimţire a Mareşalului 
Antonescu, cu atât mai puţin ca un act deliberativ contra aliaților noştri din 
Balcani. 

Ca dovadă a acestei poziții a Mareşalului Antonescu și a guvernului 
său este că atunci când, puțin mai târziu, ministrul Italiei la Bucureşti a 
venit să ceară intrarea României în război alături de Axă împotriva 
Iugoslaviei, Mareşalul Antonescu i-a răspuns că acest act ar fi interpretat 


de U.R.S.S. ca un act de provocațiune, după ce luase cunoştinţă de 
răspunsul ce-i dădusem că România nu poate să lupte în contra acelora 
lângă cari a luptat în războiul trecut și lângă cari a stat 20 de ani ca aliată. 

În primăvara anului 1941, guvernul german a făcut o serie de 
comunicări cu tendința de a prezenta intenţiile U.R.S.S. privitoare la 
România ca rău voitoare. De asemenea, prin informaţii militare 
tendențioase urmăreau să creeze impresia că U.R.S.S. ar amenința 
România, urmând să pregătească condiţiile morale pentru campania în 
contra U.R.S.S.. 

Sub pretextul dezvoltării misiunii militare în România, germanii au 
adus, cu prilejul trecerii trupelor spre Balcani, unităţi pe cari le-au aşezat 
în Moldova la granița U.R.S.S.. 

Actul de acuzare vorbeşte de pregătirea războiului în contra U.R.S.S. 
încă din ianuarie 1941 şi chiar din noiembrie 1940. 

Acest lucru nu corespunde realității. Am amintit care a fost răspunsul 
dat de Mareşalul Antonescu cu prilejul cererii formulate de ministrul 
Italiei, atunci când acesta a venit să solicite cooperarea României la 
acțiunea în Balcani. Dacă în martie 1941 Mareşalul Antonescu considera 
că intrarea în război în contra Iugoslaviei este de natură să constituie o 
provocare a U.R.S.S., sau să fie interpretată ca atare de U.R.S.S., aceasta 
însemnează că în nici un caz și cu atât mai mult Mareşalul Antonescu nu 
a pregătit atacarea Uniunii Sovietice fie şi la această dată. 

În mai 1941, Hitler a invitat pe Mareşalul Antonescu pentru a-i 
anunța că va face război U.R.S.S.. 

Mareşalul Antonescu în fața acestei situații, a trupelor germane 
aflătoare în România, a faptului că România avea graniță vecină cu 
U.R.S.S., ştiind că, prin începerea războiului, se deschidea inevitabil 
problema Basarabiei și a Bucovinei, - trebuia să-şi dea asentimentul. 

Nici nu ar fi putut să n-o facă, pentru că, dacă ar fi refuzat, germanii 
ar fi readus pe Horia Sima şi regimul legionar. 

Între a participa la război fără a se depărta de scopurile naţionale 
și între a lăsa ca germanii şi legionarii să târască țara într-un război total - 
care să pună în serviciul Germaniei toate forțele și rezervele României - 
Mareşalul Antonescu a preferat întâia soluţie. 

Aceasta explică pentru ce România a participat la acțiunea în contra 
U.R.S.S.. 

Mareşalul Antonescu și noi toți n-am înțeles niciodată altfel sensul 
războiului nostru. 

Angajat în această luptă, Mareşalul Antonescu n-a mai putut decât 
să limiteze efectivele și contribuţiile cerute de germani. 

De asemenea, a trebuit, în intenția de a reduce numărul forțelor 
româneşti, să prefere ocuparea de către armata noastră a teritoriului 
sovietic, în loc să dea trupe care să lupte. 


Germanii ceruseră ocuparea de forțele române și administrarea 
teritoriului sovietic până la Nipru, ceea ce Mareşalul Antonescu nu a admis. 

Dezbaterile acestui proces au arătat că Onor Tribunal poate să judece 
dacă Mareşalul Antonescu a fost singurul care a crezut că România trebuia 
sau nu să ia parte la acest război. 

S-a amintit în acest proces de scrisoarea pe care D-nii Dinu Brătianu 
şi Iuliu Maniu, au adresat-o Mareşalului Antonescu, scrisoare prin care 
ratificau intrarea în război a României - de care au avut cunoştinţă înainte 
de începerea lui, spunând în propriii termeni: „ Tara a înțeles că luptăm 
pentru Basarabia și Bucovina “, iar în declarația sa d-l Iuliu Maniu a spus 
că bine a făcut Mareşalul Antonescu făcând acest lucru. 

Onor Tribunal poate să judece dacă este drept și potrivit ca Mareşalul 
Antonescu și regimul său să poarte singur răspunderea acestui act, 
asupra căruia chiar înaintea acestui Onor Tribunal, dl. Iuliu Maniu a 
declarat că bine a făcut Mareşalul Antonescu. 

A discutat, azi dacă s-a făcut bine sau rău, refuzând Germaniei orice 
fel de participare de trupe româneşti, fără a ține seama de condiţiile ce ar 
fi putut suferi România din partea lui Hitler, cred că nu este drept. 

În fața nenorocirii care prin război a lovit atâtea familii trebuie să le 
cerem iertare pentru suferinţele lor. 

Regimul ocupației teritoriilor sovietice de Armata noastră a fost fixat 
de Mareşalul Antonescu, care a dat dispoziţii să se respecte instituțiile 
locale, dreptul de muncă şi libertatea de a munci a populației. 

Nici o dispoziţie nu a fost contrar regulilor războiului. 

S-a lăsat organizarea colhozurilor și a sovhozurilor în starea 
anterioară ocupației. S-au refăcut fabrici și s-au asigurat astfel 
posibilitatea de muncă ale muncitorilor sovietici. 

Dacă se vor fi săvârşit unele greşeli ale administraţiei, acestea sunt 
inerente împrejurărilor în care a fost înființată, adică în vreme de război şi 
cu un aparat administrativ foarte redus. 

Actul de acuzare arată că în teritoriul ocupat s-au săvârşit crime. 

Condiţiile acestei acuzații au fost explicate aci de fostul guvernator 
Alexianu. 

Onor Tribunal poate constata că aceste acte nu au fost săvârşite de 
trupele române, nici de organele administrației româneşti. 

Este ştiut că în prima perioadă a ocupației, germanii au pătruns în acest 
teritoriu prin formaţiile S.S. Acestea au săvârşit adevărate 

acte de teroare, în special în contra populației evreieşti. 

într-un singur caz autoritățile militare române au aplicat măsuri de 
represiune atunci când localul comandamentului din Odesa a fost distrus 
prin explozie; cu acest prilej au fost ucişi ofițeri şi elemente ale armatei 
instalate într-un imobil. 

Faţă de acest fapt grav s-au dat dispoziţii de pedepsire. 


Dacă în timpul administrării teritoriilor sovietice s-au putut săvârşi unele 
acte neregulate, aceasta nu a fost rezultatul unor măsuri de principiu, ci 
rătăcirea unor elemente cari nu au respectat dispoziţiile date. 

Pot să asigur că în nici un caz ele nu au constituit un sistem și nu au 
fost rezultatul unor instrucții legale. 

Dimpotrivă Mareşalul Antonescu a dat întotdeauna dispoziţii formale 
ca să fie respectate legile omeniei şi chiar libertatea cetățenilor sovietici de 
a-şi păstra convingerile politice. 

Totuşi, dacă s-au săvârşit acte în contra populaţiei, a bunurilor acesteia 
sau a celor publice, Mareşalul Antonescu și noi toți suntem datori să cerem 
populației sovietice să ierte şi să uite. 

De asemenea, trebuie să cerem populației evreieşti care a avut de suferit 
de pe urma condiţiilor evacuării în timpul iernii şi sub presiunea războiului - să 
înțeleagă că măsurile ce au fost luate, chiar dacă în înfăptuirea lor le-a adus 
suferințe şi jertfe, aceasta n-a fost în nici un caz din intenția Mareşalului 
Antonescu. 

Şi față de aceste populații, fată de familiile care au suferit pierderi 
nedrepte, Mareşalul Antonescu și noi toți suntem datori să exprimăm 
respectul pentru suferințele ce au îndurat. 

Colaborarea economică germano-română 

Actul de acuzare consideră ca o vină a regimului Mareşalului 
Antonescu colaborarea economică cu Germania, reafirmând că aceasta ar fi 
fost contrară intereselor poporului român şi, de asemenea, că s-ar fi dat o 
însemnată contribuţie de război Germaniei. 

În ceea ce priveşte colaborarea economică - germano-română din 
dezbaterile acestui proces s-a arătat că guvernul nu a săvârşit nici o 
injoncțiune asupra întreprinderilor. 

Mareşalul Antonescu a stabilit principiul că nici o infitrație sau 
câştigare de noi poziţii germane să nu fie făcută fără aprobarea 
guvernului. 

Mai mult chiar, s-au restabilit în multe ocazii şi s-au readus în 
patrimoniul românesc participatii care fuseseră obținute de germani. 

Colaborarea româno-germană de ordin guvernamental a urmărit 
întotdeauna să limiteze contribuțiile româneşti cu toate presiunile 
germane. 

La venirea Mareşalului Antonescu la guvern, am găsit, pe lângă 
convenția Voltrat, un drept de a obține integralitatea petrolului românesc. 
Totuşi se poate constata că, sub regimul Mareşalului Antonescu, 
exploatările de petrol nu au depăşit o productie de 5 600 000 tone, pe când 
în 1936producţia română era de 8 milioane tone. De asemenea, consumul 
intern de petrol a sporit de la 1 800 000 tone în 1940 la 2 200 000 tone, 

în ceea ce priveşte cerealele, la venirea la guvern a Mareşalului 
Antonescu se găseau în vigoare convențiile încheiate de guvernul Gigurtu- 


Manolescu, care obligau România să dea Germaniei 600 000 tone grâu şi 
600 000 tone porumb. 

Nu numai că nu au fost executate, dar aşa cum a arătat că rezultă din 
datele statistice chiar dl. procuror general, în 1941 s-au exportat 79 
vagoane cereale. 

Din dezbaterile acestui proces, depoziția d-lui Râmniceanu, ca și din 
bilanțul Băncii Naţionale, Onor Tribunal poate constata că, deşi într-o 
perioadă de război şi contrar sistemului german practicat în întreaga 
Europă - am reuşit să aducem în perioada 1941—43, din Germania, în 
acoperirea schimburilor şi plăţilor, nu numai mărfuri decontate, dar chiar 
6 vagoane aur, care au sporit zestrea metalică a Băncii Naţionale limitând 
astfel inflația. 

În ceea ce priveşte contribuţia de război, Onor Tribunal a putut vedea 
că Mareşalul Antonescu și noi toţi cei ce avem răspunderea am făcut totul 
pentru a o limita. 

Petrolul nu a fost dat printr-un regim de constrângere aplicat 
societăților, nici în privința extracţiilor, nici a producției, nici a vânzării, ci 
a fost cumpărat de pe piaţă de germani, direct de la societăți. 

Petrolul livrat Germaniei a intrat în balanța schimburilor şi a trebuit 
să fie acoperit de Germania cu mărfuri şi chiar cu aur. 

Am răspuns cu prilejul apărării verbale la acuzaţiunile ridicate de d. 
Procuror gen. Stoican că datele statistice ar arăta alte cifre decât cele 
prezentate de noi sau de martori. Nu voi relua aci toate capitolele 
schimburilor ce au fost citate. 

Rog Onor Tribunal să rețină numai că, dacă Germania a ridicat 
prețurile la articolele industriale importante și noi am ridicat prețurile - 
contrar obligaţiilor luate anterior, vagonul de grâu trecând de la 55 000 lei 
în 1940 la 200 000 lei în 1943. 


Chestiunea Rogifer 

Actul de acuzare citează totuşi ca un act de aservire economică a 
României; Contractul Rogifer. 

În 1941, sub presiunea şi în timpul rebeliunii legionare, o delegaţie a 
grupului Herman-Goring a cerut la Bucureşti în împrejurările tulburi de 
atunci, intervenția guvernului român pentru a se obține numeroase 
participații industriale și anume: 60%, apoi 50%, apoi 39% în 
întreprinderile Malaxa; 23-26% la intreprinderile Reşiţa, o importantă 
participaţie la Şantierele Navale, făcând presiuni că, dacă nu se intră în 
această colaborare, România nu poate să se aştepte să primească 
materiile prime necesare industriei noastre metalurgice și siderurgice. Nu 
am primit aceste cereri, dar n-am putut să ne sus-tragem de la orice 
colaborare fără a expune această industrie de a nu lucra, ştiut fiind că la 
acea dată întreaga piață a materiilor prime era sub controlul Germaniei. S- 


a făcut o societate de administrare şi exploatare Rogifer, în care Statul 
român a intrat cu 50% și grupul german cu 50%, la acţiunile de proprietate 
ale întreprinderilor Malaxa. Germanii nu şi-au respectat obligațiunile şi, 
împreună cu gen. Dobre, am făcut demersuri pentru rezilierea 
contractului, cum s-a arătat aci. Şi pentru că motivele de ordin tehnic ale 
realizării contractului, continuau să fie discutate între părți, am adresat 
fostului Mareşal Göring o scrisoare cerându-i rezilierea contractului, 
considerând aceasta - aşa cum o afirmă însăşi scrisoarea -ca o chestiune 
de răspundere personală, ceea ce am obținut, înlăturând astfel şi această 
pătrundere germană trecătoare în economia noastră. 

În împrejurările politice de atunci presiunea economică germană care 
ne silea la colaborare fără de care întreaga industrie metalurgică nu ar 
mai fi putut dispune de materii prime pentru a lucra - a fost suportată 
numai de intreprinderile Malaxa, care au suferit astfel o jertfă în folosul 
Țării. 


Legile rasiste 

Una din aceste greşeli, la care însă de asemenea nici Mareşalul 
Antonescu, nici România nu se putea sustrage - a fost că sub regimul său 
s-au făcut legi rasiste și antisemite. 

Consider însă că și această acuzare nu poate fi despărțită nu numai 
de împrejurările internaţionale, care au adus din nefericire atâtea victime 
în rândurile populației evreieşti din întreaga Europă, dar mai ales de 
împrejurările şi atmosfera creeată de unele mişcări şi partide antisemite în 
perioada 1933—40. De asemenea propaganda Cuzisto-legionară şi 
incitarea la ură, care constituia programul şi activitatea acestor 
organizații. 

Trebuie de asemenea amintit că statutul evreilor a precedat regimul 
Mareşalului Antonescu. 

Acţiunea antisemită legionară dezvoltată între sept. 1940 şiian. 1941, 
ale cărei excese Mareşalul Antonescu le-a reprimat-continuu propaganda 
sa și după 1941. 

în aceste împrejurări a intervenit legea de expropriere din 1941 a 
bunurilor evreieşti. 

Rog Onor Tribunal să țină seama că au fost treptat şi în fapt reduse în 
aplicarea lor precum şi greutățile întâmpinate de regimul Mareşalului 
Antonescu în reprimarea abuzurilor, confiscărilor de avere prin violență şi 
altor excese legionare, pentru a nu despărți judecarea capetelor de acuzare 
privitoare la legile rasiale de atmosfera şi împrejurările de atunci. 

Mareşalul Antonescu, eu însumi, am făcut tot ceea ce a fost posibil 
pentru ca bunurile expropriate să nu fie înstrăinate până la sfârşitul 
războiului, aşa că, în realitate, legea de expropriere a bunurilor evreieşti a 
putut să aducă numai unele sacrificii trecătoare, ci nu să desființeze cu 


adevărat acest drept. 

Alte legi din această perioadă au fost conduse de acelaşi spirit, oricare 
au fost presiunile germane pentru introducerea unui regim de agravare a 
condiţiei evreilor. 

Recunosc şi regret că unii evrei au avut de suferit; și aşa sub regimul 
nostru s-au făcut acte care puteau uneori jigni spiritul de omenie de care 
Neamul nostru nu a fost niciodată strein. 


Rezistenţe în politica Externă 

Nu numai pe plan economic dar şi pe plan diplomatic, acțiunea de 
rezistență a României față de Germania a fost statornică. 

Încă de la prima vizită la Berlin şi Roma, Mareşalul Antonescu a 
declarat că România nu poate recunoaşte ca definitiv actul de la Viena. 

La 15 septembrie 1941 mi-am făcut datoria de a notifica caducitatea 
actului de la Viena, atât guvenului german cât și celui italian, odată cu un 
memorandum asupra condiţiei Românilor din Transilvania de Nord, a 
persecuțiilor ce sufereau, odată cu declarația că România se consideră 
deslegată de actul de la Viena rezervându-şi momentul când să tragă în 
fapt consecinţele date de Ungaria, adică reocuparea Transilvaniei de Nord. 

În 1942, am luat inițiativa unei declaraţii a drepturilor naţiunilor mici 
şi mijlocii europene urmărind afirmarea elementelor de organizare 
internațională liberă declaraţie care era potrivnică Pactului Tripartit. 

Tot în 1942, guvernul român a luat poziţie contra imixtiunii guvernelor 
german şi italian care prin comisia Hencke-Roggeri, în chestiunea 
Transilvaniei, urmăreau o anchetă asupra drepturilor româno-ungare, 
Mareşalul Antonescu a declarat în scris că nu este vasal, iar 
memorandumul înaintat ca protest celor două guverne, contra acestei 
imixtiuni, declară că România nu înțelege să se întoarcă la regimul 
dictatorial din perioada Otomană. 

Guvernul Mareşalului Antonescu a făcut în 1941/43 tot ce a putut 
pentru a ajuta populația din Transilvania. 

În chestiunea Dunării, când, în 1942, Germania a cerut României 
schimbarea Statutului Dunării într-un statut germano-român la gurile 
Dunării şi un director german la Direcţia Dunării Maritime, am răspuns că 
România nu înțelege reglementarea regimului Dunării decât la pace şi 
odată cu regimul Mării Negre și nu înțelege să dea servituti internaționale 
după ce i s-au atras servituţile sângelui. 

Când la 25 decembrie 1942, ministrul german la Bucureşti încearcă 
amenințarea readucerii legionarilor la guvern, desigur sub presiunea 
germană - anunțând plecarea din Germania a lui Horia Sima, am arestat 2 
000 de capi legionari, iar la amenințarea că acest fapt al arestărilor poate 
avea consecințe grave pentru România, am răspuns cerând predarea 
legionarilor fugiţi în Germania și am trimis chiar lui Hitler declarația că 


„cuvântul Germaniei este pătat şi că Neamul Românesc are dreptul să-şi 
pedepsească singur trădătorii”. 

Rezistența economică însăşi nu a fost lipsită de greutăți diplomatice, 
Mareşalul Antonescu primind, în 1943, o scrisoare de injoncțiuni de la 
Hitler, la care s-a răspuns prin a nu se face nici o concesie. 

Din aceste câteva greutăţi şi rezistenţe citate, au fost numeroase - cred 
că Onor Tribunal poate vedea că în nici un caz Regimul Antonescu nu a 
fost hitlerist sau în serviciul Germaniei. 


Acţiunea de propagandă 

Actul de acuzare consideră acțiunea de propagandă drept o altă 
dovadă a servirii hitlerismului şi intereselor sale. 

Propaganda noastră, cu excepția exceselor rasiste din perioada 
legionară, a rezistat împotriva presiunilor germane făcute zilnic prin 
somaţii şi de multe ori prin intervenţii diplomatice, şi aceasta contra 
protocolului de propagandă de care s-a vorbit în proces. 

Propaganda noastră nu a premers războiului, ci i-a urmat. 

Trebuie să recunosc, totuşi că, în perioada războiului, propaganda 
noastră civilă şi militară a adâncit neînțelegerea dintre U.R.S.S. şi România 
precum şi eroarea comună asupra rezultatelor comunismului şi revoluției 
sovietice și eu însumi m-am alăturat acestei propagande. 

Mai ales ca fost profesor şi ținând seama de misiunea educatoare şi 
de cunoaştere a adevărului pe care am avut-o în 19 ani de învățământ, 
eu mă simt dator să spun azi, după cele ce am văzut eu însumi în U.R.S.S., 
ce reprezintă realitatea sovietică, nu numai că Armata Sovietică poate să ne 
ajute ca să ne ferim în viitor de primejdii, cum ne-a ajutat ca să ne reluăm 
Transilvania, dar că U.R.S.S. dispune de instituţii de la care noi putem 
lua învățăminte. 

Disciplina de muncă pe care am văzut-o predominând în U.R.S.S. ca 
adevăr, sănătatea cadrelor formate în 30 de ani... despre cultura 
sovietică, care nu este formală, ci practică, ... marea experiență care a pus 
bazele unui nou sistem de bănci şi credite întemeiate de stat, precum și 
rezultatele mecanizării agriculturii ca și faptul că soldatul sovietic a luptat 
pentru Transilvania noastră - mă fac să spun azi că mă simt vinovat față 
de U.R.S.S., care trebuie să fie respectată. 

Şi mai trebuie să fac o recunoaştere pentru că, la vârsta mea, eu am 
curajul de a privi și înainte nu numai în urmă şi am datoria ca, rostind adevărul, să 
încerc a atrage atenția pentru ca, în viitor, să ne ferim de greutăţile prin 
care a trecut țara între 1939/44. 

Este adevărat că m-am abătut în această vreme de la poziția pe care 
am stat 17 ani ca profesor și intelectual. 

Şi o spun aceasta, oricare ar fi consecințele. Dar din respect pentru 
Universitatea căreia am aparținut și faţă de foştii mei studenți, lor trebuie 


să mărturisesc că am făcut aceasta din dorința de a sprijini pe Mareşalul 
Antonescu, dându-mi seama că, fără misiunea lui istorică, Tara s-ar fi 
putut prăbuşi. 

în conştiinţa mea am înțeles să slujesc această epocă tranzitorie, când 
România nu putea face altfel, dar n-am înțeles niciodată să părăsesc 
adevărul convingerilor mele, că n-am crezut în concepția imperialistă 
germană, ci întotdeauna într-o organizare internațională liberă. 

Fac apel la Mareşalul Antonescu să spună dacă, în momente 
hotărâtoare pentru evoluția războiului, eu n-am urmat prin acte hotărâte 
această convingere. 

La capătul acestei experiențe de zbucium în care am unit ceea ce 17 
ani gândisem asupra ordinei internaţionale cu greutăţile întâmpinate ca 
ministru de Externe, în vremuri grele eu cred că am datoria de a 

spune că România a ajuns acolo și noi aici, fiindcă Ţara noastră si 

Sud-Estul au lipsit de o organizare internațională regională şi 
continentală realistă și puternică și că azi, când ştim ce reprezintă armata 
U.R.S.S., când ne-am primit Transilvania cu sprijinul ei și nu mai putem 
stărui în eroarea comună asupra realității pe care o reprezintă, cred că 
România, împreună cu întreg Sud-Estul, trebuie să intre într-un sistem 
regional care să dea întregii Europe răsăritene siguranța în contra oricărei 
agresiuni şi chezăşia dezvoltării fără nici o primejdie. 

Numai astfel România va fi într-adevăr ferită de o nouă încercare ca 
aceea din 1939/40 şi alţii vor rândui locul nostru de azi. 


Onorat Tribunal 


Procesul acesta nu este judecarea Mareşalului Antonescu, a regimului său, a 
celor ce au colaborat cu el. 

Este procesul unei epoci din viața poporului nostru și a unei misiuni de 
ceasuri grele. 

Azi şi această epocă şi misiunea împlinită aparțin istoriei. 

Hotărârea dus. va fi şi ea tot o pagină de istorie, pe care o scriți nu 
numai pentru persoana noastră, dar şi pentru cei ce vor purta 
răspunderile de mâine. 

Hotărârea poate să însemne un învățământ negativ, represiv, oricât de 
moralizator, înseamnă însă pentru cei ce vor veni teama de a nu greşi în 
viață, dar şi îndemnul de a se abține de la orice politică în ceasuri grele 
pentru Țară. 

Sentința dvs. poate fi un învățământ pozitiv, creator, dându-le 
convingerea că servirea Țării este întotdeauna o datorie și că abținerea de 
la răspunderi în epocile de grea încercare sau lucrarea lor ocolită fără 
gând de slujire adevărată, numai din dorința de a păstra poziţii personale 
sigure pentru sine sau partidul său - aceasta constituie un act care, chiar 


dacă nu este supus judecării Tribunalului, nu poate scăpa judecății 
istoriei şi conştiinţei publice. 

Dvs. veţi alege, care din aceste hotărâri răspunde dreptății şi 
aşteptărilor poporului român. 

Ingăduiţi-mi să vă exprim credința că Mareşalul Antonescu nu poate 
fi pedepsit, fiindcă el a slujit o epocă istorică ale cărei condiţii au fost 
create în afară de voința sa, prin împrejurări internaţionale care au 
depăşit voința tuturor Românilor. 

Mihai Antonescu 12 mai 1946 


Ultima parte a memoriului ridică unele semne de întrebare. Este 
vorba de partea în care Mihai Antonescu „recunoaşte” că propaganda 
antisovietică nu ar fi avut la bază cunoaşterea realității şi după ce arată 
că „... după cele ce am văzut eu însumi în U.R.S.S., ce reprezintă 
realitatea sovietică...”, concluzionează că: „... mă fac să spun azi că mă 
simt vinovat față de U.R.S.S. care trebuie să fie respectată”. 

Până în prezent eu nu cunosc ce s-a întâmplat cu Mareşalul Ion 

Antonescu, şi cu colaboratorii săi, în cele 20 de luni cât au fost ținuți 
în U.R.S.S., dar, după cele consemnate în ultima parte a memoriului 
depus de Mihai Antonescu, cât și din ultima parte a declaraţiei dată de 
Eugen Cristescu, fostul şef al Siguranţei Statului, declaraţia elogioasă la 
adresa U.R.S.S., pot fi trase unele concluzii, fără a avea însă, pretenția și 
certitudinea că ele sunt conforme cu realitatea. 

Astfel, s-ar putea deduce, că, în perioada de captivitate în U.R.S.S., 
asupra foştilor conducători ai României s-a exercitat o imensă acțiune de 
intoxicare pentru a-i convinge de pretinsa superioritate a sistemului 
politic sovietic. Există însă mari îndoieli că s-ar fi reuşit o asemenea 
convertire. 

S-ar mai putea presupune că, pe lângă acţiunea de intoxicare, 
sovieticii i-ar fi determinat să creadă că singura lor salvare ar 
reprezenta-o atitudinea pe care o vor avea la proces, față de U.R.S.S.. 
La această concluzie ne conduce și împrejurarea că Mihai Antonescu, ale 
cărui elogii la adresa U.R.S.S. au fost palide, a fost condamnat la moarte 
şi executat, iar Eugen Cristescu, în ale cărui declarații, elogierea U.R.S.S. 
a fost mai insistentă, deşi a fost condamnat la moarte, nu a fost 
executat. Acestea însă pot fi simple speculații logice. 

Un singur lucru este însă cert şi anume că asupra Mareşalului Ion 
Antonescu nu a avut nici un efect, nici eventuala încercare de intoxicare 
şi nici eventualele încercări de timorare. El şi-a păstrat, până în ultima 
clipă a vieţii, verticalitatea şi credința nestrămutată în poporul care l-a 
născut. S-a apărat cu o demnitate nemaiîntâlnită, dar nici nu a simțit 
nevoia să aducă elogii de circumstanţă nimănui. 

Memoriul Mareşalului Antonescu, întocmit la 15 mai 1946, îl voi 


prezenta în finalul lucrării, ca ultimul cuvânt al acuzatului. El reprezintă 
un adevărat testament politic, iar prin sinceritatea care îl caracterizează, 
prin modul tranşant şi documentat în care răspunde tuturor acuzațiilor 
ce i s-au adus, are o putere de convingere cu totul deosebită. Nu îl voi 
prezenta nici fragmentat în cuprinsul capitolelor, deoarece doresc să 
dovedesc nevinovăția Mareşalului Ion Antonescu, pe baza celorlalte 
probe existente la dosar, făcând abstracție cu premeditare de apărările 
sale. 

Din cele prezentate în acest capitol se desprind cu claritate 
următoarele constatări: 

Mareşalul Ion Antonescu nu a dorit puterea. El a acceptat-o și a 
primit-o din mâna regelui, după repetate insistente, într-un moment critic, 
în care, nici o forță politică, în afara legionarilor, nu dorea să-şi asume 
răspunderea preluării guvernării țării. 

Mareşalului a acceptat să formeze guvernul cu sprijinul legionarilor, 
numai după ce partidele politice tradiționale i-au refuzat sprijinul în mod 
oficial. 

Mareşalul Ion Antonescu, acceptând participarea legionarilor la 
guvernare, a sperat că îi va putea stăpâni şi dirija în direcția slujirii 
intereselor țării. La rândul lor, legionarii acceptând o participare mai 
mult simbolică la guvernare, au sperat că, treptat, vor reuşi să acapareze 
întreaga putere în stat. 

Nici una din cele două speranţe nu s-a realizat şi, ca urmare, în mod 
inevitabil, s-a declanşat conflictul deschis între Mareşal și Garda de Fier, 
conflict în urma căruia mişcarea legionară a fost desființată ca forță în 
viața politică a țării. 

Ce dovadă mai elocventă ar putea exista că Mareşalul Ion Antonescu 
nu a avut nimic în comun cu fascismul, reprezentat la noi de mişcarea 
legionară? Este evident că o dovadă mai concludentă nu poate exista. 

Este clar deci că Mareşalul Ion Antonescu nu a ajuns conducător 
al statului în urma vreunei lovituri de stat, că guvernarea sa nu a fost 
fascistă şi nici dictatorială. Unde s-a mai văzut un dictator care pe toată 
perioada guvernării, în permanență s-a consultat cu şefii partidelor 
politice cărora, în repetate rânduri, le-a oferit preluarea puterii? 

Înainte de a încheia acest capitol, nu-mi pot reprima un gând și o 
întrebare care nu au nici o legătură cu subiectul acestei cărți. 

Am văzut că începutul lunii septembrie 1940 a găsit România în 
plină revoltă împotriva dictaturii fostului rege Carol II. Existau două 
posibilități: ori demonstranțţii să fie reprimaţți cu arme de foc și să fie 
salvată dictatura, ori dictatorul să fie convins că trebuie să abdice. 

S-a găsit atunci un om căruia însuşi regele i-a cerut să salveze țara, 
şi care, după propria mărturisire, „i-a cerut voievodului Mihai să fie 
calm”, asigurându-l că „... voi face totul ca să încerc evitarea unui 


deznodământ tragic al naţiunii...”. Acel om a reuşit să evite vărsările 
de sânge, convingând în primul rând pe aghiotanțţii regelui şi apoi pe 
însuşi regele că singura soluție este abdicarea. 

Şi acum întrebarea: „De ce nu am avut, și în decembrie 1989, un Ion 
Antonescu, iar dictatorul de ce nu a avut «aghiotanţi» care să înțeleagă 
şi să-l convingă pe Ceauşescu Nicolae că singura soluție este demisia și 
nu gloanțele?” Dacă ar fi existat asemenea oameni, s-ar fi întâmplat, și 
în decembrie 1989, ca și în septembrie 1940, respectiv, plecarea 
dictatorului fără vărsare de sânge. 

Aceste două momente istorice similare, dar cu rezolvări şi consecințe 
diferite, ne obligă la aprecieri diferite şi sub aspectul răspunderilor. 


INTRAREA ARMATELOR GERMANE ÎN ROMÂNIA 


Potrivit sentinței Tribunalului Poporului, „Primul act de trădare 
națională, pe care-l face acuzatul lon Antonescu, este invitarea 
armatelor hitleriste să intre pe teritoriul țării”. 

Cu privire la această acuzaţie trebuie să remarc de la început că este 
în flagrantă contradicţie cu realitatea. În primul rând misiunea militară 
germană a fost invitată în România de fostul rege Carol II. Că ea a sosit în 
țară după 6 septembrie 1940 este cu totul altceva. Este una să inviți un 
străin în casă şi alta să accepți să-ţi intre în casă, iar în a doua situație 
este una să ai posibilitatea să nu permiţi intrarea şi alta când nu ai 
această posibilitate. 

Dar venirea misiunii militare germane în România a fost 
determinată, realmente, și de un interes național, acela al instruirii şi 
dotării armatei române. Dar vom vedea, în continuare, că venirea trupelor 
germane în România a răspuns şi unui interes major național, 
constituind, în acele vremuri grele, singura garanție a stabilizării 
frontierelor țării. 

Cine îşi poate imagina că un om cum a fost Mareşalul Ion 
Antonescu, care şi-a pus întreaga viață în slujba apărării teritoriului 
național şi care ştia din propria experiență ce înseamnă o ocupație 
străină, ar fi putut invita sau accepta venirea unor trupe străine, fără a 
avea în vedere, în primul rând, interesul naţional? 

Oricum, este clar pentru toată lumea că, în cazul unui refuz din 
partea României, Germania ar fi procedat la ocuparea forțată şi la 
transformarea țării într-un aşa zis protectorat german, echivalând cu 
subjugarea totală economică, politică și militară cu toate consecinţele ce 
decurgeau din aceasta, atât pentru toți cetățenii țării şi mai ales cu 
consecințe dezastruoase pentru evreii din România. 

Acest pretins prim act de trădare națională a fost în realitate un act 
de salvare națională. 


Al doilea aspect al acestei acuzații constă în permisiunea dată 
trupelor germane de a trece în Balcani peste teritoriul ţării noastre. 

înainte de a intra în detaliu, mă rezum în a afirma că România nu se 
putea opune nici acestei cereri germane și că această cerere i-a fost 
adresată Mareşalului Ion Antonescu în ianuarie 1941, când rebeliunea 
legionară era pregătită, iar în caz de refuz ar fi fost suficient ca germanii 
să fi sprijinit rebeliunea şi în desfăşurarea ei, pentru ca ea să reuşească. 
Ar fi urmat instaurarea unui regim cu adevărat fascist-legionar, cu 
aceleaşi consecințe pentru țară ca cele menţionate anterior. 

Rezultă deci, din capul locului, că această acuzaţie este total nefondată 
şi de rea credință. Trebuie, însă, să demonstrăm acest lucru. 

La întrebarea acuzatorului public „în ce condițiuni au fost aduse în 
țară trupele germane?”, Mareşalul Ion Antonescu a răspuns: 

„Problema are două aspecte diferite. Un prim aspect este acela al 
misiunii germane de instrucţie și al doilea aspect este acela al trecerii 
trupelor germane prin România în Balcani 

în ceea ce priveşte trupele de instrucție am fost pus în septembrie 1940, 
ca și în privința acordurilor economice și politice, în fața unui fapt împlinit. 
Regele Carol ceruse şi obținuse, după cum era de aşteptat o misiune 
militară germană, justificată de necesitatea de a reorganiza şi instrui 
armata română pe bazele și după metodele germane. Faptul era destul de 
grav, pentru că aceasta însemna un prim pas către protectorat, care se 
putea evita, şi mai ales către umilința țării. În fond regele Carol, din cauza 
situațiunii în care se găsea față de popor şi de armată, avea nevoie de un 
alt punct de sprijin şi a crezut că-l găseşte în forța militară germană. Când 
am venit la conducerea statului, germanii, sprijiniți foarte tare de legionari, 
care și ei căutau să se bizuiască pe forțe germane în România, mi-au 
reamintit de aceste angajamente și m-au întrebat când să trimită 
misiunea germană. Bineînţeles au fost aprige, discuțiuni în privința 
încheierii acordului care urma să determine: misiunea acestor trupe și 
valoarea lor, raporturile cu autoritățile noastre și drepturile lor materiale. 
Prin această Convenţie am căutat să obțin efective cât mai reduse, 
neamestecul în nici un fel de alte probleme decât în cele de instrucție și 
drepturi cât mai puţine băneşti. Pot să afirm că misiunea militară 
germană, condusă de g-ral Hansen, a fost foarte corectă și respectuoasă 
angajamentelor luate prin convenţie. Impresia mea a fost că g-ral Hansen 
era un militar desăvârşit și nu aproba injuncţiunile politice ale SS-ului 
german, sub a cărui presiune directă şi indirectă era pus şi el. Am avut în 
special ocazia să constat corectitudinea sa cu ocazia rebeliunii. 

În ceea ce priveşte trecerea trupelor germane prin România, am fost 
chemat, prin surprindere, prin ianuarie (mijloc) 1941, la Berchtesgaden unde 
am avut o întrevedere cu Fiihrerul. La acea epocă, la Bucureşti şi în țară, 
era o enormă fierbere. Legionarii, pe baza avertismentului ce-l dădusem 


lui Horia Sima, la 7 ianuarie, cu ocazia brutalității cu care începuse 
acțiunea în contra masonilor, că mă voi prezenta în fața Ţării şi îi voi cere 
să aleagă între linia mea de conducere și linia legionară, legionarii se 
înarmau şi pregăteau rebeliunea. Este perioada când mai ales am avut 
ocazia să constat reaua credinţă a g-ral Petrovicescu. În acelaş timp toată 
lumea din Bucureşti şi din țară era alarmată. Toţi simțeau că se pune la 
cale ceva. Având încredere în g-ral Petrovicescu și în col Rioşanu 
(subsecretar de stat al Sigurantei), mărturisesc că nu am crezut acest act, 
nemaipomenit în istorie, ca un guvern să facă revoluție contra lui însuşi și 
nu am luat lucrurile prea în serios, poate spre binele ţării. Nu am pus 
bazele pe aceste zvonuri, mai ales datorită faptului că odată cu mine era 
invitat la întrevedere și H. Sima. După ce sosise avionul german la Bucureşti 
dl. H. Sima s-a derobat, refuzând să meargă. A fost un mare semnal de 
alarmă pentru mine. Cu toate insistențele puse pe lângă el de dl. Fabriţius, 
ministrul Germaniei la Bucureşti, pe care-l cred de bună credință şi de alți 
germani pentru care, regret că nu pot să am aceeaşi opinie. Am plecat 
singur. La întrevederea cu Fiihrerul au participat d-nii Ribbentrop, 
mareşalul Keitel, g-ral Jodl, şeful de Stat Major al tuturor forțelor 
germane, alți 2-3 generali pe care nu-i cunoşteam, dl. Fabrițius şi un domn 
care apărea pentru prima oară, Dl. Hitler recomandându-mi-l, M l-a 
prezentat spre surprinderea mea și a d-lui Fabrițius ca noul ministru al 
Germaniei la Bucureşti, adăugând că este unul din cei mai buni prieteni ai 
săi și un om de mare încredere. Ştiam din nume că dl. Kilinger era ministrul 
Germaniei în Slovacia şi că acolo se manifestase ca un mare și brutal 
sprijinitor al elementelor slovace naziste. 

Era pentru mine al doilea avertisment, dat fiind luptele mari care 
existau între mine și legionari şi insistența lui H. Sima de a rămâne în țară 
în absența mea. 

După prezentarea domnului Kilinger a început conferința pentru care 
fusesem chemat. Spre surprinderea mea și contrar uzanțelor (nu fusesem 
prevenit despre problemă după cum ar fi trebuit), după ce g-ral. Jodl a făcut 
o expunere a situației militare în Europa, Hitler mi-a spus următoarele: 
«talia se găseşte angajată în Albania de Sud într-o situațiune foarte 
periculoasă, căreia nu mai poate să-i facă față cu forțele proprii. 
Germania trebuie să alerge în ajutor. Vă rog să dați aprobarea ca trupele 
germane să treacă prin România în Balcani. De altfel, aceste trupe se 
găsesc deja cu capetele lor de coloană la granița României cu Ungaria și 
Bulgaria ca şi Ungaria şi-au dat consimțământul. Am întrebat: «De ce nu 
trec prin Serbia?» Mi s-a răspuns că în Serbia este o situațiune politică 
dificilă din cauza că sunt elemente de opoziţie care nu sunt de acord cu 
pactul încheiat între regentul Paul şi guvernul său cu Germania. Hitler a 
adăugat că nu vrea să provoace Serbia, însă la cea mai mică acțiune 
politică contrară în Serbia, o va ocupa şi pedepsi. Era pentru mine al treilea 


avertisment. Am obiectat atunci ca un ultim refugiu și încercare de a evita 
trecerea trupelor germane prin România, atitudinea Rusiei. Am reamintit 
Fiihrerului şi celor prezenţi la conferință că, în 1914, izbucnise războiul 
general mondial pentru că Austro-Ungaria a atacat Serbia şi, drept răspuns, 
Rusia a mobilizat imediat. Am afirmat că este posibil ca această acțiune 
a trupelor germane prin România să declanşeze, ca și în 1914, o acțiune 
rusă, de data asta pe teritoriul român şi deci să antreneze armata română, 
care era demobilizată şi neorganizată nu numai la un conflict cu Rusia, 
dar chiar într-un conflict general în acelaş timp am spus d-lui Hitler că nu 
sunt pregătit şi nici nu pot să mobilizez armata română, pentru că ar fi un 
act de provocaţiune față de ruşi. În consecință nu poate conta şi nu trebuie 
să conteze pe o acţiune a trupelor române, pentru acoperirea strategică a 
flancului trupelor germane care urmau să se înfunde în Balcanii de Sud. 

Totodată am spus d-lui Hitler că o intervenție similară și chiar mai 
gravă se făcuse la Bucureşti direct la mine de către dl. Chigi, ministrul Italiei 
la Bucureşti. Dl. Chigi, cu puţin timp înainte, fără să-mi spuie nimic 
despre o iminență acțiune germană în Balcani, mi-a cerut intervenția 
armatei române în contra Serbiei, spunându-mi că situația Italiei în Albania 
de Sud este de aşa natură că, dacă Serbia va face o acțiune militară cât 
de mică în acel moment la granița Albaneză în contra flancului şi spatelui 
trupelor italiene, armata italiană va fi pusă într-o situaţie catastrofală. În 
acelaşi timp mi-a afirmat că Ungaria este gata să intervină contra Serbiei. 
Răspunsul meu a fost categoric negativ, deşi Serbia avusese o atitudine 
cu totul neloială față de România în momentul prăbuşirii graniţelor ei, în 
vara anului 1940. Ea mobilizase forțe numeroase în Banatul Sârbesc şi, 
după informaţiile Statului Major, aştepta momentul favorabil (intrarea 
trupelor ruseşti în Moldova sau izbucnirea revoluției în țară), pentru a 
ocupa Banatul Românesc. 

Am justificat refuzul meu faţă de Italia prin considerațiunea că orice 
acțiune militară română în contra Serbiei sau în Balcani ar putea constitui 
un act de provocare pentru Rusia şi deci riscurile ţării ar fi foarte mari. 

Dl. Hitler mi-a afirmat că are înțelegere politică cu Rusia şi mi-a dat 
asigurări că nici o intervenție rusă nu se va produce. Din partea mea 
insistând că nu voi mobiliza armata și deci să nu conteze pe o acoperire 
românească a flancului german. Am dat consimţământul românesc, printr-un 
act de evidență cu toate consecințele care ar fi urmat. Evenimentele care 
au precedat la Bucureşti (raporturile cu legionarii) întrevederea mea cu 
Hitler din mylocul lui ianuarie şi acelea care au urmat imediat după 
întoarcerea mea (rebeliunea) mi-au confirmat credința că, la Bucureşti, se 
pusese la cale, de conivență, această acțiune, pentru ca să servească ca un 
act depresiune asupra mea. Bineînţeles, refuzul ar fi însemnat o victorie 
legionară, pentru că misiunea militară germană din România, care avea 
peste 40 tancuri grele la dispoziție, ar fi ajutat violența legionară şi aş fi 


fost înfrânt. Victoria legionară ar fi însemnat pentru poporul român ceea 
ce a însemnat pentru poporul iugoslav rezistența lui; omorârea mişeleşte 
a întregii elite româneşti, masacrarea evreilor şi a tuturor cadrelor politice 
şi opoziționiste. Gândind la această eventualitate, am aplicat aceeaşi cale, 
în contra sentimentelor mele şi ale poporului român, pe care o apucase, în 
împrejurările militare internaționale aproape identice în 1877, 
domnitorul Carol şi Ion Brătianu. La acea dată trupele ruseşti au trecut pe 
teritoriul românesc, în contra înțelegerii de la Livadia, și domnitorul, 
împreună cu guvernul şi armata au fost nevoite să se retragă în Oltenia, 
lăsând Moldova și Muntenia total la discreția ruşilor. Consecințele au fost 
dezastruoase. 

De data aceasta, dat fiind faptul că am pus Germaniei condițiuni 
stricte, scrise, pe care le-a acceptat, în privința atitudinei trupelor 
germane pe timpul trecerii pe teritoriul nostru, limita duratei staționării 
acestor trupe în România şi interzicerea totală de a se aproviziona din țară, 
au evitat o umilință, un dezastru economic, perspectiva unui regim legionar 
şi chiar protectorul german cu consecințele lui”. 

Singură această declaraţie documentară, şi argumentată într-un 
mod magistral, ar fi fost suficientă pentru a se constata netemeinicia 
acuzației adusă Mareşalului cu privire la pretinsa trădare naţională prin 
„invitarea” trupelor germane în România. 

Înainte de a prezenta şi alte probe cu privire la această problemă 
găsesc necesar să redau și răspunsul dat de Mareşalul Ion Antonescu la 
întrebarea pusă de acuzatorul public: „Care au fost conversațiile politice 
şi atitudinea şefilor politici, ţărănişti şi liberali, în timpul şi după 
rebeliune?”. 

„După conversaţia avută cu dl. Hitler relativă la trecerea trupelor 
germane prin România în Balcani, era de datoria mea săpun la curent şefii 
partidelor politice și pe miniştri străini acreditaţi la Bucureşti (pentru că la 
epocă eram şi ministru de Externe), despre hotărârile luate la Berichtesgaden. 
Împrejurările nu mi-au îngăduit. Sosind cu avionul, am aterizat la Braşov 
cu intenţia de a mă repauza 2 zile la Predeal. 

Nu am reuşit, fiindcă am fost chemat de urgență la Bucureşti, 
comunicându-se prin telefon că legionarii au ocupat, cu posturi înarmate, 
o serie de case împrejurul preşidenţiei și că, din atitudinea lor în capitală și 
în afară, rezulta în mod evident ca au intenția să ia conducerea statului cu 
forța. Plecând imediat la Bucureşti, am găsit, într-adevăr, o situațiune 
extrem de gravă. Demonstraţii masive de stradă, cu legionari organizați 
milităreşte şi înarmaţi. Aceleaşi demonstrații se desfăşurau în toată tara. 
În seara zilei, o forță. în valoare de 1000 de legionari înarmată s-a dirijat 
către Preşidenţie cu intenţia, probabil, de a urca în birourile mele. G-ral 
Steflea, şeful meu de cabinet, pentru ca să facă imposibilă această 
eventualitate, a aşezat mitraliere pe scările, culoarele şi la intrările 


Preşidenţiei. În acelaş timp a baricadat scările. În faţa acestei situaţiuni, 
grupul de legionari s-a mărginit să cânte cântece legionare şi să strige «Vrem 
conducător legionar». A început rebeliunea. 

După cum se ştie, în primele 2 zile am fost total înconjurat la 
Preşidenţie și toate geamurile localului au fost sparte de focurile de armă 
trase din grupurile legionare instalate în clădirile din jurul Preşidenţiei. 

A 2-a zi, după ce am avut forțele în mână şi după ce i-am prevenit în 
prealabil, am trecut la atac și rând pe rând am dezorganizat toate cuiburile 
întărite în cartierul înconjurător Preşidenţiei. 

După ce s-a terminat rebeliunea, am început restabilirea ordinei. 

În timpul rebeliunei și în perioada care a precedat rebeliunei, perioadă 
de acută pregătire legionară, cunoscută de toată lumea, oamenii politici, 
de toate categoriile, nu au manifestat absolut nici o atitudine. Mai târziu, 
după ce lucrurile au fost restabilite la normal şi după ce opinia publică a 
căpătat impresia că înfrângerea legionară era definitivă, au început să 
apară sfătuitorii. În timpul acesta supusesem regelui un nou decret 
constituțional, prin care suprimam regimul legionar, cu toate insistențele 
și protestele germane. 

Oamenii politici la care am făcut din nou apel, atât direct cât şi prin 
declaraţii publice, prin care ceream concursul şi unirea tuturor, mi-au 
refuzat şi de data aceasta concursul, mulțumindu-se să-mi atragă atenția 
verbal, și mi separe chiar în scris, că rebeliunea era sfârşitul fatal, 
prevăzut de ei, al regimului legionar pe care-l înființasem la începutul 
guvernării. Reamintesc că la protestele pe care le făcuseră într-adevăr în 
această privință, în septembrie 1940, le-am oferit insistent să ia conducerea 
şi să facă d-lor guvern fără legionari. Bineînţeles, după cum am spus şi mai 
sus, au refuzat conducerea, nevrând să ia riscul unei guvernări în astfel 
de condiții. 

După rebeliune mi-au retras şi concursul pe care mi-l dăduse 
punându-mi la dispoziţie specialişti pentru diferitele ministere economice 
și mi-au recomandat să fac guvern de militari. Au refuzat sub pretext că 
guvernul de militari este ultima carte pe care o joacă un Stat şi eu nu cred 
că situația politică este de aşa natură încât să impună o soluție extremă 
atât de gravă. Din cauza acestor discuțiuni criza a durat aproape o 
săptămână şi am fost nevoit să-i pun capăt formând guvern de militari. 
Mai târziu am aflat că, în timpul rebeliunii, dl. ing. Miclescu numit de mine 
mai târziu preşedinte la Telefoane, căruia eu și neamul românesc îi 
datorează recunoştinţă, fiindcă este unul dintre aceia care într-o foarte 
largă măsură a contribuit la victoria de la Mărăşeşti, mi-a povestit că, 
văzând izolarea în care mă găseam și indignat fiind de tăcerea partidelor 
politice, a compus un manifest în care afirma că partidele politice sunt în 
această luptă cu legionarii; alăturarea de gen. Antonescu, pentru a 
înlătura neliniştea și nedumerirea în care se zbătea țara în acele momente. 


Ducându-se cu acest manifest la d-nii Brătianu şi Maniu, pentru ca să-l 
semneze, d-lor au refuzat, pentru motive pe care numai d-l Miclescu ar 
putea să le spună. Dacă nu mă înşel, o copie a acestui manifest, care n- 
a văzut publicitatea, se găseşte în arhiva statului. D-l Miclescu mi-a cerut 
să nu fac uz de el și am respectat dorința sa“. 

lată încă o dovadă care ne arată cât de dictator şi cât de legionar a 
fost Mareşalul Ion Antonescu. 

Revenind la problema venirii misiunii militare germane în România, am 
reținut că la proces s-a făcut mult caz de faptul că Mareşalul a dat 
dispoziții să se desfăşoare o propagandă prin care să fie pregătită opinia 
publică în legătură cu prezența unor trupe germane în țară. Cei care au 
judecat procesul au apreciat această împrejurare ca deosebit de 
acuzatoare la adresa Mareşalului. Dar au omis cu rea credință 
examinarea fondului problemei, deşi Mareşalul le-a oferit toate datele 
necesare unei corecte aprecieri. 

Dar nici măcar acest aspect formal al propagandei nu au dorit să-l 
examineze în esența sa. 

Am văzut că venirea trupelor germane în România nu putea fi 
evitată şi ea s-ar fi produs oricum, indiferent de poziția conducătorului 
României. În această situaţie, Mareşalul Ion Antonescu a făcut tot 
posibilul ca această prezență a unor trupe străine în țară să nu se 
transforme într-o ocupație şi ea să profite, pe cât posibil, și țării noastre. 

Dar Mareşalul ştia că poporul român nu îi iubea pe germani, 
deoarece ei au fost principalii vinovaţi de prăbuşirea atât de catastrofală 
a granițelor țării, Dictatul de la Viena, prin care am pierdut Ardealul de 
Nord și pactul Ribbentrop-Molotov prin care ne-a fost răpită Basarabia 
şi Bucovina). 

Evident că în aceste condiţii era necesară pregătirea opiniei publice 
din ţară, pentru a preveni eventuale acţiuni de rezistență populară, 
care ar fi dus la consecințe similare cu cele din Iugoslavia. 

Ce a gândit Mareşalul lon Antonescu și ce a urmărit în acele 
momente, rezultă din stenograma şedinţei Consiliului de Cabinet din 4 
octombrie 1940, din care acuzarea a menționat fragmente de fraze care 
puteau fi interpretate. De altfel, acesta a fost sistemul de prezentare 
fragmentară a probelor, prin care a fost alterat conținutul lui real. 

Să vedem, însă, declaraţiile complete făcute de Mareşal în cadrul 
acelei şedinţe. 

„Domnilor, trebuie să începem o propagandă în ce priveşte venirea 
Germanilor aici. Dv. ştiţi că de când am venit aici eu am tratat, 

fiindcă am vrut să consolidez poziția României față de Axă și am vrut 
să tai Ruşilor orice veleități de cucerire a Moldovei şi de prezență în 
Dobrogea, prin prezența Germanilor la noi. Am tratat și am ajuns la un 
sfârşit favorabil”. 


„în curând va sosi o comisie germană de câţiva ofițeri şi poate chiar 
Duminică să asiste la o manifestaţie aviatică. Vor veni patru escadrile de 
aviaţie pentru apărarea teritoriului şi o divizie moto mecanizată cu cel mai 
modern material. Cumpărăm materialul și după ce personalul nostru este 
instruit, personalul german pleacă. Am pus în convenție 2-3 luni, cred că 
este maximum de timp necesar instruirii personalului nostru. 

Pentru aceasta trebuie să înceapă să funcţioneze propaganda, să 
pregătim opinia publică și cu prezența diviziei motorizate în Tara 
Românească, cred că tăiem şi Ungurilor şi Rugşilor orice îndoială că 
Germanii sunt cu noi. 

Am urmărit şi un scop politic și necesitatea de a întări armata țării. 
Bineînţeles, dacă mijloacele financiare vor permite, voi mai aduce încă o 
divizie motorizată; aviație am cerut mult mai multă și cred că o să ne dea 
« 

Iată deci adevărul cu privire la venirea misiunii militare germane în 
România, adevăr care exlude orice suspiciune de trădare a intereselor 
naționale. 

La proces s-a insinuat că motivul real al acestei acţiuni l-ar fi 
constituit pregătirea „agresiunii” împotriva Uniunii Sovietice. 

Este absurd să se afirme că, în anul 1940, Mareşalul Antonescu se 
gândea să atace U.R.S.S.. Că se gândea la recucerirea teritoriilor pierdute 
prin abuz de putere, este sigur, deoarece acesta a fost idealul său de o 
viață, apărarea integrității teritoriale a țării sale. Dar, este la fel de sigur, 
că îşi dădea seama de faptul că România singură nu putea realiza acest 
lucru, iar la momentul respectiv, nimeni nu ştia că Germania va ataca 
U.R.S.S. 

Este un adevăr că prezența unor trupe militare străine pe teritoriul 
unei țări nu este un lucru pozitiv şi nu este privit cu simpatie de 
populația țării respective. Mareşalul Ion Antonescu a reuşit însă, prin 
fermitatea poziţiei sale, să reglementeze cu conducătorii Germaniei, 
până la detaliu, regimul trupelor germane în România, astfel încât 
această prezenţă străină a fost mult mai uşor de suportat decât orice 
altă prezenţă străină din trecut şi mai ales decât prezenţa trupelor sovietice 
care a urmat după 23 august 1944. Ca dovadă, nu au avut loc conflicte 
violente notabile între militarii germani şi cetățenii țării noastre şi nu a 
fost necesară emiterea vreunei legi speciale prin care să fie apărați 
germanii aşa cum a fost necesar să fie apărate, printr-o lege draconică, 
elementele armatei sovietice de furia populaţiei indignată şi profund 
lezată în interesele ei fundamentale de armata „eliberatoare”. 

Fără a intenționa să ofensez pe nimeni, dar trebuie să îmi exprim 
părerea că diferența de disciplină militară, de nivel de cultură și de 
civilizație între armata roşie şi armata germană a fost net în favoarea 
acesteia din urmă, aceasta fiind și principala cauză a diferenței de 


atitudine a populaţiei față de cele două armate. 

îmi permit să fac aceste afirmaţii pe baza propriei mele experiențe. 

Am trăit, să spun aşa, sub ambele armate. Am avut posibilitatea 
să văd comportarea civilizată a militarului german, atât în perioada în 
care România era aliata Germaniei, cât şi după ce ţara noastră a întors 
armele împotriva Germaniei şi afirm că atitudinea militarului german 
față de populaţie nu s-a schimbat cu nimic. Am trăit într-o zonă a 
Transilvaniei, care, după 23 august 1944, a fost ocupată vremelnic de 
trupele germane şi maghiare. 

Mult trâmbițata rezistență antifascistă a populaţiei României este o 
poveste de adormit copiii. Actele de diversiune care au loc în perioada 
respectivă nu au fost opera muncitorului român, ci a agenților bolşevici 
şi, eventual, şi a altor agenți străini. Dar, despre „realismul” aşa ziselor 
opere literare cu această tematică, alții sunt mai în măsură şi mai 
competenți să vorbească. Eu pot să spun numai atât că filmele, piesele 
de teatru și alte „opere” artistice, în care autorii s-au străduit să prezinte 
cruzimea manifestată de poliția și siguranța statului român, burghezo- 
moşieresc în reprimarea elementelor „progresiste? ale poporului mi-au 
provocat indignarea. 

Revenind la trupele germane, nu putem afirma că prezența lor nu a 
provocat nici un fel de probleme în țara noastră. Dar vom vedea că 
problemele au fost provocate cu concursul unor cetățeni neloiali şi 
necinstiți. 

Mareşalul Ion Antonescu, în convențiile încheiate, a stabilit cu 
rigurozitate ce produse şi în ce cantități au dreptul trupele germane să 
cumpere din România. Deci, să cumpere, pentru că nimic nu s-a dat 
acestor trupe fără plată. 

Problemele ce s-au ivit în legătură cu trupele germane din România 
rezultă din telegrama adresată de Mareşalul Antonescu lui Mihai 
Antonescu la 1 septembrie 1941, orele 19,30: 

„Dispoziţia și angajamentul a nu se mai face cumpărături de germani 
la noi a mai fost luat - cei de jos nu au respectat dispoziţiile luate de sus- 
necesitatea nu cunoaşte lege - deci nu trebuie contat pe noile angajamente 
- trebuie să ne apărăm - măsuri represive penale, pedeapsa cu moartea 
în contra acelora care vând străinilor ceea ce interzicem să se vândă și 
controlul fabricației și al distribuţiei - am dat indicaţii domnului Marinescu, 
în mâna, priceperea şi energia lui stă soluționarea problemei - altfel țara 
se va goli de tot ce are şi, în iarna viitoare, după cum s-a golit şi în 
iarna trecută - administraţia este în primul rând de vină - dacă nu ar 
fi corupția, măsurile luate de guvern, care sunt eficiente, ar fi executate şi 
nu ne-ar fugi nici bogăţiile, nici mărfurile - tâlhăriile și găinăriile se petrec şi 
în noile provincii, cu toate măsurile ce am luat-în special în Bucovina, unde 
toți jidanii au început să se întoarcă şi stau sub aripa protectoare apoliticii 


noastre - dar să termin cu Odesa și vor vedea aceşti tâlhari - te rog să-mi 
prepari legislaţia represivă ce te-am rugat sa faci în această privință “. 

Asupra acestor probleme vom mai reveni, dar se cuvine să menționez 
şi aici că militarii germani nu aveau voie să facă cumpărături în 
România prin plata mărfurilor în mărci. Pentru cumpărăturile strict 
necesare aprobate de Mareşal, statul român le elibera moneda 
românească corespunzătoare, monedă a cărei acoperire era asigurată de 
Germania prin livrarea cantității de aur către Banca Naţională a 
României. 

Cu toate acestea, militarii germani, fiind interesați să se 
aprovizioneze din România și pentru familiile lor, reuşeau cu uşurinţă 
să găsească negustori care să le vândă orice fel de mărfuri cu plata în 
mărci germane. Evident că prin aceasta era afectată aprovizionarea 
populației țării, dar în acelaşi timp constituia o sursă de devize pentru 
negustori. O bună parte din negustori erau evrei, dar indignarea 
Mareşalului nu avea nimic cu antisemitismul, deoarece nu era pornită 
din sentimente rasiste. Legislaţia represivă la care se referea îi avea în 
vedere pe toți negustorii şi pe toți funcționarii statului care nu respectau 
reglementările legale. Fără a intra în detalii, în acest capitol, nu poate fi 
vorba nici pe departe de represiune pe motive rasiale. 

Există o discrepanţă enormă între regimul sau condiţiile în care au 
staționat în țara noastră trupele germane şi condiţiile acordate trupelor 
sovietice. Acestora din urmă, conform convenției de armistițiu, li s-a pus 
la dispoziţie întreaga țară fără plată, plus obligaţia guvernului român ,„... 
să facă în mod regulat în monedă românească plăţile cerute de înaltul 
Comandament Aliat (Sovietic)...”. 

Deci, germanii au suportat toate cheltuielile legate de staționarea și 
întreținerea trupelor lor din România, în timp ce sovieticii, pe lângă faptul 
că nu plăteau nimic, guvernul român era obligat să le facă toate plăţile 
solicitate. 

Las cititorul să aprecieze singur, în care din cele două situații s-ar 
putea vorbi de trădarea intereselor naționale ale României. Personal 
înclin să cred că ambele situații fiind fortuite!, în nici unul din cazuri nu 
li se poate reproşa conducătorilor României că ar fi trădat interesele 
naționale. În primul caz, însă, este exclusă cu desăvârşire o asemenea 
apreciere. 

Cu toate acestea, faimosul Tribunal al Poporului a găsit de cuviință 
că pentru evenimentele expuse în acest capitol să-l condamne pe 
Mareşalul Ion Antonescu pentru două pretinse infracțiuni la două 
pedepse principale constând în detențiune grea pe viaţă. 

Cele două pretinse infracțiuni au fost confecționate în art. 1 lit. a şi 
b ale neconstituționalei legi 312/945 cu următorul conţinut: 

„Sunt vinovaţi de dezastrul țării cei care; 


Militând pentru hitlerism sau fascism şi având răspunderea politică 
efectivă au permis intrarea armatelor germane pe teritoriul ţării; 

După 6 septembrie 1940, au militat pentru pregătirea sau 
desăvârşirea faptelor de mai sus prin viu grai, prin scris sau prin orice 
alte mijloace “. 

Chiar dacă am admite, prin absurd, că o lege care încalcă 

Constituţia ţării prin fiecare paragraf al său ar trebui luată în 
seamă, faptele reproşate Mareşalului Ion Antonescu nu întrunesc 
condițiile prevăzute în textele menționate. 

Mareşalul nu a militat nici pentru hitlerism, nici pentru fascism şi 
de asemenea nu a militat nici pentru pregătirea sau desăvârşirea aşa 
ziselor fapte de mai sus. 

Concluziile complete le voi expune, însă, în final, deoarece multe sunt 
valabile pentru toate acuzaţiile aduse Mareşalului. 

Chiar dacă am accepta că un şef de stat poate fi judecat și 
condamnat drept criminal şi vinovat de dezastrul țării sale, numai 
pentru că, în împrejurări grele, fără ieşire pentru țara pe care o conduce, 
a încheiat o alianță cu o țară care, în final, a pierdut războiul, eventuala 
lui vinovăție trebuie examinată şi apreciată prin prisma tuturor 
prevederilor părții generale a Codului penal, care este sediul multor 
reglementări cum ar fi: vinovăția şi formele vinovăţiei, cauzele care 
atenuează sau agravează răspunderea penală, cauzele care înlătura 
caracterul penal al unor fapte, cauzele care înlătură răspunderea penală 
și altele. Magistratul care nu trece prin filtrul tuturor acestor 
reglementări orice faptă şi orice persoană dedusă judecății sale nu va putea 
realiza actul de dreptate al aplicării corecte a legilor. 

În cazul Mareşalului Ion Antonescu, la judecarea capătului de 
acuzare constând în permiterea pătrunderii trupelor germane pe 
teritoriul țării noastre, trebuia, în mod obligator avute în vedere 
prevederile legii referitoare la starea de necesitate. 

Potrivit legii penale din toate timpurile nu constituie infracțiune 
fapta prevăzută de legea penală, dacă a fost săvârşită în stare de 
necesitate. Aceste prevederi legale trebuiau avute în vedere numai în 
situația în care se stabilea că Mareşalul ar fi comis o faptă prevăzută 
de legea penală. În cazul acesta, însă, este stabilit în mod cert că faptul 
de a te alia cu Germania şi de a permite ca trupele acestei țări să pătrundă 
ori să traverseze teritoriul României, nu era prevăzut de legea penală ca 
infracțiune. Dar, să acceptăm, în interesul unei analize cât mai complete, 
absurditatea legii ilegale nr. 312/945, că Mareşalul ar fi trebuit să 
prevadă că în România vor ajunge la putere bolşevicii, şi că aceştia vor 
incrimina retroactiv asemenea acțiuni. Recunoscând deci această 
absurditate, nu putem însă să ignorăm dispoziţiile legale referitoare la 
starea de necesitate. 


Este în stare de necesitate acela care săvârşeşte fapta pentru a salva 
de la un pericol iminent și care nu putea fi înlăturat altfel, viața, 
integritatea corporală sau sănătatea sa, a altuia sau un bun important al 
său ori al altuia sau un interes public. 

În toamna anului 1940, Ion Antonescu se afla în situaţia în care 
trupele germane se aflau la frontierele de Vest ale României, iar 
Germania avea interese deosebite în țara noastră, interese care reclamau 
prezența trupelor ei în țara noastră. Mareşalul avea două alternative și 
anume, fie să permită intrarea germanilor în România pe baza unor 
reglementări, care să asigure condiții cât mai puțin neplăcute pentru 
țară, ori să nu permită acest lucru, situaţie în care conflictul armat cu 
Germania era inevitabil. 

Mareşalul a ales prima variantă, care am văzut că, pe lângă unele 
inconveniente fireşti, a adus ţării şi unele avantaje în acele condiții 
critice pentru țara noastră, avantaje atât de ordin economic, cât şi de 
natură politică și militară. Ar fi suficient să ne referim la multele tone de 
aur primite de la germani şi care au intrat în vistieria țării şi faptul că, 
prin prezența trupelor germane, care nu aveau nici o pretenţie teritorială 
asupra României, au fost descurajați inamicii noştri de la Est şi de la 
Vest, care aşteptau orice moment prielnic de a ne mai răpi din teritoriul 
țării. 

Ce s-ar fi întâmplat dacă Mareşalul ar fi ales a doua variantă este 
uşor de întrevăzut. România ar fi fost ocupată cu forța armelor, țara ar fi 
fost transformată în teatru de război, iar vecinii noştri de la Apus, aliații 
Germaniei, ar fi ocupat întreaga Transilvanie, cu tot cortegiul de tragedii, 
care s-a produs în Ardealul de Nord, pierdut de România prin Dictatul de 
la Viena. Nu ştim care ar fi fost reacția U.R.S.S., dar în condiţiile în care 
şi această țară se afla în relaţii de înțelegere cu Germania, era posibilă 
ocuparea de către aceasta a întregii Moldove, până la Carpaţi, aşa cum 
jinduia de mult timp, şi eventual a Dobrogei, pentru a-şi asigura 
controlul exclusiv asupra gurilor Dunării şi asupra litoralului românesc 
al Mării Negre. 

Mareşalul Ion Antonescu, mare strateg militar, a avut în vedere cele 
două alternative și toate implicaţiile fiecăruia din ele. În nici un caz nu 
putea alege a doua variantă. Dacă ar fi făcut-o, abia atunci s-ar fi putut 
pune în discuție răspunderea lui pentru dezastrul adevărat al țării, care 
în mod inevitabil s-ar fi produs. 

Alegând prima variantă, lon Antonescu nu a salvat de la un pericol 
iminent numai un interes public, ci interese mult mai mari, interesele 
vitale ale țării sale. Este uşor pentru orice om de bună credinţă, chiar 
nejurist, să constate corectitudinea acestei concluzii, potrivit căreia 
Mareşalul Ion Antonescu nu putea fi tras la răspundere penală pentru 
asemenea fapte. 


Dar, mă văd nevoit să repet încă o dată că Mareşalul Ion Antonescu nu 
a comis nici o faptă prevăzută de legea penală, aşa încât discuţia pe tema 
stării de necesitate este pur teoretică, pe care am făcut-o numai pentru 
a epuiza toate variantele juridice ale cazului. 

Vorbind despre starea de necesitate, mi-am amintit de un caz petrecut 
cu câțiva ani în urmă, pe care, pentru o mai bună înțelegere, îl voi reda 
succint. 

Într-o zi, un militar, şofer pe un camion, s-a răsturnat în Dunăre de 
pe podul plutitor de la Vadul Oii şi a început scufundarea lentă atât a 
camionului cât şi a militarului care, având un picior prins undeva la 
maşina răsturnată nu s-a mai putut salva. În cele câteva minute care s- 
au scurs până la dispariția sub apă, militarul putea fi salvat într-un 
singur mod şi anume: dacă cineva din cei prezenți ar fi avut curajul, şi 
aş spune inspiraţia, să-i taie piciorul imobilizat şi de care era tras în mod 
lent în adâncurile Dunării. Dacă cineva ar fi făcut acest lucru, în mod 
formal, săvârşea o faptă prevăzută de legea penală - vătămare gravă a 
integrității corporale, dar, aflându-se într-un caz tipic de stare de 
necesitate, caracterul penal al faptei sale era înlăturat și deci nu putea fi 
tras la răspundere. 

Concluzionând la acest capitol, susțin că în mod cert, din punct de 
vedere juridic, Mareşalul Ion Antonescu nu a comis nici o infracțiune 
prin alianța cu Germania şi prin acceptarea sosirii misiunii militare 
germane şi a trupelor germane în România. 

Dar, învingătorii, care îşi fac propria lege pe care o aplică învinşilor, 
pot orice, cu corectivul că acest orice nu poate constitui şi un act de 
justiție şi nu poate fi impusă acceptarea lui şi de către cei învinşi sau 
chiar de către cei neutri. 

Noi românii nu vom putea accepta niciodată că tragedia suferită de 
atâția români târâţi în fața aşa zisului tribunal al poporului (al cărui 
popor?), constituie acte de justiție şi nu de răzbunare pătimaşă, şi care a 
făcut mai mult rău României, decât însuşi războiul. Nu putem, pentru 
că ar însemna să spunem un mare neadevăr şi să nu-i considerăm eroi 
ai neamului nostru pe toți cei ce şi-au dat viața în al doilea război 
mondial, care, indiferent dacă au luptat pe frontul de Est sau pe cel de 
Vest, au făcut-o pentru țara lor, care trebuie să fie veşnic recunoscătoare. 

kkk 

Nu trebuie să se creadă, însă, că în colaborarea militară româno- 
germană, totul a decurs în condiții ideale. Dacă această colaborare s-ar 
fi desfăşurat în condiţiile unei camaraderii perfecte este puțin probabil că 
armata română ar fi întors armele cu atâta hotărâre împotriva Germaniei 
și că ar fi făcut imensele sacrificii pe care le-a făcut în războiul 
antifascist. 

Această întoarcere a armelor a generat multe discuții şi chiar unele 


aprecieri negative la adresa poporului român. Părăsirea unui aliat și 
întoarcerea armelor împotriva lui, poate într-adevăr da loc la aprecieri 
negative. Poporul român nu este laş și nici lipsit de loialitate față de aliați, 
atât timp cât aceştia îşi respectă angajamentele luate față de el şi cât timp 
prestigiul și interesele lui nu sunt încălcate. 

În dorinţa de a contribui la o cât mai corectă apreciere a actului de 
întoarcere a armelor împotriva Germaniei fasciste, prezint două 
documente pe care le consider concludente. 

Un prim document îl constituie scrisoarea lui Adolf Hitler către 
Mareşalul Antonescu, din 05 octombrie 1941, „strict personal şi secret”, 
din care voi reda numai prima și ultima parte, deoarece conţinutul propriu 
zis are caracter pur tehnic, de strategie militară, care nu prezintă 
importanţă în ce priveşte problemele pe care le pun în discuție. 

„ Ca și în ultima perioadă a campaniei, care a dus la marea victorie de 
nimicire de la Est de Kiev, trupele armatei III-a a dvs. care a luptat la Sud 
de Niprul inferior, a adus servicii valoroase operațiunii de ansamblu, în 
timp ce Armata IV-a a dvs. este angajată într-un atac puternic împotriva 
Odesei. Faptul că dvs. nu v-aţi exprimat nici o dorință de a vi se da sprijin 
german pentru atacul Odesei, atunci când toate forțele germane erau prinse 
în lupte grele, îl apreciez cu deosebită mulțumire. Acum însă după victoria 
uriaşă de la Kiev, în ideea de a uşura trupei române atacul asupra Odesei 
și de a cruța acolo sânge, cred că este necesar apune la dispoziția acestui 
front și altă artilerie grea, iar în funcţie de situație și o divizie de infanterie 
după ce aceasta va deveni liberă. 

Bazat pe aceste considerațiuni, propun ca unitățile germane utilizate 
în prezent pe frontul de Nord-Vest, să fie regrupate la C. 5 A și după sosirea 
întăririlor germane de artilerie să se continue acolo atacul până ce Portul 
Odesa va putea fi bătut cu artilerie. 

Am însărcinat pe generalul Feldmarschall von Rundstedt se pună în 
legătură cu dvs., Domnule Mareşal Antonescu, pentru a aranja 
chestiunea ordinelor ce urmează a fi date forțelor române și germane de la 
Odesa de sub ordinele superioare ale dvs. 

Cu rugămintea de a prezenta M. S. Regelui sentimentele mele alese, 
rămân legat din inimă, cu salutare camaraderească. 


Al domniei voastre Adolf Hitler. ” 


Din această scrisoare rezultă modul în care a înțeles armata română 
să lupte împotriva unui duşman comun şi aprecierea de care s-a bucurat 
din partea conducătorului Germaniei. 

Al doilea document îl constituie scrisoarea adresată de Mareşalul Ion 
Antonescu, la 9 decembrie 1942, Feldmareşalului Manstein: 

„Am luat la cunoştinţă cu adâncă mâhnire de raportul din 3 


decembrie 1942, pe care a fost să vi-l adreseze Generalul Steflea şi țin să 
vă exprim nemulțumirea mea adâncă pentru faptele ce vi s-au semnalat 
ca și pentru incomplecta satisfacție ce vi s-a acordat. 

Nu numai că îmi însuşesc în totul cele ce generalul Steflea v-a 
raportat, dar țin încă de datoria mea față de răspunderea istorică pe care 
o port și față de contribuţia militară la războiul actual al ţării ce o conduc, 
să adaug următoarele: 

1.România şi-a oferit aproape totalitatea forțelor ei armate cu cele mai 
de seamă cadre, cei mai tineri şi mai bine instruiți soldați şi cel mai modern 
material de care am dispus ca, alături de armate germane, să contribuie la 
zdrobirea bolşevismului, împlinind astfel un rol european foarte depărtat de 
modestele ei idealuri naționale și politice. Această jertfa generoasă nu 
trebuie deci privită ca o obligațiune fără restricțiuni. Nimeni nu poate cere 
altceva decât ceea ce noi consimțim a da; între Germania şi România, 
neexistând până la această dată nici o convenție, nici politică, nici 
militară. În calitate de conducător al Statului român și de comandant al 
armatei, am deci dreptul de a împiedica orice act care îmi poate 
compromite prestigiul indispensabil exercitării funcţiilor mele şi am 
datoria să sustrag din fața oricărei molestări ofițerii şi soldații români, 
supuşi unui tratament incompatibil cu onoarea şi credințele țării mele. 

2.Cunoaşteţi contribuția trupelor române din Eşalonul I al armatei 
române, care, cu excepția operaţiunilor de la Odesa şi Don, au însângerat 
sub ordinele armatei a XI germană, pe care ați comandat-ode la Kertsch și 
Sevastopol. 

Vă sunt poate mai puţin cunoscute operaţiile corpului de armată G-ral 
Dragalina și ale trupelor din Caucaz, cărora li se datoreşte nu numai 
situației critice de la Donet, din iarna trecută, dar şi atingerea obiectivelor 
actuale, de pe Don, Volga şi Munţii Caucazului. 

Fără falsă modestie, cred că nu exagerez dacă afirm că, fără 
prezenţa trupelor româneşti în iarna trecută, Crimeea putea fi pierdută şi 
situația de la Donet ar fi putut duce, dacă nu la pierderea, cel puțin la 
amenințarea Ucrainei de la est de Cotul Niprului. 

3. Forţele româneşti din eşalonul II au fost promise comandamentului 
suprem german în timpul grelei crize prin care a trecut armata germană 
pe frontul de Est în iarna trecută. Am cerut în schimb numai ca unitățile 
române să fie dotate la fel ca cele germane şi să fie transportate cu calea 
ferată până în apropierea frontului pentru economisirea echipamentului. S- 
au făcut promisiuni, dar nu au fost respectate. 

— Trupele româneşti ale armatei a 3-a au făcut 500 — 600 km. pe jos 
pentru a ajunge pe front, în timp ce trupele germane au fost duse cu trenul 
până la liniile de cap de cale ferată; ba mai mult, s-a dat ordin U.M. 
române ca din gările de debarcare să le transporte până la poziţiile de 
luptă cu puţinele camioane de care dispun; 


— Drept dotație modernă s-a dat diviziei blindate române 22 care 
grele germane şi două companii anticar, i s-a refuzat însă grupul de 
recunoaştere, iar majoritatea - nu totalitatea - diviziilor româneau primit 
ca unic mijloc modern de luptă contra carelor o baterie de 6 piese anticar 
grele cu tracțiune hipomobilă. 

4. Pentru ca să arunce un discredit asupra trupelor române, în special 
ale armatei a 3-a, spre complecta D-voastră edificare vă aduc la cunoştinţă 
următoarele: 

— Comandamentul german, prin domnii generali Weichs și Hauffe, este 
responsabil de angajarea trupelor acestei armate în condițiuni cu totul 
dezavantajoase. 

— Mi s-a afirmat că frontul afectat armatei a 3-a române era pe Don 
ceea ce ar fi constituit o situație favorabilă. 

— Recunoaşterile noastre prealabile au constatat că afirmarea nu era 
deloc exactă, inamicul având în mijlocul frontului armatei un Cap de Pod 
larg de 70 km. și adânc de 25 km. 

— Toate observatoarele erau în mâna lui. Am cerut să se lichideze 
acest cap de pod înaintea de intrarea trupelor noastre în sector. Mi s-a 
promis, dar nu s-a făcut nimic. Am cerut atunci ca la intrarea trupelor 
noastre în linie să coopereze împreună cu trupele pe care le înlocuim 
pentru reducerea capului de pod. Mi s-a promis, dar nu s-a realizat nimic. 
Din contra, în măsura în care înlocuiam o unitate germană sau italiană, 
acestea dispăreau fără măcar să prevină și fără măcar să spună unde se 
duc. Trupele noastre nu au găsit nici o organizare, nici o apărare antitanc, 
nici o rețea de sârmă, nici o baracă, şi au trebuit să se instaleze într-o 
zonă fără păduri, cu foarte puţine sate sau acoperiri naturale, total 
secătuită de alimente și furaje de trupele ce ne-au precedat în sector. Ceva 
mai mult, au fost luate și depozitele care se găseau făcute în sector, 
lăsându-ne total numai la discreția aprovizionărilor care se aduceau cu 
caii istoviți şi insuficienți hrăniți de la circa 120 km. 

Am cerut ca după intrarea în sector să lichidăm nu numai capul de 
pod, dar, printr-un efort comun, să ocupăm şi regiunea păduroasă de la 
Nord de Don, care, după mine, era poziţia cheii apărării întregului front din 
Marele Cot al Donului, dar și propice adunării în ascuns a unor forțe masive 
inamice pentru executarea unui atac în stil mare. 

Dacă pregătirea angajărilor forțelor româneşti a avut lipsurile arătate, 
nici execuţia nu s-a ridicat la un nivel superior; 

— Armata a 3-a a fost întinsă pe un front de 156 Km, încât nu putea 
îndeplini decât o misiune de avantposturi (un batalion 4. 1/2 km) şi nua 
dispus ca rezervă decât de forțe capabile cel mult să oprească mici 
pătrunderi locale; cinci batalioane și două divizionare din Divizia 15 
infanterie și Divizia 7 Cavaleri pe jos (valoarea a 3 batalioane şi un divizion 
de artilerie). Au mai fost aduse ulterior două divizionare germane de 


vânători de care, Nr. 611 şi 670. Situația se înrăutăţise şi mai mult prin 
aceea că Diviziile 13 şi 14 infanterie, asupra cărora s-a produs efortul 
atacului inamic, au fost în continuu atacate de la intrarea lor în front şi 
până la începerea ofensivei sovietice. Divizia 13-a a fost atacată în 
intervalul de timp de la jumătatea lunei septembrie până la 18 noiembrie 
de 32 de ori, în zile şi nopți adeseori consecutive. Divizia 14-a a fost şi ea 
atacată în acelaşi interval de timp de 17 ori. 

De aici a rezultai că la 19.XI-Div. 13 infanterie avea pierderi de 115 ofițeri 
şi 3 648 trupă luptătoare. Pentru reacțiuni ofensive grupuri de armate a 
concentrat în sectorul armatei a 3-a Divizia blindată română şi Diviziile 22 
și 14 blindate germane, aceste două din urmă reduse la 25% din valoarea 
combativă normală. Anterior se promisese de către O.K.N. constituirea 
următoarelor rezerve deosebit de rezervele Armatei a 3-a; 4 divizii 
germane în zona Armatei a 3-a și 3 divizii române în regiunea Rostov 
(Corpul 6 armată). Nu s-a realizat nimic; Mai mult, la începutul lui 
noiembrie O.K.N. ne-a obligat să introducem în front și Divizia 7 infanterie 
română în locul unei div. italiene. Hrana, materialele de fortificație, 
carburanti, muniţiile, materialele necesare instalării defensive etc. nu au 
ajuns niciodată să atingă măcar cifra promisiunilor, necum a nevoilor reale 
(date şi documente se găsesc în însuşi raportul Col. Fink). 

Armata 4-a ale cărei trupe în parte luptau neîntrerupt în luna ianuarie 
şi-a epuizat şi consumat forțele păstrând inițial cu corpul 6 armată un front 
de 120 km. (de la 20 km. până la 120 km de devizie) şi menținând oamenii 
în linie până la limita extremă a puterilor omeneşti de 90 până la 100 zile 
neîntrerupte şi neîncetate lupte. 

Dacă în ziua de 20 noiembrie, când Armata 4-a română a fost atacată, 
sectoarele diviziilor erau micşorate (de la 17 până la 37 km) nu trebuie 
uitat că valoarea a 3 divizii (Div. 1,2 și 3) era scăzută la circa 50%. 
Menţionez numai că corpul 6 armată a consumat de la ianuarie până la 
noiembrie 1942, în afară de efectivele sale, încă 38 batalioane şi 11 
escadroane. Dacă lipsurile materiale ale armatei a 4-a au fost, în general, 
mai mici decât ale Armatei a 3-a, lipsa combustibilului slăbise oamenii 
până la epuizare (cazul ofițerilor și soldaților decorați de G-ral. Hoth), iar 
lipsa de furaje adusese într-un hal de inaniţie totală caii corpului 6 Armată, 
ceea ce explică pierderile de materiale de artilerie în luptele de la Sud 
Stalingrad. Inospitalitatea terenului în care a luptat Armata a 4-a este 
cunoscută. (lipsită total de resurse şi acoperiri, climă grea şi nenumărate 
boli). 

5. Reuşita ofensivei nu se datoreşte deci lipsei de eficiența a Armatei a 
3-a şi a 4-a române, ci neprevederilor grupului de armate „B”, unei alegeri 
meşteşuguite din partea ruşilor a zonelor de atac şi concentrărilor 
masive de forțe ruseşti în cel mai desăvârşit secret. 

Comandamentul rus a aplicat efortul sau la Vest şi la Sud de 


Stalingrad, zone cărora grupul de armate „B” trebuia să le acorde cu totul 
altă atențiune, evenimentele au arătat-o. 

6. întârzierea constituirei comandamentului Don, provocată de 
neaşteptata şi neînchipuita rezistență de la Stalingrad și din Caucaz îşi 
are partea ei fatală de vină în tragicele evenimente trăite. Nici pregătirea 
bătăliei, nici conducerea ei nu a putut fi la înălțimea misiunii. Tristul rezultat 
ca și numirea D-vs. după pronunțarea dezastrului la un comandament 
fără titular o dovedesc; 

Am arătat personal generalului Hauffe bănuiala mea că inamicul va 
dezlănțui un atac pe direcția Frolov-Rostov şi pe direcția Barmanzak- 
Kalalatsch, care erau cele două axe de atac indicate, fiindcă în afară de 
succese tactice locale, duceau și la consecințe grave strategice pe frontul 
germano-român din Caucaz de la Stalingrad și din Cotul Donului. 

Grupul de armate von Weisch sau generalul Hauffe au subestimat 
valoarea inamicului şi nu au luat în considerare, găsind exagerate toate 
arătările mele. 

7. Am, D-le mareşal, un trecut nepătat de 40 ani închinați armatei şi 
Țării în dreptate şi onoare. Am făcut în această lungă carieră patru 
războaie și patru revoluții. Nici în fața inamicului din afară, nici în fața 
celuia dinăuntru nu am dezarmat niciodată. Am o răspundere politică și 
istorică și am o sacră datorie față de ostaşii mei. M-aş dezonora, dacă aş 
lăsa să fie dezonorați. Aş fi un laş, dacă aş tolera să se comită laşități în 
contra lor. Sunt informat în ultimul moment că sunt soldați de ai mei care 
au luptat ca nişte bravi şi care sunt acum împuşcaţi de soldații Dvs. în 
încercuire. Sunt informat că sunt ofițeri şi subofiteri de ai noştri, cărora le 
sunt smulse de la brâu revorverele şi armele lor de luptă de către soldați 
de ai D-vs., care au stat mult mai departe în spatele frontului sau de 
soldați de unități de lucrători. De asemeni mi se raportează că trupele 
române, aflate sub comandament german, sunt supuse unui tratament 
neomenos, pentru cucerirea satului Dobrovski corpul 1 armată română a 
primit ordin de la Grupul Holidt să atace de 7 ori, pentru că nu a reuşit prima 
dată, cauzându-se pierderi de 40 ofițeri, 15 subofiteri, 1329 trupă. 

Ce importanță tactică și strategică avea aceasta în ansamblul imens 
al frontului ca sa determine acest masacru? De ce se impun sacrificii 
inutile U. M. române când, în cazuri asemănătoare, trupele germane sunt 
cruțate? Relev cazul detaşamentului Courbier, care a fost trimis la Odesa 
pentru a ne ajuta să spargem frontul defensiv. Detaşamentul ținut 2-3 
săptămâni în rezervă a atacat şi, după 2 ore, după ce a lăsat pe teren 
câțiva ofițeri şi 200 soldaţi, a oprit atacul și s-a retras fără să mai încerce, 
sub cuvânt că nu are mijloace necesare. Unul din comandanții germani nu 
s-a oprit să mărturisească că ține să facă „mea culpa“ faţă de infanteristul 
român, pe care-l credea până atunci slab luptător. Pe când la germani astfel 
de procedee sunt admise, generalul Holidt trimite soldații noştri, fără să le 


asigure susținerea de foc şi de mijloace masive, la masacru. Masacrarea 
cu voință şi pornire a unităţilor din corpul I armată român va produce un 
efect dezastruos asupra camaraderiei de arme româno-germane și este fără 
nici un folos militar pentru viitor. Sunt sigur că veți fi de acord cu mine 
că această atitudine a comandamentului german nu este meritată de 
trupele române, care s-au bătut cel puţin tot atât de bine cum s-au bătut 
trupele germane din sector. De ce dacă soldații Armatei a 3-a nu au reuşit 
să oprească atacul rusesc „fiindcă nu s-au bătut cum trebuie“, nu au reuşit 
nici unităţile germane; Diviziile 22 și 14 blindate şi divizioanele 611 şi 670 
de vânători de care, care au fost şi ele literalmente zdrobite, deşi au primit 
şocul după ce acțiunea inamicului pierduse din intensitate, datorită 
împrăştierii şi pierderilor suferite în luptele cu noi? De ce aceştia au fost bravi 
şi ai noştrii au fost fugarii? Este cazul să întreb ce au făcut mai mult diviziile 
62 şi 294, de la care după comunicarea Fiihrerului primit la 23.XI, se 
aştepta despresurarea grupului Lazăr? Se uită probabil că atacul s-a 
produs pe o ceaţă atât de deasă încât nici un armament până la tunurile 
grele nu au putut să tragă decât când inamicul a intrat în poziţie și în 
baterii. Din aceeaşi cauză aviația nu a putut interveni. Nu cred că alte 
trupe cu organizare, încadrare, instrucţie și experiență egale cu a trupelor 
române ar fi putut face mai mult decât a făcut armata a 3-a care, timp de 3 
zile, şi-a menținut poziţiile, dar a trebuit să cedeze, că rezervele române şi 
germane nu au putut nici măcar stăvili puhoiul rusesc, necum să-l 
respingă. 

8. Sunt informat de asemenea că, pe când D-vs. Încercaţi să 
reconstituiți din oamenii rămaşi noi unități româneşti, Dl. gen. Hollidt a 
pulverizat Div. 9-a desființându-i comandamentul, risipind pe fracțiuni 
unele din unități cu valoare combativă încă suficientă şi transformând 
altele în unităţi de lucru. Mai sunt informat că unităţi germane iau fără nici 
un scrupul, cu o îndrăzneală fără seamăn, caii serviciilor noastre şi îi trec 
la ale lor, lăsând pe ale noastre în drum. Sunt informat că s-au luat 
serviciile noastre constituite și s-au trecut Diviziilor 62 și 294, care au sosit: 
pe câmpul de luptă fără servicii. În sfârşit sunt informat Dl. Mareşal că 
Domnul Gl. Hollidt se poartă cu comandamentele noastre cu o brutalitate 
neadmisibilă între oameni civilizați și între soldați cu simțământul onoarei. 

Acelaşi domn G-ral, trecând atât peste cele mai reglementare principii 
de ierarhie militară şi de ordine, în exercitare cu autoritate a comenzii, cât 
și peste cel mai elementar respect ce se datoreşte unui aliat care face din 
toată inima și cu loialitate sacrificii imense pentru cauza comună, fără să 
fie obligat prin vreun angajament militar sau politic scris, a dat „ordin“ 
Armatei a 3-a să nu dea nici un ordin trupelor române decât prin 
intermediul dânsului şi în acelaşi timp a avertizat că îşi rezervă dreptul 
de a aduce acestor ordine orice modificări va crede de cuviință. 

9. Domnul Mareşal, în fața acestor fapte care în nici un caz nu nepoate 


dezonora pe noi, orice margine nu poate fi depăşită şi orice onoare nu 
poate fi călcata în picioare. 

Nu poate fi depăşită și nu poate fi călcată - mai ales faţă de un soldat 
- care, fără să fie armat, cum sunteți înarmaţi, instruit cum sunteți 
instruiți, încadrat cum sunteţi încadrați, s-a bătut până acum cum s-a 
bătut, s-a încărcat cu o nepieritoare glorie și la a cărei intervenţie 
camaraderească şi totală s-a recurs de multe ori, în ocazii grele și în 
momente critice pentru trupele germane. Când marile unități române îşi 
pun la dispoziția trupelor germane, în aceeaşi luptă, aviația şi cel mai 
modern material de artilerie de care dispun, cu toate că dotația lor este 
inferioară dotării germane, şi cu toate că au aceeaşi acțiune, misiuni de 
aceeaşi importanță; când marile unităţi române acționează la Feodosia și 
asigură - cu pierderi enorme degajarea Diviziei 46 de la Kertsch; când 
alte 4 M. U. române aleargă 300 km pe jos pe un ger de -30 de grade, 
ceea ce a dus la degerarea a 30% din oameni şi moartea a 40% din caii 
artileriei lor, pentru a umple spărtura de la Doneţ, depăşesc frontul german 
și fără tunuri pătrund 30 km în adâncime; când alte mari unități române, 
care mergeau la o altă destinație, sunt oprite pe drum și aruncate în luptă, 
pentru a izgoni pe adversarul care spărsese frontul german și reuşeşte să 
oprească pe inamic și să lege frontul (cazul Div. 19 la Est de Novorosisk); 
când alte patru Divizii române trec Doneţul şi Donul cu armatele a 4-a și 
l-a blindată germană şi ajung în urmărirea inamicului pe Volga, prin 
lupte şi marșuri neîntrerupte de zi şi noapte de 800 km, la scară cu 
unități blindate germane; când o armată are dosarele tuturor marilor şi 
micilor unități pline de nenumărate scrisori oficiale şi de ordine de zi prin 
care se laudă atitudinea şi se onorează bravura soldatului, ofițerului şi 
comandantului român? Când aceeaşi armată este citată de peste 100 ori 
în comunicatele Fiihrerului, când o armată pierde într-o singură bătălie 
din 160 000 luptători 60 000 oameni (din care ruşii anunță numai 37 000 
prizonieri) luptătorii acelei armate nu pot fi calificați drept fugari şi laşi, 
cum nu au fost calificate de fugari unitățile germane, care, la Doneţ, au 
abandonat tot materialul motorizat, în iarna trecută, când au fost silite să 
se retragă la 100 km înapoi. Când o armată are în aceeaşi luptă 3 generali, 
care nu se predă și cad, lipsiți de cartuşe și de hrană alăturea de ultimul 
lui luptător şi când un al patrulea general, tot în aceeaşi luptă, moare cu 
ultimul om din ariergardă, lovit de un obuz de tun, tras drept în piept de 
un car 

inamic: când în armata 3-a au fost divizii cari au pierdut morți în 

lupta corp la corp 2 din 3 comandanți de regimente de infanterie, cinci 
din şapte comandanți de batalioane, doi din şase comandanți de 
divizionare și toți comandanții de companii şi de bateri; când un 
comandant de brigadă de artilerie trece la bateria în care era fiul său, trage 
împreună cu el ultimile proiectile și după aceia se sinucid împreună; iar un 


comandant de regiment de artilerie grea moare în luptă la baionetă; când 
un comandant de batalion, după 5 zile de luptă continuă, fără hrană și 
fără muniții şi fără o secundă de gândire sare cu oamenii extenuaţi şi 
scapă de la distrugere materialul de aviaţie și aviatorii germani de la 
Oblinskaja; când în Divizia 2-a munte au fost oameni care, extenuaţi de 
lupte, au ajuns în aşa hal de oboseală încât nu mai puteau apăsa nici pe 
trăgaci. 

Când Fiihrerul a cinstit și onorat cu cele mai mari distincţii Armata 
română și când, dintre aliații Dvs., noi am avut primul general decorat CU 
frunzele de stejar la Crucea de Cavaler al Crucii de Fier și primul ofițer 
decorat cu Crucea de cavaler al Crucii de Fier. 

Această armată nu poate fi tratată de armată de fugari, soldații ei nu 
pot fi împuşcaţi ca nişte netrebnici, fără judecată şi răspundere, de orice 
ofițer sau soldat german. 

Au fost desigur, domnule Mareşal şi cazuri de defecţiuni. Ele au fost 
şi datorită faptului că unele unități de 10 luni stau pe ger cumplit sau în 
noroi şi pe călduri caniculare numai pe linia întâia cu mâna pe trăgaci, 
fiindcă, din lipsa de rezerve, nu a putut niciodată fi trecute înapoi pentru 
repaus. Nu s-a întâmplat acelaşi lucru cu trupele germane din frontul de Sud, 
care au fost trase uneori înapoi pentru repaus şi refacere, unele chiar au 
fost transportate pe fronturi secundare sau în interior. Cazurile de 
defecțiune raportate în totalitatea armatei au fost puse izolate. Ele au fost 
şi sunt şi în armata Dvs, în orice armată, dar numai eu singur sau 
comandamentele române au dreptul după o judecată, fie chiar sumară, dar 
numai după judecată, să pedepsească pe netrebnici. 

Aveţi şi Dvs. soldați dezertori care rătăcesc în spatele frontului şi prin 
țara mea. Aveţi alții cari s-au dedat la acte de contrabandă și jaf pe 
teritoriul nostru și alții care, nerespectând regulile circulației, au trecut 
peste pietoni fără să lase urme, cum se trece peste un cârd de gâşte. Au 
fost cazuri când soldații germani au atacat cu revolverul pe şoferii noştri 
prinşi izolați, i-au dat jos din maşină și au fugit cu maşina. Au fost soldați 
şi subofiteri de-ai Dvs, cărora le-am dat cea mai frățească ospitalitate în 
țară și care, drept răsplată, au înarmat pe legionari în contra mea, i-au 
dirijat din umbră în acțiunea lor criminală care tindea la răsturnarea 
regimului şi la uciderea mea mişelească şi care, după rebeliune, au 
îmbrăcat pe capii rebelilor în haina soldatului şi ofițerului german și i-au 
trecut peste graniță ascunşi în camioanele germane sau amestecați 
printre soldații germani. Au fost cazuri când soldații Dvs. au fost prinşi 
vânzând materiale şi arme militare populației noastre. 

Totuşi D-le Mareşal, cu toate aceste multiple şi grave fapte, care toate 
au fost aduse la cunoştinţa misiunii militare şi legației germane, nimeni nu 
şi-a îngăduit în această țară să generalizeze cazuri izolate, fiindcă ştia că 
l-aş fi executat. 


Au fost defecţiuni și la formațiunile germane pe timpul atacurilor ruseşti 
de la 19 și 20.XI. Dovadă marele număr de soldați germani răzleţi care s- 
au adunat la Moruzovkaia. În schimb pentru cât s-au văzut coloane 
româneşti retrăgându-se din ordin sub urmărirea tancurilor ruseşti, sau 
oameni izolaţi, care în majoritatea lor aparțineau serviciilor şi au fost luaţi 
de ofițeri germani drept fugari de pe front, s-au aruncat soldaților români 
epitetul de fugari. Nerecunoaşterea reciprocă a limbii a sporit confuzia. 
Nimeni de la noi nu şi-a îngăduit să păteze onoarea armatei germane cu 
calificativele cu care este dezonorată sub ochii impasibili şi uneori din 
ordinul ofițerilor germani, armata noastră, fără a se cunoaşte toate 
realitățile. 

Comandanți şi ofițeri germani, cu voință sau dintr-o inexplicabilă 
mentalitate, au tolerat unor soldați germani şi i-au făcut părtaşi cu ei în 
atitudinea luată de nişte bravi ofițeri şi soldați români de a căror 
înfrângere nu pot ei singuri fi vinovati și în fața cărora nu se poate arunca 
blamul de oricine şi cu atâta uşurinţă. 

Eu am încrederea în loialitatea și spiritul de dreptate al Fiihrerului. Am 
această încredere că şi noi am scris alăturea de Dvs. nenumărate pagini 
de glorie şi sunt sigur că Fiihrerul cu genialitate, loialitate și simțul 
dreptății care-l caracterizează va înțelege mâhnirea şi revolta mea. Va lua 
măsuri contra vinovaţilor și va reabilita pe soldatul român ultragiat, când 
va cunoaşte aceste fapte în adevărata lor lumină. Oricare ar fi judecata 
şi aprecierea Dvs. vă rog, D-le Mareşal, nu numai ca camarad, dar şi în 
virtutea răspunderii pe care o am față de soldații mei şi de poporul meu, 
să faceţi să înceteze cu un minut mai devreme această stare de fapt şi în 
privința tratamentului soldatului român și în privința comandantului lor. 
Soldatul român nu poate fi comandat decât de ofițerul şi comandamentul 
român. El nu poate fi umilit de un străin, cu atât mai puțin de un camarad 
de arme, chiar când greşeşte. El nu poate fi masacrat în atacuri inutile, 
cum nu au fost masacrate nici diviziile germane Nr. 62 și 294. El nu poate 
fi pedepsit decât de ofițerul român. De bravele noastre unități nu poate 
dispune oricine după bunul său plac, după cum nu poate dispune de ale 
Dvs. Constituţia Ţării mele opreşte acest lucru, după cum o opreşte pentru 
Dvs. Constituţia şi onoarea țării Dvs. Eu sunt dator să vă previn că, dacă 
nu încetează această atitudine și aceste fapte, voi avea de condamnat 
situația forțelor noastre în cadrul frontului Dvs. În acelaşi timp îmi 
îngădui a vă arăta ceea ce soldaţii şi ofițerii germani ignorează, că în 
lunga, dureroasa şi glorioasa istorie de 2 000 de ani a poporului român, 
se găseşte cazul unic în istoria popoarelor când Voevodul, conducătorii şi 
luptătorii au preferat, după ce au pierdut ultima luptă de apărare, să 
piară prin otrăvire împreună cu capii şi unităţile lor, decât să se predea 
sau să trăiască în robie şi dezonoare. Poporul român de azi nu va fi, D- 
le Mareşal, mai prejos de străbunii săi. Primiţi vă rog, Excelenţă, salutul 


meu camaraderesc. 
Mareşal ION ANTONESCU 


Se poate constata cu uşurinţă, citind aceste documente, prestigiul de 
care se bucura Mareşalul lon Antonescu, dar mai ales cât de apropiat 
era el de interesele țării şi ale armatei și cât suflet punea în apărarea 
intereselor naționale. Acuzațţiile care i s-au adus, în sensul că s-ar fi pus 
în slujba Germaniei şi că ar fi trădat interesele României, apar încă o 
dată ca simple, dar grave calomnii. 


ALIANȚA CU GERMANIA ŞI RĂZBOIUL ANTISOVIETIC 


După opinia celor care au pretins că au judecat procesul Mareşalului 
Ion Antonescu, acesta ar fi comis „ cea mai mare crimă petrecută. în istoria 
poporului român, alăturându-se Germaniei hitleriste, la agresiunea contra 
popoarelor din Rusia Sovietică, care doreau o colaborare paşnică cu 
poporul român “. 

În legătură CU războiul antisovietic sentința de condamnare a 
reținut în sarcina Mareşalului 4 infracțiuni. Una constă în ducerea 
războiului respectiv pentru care a fost condamnat la moarte; o altă 
infracțiune ar fi constat în faptul că nu a respectat „regulile 
internaționale” dând ordin de suprimare a populației civile pe motiv că 
3-au partizani - condamnat la moarte; altă infracțiune constând în 
aplicarea unui tratament „inuman” prizonierilor - condamnat la 20 de 
ani temniţă grea şi a patra constând în faptul că ar fi ordonat acte de 
teroare şi suprimare asupra populaţiei din teritoriile în care s-a purtat 
războiul, sub pretext că sunt partizani - de fapt identică cu cea de a 
doua infracțiune, pedepsit, de asemenea, cu moartea. 

Patru infracțiuni, una mai neîntemeiată decât alta, încadrate în 
prevederile art. 2 lit. a, b, c, şi d din Legea 312/945. 

Ar fi foarte simplu de combătut aceste infracțiuni afirmând numai că 
nu poate fi vorba de infracțiune atunci când conducătorul unui stat se 
aliază cu un alt stat mai puternic şi împreună cu acesta duce un război 
pentru eliberarea teritoriilor sale ce îi fuseseră luate în mod tâlhăresc 
de un al treilea stat. La celelalte trei pretinse infracțiuni ar fi suficient să 
constatăm că nu au fost dovedite cu nimic. 

Pentru memoria și onoarea Mareşalului Ion Antonescu nu avem, însă, 
dreptul să ne rezumăm la atât şi să nu relatăm adevărul în întregime. 

Astăzi sunt bine cunoscute motivele care au determinat România 
(spun România, pentru că războiul antisovietic nu a fost războiul 
Mareşalului, ci războiul sfânt al întregii ţări) să intre în alianță cu 
Germania și să participe, alături de acesta, la războiul contra U.R.S.S. și 


nu cred că mai există cineva în lume, cu excepţia sovieticilor, care să 
mai poată acuza ţara noastră pentru aceste acțiuni. 

Chiar dacă aceste împrejurări sunt cunoscute, îmi voi permite a le 
face o prezentare succintă, numai pe baza documentelor aflate în 
dosarul penal, pentru a se vedea că realitatea era cunoscută şi de cei 
care au rezolvat procesul, sau mai bine zis condamnarea Mareşalului. 
Pentru ei însă nu avea nici o importanță adevărul, fiind simple unelte 
oarbe ale răzbunării bolşevice. 

Ar trebui să încep cu faptul că alăturarea României la Germania era, în 
linii mari, realizată în momentul preluării conducerii statului de către Ion 
Antonescu. Că sub Carol II au fost repudiate garanţiile anglo-franceze, că, 
în iulie 1940, sub guvernul Argetoianu, au fost acceptate garanţiile 
germane, că exista deja convenția Woltrat-Bujoiu, care acorda 
Germaniei prioritate asupra petrolului românesc şi, în sfârşit, că 
misiunea militară germană a fost invitată în România, în august 1940, 
sub guvernul Gigurtu. Ar mai fi și alte lucruri de spus, dar nu găsesc 
necesar să încerc să departajez o vină inexistentă. Inexistentă, deoarece, 
departe de a constitui o crimă de război şi de dezastrul țării, participarea 
alături de Germania în războiul contra U.R.S.S. constituie una din 
marile epopei ale luptei poporului român pentru apărarea integrității 
teritoriale a țării şi pentru suveranitatea sa pe pământurile strămoşeşti. 

Actul de acuzare îl învinovățeşte pe Mareşalul Ion Antonescu pentru 
că ar fi înstrăinat România de la politica externă firească și 
corespunzătoare intereselor lui, renunțând la aliații săi tradiționali, 
Anglia și Franţa. 

După cum bine ştim, aliații noştri fireşti şi tradiționali nu au schițat nici 
un gest în sprijinul României, când, în vara anului 1940, în decurs de 2 luni 
a fost obligată prin forță să cedeze o mare parte din teritoriul său Uniunii 
Sovietice, Basarabia şi Bucovina și Ungariei, Ardealul de Nord, practic o 
jumătate a Transilvaniei. Anglia și Franța nu ne-au apărat, pentru că 
nu erau în măsură să o facă, fiind ele însele în mare pericol. Era firesc 
ca România să renunţe la garanţiile acestor țări, din care una - Franţa - 
a şi fost cotropită, iar alta -Anglia era pe cale de a fi invadată. Practic 
România a renunțat la garanții care nu mai existau. 

În aceste condiţii, ţara noastră s-a găsit la discreţia a două mari 
puteri - U.R.S.S., la Răsărit, şi Germania, la Vest. Trebuia în mod fortuit! 
să apeleze sau să accepte garanţiile și alianța cu una din aceste puteri. 
Putea România să se alieze cu U.R.S.S. care ne răpise Basarabia și 
Bucovina și intenționa să ocupe Moldova până la Carpaţi şi să-şi asigure 
prezența în Dobrogea, ceea ce ar fi însemnat pierderea și a acestei 
provincii? Dar, o alianță cu U.R.S.S. ar fi însemnat nemulțumirea 
Germaniei, care era vital interesată de petrolul românesc şi exista riscul 
real ca ţara să fie ocupată cu forța de germani, cu toate consecințele ce 


decurgeau din aceasta. Pe de altă parte regimul politic din U.R.S.S. nu 
prezenta nici o garanție, dimpotrivă, bolşevismul provoca o puternică 
reacție de respingere din partea popoarelor din Estul Europei, care, 
presimţeau pericolul unui regim comunist totalitar. 

În aceste condiţii este cât se poate de evident că România nu avea nici 
o posibilitate de a-şi alege aliații, iar singura şansă, în acel moment, 
de supraviețuire îi era oferită de alianța cu Germania, ceea ce Mareşalul 
lon Antonescu a şi realizat, după ce bazele acestei alianțe fuseseră 
constituite de guvernele anterioare. 

Faptul că România s-a aliat cu Germania fascistă, însă, nu îi poate 
atribui caracterul de fascist guvernării din țara noastră. Am demonstrat 
nu numai că lon Antonescu nu a avut nimic comun cu ideologia 
fascistă, dar şi faptul că el a fost acela care a înlăturat din viața politică 
a țării mişcarea legionară, care reprezenta de fapt o filială a fascismului 
în România. 

Mihai Antonescu, în memoriul său, a arătat, pe bună dreptate, că, 
în septembrie 1940, întregul sistem de securitate european era 
prăbuşit, că Sud-Estul Europei, care reprezenta cheia de rezistență a 
sistemului european, a ajuns să fie dominat, pe rând, țară cu ţară, de 
Germania, fie prin forța armată, fie prin presiuni. Anglia și Franța 
nu au sprijinit efectiv securitatea Sud-Estului, iar mica Antantă - 
Cehoslovacia, Iugoslavia şi, mai târziu, România, s-a văzut lipsită de 
orice sprijin şi, practic, a încetat să mai conteze ca sistem de securitate 
colectivă. 

La întrebarea acuzatorului public, dacă a consultat partidele politice cu 
privire la declanşarea războiului contra U.R.S.S., Mareşalul Ion 
Antonescu, a răspuns: 

„Nu am avut nici un fel de tratative de colaborare cu partidele politice 
în privința războiului pentru Basarabia și Bucovina, fiindcă eram, în 
primul rând, în stare permanentă de război - nedeclarat, cu ruşii şi fiindcă 
toată țara, din manifestările individuale și colective, era dornică și 
nerăbdătoare să se recucerească cât mai repede Basarabia şi Bucovina. 
Pot să afirm şi, la rigoare, să şi dovedesc că, din contră, toată lumea 
conştientă era chinuită de teama că germanii nu vor face război Rusiei şi se 
vor înțelege cu Rusia pe spinarea noastră. Aceleaşi motive a făcut inutilă 
prevenirea Consiliului de Miniştri în privința războiului, deoarece toți 
miniştrii, individual, mă întrebau, ori de câte ori aveau ocazia să mă vadă, 
când face Germania război împotriva Rusiei. Nu puteam să le dau răspuns, 
fiindcă nu ştiam nimic. Toate încercările făcute indirect de Statul Major pe 
lângă misiunea militară germană şi în special pe lângă şeful ei g-ral 
Hansen, au rămas fără efect, g-ral Hansen afirmând necontenit că 
Germania are raporturi de prietenie cu Rusia şi chiar înțelegere politică 
şi, deci, nu va ataca niciodată Rusia. Totuşi anumite pregătiri pe care 


germanii le făceau în Moldova de Nord, şosele, poduri, etc, prin organizația 
Toth, organizaţie pe care am găsit-o funcţionând la venirea mea la guvern, 
constituia pentru toți un indiciu că Germania pregăteşte o acțiune contra 
Rusiei, de aici speranțele şi iluziile în care se zbăteau toţi în țară, în 
special basarabenii (300 000) refugiați la noi și moldovenii, care se 
simțeau foarte amenințați prin prezența ruşilor la Prut şi erau 
înspăimântați de zvonurile care circulau cu insistență și care erau relative la 
înțelegerea între ruşi şi germani. 

N-am avut tratative cu partidele politice înainte de intrarea în război 
şi din faptul că nici eu n-am ştiut, până la jumătatea lunii mai, de 
hotărârea germană. 

La această epocă am fost chemat de către Fiihrer în Germania, după 
ce fuseseră chemați şi ceilalți şefi de state aliate Germaniei. Cu această 
ocazie Fiihrerul, ca de obicei, a făcut, prin g-ral Jodl și d-l Ribbentrop, o 
expunere a situaţiei militare și politice a Europei şi mi-a declarat textual: 
«M-am hotărât să atac Rusia. Dacă nu fac acum, Rusia va ataca 
Germania și România. M-am gândit să fac apel la armata română, ştiind 
că e nepregătită, dar cred că, dacă România nu va interveni, va deveni 
totuşi, prin acțiunea rusă, teatru de război, fiindcă eu am nevoie de 
petrolul românesc şi Rusia are interes să împiedice aprovizionarea 
Germaniei din România şi fiindcă Rusia şi-a manifestat, față de noi, dorința 
de a ocupa Moldova până la Carpaţi, gurile Dunării şi punctele strategice 
în Dobrogea». Dl. Hitler a adăugat că vor participa la război: Finlanda, 
Ungaria, Bulgaria (indirect) și toate celelalte state ale Europei, în mod 
simbolic. D-l Hitler nu mi-a comunicat data intrării în război. Mi-a cerut să 
păstrez cea mai mare discreție în această privinţă, fiindcă orice indiscreție 
ar putea să ne coste foarte scump. Era, desigur, natural să nu se facă 
indiscrețiuni. G-ralul Hansen la Bucureşti persevera în atitudinea sa de a 
afirma că Germania nu se menţine decât într-o atitudine defensivă față de 
Rusia și nu pregăteşte nimic ofensiv. Cred, dat fiind secretul cu care lucrau 
germanii şi cu care, în principiu, se lucrează de toate statele în această 
privință, că g-ral Hansen nu era într-adevăr la curent cu ceea ce pusese la 
cale conducerea superioară germană. 

Timpul trecând, am fost nevoit să chem pe dl. Killinger şi să-l previn 
că este absolut necesar să fiu prevenit cu cel puțin 10 zile înainte de data 
începerii acțiunii militare, fiindcă altfel voi fi surprins cu armata 
nemobilizată. 

La 9 iunie, la Predeal, dl. Killinger într-o întrevedere care i-am acordat- 
o la cererea sa, mi-a spus ferindu-se chiar de dl. Mihai Antonescu și de dl. 
Stetzer, care asistau la întrevedere: «Da, mi-aţi cerut o dată» - și cu creionul 
a însemnat 22 iunie pe o mică hârtie. Mi-a trecut hârtia şi mi-a spus: 
«Aceasta este data!» A doua zi am trecut la mobilizarea armatei, care s-a 
făcut în modul cel mai discret posibil, iar eu am plecat imediat în Moldova, 


lăsând, pe ziua de 22 iunie, conducerea statului și a guvernului d-lui M. 
Antonescu, căruia i-am încredințat, tot cu această ocazie, Ministerul de 
Externe și al Propagandei. Numai d-sa ar putea să spună ce atitudine au 
luat şefii politici în privința războiului. Pot însă să afirm că, în diferite 
memorii trimise mie sau predate personal de d-nii Brătianu şi Maniu, 
semnate individual şi uneori colectiv, niciodată dânşii n-au afirmat că 
sunt contra războiului. Pe de altă parte, eu nu cunosc şi, probabil, încă 
nimeni în această țară n-a văzut nici un manifest făcut de şefii partidelor 
politice, prin care d-lor ar fi afirmat poziția pe care socoteau că trebuie să 
stea în acele împrejurări. De asemeni, nici eu și nici nimeni în această țară 
nu a auzit vreo cuvântare în care şefii de partide, sau vreun element 
important sau secundar din partidele d-lor, să fi luat vreo atitudine în 
această privință. Cunosc, însă, şi pot dovedi că toţi acei mari şi mici care, 
din timpuri mai vechi şi în timpul războiului, făceau parte din organismul 
politic al acestor partide, au aprobat, prin votul şi semnătura lor la 
Plebiscitul din octombrie 1941, acțiunea militară românească. Ceva mai 
mult, într-unui din memoriile semnate de d-l Brătianu se afirmă, textual, 
că sunt de acord cu acțiunea României pentru Basarabia, dar nu sunt de 
acord cu trecerea Nistrului. Un fapt în plus care, indirect, poate să 
dovedească, de asemenea, că şefii celor 2 partide, zise istorice, n-au 
gândit să ia o atitudine contra războiului este acela că nici d-lor, nici un 
membru marcant sau secundar din organismele politice respective, nu a 
trimis la acea epocă, nici mai târziu, nici un articol la presa românească, 
prin care să arate punctele de vedere, individual sau colectiv, în privința 
războiului sau să afirme că, personal sau partidul, sunt în contra 
războiului. Există din contră numeroase articole care au fost trimise 
atunci și tot timpul războiului, de numeroase personalități, din care se 
vede atitudinea fiecăruia şi a grupurilor pe care le reprezenta, în privința 
acțiunii României. 

După trecerea Nistrului, începutul lui septembrie 1941 şi în special 
după Odesa (16 octombrie 1941), dl. Brătianu, în special, a arătat de mai 
multe ori, direct și prin dl. Gh. Brătianu, că nu găseşte justificată 
operațiunea dincolo de granițele Basarabiei. Ori de câte ori, şi lucru se 
poate dovedi, aceşti domni, direct sau prin trimişi (d-nii Mihalache, Lupu, 
Gh. Brătianu şi alții) au intervenit în acest sens fie direct la mine, fie la dl. 
Mihai Antonescu, răspunsul meu a fost şi verbal și scris, întotdeauna 
acelaş: «Poftiti, luați conducerea Statului şi faceți acțiunea pe care o 
socotiți utilă şi mai ales oportună neamului românesc, pentru că eu, 
pentru considerente pe care vi le-am expus de atâtea ori, politice şi 
militare, consider că nu se poate face altfel. Mă retrag de la conducere şi 
vă dau tot concursul care, eventual, ați găsi de cuviință să mi-l cereți»“. 

Revin la o idee expusă anterior şi anume că acestea sunt declarațiile 
Mareşalului în calitate de inculpat, dar pe care eu nu le suspicionez nici 


de cea mai mică tendință de denaturare a adevărului, deoarece ele sunt 
în concordanță cu celelalte probe aflate în dosar. Pentru a demonstra 
acest lucru, voi prezenta şi alte probe. 

în şedinţa Consiliului de Miniştri din 3 februarie 1941, Mareşalul a 
spus, între altele: 

„Dus. cunoaşteţi și desigur că ați urmărit eforturile pe care le-am făcut 
pentru ca să găsesc un punct de sprijin pentru țara noastră. L-am găsit la 
Roma şi apoi, în mod definitiv, la Berlin. Astăzi Tara Românească nu mai 
este izolată, după propriile declarații ale Fiihrerului, armata germană se va 
bate la frontierele noastre, când ruşii vor începe să ne atace. Aceasta este 
garanţia neamului românesc, garanție care îi asigură liniştea şi datorită 
acestei linişti, am fi putut să ne organizăm în interior, dacă aş fi găsit altă 
înțelegere la colaboratorii mei de ieri”. 

„Din această cauză am căutat un sprijin politic și militar la singura 
forță militară, astăzi existentă în Europa, care este Germania. 

Germania, am spus și o repet, se va bate pentru frontierele româneşti, 
desigur nu din cauza dragostei deosebite pentru neamul românesc, dar şi 
pentru interesul pe care îl are această ţară să fie ordine aici la noi, poporul 
să poată munci în linişte, căci producția noastră este necesară şi neamului 
românesc, dar mai ales necesară Germaniei şi, în special, îi este necesar 
petrolul românesc. Germania deci are interes să putem trăi în linişte și 
acest interes trebuie speculat”. 

Ce făceau, în acest timp, paşnicele popoare sovietice, care, după 
opinia judecătorilor, doreau o colaborare paşnică cu România, iar 
conducerea țării noastre „fascistă” şi agresivă dorea neapărat război? Vom 
vedea acest lucru, în următorul document: 

Comandamentul Trupelor Germane ale Armatei de Uscat în 
România, la 9 iunie 1941, a emis Instrucţiuni pentru siguranța şi 
apărarea frontierelor României contra Rusiei, din care citez: 

1. Situaţia Generală 

„În urma concetrărilor de forțe ruseşti mai puternice la frontierele 
române, este posibil ca Rusia să încerce în acest an să exploateze situația 
Germaniei, care se află angajată în lupta cu Anglia, în scopul de a pune 
stăpânire, printr-un atac în Moldova, pe frontiera Carpatică la care 
râvneşte de mult timp. 

Din informaţiile primite până acum rezultă că un astfel de atac este 
prevăzut către sfârşitul lunii iunie. 

Credincios angajamentelor luate de Reichul German, Fiihrerul şi 
Comandamentul Suprem al Armatei Germane, a trimis forțe puternice în 
România. 

Aceste forțe au misiunea ca, în cazul unui război impus României de 
către Rusia, să lupte cot la cot cu Armata Română, până la victoria 
definitivă *. 


2. Inamicul 

Desfăşurarea forțelor ruseşti la frontiera română se apropie de sfârşit. 

Gruparea forțelor - având câte o grupare mai puternică (cuprinzând 
unități motorizate, blindate şi cavalerie) pe frontul Prut, mai jos de Iaşi 
şi Cernăuţi - permite un atac în cleşte cu următoarele direcții de 
înaintare... 

Instrucţiunile sunt semnate de Comandant superior V. Schobert. 

Dacă, în ce priveşte participarea României la război pentru eliberarea 
Basarabiei și Bucovinei nu au existat obiecțiuni din partea nici unei forțe 
politice din ţară şi cu atât mai puţin din partea opiniei publice, toți fiind 
conştienţi că pentru noi este vorba de un război de eliberare, după 
trecerea Nistrului au existat și opinii conform cărora armata română nu 
ar fi avut ce căuta peste limita de Est a Basarabiei. 

Acest lucru elementar pentru un militar, dar mai greu de priceput de 
către oamenii politici, a fost explicat deosebit de convingător şi plastic 
de Mareşalul Ion Antonescu, atât la vremea respectivă, cât şi în cadrul 
procesului, unde acest lucru a constituit una dintre cele mai grave 
acuzaţii, care i s-au adus. Cum de a îndrăznit să calce pe pământul 
sovietic? Pământul românesc a putut fi călcat pe paşnica și blajina 
U.R.S.S., fără ca Stalin să fie considerat criminal de război. 

lată răspunsul dat de Mareşalul Ion Antonescu acestor critici, în 
şedinţa Consiliului de Miniştri din 5 septembrie 1941: 

„În circumstanțele internaţionale de azi, pe ce ne putem sprijini 
situația noastră. Pe Germani. 

Nu ne sprijinim pe Germania, suntem sfărtecaţi. Dacă o făceam la 
timp, scăpăm Statul Român şi în lupta pe care o purtăm, puteam eu, când 
se băteau Germanii cu Ruşii, după ce au luat Basarabia, puteam să mă 
opresc? Puteam să stau cu braţele încrucişate când Germanii se băteau 
cu Ruşii şi să aştept să mi se dea Basarabia de către Englezi? Şi dacă 
am pornit la luptă, fără Germania nu ne puteam lua Basarabia. Bravura 
soldatului român? Priceperea generalului Antonescu? sunt mofturi... 

Basarabia şi Bucovina nu le puteam lua de la Ruşi şi, după ce le-am 
luat cu ajutorul Armatei Germane, puteam să mă opresc la Nistru, puteam 
să spun, eu mi-am luat partea mea, mă opresc aici? 

Ar fi fost o dezonoare pentru noi să mă fi dus până la Nistru și să lefi 
spus nemților «La revedere!» 

Vedeţi în ce stare de decadenţă se găseşte conducerea acestui stat, dacă 
se găsesc, între conducători, oameni cu astfel de mentalitate, care ne cer 
să lăsăm pe nemți să se bată şi noi să aşteptăm de la Englezi, Basarabia și 
Bucovina? “ 

Din memoriul Mareşalului, a cărui importanță impune redarea lui 
integrală, mă voi rezuma la acest capitol să citez numai un fragment: 

„Dar oricum ar fi interpretate aceste acţiuni, până în Crimeea, Caucaz 


și Stalingrad, ele nu pot fi încadrate în crime de război, fiindcă sunt impuse 
de legile războiului, care cer imperios când începi o acţiune, să o duci până 
la sfârşit, urmărind forțele inamice până la distrugerea lor totală. 

Aceste legi au dus pe Scipione de la Roma până la Cartagina, pe 
Napoleon până la Moscova, pe Alexandru I până la Paris, pe americani şi 
englezi până la Tokio şi Berlin *. 

La aceste deosebit de concludente concluzii s-ar putea adăuga 
multe. De ce nu a reproşat nimeni armatei sovietice că nu s-au oprit în 
momentul în care au eliberat întregul teritoriu al U.R.S.S.? De ce nu a 
reproşat nimeni acțiunea militară română în Vest, care, după eliberarea 
teritoriului țării, nu s-a oprit, ci a continuat lupta până la înfrângerea 
definitivă a Germaniei? Răspunsul nu poate fi altul decât cel dat de 
Mareşalul Ion Antonescu, în sensul că aşa impun regulile oricărui 
război. Singur Mareşalul lon Antonescu a fost considerat criminal de 
război pentru că a respectat legile general recunoscute ale războiului. 
Este nu numai absurd, dar şi odios, cum a fost tratat Mareşalul, a cărui 
nevinovăție este cât se poate de neîndoielnică. 

Alte două pretinse infracțiuni pentru care Mareşalul Ion Antonescu a 
fost condamnat la moarte, se referă la unul și acelaşi fapt, constând în 
aceea că ar fi dat ordin de suprimare a populației civile din teritoriile în 
care s-a purtat războiul şi se citează „cazul represaliilor de la Odesa, când 
a sărit în aer clădirea în care se afla instalat Comandamemtul Militar, 
clădire care fusese minată de trupele de operaţii ale U.R.S.S. În retragere 
şi nu de populația civilă”. Este unicul caz care a putut fi citat, iar pentru 
demonstrarea caracterului ilegal al acestor represalii, se afirmă, fără nici 
o argumentațţie, că explozia nu ar fi fost pusă la cale de partizani, ci de 
armata sovietică. 

În legătură cu aşa zisele masacre de la Odesa, la întrebarea 
acuzatorului public, Mareşalul a expus următoarele: 

„Faptele s-au petrecut în felul următor: După intrarea trupelor noastre 
în Odesa, populația rusă, sub formă de partizani ascunşi în labirintul de 
catacombe pe care este aşezat oraşul și prin maşini infernale, a continuat 
lupta după abandonarea oraşului de către trupele ruseşti. Atacul 
partizanilor producea zilnic victime printre ofițerii şi soldații români în 
Odesa. La câteva zile după ocuparea oraşului o maşină infernală a făcut 
explozie într-o mare clădire lăsată dinadins în perfectă ordine, pentru ca 
autoritățile române să fie tentate să o ocupe. G-ral Glogoveanu, care a 
căzut prima şi marea victimă a acestui atentat, a ocupat clădirea cu tot 
comandamentul, deşi fusese avertizat insistent de cineva din populația 
rusă, să nu se instaleze, că este pericol. Alesesem, cu mare grijă, foarte 
buni și gospodari oameni pentru administrarea oraşului şi pentru 
comandamentele militare. Toţi aceştia fiind adunaţi la consfătuire în local, 
au sărit în aer, tocmai în momentul când erau cu toţii întruniți. Câteva 


ceasuri mai târziu am primit comunicarea la Bucureşti. Se găsea în biroul 
meu d-na Perzicari-Davila, mătuşa aceluia pe care îl destinasem să fie 
prefectul Odesei şi care era un om de mâna întâi. Părăsise o splendidă 
situație care o avea la Bucureşti, fiindcă era directorul general al intr. 
„Ford” în Tara Românească, numai pentru pasiunea de a se dedica unei 
opere administrative pe care o vedea grandioasă. Era omul care avea 
pasiunea bunei administrații. A pierit și acesta. Se mai găsea în birou dl. 
Mihai Antonescu, aşa mi-a reamintit d-sa cât am fost împreună în Rusia. 
În momentul acela era la ora 8 sau 9 seara, îmi soseşte şi informaţia 
amănunțită, ce se petrecuse și cererea de autorizare să facă represalii. 
Cererea de represalii venea după avertismente succesive date populației 
din Odesa şi rugămințelor care i se făcea de a nu se asocia cu partizanii 
şi de a-i denunța. Eram şi într-o stare de spirit specială, pentru că 
vizitasem, în dimineaţa zilei, un spital în care am găsit printre alții un 
ofițer și trei sau patru soldați din echipa lui, amputați total de picioare şi 
de braţe şi orbi. Ofițerul mi-a povestit că căzuse victimă unei maşini 
infernale, pe care ruşii, la părăsirea unui sat, o lăsase la clanța uşii şcolii. 
Ofiţerul, având ordin să pregătească instalarea comandamentului unității 
sale în acea şcoală, când a apăsat pe clanță, maşina infernală a explodat 
și ei au ajuns în starea în care se găseau. Cazuri similare, tot aşa de 
brutale și total neîngăduite de legile războiului, au fost numeroase. Avem 
mulți mutilați datorită acestui procedeu cât şi acțiunii partizanilor. Este 
uşor de înțeles că o astfel de procedare provoacă, în mod fatal, ofițerilor şi 
soldaților, armatelor care sunt supuse, din partea inamicului, unui astfel de 
tratament, o stare de enervare şi un sentiment de răzbunare care nu pot 
fi uşor domolite. Numai cine a trăit în văâltoarea focului şi sub amenințarea 
permanentă a morții, numai acela poate să-şi dea seama de această stare 
de spirit, manifestată de toate armatele, fără nici o excepţie, în toate 
timpurile. 

Mai primisem în aceeaşi zi raportul prin care guvernatorul Basarabiei 
îmi arăta că, în timpul ocupației ruseşti, se deportase din Basarabia 50 
000 țărani români. La raport erau anexate şi fotografiile cu numele acelora 
care fuseseră găsiţi în stare de putrefacție în pivnițele localurilor ocupate 
de autorităţile polițieneşti ruse, în timpul ocupației la Chişinău şi în Cetatea 
Albă, dacă nu mă înşel. 

Toate aceste elemente m-au determinat să dau aprobarea cerută, deşi 
comandamentul local nu avea nevoie să-mi ceară această aprobare, 
pentru că, la începutul războiului, am dat anumite ordine de principiu, 
prin care, pe de o parte, atrăgeam atenția şi făceam responsabile de orice 
eventuală neexecutare strictă a dispozițiunilor, ca trupele și ofițerii să se 
poarte cu cea mai mare omenie și bunătate faţă de populația românească 
sau străină din teritoriile cucerite, cât şi față de prizonieri, iar pe de altă 
parte le atrăgeam atenţia să respecte dreptul internațional şi convențiile 


semnate de România la Haga şi în alte părți şi să-şi ia întotdeauna 
răspunderea acțiunilor, pentru că aşa este cavalereşte și aşa este şi drept, 
deoarece numai cine este la fața locului şi trăieşte momentul fulgerător de 
fugitiv al acţiunilor pe care le provoacă războiul, poate să judece situația în 
totalitatea aspectelor ei şi să ia hotărârea. În calitatea de conducător al 
Statului şi comandant de căpetenie, nu trebuia să fiu întrebat, în această 
privință, mai ales că mă găseam la Bucureşti de multă vreme. Aceasta 
nu însemnează drept că mă degajez de răspundere. Subliniez însă că 
am dat aprobarea pentru represalii, iar nu pentru masacre. De altfel, 
această măsură specială pentru Odesa se încadra într-o măsură cu 
caracter general de aceeaşi natură, luată pentru toată țara la începutul 
războiului, într-adevăr în țară se găseau o mulțime de elemente, în locurile 
cele mai vulnerabile militare şi economice (Valea Prahovei, Petroşani, Lupeni, 
Cugir, Bucureşti etc), elemente străine, duşmănoase, sau chiar româneşti, 
organizate de serviciile de contrainformaţii străine și chiar dotate cu 
mijloacele băneşti și explozive, cu intenția de a comite acte de sabotaj 
pentru distrugerea petrolului, fabricilor și depozitelor noastre esenţiale. 
Documentarea suficientă se găseşte în această privinţă la serviciul de 
informaţii al Marelui Stat Major și la serviciile noastre de siguranță. Pentru 
a evita actele de sabotaj, care ar fi dat pretext Germaniei să ia singură 
măsuri cu mijloacele lor de S.S., dispozițiuni de paza căilor ferate și a 
petrolului, în special, m-au determinat să fac o comunicare publică prin care 
avertizam toate aceste organizațiuni de străini (unguri, greci etc.) că, în caz 
de se vor comite acte de sabotaj sau asasinate, voi aplica represalii. Deci, 
măsura luată la Odesa se încadra într-o dispozițiune cu caracter general, 
şi era, după cum voi arăta, autorizată de legile războiului şi de Convenţia 
Haga. Nu am ştiut niciodată ce s-a petrecut la Odesa, pentru că nimeni 
nu m-a informat şi nu ştiu nici astăzi. Nici ministrul de război, nici Statul 
Major, nici serviciile de informații ale siguranţei, nici dl. Alexianu și nici 
comandantul militar local nu m-a informat. Nimeni nu va putea afirma 
sau cel puțin dovedi că mi s-a făcut vreo comunicare în această privință. 
În iulie sau iunie 1944 a venit la mine la preşedenţie, g-ral Pantazi şi mi- 
a spus: «D-le mareşal am dat dispoziţii ca să dispară cadavrele celor 
masacrați la Odesa!» I-am răspuns, imediat: «Ce este asta, Pantazi? 
Niciodată nu mi-ai vorbit de această chestiune!» la care mi-a răspuns: 
«Nici eu n-am ştiut, am aflat-o acum din broşura care a apărut la 
Stockholm și în care se afirmă că au fost masacrați 27 000!» Era a doua 
surprindere pentru mine, pentru că nimeni nu-mi vorbise nici de această 
broşură până atunci. I-am răspuns totuşi imediat: «Nu se poate să fie 
adevărat, îți dai d-ta seama ce însemnează și cât timp îţi trebuie să aduni 
27 000 oameni şi câte mijloace sunt necesare să-i omori în acelaşi timp!» 
Totuşi, foarte alarmat de fapt, am chemat imediat pe Dl. Alexianu şi l-am 
întrebat: «Ce este asta, d-le Alexianu, ce este adevărat? De ce nu m-ai 


informat niciodată de cele ce s-au petrecut?» Dl. Alexianu mi-a răspuns 
textual: «Nu este adevărat, d-le mareşal!» L-am întrebat: «câți s-au 
omorât exact?» Mi-a răspuns: «Maximum 600!» la care i-am ripostat: «Bine, 
d-le Alexianu, chiar 600, de ce nu mi-ai spus la timp?» Bineînţeles, oricare 
ar fi adevărul, dl. Alexianu nu poate fi făcut răspunzător, decât numai de 
faptul că a ținut ascunsă chestiunea la acea epocă, deşi era numit 
guvernator al Transnistriei. Totuşi nu se instalase la Odesa și nu luase în 
primire regiunea de Sud, operațiunile militare se terminaseră numai de 
câteva zile. 

Când am fost la Moscova mi s-a prezentat şi mi s-a impus, în 
condițiuni care nu sunt de demnitatea mea, a neamului românesc şi chiar ale 
poporului rus, să le fixez pentru istorie, să iscălesc un protocol, în care, 
între altele, se afirma că, la Odesa, s-au masacrat 225 000 de oameni. 
Dată fiind exagerațiunea, ca să nu întrebuințeze altă expresie, am 
semnat, fiindcă lucrul nu avea nici o valoare, absolut nici una, deoarece, la 
intrarea noastră în Odesa, în baza recensământului făcut și care există, nu 
se mai găseau decât 300 000 de oameni, ceea ce înseamnă că totalitatea 
populației din Odesa fusese masacrată în câteva ceasuri, ceea ce nu era 
exact şi nici nu era posibil. Nu a existat de când este omenirea posibilitatea 
să strângi 200 000 oameni, în acelaşi loc și mai ales să-i omori. Pentru 
aceasta ar trebui un câmp imens, mijloace de distrugere nenumărate și 
zile fără sfârşit. Pentru ca să se vadă, prin comparație, valoarea 
afirmației, subliniez că mai puțin de 200 000 de oameni, la intrarea 
noastră în război, erau înşiraţi pe un front care se întindea din Carpaţii 
Bucovinei până la Marea Neagră. Un alt fapt care dovedeşte inexactitatea 
acuzării este şi acela că, câteva luni mai târziu, un alt protocol, în care se 
afirma, printre altele, de data aceasta că, la Odesa, au fost masacrați 100 
000. L-am semnat şi pe acesta, atrăgându-le atenția că o fac pentru că 
mi se impune. Prin urmare, broşura de la Stockholm vorbea de 27 000 
de oameni, primul protocol de 225 000 oameni şi al doilea de 100 000 
oameni. Care este adevărul în această privință nu-l cunosc nici astăzi şi 
poate că nu se va cunoaşte niciodată în mod strict. Dacă subliniez faptul, 
o fac pentru istorie, pentru că am datoria să apăr neamul românesc de o 
faptă care apasă foarte greu pe conştiinţa lui de-a pururi. Realitatea însă, 
care se va dovedi în documentele existente şi în afirmările pe care le vor 
face chiar ruşii, este că soldatul și ofițerul român, afară de rare excepții 
inerente războiului și întâlnite la toate armatele, absolut la toate, în toate 
timpurile, soldatul și ofițerul român s-au purtat cu o omenie demnă de 
admirat şi care îi face cinste. La toate inspecțiile mele pe front, prima mea 
grijă era să întreb, toate comandamentele şi toți şefii de autorități (în 
Transnistria), cum se poartă soldații şi ofițerii cu populația. Din ordinul meu, 
toate comandamentele pe unde treceam, făceau cantine pentru copiii 
săraci, făceau troițe, reparau biserici, botezau copiii şi ajutau cu alimente 


pe cei lipsiţi. Populaţia rusă era fericită când împrejurările făceau ca zona 
lor să fie în sarcina română, iar soldații ruşi căutau sectoarele româneşti 
pentru ca să se predea. În Transnistria am dat ordin d-lui Alexianu să dea 
populaţiei la colhozuri, drept plată a muncii lor, cantități de alimente şi de 
bani, mai mare decât primeau sub administrația rusă. Când am fost 
pentru prima oară la Odesa, în primăvara anului 1942, am convocat pe toți 
şefii de autorități ruşi, de la rectorul de universitate şi până la şefii 
celorlalte instituţii mai mici, şi în prezența dl. Alexianu şi a generalilor 
germani aflați la Odesa, cu diferite însărcinări oficiale, le-am declarat 
următoarele: 

«Nu am venit aici în cuceritori, nu ne amestecăm în ideologiile dvs. 
politice şi sociale; sunteți liberi să vă închinaţi la orice zeu vreţi; vă dăm 
posibilitatea să vă câştigaţi existenţa ca şi înainte şi, dacă se poate; chiar 
mai bine; nu vă cerem servicii de nici un fel pentru noi, pentru că nu vrem 
să vă expunem la represalii mai târziu; vă cerem servicii numai pentru 
populația dus. Viaţa și libertăţile dus. vă sunt asigurate, garant pentru 
aceasta sunt eu; vă cerem numai un singur lucru: să nu faceţi acțiuni în 
contra noastră.» 

Aceste declaraţii au fost desigur imediat publicate şi trebuie să se 
găsească în documentarea Transnistriei. Cu aceeaşi ocazie le-am cerut 
să-mi arate toate nemulțumirile şi doleanțele lor. Dacă nu mă înşel, 
rectorul universităţii a luat cuvântul şi mi-a spus că sunt foarte mulțumiți. 
Administraţia și soldaţii se poartă foarte bine. Cum am fost de mai multe 
ori la Odesa şi în Transnistria, cu care ocazii vizitam întotdeauna 
cantinele copiilor şi ale săracilor, spitalele, instituții care din ordinul meu 
toate se reparaseră și se puseseră în condiţii perfecte, profitam de ocazie 
să vorbesc cu populaţia. De multe ori fără prezența d-lui Alexianu şi a 
jandarmilor români și o rugam să-mi spuie, fără teamă de consecinţe, 
toate păsurile şi eventual toate plângerile ce au de făcut. Niciodată nu mi 
s-a spus nimic. Din manifestările mulţimii, care se aduna întotdeauna în 
grupuri foarte mari, eram îndreptățit să trag concluzia că această 
populaţie era foarte mulțumită. 

Bineînţeles că au fost şi abuzuri și greşeli, dar au fost şi prefecţi care au 
fost admirabili ca suflet şi cinste şi cu dorința de a servi populația și de a 
mă mulțumi. Citez pe prefecții din Nord, care pot servi de model în orice 
timpuri şi în orice țară. Pentru a termina și a răspunde la întrebarea care 
mi s-a pus în privința persoanelor care poartă răspunderea celor ce s-au 
petrecut la Odesa, declar următoarele: 

Este o triplă răspundere. O răspundere de fond, o răspundere formală 
și o răspundere superioară. Răspunderea de fond o au aceia care au 
provocat războiul și care au întrebuințat în război mijloace şi acțiuni 
neîngăduite de legile războiului (partizani, înarmarea populației civile, maşini 
infernale). Conferinţa de la Haga autoriză statele beligerante, în astfel de 


cazuri, să aplice represalii. De altfel, cutumele războiului au stabilit în 
toate timpurile necesitatea represaliilor în astfel de cazuri, pentru că 
numai aşa se poate pune capăt acţiunilor de război incorecte şi neloiale, 
care provoacă pierderea unor vieți puse în imposibilitate de a se apăra 
cavalereşte. 

Responsabilitatea formală o are comandamentul local în cazul în care 
a depăşit limita umană în aplicarea acestor represalii. Găsesc necesar să 
arăt că lupta de la Odesa ne-a costat peste 47 000 de oameni. Această 
luptă a durat aproape 2 luni. Cauza pierderilor numeroase şi a duratei 
operațiunilor se datoreşte mai mult faptului că populația civilă din Odesa, 
conform ordinelor categorice primite de a se înarma, lupta și a continua 
lupta ca partizani, după retragerea armatelor regulate ruse (ceea ce este 
contrar legilor războiului), a dat posibilitatea armatelor ruse regulate, care 
apărau Odesa, să-şi completeze zilnic efectivele, pe când noi le vedeam 
scăzând impresionabil zilnic. 

Răspunderea superioară o am eu, care am dat aprobarea care mi s-a 
cerut, deşi conform legilor țării nu trebuia să mi se ceară. O am eu fiindcă, 
conform tradiţiei şi a regulilor legalizate, în toate timpurile trecute, 
comandantul a avut întotdeauna gloria reuşirii unei acțiuni, chiar când 
meritele au fost ale altora, dar a avut în acelaşi timp şi toată răspunderea 
nereuşitei unei acțiuni sau executării unei acțiuni regulate, chiar când 
toata vina este a altora. 

Nu cer nici o favoare. Nu am cerut niciodată şi nu am consimţit să mi 
se facă ceva, pentru a nu lovi în interesele altora, nu cer să nu fiu judecat, 
cer însă ca atunci când se judecă acțiunea mea şi a comadamentelor 
române sub acest raport, să se judece și adversarii noştri. S-au făcut 
masacre la Odesa, dar s-au făcut masacre şi în ţară. Zeci de mii de oameni, 
femei, bătrâni şi copii, ființe nevinovate, au fost masacrate în oraşe și sate; 
au fost femei şi copii mitraliați la munca câmpului. O documentare 
completă se găseşte în această privință la Marele Stat Major şi la 
Cabinetul militar. Bombe omorătoare au căzut în cartiere de muncitori, în 
centrele de oraşe (Bucureşti, Piteşti, Ploieşti, Caracal, Turnu-Severin, 
Orşova, Timişoara, Arad, Simeria, Braşov, Constanța, Galaţi, laşi, Piatra- 
Neamţ, Buzău) şi în numeroase alte oraşe. O bombă a explodat chiar în 
camera de lângă biroul meu în care dormeam la preşidenţie. Contrar legilor 
și angajamentelor internaționale s-au bombardat centre fără nici o importanţă 
militară şi numeroase spitale, care aveau. vizibil marcat pe acoperiş semnul 
crucii roşii. 

Nu era nici o justificare de represalii, fiindcă România n-a participat 
cu aviația ei la nici un bombardament al oraşelor engleze, americane şi 
ruse. 

Desigur dl. Stalin, Roosevelt, Churchill, din al căror ordin sau 
aprobare s-au executat bombardamentele, nu pot fi consideraţi vinovați 


de excesele comise de aviatorii respectivi. Nu pot fi considerați vinovați, 
fiindcă războiul nu cunoaşte nici o lege mai puternică, decât aceea care 
impune şefilor responsabili de a-l câştiga, oricare ar fi mijloacele puse în 
acțiune”. 

Atât acuzatorii publici cât şi preşedintele completului de judecată au 
perseverat în a nu administra nici una din probele, constând în 
documente, la care a făcut referire Mareşalul Ion Antonescu în 
declaraţiile sale. Era deosebit de utilă pentru cei care ar fi dorit să 
stabilească adevărul documentația guvernatorului Transnistriei şi în 
special cea referitoare la recensământul populației din Odesa imediat 
după instalarea autorităților române. Dar, chiar şi în aceste condiții, 
demonstrația argumentată făcută de Mareşal este deosebit de 
convingătoare în ce priveşte nevinovăția sa. Pe de altă parte, 
argumentelor prezentate de 

Mareşalul Ion Antonescu, sentința de condamnare nu a dat nici un 
răspuns, iar motivarea hotărârii constă în simple afirmații. O apărare 
care nu poate fi combătută cu probe, duce inevitabil la declararea 
nevinovăției celui acuzat. Acest lucru este însă valabil în fața organelor 
judiciare autentice, nu și în fața unor instanțe revoluționare, populare, 
gen Tribunalul Poporului care, în realitate, a fost o anexă a guvernului 
„de concentrare democrată”, anexă constituită nu pentru a judeca, ci 
pentru a condamna toate persoanele menționate de Consiliul de Miniştri. 

kk * 

Ar mai fi de discutat, în cadrul acestui capitol, problema aşa ziselor 
rele tratamente, ori a tratamentelor inumane aplicate prizonierilor de 
război. Problema este, însă, atât de vag și în termeni generali tratată, 
încât nu reclamă nici un fel de contra probă. De altfel, acuzatorul public 
nu a fost în măsură să-i pună Mareşalului o întrebare referitoare la 
prizonieri. Acesta nu a constituit un impediment pentru tribunalul 
poporului de a reține şi această infracțiune și să aplice o pedeapsă de 20 
ani temniță grea, infracțiune „demonstrată” printr-o singură frază în 
care se arată că „... numitul acuzat a favorizat pe acei însărcinați cu 
supravegherea lor de a fi supuşi la un tratament inuman, aceşti 
prizonieri fiind supuşi la munci grele, în cele mai rele condițiuni de 

hrană, echipament şi cazarmament...” şi că acest lucru ar rezulta 
„din actele de instrucție”. Este un „model” de hotărâre judecătorească 
nemotivată. Cine nu a văzut această hotărâre poate fi tentat să creadă 
că ea nu există. Ea constituie însă şi o „inovațţie” în ştiinţa dreptului, în 
sensul că, „favorizând” pe paznicii prizonierilor, a devenit autor al 
aplicării de rele tratamente. Nici o probă care să susțină această acuzaţie. 

Unele probe există, totuşi, la dosarul cauzei, dar, după cum vom 
vedea, ele nu numai că nu confirmă această acuzație, dar o infirmă 
categoric. Astfel: 


Colonel R. Davidescu, fostul şef al Cabinetului Militar al Consiliului 
de Miniştri, fiind audiat ca martor, după ce relatează că, în calitatea 
respectivă a participat la toate şedinţele guvernului, că îl însoțea pe 
Mareşal în toate inspecţiile, că nota ordinele pe care le dădea şi lua 
măsuri de transmitere mai departre, a declarat: 

„Ştiu că, de la începutul guvernării, chiar şi mai înainte pe când Ion 
Antonescu era şef al Marelui Stat Major și Ministru de Război, acesta a 
dat ordin să se păstreze legalitatea şi umanitatea. Ştiu că, la începutul 
războiului, acuzatul lon Antonescu a dat ordin Statului Major, ordine ca 
armata să respecte legile internaționale și să se poarte uman şi drept cu 
prizonierii şi populația; lua măsuri aspre pentru aceasta. 

De asemeni, am primit ordin să se trimită ofițeri controlori pentru a 
inspecta starea prizonierilor în lagăre și la munca câmpului și s-au luat 
măsuri contra celor vinovați de abateri. 

A vizitat personal lagărul de la Caracal, vorbind cu prizonierii şi cu 
deținuții”. 

În continuare martorul relatează cazuri în care Mareşalul a aplicat 
amenzi mari unor întreprinderi beneficiare, care nu dădeau hrană 
corespunzătoare prizonierilor pe care îi foloseau la muncă. Mai arată că 
prizonierii, originari din Transnistria, nu au fost ţinuţi în lagăre, ci au 
fost lăsaţi la domiciliile lor. De asemenea, a dat dispoziții ca ordinele 
lui să nu fie executate dacă nu sunt scrise. 

Un alt martor, generalul Mihail Racoviță, a declarat între altele: 

„La începutul războiului am primit ordine scrise de la generalul 
Antonescu, că armata nu face război cu populaţia civilă, să fie bine 
tratată. De asemenea și prizonierii. Ordinul s-a repetat de mai multe ori “. 

Martorul Ovidiu Vlădescu a declarat că lon Antonescu a dat 
dispoziție ca numele său să nu fie întrebuințat în nici o împrejurare şi 
a se face trafic de influenţă. A dat instrucțiuni scrise ca subalternii să nu 
execute ordine, chiar scrise, dacă sunt contrare legii şi să se atragă 
atenţia, chiar lui, dacă dă ordine ilegale. A luat măsuri contra celor care 
făceau abuzuri, până la destituire. 

Este concludentă declarația dată de generalul Pantazi Constantin, cu 
privire la prizonieri: 

„Hrana şi echipamentul cerut de Marele Stat Major au fost date de 
mine. Aveam controlul lagărelor în privința hranei. Din 1942 am alcătuit 
contractele de muncă agricolă tip - proprietarul obligat a plăti hrana, 65 
lei pe zi; ziua de muncă 175 lei, din care jumătate, dreptul prizonierului, 
iar jumătate lagărului, pentru echiparea prizonierilor, întreţinerea cu 
hrană şi tutun pe tot timpul anului cât nu muncesc. Din zi muncă plată 
(sic) alocația de hrană a fost aceea a soldatului român, ea a urmat 
fluctuațiile crescânde ale alocaţiei trupei româneşti, exact în aceleaşi 
condițiuni”. 


În problema prizonierilor ar mai trebui menţionate precizările făcute 
de însuşi Mareşalul lon Antonescu în memoriul adresat instanței, în 
sensul că lagărele de prizoneri au fost vizitate de mai multe ori de 
mitropoliți, în frunte cu mitropolitul Bălan, de Nunţiul Papal, de şeful 
Crucii Roşii Internaţionale. Toţi i-au declarat că le-au găsit foarte bine. De 
altfel, precizează Mareşalul, a vizitat, personal, lagărele de la Calafat, 
Corbeni, Timiş, Vlădeni, Băneasa, Stoeneşti şi altele și a găsit cu totul altă 
situație decât aceea arătată în actul de acuzare. 

înainte de a încheia aceste capitol, al războiului, să vedem ce 
credință l-a animat pe Mareşal, în această acțiune. Astfel, în Consiliul 
Economic din 6 februarie 1941, deci înainte de intrarea României în 
război, spunea: 

„Germanii, probabil, că vor reuşi să rezolve problema aceasta 
permanentă, care este amenințarea bolşevică rusească. Va tranşa poate 
această chestiune. Odată tranşată această problemă, Germania este 
invincibilă. De aceea avem nevoie să fim pe această linie, să facem totul 
ca să ne salvăm Statul. Dacă va fi învinsă Germania, credința mea este 
că anarhia va triumfa. Nu va triumfa Anglia“. 

Acum lucrurile pot fi judecate în cunoştinţă de cauză. Pentru 
România, însă, mi se pare clar că previziunile Mareşalului s-au adeverit, 
cu singura eventuală corectură, în sensul că, în loc de anarhie putem 
întrebuința alți termeni - subjugarea țării, totalitarism, dictatură 
bolşevică. Pentru evitarea unui asemenea deznodământ a luptat și şi-a 
jertfit viața Mareşalul Ion Antonescu. În fața poporului român el nu 
poate fi decât un erou, un martir. 

Este locul, de asemenea, ca, înainte de a încheia acest capitol, să 
ofer cititorilor noi dovezi care atestă faptul că alianța cu Germania nu l-a 
împiedicat pe Mareşalul Ion Antonescu să protejeze opoziția politică din 
țară, să o sprijine în demersurile pe care aceasta le făcea în mod 
clandestin pentru obținerea ajutorului țărilor aliate antifasciste, având 
ca scop ieşirea onorabilă din război a României. Mai mult, pe lângă 
faptul că mareşalul a refuzat solicitarea lui Adolf Hitler de a-i aresta pe 
conducătorii PNȚ şi PNL, şeful statului i-a apărat atunci când germanii 
au descoperit legăturile lor cu Londra și Cairo. 

În cadrul amplului interogatoriu la care a fost supus la anchetă, 
Eugen Cristescu, fost şef al Serviciului Secret de Informaţii, a răspuns şi 
la următoarea întrebare: „Ce rol aveaţi în legăturile ce le avea 
Antonescu cu partidele de opoziție?” Voi reda numai fragmente din 
lungul răspuns la această întrebare, care mi se par mai semnificative: 

„De la o bucată de vreme, dl. Maniu a început să trimită, prin 
intermediul meu, unele informațiuni mai importante, pe care le avea din 
străinătate și care priveau diferite probleme de stat. Dl. Maniu chema la 
d-sa pe Maiorul Magistrat Iuliu Goruneanu, Consilier la Curtea de Apel 


din Timişoara, de unde îl cunoştea și care era mobilizat la mine la serviciu. 
Ii dicta acestuia comunicarea, acesta mi-o aducea mie şi eu o comunicam. 
personal direct Mareşalului Antonescu. 

Pe această cale, la un moment dat, dl. Mareşal Antonescu mi-a 
ordonat să transmit d-lui Maniu că d-sa este ferm hotărât să cedeze locul 
d-lui Maniu, dacă d-sa garantează că poate să asigure o situaţie mai bună 
pentru țara noastră. Am făcut această comunicare lui Maior Goruneanu, 
chiar în termenii fixaţi de dl. Mareşal Antonescu şi care îmi corectase 
personal comunicarea, astfel ca să fie cât mai precisă şi cât mai 
categorică. 

Dl. Maniu nu mi-a dat răspuns imediat, ci a amânat câteva zile și apoi 
a chemat pe Maiorul Goruneanu, căruia i-a dictat răspunsul. 

Acest răspuns era redactat în termeni echivoci, astfel ca să nu rezulte 
direct nici o acceptare a propunerii D-lui Mareşal Antonescu, dar nici un 
răspuns formal.” 

„Legăturile cu dl. Maniu au continuat pe chestiunea tratativelor de 
armistițiu. Erau două linii telegrafice pe care se lucra prin cifrul Chastlain 
şi Cristal, care fuseseră rezervate de către noi în cercetarea de la 
Jandarmerie şi nedescoperite germanilor, cum şi prin aparatul lui 
Chastlain, iar a doua linie prin cifrul pe care dl. Maniu îl avea cu Cairo şi 
prin aparatul de care d-sa dispunea şi despre care am vorbit în afacerea 
Turcanu. 

Au venit pe această cale condițiunile de armistițiu comunicate de 
Prințul Barbu Știrbey de la Cairo. Le-am adus la cunoştinţa d-lui Mareşal 
Antonescu, care mi-a ordonat să le prezint și d-lui Maniu, ca să se pronunțe 
în special asupra problemei cedării teritoriului Basarabiei și Bucovinei. 
Prezentând aceste condiţii d-lui Maniu la întrunirile conspirative care 
aveau loc cu d-sa, i-am cerut să se pronunțe asupra lor, dacă pot fi 
acceptate sau nu, indicându-i că, dacă pentru Mareşalul Antonescu, 
condiţia colaborării militare mai departe cu armata rusă împotriva 
Germaniei este desigur destul de delicată, d-sa om politic trebuie să se 
pronunțe în special asupra Condiţiei de cesiuni teritoriale. 

Dl. Maniu mi-a spus că atât d-sa, cât și dl. Dinu Brătianu sunt 
împotriva cedării de teritorii şi că el a făcut istoria în această țară şi pe 
care acum la bătrânețe nu o poate umbri.” 

„Ştiam că dl. Maniu dispune de două aparate telegrafice de care 
aflasem pe cale informativă că unul se găseşte instalat în Palatul Barbu 
Ştirbey. Prin aceste aparate mergeau o bună parte din mesagiile și ale 
Mareşalului Antonescu și ale lui Maniu la Cairo și de acolo se primeau o 
serie de mesagii pentru Maniu şi Mareşalul Antonescu. 

La un moment dat, germanii, prin aparatura lor tehnică de goniometrie, 
au stabilit existența unui aparat telegrafic care lucra în fiecare dimineață 
la ora 7 la Cairo; că acest aparat s-ar afla instalat în parcela dintre 


strada Luterană, Calea Victoriei şi Ministerul Finanţelor. Cum germanii 
lucrau în aceste chestiuni împreună cu ofițerul şef al Radio- 
transmisiunilor de la Serviciul meu, eram tinut la curent cu toată această 
operațiune. La un moment dat germanii au ajuns cu cercetările care îi 
puneau în măsură să afirme că aparatul reperat de ei de mai multă vreme 
s-ar găsi instalat în casa Prințului Barbu Știrbey şi cereau pentru a doua 
zi dimineața, după ultima verificare, care urma să se facă în timpul 
transmisiunei, între orele 7-8 dimineaţa, o descindere la palatul Știrbey. 
Deoarece descinderea urma să se facă de către ofițeri magistrați de la 
serviciul meu, la care trebuia să asiste și germanii pentru că aşa se lucrase 
în toate celelalte cazuri, iar baza tehnică și informativă aparținea 
germanilor, am fost informat de către ofițerul şef al transmisiunilor 
serviciului despre această descoperire, care mi-a cerut autorizația și 
echipa de magistrați pentru descinderea, a doua zi, în casa Știrbey. Am 
indicat ofițerului să nu comunice germanilor că mi-a raportat acest lucru, 
ci să stăruie să se continue verificările şi previziunile, pentru că o 
perchezițiune în palatul Ştirbey, personalitate de seamă în țara 
românească și fost Preşedinte de Consiliu, dacă ar fi dat greş şi ar fi avut 
rezultat negativ, ar fi ieşit un enorm scandal, ceea ce nu era de dorit și i- 
am indicat să continue verificările. 

Am alergat imediat la dl. Mareşal Antonescu căruia i-am raportat 
chestiunea, ceea ce a produs și asupra sa o foarte mare impresie și 
enervare, mai ales că i-am afirmat că ştiu în mod pozitiv că acel aparat 
este al d-lui Maniu, prin care se face legătura cu Cairo şi că trebuie 
salvată situațiunea de o manieră oarecare. 

Dl. Mareşal Antonescu a avut din nou izbucniri asupra lipsei de 
prevedere a dl-ui. Maniu şi cum situațiunea era extrem de delicată, că 
puteam presupune că germanii au făcut în timpul verificărilor tehnice și 
supravegheri asupra Palatului Ştirbey, unde puteau constata vizite zilnice 
ale lui Maniu sau a unor intimi ai săi, trebuia să găsesc şi mai mult să 
înlesnesc o soluțiune pentru ca să ieşim din acest grav impas. Faptul că 
Barbu Ştirbey se găsea la Cairo, unde ducea tratative de armistițiu, 
faptul că presa engleză dintru început a lăsat să se facă o scurgere de 
informațiuni publice pe această temă și faptul că aparatul de telegrafie se 
găsea în însuşi Palatul Ştirbey, dădea germanilor o extraordinară armă 
ca să reacționeze violent împotriva noastră. 

Am înlesnit situațiunea dlui Mareşal Antonescu propunându-i că nu 
este altă soluție decât să avizez pe dl. Maniu ca, chiar în cursul nopții, 
aparatul și radiotelegrafistul să fie ridicați din casa Ştirbey, transportați 
în altă parte, pentru ca, chiar dacă germanii vor pretinde neapărat 
descinderea la Barbu Ştirbey, aparatul şi radiotelegrafistul să nu poată fi 
găsiți acolo. Dl. Mareşal Antonescu a admis propunerea mea și m-a 
autorizat să iau contact cu dl. Maniu. Am luat contact într-adevăr în cursul 


nopții şi am spus d-lui Maniu cercetările ce s-au făcut şi rezultatul la care 
s-a ajuns, rugându-l ca, chiar atunci noaptea, dacă aparatul se găseşte în 
palatul Ştirbey sau în oricare locuință din parcela de case indicate de 
germani să fie imediat mutat, radiotelegrafistul ascuns, iar aparatul 
acesta cu aceeaşi oră de lucru şi cu aceeaşi lungime de undă cunoscută 
de germani, să nu mai funcţioneze niciodată. 

Deoarece îl avizasem în prealabil pe Chastlain despre această 
descoperire, el văzuse situația foarte grav şi se aştepta ca germanii, care 
în mai multe rânduri ceruse ca echipa să fie transportată în Germania 
pentru cercetări, la care eu mă opusesem categoric, să ceară de această dată 
în mod cominatoriu transportarea echipei în Germania, pe baza 
descoperirii ce avea să se facă la Prințul Ştirbey și a legăturilor cu Cairo, 
de unde venise şi Chastlain. Cu această ocaziune, Chastlain mi-a indicat 
că într-adevăr acesta este un aparat și un telegrafist pe care el l-a trimis 
lui Maniu din Cairo și că măsura mea este bine venită, paralizând 
suspiciunile și constatările germane. Totodată remarcându-i lui Chastlain 
cum se va putea continua de către Maniu legătura cu Cairo, acesta mi-a 
mărturisit că mai este un aparat și un telegrafist pe care el l-a trimis lui 
Maniu şi cu care Maniu poate lucra mai departe cu Cairo. 

D-l Maniu, fără a-mi confirma existența aparatului la Ştirbey, iar eu 
răspunzăndu-i că are al doilea aparat cu care să lucreze cu Cairo, deşi 
era foarte încurcat în discuții, a luat în cursul nopții măsuri pentru mutarea 
aparatului şi a telegrafistului. 

A doua zi de dimineaţă la ora 7, la ora când aparatul lucra obişnuit cu 
Cairo, germanii aşezându-se cu aparatul de verificare pe aceeaşi lungime de 
undă, au constatat că telegrafistul de la Ştirbey a fost chemat de Cairo i- 
a răspuns de prezență și i-a dat o serie de indicative din care rezulta că 
conversaţia a fost amânată pe altă dată. Această operațiune o făcea 
telegrafistul, însă el nu se mai afla acum în casa Ştirbey, ci în alt loc, de 
unde făcuse numai legătura şi nu mai continuase convorbirea. 

Verificările făcute câteva zile în şir de către germani, pe lungimea de 
undă şi la ora indicată, au constatat că numai Cairo cheamă continuu. pe 
cel de la Bucureşti, dar Bucureştiul nu mai răspunde. Prin urmare, 
măsura. ce o cerusem dlui Maniu se executase, însă numai în parte, după 
cum vom vedea mai târziu. Nu a întârziat și ofițerul de legătură de la 
radiotransimiune mi-a comunicat că aparatul de la Ştirbey nu mai 
lucrează, deşi Cairo îl cheamă încontinuu, iar germanii au stabilit prin 
măsurători tehnice că aparatul, chiar în dimineața când avusese ultima 
convorbire, nu se mai găsea în casa Știrbey. 

Însă, germanii nu s-au lăsat și imprudenţa dlui Maniu le-a venit în 
ajutor pentru o nouă descoperire a aparatului. După o bucată de vreme, 
Turcanu a început să lucreze din nou cu Cairo şi ce este mai grav, la 
aceeaşi oră, 7 dimineața şi pe aceeaşi lungime de undă. După două luni 


au stabilit casa în care se afla în parcul de case în dosul străzii Măria 
Rosetti şi au avizat pe ofițerul meu de transmisiuni să vină a doua zi 
dimineaţa la ora 6 într-un anumit punct stabilit, împreună cu echipa tehnică 
română cum şi cu magistratul militar pentru o eventuală descindere, 
deoarece au descoperit un alt aparat, despre care nu ştiau încă în ce 
direcţie lucrează și că poate să fie vorba de un aparat polonez sau sovietic, 
din care se mai descoperise în acea vreme. 

Deoarece ştiam aranjamentul pe care îl făcusem cu dl. Maniu că 
aparatul să nu mai lucreze, pentru că poate fi prins de germani și contam 
în respectarea acestui angajament, mi-am închipuit că nici nu mai poate 
fi vorba de vreunul din aparatele lui Maniu sau de radio-telegrafiştii săi. 
Echipa română a fost întâlnită de germani în punctul fixat, luată de acolo 
și dusă pe mai multe străzi şi oprită în fața unei case, unde germanii au 
spus: «Aici este aparatul.» 

S-au făcut operaţiile tehnice necesare, din care Turcanu care era chiar 
în curs de lucru, a simtit că este filat, deoarece i se întrerupea și revenea 
curentul electric, operaţie prin care se stabileşte dacă într-adevăr 
aparatul se găseşte în casa indicată. Telegrafistul a demontat imediat 
aparatul şi l-a ascuns în pod împreună cu cifrele. A urmat descinderea, a 
fost găsit aparatul în pod și a fost arestat Țurcanu şi adus la secția 
juridică a Serviciului. Fiind avizat imediat de ofițerul de transmisiuni, am 
dat ordin la secţia juridică că nu se face absolut nici o cercetare până nu 
voi cerceta eu personal chestiunea. Am luat pe Turcanu din strada Plevnei, 
unde era închisoarea serviciului şi l-am transportat în strada Sf. loan Nou, 
unde erau birourile secției juridice a Serviciului. L-am cercetat personal şi, 
auzind cine sunt, mi-a făcut imediat mărturisiri complete, spunându-mi că 
este acelaşi aparat cu care a lucrat în casa Ştirbey şi că este aparatul 
prin care atât Maniu cât și unele mesagii ale guvernului fusese transmise 
la Cairo. De asemenea mai mi-a indicat că, prin acest aparat, au fost 
transmise şi primite peste 700 de mesagii, care însă erau prinse între 
timp de germani şi le aveau notate pe toate. Am alergat la Mareşalul 
Antonescu comunicându-i situația. A avut din nou ieşiri contra d-lui Maniu 
și a faptului că d-sa nu a ascultat sfatul ce i-am dat, să nu mai lucreze la 
acest aparat niciodată, ci dimpotrivă lucrase în continuare la aceeaşi oră 
şi pe aceeaşi lungime de undă. 

Situația de această dată în raport cu germanii devenea şi mai gravă, 
mai ales că germanii ştiau că este acelaşi aparat care a fost la Știrbey, 
acelaşi telegrafist şi cereau cifrul. 

După îndelungate dezbateri cu Mareşalul Antonescu d-sa a chemat pe 
Mihai Antonescu și i-a arătat descoperirea făcută și situația gravă la care 
ne expunem față de germani, totuşi am spus d-lui Mareşal Antonescu că 
nu există altă soluție decât să fac cercetările personal şi să aranjez 
lucrurile de aşa manieră ca germanii să nu afle şi mai ales să nu aibe 


dovezi, deşi aveau suspiciuni că nu este acelaşi aparat care a fost stabilit 
la Știrbey, că nu a avut nici o legătură cu Maniu, ci a avut o legătură 
conspirativă în Bucureşti pentru informaţii de spionaj, iar că 
radiotelegrafistul nu cunoaşte identitatea acelei persoane cu care se 
întâlnea în fața Ministerului de Externe și de la care primea și căruia îi 
dădea mesagiile primite de la Cairo, adică în total să nu stabilească 
germanii că acesta era un aparat prin care se făceau legături politice, ci 
numai legături de spionaj. Şi în plus, ceea ce era mai important să fac aşa 
ca germanii să nu intre în posesia cifrului cu care lucrase Turcanu, pentru 
că altfel ar fi putut descifra textul mesagiilor transmise şi primite de la 
Cairo, în care se găsea și mesagiul Mareşalului Antonescu către Generalul 
Wilson. 

Am făcut o şcoală întreagă personal cu Turcanu și cu colonelul Radu 
Ionescu, pe care i-am învățat cum să facă instrucția acestei afaceri chiar 
în fata germanilor. L-am învățat pe Turcanu cum să dea răspunsurile şi 
să nu iasă din cadrul lor, orice ar vrea să facă germanii contra lor, care 
nu puteau decât doar să-l amenințe. Am aranjat cu Turcanu ca să dea unul 
din cele trei cifruri pe care le avea şi cu care nu se lucrase absolut deloc, 
astfel că germanii nu puteau descifra mesagii. Ca acest cifru să fie 
ascuns în casa în care a fost găsit Turcanu, ca Turcanu să se lase bătut 
de colonelul Radu Ionescu și în genere un teatru întreg, după care Turcanu 
trebuie să indice locul în care se găsea ascuns cifrul Toate s-au petrecut 
după acest program. Germanii au fost încântați că au intrat în posesia 
cifrului; l-au trimis la Berlin. Berlinul a făcut nesfârşite încercări de 
descifrare, nu a putut descifra mesagiile și într-un târziu au restituit cifrul 
la Bucureşti, când afacerea îşi pierduse din valoarea ei.” 

„în ultima întrevedere pe care am avut-o cu dl. Maniu, cu câteva zile 
înainte de armistițiu, d-sa mi-a spus că atât d-sa cât şi Dinu Brătianu, 
cu care s-a înțeles, sunt de părere ca Mareşalul Antonescu să fie acela 
care să încheie armistițiul, iar ei cu toţi prietenii lor politici vor sta în jurul 
Mareşalului şi-l vor ajuta la această chestiune. De asemenea dl. Maniu 
mai spunea că armistițiul fiind un act de ordin militar, trebuie încheiat 
de acela care a făcut războiul; că armistițiul, fiind un act prin excelență 
rapid, putea fi făcut mai bine ca oricine de către Mareşalul Antonescu, care 
deține puterile și armata în mâinile lui, caprin acest fapt cât şi prin trecerea 
pe care o avea la Hitler, Mareşalul Antonescu poate paraliza o eventuală 
acțiune germană în cazul armistițiului, şi m-a rugat chiar personal să 
stărui la dl. Mareşal Antonescu să facă el armistițiul, căci ei îi vor da tot 
concursul. 

Am adus toate acestea la cunoştinţa d-lui Mareşal Antonescu. 

Mai mentionez că într-una din ultimele întrevederi cu dl. Maniu, d-sa 
mi-a comunicat că, după rapoartele lui Ştirbey, rezultă că Uniunea 
Sovietică a acceptat două ameliorări asupra condiţiilor de armistițiu şi 


anume: că dacă armata noastră nu vrea să întoarcă armele contra 
Germaniei şi să lupte mai departe, ruşii se vor mărgini să o dezarmeze, și 
al doilea că se va fixa în interiorul țării o zonă neutră pe care trupele 
ruseşti nu vor intra“. (Extrase din declarația lui Eugen Cristescu la 
anchetă, declaraţie aflată în Dosarul F.R 40010 vol. 10, filele 1-31, din 
arhiva Securității.) 

* * sk 

Din relatările făcute de şeful S.S.I. la anchetă se pot trage 
importante concluzii cu privire la guvernarea mareşalului Antonescu, 
uşor de sesizat de cititori, motiv pentru care mă rezum la două idei 
esențiale, confirmate de numeroase alte documente oficiale. 

În primul rând se confirmă aprecierea acelor cercetători care 
consideră guvernarea mareşalului drept un regim de autoritate, absolut 
necesar în timp ce țara se afla în război şi nu o dictatură militaro- 
fascistă, cum a fost etichetată de istoriografia bolşevică. 

În al doilea rând se confirmă, încă o dată, că pretextul invocat 
pentru arestarea mareşalului Antonescu - refuzul de a încheia 
armistițiul - este fals, fiind menit a contesta actul de trădare națională 
comis de camarila casei regale, cu sprijinul regelui, în înțelegere cu 
principalul inamic al României, la acel moment. 


CHESTIUNI CREŞTINE PRIVITOARE LA EVREI 


Este adevărat, cea mai mare nedreptate care i s-a făcut Mareşalului 
Ion Antonescu a constat în învinuirea că ar fi trădat interesele naționale 
şi ale poporului român. Afirm însă că o nedreptate tot atât de mare i s- 
a făcut şi atunci când a fost învinuit de antisemitism, de reprimarea unor 
oameni pentru motive rasiale ori politice. 

Nu este treaba mea și nici nu am de gând să lămuresc când şi de ce 
a apărut antisemitismul și de ce nu se vorbeşte de sentimente de ură față 
de alte naționalități, nici chiar atunci când grupuri mari de oameni, alții 
decât evreii, au fost exterminate. Un lucru este cert şi anume că, în 
perioada de guvernare a Mareşalului Ion Antonescu, Europa era 
bântuită de un antisemitism feroce, care, în țările de sub influența 
germană, s-a materializat în deportări masive în lagăre de muncă şi de 
exterminare. România, condusă de Ion Antonescu, a fost unul din aliații 
europeni, importanți ai Germaniei. Cu toate acestea, din teritoriile aflate 
sub jurisdicție românească, nu a fost trimis nici un evreu în lagărele 
naziste. Este un lucru arhicunoscut că țara noastră a constituit un loc 
de refugiu pentru evreii din țările vecine, în special pentru cei din 
Polonia şi din teritoriile româneşti ocupate de Ungaria. Emigranțţii 
constituie o adevărată şi complexă problemă, în toate timpurile. Să 
încercăm să ne imaginăm ce probleme au ridicat pentru România 


emigranții evrei, din țări nu prea prietene. România putea foarte uşor 
să scape de aceşti emigranți incomozi prin predarea lor către autoritățile 
germane, mai ales că, nefiind cetățeni români, ţara noastră, formal, nu 
avea nici o obligaţie față de ei. Nu s-a întâmplat aşa; dimpotrivă, 
emigranții evrei, polonezi şi alții, au fost trataţi la fel cu refugiații români 
din teritoriile pierdute, sau după cum vom vedea, chiar mai bine. 
Deasemenea, li s-a facilitat plecarea mai departe spre S.U.A. Mulţi evrei 
din întreaga lume şi mai ales urmaşii emigranților din acele timpuri, nu 
ar trebui să uite că ei există și pentru că, în perioada de cruntă prigoană 
fascistă, a existat în Europa o țară numită România, condusă de un 
mare om - Mareşalul Ion Antonescu. 

Poporul român nu a fost şi nu este antisemit sau xenofob. Pe 
meleagurile noastre, alături de români, au conviețuit și conviețuiesc 
grupuri mari sau mai mici de alte etnii, în pace şi înțelegere, de la relații 
de prietenie adevărată până la dragoste, care stă la baza a numeroase 
căsătorii mixte. 

Există însă momente în istorie când interesele unui grup etnic vin în 
contradicție cu interesele naționalității majoritare şi în mod fatal apar 
tensiuni şi probleme. 

Un asemenea moment istoric l-a constituit și anul 1940, când 
România a fost împinsă în mod inevitabil în alianța cu Germania 
fascistă. Aparent pentru evreii din România se întrevedeau vremuri 
grele, în aceste condiţii, nu este de mirare că mulți evrei simpatizau şi 
erau dispuşi să-i ajute pe inamicii României. Dacă avem în vedere și 
înclinațiile multor evrei spre comunism, ne dăm seama că, între ei şi 
conducerea statului român, nu puteau exista relații cordiale. Cu toate 
acestea, Mareşalul Ion Antonescu, deşi a fost nevoit să ia unele măsuri, 
menite mai mult să-i facă inofensivi pe evrei, să-i izoleze pe cei suspecți 
sau dovediți cu activități, cel puţin neloiale, nu s-a gândit nici un 
moment la măsuri radicale, de exterminare şi nici nu a acceptat să-i 
predea germanilor, tocmai pentru că, fiind animat de un deosebit spirit 
umanitar şi de dreptate, ştia foarte bine că lăsarea evreilor pe mâna 
fasciştilor însemna să-i expună la mari pericole, pe care el nu le accepta. 
Dimpotrivă, sunt frecvente cazurile în care, atât Mareşalul, cât şi 
autoritățile din subordinea sa, au luat măsuri de protejare a populației 
evreieşti împotriva unor excese. 

Îmi amintesc foarte bine că, în acela timpuri, românii se mândreau 
şi îl aprobau pe Mareşal, care declara că de viața evreilor nu se poate 
atinge. Discuţii pe această temă se purtau, mai ales atunci când s-a aflat 
de unele atrocități comise împotriva evreilor aflați în Ardealul de Nord, 
cedat Ungariei. Am trăit în preajma unor evrei, atât la Târgu Mureş, 
înainte de Dictatul de la Viena, cât şi la Turda, unde ne-am refugiat și 
nu pot să uit respectul reciproc, care exista între părinții mei şi familiile 


de evrei din apropierea noastră, că între noi copiii exista aceeaşi 
armonie. Eram deosebit de necăjiţi atunci când copiii evrei, cu care ne 
jucam, refuzau să primească de la noi o prăjitură, de teama că erau 
pregătite cu untură de porc. 

Vremurile de război au fost grele pentru toată lumea. Toate națiunile 
şi-au dat tributul de suferințe şi de sânge. În sfera de influență a 
Germaniei fasciste, evreii au avut de suferit mai mult, dar un lucru nu 
poate fi contestat și anume, că România, deşi plasată în sfera respectivă, 
a constituit pentru evrei o insulă de salvare. 

Am ţinut să fac această scurtă introducere, pentru că mi se pare de 
neînțeles, neîntemeiat şi profund nedrept, ca Mareşalul Ion Antonescu 
să fie etichetat drept antisemit şi să fie condamnat la moarte pentru că 
i-ar fi persecutat și exterminat pe evrei. Este dovedit că, dacă au avut 
loc, pe teritoriile de sub jurisdicție românească, acte reprobabile 
împotriva evreilor, ele nu au fost opera autorităților statului nostru și 
nici a Mareşalului Ion Antonescu. 

Mi-am propus de la început să redau în mod fidel conţinutul probelor 
aflate la dosar, pentru ca, indiferent de concluziile pe care îmi voi permite 
să le formulez, să ofer posibilitatea fiecărui cititor să-şi facă propriile 
convingeri. 

Voi începe, cu relatarea modului în care Mareşalul vedea problema 
evreilor de la noi din țară. 

Astfel, în şedinţa Consiliului de Miniştri din 15 februarie 1941, 
Mareşalul Ion Antonescu arăta: 

„În ceea ce priveşte pe evrei, eu i-am împărțit în mai multe categorii. 

Mai întâi sunt cei care se găseau în țară în 1913, băştinaşii, pe care 
îi tratăm într-un anumit fel şi de care va fi vorba la urmă, după ce vom fi 
curățat țara de ceilalți evrei. 

Sunt apoi evreii veniţi în Tara Românească în timpul războiului 
mondial Aici trebuie socotiți toți cei intrați în Muntenia, Moldova, 
Transilvania și Bucovina. 

Pe urmă sunt cei care au invadat țara după tratatul de pace din 1918, 
care i-a protejat şi care ne-a impus, pentru ei, şi pentru minoritățile etnice 
de la noi, un regim de favoare. În sfârşit, sunt cei fără patrie - haimatloşii 
- cei intrați în țară la noi cu paşapoartele Nansen, ca și cei izgoniți din 
Germania, din Austria şi din celelalte tări, la începutul acestui război. Sub 
fostul regim, aceştia au invadat Țara Românească. În drum spre Palestina 
şi America, ei au găsit aici Arcadia ferice şi s-au oprit la noi. 

Acum trebuie să facem operaţiunea inversă şi să scoatem din țară 
de la noi, în primul rând, pe cei care au venit în urmă. 

Mulţi din ei s-au apucat de negoț, mulţi au făcut speculă de devize la 
bursa neagră. Eu cunosc cazul unui evreu polonez, fost om de bursă la 
Varşovia, care, după două săptămâni după ce s-a refugiat la noi, a dat o 


lovitură cu schimbul unor zloți la bursa neagră, în care a câştigat 5 milioane 
de lei. Lovitura a fost dată chiar cu concursul unor reprezentanți ai 
autorităţilor româneşti, pentru că a găsit evreul acesta mai mulți funcţionari 
pe care i-a plătit. 

Pe urmă sunt refugiații polonezi, pentru care noi am făcut enorma 
prostie să le dăm ajutoare de câte 100 lei de cap de familie și 50 lei de 
copil, pe când românilor noştri, refugiați din ținuturile cedate, le-am dat 
numai câte 50 lei de fiecare. Vedeţi cât de păcătoşi suntem. Românilor 
noştri refugiați le dăm câte 50 lei pe zi, iar jidanilor veniţi din Polonia, și 
polonezilor refugiaţi, le-am dat câte 100 lei de persoană și 50 lei de copil”. 

Este lesne de înțeles pentru orice om de bună credință, cu ce 
probleme demografice, grele se confrunta țara după reducerea 
substanțială a teritoriului, când a trebuit să suporte un mare surplus de 
populație provenit, în primul rând, din românii refugiați din Ardealul de 
Nord, din Basarabia şi Bucovina și din cele două județe dobrogene, 
cedate Bulgariei şi apoi din refugiații evrei, polonezi și alte naționalități. 

Acestea sunt cauzele care au determinat preocuparea conducerii 
țării noastre pentru a găsi soluții pentru ieşirea din impasul respectiv. 
În nici un caz, aceste preocupări nu au apărut ca urmare a unor 
sentimente antisemite ori xenofobe. 

Este, dacă îmi este permis să fac această paralelă, situația actuală a 
unor țări europene avansate, spre care migrează un mare număr de 
persoane nu numai din ţările fost comuniste, dar și din țări ale Africii şi 
Asiei. La ordinea zilei în Europa se află problema emigranților. Ea este 
determinată de grave probleme de ordin social a căror rezolvare este 
căutată cu asiduitate de guvernele țărilor avansate. În nici un caz, nu 
poate fi vorba nici acum de resentimente de ordin național şi rasial. 

Problemele mult mai complexe, din acest punct de vedere, au 
apărut pentru România după începerea războiului și după eliberarea 
Basarabiei și Bucovinei, când o parte din evreii din aceste provincii, 
cunoscuți cu sentimente pro-comuniste, s-au refugiat odată cu 
retragerea trupelor sovietice, altă parte a rămas pe loc, iar o parte s-a 
infiltrat spre teritoriul României. 

Nu trebuie să omitem nici ostilitatea manifestată de unii evrei față 
de armata română, în timpul retragerii din Basarabia și Bucovina, în vara 
anului 1940, cum și faptul că au fost şi evrei din România care s-au pus 
în mod efectiv în slujba U.R.S.S. 

Toate acestea ne fac să înțelegem mai bine de ce a apărut în acele 
vremuri, în țara noastră, o problemă a evreilor şi de ce au apărut 
preocupări pentru rezolvarea ei. Vom vedea, însă, că în România nu s-a 
pus niciodată, la nivelul conducerii țării, problema exterminării lor şi nici 
măcar problema de a fi cedată germanilor rezolvarea acestei probleme. 

Este interesant de cunoscut şi opinia lui Mihai Antonescu în această 


privință, expusă în şedinţa Consiliului de Miniştri din 8 iulie 1941: 

„Cu riscul de a nu fi înţeles de unii tradiţionalişti, care mai pot fi între 
dvs., eu sunt pentru migrațiunea forțată a întregului element evreiesc din 
Basarabia și Bucovina, care trebuie azvărlit peste graniță. De asemenea, 
sunt pentru migrațiunea forțată a elementului ucrainean, care nu are ce 
căuta aici, în momentul acesta. 

Numai pe această bază putem scăpa națiunea noastră de fenomene 
de infiltrație străină și de descompunerea care ne-a dus odată la 
prăbuşirea granițelor. 

Nu se poate admite ca soldații români să fie din nou generoşi cu toţi 
aceşti ticăloşi, care îi răspund la ospitalitatea și generozitatea de veacuri a 
românilor cu trădam, cu infamia și cu crimă. La acestea răspundem cu tot 
ce se cuvine. Chiar românii care au ajuns să fie rătăciţi şi au intrat în 
valul de anarhie și de întuneric al bolşevismului, chiar și aceştia vor fi 
nimiciţi fără cruţare. Veţi fi fără milă cu ei”. 

Din această expunere, care poate fi apreciată ca dură, se pot 
desprinde unele idei deosebit de semnificative. 

Se vorbeşte de un anumit tradiționalism la români, în sensul 
generozității şi ospitalităţii manifestate în relaţiile cu cei străini de neam. 

Se vorbeşte că, la generozitatea românilor, li s-a răspuns cu trădare, 
infamie şi crimă. 

Că în acele condiţii grele de război, țara era îndreptăţită să-şi ia unele 
măsuri de apărare şi în interior. 

Mai rezultă clar că nu este vorba de antisemitism, având în vedere că 
frământările pentru găsirea unor soluţii de apărare în interior nu se 
referă numai la evreii din Basarabia și Bucovina, ci şi la ucrainieni şi 
chiar şi la românii comunişti, deci se refereau la toți acei care 
simpatizând cu U.R.S.S. şi prezentau un potenţial pericol pentru 
siguranța României. 

Astfel, a apărut necesitatea, impusă de război, ca evreii din 
Basarabia și Bucovina să fie dislocaţi şi concentrați în anumite locuri, 
pentru ca activitatea lor să poată fi supravegheată. Nu doresc să 
anticipez discutarea acestui subiect, dar afirm că nu a fost vorba de 
lagăre de concentrare, ci de un fel de libertate supravegheată. Privaţi de 
libertate, în adevăratul sens al cuvântului, au fost numai evreii 
comunişti, care au fost depuşi în lagărul de la Vapniarka. 

La 22 aprilie 1944 în şedinţa Consiliului de Miniştri, Mareşalul Ion 
Antonescu, expunea următoarele: 

„Vin la chestiunea evreiască. Comandanții nemți au spus că este 
imposibil să se permită amestecul cu evreii prin toate părţile. Desigur că 
este o chestiune foarte delicată. Eu le-am spus evreilor de la început: atâta 
vreme cât n-am ţara invadată, eu vă apăr. În ziua când ţara mea va fi 
invadată, eu nu mai răspund de viața dvs. Şi a sosit, din nenorocire acel 


moment. Am dorit totuşi să-i apăr, dar să-i și folosesc. 

Sunt mai multe probleme, mai multe soluții. Îmi bat capul care din ele 
s-o adoptăm, căci Bacăul este un oraş evreiesc, Romanul, de asemenea. 
Pe cei de la Piatra Neamţ i-am dus la Buhuşi şi am făcut un centru 
evreiesc. La Roman și la Bacău forfotesc în toate părțile. Şi desigur că 
printre aceştia sunt mulți în serviciul inamicului, și au parate de 
transmisiuni cu care informează pe englezi şi ruşi”. 

„Apoi, toate călăuzele care duc pe ruşi prin munti sunt evrei din Târgu- 
Neamţ şi din toată regiunea. Ca să vedeţi ce păcătoasă şi cum se omoară 
singură această rasă. Ne-am purtat cum ne-am purtat cu ei, le-am salvat 
viața. Am tras în români, ca să-i salvez de la moarte, când erau legionarii 
şi vedeţi cu ce monedă ne plătesc. 

D-ta, domnule general Vasiliu, ai să chemi pe şeful comunității şi să-i 
spui exact ceea ce am spus eu-se omoară singură această rasă“. 

„Nu putem merge aşa. Ne-au rugat și germanii şi trebuie să găsim o 
soluţie; care este acea soluţie? De aceea vreau să ne consfătuim acum, să 
vedem care este soluția cea mai umană și cu cele mai mici consecinţe 
politice pentru noi. Nu că ne bombardează, căci toți au spus şi evreii 
spuneau, pe români nu-i bombardează, fiindcă s-au purtat bine cu evreii. 
Aţi văzut cum a fost recompensată purtarea bună cu evreii şi va mai fi. 

O soluţie este să-i luăm din aceste oraşe şi să-i ducem în anumite 
târguri, să scoatem toți românii de acolo şi să-i lăsăm să trăiască 

între ei. Noi să-i alimentăm numai. Ducem, prin serviciul de 
aprovizionare, şi ei plătesc. Muncesc numai între ei, fac croitorie, tâmplărie etc. 

A doua soluție, să-i strângem în Gheto, în fiecare oraş. Să spunem, 
aceasta este partea unde staţi, să nu mai ieşiţi de aici. Vă aducem 
mâncare aici, faceți ce vreți, nu vă omoram, nu vă facem nimic. 

A treia soluție, este să-i luăm de acolo şi să-i aducem către ţară. Dar 
este cea mai periculoasă şi mai catastrofală pentru neamul românesc. Nu 
pot să-i aduc. Au scăpat mulți şi nu pot să-i aduc şi pe ceilalți, căci am 
credință că m-ar lua lumea cu pietre. 

Una din aceste soluții trebuie aplicată “. 

După cum se poate constata, căutând cea mai umană soluție, în 
primăvara anului 1944, Mareşalul nu o găsise încă şi nici nu va fi găsită 
până la sfârşitul guvernării. Măsurile luate, în toată perioada războiului 
antisovietic, s-au referit numai la măsuri cu caracter local, reclamate de 
Situaţia operativă a războiului, fără a fi determinate de motive de ordin 
rasial. 

Pe tot parcursul acestor preocupări, atunci când se luau unele 
măsuri cu caracter particular, a existat grija ca măsurile respective să 
nu-i afecteze, pe cât posibil, pe cei nevinovați. 

La 5 septembrie 1941, la nici două luni de la începerea războiului, 
apăruse, deja, problema unor elemente străine, care prezentau pericol 


pentru spatele frontului, motiv pentru care Mareşalul în şedinţa de 
guvern a declarat: 

„... am să fac o operă de curăţire totală și de evrei şi de toți aceia 
care s-au strecurat la noi, fac aluzie la ucrainieni, greci, găgăuți, evrei, care 
toți, încetul cu încetul, rând pe rând, trebuie să fie evacuaţi”. 

în şedinţa Consiliului de Miniştri din 9 septembrie 1941, a avut loc 
o discuție foarte interesantă, din care, redau următoarele: 

— Generalul N. Stoenescu - ministrul Finanţelor: 

„Sunt evrei care au fost deținuți în lagăre, fără nici o rațiune”. 

— Generalul D. Popescu - ministrul Afacerilor Interne: 

„Nu, nu, tot Marele Cartier General a ordonat internările. Acum am 
format o comisie care a cercetat situaţia, a pus în libertate 502 internaţi”. 

— Mareşalul Ion Antonescu: 

„Internările acestea ne-au folosit, pentru că dacă n-am fi internat pe 
comunişti, cu cămaşă verde sau nu, și dacă n-am fi internat şi pe evrei, 
am fi avut foarte mult de luptat cu coloana a cincea bolşevică, care a fost 
foarte bine organizată - s-a făcut dovada la noi în țară cu miliardele de lei 
pe care le-au avut sovietele. 

De asemenea, dacă n-ar fi fost represiunea din ianuarie, ar fi fost o 
nenorocire pentru țară. Atunci noi am dezarmat pe comunişti şi pe 
legionari, adică acei cari erau comunişti sub cămaşă verde. 

Sovietele au avut la noi foarte mulţi agenți plătiți. S-au găsit la Legația 
Rusească, foarte mulţi bani româneşti arşi; s-au găsit şi nearşi. 

Îndată ce s-a terminat cu Legația Rusească, a scăzut această 
acțiune. Pe măsură ce se vor termina toate fondurile, nu vom mai avea 
acțiune comunistă în țară, pentru că la noi nu era nimeni comunist 
doctrinar; toți erau plătiţi”. 

Fondurile la care se referea Mareşalul nu s-au epuizat, însă, iar una 
din sursele de alimentare l-a constituit aşa numitul, Ajutor Roşu”, la care 
mulți evrei, evident din cei avuti, au cotizat tot timpul, iar după 23 august 
1944, toţi cei care au dovedit că au contribuit la acel „ajutor” au fost 
considerați comunişti din ilegalitate şi s-au bucurat de aşa numita pensie 
F.I.A.P., cu mult mai substanţială decât oricare altă pensie de stat. Este 
o dovadă în plus că comuniştii de profesie au fost retribuiţi, în 
continuare. 

Mergând cu adevărul, până la capăt, voi reda textual pct. 2 din 
telegrama adresată de Mareşal lui Mihai Antonescu, la data de 1 
septembrie 1941: 

„Am dat ordin în privința jidanilor - cine revine clandestin va fi 
împuşcat! - în privința celorlalți îți voi spune ce măsuri voi lua - sunt însă 
informat că și cu evreii din laşi se petrece acelaşi lucru - li se dă zilnic 
drumul din lagăre și apar obraznici, deci susținuți de cineva puternic - la 
ocupațiile lor -populația românească murmură. Este greşit să se creadă 


că, cu astfel de slăbiciuni, vor subscrie la împrumut. Mijloacele tari sunt 
acelea care îi vor face să scoată bani, însă acele mijloace trebuie să le 
întrebuințeze statul, nu comisarii, fiindcă în acest caz nemernicii aceştia 
au o spoială de profit - statul pierde și jidanii domină ca întotdeauna. Le 
las viața, dar să plătească. Noi am plătit până acum, iar ei ne-au stors 
viața. Se va termina însă cu sistemul. Tâlharii nu vor putea până la 
sfârşit să-mi pună piedici în această privință, voi da totul peste cap și pe 
toți, ca să repun pe român în drepturile lui străbune şi să-l refac stăpân la 
el în casă *. 

Aici apare ideea românizării economiei, în primul rând pentru ca 
toate resursele să poată fi concentrate în interesul țării şi a folosirii 
evreilor în acelaşi scop. Vom vedea însă, la timpul potrivit, cum s-au 
aplicat aceste măsuri, cât de rasiste și persecutive au fost. 

Să urmărim în continuare și alte documente ale vremii, aflate în 
dosarul penal şi în care se vorbeşte de evrei. 

în şedinţa Consiliului de Miniştri din 15 aprilie 1941, a avut loc, între 
altele, următoarea dezbatere; 

— Generalul lon Antonescu - conducătorul statului: „Ne găsim într- 
o grea situațiune economică. De către duşmanii neamului se face o 
intensă propagandă, arătându-se că lipsa hranei se datoreşte faptului că 
o consumă trupele germane, ori o trimet în Germania. Dedesubtul acestei 
propagande sunt jidanii şi top. ceilalți interesați ca, între noi şi germani, 
raporturile să se învenineze. Noi trebuie însă să reacționăm, arătând care 
este adevărul”. 

— Generalul Dumitru Popescu - ministrul Internelor: 

„Ați dat ordin să-l chem pe Fielderman. L-am chemat şi i-am 
comunicat avertismentul dus. A spus că evreii dați în judecată pentru 
sabotaj reprezintă 15% din infractorii de acest fel”. 

— Generalul Ion Antonescu: „Pentru că sunt cei mai şmecheri!” 

— Generalul Dumitru Popescu: 

„Faţă de modul grav cum i-am vorbit, a luat dispozițiunea să trimeată 
circulare la toţi evreii, că dacă mai fac speculă, se vor lua măsuri drastice 
împotriva lor”. 

Într-o şedinţă din 19 noiembrie 1941, referitor la evrei, Ion 
Antonescu a spus: 

„Evreii care au fost scoşi din viața economică sunt puşi la muncă. Dacă 
nu pot s-o facă, plătesc. Acela care nu are posibilitatea să plătească, 
plăteşte comunitatea, dacă nu, este expediat din țară, pentru că noi nu 
ținem paraziți în țară”, iar mult mai târziu, la 22 aprilie 1944, dovadă că 
nu s-au prea aplicat măsurile de a-i obliga la muncă pe vrei, Mareşalul 
spunea: 

„Să se facă echipe de evrei. Românii luptă și evreii răspândesc panică 
în spatele frontului”. 


În sfârşit, înainte de a intra în analiza problemelor reținute ca 
infracțiuni grave, în sentința de condamnare, mai doresc să redau o 
discuţie ce a avut loc la Şedinţa Consiliului de Cabinet, din 14 februarie 
1941: 

— Generalul Iosif Iacobici - ministrul Apărării Naţionale: „Mai am o 
chestiune. La Sulina aşteaptă 3 — 4 000 de jidani, cari urmează să plece 
în Palestina, dar n-au vapor. Ministrul Angliei mi-a dat asigurarea că, 
dacă aceştia pleacă cu vaporul nostru «Regele Carol b, nu se va atinge 
nimeni de vas <. 

— Generalul Ion Antonescu - conducătorul statului: „Dacă ne dau 
garanție în scris, foarte bine”. 

Mai este nevoie de o precizare. Folosirea expresiei de, jidani” ar putea 
fi considerată ofensatoare la adresa evreilor. Trebuie precizat că în 
limbajul curent se folosea mai frecvent expresia, jidan” fără, însă, nici o 
tentă de dispreţ. De altfel, după ştiinţa mea, în limba maghiară nici nu 
există alt termen care să-i denumească pe evrei, decât „zsido” (jido). 

În continuare, după cum am văzut, sentința de condamnare, 
inventează tot felul de infracțiuni, una mai bizară şi mai nedovedită 
decât alta, urmărind epuizarea tuturor literelor de la art. 2 din Legea 
312/945, dar toate se învârt, de fapt, în jurul aceleiaşi probleme şi anume, 
a măsurilor luate împotriva agenților bolşevici şi a tuturor celor care 
prezentau pericol pentru siguranța României. Astfel: 

—,„...a luat măsuri ca toți luptătorii antifascişti să fie internați în 
lagăre... “ (lit. e — pedeapsa cu moartea); 

—.... a ordonat deportarea populaţiei evreieşti din Bucovina şi 
Basarabia, cum și parte din vechiul regat, în Transnistria, unde, în cea mai 
mare parte a fost exterminată: cităm masacrele de la laşi, Golta, Odesa, 
Mastovoi, Maghilău, Scazineţ, Pecioara, Slivina, Râbnița, etc. ...“ (lit. F 
- pedeapsa cu moartea); 

— „ „..comandanții, directorii, supraveghetorii şi paznicii de 
închisori, lagăre de prizonieri sau de internaţi politici, de lagăre sau 
detaşamente de muncă obligatorie, au supus la tratamente neomenoase 
pe cei aflați sub puterea lor, cităm cazul de la Tg. Jiu, Wapmiarka, etc. 
Acuzatul lon Antonescu se face vinovat de instigare la aceste crime 
datorită făţişei sale atitudini politice față de deținuții politici, de prizonierii 
şi acei supuşi la munci obligatorii... “ (lit. g -pedeapsa cu moartea); „că 
pentru aceleaşi considerente Tribunalul Poporului găseşte că acuzatul Ion 
Antonescu se face vinovat şi de crima prevăzută de ort. 2 Ut. h...” (20 ani 
temniță grea); 

— „ Că de asemeni, pentru aceleaşi consideraţiuni arătate mai sus, 
Tribunalul Poporului găseşte că tot datorită atitudinei fățişe, apoliticii 
antidemocrate a acuzatului lon Antonescu, procurorii sau judecătorii, civili 


sau militari, au comis crima prevăzută de ari. 2 Ut. i...”(20 ani temniţă 
grea); 

— „Consider că după cum rezultă din actele de la dosarul cauzei, 
acuzatul lon Antonescu a ordonat înființarea de ghetouri, lagăre de 
internare pentru deportați din motive de persecuție politică şi rasială“ (Ut. m 
- detențiunea grea pe viaţă); 

— „Având în vedere că, în ceea ce priveşte edictarea de legiuiri sau 
măsuri nedrepte de concepție hitleristă, legionară sau rasială, crimă 
prevăzută de ari. 2 Ut. n...” (20 ani de detenţiune riguroasă). 

Am ţinut să repet, în formă mai concisă şi mai grupată, aceste 
pretinse 7 infracțiuni pentru a se putea sesiza mai uşor caracterul lor 
pur enunciativ, fără nici un fel de trimitere la dovezi, iar la unele pur și 
simplu caracterul lor absurd. Sentința este o ruşine pentru orice 
magistrat. Ea nu ar surprinde dacă ar fi fost pronunțată numai de 
judecători populari, dar fiind vorba şi de doi magistrați de profesie, din 
care primul a devenit apoi preşedinte al Tribunalului Suprem, ea nu 
poate produce decât consternare oricărui jurist, dar și îngrijorarea, că, 
în anumite momente istorice, zis revoluționare, s-ar mai putea repeta 
asemenea, judecăţi” şi asemenea, „condamnări”. Să sperăm că nu. 

În realitate, este vorba de dislocarea unor populaţii evreieşti şi 
obligarea lor să trăiască în anumite localităţi, precum şi de internarea în 
lagăre a comuniştilor, din care mulți evrei, în condiţiile în care activitatea 
comunistă era interzisă prin lege, măsuri impuse de situația de război 
cu U.R.S.S. În care se afla România în acel timp. Elementele comuniste, 
bolşevice, plătite de Moscova acționau pe toate căile să submineze statul 
român, aflat într-o crâncenă luptă pentru supraviețuire. De altfel, după 
23 august 1944, titlul cel mai mare de glorie îl constituia să fi acționat 
în favoarea U.R.S.S. şi împotriva României, pe care bolşevicii de la noi 
au ajuns până acolo încât să o definească stat imperialist în care 
naționalităţile ar fi fost asuprite. 

Inexistența infracțiunilor menţionate poate fi demonstrată foarte 
simplu. 

În primul rând, legea care le-a prevăzut, dat fiind caracterul ei 
retroactiv şi anticonstituțional, nu trebuie luată în seamă din capul 
locului. Mareşalul Ion Antonescu şi colaboratorii săi trebuiau judecați, 
dacă se aprecia necesar de către instanţele judiciare prevăzute limitativ în 
Constituţia ţării şi exclusiv pe baza legilor în vigoare în România şi a 
normelor internaționale, recunoscute de ţara noastră, de la data 
comiterii pretinselor fapte penale. 

În al doilea rând, făcând abstracţie de nulitatea legii aplicate, 
constatăm că faptele puse în sarcina Mareşalului și a colaboratorilor săi, 
nu sunt dovedite cu nimic. Ele constituie simple afirmaţii în actul de 
acuzare şi în sentință. 


Luând pe rând cele 7 acuzaţii, pentru a se fi putut reţine ca 
dovedite, se impuneau următoarele: 

Să se indice concret, ce luptători antifascişti au fost internați în 
lagăre, pentru ce fapte, în ce condiţii? Fără cel puţin aceste fapte, nu se 
poate face nici o judecată. Nimic nu ne împiedică să credem că era vorba 
de agenți bolşevici, spioni, trădători de ţară, situație în care nu putem 
vorbi decât de măsuri legitime. 

Cu privire la deportarea unor evrei, mă voi referi în detaliu, în alt 
context. Cu privire la faptul că majoritatea evreilor deportați ar fi fost 
masacrați şi exterminați, ar fi trebuit să se prezinte dovezi cu privire la: 
ce s-a întâmplat cu evreii deportaţi în localitățile menţionate, dacă au 
fost omorâţi, câți, de către cine, din al cui ordin şi în ce condiţii. Nici o 
asemenea dovadă. Simple afirmaţii, de genul celor apărute în presa din 
România, şi din străinătate, imediat după 22 decembrie 1989, 
referitoare la „atrocitățile” comise de securitate - asasinate în masă, 
imense gropi comune, uciderea a peste 60 000 de persoane şi alte 
lucruri senzaţionale, de unde și ideea genocidului, care, în primă fază a 
fost însuşită şi de justiție. Atât de intoxicată a fost opinia publică, încât cu 
greu s-a lăsat convinsă că doborârea dictaturii ceauşiste a costat 
poporul român „numai” înjur de 1 000 de morți şi înjur de 2 000 răniți. 
Este o jertfa tragică din partea poporului român, dar trebuie să 
recunoaştem că este cu totul altă situație decât dacă ar fi existat 
realmente 60 000 de morți. 

Când sunt exemplificate localităţile în care ar fi avut loc masacrarea 
evreilor, sunt menţionate și laşiul şi Odesa. 

În legătură cu uciderea unor evrei la Iaşi, astăzi se cunoaşte și este 
dovedit că nu se datorează autorităţilor de stat române. Este cert că acele 
regretabile asasinate nu pot fi puse în sarcina Mareşalului Ion Antonescu 
şi a colaboratorilor săi. 

De represaliile de la Odesa am vorbit și a rezultat în mod clar 
aceeaşi concluzie. 

Cu privire la celelalte localități exemplificate, nu există nici o 
dovadă, iar un fapt nedovedit nu necesită a mai fi demonstrat că nu 
există. Dacă s-ar fi dovedit că în acele localități au avut loc masacre, mai 
trebuiau dovedite şi concretizate vinovățiile. 

Nu este nici o dovadă, dacă au existat, în ce au constat şi cine a 
aplicat „tratamente neomenoase” celor din închisori, lagăre de prizonieri 
(acest lucru a mai fost reținut şi în cadrul altei pretinse infracțiuni și am 
demonstrat că nu a existat aşa ceva), sau de internați politici, din lagăre 
sau detaşamente de muncă obligatorie. Se afirmă, numai, în mod 
generic, faptul că acele tratamente le-ar fi aplicat, toți începând cu 
directorii şi comandanții şi terminând cu paznicii. În continuare, luăm 
cunoştinţă de o bizară inovaţie juridică, potrivit căreia o instigare la 


săvârşirea unei infracțiuni se poate realiza și printr-o fățişă atitudine 
politică. Este culmea absurdităţii juridice. Ar însemna că prin simpla 
manifestare a antipatiei față de cineva, te faci vinovat de instigare la 
crimă. 

La „infracțiunea” următoare (litera h) nu am alte comentarii de făcut 
decât că asistăm la o altă năstruşnică inovație. „Că pentru aceleaşi 
considerente se face vinovat şi de crima prevăzută...”. 

La „infracțiunea” de la litera i, era necesar să se demonstreze ce 
crime au comis procurorii şi judecătorii civili și militari, care procurori 
şi judecători, că doar nu au putut fi toți criminali, ca apoi să vedem și 
eventuala vină a altora. Dar, din redactarea sentinței rezultă că 
Mareşalul i-ar fi instigat pe toți procurorii şi judecătorii, civili şi militari, 
să comită crima prevăzută de art. 2 lit. i din Legea 312/945, prin, vă rog 
să rețineți din nou, „... datorită atitudinei fățişe a  politicei 
antidemocrate...”. 

La faimoasa literă i din textul citat se prevede: 

„Procurorii sau judecătorii civili ori militari, care au ajutat sau săvârşit 
- cu intenţie - acte de teroare sau violență.”. Nu se explică nimic, nici 
măcar ce se înțelege prin acte de teroare. 

Oricum, devine tot mai clar că judecătorii poporului au fost convinşi 
că poți să pui în sarcina unei persoane săvârşirea unei infracțiuni, prin 
simpla enunțare a articolului de lege care prevede infracțiunea 
respectivă. 

La ordinul de înființare de lagăre şi ghetouri, mă voi referi mai în 
detaliu odată cu analiza deportărilor. 

în ce priveşte legislaţia „... de concepție hitleristă, legionară sau 
rasială...”, ea este demonstrată foarte „convingător” în sentință prin 
fraza: 

„... mărturia cea mai vie este întreaga legislație apărută de la data 
de 6 septembrie 1940 până la 23 august 1944, din care se desprinde în 
mod vădit și fără posibilitatea unei dezis țări, a concepției hitleriste, 
legionară sau rasială, ce a stat la baza acestei legislaturi”. Este o frază 
demnă de o emisiune de satiră și umor. 

Este clar că şi „Judecătorii” nu cunoşteau semnificația juridică a 
termenului „dezistare”, pe care l-au plasat ca nuca în perete. 

Au rămas deci, de discutat mai în detaliu, problema înființării de 
ghetouri şi lagăre, a deportării unor evrei şi a unor legi „rasiale”. 

În lipsa unei documentații în legătură cu ghetourile și deportările, fără 
de care dosarul nu permite formarea unei opinii clare, singura 
posibilitate pe care o avem constă în a vedea explicaţiile acuzațiilor şi a 
depoziţiile unor martori. 

La întrebarea pusă de acuzatorul public: „Cine poartă răspunderea 


deportărilor din Basarabia și Bucovina și înființării ghetourilor, Mareşalul 
Ion Antonescu a răspuns: 

„Nu au fost în Basarabia decât două ghetouri. Unul înființat de nemti, 
pentru că era zona lor de operaţie, în apropiere de Bălţi, și al doilea 
înființat, după dispoziția mea, la Chişinău. Nu a fost nici un ghetou în 
Bucovina şi în restul ţării. În Transnistria! nu a fost nici un ghetou. Motivele 
care m-au determinat să fac ghetoul de la Chişinău priveau siguranța 
politică şi militară a țării şi siguranța lor proprie. Siguranța politică și 
militară: în confuziunea pe care o provocase începutul războiului, mulți 
evrei din Basarabia și Bucovina căutau să se strecoare în țară şi în special 
să pătrundă în Bucureşti. Informaţiile Statului Major erau că, în timpul 
ocupației ruseşti, 1940-1941, mulți evrei fuseseră instruiți şi dotați cu 
aparate de emisie și hotărâți să rămână în spatele trupelor ca agenți 
informatori. Faptul a fost verificat în timpul războiului, când mai multe 
aparate din acestea au fost capturate de siguranță (contra-informaţii) și 
de armată. Aparatele se găsesc în depozit și sunt de model foarte 
perfecționat. La pătrunderea trupelor române în Basarabia, evreii (unii 
dintre ei) au căutat să se strecoare printre unități şi în confuzia inerentă 
operațiunilor, ei au trecut la Vest de Prut. Mai târziu, parte din ei au fost 
găsiți la Bucureşti. Siguranţa politică și militară a ţării reclama, în mod 
imperios, împiedicarea cu orice preț a acestei acțiuni. Era cerută de 
necesitatea liniştii țării şi asigurării vieții soldaţilor noştri. Din experiența 
războiului din 1916, şi chiar din experiența acestui război, pot să afirm şi 
să dovedesc că am plătit cu foarte multe victime acțiunea de spionaj 
întreprinsă în spatele și în mijlocul armatelor noastre, fiindcă multe din 
deciziunile operative ale comandamentelor noastre militare erau cunoscute 
la timp de adversar și trupele noastre, pornind la atac, erau primite și 
distruse de un foc organizat din vreme. Se găseşte în armata română un 
general cu numele de Savu. Acesta a fost în armata austro-ungară, în 
serviciul informațiilor. După unire el a declarat că toate telegramele noastre 
operative erau descifrate și atacurile hotărâte, cunoscute. În ultimul război 
această acţiune a spionajului a fost organizată pe o scară mult mai întinsă 
şi cu mijloace mult mai perfecţionate şi mai periculoase. Datorită aparatelor 
de radio, siguranța militară impunea deci, comadamentelor de toate 
treptele şi în special celui răspunzător de acţiune în ansamblul ei, să ia 
orice măsură dictată de tehnica militară. 

De altfel, măsura este atât de generalizată încât, atunci când frontul 
se stabilizează pentru o durată mai mult sau mai puțin lungă, adversarii 
iau imediat dispozițiuni să evacueze populația civilă din tot lungul frontului 
pe o adâncime de 20-40 km, şi în unele cazuri au fost chiar mai multe. Aşa 
au făcut şi ruşii în 1940. Toată populația din lungul Prutului şi a frontierei 
provizorii din Bucovina, până în munţi, pe o adâncime apreciabilă, a fost 
total evacuată, aşa încât teritoriul românesc ocupat de ruşi avea aspect 


total pustiu, fapt constatat de toți şi chiar de mine. 

În aprilie 1944, când frontul s-a stabilizat din nou pe linia Iaşi, Tg. 
Neamţ, Gura Humorului, Orhei, etc. populația românească rămasă în 
stăpânirea rusească a fost total evacuată de pe o adâncime foarte mare. 
Toate încercările făcute din ordinul meu, de serviciile noastre de contra- 
informaţii, pentru a stabili unde au fost duşi aceşti oameni au rămas 
infructuoase. Chiar eu pe frontul românesc am aprobat din pozițiunea 
luată din proprie inițiativă, conform principiilor, de comandamentele 
respective, de a evacua populația românească din zona operaţiilor 
diviziilor noastre din linia I-a, dând dispozițiuni ca să nu fie trimise mai 
înapoi de 10 km; cât era necesar să fie scoasă din zona focurilor de 
artilerie și să fie lăsată noaptea să meargă la casele lor și la munca 
câmpului. Aceleaşi principii de siguranță militară le-am respectat, când 
am hotărât punerea evreilor în ghetoul de la Chişinău şi, în special, 
deplasarea lor în afara axelor de mişcare strategică şi tactică a trupelor 
germane şi române care operau în Basarabia și trecuseră în Ucraina. 

O altă cauză care a determinat atât ghetourile, cât şi deplasarea lor, a 
fost şi una materială. Târgurile din Basarabia (Călăraşi, Hâncești, Folteşti) şi 
oraşele Chişinău, Bălți şi Tighina, erau total distruse de bombardament 
şi de foc, în special cartierele comerciale și cartierele evreieşti. În Chişinău 
numai în cartierele româneşti aflate pe dealul oraşului, casele erau 
aproape intacte. Populaţia românească refuza total sa-i adăpostească și 
pentru chestiunile de securitate pentru ei, cât mai ales pentru faptul că 
populația evreiască, prin purtarea ei, provocase foarte multe nemulțumiri 
printre români, țărani și orăşeni, în timpul ocupației ruseşti din 1940. A 
intervenit şi necesitatea de a-i pune la adăpost de o eventuală masacrare 
a lor. Se petrecuse la laşi un incident foarte grav de pe urma căruia au 
pierit mişeleşte şi barbar 2 000 de evrei. Pentru a împiedica repetarea 
faptului, am fost personal la laşi şi am avertizat comadamentul german, 
care era comandantul militar al regiunei, de răspunderea care-i va reveni 
în cazul când crima se va repeta. Comandantul german a luat măsuri și 
astfel s-a pus capăt unui masacru evreiesc total, pus la cale de anumite 
elemente germane ajutate și împinse la această acțiune de elemente 
româneşti. Unul dintre vinovații români, singurul, a fost stabilit și trimis 
din ordinul meu în judecată. Pentru a se vedea spiritul general care 
domnea în acel timp, Tribunalul, după câte îmi amintesc l-a achitat, ceea 
ce m-a determinat să-l trimit a doua oară în judecată. Nu ştiu însă care 
a fost rezultatul. Am aflat mai târziu că a murit pe front. 

Reamintesc că Bucovina, Iaşul, Bălţi, Soroca, Chişinău, Tighina, erau 
de îndelungată vreme regiunile ţării în care mişcarea naționalistă și 
antievreiască era foarte violentă și puternică. După ce am intrat în 
Basarabia, germanii care au avut Menţiunea, la început, să administreze 
această regiune, cât și Bucovina, drept plată a ajutorului militar care ni-l 


dădea pentru reocuparea acestor teritorii şi trimisese în acest timp o echipă 
numeroasă de agronomi şi tehnicieni administrativi, în cap cu ministrul 
Bavarez Pflaumer, secondatele un alt subsecretar de stat al cărui nume 
îmi scapă. S-au instalat imediat la Cernăuţi și au distribuit personalul în 
toate judeţele. A trebuit o luptă îndelungată, care a fost dusă de mine și de 
dl. Mihai Antonescu, pentru ca să împiedicăm această acțiune și am reuşit 
după 3-4 luni. DL Pflaumer a cerut d-lui Mihai Antonescu să predăm 
Germaniei pe toți evreii din Basarabia și Bucovina, la care ne-am opus. 
Concomitent s-a produs un alt fapt foarte grav. Aflându-mă la Tighina, în 
apropierea imediată afrontului și făcându-mi în una din seri plimbarea 
către Nistru, am auzit vaiete şi împuşcături în cetate. Cetatea era ocupată 
de germani. Eram cu Col. Elefterescu. M-am întors imediat acasă şi l-am 
trimis să vadă ce se petrece. Col. Elefterescu a stabilit ca germanii 
împuşcau evrei în şanțul cetăţii. L-am trimis imediat la generalul german 
Haufe să-l avertizeze că, dacă nu dă dispoziții să înceteze această crimă 
comisă pe teritoriul românesc în contra unor cetăţeni români, mă adresez 
imediat telegrafic Fiihrerului. Generalul Haufe a luat dispozițiuni şi faptul 
nu s-a mai repetat. Col. Elefterescu poate să dea amănunte în această 
privință (Col. Elefterescu nu a fost audiat, deşi a fost cerut în apărare). 

În sfârşit, eram informat că se punea la cale, pe sub mână, bineînţeles, 
de aceleaşi elemente un «Sfânt Bartolomeu» românesc. În situațiunea de 
dezorganizare în care ne găseam atunci şi absorbit de alte mari 
preocupări, nu aveam altă măsură să evit această eventualitate decât 
strângând pe evrei în ghetou și transportându-i cât mai repede într-o 
regiune nedistrusă de război şi în afara centrelor în care elementele 
naționaliste, antisemite, erau în fierbere. În afară de aceasta, regiunea 
aleasă era în afara axelor de mişcare a trupelor germane şi române, printre 
care se găseau elemente, care ar fi dat orice concurs unei eventuale 
organizări clandestine a distrugerii evreilor. 

Astfel fiind, răspunderea ghetoului de la Chişinău și deplasării evreilor 
de la Cernăuţi, Bălţi şi Chişinău, în regiunea Moghilev, Râbnița, Wapniarka, 
O AM EU. 

S-au întâmplat într-adevăr nereguli atât în ghetoul de la Chişinău, cât şi 
în timpul deplasării şi în zona lor de cantonament în Transnistria. 
Imediat ce mi-au fost semnalate, am fost personal şi am văzut ghetoul de 
la Chişinău, iar câteva luni mai târziu am vizitat zonele în care evreii se 
găseau dincolo de Nistru, la Râbnița, Rezina, lampol, Moghilev. Aflând de 
jafurile din ghetoul de la Chişinău, am însărcinat pe cel mai sever general 
al armatei, Niculescu, să facă anchetă. Dosarul anchetei există. Ca o 
consecință, colonelul de Stat Major Rădulescu s-a împuşcat și ajutorul lui, 
un căpitan a fost judecat, degradat şi trimis pe front ca soldat, unde a 
murit eroic. 

Pentru evreii transportați în Transnistria, am dat personal de mai 


multe ori ordine verbale şi, dacă nu mă înşel, chiar scrise, d-lui Alexianu, 
să aibă grijă și să-i trateze cât mai bine posibil. Aceleaşi ordine le-am dat 
şi prefecţților respectivi cu ocazia vizitei ce am făcut în acele regiuni. Pot să 
afirm că am vorbit atunci cu mai mulţi evrei care i-am găsit lucrând în 
fabrici de săpun şi în alte industrii mici. Starea lor era foarte bună şi toți 
cu care am vorbit, mi-au afirmat că sunt mulțumiți. 

Pentru a acoperi țara şi organele noastre administrative de 
eventualele plângeri care le prevedeam, am autorizat și am invitat pe toți 
miniştrii acreditați la Bucureşti, inclusiv acela care reprezenta interesele 
Rusiei, pe toți ziariştii străini şi pe reprezentanții Crucii Roşii 
Internaţionale, la noi, să meargă, când vor şi unde vor în Basarabia şi 
Bucovina, în Transnistria şi în Odesa şi în toate lagărele de prizonieri ruşi 
din țară, cu însoțitor român sau fără, pentru a se informa şi a constata 
tot ce vor. Aceeaşi invitație şi autorizație a fost făcută și dată tuturor 
oamenilor politici români. 

Dl. Alexianu şi guvernatorii Basarabiei și Bucovinei, cât şi şefii 
lagărelor din țară, aveau ordin să lase acestor domni toată posibilitatea 
de investigațiune pe care eventual ar fi cerut-o. S-au organizat chiar trenuri 
speciale pentru aceste vizite. Nunţiul Papal. Preşedintele Crucii Roşii 
Internaţionale și ministrul Elveţiei mi-au spus personal că au constatat 
stări foarte bune. Dacă nu mă înşel copia unora din rapoartele făcute de 
şeful Crucii Roşii Internaționale, și ministrul Elveţiei, venit în acest scop la 
Bucureşti, se găseşte în arhiva Ministerului de Externe *. 

Aceasta, de fapt, nu este o declaraţie de acuzat, ci este o expunere 
documentară a problemelor în legătură cu care a fost întrebat. Spre 
deosebire de sentință, care este, în realitate, o parodie, expunerea 
Mareşalului face trimitere la documente oficiale, care puteau fi procurate 
şi ataşate la dosar, precum şi la martori, care puteau fi audiaţi, şi în mod 
cert ar fi dus la confirmarea situației expuse. Cu toate acestea, nici una 
din probele menţionate nu au fost administrate de instanța de judecată, 
ceea ce demonstrează, o dată în plus, că nu s-a urmărit aflarea 
adevărului, ci numai condamnarea. În această situaţie, potrivit 
principiului că o apărare, care nu poate fi combătută cu probe, trebuie 
acceptată ca exprimând adevărul. 

Este interesant de ştiut ce a declarat la proces şeful comunității 
evreilor din România Filderman Willy, persoana cea mai autorizată să 
relateze situația evreilor din perioada de guvernare a Mareşalului Ion 
Antonescu și în care acuzarea şi-a pus mari speranțe. 

într-o primă parte a declarației expusă liber, fără întrebări, martorul 
a făcut numai aprecieri pozitive la adresa persoanelor din guvern, în 
legătură cu poziția şi atitudinea lor față de evrei. Astfel: 

„În epoca legionară vizitam foarte des pe Ion Antonescu, căruia îi 
expuneam diferite doleanţe ale coreligionarilor mei. Găseam foarte multă 


solicitudine în ceea ce priveşte situațiunile de fapt, însă nu aceeaşi 
solicitudine în ceea ce priveşte măsurile de principiu”. 

„Din 1942 l-am cunoscut pe acuzatul Vasiliu, la care am fost trimis 
de Mihai Antonescu, căruia îi cerusem audiență. De la acea dată, la 23 
august, l-am vizitat de multe ori şi am găsit totdeauna solicitudine, în cele 
mai multe cazuri pe care i le prezentam spre a fi rezolvate în folosul 
evreilor. 

Atunci când evreii comunişti au fost deportați la Vapniarka, deoarece 
se făcuse trimiteri care nu corespundeau criteriilor de trimitere, m-am dus 
la acuzatul Vasiliu arătându-i că s-au strecurat erori; mi-a spus că și el are 
aceleaşi informațiuni şi a numit o comisiune de triere şi o parte din cei din 
lagărul de la Vapniarka au fost eliberați din lagăr. 

Am intervenit la Ion Antonescu, Mihai Antonescu, Dumitru Popescu și 
Vasiliu, pentru readucerea orfanilor din Transnistria şi într-adevăr au fost 
readuşi în țară. 

În iulie-august 1943, Ion Antonescu mi-a aprobat, în principiu, 
readucerea în țară a tuturor deportaților din Transnistria. De faţă era şi 
Pichi Vasiliu, care a fost şi el de acord. 

Înapoindu-mă de la Moghilău în august 1942, m-am dus la Pichi 
Vasiliu, am arătat situația dezastruoasă a evreilor din Moghilău și din 
Transnistria, în general, şi pe baza informaţiilor culese acolo, am 
redactat un memoriu pe care Pichi Vasiliu, primindu-l, a luat măsuri 
efective de îmbunătățire, făcând  intervențiuni la guvernământul 
Transnistriei”. 

După ce a semnat declaraţia, i s-au pus o serie de întrebări la care a 
dat următoarele răspunsuri: 

„Eu am fost în Transnistria internat, în urma ordinului lui Ion 
Antonescu şi, la plecarea mea, mi s-a rezervat un compartiment în tren, am 
fost însoțiți de doi comisari. Mi s-a destinat o cameră la Moghilău. Am 
plecat cu soția. La reîntoarcere m-am reîntors însoţit de un ofițer, păzit 
pentru a nu se întâmpla nimic. Toate aceste măsuri s-au luat datorită 
acuzatului Vasiliu. 

Ceilalţi evrei erau duşi în vagoane până la graniţă, iar de acolo pe jos. 
La frontieră li se luau valorile și actele. 

Fiind informat că nemţii vor continua a trimite peste Bug evreii din 
Moghilău şi, în genere, din Transnistria, am comunicat acest lucru 
acuzatului Alexianu, care mi-a făgăduit că va opri această operațiune și 
cred că datorită lui nu au mai fost trimişi peste Bug, deoarece operațiunea 
a încetat. 

Nu ştiu cine a făcut masacrele evreilor din Golta, deoarece aceste 
masacre erau făcute și de germani şi de români”. 

Cu privire la această ultimă precizare, este de remarcat caracterul ei 
ambigu. Deci, nu ştie cine a făcut masacrele de la Golta, dar nu este 


întrebat, dacă s-au făcut sau nu. Afirmă că masacre făceau şi germanii 
şi românii, dar nu i se cere şi nu face nici o concretizare. Este, în mod 
evident, o afirmaţie făcută de complezenţă, pentru a linişti nervozitatea 
acuzării manifestată în momentele în care, cu toate întrebările 
insistente, nu rezultau răspunsuri acuzatoare. Dar chiar și aşa, ce 
valoare poate avea o asemenea declarație, fără nici o argumentare şi fără 
acoperire. 

În continuare martorul a declarat: 

„Indirect m-am adresat în timpul războiului acuzatului Cristescu, 
în diverse chestiuni în legătură cu evreii şi întotdeauna am găsit 
bunăvoință la el. Am fost câteodată chiar informat de d-sa de măsurile 
ce se pregăteau contra evreilor pentru a le preîntâmpina. Ştiu că a fost un 
adversar al legionarilor şi a avut de suferit din această cauză. Nu cred că 
acuzatul să fi avut vreun amestec în chestiunea masacrelor?, deportărilor 
şi a pogromului de la laşi. Ştiu că a intervenit pentru suprimarea semnului 
distinctiv al evreilor. Ştiu că a fost împotriva deportării şi a intervenit 
pentru aducerea mea în țară. 

în toate chestiunile generale privitoare la evrei la care am apelat la 
Mihai Antonescu, am găsit totdeauna la el multă solicitudine. Mihai 
Antonescu a dat ordin de a nu se răspândi manifeste incitatoare contra 
evreilor pe care germanii le aduseseră și voiau să le difuzeze *. 

Preşedintele completului de judecată se grăbeşte din nou să încheie 
declarația, care nu decurgea în favoarea acuzării şi îl pune pe martor să 
semneze. Se pun însă alte întrebări, iar prin răspunsurile date, declarația 
a continuat. 

„Mihai Antonescu a încuviințat ca delegația Crucii Roşii Internaţionale 
să viziteze lagărele, ghetourile şi, în urma acestor vizite, s-au luat măsuri 
pentru remediere, privitoare la îmbrăcăminte, alimentație şi 
medicamentele ce se puteau primi de către internați. 

Am jăcut și alte interventii în folosul evreilor şi am găsit întotdeauna 
solicitudine la Dumitru Popescu. Mentionez că, datorită intervențiunii lui D. 
Popescu la Ministerul de Justiție, legea chiriilor a fost redactată de maniera 
de a beneficia de prelungirea contractelor şi evreii. 

Nu este exact că datorită lui Lecca am căpătat carnet de muncă pentru 
toate rudele mele. Toți funcționarii Federației evreieşti pe care eu o 
prezidam au fost preluaţi ca funcționari la Centrala evreilor. Nu este 
adevărat că eu aş fi prezentat orice uşurare în situația evreilor ca datorită 
numai mie şi că în acest fel aş fi determinat să se trimită sume din America, 
importante. Toate sumele de bani trimise din America s-au întrebuințat 
exclusiv pentru cei săraci. Banii au fost trimişi prin Crucea Roşie 
Internațională și nu s-a dat o altă destinație, ei fiind controlați de un 
comitet. 

Taxele de carnete' au fost mai mici decât cele din 1943, deoarece lon 


Antonescu dispusese ca suma totală pe țară să fie de 250 milioane lei; 
totuşi ulterior s-a ajuns la miliarde. Nu ştiu că, în anul 1942, s-a realizat 
pe toată țara numai 13 milioane lei pe carnete”. 

Apoi la alte întrebări ale acuzaților, martorul este nevoit să 
precizeze, între altele: 

„.„.„.în general recunosc, erau mulți evrei reținuți pentru muncă la 
instituţiile evreieşti. Ştiu că era un ordin dat de Ion Antonescu ca toţi evreii 
care plecau din oraşul lor să poată să-şi exercite profesiunea, în orele 
libere *.,... O singură dată am intervenit la Radu Lecca pentru carnete de 
muncă într-un număr de 12 avocaţi şi s-a satisfăcut”. 

În sfârşit, acuzarea a găsit întrebarea magică la care să se dea un 
răspuns, cât de cât acuzator. Acest răspuns este: 

„Rezultatul guvernării Antonescu a fost moartea a 150 000 evrei 
bucovineni şi basarabeni. Rectific şi arăt că ar putea să fie şi mai mulți. 
Dau această cifră mai mică, deoarece se pretinde că o parte din evrei au 
plecat înainte de intrarea trupelor româneşti. Probabil că repatrierea 
hotărâtă de guvern, în 1943, se datoreşte situației militare care căpătase o 
altă întorsătură. “. 

Această ultimă parte a declarației, a cărei formulare nu aparține 
martorului, demonstrează în mod elocvent cât de mult a fost hărțuit 
acest martor pentru a se scoate de la el ceva acuzator. Sub presiunea 
întrebărilor a dat o cifră de morți evrei datorită guvernării Antonescu, dar 
se pare că cifra nu i-a mulțumit pe acuzatori, astfel că dl. Filderman se 
repliază imediat afirmând că cifra ar putea fi și mai mare. 

Este penibil acest joc cu cifrele și atribuirea lor conducerii 
României. Cine a făcut recensământul evreilor din cele două provincii, 
înainte de invadarea lor de către ruşi, și cine a făcut recensământul lor 
după plecarea ruşilor? Cine a făcut recensământul evreilor după 
ocuparea din nou de către ruşi a Basarabiei și Bucovinei? Fără aceste trei 
operațiuni nici estimativ nu se poate pune problema pierderilor în rândul 
evreilor. Dar, chiar dacă am avea la dispoziție cele 3 cifre, din 
compararea lor nu am putea stabili numărul morților şi cu atât mai 
puţin că s-ar datora guvernării Antonescu. Cine poate şti câți evrei s- 
au retras cu trupele sovietice, câți din ei au pătruns în interiorul 
României şi au emigrat în occident? Câţi dintre ei au murit din cauza 
războiului, care a trecut de două ori peste Basarabia și Bucovina, în 
ambele situații fiind vorba de război crâncen? Câţi au murit de bătrânețe 
sau de boli, pentru că, în timpul războiului, epidemiile de tifos 
exantematic erau frecvente și nu i-au ocolit nici pe evrei? Dacă am 
cunoaşte toate aceste cifre s-ar ridica problema unde sunt ceilalți, câți 
au fost asasinați, de către cine, în ce împrejurări şi abia atunci am 
putea vorbi de răspunderea penală a unor persoane. 

Pentru Tribunalul Poporului, toate aceste operațiuni juridice, absolut 


obligatorii, în judecarea unor astfel de cazuri, au fost total străine, fie 
din ignoranță şi atunci vinovăția Judecătorilor” rezidă în faptul că s-au 
angajat la o treabă pe care nu o pricepeau, fie din rea credinţă şi atunci 
vinovăția lor este incalificabilă. 

Pentru orice om de bună credinţă este evidentă aţă albă cu care a fost 
însăilată sentința de condamnare (în realitate o caricatură de sentință) a 
Mareşalului Ion Antonescu şi a miniştrilor săi. 

k*k k k*k 

Să vedem cum stau lucrurile cu ,... legiurile sau măsurile nedrepte 
de concepte hitleristă, legionară sau rasială...”. 

Sentința” nu ne oferă decât „... mărturia cea mai vie este întreaga 
legislaţie...” şi consideră că este suficient să condamni un om în baza art. 
2 lit. n din Legea 312/945 la 20 ani detenţiune riguroasă. De altfel, ca și 
la celelalte pretinse infracțiuni, singura motivare constă în enunțarea 
textului de lege aplicat. 

Din conţinutul celorlalte documente aflate la dosar, rezultă că ar fi 
vorba de două legi şi anume: aşa numita lege Iaşinschi şi legea 
românizării economiei. La dosar nu sunt anexate și nu se ştie ce 
conțineau aceste legi. 

Rezultă însă că prima lege ar fi fost dată de fostul ministru legionar 
al Sănătăţii - laşinschi Vasile, în care se prevedeau unele discriminări 
rasiale, din care am reținut: înlăturarea evreilor din învățământul 
medical universitar şi interdicția ca medicii români să-i consulte pe evrei 
şi medicii evrei pe români. 

După cum ştim, miniştri legionari nu au existat în guvernul 
Antonescu decât mai puțin de cinci luni, după care au fost înlăturați și 
ei şi mişcarea legionară din viața politică a țării. Există probe certe că 
atât legea Iaşinschi, cât şi alte măsuri discriminatorii preconizate de 
legionari nu au fost aplicate niciodată. 

Redau câteva declaraţii de martori audiaţi în fața instanței de 
judecată: 

— Bazil Teodorescu - medic evreu, declară că, în casă la el, Mihai 
Antonescu s-a întâlnit de mai multe ori cu dl. Filderman şi odată cu dl. 
Benvenisti. Nu ştie ce au discutat. 

„Am intervenit deseori la Mihai Antonescu și în chestiuni generale şi 
particulare, în chestiuni evreieşti şi întotdeauna am găsit la el cea mai 
mare solicitudine. De asemenea, am intervenit o dată la Ion Antonescu 
pentru toți evreii aflați la Tulcin şi acesta a spus că nu a ştiut că nemții 
sunt aşa de bestii şi a luat măsuri ca aceşti evrei să fie aduşi în țară “. 

„Dl. Filderman mi-a adus manifeste provocatoare pe care le-am 
prezentat lui Mihai Antonescu pentru a preveni ca evreii să nu sufere <. 

„În calitate de profesor la Clinică nu am primit niciodată ordin de a nu 
primi pacienţi evrei la spital. 


Eu totdeauna am avut pacienți evrei şi, pe timpul ministeriatului lui 
Iaşinschi, am protestat la lon Antonescu care m-a trimis la ministrul 
Iaşinschi pentru a-i arăta nejustețea dispoziției ca medicii evrei să nu 
consulte pacienți creştini şi invers “. 

— Dumitru Gerotta, fost secretar general la Ministerul Justiției, din 
partea P.N.Ţ., declară că a observat antagonism între Mihai 
Antonescu şi legionari, opunea rezistență la proiectele de legi cu 
caracter rasist propuse de legionari. 

— Magheru Alice - evreică: 

„În august 1940 am fost scoasă din serviciu de la Institutul 
Cantacuzino. La venirea guvernului Antonescu, soțul meu a obținut, într- 
o audiență, aprobarea de principiu, pentru a fi reîncadrată. Din cauza 
ministrului laşinschi, nu s-a putut realiza. Am fost reintegrată după 
venirea ministrului Tomescu (n. a. ianuarie 1941), cu ajutorul lui. Tot 
datorită lui, când era decan al Facultăţii de Medicină, nu am fost eliminată 
din funcția de asistentă. 

Nu s-au respectat interdicțiile de consultatie între evrei şi creştini. 

La Institutul Cantacuzino era o foarte mare generozitate în ceea ce 
priveşte medicii evrei, care puteau lucra acolo, scăpând de munca 

obligatorie *. 

— N. Lupu - profesor universitar declară că dr. Tomescu a tolerat 
neaplicarea legii laşinschi cu privire la consultațiile medicale. 

— Iacobici Iacob - medic: „în spital nu s-a aplicat niciodată legea 
Iaşinschi”. 

În legătură cu faimoasa lege Iaşinschi şi cu privire la eventualele 
suferințe provocate de această lege evreilor, nu mai există alte dovezi. 

Există însă o depoziție „acuzatoare” făcută de Filderman Willy şi 
anume: 

„Legiuirile rasiale au fost făcute sub ministeriatul lui Gruia, prim 
ministru find Gigurtu, însă situația s-a agravat după 6 septembrie “. 

La acest martor este evidentă frământarea sufletească la care a fost 
supus în timpul audierii. Conştiinţa îi dicta să spună adevărul şi să-i 
apere pe cei din boxă, care, la rândul lor, şi ei l-au apărat atât pe el cât 
şi pe coreligionarii lui şi dorința sau teama, prudenta, care îl îndemnau 
să facă pe plac şi instanței de judecată, spunând și câte ceva rău despre 
guvernul Antonescu. 

Dl. Filderman W., poate să fie cu conştiinţa împăcată, deoarece acele 
lucruri rele pe care a fost nevoit să le spună, sunt atât de generale şi 
imprecise încât nu au nici o valaoare probantă. 

Acestea sunt toate aspectele care rezultă din dosar în legătură cu 
legea Iaşinschi. 

În legătură cu „legea românizării”, nu rezultă cine a promulgat-o, când 
şi ce conține. Ideea românizării, însă, a stat și în preocupările 


Mareşalului Ion Antonescu și ea se pare că a constat în unele măsuri, 
ca, treptat, activitățile economice să fie preluate de la cetățenii de alte 
naționalități, evident contra plată. 

Să urmărim concepțiile economice ale Mareşalului Ion Antonescu, 
expuse în şedinţele Consiliului de Miniştri ori în Consiliul Economic. 

07. februarie 1941 

„I. - Nu alterez fondul avuţiilor româneşti. 2. - Românizez viața 
economică a Statului. Va să zică, nu alterez fondul bogățiilor româneşti. 
În aceasta intră tot, şi cărbunele şi petrolul şi gazul metan, etc. 

Al doilea principiu: românizez viața economică a Statului român. Dar, 
gonind capitalul evreiesc şi capitalul străin, nu suntem în stare să ocupăm 
în întregime, pentru că nu avem capitalul și tehnicienii necesari. Şi în 
viața socială este ca și în viața individuală. Cine înghite prea multe 
deodată se intoxică și plesneşte - iertați-mi expresia. Acest vid care 
rămâne și pe care nu-l pot umple, fiindcă nu am posibilitățile necesare, îl 
țin la dispoziția Germaniei, cu respectarea principiului ca să am 
posibilitatea de a fi conducătorul oricărei acțiuni economice. Eu dictez în 
viața economică a Statului român, deci, în fiecare compartiment ca și în 
ansamblul unor compartimente de producţie, eu trebuie să am 50 plus unu 
la sută, ca să am conducerea. “ 

Românizarea aceasta are și ea două aspecte: aspectul pătrunderii 
elementului românesc în viața economică a Statului, în mod progresiv și 
succesiv, aşa încât să nu dărâmăm structura economică a statului și cu 
voință sau inconştient să provocăm o catastrofă economică. Este apoi 
aspectul celălalt al purificării atmosferei de elementele iudaice. Dacă 
timpurile ar fi normale, eu aş proceda în mod normal, la eliminarea din 
Statul român, în masă, a elementelor evreieşti, adică la izgonirea lor peste 
graniță. Dar astăzi nu pot s-o fac. Neuman nu pot să fiu. N-am unde să-i 
trimit şi nici nu pot să-i las să moară de foame“. 

În continuare a arătat că are de gând ca și în capitală, cât și în alte 
oraşe mari, să se formeze cartiere separate evreieşti. 

„Atunci jidanii vor putea să trăiască în mediul lor, cu comerțul lor, cu 
sinagogile lor, etc. până când vor veni timpuri liniştite...”. 

Apoi, referindu-se la rezolvarea globală a problemei evreilor, a spus: 

„Dar aceasta este o problemă pe care nu poate s-o rezolve neamul 
românesc singur, ci care se înlănțuieşte în spațiul continental și 
intercontinental și voiu vedea ce soluție se poate da acestei probleme cu 
timpul”. 

„Tot ce voi lua din comerțul evreiesc nu voi confisca, ci voi răsplăti și în 10 
ani tot comerțul acesta trebuie să intre în mâini româneşti”. 

Se poate vedea clar că ideile naționaliste ale Mareşalului nu aveau 
în vedere, sub nici o formă, jaful şi exterminarea. 

Nici în problema ţiganilor, care i-au dat mult de furcă şi mai ales au 


dat de furcă populaţiei, în timpul camuflajului, Mareşalul nu s-a gândit 
la soluţii extreme, de tip fascist. În aceeaşi şedinţă, după ce s-a referit la 
frecvența infracțiunilor grave ce se comit în timpul camuflajului, a spus: 

„Toţi țiganii din Bucureşti trebuie scoşi. Dar înainte de a-i scoate, 
trebuie să ne gândim unde îi ducem și ce facem cu ei. Soluţia ar fi fost să 
aşteptăm până ce se asanează bălțile Dunării, ca să facem sate ţigăneşti 
acolo și să-i ocupăm cu pescuitul etc. 

O altă soluţie este să intrăm în tratative cu proprietarii mari. În 
Bărăgan totdeauna a fost lipsă de braţe de muncă. Să construim aceste 
sate, nu definitiv, dar să facem nişte case şi barăci, organizație sanitară, 
comerţ, cârciumi, etc”. 

Cu o zi înainte, respectiv la 6 februarie 1941, în cadrul Consiliului 
Economic, Mareşalul a expus următoarele: 

„Tendinţa mea este să creez o proprietate mijlocie românească, pe care 
eu o consider celula de rezistență a neamului românesc. Această celulă, 
această proprietate mijlocie, românească, trebuie să aibă între 25-50 
hectare suprafață. 

Cine va avea această suprafață? Numai bunii lucrători, numai 
oamenii cei mai cinstiți şi mai pricepuţi. Aceştia vor forma şi vor juca rolul 
vechilor moşneni ai neamului românesc. După cum la oraşe burghezia 
face celula de rezistență a neamului, tot aşa la țară, celula de rezistență a 
neamului o vor face aceşti proprietari mijlocii, prin munca, prin priceperea, 
prin cinstea, prin lucrările pe care le vor face. În felul acesta voi face şi o 
selecţionare între țărani. Toţi țăranii care nu-şi îndeplinesc datoriile civice 
cum trebuie, datoriile militare, aceia pierd pământul. Pământul acesta trece, 
prin cumpărare, în mâna altor cetățeni, care pot să-l pună în valoare în 
folosul comunităţii. Tot aşa voi proceda şi cu marii proprietari. Acei din 
marii proprietari care nu-şi îngrijesc pământul şi care nu fac din el 
adevărate pepiniere de producție pentru Stat, aceşti mari proprietari îşi 
pierd pământul. Murii proprietari trebuie să-si îngrijească pământul, să-l lucreze 
bine, să înavuţească țara aceasta. Acestea sunt principiile pe care le pun. 

Deci, cu proprietatea evreiască, să ştiţi că nu merg la împărțirea ei în 1, 
2, 3 hectare, ci merg la respectarea principiului pe care l-am arătat 
adineauri. Aceasta va fi baza”. 

Dacă cineva a considerat că aceste principii şi măsuri au caracter 
rasist, s-a gândit, desigur, la faptul că, deşi evreii stăpâneau mari 
proprietăți funciare, nu s-a prea auzit de evrei plugari şi nici proprietari 
evrei de pământuri care să se preocupe în mod deosebit de cultivarea la 
nivel superior a pământului. Numai că Mareşalul lon Antonescu a 
înțeles să nu excepteze pe evrei de la principiile expuse valabile și pentru 
români. Dacă cineva consideră aceasta persecuție rasială este treaba lui. 

În cadrul Consiliului de Aprovizionare din 4 decembrie 1941, 
Mareşalul lon Antonescu, referindu-se la acțiunea de românizare, arată 


că în prima și a doua etapă s-au realizat exproprierea imobilelor rurale şi 
a imobilelor urbane, dar că a treia este cea mai importantă: exproprierea 
industriilor. 

„Când se va face această expropriere nu ştiu, evreii însă simt, fiindcă 
îşi vând întreprinderile lor. Cui le vând? Le vând nemților, pentru că ştiu 
că are să le plătească Statul român, dacă le va expropria el. Am luat o 
serie de măsuri ca să putem fi siguri că domnii aceştia, cari au diferite 
industrii, nu le trec germanilor, aşa cum ne-am pomenit cu un pachet de 
acțiuni ale fabricilor de ciment, a fost trecut germanilor. Evreii le-au trecut 
germanilor ca să nu fie expropriați de Statul român, aşa cum s-a întâmplat 
cu bunurile rurale și bunurile urbane. 

Cu sistemul acesta, pentru că n-am fost pregătit să execut și etapa a 
treia și cea mai importantă, s-ar putea să mă trezesc mâine că nu am a 
face cu evreii, pe care îi pot opera, ci cu germanii, cu care aş putea să ajung 
la un conflict politic”. 

Ar fi două lucruri de spus, în legătură cu ideile și măsurile expuse. 

În primul rând apare evident că acțiunea de românizare nu îi afecta 
numai pe evrei, ci pe toți străinii care dețineau proprietăți în România. 

În al doilea rând rezultă că unii evrei, pentru a împiedica realizarea 
acțiunii respective, preferau să-şi vândă proprietăţile germanilor, deci 
duşmanilor lor de moarte, fără a se putea concepe că, de la germani, 
datorită poziției lor dominante, ar fi obținut mai mult în schimb decât de 
la Statul român. Pe lângă absurditatea faptului, el constituie o nouă 
dovadă a lipsei de loialitate față de România. 

O dovadă a faptului că Mareşalul Ion Antonescu nu s-a gândit nici 
un moment să jefuiască pe nimeni, o constituie preocuparea permanentă 
pentru găsirea fondurilor necesare cumpărării proprietăților deținute de 
străini. Astfel, în cadrul aceluiaşi Consiliu de Aprovizionare a spus: 

„Noi avem bani blocaţi la Londra, pe care nu-i putem folosi acum. 
Banii aceştia de la Londra, însă, sunt și banii Băncii Naţionale și atunci noi 
am putea trece la românizare pe această cale. 

Eu cred că valoarea tuturor fondurilor de comerț evreieşti din Tara 
Românească reprezintă cam o sută miliarde lei. Noi avem la Londra dolari 
şi aur în valoare de 16 miliarde dolari. Cu această sumă putem cumpăra 
în Tara Românească bunuri să cumpărăm fonduri de Comerţ de 40-50 
miliarde lei”. 

Este interesant de văzut ce s-a întâmplat cu proprietățile cumpărate 
de Statul român de la evrei. După 23 august 1944, toate aceste 
proprietăți, repet, plătite de stat, au fost restituite foştilor proprietari 
evrei fără plată. Deci, departe de a fi fost prejudiciaţi, ei şi-au dublat 
averea. Dar acest câştig nu a fost de lungă durată, deoarece la 11 iunie 
1948, statul democrat popular (nu militaro-fascist), a naționalizat, fără 
despăgubiri, totul, în afara pământului, pentru care se pregătea „planul 


cooperatist al lui Lenin”. 

Faceţi, vă rog, comparația între acțiunea de românizare a economiei, 
începută de Mareşalul lon Antonescu, și naționalizarea făcută de 
comunişti şi judecați! 

Din puţinele probe administrate în fața instanței, rezultă totuşi că 
membrii guvernului Antonescu, exceptându-i pe legionari, care au 
dispărut în ianuarie 1941, nu numai că nu au avut atitudinea ostilă față 
de evrei, ci, dimpotrivă, au manifestat multă înțelegere şi bunăvoință față 
de aceştia. 

Generalul Arboc Ioan - fost comandant al subzistentelor şi Ministru 
al Aprovizionării, relatează următoarele: 

„... am primit ordin atât de la Ion Antonescu, cât și de la generalul 
Dobre de a nu furniza nimic nemților fără plată. 

Din 1943—1944, s-au predat 1/6 din cantităţile de cereale stabilite“. 

„Am primit ordinul Mareşalului cât şi a generalului Dobre de a preda 
îmbrăcăminte şi pânză Centralei Evreilor. 

S-a hotărât ca la eliberarea noilor cartele de alimente, populația 
evreiască să plătească, anticipat, un miliard lei - diferență de cost a 
grâului din care se făcea pâinea albă. S-au plătit numai 5 milioane lei și am 
primit dispoziţii să nu mai încasez restul până la un miliard. 

Mihai Antonescu avea atitudine de rezistenţă faţă de pretențiunile 
Germaniei, astfel că o convenție economică ce trebuia să se încheie în 
noiembrie 1943 nu s-a mai putut încheia “. 

Martorul Narii Constantin face o prezentare elogioasă acuzatului 
Brăileanu Traian, fost şi el ministru al economiei, membru al Academiei de 
Ştiinţe Politice de la Universitatea Columbia - S.U.A., după care 
precizează: 

„La Seminarul Pedagogic nu m-a determinat să îndepărtez profesorii 
evrei...”, urmează apoi unele precizări care dovedesc din nou cât de 
tracasaţi erau martorii în timpul audierilor, pentru a-i determina, dacă 
nu chiar să-i acuze pe învinuiți, măcar să le mai scadă din merite. Astfel, 
fraza citată continuă şi se încheie cu: „... dar nici nu putea să mă 
determine şi nici nu a încercat”. 

De altfel, atât de puţin interesa instanța ce declară martorii încât 
nici nu le consemna datele de stare civilă, conform formularului tip. La 
majoritatea martorilor li s-a consemnat numai numele şi prenumele, ori 
numai numele, eventual profesia şi la nici unul adresa. Acesta este motivul 
pentru care la unii martori nu pot indica datele necesare. 

Astfel, martorul Margulius, a declarat: 

„În timpul când evreii erau persecutați, Niculae Mareş (n. a. fost 
ministru al Agriculturii), mi-a dat o mână de ajutor intervenind să capăt 
autorizațiune de import și astfel am putut să-mi continui comerțul. Acest 
fapt s-a petrecut în anul 1942. În anul 1943 m-a ajutat să obţin carnet de 


muncă, pentru care mi se ceruse sute de mii de lei şi eram amenințat cu 
deportarea în Transnistria. Ştiu că ajuta pe mulți coreligionari de ai mei, 
care apelau la bunătatea acestuia. Dând ajutor la mulţi evrei, cred că 
acuzatul Mareş Niculae nu nutrea sentimente antisemite sau hitleriste”. 

Un alt martor, Reiter I. declară că, în anul 1941, a fost ajutat de 
acuzatul Ion Marinescu în susținerea contestaţției pe care a făcut-o la 
exproprierea bunurilor evreieşti. 

Blum Isac relatează că a funcționat la Centrala Evreilor ca şef de 
secțiune, pentru că a avut mandat de la o organizaţie sionistă, dar 
apreciind că Centrala Evreilor era o instituție nefastă pentru populația 
evreiască, după cinci luni, a demisionat. Nu ştie că acuzatul Buşilă să fi 
avut manifestări antisemite. 

Martorii Cristescu Ionescu Kerci şi Erosz Iosif - funcționari la 
U.G.I.R. fac depoziții pozitive la adresa acuzaților Buşilă, Mareş, 
Marinescu şi precizează că elementele evreieşti au fost menținute în 
întreprindere. 

Ce se poate desprinde din aceste succinte declarații? Că evreii, 
onorabili, cu o situație stabilă în țara noastră, au rămas la locurile lor 
de muncă - în clinici, instituții, întreprinderi, comerț, învățământ, cu 
unele obligaţii de a participa şi ei la eforturile de război ale țării. Nimeni 
nu a fost în măsură să relateze măcar o împrejurare izolată în care 
Mareşalul sau unul din miniştrii săi să fi manifestat atitudine fascistă, 
antisemită. Excepţie au făcut legionarii, pe care însuşi Mareşalul i-a 
reprimat, şi cum, foarte justificat a declarat, i-a salvat în acest mod şi pe 
evrei de prigoana legionară. 

* ** 

Pentru a nu lăsa fără acoperire nici o afirmație voi recurge la un alt 
exemplu, care nu este luat din dosarul Mareşalului Ion Antonescu. Am 
afirmat că atitudinea oficialităților antonesciene față de evrei a fost 
diferită, în funcție de atitudinea diverşilor evrei față de România. Au 
existat mulți evrei, poate marea majoritate a celor stabiliți în România 
cu multe decenii în urmă, care au păstrat o atitudine de loialitate față de 
Statul român, chiar dacă nu erau de acord cu politica dusă la un moment 
dat. Faţă de această categorie de evrei, atât autorităţile române, cât și 
cetățenii de naționalitate română, au avut, cum era şi firesc, o atitudine 
de totală bunăvoință și înțelegere, precum și în multe situații, de 
protejare în fața unor abuzuri. Nu puţini apărători ai evreilor au fost 
chiar colaboratorii cei mai apropiaţi ai Mareşalului Antonescu. 
Loialitatea evreilor, din această categorie, s-a manifestat și după 23 
august 1944, când în cadrul proceselor judecate de tribunalul poporului, 
mulți au făcut depoziţii în apărarea celor judecați, indiferent dacă au fost 
miniştri, generali, jandarmi ori alți înalți funcționari de stat. Asemenea 
atitudini merită a fi cunoscute şi apreciate la justa lor valoare, cu atât 


mai mult cu cât, în condiţiile anilor 1945,46 şi următorii, a-i apăra pe 
demnitarii de stat din perioada 1940-44, însenina, dacă nu asumarea 
unor riscuri, cel puţin acceptarea situaţiei de a nu face pe plac noilor 
autorități. Despre asemenea situații vom mai vorbi. 

Nu cred că voi comite o nedreptate evreilor, dacă voi prezenta unele 
exemple de evrei care au acționat împotriva României. Nu fac acest lucru 
pentru a stimula eventuale sentimente antisemite, ci numai pentru a 
prezenta argumente în plus, că unele măsuri de siguranţă, luate în timp 
de război, față de unele categorii de cetățeni, nu au fost determinate de 
sentimente de ură de rasă. Este necesar să încerc a face această 
demonstrație, deoarece însăşi legea 312/945, condiționează existența 
unor infracțiuni pe care le reglementează, de comiterea faptelor din 
motive de persecuție rasială sau națională, ori în scopul exterminării 
unor grupuri naționale. 

Un exemplu în susținerea tezei menţionate îl constituie Nikolschi 
Alexandru. În legătură cu acest personaj, din documentele aflate în 
arhivele fostului Serviciu Special de Informaţii rezultă următoarele: 

Alexandr Sergheievici Nikolski - născut la 2 iunie 1914, în Tiraspol, fiul 
lui Serghei şi Ana (născută Grijeascu), de naţionalitate rusă, absolvent a 
10 clase, fost funcționar în Sovietul orăşenesc al municipiului Cernăuţi, 
de profesie mecanic telegraf-telefon. 

În luna martie 1941, Nikolski a fost recrutat în serviciul de spionaj 
sovietic de către Căpitanul N.K.V.D. Andreev, pentru a fi trimis în 
România cu misiunea de a culege informaţii despre trupele româno- 
germane, cantonate la Botoşani, Buzău și Bucureşti, precum și asupra 
stării de spirit a populaţiei din aceste oraşe. 

Pentru îndeplinirea acestei misiuni de spionaj a fost instruit, în 
prealabil, asupra modului de executare a misiunii, de orientare în teren, 
asupra modului de comportare pentru a nu deveni suspect. De asemenea, 
a primit suma de 13 450 lei, ce urma să o folosească pentru procurarea 
de îmbrăcăminte, hrană și transport. 

Înainte de a fi trimis în România i s-au dat acte de identitate false, pe 
numele de Ștefănescu Vasile (ordin de lăsare la vatră de la Regimentul 
2 transmisiuni, cu gradul de caporal, livret militar, ordin de chemare 
în caz de mobilizare, buletin de identitate şi un certificat de bună 
purtare eliberat de Prefectura Poliţiei Bucureşti). 

În noaptea de 26 mai 1941, Nikolski, cu sprijinul organelor sovietice, 
trece clandestin frontiera în România, iar în dimineaţa zilei următoare a 
fost prins de grănicerii români în apropierea drumului de patrulare, în 
regiunea Hlişeu-Ciut, județul Dorohoi. 

Fiind trimis în judecată, a fost condamnat la muncă silnică pe viață 
prin Sentința nr. 481, din 7 iulie 1941, a Curţii Marţiale a 
Comandamentului IV Teritorial pentru crimă de spionaj în favoarea 


U.R.S.S. A fost deținut în Penitenciarul Aiud până la 23 august 1944, 
după care este pus în libertate şi, la fel ca mulți alți duşmani ai României, 
a fost propulsat în funcții de mare răspundere, cu misiunea, de data 
aceasta, de a face politica Moscovei la Bucureşti, deci tot o misiune 
sovietică, împotriva statului și poporului român. 

Dar să vedem ce rezultă din autobiografia lui Nikolski, aflată în 
dosarul de membru al partidului comunist din România, din arhiva 
fostului Consiliu Politic al Ministerului de Interne. 

Nikolski Alexandru, fost Grünberg Boris, născut la 2 iunie 1915 în 
Chişinău, de naţionalitate evreu, căsătorit cu lozefina, născută Marcovici, 
absolvent al Şcolii medii, de profesie mecanic de transmisiuni, iar din 
aprilie 1945 subdirector în Direcţia Generală a Securităţii Poporului, 
membru al P.C.R. din 1937 (deci un membru al P.C.R. putea fi și un 
cetățean străin de România, sau poate mai ales cetățenii străini. Să se 
mai spună că partidul comunist din România nu a fost o agentură 
străină, şi că scoaterea lui în afara legii ar fi fost un abuz). 

În autobiografia din 14 octombrie 1944, Nikolski face următoarele 
precizări: 

„În mai 1941 am plecat în România cu o misiune. Când am fost 
prins, ca să-mi pot ascunde trecutul şi misiunea, mi-am schimbat 
numele în Nikolski Alexandr Sergheievici, originar din Tiraspol. Sub acest 
nume am fost cercetat de organele Biroului 2 Bucureşti şi sub acest 
nume mă recomand până astăzi”. 

Ce am mai putea spune despre onorabilul domn Nikolski, alias 
Grünberg, care a trăit în România, sub un nume fals, până în vara anului 
1992, beneficiind de pensia de general locotenent de securitate, pe care 
o obținuse la vârsta de 47 ani. A murit subit în ziua în care trebuia să 
se prezinte în fața procurorului militar pentru a da socoteală pentru 
gravele fapte comise împotriva poporului român pe vremea când făcea 
parte din Comisia centrală de internări în lagărele de muncă forțată şi de 
exterminare. 

Mai putem spune că, în anul 1941, la anchetă şi-a scris declarația 
prin care recunoştea faptele aşa cum au fost reținute, în limba rusă. De 
altfel, grănicerii români, care l-au legitimat, l-au reținut şi predat 
biroului 2, pentru că li s-a părut suspect un individ cu numele de 
Ştefănescu Vasile, caporal în rezervă a armatei române, care vorbea 
foarte rău româneşte. 

Mai putem spune că din dosarul de partid rezultă și faptul că despre 
Nikolski a dat relaţii un alt general de securitate, Pintilie Gheorghe, alias 
Pantiuşa Bodnarenco şi, în acelaşi timp, un alt membru de bază al 
partidului comunist din România. 

Aşa numiții luptători antifascişti, în realitate duşmani ai României, nu 
numai a guvernării de atunci, condamnați înainte de 23 august 1944 


pentru spionaj în favoarea unei puteri străine, ori pentru înaltă trădare 
de patrie, au devenit apoi demnitari de stat, în special în aparatul represiv, 
ori în aparatul partidului care a preluat puterea. Cineva ar putea susține 
că foştii spioni şi trădători de ţară au devenit, în regimul democrat- 
popular, mari iubitori ai României și că au acționat pentru propăşirea 
acestei țări. Realitatea infirmă, însă, o asemenea apreciere, deoarece tot 
ce au făcut în continuare, în posturile importante pe care le-au ocupat, 
a fost împotriva țării şi a neamului românesc şi în profitul unor puteri 
străine. Nu mă refer numai la evrei, ci şi la românii care au căzut în 
rătăcirea bolşevismului, cum spunea Minai Antonescu. Am arătat 
acțiunea de distrugere a poporului român, începând cu cele mai 
valoroase vârfuri şi terminând cu ultimul muncitor, care s-a opus ori 
putea să gândească să se opună bolşevizării țării. Despre adevărata 
aservire economică a României unei puteri străine vom vorbi în 
capitolul următor. Aceasta a fost opera foştilor „luptători antifascişti”, 
deveniți conducători ai României, indiferent de numele pe care l-au 
purtat și de naționalitatea căreia aparțineau. 

Istoria acelor vremuri ne oferă numeroase asemenea exemple. Nu 
mi-am propus însă a cerceta autobiografiile tuturor „patrioților” care, 
după 23 august 1944, au devenit conducători de partid şi de stat. Este 
însă o temă interesantă și importantă de studiu, pentru restabilirea 
adevărului istoric în toate detaliile lui. Eu mă rezum la unele exemple de 
care am luat cunoştinţă din documentele aflate în arhiva procuraturii. 

Un asemenea exemplu îl constituie Dulgheru Mişu, fost 
Dulbergher, care, după 23 august 1944, a devenit colonel de securitate şi 
şef al direcţiei de cercetări din Ministerul de Interne, în perioada 1948- 
1952, arestat de organele Ministerului Afacerilor Interne la 26 
noiembrie 1952, fiind învinuit de săvârşirea crimei de înaltă trădare, în 
legătură cu aceste învinuiri nu am avut la dispoziție decât un referat al 
Procuraturii Generale a R.P.R. - Direcţia II, un exemplar al mandatului 
de arestare şi ale unor declaraţii date de Dulberger Mişu. 

Din aceste documente nu rezultă în mod clar dacă Dulberger Mişu 
a trădat numai comunismul sau numai statul român, ori şi una şi alta. 

Nu am înţeles niciodată ce au avut în comun evreii cu comunismul. 
Am văzut întotdeauna o contradicție între înclinațiile lor recunoscute de 
liber întreprinzători şi ideologia comunistă. Această părere mi-a fost 
întărită de faptul că, pe măsura „consolidării” socialismului, tot mai 
mulți evrei au emigrat în țările capitaliste. 

Din referatul procuraturii rezultă că „... Dulgheru Mişu a folosit 
postul ce-l deținea în cadrul Ministerului Afacerilor Interne pentru a 
scăpa o serie de duşmani ai poporului muncitor de la sancțiuni şi că a 
căutat prin orice mijloace să le micşoreze răspunderea”. 

Se face referire la un grup de arestaţi, preluaţi de la fostul S.S.I. În 


1950, denumit „Grupul Comerțului Exterior” în care figura și un 
oarecare Chrisoghelos Andrei. Se arată că, deşi rezultau date că acesta a 
desfăşurat şi activități de spionaj, a dat dispoziții anchetatorilor din 
subordine, să-l cerceteze numai pentru sabotaj, iar în final li s-au reținut 
în sarcină numai infracțiuni de drept comun - mită şi trafic de valută. 
Ulterior, reluându-se cercetările, s-a stabilit că cel în cauză a furnizat 
informații unor agenți străini şi a fost condamnat pentru aceste fapte. 

Un alt caz la care se face referire este faptul că Dulgherii Mişu a 
căutat să-i scape de răspundere pe Lucrețiu Pătrăşcanu, Remus Kofler, 
Ştefănescu Alexandru şi Emil Kalmanovici, propunând chiar punerea în 
libertate a acestuia din urmă. 

În sfârşit, în referat se mai arată că: 

„În timp ce conducea Direcţia de Cercetări din M.A.I, învinuitul 
Dulgheru Mişu a aflat despre faptul că fostul maior Antoniu Samuel a 
desconspirat ancheta privind grupul de spioni şi uneltitori aflați în slujba 
statului Israel, dând informații despre mersul anchetei sorei sale, Ana Segal 
și vărului Dascălu Eduard. Aceste informații i-au ajuns prin lancu 
Melania, la Legația statului Israel din Bucureşti”. 

Deşi a cunoscut această situație, Dulgheru Mişu nu a informat 
conducerea M.A.I. pentru a se lua măsuri de arestare și cercetare a 
ofițerului. 

Ulterior, Antoniu Samuel a fost condamnat la 4 ani închisoare 
pentru infracțiunea de neglijență față de siguranţa statului. 

Sunt interesante şi unele declaraţii făcute de Dulgheru Mişu din care 
redau următoarele: 

„Este însă adevărat că, în autobiografile mele date atât la P.M.R. cât şi 
la M.A.L, nu am arătat în întregime totul şi am trecut cu uşurinţă peste 
unele perioade din viața mea... *. 

În concret nu arată peste ce perioade a trecut cu uşurinţă, 
referindu-se numai la faptul că nu a făcut parte dintr-o familie prea 
săracă. 

„În perioada însă în care am funcţionat în M.A.I. (siguranţă şi apoi 
securitate) am comis o serie de greşeli și neglyențe grave pe care le-am 
văzut abia în timpul anchetei, în timpul detenţiei mele am reflectat asupra 
lor și îmi dau seama de răul pe care l-am pricinuit”. 

Apoi trece la unele fapte concrete pe care le recunoaşte în spirit 
autocritic. 

În legătura cu cazul Alexandru Dulbergher arată că: 

„În calitatea pe care o aveam de col. de securitate ar fi trebuit să 
anunţ că ela obținut actele și că pleacă în Statul Israel, nu am făcut acest 
lucru şi l-am ascuns forurilor conducătoare şi de acest fapt sunt vinovat 
și nu ar fi trebuit să ţin seama că este unchiul meu “. 

Se referă în continuare la ancheta grupului Pătrăşcanu, Kofier, 


Ştefănescu, Kalmanovici şi alții: 

„Am muncit în această anchetă cu foarte multă uşurinţă, cele mai 
importante piese, adică scrisorile lui Kalmanovici către Kofler din perioada 
războiului nu au fost citite și analizate de mine, nu le-am cunoscut...”. 

Foarte ciudată omisiune, pe care însă o împarte cu superiorii săi. 

„Trebuie să arăt că acest dosar a stat peste un an de zile la Dl. Gl. 
Nikolschi şi, deşi cunoştea impasul în care ne găseam cu ancheta, nu mi-a 
atras atenţia asupra importanței acestor scrisori. Nu caut să scuz cu nimic 
vinovăția mea, ea rămâne şi sunt conştient de ea. De asemenea faptul 
că, deşi am cerut Lt. maj. Vinătoriu, anchetatorul Victoriei Sîrbu și a lui 
Kofier, să întocmească note pentru a le putea verifica prin diferiţi activişti 
- note pe care le-am prezentat D-lui Ministru Adj. Pintilie, pentru a vedea 
ce posibilități avem de verificare, iar Dl. Ministru Adj. mi-a spus textual: 
«Vipera (Victorița Sîrbu) minte, eu cunosc situația!» “ 

Revenind la referatul procuraturii observăm şi alte constatări 
interesante. 

„La percheziția făcută de autorități în fichetul lui Dulgheru Mişu, 
aflat în biroul său, s-a găsit o declarație a lui Eugen Cristescu, care arăta 
legăturile lui Ștefănescu Alexandru cu Rică Georgescu şi Emil Kalmanovici. 
Această declaraţie a fost ținuta în fichet timp de 5 ani, fără a fi exploatată 
în ancheta privind pe Ștefănescu Alexandru şi ceilalți”. 

Se mai arată că: 

„Martorul cpt. Anghel Mircea, în declarația dată la Procuratură, arată 
că Lena Constante, fiind anchetată de el, a recunoscut de bună voie 
activitatea de spionaj pe care a desfăşurat-o împreună cu Lucrețiu 
Pătrăşcanu, Zilber și alții. Acelaşi martor arată că, Lena Constante, fiind 
ajutată de Dulgheru Mişu, în biroul său, ulterior şi-a retractat declaraţiile, 
iar martorul a fost schimbat la o altă anchetă “. 

Dulgher Mişu îşi încheie memoriul într-un adevărat spirit demagogic, dar 
ne oferă şi unele date interesante. El, după ce arată că relatările lui nu ar 
fi complete fără a arăta şi cauzele care au dus la săvârşirea „acestor 
greşeli şi neglijenţe grave”, se referă la două categorii de cauze 
principale: 

„Educaţia pe care am primit-o de la vechea societate, cu o mentalitate 
nenorocită și cu un bagaj întreg de rele... * 

lată deci, cum tot vechea societate l-a educat pentru a trăda 
interesele țării. 

„Sistemul de muncă existent în D.G.S.S. cu o centralizare excesivă 
este suficient, cred, să arăt că nici un Comandant Regional nu avea 
dreptul să aresteze, să pună în libertate, să trimită în justiţie sau să 
încadreze în vreun ordin administrativ decât cu aprobarea Direcţiei 
Generale. Din această cauză toate copiile dosarelor erau trimise la 
Bucureşti, adică la Direcţia pe care o conduceam eu, iar în penultimă 


analiză ajungeau la mine, unele din ele le rezolvam singur, iar altele le 
prezentam D-lor General Nikolski sau Mazuru, iar unele D-lui Ministru Ad]. 
Pintilie. 

În această situație am fost permanent aglomerat cu «zeci şi zeci de 
dosare care trebuiau citite şi rezolvate» “. 

Pentru a mai drege puţin criticile aduse conducerii M.A.I., 
Dulbergher Mişu, menționează că, după descoperirea devierii de 
dreapta şi înlocuirea ministrului Teohari Georgescu cu Alexandru 
Drăghici, organizarea a fost mai bună, în sensul că aparatul central a 
fost descongestionat. Probabil că acest lucru s-a produs prin acordarea 
dreptului şefilor de regiuni M.A.I. de a aresta, trimite în judecată, de a 
interna în lagărele de muncă forțată şi stabilirea de domicilii obligatorii, 
fără alte aprobări. 

Am ţinut să relatez aceste câteva aspecte din intimitatea fostului 
M.A.I. şi a Direcţiei Generale a Securităţii Statului, pentru a se vedea, 
încă o dată, cine erau „luptătorii antifascişti” pe care Mareşalul 
Antonescu s-a văzut nevoit să-i izoleze, pentru motive reale de siguranță 
a statului. Se mai poate vedea și cu ce s-au ocupat aceşti „patrioți” după 
ce au preluat puterea în România. 

Este semnificativ și faptul că preocuparea lor fundamentală a fost 
reprimarea a zeci de mii de cetățeni oneşti, pentru simplul motiv că nu 
iubeau regimul de democraţie populară. În acelaşi timp, pe adevărații 
duşmani ai țării, spioni şi trădători, proveniţi tot din cei „persecutaţi” de 
vechiul regim, i-au menajat cât s-a putut, chiar și atunci când activitatea 
lor infracțională devenea notorie. 

Este interesant că Dulgheru (Dulbergher) Mişu a fost arestat la 19 
mai 1953 în baza mandatului semnat de procurorul militar al forțelor 
armate, Colonel Rosman Rudolf, nu al M.A.I. În cauza privitoare pe 
Dulgheru Mişu a fost audiat ca martor şi fostul maior de securitate 
Antoniu Samoilă, care a declarat, între altele că: 

„Într-o duminică am invitat-o la mine acasă pe Ana Segal Cu acea 
ocazie am avut o discuţie cu caracter violent cu sora mea, care m-a acuzat 
că aş fi unealtă a regimului care face antisemitism, prin faptul că fruntaşii 
sionişti sunt arestaţi doar pentru simplul motiv că sunt evrei, că sunt 
sionişti, fără a avea vreo altă vină. 

Eu atunci enervat i-am răspuns că sunt o bandă de spioni mârşavi, care 
au făcut spionaj încă tocmai pentru aceia pe care-i înjurau în toate 
prilejurile, adică pentru englezi şi că vor ispăşi ticăloşia lor”. 

Apoi se referă la o discuţie avută în vara anului 1951 cu vărul său, 
Dascălu Eduard, care i-a spus că doreşte să plece în Israel. 

„M-a întrebat dacă eu cred că ar avea vreo şansă de plecare având 
în vedere faptul că este frate cu Dascălu Anghel, fost fruntaş sionist și 
mai ales că tensiunea dintre guvernul român și Israel ar fi crescut, 


deoarece au mai fost arestați şi alți fruntaşi sionişti. Eu care nu ştiam că au 
mai fost arestați şi alţii, el mi-a precizat că a fost arestat şi avocatul Edgar 
Kanner. Când am auzit de numele lui Kanner am spus: «Atâta pagubă!» 
în limba idiş”. 

k*k k*k * 

Din cele expuse în acest capitol rezultă cu pregnanță o serie de 
concluzii de natură să lămurească și acuzațiile care i-au fost aduse 
Mareşalului Ion Antonescu, acuzații ce derivă din aşa numitul 
antisemitism şi rasism. 

Rezultă în primul rând că măsurile represive și de siguranță luate de 
autoritățile antonesciene şi împotriva unor evrei, constituie reacții fireşti 
şi legitime ale statului împotriva celor care, aflați în slujba inamicului, 
acționau împotriva interselor României. Cazul lui Grimberg Boris nu este 
singular. În lucrarea de față nu mi-am propus să fac o prezentare a 
tuturor evreilor care, în timpul războiului, au fost condamnaţi pentru 
spionaj în favoarea U.R.S.S. şi în dauna României, numiţi patrioți după 
23 august 1944, denumire care le-a deschis calea spre cele mai 
importante funcții publice. Ce au făcut aceşti foşti patrioţi în funcțiile pe 
care le-au acaparat am văzut. Au făcut un adevărat genocid împotriva 
poporului român (Drăghici, Bodnarenco Pantiuşa, Grümberg Boris, 
Dulberger Mişu și alţii), dar nimeni nu a vorbit și nu vorbeşte de 
antiromânism. 

Antisemitismul este însă agitat de flecare dată când autoritățile de 
stat iau măsuri împotriva unor evrei care uită că ospitalitatea unei țări 
trebuie răsplătită cu loialitate, nu cu trădare. 

Agitarea antisemitismului îi dezavantajează în primul rând pe evreii 
oneşti, care desfăşoară activități corecte şi care nu au interesul să-şi 
atragă antipatii. 

În încheierea acestui capitol, voi prezenta mărturia unei 
personalități autorizate, reprezentată prin domnul A. Safran - în prezent 
mare rabin al Genevei şi fost rabin al României, într-o perioadă în care se 
cuprinde şi perioada celor patru ani de guvernare a Mareşalului Ion 
Antonescu. Este inexplicabil cum domnul Safran nu a fost audiat în 
cadrul procesului intentat Mareşalului, dat fiind că, după ştiinţa mea, 
domnia sa a domiciliat în România cel puţin până în anul 1947. Nu a 
fost audiat, deşi era cel mai în măsură să contribuie la stabilirea 
adevărului, în această situație suntem tentaţi să găsim noi unele 
explicaţii, dar care nu au la bază decât simple deducții: 

Este posibil ca domnul Safran să nu fi acceptat să-şi încarce 
conştiinţa cu acuzații neîntemeiate la adresa Mareşalului Ion Antonescu, 
iar pentru a-l apăra, în viziunea celor care l-au judecat, nu avea rost să 
fie audiat Fac această deducție şi datorită faptului că, în condițiile lipsei 
probelor de vinovăţie, era deosebit de important un asemenea martor. 


Avem însă la dispoziție memoriile domnului Alexandre Safran, 
consemnate în Cartea intitulată Resisting the storm - România 1940- 
1947 - Memoirs, apărută în anul 1987. Cartea nu se constituie într-un 
elogiu adus Mareşalului Ion Antonescu, dar conține și unele întâmplări 
din viața autorului, din care se pot trage concluzii importante cu privire 
la personalitatea Mareşalului. Redau câteva pasaje din această carte: 

„Începând din 30 august 1940, exista sentimentul că nu mai există nici 
o formă de autoritate centrală în țară, unde domnea peste tot haosul. Era 
chiar ziua în care trupele române fuseseră retrase din Transnistria de 
Nord. Violenta campanie dirijată contra autorității regale atinsese 
paroxismul. În 6 septembrie, dr. Filderman îmi telefona pentru a mă 
preveni că foarte importante noutăţi vor fi anunțate. Câteva minute mai 
târziu la radio abdicarea lui Carol al II-lea era oficială. Generalul Ion 
Antonescu prelua puterea. Cu Filderman şi reprezentanţii Organizaţiei 
sioniste am reuşit să intru foarte repede în contact cu generalul Antonescu. 
Părea foarte îngrijorat să restabilească ordinea. I-am cerut să facă în aşa 
fel încât să asigure protecția membrilor comunităţii noastre pentru ca 
dramele recente să nu se mai repete“. 

„L-am întâlnit pe generalul Antonescu în mai multe rânduri. Semăna 
cu un vulcan gata să erupă. În unele zile, rare, trebuie să spun, el se arăta, 
dimpotrivă, moderat şi curtenitor. Uneori îi lăsam cererile noastre în scris “. 

„La 21 ianuarie 1941 a izbucnit revolta legionarilor. În acest 21 
ianuarie, eu eram la biroul meu, la parterul imobilului Federaţiei, strada 
Burghelea... La orele 4 și jumătate d.m. mai mulţi evrei ajunseseră cu 
răsuflarea tăiată. Ei fugiseră de la sediul comunității, unde 10 persoane 
tocmai fuseseră arestate... Soția mea, când s-a apropiat de casă, 
legionarii au ieşit în fugă şi au înconjurat-o... Legionarii, în timpul acesta, 
îi promiteau lui Sarah să o elibereze, dacă ea le spune unde sunt... Ei 
strigau că marele rabin este un corupt, un comunist, şeful comuniştilor 
din țara asta şi că trebuie să-l pedepsească... Cât despre mine, eu eram 
încă la (familia) Fein, de unde am reuşit să-l avertizez pe generalul 
Antonescu de ceea ce se petrecea în strada Burghelea, implorându-l să 
intervină. Trebuie să spun că el a făcut-o și dădu ordinul ca să fie eliberați 
prizonierii, dacă nu, el va trimite armata să ia clădirea cu asalt... 
Legionarii eliberară, în sfârşit, prizonierii lor”. 

„Începând din iulie 1941, purtatul stelei galbene a fost decretat în 
diverse provincii, în timp ce nici un ordin în acest sens nu ajunsese încă la 
Bucureşti... În Bucureşti s-a scurs un timp relativ scurt între ordin şi 
contraordin. 

Filderman a început prin a contacta, imediat, pe mareşalul Antonescu 
despre acest subiect, de asemeni pe prefectul poliției... eu am scris 
patriarhului Nicodim, apoi m-am dus să-l văd... El mi-a promis să intervină 
pe lângă mareşal pentru ca această măsură să fie abolită. Eu, deja în mod 


normal, îl alertasem pe acesta din urmă şi îi expusesem nenumăratele 
pericole la care sunt supuşi evreii. El nu avea aerul de a lua foarte în 
serios plângerile mele - dar ordinul de a purta steaua galbenă fu totuşi 
anulat”. 

Sunt traduceri neoficiale, dar sunt sigur că fondul problemelor nu a 
fost alterat. 

Din aceste câteva extrase rezultă eu claritate că Mareşalul Ion 
Antonescu, nu numai că nu a fost antisemit, dar ori de câte orii s-a 
solicitat a întins o mână protectoare în favoarea comunității evreilor din 
România. Se confirmă, de asemenea, de o persoană, autorizată, că în 
perioada exceselor legionare împotriva evreilor, cel care i-a apărat și 
salvat a fost Mareşalul. Deci, nici vorbă de ură de rasă şi cu atât mai puţin 
de măsuri menite să ducă la represiuni pe motive rasiale. 

Mai este demn de reținut și uşurinţa cu care conducătorii 
Comunităţii evreilor din România puteau intra în contact direct cu 
conducătorul țării, respectiv cu Mareşalul Ion Antonescu, care, chiar 
dacă lăsa impresia că nu dă prea mare importanță doleanțelor 
acestora, le rezolva favorabil. De altfel, ce importanță prezenta pentru 
Mareşal dacă evreii poartă sau nu steaua galbenă, în condiţiile în care 
țara pe care o conducea se confrunta cu probleme deosebit de grave şi 
de importante. Dar, cu toate aparențele, convins fiind de inutilitatea 
purtării stelei galbene de către evrei şi mai ales de pericolul la care sunt 
expuşi aceştia, n-a ezitat să revoce ordinul dat. Câtă solicitudine și câtă 
putere de muncă putea avea Mareşalul, dacă, în condiţiile în care ţara 
era angajată în război, iar el era şi comandantul suprem, efectiv, al 
armatei, mai avea timpul şi puterea de a se ocupa și de asemenea 
probleme? De recunoştinţă, însă, din partea celor pe care i-a ajutat nu 
a avut parte nici după moartea sa. 

Mai rezultă un lucru foarte important şi anume că Ilon Antonescu a 
preluat conducerea într-un moment în care în ţară era haos şi dezordine 
şi că prima lui preocupare a fost să restabilească ordinea, lucru pe care 
nu l-a făcut prin forță, ori prin reprimarea adversarilor, aşa cum 
procedează orice dictator. Simpla prezenţă în fruntea ţării a generalului 
lon Antonescu, personalitate de prestigiu şi recunoscută ca atare de 
întreaga țară, a fost de natură să aducă liniştea atât de necesară unei 
țări aflată în fierbere. 

Despre măsurile luate împotriva unor categorii de evrei, măsuri care 
nu îi vizau numai pe evrei şi în nici un caz nu urmăreau exterminarea 
lor, vom mai vorbi în capitolele următoare. 

k k k 

În dosarul în care a fost condamnat mareşalul Antonescu nu am 
găsit documente sau alte probe care să elucideze aşa numitul „pogrom de 
la Iaşi”, o tragedie incontestabilă a numeroşi evrei. Dosarul nu ne oferă 


date cu privire la numărul real al morților şi nici cu privire la cei vinovați. 

În cursul interogatoriului la care a fost supus Eugen Cristescu - 
fostul şef al SSI -, de către acuzatorul public Dumitru Săracu, s-a pus 
şi următoarea întrebare: „Ce rol a jucat Serviciul în masacrele de la Iaşi 
şi cine este responsabil în această chestiune?” 

Redau răspunsul integral la această chestiune: 

„În timpul când s-a petrecut pogromul de la laşi, Eşalonul Serviciului 
și eu personal mă găseam în comuna Sofrăceşti, de lângă Roman. Am 
auzit despre incidentele de la laşi şi într-o zi au fost invitați la mine la 
masă colonelul Dinulescu, şeful Secţiei a Ii-a de la Marele Cartier General, 
It. col. Gheorghe Petrescu şi cu alți opt sau zece ofiţeri de la Secţia a Ii-a. 

În timpul mesei colonelul Dinulescu mi-a relatat despre incidentele grave 
petrecute la laşi, despre care arăta că le-au săvârşit germanii, cum și de o 
acțiune de salvare a celorlalți evrei, care rămăseseră nemăcelăriţi la laşi, 
acțiune care ar fi desfăşurat-o Secţia a Ii-a din Marele Stat Major și anume 
îmi afirma că a luat în primire trenurile cu evrei evacuați din laşi, că a 
încredințat transportul lor în Muntenia, locot. colonelului Gh. Petrescu. Că 
acesta a găsit pe evrei într-o stare deplorabilă, înghesuiți în vagoane, unii 
dintre ei chiar morți şi că a fost nevoit să oprească trenul în drum să le 
dea posibilitatea să se spele şi să se hrănească, continuând apoi 
transportul mai departe. 

În modul cum colonelul Dinulescu expunea lucrurile, rezulta că secţia 
a Ii-a a Marelui Stat Major a făcut o operă salvatoare pentru evreii din 
Iaşi. Întrebând cine a fost însărcinat cu ancheta acestui incident şi care 
sunt rezultatele anchetei, mi-a răspuns că a fost însărcinat Generalul Topor, 
Mare Pretor al Jandarmeriei de pe lângă Marele Cartier General și ancheta 
este în curs, însă constatări clare în această chestiune nu sunt. Judecând 
după aceea lucrurile, ştiu că o asemenea măsură de evacuare a evreilor 
din Moldova era comandată de Generalul Racoviţă la Bacău, s-a cerut de 
către acesta îndepărtarea din Moldova a tuturor evreilor, aflați în spatele 
frontului, ca periculoşi operațiunilor, și transportarea lor în Muntenia. 
Această problemă a fost discutată de mai multe ori de Mareşalul 
Antonescu și s-a discutat chiar la o conferință de ordine publică de la 
Preşedinţie, unde, împreună cu Generalul Vasiliu, am fost de părere că 
asemenea măsuri sunt foarte greu de aplicat, capot da naştere la mari 
dificultăți, aşa cum s-a întâmplat cu operațiunea de la laşi şi că serviciul 
meu îşi ia obligația de a face o acţiune contrainformativă la Armata a 4-a 
și celelalte comandamente de armată, pentru a paraliza eventual orice 
acțiune de spionaj sau trădare, astfel ca măsura transportării evreilor să 
fie abandonată. 

În urma acestor discuţiuni Mareşalul Antonescu a renunțat să aprobe 
măsura cerută de Generalul Racoviță. Din această expunere și din 
istoricul acestor fapte sunt nevoit să trag concluzia că măsura îndepărtării 


evreilor de la Iaşi a trebuit să fie propusă şi studiată în prealabil de către 
Marele Cartier General, recte Secţia a II-a, care se ocupa cu informații şi 
contra informaţii. Că desigur au existat referate, cereri și aprobări asupra 
acestei măsuri, Şi cu siguranță că, după ce s-a obținut aprobarea, Marele 
Cartier a dat ordin organelor de Poliţie și Jandarmeriei ca să desăvârşească 
în teren măsura; că Marele Cartier ştia că la laşi sunt trupe germane, că 
Iaşiul este un punct de tranzit al trupelor germane spre Nordul Basarabiei; 
că Marele Cartier mai ştia că germanii au o deosebită atracție asupra 
lagărelor unde erau internați sau adunați evrei şi trebuia să aibă şi o 
acțiune de prevedere în această privință, odată cu strângerea evreilor de 
la laşi. 

Ştiu iarăşi că însuşi Mareşalul Antonescu nu a fost lămurit asupra 
cauzelor care au provocat incidentele sângeroase de la laşi şi că s-au 
aplicat mai multe sancțiuni organelor polițienești și de Jandarmerie.” 

În continuare Eugen Cristescu prezintă argumente din care rezultă că 
Serviciul său nu a fost implicat în evenimentele respective. În finalul 
răspunsului său, relatează: 

„Strămutându-se Eşalonul mai târziu la laşi, mi-au parvenit o serie 
de informațiuni, din care rezultau că acei care au instigat şi informat 
trupele germane că se găseşte un mare grup de evrei strânşi laolaltă la 
Iaşi, care urmau să fie transportaţi, au fost o echipă de legionari, care, 
după incidente, au dispărut de la Iaşi. Mai târziu am identificat pe o serie 
de legionari agenţi ai SD-ului german care funcţiona clandestin în România, 
sub conducerea unui german Kurthauer, care trăia sub diferite înfăţişări şi 
paşapoarte în România şi-mi amintesc că şeful acestui grup era un legionar 
cu numele de Marinescu sau Martinescu, a cărui internare în lagăr am 
cerut-o eu mai târziu. “ 

În lipsa altor probe nu am posibilitatea să îmi exprim o părere 
concludentă și pertinentă. Tragedia rămâne, dar, discuţii în ce priveşte 
vinovăţiile pot fi continuate, iar cercetările pot fi aprofundate. 


RELAȚIILE ECONOMICE ROMÂNO - GERMANE 


În legătură cu relaţiile economice care s-au stabilit între România și 
Germania, relaţii între două state suverane, „tribunalul poporului” a 
inventat o nouă infracțiune gravă în sarcina Mareşalului lon Antonescu şi 
a miniştrilor care au făcut parte din guvernul său, indiferent dacă au avut 
sau nu vreo legătură cu economia. 

Pretinsa infracțiune ar fi constat în aceea că ,... s-a pus în slujba 
hitlerismului şi a fascismului şi a contribuit, prin faptele proprii, la 
realizarea scopurilor lor politice şi la aservirea vieții economice a țării în 
detrimentul intereselor poporului român”. Este, de fapt, o reproducere 
ad-litteram a textului art. 2 lit. o din Legea 312/945, pentru care i s-a 


aplicat pedeapsa temniță grea pe viață. 

Pentru a demonstra absurditatea acestei învinuiri, mă văd nevoit să 
repet unele pasaje ale sentinței. 

După ce este reprodus de două ori textul articolului menţionat, se 
afirmă: 

„Înainte, însă, ca această aservire a vieţii economice a ţării româneşti, 
guvernul Antonescu a luat o serie întreagă de pregătiri, începând întâi cu 
sistemul antisemitismului, lucru care a constituit un element determinant 
în dezastrul țării”. 

Deci, face ce face, sentința și indiferent de ce fapte este vorba, revine 
în mod obsesiv la aceeaşi problemă a antisemitismului. Dar, 
absurditatea acestei învinuiri este dată de legătura de cauzalitate care 
se face între antisemitism şi dezastrul ţării. Antisemitismul, element 
determinant în dezastrul țării, întrece orice măsură a bunului simţ. Cu 
alte cuvinte, dacă Mareşalul nu i-a iubit pe evrei, înseamnă că a trădat 
interesele poporului român și a dus țara la dezastru. Interesantă logică. 
Nu mai vorbim de faptul că lipsa de simpatie față de evrei, nu înseamnă 
neapărat antisemitism. Dacă toți conducătorii statelor europene ar fi 
promovat antisemitismul, aşa cum l-a promovat Mareşalul lon Antonescu, 
nu ar fi avut loc nici un masacru și nici un evreu nu ar fi murit în 
camere de gazare. În afară de antibolşevism, Mareşalul nu poate fi 
învinuit de nici un alt sentiment de ură față de cineva. Probabil că nu ar 
fi fost nici măcar antibolşevic, dacă imperiul sovietic nu ar fi furat o parte 
din teritoriul României. 

Să revenim însă, la „sentință”. 

Se arată, în continuare, că jefuirea populaţiei evreieşti a fost denumită 
românizare, că printr-o serie de nelegiuiri cu caracter rasial s-a urmărit 
exploatarea evreilor până la sărăcirea completă. 

Că nu a fost vorba de nici o jefuire a populaţiei evreieşti, am văzut. Că 
nelegiuirile cu caracter rasial nu au existat, am văzut de asemenea. 

În continuare se arată că, de la evrei, au fost expropriate 486 185 
hectare, 90 625 imobile și 1 471 bunuri industriale. 

Deşi nu se indică sursa acestor date, presupunem că ele sunt reale. 
Mă văd nevoit să repet că tot ce s-a expropriat, a fost plătit integral. 
Cineva ar putea pune întrebarea: „Câţi evrei au deținut suprafața de 
aproape o jumătate de milion hectare şi câți din ei erau agricultori? Eu 
nu sunt în măsură să răspund la această întrebare. 

Se trece apoi la „infierarea” Serviciului Special de Informaţii condus 
de Eugen Cristescu, care ar fi fost „organul cel mai diabolic de care s-a 
servit acuzatul lon Antonescu ...”, pentru realizarea scopurilor hitleriste, 
„... iar grozăviile faptelor erau cunoscute de întreg guvernul, care îşi 
dădea consimțământul la tot ce se făcea”. 

Fraze goale, lipsite de conținut și de corespondent cu realitatea. 


Pentru bolşevici, însă, tot ce servea interesele statului român a fost 
diabolic. 

Nu este locul aici de a discuta mai mult, în legătură cu S.S.I.-ul, 
deoarece nu are nici o legătură cu „aservirea economică”. Doresc numai 
să menționez că, după ce a luat cunoştinţă de actul de acuzare, Eugen 
Cristescu a declarat că i-au venit în minte celebrele cuvinte ale lui Jan 
Jaures: 

„Dacă ar trebui să mă judec după valul de ură și încriminări ce s-au 
ridicat împotriva mea, ar trebui, fără îndoială, să cad în păcatul 
megalomaniei”. 

„Sentința“ ne oferă, în continuare, un şir de alte absurdităţi. Se afirmă 
că aservirea vieţii economice către germani s-ar fi realizat şi printr-o aprigă 
prigoană împotriva muncitorilor. În continuare încă se face precizarea că 
este vorba de „... muncitori-patrioți, autori ai unor acte de rezistenţă... *. 
Astăzi ne dăm seama ce înseamnă să fii muncitor-patriot și anume să fii 
în slujba bolşevismului şi să-ți trădezi țara în favoarea lor, iar prin „acte 
de rezistență”, se înțeleg acte de diversiune constând în explozii, incendii, 
acte de trădare de patrie. Asemenea fapte îi caracteriza pe „eroii” aşa 
ziselor opere literare și cinematografice ale perioadei comuniste. Nu mă 
îndoiesc de faptul că era vorba de muncitori-patrioți de genul spionului 
bolşevic Simion Babenco, despre care am vorbit în capitolele anterioare şi 
despre „emul” Nikolski şi alții ca ei. 

În şedinţele Consiliului de Miniştri din 10 şi 20 decembrie 1940 s-a 
discutat, între altele, şi de un incendiu la Societatea „Standard”, când 
au ars 100 de vagoane benzină uşoară pentru aviaţie şi de un incendiu 
de la moara „Dacia”, din Iaşi, unde au ars mai multe vagoane de cereale. 

În legătură cu asemenea „acte de rezistență”, Mareşalul Ion 
Antonescu a spus: 

„Fără arestarea agresorului nu putem face nimic. Să nu mai lăsați 
infracțiunile nepedepsite, căci se întinde focul pe Țară. Nu vedeți că focul 
se întinde din ce în ce în mai multe locuri?“. 

Au fost prinşi și arestaţi o serie de spioni bolşevici, infiltrați sau 
paraşutaţi în România. 

Aceştia au fost „patrioții” a căror reprimare o deplânge tribunalul 
poporului. 

Aflăm, în continuare, că „un aspect mai criminal al politicei anti- 
muncitoreşti a guvernului Antonescu este trimiterea în Germania a 
muncitorilor români”, afirmându-se că acest lucru a avut scopul 
fascizării muncitorilor români, precum şi oferirea de brațe de muncă 
pentru mărirea potențialului de război. 

La dosar nu se găseşte o documentare a acestei probleme, dar, în şedinţa 
Consiliului de Miniştri din 27 noiembrie 1941, pe această temă, s-a purtat 
următoarea discuţie: 


— Mareşalul Ion Antonescu - „Am primit o mare tartină de la domnul Dinu 
Brătianu, care mi-a spus că ucenicii pe care i-am trimis în Germania au să se 
transforme în național-socialişti şi au să răstoarne Statul. Ei bine, dacă 10 
000 de români pot să răstoarne20 milioane, atunci slabi mai sunt aceşti 20 
milioane și merită să fie răsturnați”. 

— Dr. C. Dănulescu - Subsecretar de Stat la Ministerul Muncii: „Noi le 
trimitem acestor copii şi preoți şi profesori, le trimitem şi bucătari”. 

— Mareşalul Ion Antonescu: „Pe răspunderea mea să le trimiteţi, pentru că 
avem nevoie de oameni care să înveţe bine. Nu-mi închipui că au să fie germanii 
oameni de rea credință, ca să-i cheme pe aceşti ucenici, ca să-i înveţe cum să 
răstoarne Statul. Au destule greutăţi pe umerii lor, au toată Europa în spate, ca 
să caute să mai dezorganizeze singurul Stat, care a mai rămas organizat în Europa 
şi care suntem noi”. 

lată, deci, cât de „criminală” a fost această acțiune. Multă lume are 
cunoştinţă, însă, că din acei ucenici trimişi la specializare în Germania au rezultat 
cei mai buni specialişti, oameni de bază în industria noastră, atât prin 
contribuția personală, cât și prin transmiterea cunoştinţelor dobândite şi 
generațiilor următoare de muncitori. 

Se merge mai departe cu aberaţiile și se afirmă că legea pentru încurajarea 
producției agricole ar fi reprezentat un mijloc de asuprire a țărănimii, pentru ca 
ultima problemă a acestei pretinse infracțiuni să se refere la faptul că petrolul 
românesc a alimentat maşina de război hitleristă, împotriva U.R.S.S. De data 
aceasta nu pot găsi altă apreciere decât că se afirmă cea mai mare minciună şi 
anume: ,... guvernul Antonescu, a predat petrolul românesc fără vreo 
compensare de natură economică...” 

Ajungând deci, la mult trâmbițata aservire economică a României față 
de Germania să urmărim, din expunerile Mareşalului lon Antonescu în 
şedinţele Consiliului de Miniştri, ori ale Consiliului Economic, care au fost 
principiile pe care s-au bazat relaţiile economice româno-ger-mane şi 
perseverența manifestată pentru respectarea lor. 

Voi începe cu şedinţa din 3 octombrie 1940, din care actul de 
acuzare citează afirmaţiile Mareşalului: „... la maximum dau Germaniei”, în 
realitate afirmația a fost următoarea: 

„ Generalul este român, moare român, deci mai întâi satisface nevoile 
neamului şi ceea ce rămâne, la maximum dau Germaniei... “. 

La 10 decembrie 1940: 

„În primul rând generalul Antonescu nu va consimţi şi nu consimte să 
altereze fondul bogățiilor româneşti. Deci, orice angajament economic de 
orice natură ar fi şi oricum s-ar numi el - convenție, tratat, protocol - 
trebuie să respecte principiul de bază că Generalul Antonescu prin 
aceasta nu trage nici o poliţă asupra viitorului. În această privinţă este 
un principiu net şi categoric pe care l-am pus în scrisorile de la Bistriţa şi 
pe care germanii l-au admis. 


Al doilea punct, tot principal, a fost că neamul românesc, oricare ar fi 
regimul lui politic, înțelege să-şi rezerve dirijarea economiei sale naţionale. 
Deci, oricare ar fi limita de pătrundere în domeniul industrial, în domeniul 
agricol sau cel capitalist, România înțelege, în toate aceste domenii, oricare 
ar fi pătrunderea, germană sau italiană, la noi, înțelege să păstreze 
dirijarea economiei sale naţionale”. 

La 3 februarie 1941, după ce a făcut o expunere a motivelor care au 
impus alianța cu Germania, Mareşalul a spus: 

„Paralel cu baza politică stabilită pentru Statul Român, am căutat și o 
bază economică. Dvs. cunoaşteţi lipsurile în care se zbate acest nenorocit 
popor și am găsit înțelegere la Berlin și am făcut un acord economic, care 
prezintă toate avantajele pentru Tara Românească. 

Nu am neglijat nimic din avuția românească”. 

La 14 februraie 1941: 

„Înțelegerea mea cu nemţii este următoarea în această privinţă: Ei nu 
pot pătrunde în activitatea economică a Neamului Românesc decât numai 
atât cât tolerează generalul Antonescu. Şi dacă au pătruns mai mult, în orice 
domeniu şi dau ordin să se retragă, ei trebuie să se retragă. 

Chestiunea este clarificată şi în acest punct de vedere, aşa încât nu 
mă sperii, dacă au pătruns în unele lucrări, căci îi fac să dea înapoi, ca în 
multe până acum. Au vrut să cumpere Malaxa. Ausschnit, dar le-am 
spus: «Halt! și halt a fost!» *. 

Prin această poziție fermă, caracteristică, pe care a avut-o Mareşalul 
în toate situațiile, devine mai clar de ce ruşii au pus la cale arestarea şi 
înlăturarea lui de la conducerea statului. Cu un asemenea conducător, 
România nu ar fi putut fi predată în întregime în mâna lor prin actul de 
armistițiu. Păcat că cei care s-au coalizat împotriva Mareşalului pentru 
realizarea loviturii de stat de la 23 august 1944 nu şi-au dat seama că 
fac jocul comuniştilor. 

La 27 februarie 1944, dându-şi seama că industria românească ţine 
să se profileze pe producţia de război, Mareşalul a spus: 

„Iată de ce trebuie să facem din vreme angajamente cu Germania; ca să 
asigurăm continuitate funcționării acestor industrii; trebuie să le facem 
concesiuni. Atunci când se vor concretiza tratativele care sunt în curs, am 
să vin la Consiliu, am să vă expun rezultatul şi să vă rog să alegeţi între 
ele două alternative. 

Iată perspectivele: a doua zi după ce se va sfârşi războiul şi vor înceta 
comenzile Statului, este sortită să se stingă. Făcând însă oarecari concesiuni 
Germaniei, vom putea asigura continuitatea funcţionării ei. 

Am pus această chestiune la conferința economică pe care am avut- 
o cu dl. Hitler şi i-am spus: Aceasta este situația, suntem la dispoziția dvs., 
pentru că ţineţi cheia în mână. Dacă ne dați ce ne trebuie funcționăm; dacă 
nu ne daţi ce ne trebuie nu funcționăm, iar dacă nu ne dați îndeajuns, 


funcţionăm parțial”. 

La 6 martie 1941, Când se discuta necesitatea construirii unor 
rezervoare pentru stocarea produselor petrolifere, Mareşalul a prezentat 
oferta germană de a contribui la suportarea cheltuielilor: 

„Va să zică, dat fiindcă construirea acestor rezervoare pentru stocarea 
produselor petrolifere interesează și Germania, va contribui şi ea la 
cheltuielile ce se vor face. lată deci încă un punct câştigat în această 
privință, în loc ca sacrificiul să-l facă numai România, face sacrificiu şi 
Germania. De altfel, propunerea a venit chiar de la Reich mareșalul 
Goring”. 

În Consiliul de Aprovizionare, la 4 decembrie 1941, au fost discutate 
problemele financiare pe care le ridicau relațiile cu Germania, inclusiv 
necesitatea unor emisiuni monetare suplimentare, pentru trupele 
germane din România. Referitor la aceste probleme, Mihai Antonescu a 
expus următoarele: 

„... trebuie să ne mai dea peste cele 40 milioane mărci aur pe care 
le-au dat, ca să acopăr cei 7% - nu 10% - ar însemna că trebuie să ne mai 
dea circa 2 milioane opt sute de mii mărci şi încă 700 000 franci elveţieni, 
ceea ce este o diferență foarte mică. Cred că am să obțin aceasta *. 

„Banca Naţională cere ca și pentru eventualele emisiuni viitoare, să i se 
dea aceeaşi acoperire. 

Am pus principiul acesta. Dar faţă de asigurările pe care le-am primit, 
că ni se vor da mărfuri, unelte, maşini agricole etc, înseamnă că 
perspectiva unui deficit şi a unei neacoperiri a emisiunii noastre, nu se 
pune. Nu putem pune aceeaşi problemă, ca să mai avem o asemenea 
balanță comercială ca cea de acum, atunci când germanii au făcut acest 
lucru excepțional ca să ne dea aur şi devize - ceea ce germanii n-au dat 
nici unei țări mici, chiar țărilor de unde îşi fac ei importuri foarte necesare 
şi nici chiar ţărilor care au cooperat cu ei la acțiunea militară şi ne-au dat 
nouă cari am cooperat la această acțiune de pe urma căreia am luat 
teritorii... “. 

Este neîndoielnic faptul că prezența trupelor germane pe teritoriul 
României a creat unele probleme, în ciuda acordurilor încheiate. La 
asemenea probleme s-a referit Mareşalul Ion Antonescu, la pct. 3 al 
Telegramei transmisă lui Mihai Antonescu la 1 septembrie 1941. 

„Chestiunea mărcilor. Trebuie să fim vigilenţi, altfel ne ducem peste 
cap. Orice slăbiciune sau neprevedere este condamnabilă. Toate 
angajamentele le ținem cu fidelitate. Contribuim la maximum la victorie, cu 
toate posibilitățile noastre. Nu facem însă acte care ne vor crea servituți 
economice mai târziu. Nu dăm lei decăt într-o foarte restrânsă măsură și 
numai strictul necesar pentru soldaţii din România, conform 
angajamentului care se va face. Tot ce dăm mai mult serveşte să cumpere 
cereale și mărfuri şi să se acapareze sursele de producție, ori asta nu se 


poate. Eu stau și în această privință pe un teren pe care am ținut să-l 
netezesc şi l-am netezit în Conferinţele de la München și Viena. Pe baza 
lor am dat în martie comunicatul pe care îl ştii. Te rog reaminteşte-l tuturor. 
Dacă bazele principale ale acestui comunicat au fost, sunt și vor fi 
încălcate, asta numai din vina şi din nepriceperea departamentelor 
respective. Să nu se uite că în toate războaiele au fost indivizi care au 
profitat. Aşa a fost de la primul mareşal, până la ultimul furnizor francez, 
de la Napoleon și până astăzi. Nu conducerea statului german este 
vinovată de ceea ce fac germanii la noi. Noi ne ținem de ceea ce am stabilit 
clar și categoric cu Hitler și Goring. Dacă nu o facem, este că sunt 
nemernici şi cățeluşi cari vor să lingă şi ei câte ceva. Aceştia trebuie 
stârpiți”. 

În continuare mă voi referi la unele probe aflate la dosar, din care 
rezultă că relaţiile economice cu Germania nu au fost relații de subjugare 
şi, în general, guvernul Antonescu nu s-a manifestat ca un vasal al 
germanilor. 

Mihail Romniceanu - de profesie avocat, fost administrator al Băncii 
Naţionale - a declarat, în fața instanței de judecată, între altele că 
acordul economic cu Germania conţinea „maximum ce se putea obține 
în acele timpuri de presiune germană”. Mai declară că, în urma acestui 
acord, s-au adus din Germania trei vagoane «de aur, iar în urma unui nou 
acord din decembrie 1943 s-au mai adus 14 000 kg aur. De asemenea, 
s-a mai adus o altă cantitate de aur, echivalentul a circa 25 milioane 
franci elveţieni. Mai precizează că Mareşalul a dat ordin să se limiteze 
penetrarea capitalului străin în industrie şi viața economică, iar dacă 
limitele stabilite s-au depăşit, să fie restituite. 

în cazul martorului Niculescu-Buzeşti - fost director al cabinetului și 
cifrului de pe lângă Ministerul de Externe - audiat în fața instanței de 
judecată, s-a încercat denaturarea sensului declaraţiilor făcute prin 
consemnarea voit eronată a acestora, ori prin adăugiri, doar, doar vor 
rezulta aspecte acuzatoare. Martorul, însă, a sesizat capcana şi, înainte 
de a semna declarația dactilografiată, a făcut corecturile necesare cu 
stiloul. Citez din declarația acestui martor: 

„...4Am cunoscut şi spiritul în care se făceau negocierele economice față 
de Germania şi apreciez că ele erau foarte strânse și se căuta, în general, a 
se restrânge concesiunile ce se făceau germanilor”. 

În textul dactilografiat s-a menţionat: „... şi evitau concesiunile făcute 
de germani”, menţiune tăiată de martor cu stiloul și a scris cu cerneală 
formularea reală aşa cum s-a arătat mai sus. 

Martorul a mai declarat: 

„Ştiu că, pe la sfârşitul anului 1943, dl. Mihai Antonescu a întreprins o 
acțiune pentru încheierea unui armistițiu, atât prin Madrid, Stockholm cât 
şi prin Ankara *. 


În textul dactilografiat, fraza se încheie cu „... putea fi începute şi 
mai înainte “, mențiune tăiată cu stiloul. 

La proces s-a vorbit mult, în cadrul acuzaţiei de aservire a 
economiei româneşti, despre societatea mixtă „Rogifer”, în domeniul 
metalurgiei, aceasta fiind considerată pilonul de rezistență al acestei 
acuzații. Este vorba de o societate mixtă cu capital 50% german și 50% 
românesc, dar care nu a funcționat decât un an „fiind desființată din 
inițiativa părții române”. 

În legătură cu aceasta, martorul V. Damian - avocat (alte date de 
identitate nu rezultă), a declarat: 

„În momentul când s-a făcut arendarea de către stat a uzinelor 
Malaxa, de către Rogifer, acuzatul Dobre a reuşit să creeze o situație 
favorabilă Statului”. 

„... rolul generalului Dobre a fost de a supraveghea executarea, și cu 
această ocazie constatând defecţiuni din partea germanilor, a stăruit în 
reziliere, care a avut loc după un an de zile de la instalarea germanilor 
la putere. Nemţii au plecat de la conducerea societății Rogifer, pentru că 
nu au. respectat clauzele contractului”. 

Mai declară că acuzatul Dobre avea o atitudine extrem de severă, 
chiar ostilă, în tratativele cu germanii. 

Martorul Ghiolu Stavri - fost subsecretar de stat pentru comerț, 
mine și industrie, după ce face aprecieri pozitive în legătură cu generalul 
Dobre, a precizat: 

„Directivele în materie economică date de acuzatul Ion Antonescu au fost 
întotdeauna de a se rezista la pătrunderea în economia națională a 
infiltrațiunilor străine și germane. 

Acuzatul I. Antonescu repeta întotdeauna principiul că nici o 
apropriere de bunuri industriale de către germani nu se poate face fără 
aprobarea guvernului. 

Aceleaşi principii, care au călăuzit pe Ion Antonescu, au călăuzit şi pe 
Mihai Antonescu, când negocia convențiunile, în încheierea căror convenții 
ținea seama de interesele româneşti”. 

Generalul Diaconescu Constantin a declarat: 

„În calitate de îndrumător la Malaxa, ştiu că generalul Dobre a ordonat 
o anchetă, pentru anchetarea activității societății Rogifer, în urma cărei 
anchete a fost scoasă conducerea germană din societate *. 

Există numeroase alte dovezi, care atestă cât se poate de clar că 
Mareşalul Ion Antonescu și subalternii lui s-au manifestat în 
permanenţă ca parteneri egali ai germanilor și au apărat cu îndârjire 
interesele României. În acest sens, mai citez următoarele: 

Amiralul Gheorghiu Alexandru, a declarat: 

„Era un consemn general ca în toate situațiile ce se întocmeau să se 
arate un existent de materiale şi armament, mai mic decăt cel real, pentru ca 


în acest mod să se poată justifica şi cererile făcute de către nemți şi să se 
poată crea rezerve chiar necesare în orice eventualitate. 

Ştiu că în cazul unei importante comenzi de munițiuni la fabrica 
Skoda, nemţii au cerut să se trimită muniţia direct pe front, pentru a 
preîntâmpina crearea de stocuri în țară. Generalul Dobre a protestat, 
arătând nemților că, dacă munițiunile nu vor fi trimise în ţară, nu vor fi 
plătite, ceea ce a făcut ca munițiunile să fie aduse în țară, astfel că la 
23 august, din această comandă s-au găsit stocuri în țară”. 

Cu privire la acest ultim aspect, este cunoscută preocuparea 
Mareşalului Ion Antonescu de a găsi momentul oportun pentru a 
scoate țara din război. Acest moment, după opinia sa, reclama unele 
condiții prealabile, care constau în: 

— obținerea unor condiții de armistițiu, cât mai favorabile pentru 
România. În acest scop se duceau intense tratative indirecte; 

— asigurarea unui dispozitiv militar românesc, în țară, capabil să facă 
față eventualelor reacții ale trupelor germane; 

— forțele militare germane din Româna să nu fie deosebit de 
puternice. 

Aceste condiții erau realizate în luna august 1944, când Mareşalul s- 
a decis să încheie armistițiul. Prin arestarea lui, la 23 august 1944, s-a 
pierdut prima din condițiile menţionate și astfel s-a ajuns la subjugarea 
totală a țării de către U.R.S.S. Astăzi se ştie că Mareşalul obținuse condiții 
mai avantajoase prin ambasada sovietică de la Stockholm. 

În dosar se află un extras din dosarul „Vizita Domnului Mareşal 
Antonescu la Fuhrerul Adolf Hitler”, cuprinzând discuţia care a avut loc 
între Mareşalul Antonescu și ministrul protocolului von Dornberg, la 10 
februarie 1942. S-a consemnat că s-a discutat franc chestiunea 
Colanului Ordinului Carol I cerut de von Ribbentrop prin diferite organe 
oficiale germane. Mareşalul a consemnat: 

„Am arătat domnului von Dornberg greutatea enormă pentru mine ca 
să explic opiniei publice româneşti această decorare a Ministrului de 
Externe German, autorul mutilării frontierei Ardealului şi mai ales după 
ce şi-a agravat această situație prin declarațiile de la Budapesta, 
declarații în care a repetat ceea ce a spus și la Munchen: «Trebuie făcută 
justiție Ungariei». Aşa zisa justiţie pentru Ungaria este o injustiţie pentru 
poporul român și ea a creat o tulburare în această parte a Europei, care 
nu se va calma decât prin restabilirea situației răsturnate prin acel 
nefericit arbitraj. 

Domnul von Ribbentrop a adăugat că puterile Axei luptă pentru 
înlăturarea erorilor tratatului de la Versailles. 

Verbal și în scris am arătat că România nu a intrat în Axă pentru 
răsturnarea ordinei de la Versailles, ci pentru a lupta contra bolşevicilor, 
care reprezintă un pericol pentru România, Germania şi întreaga Europă. 


Am intrat pentru a duce lupta pentru formarea unei Europe drepte, și noi, 
în cadrul căreia, date fiind sacrificiile noastre, se va face şi României 
dreptate“. 

„Față de aceasta, ce impresie penibilă ar produce la noi, dacă s-ar şti 
că această distincţie, ce nu s-a dat unui străin de 20 ani, am dat-o aceluia 
ce, ca protector al ungurilor şi bulgarilor, a ajutat acestora ca, fără nici un 
sacrificiu, să-şi îndeplinească aspiraţiile, depăşind limita lor mai mult 
decât gândiseră. Poporul Român s-ar întreba dacă nu trădez interesele 
Țării, decorând pe cei ce au lovit interesele poporului român, când noi 
luptăm, iar ungurii stăteau mult departe, în spatele frontului, la adăpost 
de orice risc şi pierderi”. 

Este clar că Mareşalul nu avea cunoştinţă de tratatul secret 
Molotov-Ribbentrop, prin care României i-a fost furată Basarabia şi 
Bucovina. Dacă ar fi ştiut, l-ar fi amintit și pe acesta, fără discuție. 

Până la urmă, Mareşalul a cedat insistențelor şi i-a dat decorația 
respectivă lui Ribbentrop, dar fără brevet şi cu angajamentul că nu va 
publica această decorare. 

Având în vedere că Mareşalul Ion Antonescu a fost acuzat că s-ar fi 
pus în slujba fascismului şi că ar fi aservit țara Germaniei, găsesc 
necesar să prezint o parte a declaraţiei scrisă de Radu Lecca, la 
Cabinetul II Instrucție, în dosarul 138/944 vol. 2. Anexă la dosarul 
2/945: 

„În toamna anului 1940, fiind guvern legionar, d-l Filică Ioanid, fost 
subsecretar la Interne în guvernul Goga, mi-a prezentat la bodega 
Dragomir, pe un domn Feisler, şeful poliției germane în România, 
proaspăt sosit. Obiectivul discuţiei era prof. Cuza și gardiştii. Feisler nu 
auzise niciodată de prof. Cuza, căci, în Germania, nu învățase decât 
despre gardă, căpitanul şi Sima. În câteva rânduri l-am întâlnit în urmă pe 
Feisler, în diferite localuri, el fiind mare amator de băuturi. Feisler era un 
fanatic susținător al gardiştilor și împrăştia credința că generalul 
Antonescu și mai cu seamă Mihai Antonescu erau piedicile care stăteau în 
calea realizării totale și rapide a programului gardist. Feisler și ajutorii lui, 
Dress şi Konen, aveau lungi consfătuiri cu Horia Sima, laşinski, un 
oarecare Moisescu, Stingă etc, într-o casă din Str. B. Musolini. Din spusele 
lui Feisler et. co., când erau în stare de ebrietate, am înțeles că atât 
masacrul de la Jilava cât şi înarmarea poliției legionare cu pistoale Walter 
era opera lor. Tot ei îi îndemnau p& Horia Sima să aibe o atitudine 
intransigentă fața de generalul Antonescu pentru a provoca ruptura și 
«epurația» generalului. 

Am înțeles că reuşita tuturor acestor planuri va întrona în România 
dictatura teroarei şi huliganilor și am luat contact prin dl. Pleşoianu, cu dl. 
prof. Eftimie Antonescu, care l-a ținut la curent atât pe generalul 
Antonescu cât şi pe Mihai Antonescu cu planurile Feisler Sima. Feisler şi 


ajutorii săi nu primeau instrucţiuni decât de la Gestapo, din Berlin, și 
aproape nu aveau relațiuni cu legaţiunea germană. 

În ziua când a izbucnit rebeliunea, văzând că avusesem dreptate în ce 
priveşte acțiunea gardistă, mi-a mylocit o întrevedere cu generalul 
Antonescu la Preşidenţia Consiliului de Miniştri. Cu această ocazie am 
expus din nou d-lui general Antonescu originile rebeliunii şi opera nefastă 
pe care-o jucase și o joacă încă Feisler cu ajutorii lui, Konen și Dress, pe 
lângă legionari. În cursul conversaţiei cu dl. general Antonescu i-am spus 
că am avut ocazia să-l cunosc pe noul ministru al Germaniei Killinger, cu 
câțiva ani în urmă în Germania şi că atunci era considerat ca un adversar 
hotărât al lui Himler. Dl. general Antonescu mi-a ordonat să mă prezint în 
numele domniei sale lui Killinger spre a-i face o expunere asupra întregii 
«opere» gardiste din trecut şi spre a-i aduce la cunoştinţă amestecul d-lui 
Feisler, Dress şi Konen în treburile interne ale ţării. Am executat ordinul 
d-lui General Antonescu. Dl. Killinger mi-a dat ascultare atentă timp de 2 
ore, iar la sfârşit m-a însărcinat să comunic d-lui general Antonescu 
următoarele: 

Dl. Killinger în puţinele ore de şedere în Bucureşti s-a convins că 
mişcarea gardistă a degenerat din cauza lipsei de conducători în mişcarea 
teroristă și că, oricât ar căuta, scormonind să găsească ceva bun în acest 
noroi nu poate găsi. Nu va discuta cu gardiştii şi recunoaşte numai pe 
generalul Antonescu. În ce priveşte pe Feisler, va desființa postul de 
ataşat de poliție și va dispune întoarcerea d-sale în Germania, după o 
anchetă prealabilă”. 

Radu Lecca, a declarat, în continuare, că, la scurt timp, Feisler, 
Dress şi Konen, au fost trimişi în Germania ca indezirabili. 

Martorul Gheorghe Davidescu a declarat, între altele, în fața instanţei 
de judecată: „Este adevărat că, cu ocazia unui conflict avut cu Killinger. 
Şi ministrul Italiei pe de O parte, şi Ion Antonescu pe de altă parte, acesta 
a spus că România nu va fi niciodată vasală și el nu înțelege să fie 
generalul Nodici”. 

S-a susținut că datorită exporturilor din ce în ce mai mari, în 
favoarea Germaniei, ar fi fost grav afectat consumul intern. 

Martorul Andonie Gheorghe (nu rezultă alte date), a declarat, în 
legătură cu această problemă: 

„Acuzatul Marinescu (ministrul Economiei) și cu mine am susținut 
mărirea consumului intern de petrol. 

În anul 1942 consumul intern a fost mărit cu aproape 300 000 tone 
față de anul 1941, iar exportul, în anul 1942, pentru Germania a fost de 
2 063 633 față de 2 714 825 tone în anul 1941... 

Generalul Dobre mi-a dat ordin să rezist presiunilor germane de a li se 
da petrol mai mult. Am primit ordin de a realiza rezerve pentru industria 
țării”. 


Cât de antisemiţi au fost colaboratorii Mareşalului Antonescu și cât 
de mult au aservit ei economia românească Germaniei rezultă şi din 
declarația martorei Mally Grigoriu (evreică) din Bucureşti str. Romulus 
nr. 67: 

„Am fost funcţionară la Societatea Concordia şi în timpul cât Dl. Ioan C. 
Marinescu a funcţionat ca director al acestei societăți, întregul personal, 
fără deosebire de religie (români, evrei, etc.) s-au bucurat de un tratament 
cât se poate de bun, fără a se face vreo deosebire între ei. 

Chiar după apariția legii laşinschi, funcţionarii evrei au fost menținuți 
la societate sub pretextul predării serviciului şi, când nu s-a mai putut face 
aceasta, și funcţionarii au trebuit să părăsească serviciul, Domnul Director 
Marinescu a dat despăgubiri la toți, în bani echivalentul salariului pe un 
an întreg, plus contravaloarea unui vagon de lemne. 

În timpul cât Domnul I. C. Marinescu a fost Ministru, ştiu că foştii 
funcționari evrei continuau să vie la D-sa cu necazurile lor și erau 
întotdeauna bine primiţi și întotdeauna ajutaţi. Unul din ei Domnul 
Herzog primind chiar un carnet de scutire de muncă în urma intervenţiei 
făcută de Dl. Director Marinescu. 

Cu ocazia sărbătorilor - Paşti, Crăciun - Dl. director Marinescu ajuta 
din banii săi pe săraci fără nici o deosebire de religie. 

Ca fostă şefa a serviciului de export la Societatea Concordia, ştiu că, 
în anul 1940, din totalul de 200 000Oproduse exportate (petrolifere), s-a 
exportat în Germania 2 400 tone, iar în Franţa (inclusiv Tunisia) 53 000 
tone şi în Anglia 23 000 tone. 

Din cauza atitudinii Dlui Director Marinescu s-a numit la Societatea 
Concordia, în toamna anului 1940, un comisar legionar”. 

Declaraţia a fost dată la 12 mai 1946 şi este semnată de Mally 
Grigoriu, născută Schvartz. 

O declarație asemănătoare, dar mai amplă, cu privire la modul în 
care a fost ajutată de autoritățile române, a dat la 12 mai 1946 şi Dr. 
Emma losifescu, evreică ortodoxă, născută în Rusia şi domiciliată în 
Bucureşti, str. Dr. Staicovici nr. 29. 

Nu mai insist asupra problemelor legate de relaţiile economice 
româno-germane din timpul celui de-al doilea război mondial, deoarece 
acest subiect a fost tratat în diferite publicaţii din străinătate, inclusiv 
de istorici germani. Este clar că nu poate fi vorba de O aservire 
economică a României față de Germania. Dată fiind alianța dintre cele 
două țări, evident că și relaţiile economice s-au dezvoltat şi că Germania 
se bucura de un regim preferenţial în relațiile comerciale cu România. 
Aceste relații s-au desfăşurat, însă, pe baza unor acorduri încheiate 
între parteneri egali, relații din care România a avut mult de câştigat, aşa 
cum rezultă şi din dosarul penal al Mareşalului Antonescu. Este adevărat 
că au apărut și unele probleme, cum de altfel ele apar în cadrul oricăror 


relații, dar un lucru este cert că germanii nu s-au dezmințţit, nici în acele 
vremuri, ca parteneri serioşi şi corecți. Ce bine ar fi fost dacă am fi avut 
aceleaşi relații economice și cu partenerii sovietici. 

Dacă tot se vorbeşte de aservire a vieţii economice, nu pot încheia acest 
capitol fără a face foarte scurte considerații cu privire la relațiile 
economice ale României de după 23 august 1944. 

S-a făcut mult caz de fosta societate româno-germană „Rogifer”, dar 
să reținem că era româno-germană şi nu germano-română, cum era şi 
firesc, dat fiind faptul că funcționa în România. Dar şi aceasta nu a 
ființat decât un an și totuşi a fost dată ca exemplu de aservire economică. 

În anul 1945, abia se terminase războiul şi sovieticii, care aveau la 
dispoziția lor întreaga economie românească în baza convenției de 
armistițiu, dar care se referea numai la perioada războiului, au găsit 
formula de a-şi permanetiza statutul de stăpâni pe bogăţiile țării noastre 
şi în timp de pace, prin înființarea aşa numitelor Sovromuri, societăți 
mixte sovieto-române (nu româno-sovietice), în toate domeniile vieții 
economice. Astfel au luat ființă:  Sovrompetrol,  Sovrombanc, 
Sovromtransport, Sovromconstrucții, Sovromtractor, Sovromlemn şi 
probabil altele pe care nu mi le amintesc. Deci, toată economia ţării, 
teoretic cel puţin pe jumătate, era în mâna sovieticilor: petrolul, inclusiv 
minele, pădurile, inclusiv prelucrarea lemnului, construcțiile, metalurgia, 
transporturile rutiere, feroviare, navale și aeriene, finanțele și altele. 

Am spus că teoretic cel puţin jumătate din economia țării era în mâna 
sovieticilor, pentru că, practic, partenerul sovietic, și în calitatea lui de 
cuceritor, avea puterea de decizie. Oare cu ce s-a ales România din 
exploatarea minelor de uraniu de la Băița din judeţul Bihor? Noi cetățenii 
de rând nu avem de unde să ştim, dar economiştii, care cunosc 

În intimitate afacerea Sovromurilor, ar putea şi ar trebui să scrie 
despre acest lucru, pentru adevăr şi pentru istorie. Cetăţeanul de rând 
ştie însă că tot uraniul extras, probabil până la epuizare, a fost 
transportat în U.R.S.S., în vagoane păzite de santinele sovietice. 

Nu am calitatea să fac o analiză mai amplă a acestei probleme şi nu 
mi-am propus să caut și să consult documentele care au stat la baza 
sovromurilor, dar, găsind două asemenea documente, îmi permit să 
redau pe scurt conținutul lor. 

Astfel, prin Legea nr. 132/945 (Decretul 714 din 5 martie 1946) se 
consideră înființată societatea Sovrombanc, lege din care vă prezint 
conținutul a două articole: 

„Art. i. prin efectul prezentei legi se consideră înființată, fără a mai 
fi nevoie de nici o altă formalitate, Societatea Anonimă Banca Sovieto- 
Română S.A. „Sovrombanc”, de la data de 7 decembrie 1945. 

Art. III. Societatea Anonimă Sovrombanc este scutită atât pentru 
constituirea și înregistrarea ei, cât şi pentru emisiunea de acțiuni la 


înființare, de toate impozitele şi taxele de timbru și înregistrare, precum și 
de orice alte impozite sau taxe către stat, sau alte autorități publice. 

Legea nr. 262/946 (Decretul 1 237 din 30 martie 1946 pentru 
înființarea S.A. Sovrompetrol, societate anonimă sovieto-română pentru 
exploatarea, transformarea şi comercializarea brut și derivatelor petrolului. 

Şi această societate se consideră înființată tot din anul 1945. 

Care este componența adunării generale a acestei societăți: 

Din partea grupului sovietic: Andreev Dimitrie lacovlenici, Galustov 
Suren Gukasovici şi Savelev Constantin Vasilievici; 

Din partea grupului român: Grigore Dimitrescu, N. Budurescu și 
Simons lassersons. 

Avocaţii care reprezentau societatea au fost numiți Albert Pauker, 
asistat de domnul Freinian Boris Solomonovici”. 

Din aceste succinte date se poate constata, încă o dată, predilecția 
deosebită a bolşevicilor pentru emiterea unor legi cu caracter retroactiv, 
adică de a consacra prin lege un fapt împlinit. Este clar că prin 
asemenea legi bolşevicii au consacrat stăpânirea economiei româneşti pe 
care o ocupaseră anterior, partea română fiind pusă în fața faptului 
împlinit. 

Este clar, de asemenea, că era vorba de societăți sovieto-române, dar 
tot atât de clar este și faptul că erau şi române, numai pentru că ele 
funcționau pe teritoriul României și aveau ca obiect bogățţiiile țării 
noastre. 

Dacă Mareşalul Ion Antonescu, pe baza unei concepții naționaliste, 
a încercat să românizeze economia din România, deşi nu el a fost 
inițiatorul acestei politici economice, nu putem să nu observăm că, din 
anul 1945, a început un proces invers. Nu mă interesează naționalitatea 
celor care compuneau adunările generale ale sovromurilor, după nume 
se pare că existau și unii români, dar cei care reprezentau societatea în 
mod sigur nu erau români. 

Nu pot să mă pronunt care din cele două tendinţe este cea justă - 
românizarea sau internaționalizarea. Poate nu este justă nici una din ele, 
dar, sigur, prima nu era împotriva intereselor poporului român, aşa CUM 
S-A REȚINUT în sentința de condamnare a Mareşalului Antonescu. 

lată deci „stimaţi tovarăşi” judecători de la tribunalul poporului, 
când am putea vorbi de aservirea economică a țării. 

Am omis să precizez că Sovromurile au fost înființate pe termen 
nelimitat. Cu alte cuvinte, până la epuizarea resurselor țării. 

k k k 

Având în vedere că în capitolul referitor la „aservirea economică” a 
țării, prin antisemitism şi prin reprimarea „muncitorilor patrioţi”, s-a 
vorbit şi de Serviciul Special de Informaţii, ca „organul cel mai diabolic 
de care s-a servit acuzatul lon Antonescu”, ar fi nedrept să nu aflăm şi 


opinia fostului şef al S.S.I., acuzatul Eugen Cristescu, condamnat şi el 
la moarte, dar a cărui pedeapsă a fost comutată în detenţie pe viață. M- 
am oprit la memoriul depus de Eugen Cristescu, după încheierea 
dezbaterilor judiciare. De altfel, toți acuzaţii care au depus asemenea 
memorii, determinaţi de faptul că, în cursul dezbaterilor, nu au avut 
posibilitatea să se apere, dată fiind graba judecătorilor pentru a 
pronunța cât mai repede condamnarea, fiind convinşi, probabil, că 
acuzații aveau posibilitatea să răstoarne în întregime actul de acuzare. 

Să vedem, deci, ce a spus Eugen Cristescu, în memoriul său: 

„ Citind actul de acuzarea mi-am amintit de celebrele cuvinte ale lui Jan 
Jaures: 

«Dacă ar trebui să mă judec după valul de ură și incriminări ce s-au 
ridicat împotriva mea, ar trebui, fără îndoială să cad în păcatul 
megalomaniei. 

Examinând apoi raportul de forțe între acuzare şi apărare, am văzut atunci 
deosebirea ce există între posibilitățile acuzării şi ale apărării. 

Ancheta era făcută în lipsa mea din ţară, sub psihoza unei aversiuni 
fără replică din partea mea, iar eu în imposibilitate de a aduce cea mai 
mică contra-dovadă scrisă, mai ales în domeniul problemelor secrete 
necunoscute marelui public. 

Dosarul se compune, în prima parte, din simple note de informaţiuni, 
care se repetă de 3-4 ori sub forme variate. 

Ele vin din umbră prin Ministerul de Interne, parcă nu aş şti că în 
dosul lor stă directorul Georgescu, scos de la conducerea secției de 
contrainformaţii pentru abuzuri şi indiscreţii de serviciu făcute în favoarea 
germanilor. 

Nici o verificare, nici o cercetare asupra originei, substratului şi 
veracităţii acestor note şi nici o confruntare cu ancheta făcută asupra lor de 
Ministerul de Război în octombrie 1944 cu rezultat favorabil mie, declarat 
de magistraţii anchetatori. 

În schimb, actul de acuzare se întemeiază pe notițe de informare, iar 
acuzațiile privind aşa zisele nereguli materiale, ba mai mult, adoptă textual 
chiar concluzia luată dintr-o asemenea notă care zice: 

«Din enumerarea celor de mai sus, ajungem la concluzia că S.S.I. a 
vândut interesele națiunii şi a jefuit banul public». 

Dosarul mai conține câteva declarații ale funcţionarilor pedepsiți de 
mine în majoritate, iar alții, sub stare de arest, dau depoziţii imaginare 
şi contradictorii crezând că vor putea câştiga simpatia anchetatorilor. 
Dar, probabil la stăruința organului de anchetă de a da preciziuni, ei se 
retranşează şi se apără că cele ce au declarat le ştiu din auzite, din 
spusele agenților, că nu cunosc date exacte și citează apoi pe alți agenți 
care ar putea preciza, pe care însă ancheta nu-i mai ascultă. 

Compartimentarea secţiilor unui serviciu secret, atât pe plan orizontal 


cât şi pe plan vertical, nu dă acestor funcţionari posibilitatea de a 
cunoaşte nimic exact peste cadrul lor restrâns de atribuții şi atunci se 
mărginesc în declarările lor la versiuni create de fantezia agenților. 

Cele 6 declaraţii acuzatoare sunt neutralizate prin alte 10 declaraţii 
favorabile mie și care se bat cap în cap cu cele de mai sus. 

Pe baza acestor probe mi se cere condamnarea la moarte fără nici o 
probă. scrisă sau documentară. 

Toate aceste declaraţii au fost luate pe când eu eram plecat în Rusia 
și aceştia s-au gândit că se poate face (sic.) simpatici anchetatorilor și 
eventual pot fi scutiți de orice neplăceri, dacă aruncă totul pe mort. 

Unul dintre autorii declarațiilor, jenat că l-am întrebat dacă l-am făcut 
din comisar, sub-director când depunea ca martor al acuzării, a început să 
vorbească de nişte vârfuri înaintate și aripi flotante, expresii bune pentru 
profani în materie, dar inadmisibile pentru profesionişti serioşi. 

Organele de anchetă găseau la S.S.I. o vastă arhivă pe care ar fi putut- 
o consulta ca să vadă adevărul. S-au limitat însă la aceste 6 declarații. 

Atunci am cerut eu, prin două cereri, întreagă această documentație, 
30 de acte şi dosare şi am propus 35 de martori. 

Nu mi s-apus la dispoziţie nici un act, n-a venit nici un martor. 

Nu pot tolera, domnilor judecători, ca delatorii pedepsiţi disciplinar și 
unii eliminaţi din funcţie să arunce acuzaţii odioase, nefondate, iar ei să 
îmbrace mantia albă și să se situeze în postură de moralizatori ai vieții 
publice. 

Cu privire la acuzaţia că am supus la tratamente neomenoase pe cei 
aflați sub puterea mea, că am ordonat sau comis acte de violență, torturi 
şi alte mijloace ilegale de constrângere în chestiuni cu caracter rasial. 

Dosarul nu conţine absolut nici o probă. 

Nu neg, onorat consiliu, că am avut câteva semnalări de abuzuri şi 
chiar un act de violență săvârşit de un magistrat căpitan. 

Destituirea, arestarea și trimiterea în fața justiţiei a fost totdeauna 
răspunsul meu la cea mai mică abatere de la lege. 

De exemplu cpt. mag. Ouatu, care întrebuințase violențe împotriva unui 
spion ungur, a fost condamnat la 10 ani închisoare. 

Alţi 3 cpt. magistrați, pentru abateri mai mici au fost trimişi pe front 
în linia întâia. 

Şeful de grupă Covaci Gh. și 4 agenți care au luat 7 kg aur unor evrei, 
ce i-a cercetat la Chişinău - toți destituiți, arestați și condamnaţi la 
Chişinău. 

Şeful de echipă Rizescu, care şi-a însuşit lucruri casnice din casele 
părăsite la Cetatea Albă, destituit, arestat și condamnat. 

Alte abuzuri nu au fost semnalate.” 

Şi-a însuşit în mod ilicit averi 

„Dacă în dosar nu e nici o anchetă, în schimb toate aceste afirmații 


din note au fost dovedite false de g-ral magistrat Păiş şi colonel magistrat 
Rudcanu din Ministerul de Război. Ei mi-au declarat la sfârşitul anchetei 
că nu au constatat nimic penal contra mea. 

Culin, controlorul permanent al gestiunii S.S.I. a declarat Tribunalului că 
nici în timpul, nici după părăsirea serviciului, nu a constatat nici o 
neregulă în gestiunea mea. 

Cât priveşte pogromurile de la Mostovoi, Berezovka şi altele, s-a dovedit 
în dezbateri că ele au fost executate de S.S.-ul german. “ 


HITLERISM ŞI FASCISM 

24 ani am fost şi am acţionat ca hotărât antilegionar. 

Descoperirea planurilor rebeliunii şi arestarea comandamentelor 
legionare, preot Boldeanu şi Ovidiu Comşa, sunt opera mea personală. 

Salvarea oamenilor politici arestaţi a doua zi după Jilava s-a făcut de 
Rioşanu, pe baza informaţiei mele. 

Ani de zile am fost urmărit de legionari. 

Lucrările dizolvării Gărzii de Fier în decembrie 1933 s-au făcut de 
mine. 

La rebeliune, manifestele, cuvântările la radio ale legionarilor atacau 
în primul rând persoana mea. 

Serviciile de informaţii sunt organe odioase în opinia publică, dar 
absolut necesare în viața tuturor statelor, unde ele au existat, există și vor 
exista întotdeauna“. 

După audierea martorilor, Eugen Cristescu a simţit nevoia să facă o 
serie de completări care depăşesc declaraţiile inițiale, ca întindere. Astfel: 

„Deoarece eu am fost acela care am deschis discuţia asupra politicii 
trecutului în România și atitudinei exponenţilor partidelor istorice faţă de 
pregătirea, începerea şi purtarea războiului și întrucât s-au prezentat în 
instanță. trei martori ai acuzării - D-nii Gh. Brătianu, C-tin I.I.C. Brătianu şi 
Iuliu Maniu, cărora și eu mi-am îngăduit a le pune unele întrebări - parte 
privind relațiunile mele cu d-niile lor, iar parte privind atitudinea lor reală 
față de purtarea războiului alături de Germania contra U.R.S.S. şi deoarece 
D-nii Brătianu şi Iuliu Maniu au contestat unele afirmaţțiuni ale mele. 

Pentru ca onoratul Tribunal al Poporului să nu aibă nici o urmă de 
îndoială asupra sincerităţii mele şi veracității faptelor a căror confirmare 
am înţeles să o cer și celor de mai sus. 

Am onoarea a expune cele ce urmează: 

Drept expresiune a conştiinţei mele de român, a sentimentului meu 
patriotic şi în interesul de a stabili - în fața reprezentanților poporului - 
adevărul întreg și obiectiv - m-am ocupat de latura politică a procesului şi 
am căutat să contribui la fixarea atitudinei reale a partidelor Naţional 
Țărănesc şi Liberal, faţă de problema războiului. 

Dl. Gh. Brătianu a contestat afirmaţia ce am făcut că în întrevederea dintre 


D-sa şi mine, în casa Papacostea, mi-a afirmat că el este acela care a 
determinat vizita Ex-Regelui Carol la Berchtesgaden la Hitler. 

Confirm în totul afirmația mea, cu adăugirea că D-sa s-a mai exprimat că 
nu este altă politică de făcut decât aceea alături de Germania. 

Şi aceasta o fac cu atât mai mult cu cât este vorba de un fapt constatat 
de mine, direct, atât din convorbirea cu D-sa, în întrevederea citată, cât şi 
din toate informațiunile și verificările mele făcute în calitate de şef al 
Serviciului Secret al Statului. 

Cum Dl Gh. Brătianu a minimalizat relațiunile sale cu Killinger, pentru 
restabilirea adevărului afirm următoarele: 

În timpul boalei Mareşalului, care n-a fost multă vreme precizată, 
decât după vizita medicală a d-lui Eppinger de la Viena şi care a pus 
diagnosticul —- malaria -— forurile germane din Bucureşti erau foarte 
îngrijorate de succesiunea Mareşalului, în cazul unui deznodământ fatal. 

Vorbind întâmplător cu Killinger, într-o chestiune de serviciu, acesta 
mi-a exprimat grija conducerii germane asupra stării fizice a Mareşalului 
şi consecinţele dificile în care ar putea fi pusă de a-şi da asentimentul la 
alegerea unui nou conducător. Întrebându-l la cine ar reflecta, Killinger mi- 
a răspuns: «Nu este altă soluție pentru noi decât Gheorghe Brătianu, 
apreciat de conducerea Reichului». 

Din convorbire am înțeles că Killinger avusese mai multe întrevederi 
cu Gh. Brătianu pe această chestiune. Ştiam, de altfel, că dl. Gh. Brătianu 
avea totdeauna dese consultaţii cu Killinger, care-l consideră ca un element 
de pondere în P.L. — pentru neutralizarea eventuală a oamenilor acest 
partid, în cazul când ar intenționa să jeneze interesele Germaniei în 
România. 

Dl. Gh. Brătianu a mai contestat chiar și unele întrevederi cu membrii 
guvernului, ori eu care aveam un serviciu de pază la Preşidenție și locuința 
D-lui Mareşal şi D-lui Mihai Antonescu, primeam foarte dese comunicări 
asupra vizitatorilor D-lui Gh. Brătianu la Preşedinţie și care durau ore 
întregi. Nu a fost act politic important în timpul războiului ca dl. Gh. 
Brătianu să nu fi vizitat Preşidenţia şi, în special, pe M. A. Antonescu şi 
nu rareori am aşteptat să intru în audiență de serviciu la acesta - ore 
întregi - din cauza convorbirilor intime cu dl. Gh. Brătianu. 

Tot din informaţțiunile și verificările mele ştiu că dl. Gh. Brătianu, în 
diferite cercuri politice din Capitală, apăra politica guvernului - ca nefiind 
alta posibilă în acea vreme. 

Situaţia penibilă în care s-a găsit dl. Gh. Brătianu în fața întrebărilor 
noastre când căuta timp de reflecțiuni, printre frazele: «Nu înțeleg 
conținutul întrebării, n-am sesizat ce voiţi a spune» - a înlesnit onoratului 
Tribunal, convingerea că noi am spus adevărul, iar d-sa divaga informele 
vagi, spre a contesta faptele petrecute și atitudinile reale ce le-a avut în 
raporturile cu Germania. 


Privind chinuitoarea situaţie a d-lui Gh. Brătianu, mi-am amintit 
legenda noastră din bătrâni care spune că, în momentele când se zbuciumă 
viața poporului şi el îşi caută drumul adevărului în problemele naţionale, 
spiritele marilor eroi ai trecutului, scoboară deasupra mulțimilor adunate și 
veghează la soarta generațiilor viitoare. Simțeam duhul marelui Nicolae 
Iorga, care ne întreba cu mustrare: «Acesta este urmaşul meu la Academia 
Română»? 

Avea desigur dreptate, căci, cum va stabili adevărul istoric un om care 
contestă faptele și atitudinile pe care el însuşi le-a avut şi le-a manifestat? 
De altfel, întrebarea unică pusă de dl. acuzator şef Stoian a confirmat şi 
afirmaţiile mele şi lamentabila postură în care s-a situat în fața onor 
Tribunalul Poporului, profesorul de istorie şi prezumtivul şef al P. L. dl. Gh. 
Brătianu. 

Dl. Iuliu Maniu se preface că nici nu mă cunoaşte. 

A fost nevoit să confirme relațiunile mele directe şi indirecte cu d-sa. 

De asemenea cu greutate a fost nevoit să recunoască intervenţia mea 
spre a-l determina sa corecteze anumite imprudente ce puteau fi fatale 
pentru țară. 

A negat că primele condiţii de armistițiu le-a primit de la mine, prin 
cifrul ce posedam. D-sa şi în numele D-lui Dinu Brătianu au comunicat 
prin mine Mareşalului Antonescu că nu pot fi primite acele condițiuni, că 
tratativele trebuie să continue, ceea ce desigur a contribuit la întârzierea 
rezultatelor şi crearea unei situațiuni intonabile pentru țară. 

Deşi a negat, eu confirm însă că i-am comunicat din partea d-lui 
Mareşal Antonescu că acesta are condițiuni mai bune, obținute direct de la 
U.R.S.S. prin d-na kolontai. 

Dacă dl. Maniu avea în adevăr relațiuni cu Stockholmul în problema 
armistițiului, nu era oare datoria sa să-mi comunice pentru d-l Mareşal 
mersul şi rezultatul acestor tratative? 

Impresia mea a fost că d-l. Maniu evită tratativele directe cu U.R.S.S. 

* * k 

Afirmația d-lui Maniu că a fost cu d-l Mihalache la dl. Mareşal în seara 
de 22 august - este total inexactă. Eu eram la Cabinetul d-lui Mihai 
Antonescu și m-am întreținut cu dl. Mihalache până când d-l Mihai 
Antonescu l-a condus pe d-l Mihalache la d-l Mareşal. Am ştiut la timp de 
la serviciul meu de pază al Preşedinției că d-l Mihalache stătuse multă 
vreme la dl. Mareşal. 

D-l Maniu a mai afirmat că organizația Rică Georgescu era numai 
pentru legături politice externe. Eu, ca cunoscător al dosarului, afirm că 
marea majoritate a mesageriilor conțineau spionaj în defavoarea armatei 
române; că membrii organizației, după arestare, s-au servit de paravanul 
aşa zisei acțiuni politice căutând să justifice întrebuințarea unei 
importante sume de bani în propaganda în Ardealul de Nord, fapt 


verificat și dovedit inexact. 
k*k k k*k 

În legătură cu venirea în ţară a echipei de paraşutişti englezi, 
condusă de colonelul De Chastlain, mentionez că 3 zile înainte de venirea 
acestora, am fost informat în scris şi adresa se găseşte la Serviciul 
Secret, venită de la Serviciul de Informatii al Armatei Germane, care mă 
aviza că va veni în tară un colonel englez care se va întâlni cu d-l Maniu 
la Băile Herculane. Acest fapt ne-a pus într-o situație critică față de 
germani și din această cauză misiunea colonelului Chastlain a fost 
descoperită de la început. 

Mai mentionez că dl. Mareşal Antonescu, în dorința de a obține 
relațiuni directe şi rapide cu U.R.S.S. În vederea armistițiului, m-a 
autorizat să caut a stabili o legătură directă cu Serviciul de Informatii 
Sovietice, prin echipa de paraşutişti sovietici Petrescu-Kis, ce fusese 
arestată la aterizare de jandarmi. Această legătură nu a putut fi realizată, 
întrucât unul din membrii echipei îşi fracturase piciorul la căderea cu 
paraşuta și nu se putea deplasa - iar aparatul de telegrafie ce-l posedase 
se defectase la căderea pe pământ și cifrul se pierduse. 

Dl. Maniu a negat şi faptul că eu i-am prezentat ultimatumul de 72 ore 
ale puterilor aliate, cât şi discuția avută cu d-sa în această ocazie. Faptul 
este perfect exact aşa cum l-am relatat eu, iar măsurile luate de d-sa cu 
acea ocazie — chemarea lui Ştirbei la Ankara și trimiterea lui Vişoianu la 
Cairo - nu au făcut decât să întârzie tratativele. 

Cu ocazia ultimei întrevederi cu dl. Maniu, cu 10-15 zile înainte de 
armistițiu, d-sa a stăruit ca dl. Mareşal Antonescu să fie acela care să facă 
armistițiul, afirmând că vorbeşte şi în numele d-lui Dinu Brătianu. Nu mi- 
a pomenit nimic de Blocul Democratic şi chiar la remarca mea că germanii 
au cunoştinţă de realizarea acestei organizații politice şi-l rog să-i acopere 
acțiunea, d-sa nu mi-a dat nici un răspuns, ca și cum această organizație 
n-ar fi existat. Ştiam însă din informaţiile mele că intenţia care stă la baza 
constituirii acestei organizaţii politice nu era alta decât de a-i ține pe 
comunişti legaţi de d-sa ca să nu facă vreo acțiune separată, iar tratativele 
lui Mihai Popovici nu aveau alt rost decât să-i poarte pe comunişti cu vorba 
şi să întârzie cât mai mult o acţiune hotărâtă a Blocului, aşa cum comuniştii 
o cereau. 

După armistițiu am văzut la Dobreşti pe dl. Mihalache, când d-sa mi-a 
povestit audiența din seara de 22 august la Mareşal - singur, fără dl. 
Maniu, afirmându-mi că în acea seară a rămas înţeles cu dl. Mareşal ca 
acesta să facă armistițiul; d-l Mihalache mi-a afirmat că d-sa a tratat în 
numele d-lui Maniu și Dinu Brătianu. Mi-a adăugat că dl. Mareşal 
Antonescu i-a spus că ultima întrevedere cu Hitler a fost foarte 
dezagreabilă pentru d-sa, că d-l Mareşal Antonescu i-a comunicat unele 
lucruri pentru care i-a luat cuvântul de onoare că nu le va relata nici d-lui 


Maniu. Cum dar susține dl. Maniu că a fost şi el cu dl. Mihalache la dl. 
Mareşal? Şi, în sfârşit, dl. Mihalache că dl. Brătianu este acela care a 
încurcat lucrurile, întrucât din modul cum a relatat întrevederea cu 
Mareşalul în dimineaţa zilei de 23 august, la Snagov, s-a tras concluzia că 
Mareşalul nu vrea să încheie armistițiul, ceea ce și d-sa contestă, întrucât 
stabilise definitiv cu dl. Mareşal, în seara zilei de 22 august şi acesta 
convenise să facă el Armistițiul. 

Acesta este adevărul și nu cel pe care l-au afirmat d-nii Maniu și Gh. 
Brătianu. 

În ceea ce priveşte linia generală politică și relaţiunile celor două partide 
cu guvernul de la septembrie până la armistițiu, relatez în rezumat 
următoarele: 

Relaţiunile erau în permanenţă şi erau întreținute şi erau din cele 
mai bune. Dl. Gheorghe Brătianu făcea legătura cu d-l Mihai Antonescu 
și d-l Mihalache cu dl. Mareşal Antonescu. 

Că a existat o înțelegere tacită și permanentă ca guvernul să ducă 
perioada politică cu germanii, iar cele două partide să sprijine din umbră 
această acţiune și să constituie rezerva pentru viitor. 

Au ştiut de Pactul Tripartit, au fost consultați la începerea războiului 
și au consimţit ca numai la terminare să se facă un guvern de uniune 
națională. 

Că nu au protestat nici la Plebiscit, ci s-au abținut de la vot din tactică 
politică, neştiind care va fi rezultatul și lăsând astfel calea deschisă pentru 
ambele ipoteze. 

Că au existat mai multe întrevederi directe între dl. Mareşal și d-nii Dinu 
Brătianu şi Maniu, iar alte legături cu Maniu au fost întreținute prin mine, 
că în timpul rebeliunii toți aceşti vajnici luptători şi prietenii lor politici 
dispăruseră în conspirativitate, iar atunci când noi ceream oameni ca să 
organizăm redutele de rezistență pe cartiere contra asalturilor legionare, 
nu ni s-a dat nici un concurs. 

Că valoarea protestatară a memoriilor, prin însăşi acțiunea celor două 
partide, se reduce la valoarea unor fițuici manifeste pe care le împrăştiau 
în public. Era suficient să aibe acte înregistrate cu dată certă la 
Preşedinţia Consiliului de Miniştri, spre a le putea specula mai târziu ca , 
acte istorice “. 

Dar care era importanţa ce o dădeau atunci acestor scrisorele rog a 
se vedea declarația mea din dosar. 

Dacă am căuta să facem un tablou al victimelor celor două partide, în 
raport cu măsurile represive de război, nu am avea cu ce să-l completăm. 

În schimb, însă, putem scrie registre întregi cu numele organizațiilor 
bancare şi industriale care au profitat de pe urma românizării, camuflajul 
întreprinderilor evreieşti, afacerile cu germanii şi îmbogăţiții de război din 
cele două partide. 


Cu toate negaţiile și protestele d-lor, toate aceste afirmaţiuni ale mele 
au fost confirmate în timpul dezbaterilor. 

Desigur că aveau tot interesul ca asemenea destăinuiri și altele pe care 
spațiul restrâns nu mi-l permite astăzi - să nu se mai producă şi astfel m- 
au trimis în Rusia, ca să scape de un om incomod şi să adoarmă pentru 
totdeauna glasul aceluia care ştia prea multe din subteranele vieții 
politice româneşti, întrucât trăise 24 ani în tainele vieţii intime de stat. 

Erau sclavii convingerii rezultată din propaganda germană asupra 
aşa ziselor metode sovietice de reprimare a oamenilor. 

Totul a fost o minciună și iată că generozitatea rusă mi-a îngăduit să 
pot vorbi astăzi şi să spun tot adevărul. 

De aceea, să facem un act de recunoaştere publică și să dăm 
cezarului ce este al cezarului. 

Să aruncăm vălul minciunei şi să avem curajul a spune realitatea. 
Toată acea propagandă a fost falsă şi n-a urmărit decât să împiedice orice 
posibilitate de înțelegere între poporul rus şi român, căci, d-lor judecători, 
am mai constatat, la Moscova, că factorii responsabili cu care am vorbit 
depuneau un deosebit interes pentru România și durerile ei, privind cu 
competență și seriozitate probleme româneşti şi cu dorința fermă de a 
înlătura toate piedicile și toate asperitățile care stau în calea înțelegerii de 
viitor între cele două popoare şi-mi spuneau: 

«Avem datoria să descoperim aceste surse de neînțelegeri pentru ca 
guvernele să poată lua măsuri de îndepărtare a lor. 

Miau vorbit sincer şi deschis şi nu se ascundeau în dosul 
echivocurilor. 

Şi acum, ca ultim cuvânt, vă rog a-mi permite să mă adresez d-lui 
acuzator public Săracu, 

M-ati cercetat cu toată seriozitatea, dar cu corectivul - pentru aceasta 
vă aduc elogiul meu. 

Am avut unele accente tari în apărarea mea, pe care vă rog să le iertați, 
în forma în care ele s-au făcut. Cu aceeaşi sinceritate însă sunt nevoit să 
vă mărturisesc că păstrez în sufletul meu o umbră de îndoială şi de 
rezervă. 

Şi de aceea cred că poate acuzarea nu şi-a făcut datoria întreagă aşa 
cum era dreptul şi obligaţia ei. Ea a adus pe banca acuzării un funcționar 
ca să-l facă responsabil de actele unui guvern cu puteri depline - dar care 
a fost sprijinit - direct şi indirect - de cele două mari partide, în declararea 
și purtarea războiului. 

Că acuzarea nu a adus în fața judecătorilor poporului pe toți acei ce 
au participat şi colaborat la acțiunea guvernării Mareşalului Antonescu, 
pe toți cei care au acceptat toate compromisurile, pe toți cei ce au profitat 
în toate felurile din necazurile și durerile acestei țări în epoca zilelor triste 
pe care le-au trăit. 


Domnule Preşedinte și Onorat Tribunal al Poporului. 

N-am avut posibilitatea să dau oprea mare dezvoltare substratului 
politic real al întregii perioade de război. 

Am abuzat destul de întreaga D-vs. răbdare și bunăvoință. 

Vă cer iertare și vă rog să primiţi respectul meu şi întreaga mea 
recunoştinţă. 

Am înțeles însă să spun atât cât timpul și cadrul mi-a îngăduit - 
adevărul în trista lui realitate ca să-l ştiţi şi dvs. care trebuie să judecaţi 
pe toți, să-l afle şi țara care aşteaptă o dreaptă judecată și pentru cei ce 
au fost aduşi pe drept sau pe nedrept aici, dar și pentru cei ce au rămas 
în umbră ca să profite de toată durerea noastră. 

După cum lumina soarelui nu se împiedică de praful ce-l întâlneşte în 
calea ei, tot astfel judecata d-voastră dreaptă să pătrundă în toate tainele 
adevărului”. 

Am ţinut să redau integral memoriul lui Eugen Cristescu pentru că 
el ne oferă posibilitatea să tragem unele concluzii importante şi cu privire 
la condiţiile în care s-a desfăşurat, nu numai acest proces, ci şi cu plivire 
la unele aspecte mai generale. 

Înainte însă de a-mi expune punctul de vedere doresc să fac o 
precizare. Consider că toţi cei condamnaţi pentru că au slujit interesele 
României până al 23 august 1944, precum şi toți cei condamnați pentru 
atitudinea lor potrivnică noului regim politic instaurat după această 
dată, trebuie consideraţi martiri ai neamului românesc, chiar dacă unii 
dintre ei, în cursul cercetărilor la care au fost supuşi, ori în timpul 
proceselor judiciare ce le-au fost intentate s-au abătut de la adevăr și au 
făcut unele declaraţii contrare convingerilor lor intime. Trebuie să 
înțelegem că procesul de dedublare a personalității oamenilor, începuse 
de la primele contacte cu puterea bolşevică. Asuprirea sufletelor 
începuse. Oamenii au început să înveţe că, într-un regim totalitar, pentru 
a putea supraviețui, trebuie să vorbeşti şi ceea ce nu gândeşti, sau, mai 
exact, să nu spui ce gândeşti. Evident că au fost şi oameni care şi-au 
păstrat verticalitatea, dar au fost oameni de excepție, care au plătit scump 
această poziție. Nu mai insist asupra acestei probleme, care trebuie să 
constituie subiect de analiză pentru psihologi și filozofi şi, eventual, 
sociologi. Ei sunt în măsură să răspundă la întrebarea, cum de a fost 
posibil ca, aproape 50 de ani, o minoritate să domine majoritatea. 

Ce putem constata din examinarea atentă a memoriului formulat de 
Eugen Cristescu şi în general, a modului de desfăşurare a acestui 
proces? 

În primul rând, putem constata că organizarea proceselor judiciare 
în fața tribunalului poporului a avut la bază principiul „divide et impera”. 
S-a încercat crearea unor disensiuni între personalitățile vechiului 


regim politic, pentru a le determina să facă declarații unii împotriva 
altora şi a iluziei că, acuzându-l pe Mareşalul Antonescu, ar exista o 
şansă de scăpare. Această strategie nu a reuşit însă, decât în mică 
măsură. Aşa se explică aducerea în procesul Mareşalului, ca martori ai 
acuzării, a liderilor partidelor politice, pentru a pune la stâlpul infamiei 
politica guvernului Antonescu. Raționamentul celor care au regizat 
procesul, potrivit căruia Gheorghe Brătianu, Ion Mihalache şi Iuliu 
Maniu, pentru a-şi salva propriile situaţii, se vor transforma în pionii de 
bază ai acuzării, s-a dovedit a fi fals. Aceste personalități nu au intrat în 
acest joc, chiar dacă, în unele probleme, au oscilat sau au avut rețineri, în 
relatarea completă a adevărului. Era foarte greu în acele împrejurări să fii 
chiar şi martor în proces, deoarece orice apreciere pozitivă la adresa 
Mareşalului, te putea transforma din martor, în inculpat, aşa cum de altfel 
s-a şi întâmplat cu mulți martori. Pe liderii partidelor politice nu i-a putut 
salva de la închisoare nici faptul că nu au făcut parte din guvernul 
Antonescu şi nici chiar împrejurarea că au făcut parte din coaliția care a 
organizat şi realizat lovitura de stat de la 23 august 1944. Asta s-a 
datorat atât faptului că făceau parte din partide a căror ideologie era 
contrară ideologiei comuniste şi deci potrivit principiului bolşevic, cine nu 
este cu noi este împotriva noastră, dar și faptului că, în cadrul procesului, 
nu au mai înfierat politica guvernului Antonescu. 

În memoriul său, Eugen Cristescu îşi face apărarea sa proprie, 
apărare de altfel concludentă cu privire la nevinovăția sa pentru „crimele” 
care i s-au pus în sarcină. 

Dar, în loc să se rezume la această apărare, el a trecut la acuzarea 
personalităților politice, prin faptul că, în mod insistent, a căutat să 
demonstreze că aceştia nu s-au opus politicii guvernului Antonescu şi 
că, neoficial, au sprijinit acel guvern. Acest lucru este real, dar apare 
bizară insistența cu care Eugen Cristescu susținea că: „... acuzarea nu 
a adus în fața judecătorilor poporului pe toţi acei ce au participat şi 
colaborat la acțiunea guvernării Mareşalului Antonescu...”. 

Elogiile pe care Eugen Cristescu le aducea U.R.S.S., sunt, de 
asemenea, surprinzătoare, fiind greu de crezut că, timp de 20 de luni, 
cât a fost ţinut prizonier în U.R.S.S., s-a reuşit convertirea sa la 
bolşevism. El ne prezintă conducerea sovietică deosebit de interesată 
pentru „România şi durerile ei” şi dorința lor de a înlătura toate 
asperitățile care stau în calea înţelegerii între țările noastre. 

Putem oare crede că Eugen Cristescu ar fi uitat că neînțelegerile 
dintre România şi Rusia nu au avut altă cauză decât dorința imperiului 
de la Moscova, sau de la Petrograd, de a-şi însuşi pe nedrept şi de a 
stăpâni o parte din pământul românesc? Nu putem să credem aşa ceva, 
iar singura explicație a acestei atitudini constă în aceea că lui Eugen 
Cristescu i s-a oferit o şansă pentru a-şi salva viața, şansă pe care, în 


mod firesc, a acceptat-o. Este posibil ca aceasta să fie şi explicaţia faptului 
că pedeapsa cu moartea aplicată de tribunalul poporului î-a fost comutata 
în detențiune pe viață. Oricum, condamnarea sa rămâne la fel de abuzivă 
ca şi a celorlalți acuzați. 

k*k k 

Pentru cunoaşterea adevărului, este necesar să prezentăm și 
declarațiile personalităților la care a făcut referire Eugen Cristescu: 

Astfel, Iuliu Maniu, în fața instanței de judecată, la 11 mai 1946, a 
declarat următoarele: 

„Înainte deformarea guvernului Antonescu nu am avut ocazia să-l 
văd pe Ion Antonescu. 

Înainte de abdicarea Regelui Carol am avut o întrevedere cu acuzatul 
Ion Antonescu și ne-am hotărât ca nici unul dintre noi să nu primim nici o 
însărcinare din partea fostului Rege. De asemenea, Dinu Brătianu, 
Gheorghe Brătianu şi cu Stelian Popescu. Cu ocazia acelei întrevederi am 
stabilit că, dacă Regele Carol va abdica, să participăm toți la guvern, fără a 
preciza cine va fi prezident, dl. Mareşal Antonescu rezervându-şi Ministerul 
de Interne și cel de Război. 

Întrevederea a avut loc la Ploieşti, după care eu am plecat la Cluj. 
Urma ca, după trei zile, eu să-l reîntâlnesc la Bucureşti şi împreună să ne 
ducem la Regele Carol unde să căutăm a obține abdicarea. 

Înainte de a sosi eu la Bucureşti, Regele Carol l-a chemat în audiență 
pe lon Antonescu, căruia i-a oferit să formeze guvernul, ceea ce lon 
Antonescu a refuzat, dat fiind înțelegerea noastră de a nu primi nici o 
însărcinare din partea Regelui Carol. În aceeaşi seară l-am întâlnit pe 
mareşalul Antonescu, care mi-a comunicat rezultatele audienței avute și 
mi-a reconfirmat înțelegerea avută. 

În aceeaşi noapte a fost chemat din nou în audienţă mareşalul 
Antonescu. Ce s-a întâmplat însă în acea noapte eu nu ştiu. A doua zi am 
aflat că lon Antonescu a primit însărcinarea de a forma guvernul, cu 
condiția de a fi conducătorul Statului şi de a i se transmite unele din 
prerogativele regale. De la această dată nu l-am mai văzut decât după ce 
a format guvernul, după abdicarea Regelui Carol. 

După constituirea guvernului Antonescu, în întrevederea pe care am 
avut-o cu Ion Antonescu d-sa nu mi-a propus ca membri ai Partidului 
Naţional Țărănesc să intre în guvern, cred că nu mi-a făcut această 
propunere şi că Partidul Naţional Ţărănesc nu ar fi putut primi să participe 
la o guvernare dictatorială, însă mi-a cerut a-i da ca tehnicieni unii oameni 
de ai noştri. Mai precis, nu mi-a cerut a-i da tehnicieni, ci în cazul când 
va alege astfel de persoane făcând parte din partidul nostru să mă 
învoiesc a accepta să colaboreze. Am învoit acest lucru însă nu sub forma 
unei colaborări politice, ci numai ca tehnicieni administrativi. În acest fel 
au fost numiţi doi secretari generali, d-l Gerota imediat şi, mai târziu, d-l 


Grigore Popescu, tehnicieni în materie comercială şi industrială la 
Ministerul Aprovizionării. 

Nu am admis în nici un fel, nici cu aprobarea mea, nici fără aprobarea 
mea, să intre vreun ministru membru de partid, iar dacă va alege 
funcţionari administrativi să participe numai dacă îmi va cere anterior 
învoirea, înțeleg respectivul domn. 

Nu poate fi vorba de o rezervă faţă de acest guvern, deoarece eu eram 
categoric contra guvernului. 

Am avut contact politic cu toți şefii de partide și toți primii miniştri, chiar 
dacă ei erau adversari politici ai mei și în acest fel au fost legăturile mele 
cât şi întâlnirile mele cu Ion Antonescu fără nici o altă semnificație. 

Nu am înțeles să sprijin guvernarea Antonescu. Dar, dat fiind că tara 
era în schimbare de regim și cu regele gonit de pe tron, nu înțelegeam, ca 
orice român, să fac greutăţi. 

Numai din gazete am aflat începerea războiului României contra 
U.R.S.S.-ului. 

Dl. ministru Antonescu m-a vizitat într-o altă împrejurare după 
începerea războiului. Nu este exact că m-ar fi vizitat înainte de începerea 
războiului. 

Este inexact că la mine în casă s-ar fi purtat conversații politice pentru 
formarea unui guvern în preajma războiului în care să participe un 
reprezentant apropiat al meu. 

Este însă adevărat că dl. Ion Mihalache mi-a comunicat că i s-a făcut 
oferta în preajma războiului de a intra în guvern ca viceprezident. În urma 
convorbirilor dintre noi și sfaturile ce i-am dat, am hotărât ca nici dl. Ion 
Mihalache şi nici vreun alt membru al partidului meu să nu intre în 
guvern. 

În preajma războiului, într-o întrevedere avută cu dl. M. Antonescu, i-am 
declarat că sunt categoric în contra războiului cu U.R.S.S., mai ales că se 
punea problema a se duce un război sfânt împotriva U.R.S.S., dar am fost 
pentru reluarea Basarabiei și Bucovinei, pentru că socoteam că cedarea 
Basarabiei s-a făcut în împrejurări ruşinoase, făcute de dl. Tătărăscu și 
pentru că eram clar faţă de întreaga situație din Europa, că în prima fază 
a războiului, Germania putea avea succese foarte importante față de 
Rusia și pentru că găseam ca neindicat ca Germania să puie mâna pe 
Basarabia şi Bucovina, ceea ce ar fi însemnat mărirea spațiului ei vital la 
care tindea. 

Asupra poziției mele dau următoarele explicațiuni: Basarabia, 
Bucovina este teritoriu naţional, a fost şi este pământ românesc şi a călca 
armata noastră acest teritoriu este just, pe când a face un război de cucerire 
peste Nistru este injust. 

Explicaţia ce o dau este că Basarabia nu putea fi sacrificată nici pe cale 
de război, dar nici pe cale diplomatică, fără acordul U.R.S.S.-ului, dar în 


acele împrejurări era preferabil să o ocupe armata română decât armata 
germană, aşa cum am arătat mai sus. 

Sub nici un fel de cuvânt nu aş putea spune că România a făcut bine că 
a intrat în război cu U.R.S.S. Chestiunea prezintă o problemă tactică, politică 
şi militară și aceasta trebuia să fie rezolvată, fireşte, de guvernul care 
conducea țara şi apreciez că și în politică tonul face muzica. 

Apreciez că acuzaţii din boxă sunt singurii care au a răspunde de 
politica lor, deoarece nu au consultat pe nimeni, nici țara şi nici opinia 
publică, ceea ce este necorespunzător şi din punct de vedere internaţional 
şi din punct de vedere naţional. 

Ei sunt singurii responsabili că şi-au asumat răspunderea, că au 
condus politica greşit, iar noi am protestat prin diferite memorii şi întruniri 
publice. 

O politică se poate face bine şi se poate face rău. Şi cea mai bună 
intențiune se poate transforma într-o crimă. 

Actul politic al intrării în război nu am avut ocazia să-l aprob; când mi 
s-a oferit ocazia l-am dezaprobat. 

După izbucnirea războiului dl. M. Antonescu m-a încunoştiințat despre 
anumite declarațiuni politice pe care le ducea în Madrid cu ambasadorul 
Statelor Unite din America. 

Cu această ocaziune este adevărat că am recomandat d-lui M. 
Antonescu ca, în conversațiunile cu ambasadorul de la Madrid, să fie 
utilizat și dl. Dr. Manoilă, care nu este membru al partidului nostru și este 
director general al Statisticii. 

În iarna 1943-1944, realizând legături cu Naţiunile Unite la Cairo, 
generalisimul Willson mi-a cerut să trimit acolo un emisar trimițându-mi 
în acest scop o telegramă, printr-o legătură telegrafică fără fir ce o 
posedam. L-am pus în curent pe lon Antonescu cu această telegramă, 
trimițându-i textul și am cerut să dea posibilități de plecare, viză de ieşire, 
d-lui Ştirbei, pentru apleca la Cairo ca reprezentant al meu. Dl. mareşal 
Antonescu mi-a acordat această viză și dl. Ştirbei a plecat la Cairo, iar 
mai târziu am mai putut trimite şi un alt reprezentant al meu, pe dl. 
Vişoianu, ca Consilier al D-lui Ştirbei. 

Nu este exact că Ministerul de Externe m-ar fi informat de cursul 
tratativelor de la Cairo, ci eu am informat Ministerul de Externe pe dl. M. 
Antonescu de mai multe telegrame primite de la dl. Ştirbei, în scopul ca 
aceste rezultate să fie cunoscute de d-sa pentru a nu se întretăia cu 
tratativele ce se duceau la Madrid. De rezultatul tratativelor, adică de 
condițiunile de armistițiu eu l-am informat pe d-l M. Antonescu și d-lui pe 
mine. 

La data de 13 aprilie 1944 am primit o comunicare radio-telegrafică 
de la Știrbei în care mi se comunicau preliminariile armistițiului. Intr-o 
întâlnire ce am avut cu M. Antonescu, într-o casă neutră, l-am pus în curent 


cu comunicările primite. 

Este inexact că dl. M. Antonescu mi-ar fi trimis mie condiţiunile 
armistițiului, încheiate la Cairo şi primite de el prin intermediul legaţției de 
la Ankara. 

Este adevărat că într-o întrevedere ce am avut-o într-o casă particulară 
la Bucureşti, cât şi într-o întrevedere avută cu d-sa la Snagov, dl. M. 
Antonescu mi-a comunicat că ar fi primit comunicări asupra condiţiunilor 
armistițiului de la Stockholm, că ar fi fost comunicate de d-na Kolontai, 
ambasadoare sovietică la Stockholm, nu m-a interesat această comunicare 
a d-lui Antonescu, mai bine spus, nu am pus prea mare cont pe asta, 
deoarece şi eu aveam legături cu d-na Kolontai printr-un prieten ce-l 
aveam la Stockholm și care făcea comunicări radiotelegrafice la Bucureşti. 
Comunicările de la Stockholm le aveam şi pe altă cale. 

Nu este exact că am cerut d-lui M. Antonescu de a trata tot eu cu 
sovieticii, în numele opoziţiei, deoarece un astfel de punct de vedere este 
contra firei mele să cred că ceea ce tratez eu este mai important decât ceea 
ce tratează guvernul țării. 

Este adevărat că rezultatul tratativelor de la Cairo nu m-au mulțumit 
complet, din cauze că, și în aceste preliminarii, se arăta că Basarabia și 
Bucovina rămân U.R.S.S., și pentru că U.R.S.S. nu convenise că 
armistițiul să fie semnat la Cairo, ci la Moscova, ceea ce eu nu socoteam 
de bine pentru țară, deoarece ştiam că, la Moscova, nu se poate semna 
armistițiul decât după ce s-ar fi deschis front pentru Armata Roşie, deci 
după ce noi am fi satisfăcut condițiunile oneroase pentru noi, adică noi să 
fi ieşit din Axă, noi să fi deschis frontul ceea ce era obligamentul de 
căpetenie al nostru, în schimb restul condițiunilor trebuiau să se 
stabilească ulterior după ce noi ne-am fi îndeplinit obligamentele, deci nu 
era un echilibru între situaţia țării noastre şi între aceea a U.R.S.S. 

în momentul când s-au cunoscut condițiunile de la Moscova, 
Mareşalul Antonescu făcea obiecțiuni asupra condițiunii ca armata 
română să întoarcă armele contra Germanilor, obiectând că o chestiune 
de onoare militară îl oprea a face acest lucru și fiindcă nici nu prevedea 
un rezultat bun din această situație. Am obiectat că din punct de vedere 
politic obiecțiunea nu este justă și în această situație ar fi indicat să predea 
altcuiva sarcina de a încheia armistițiul pentru a nu fi pus în conflict cu 
legile onoarei militare. 

Condiţiile preliminare de la Stockholm nu le cunosc exact. 

După câte mi s-a comunicat însă, erau condiţii egale cu acelea de la 
Cairo. Atât de la Cairo-Stockholm cât şi din Londra mi se comunicase că 
Transilvania sau cea mai mare parte va fi a noastră, ori evident că în toate 
aceste condiţii se lăsau o latitudine care nouă nu ne convenea, dar atât 
de la Cairo, cât şi de la Stockholm mi s-a comunicat că, dacă nu accept 
aceste condiţii, vor veni zile groaznice pentru țara românească și că 


tratativele vor fi rupte. 

Şi la Cairo şi la Stockholm, în tratativele ce au urmat, mi s-a comunicat că 
într-adevăr întoarcerea armelor armatei române contra nemților nu este o 
chestiune esenţială şi că dânsa va fi necesară numai în cazul când trupele 
germane se vor opune guvernului care va semna armistițiul. 

Şi în adevăr că aşa a fost, arăt că mă aflam la Palatul Regal în timpul 
bombardamentului german asupra Bucureştiului şi Palatului şi a venit 
generalul Gestemberg care, în conversațiile ce a avut, a comunicat că 
trupele germane se vor retrage din Bucureşti, dacă vor fi lăsate, încetând 
bombardamentul și necontinuând marşul coloanei ce se îndrepta spre 
Bucureşti şi el personal o va întoarce înapoi. În aceste condițiuni li s-au 
dat asigurări că poate părăsi regiunea şi a şi părăsit-o, însă nu s-a ţinut 
de cuvânt continuând bombardamentul și acțiunea militară, ceea ce a 
determinat și începerea ofensivei noastre. 

Tratativele de la Stockholm aveau un caracter particular, totuşi de la 
Stockholm mi s-a comunicat că U.R.S.S. ar fi dispus ca în ceea ce priveşte 
condițiunea de a lupta contra nemților, această condițiune să nu se pună 
decât în cazul unei atitudini ostile a trupelor germane în cazul semnării 
armistițiului tot de la Stockholm s-a comunicat că o parte a țării va fi scutită 
de a fi folosită de trupele sovietice în trecere. Aceste condițiuni au fost 
comunicate și de d-na Kolontai însă ele nu au căpătat formă definitivă şi 
nu au devenit formale în condiţiunile de armistițiu, de la Cairo, numai în 
cele de la Moscova. După semnarea armistițiului de la Moscova, 
mareşalul Malinovschi a declarat că toate tratativele anterioare ce s-au 
dus pentru încheierea armistițiului nu mai pot fi ținute în seamă din 
moment ce condiţiunile au fost semnate la Moscova, şi în aceste condițiuni 
a trebuit și nu am avut ce face altceva decât să ducem ofensiva contra 
nemților. 

De această modificare a condiţiunilor în ceea ce priveşte lupta contra 
nemților nu am putut aviza nici pe d-l Ion Antonescu, nici pe d-l M. 
Antonescu, deoarece ele mi-au fost avizate prin Stockholm, în ultimul 
moment şi nu informă oficială. 

în ziua de 22 august 1944 am fost cu dl. Mihalache la dl. Ion 
Antonescu căruia împreună i-am comunicat că România trebuie să iasă 
imediat din Axă și că trebuie să încheie armistițiu; d-sa mi-a răspuns atât 
mie, cât şi d-lui Mihalache, că armistițiul nu se poate face, fiindcă armata 
germană este prea puternică în România. Nu pot preciza la ce oră a zilei a 
avut loc această întrevedere între mine şi d-l Mihalache, pe deoparte, şi dl. 
Antonescu, pe de altă parte. 

Deoarece eu consideram că armistițiul trebuie făcut într-un cadru 
larg național şi că, la armistițiu, era necesar să participe și Ion Antonescu, 
datorită autorităţii morale pe care o avea cât şi sprijinul armatei de care 
se bucura, am trimis pe dl. Mihalache să se ducă din nou la d-l mareşal și să 


insiste la dl. mareşal Antonescu, ca el să ia în mână, adică mareşalul 
Antonescu să ia în mână această mare tranzacțiune națională, care era 
armistițiul. 

În aceeaşi seară de 22, dl. Ion Mihalache, reîntors de la mareşal, mi-a 
comunicat pe scurt că intervenția d-sale pe lângă mareşal nu a avut 
succes. 

A doua zi dimineaţă l-am însărcinat pe dl. Gheorghe Brătianu de a se 
duce din nou la lon Antonescu, pentru a-i preciza că este necesar ca 
mareşalul să încheie armistițiul, noi toți acordându-i tot sprijinul nostru 
politic și social în acest scop, dacă Regele va pleca. 

Mandatul dat d-lui Gheorghe Brătianu de a oferi sprijin politic era dat în 
numele și pentru Partidul Naţional Țărănesc şi pentru Partidul Liberal. 

Şi în dimineața următoare de această dată 23 august 1944 am trimis 
din nou pe dl. Gheorghe Brătianu pentru a-şi repeta mandatul pe lângă 1. 
Antonescu. 

Întors de la întrevederea cu I. Antonescu, dl. Gheorghe Brătianu mi-a 
comunicat că l-a găsit de astă dată pe Ion Antonescu mai bine dispus, 
pentru a încheia armistițiul. Această ştire ne-a înviorat şi am căpătat 
speranța că se va putea ajunge la armistițiu. 

Am comunicat palatului această ştire, care, determinat de ştire, a 
hotărât audiența d-lui Ion Antonescu în după amiaza aceleiaşi zile de 23 
August, mi separe la 5 d.m., urmând ca în acea audienţă să se stabilească 
definitiv lucrurile. Nu ştiu ce s-a întâmplat la acea audienţă, fiindcă nu am 
fost de față, nici la Palat nu m-am dus în aceeaşi seară. 

Nu ştiu ce s-a întâmplat în noaptea de 23 August, după audiență şi 
din oamenii de pe la palat am auzit că mareşalul Antonescu ar fi fost 
arestat. Revin și arăt că nu am auzit acest lucru şi că nu am avut nici o 
cunoştinţă asupra desfăşurării evenimentelor până a doua zi dimineața, 
în zorii zilei, când a venit la mine dl. Aurel Leucuţia și mi-a comunicat ce s-a 
întâmplat pe scurt şi că e informat că armata germană vine spre Bucureşti 
şi că Palatul este bombardat. Atunci eu împreună cu dl. Leucuţia m-am dus 
la Palat ca să văd ce este. Într-adevăr Palatul era sub explozia bombelor 
germane, au fost omorâţi câțiva oameni şi mai mulţi răniți. Eu constatând 
precis că armata germană se apropie în marş militar spre Bucureşti, am 
vorbit cu dl. general Sănătescu care, în timpul nopții, fusese numit 
prezident al Consiliului de Miniştri şi, fiind informat de acţiunea 
generalului Gerstemberg, am stabilit cu generalul Sănătescu că, 
deoarece trupele germane îşi călcaseră angajamentul, armata română să 
intre în acțiune pentru depresurarea Bucureştilor. 

Despre tratativele armistiţiului nu erau încunoştințările făcute decât 
pentru un cerc foarte restrâns de oameni, ca dl. Gh. Brătianu, dl. D. 
Brătianu şi 1. Mihalache, în consecinţă era greu de făcut comunicări și 
altora. Acest fapt explică că dl. M. Antonescu nu a fost informat pe cât ştiu 


eu, fiindcă eu nu l-am putut informa de schimbarea făurită a 
condițiunilor prin Stockholm asupra poziției armatei şi ar mai fi o 
explicație că nu a cunoscut aceasta și modul rapid în care s-au succedat 
evenimentele. Şi credeam de asemeni că nu este necesar, deoarece dl. 
M. Antonescu a avut și el legături cu d-na Kolontai şi bănuiam că cel 
puțin cât ştiu eu putea să ştie şi d-lui. 

Nu aş putea preciza în amănunte ceea ce am discutat cu Ion 
Antonescu în seara de 22 august 1944, conversație la care a fost de față 
şi dl. I. Mihalache, însă, în general, a fost vorba de raporturi între români 
şi germani şi de situaţia ce s-ar crea prin rezistența Germaniei. În general 
atitudinea lui Antonescu a fost binevoitoare pentru armistițiu şi, dacă nu 
am putut ajunge la înțelegere cu el, este din cauză că nu avea încredere, 
probabil, în reuşita loviturii. 

Dl. Brătianu nu mi-a comunicat că mareşalul Antonescu i-ar fi cerut 
să aducă scrisori în care să se stabilească și acordul partidelor pentru 
încheierea armistițiului pentru chestiunea Basarabiei. Nu-mi aduc aminte 
să fi fost vorba de scrisori în legătură cu armistițiul între mine și lon 
Antonescu. Dl. Gh. Brătianu, care a declarat aceasta, putea chiar să 
redacteze această scrisoare sau un alt membru al Partidului Naţional 
Țărănesc sau Naţional Liberal și nu cred că redactarea unor astfel de 
scrisori ar fi necesitat timp, fiindcă şi dl. Gh. Brătianu este un admirabil 
stilist şi în partidul nostru nu sunt oameni mai buni de pană, în orice caz 
nu-mi aduc aminte să se fi pus astfel de chestiuni sau să se fi făcut astfel 
de comunicări de către dl. Gheorghe Brătianu. 

Eu am fost numit ministru în ziua de 24 august, aşa că nu aveam nici 
calitatea și nici obligațiunea de a mă interesa asupra evenimentelor în ziua 
de 23 şi în care a fost cuprinsă şi noua situație a mareşalului Antonescu. 
Obligațiunea de a mă interesa este incontestabil că o aveam, am 
satisfăcut aceste obligaţiuni, dar aici sunt ascultat ca martor asupra unor 
lucruri pe care le ştiu şi pe care le-am trăit şi nu asupra acelora pe care le- 
am auzit. 

Era normal să mă interesez ce a dus la îndepărtarea mareşalului 
Antonescu, când, în dimineața zilei de 23 august, eu socoteam că e 
persoana indicată la încheierea armistițiului, de cauzele care au 
determinat îndepărtarea sa, însă aceste informațiuni nu le puteam avea 
decât de la M. S. Regele, care, în ziua de 24 august 1944, când eu m-am 
dus la palat, nu se afla în Bucureşti şi pe care nu l-am mai văzut decât 
peste câteva zile, când faptul s-a consumat. 

Este adevărat că am întrebat pe generalul Sănătescu, pe atunci 
prezident de Consiliu de Miniştri, despre arestarea mareşalului Antonescu și 
faptul că am convenit a intra în guvern în ziua de 24 august dovedeşte că 
nu m-am desolidarizat de acest procedeu. 

Din întrevederile și discuţiunile avute cu M. Antonescu pot afirma că 


acuzatul a manifestat foarte multă solicitudine pentru ca armistițiul să 
poată fi încheiat în condițiunile care corespundeau părerilor sale. De 
aceea a înlesnit ca oamenii noştri să poată merge la Cairo. 

Am cunoscut programul politic al acuzatului I. Antonescu atât înainte 
cât şi după 6 septembrie 1940 şi, din această cauză, n-am fost de acord 
ca un om politic din Partidul Naţional Ţărănesc să intre în guvern. 

Înainte de 6 septembrie am fost de acord cu I. Antonescu, care 
convenise a nu primi nici o însărcinare de la Regele Carol, care era şi el 
atunci de părere că o guvernare trebuie întemeiată pe opinia publică. Nu a 
păstrat însă aceste opinii, făcând acte direct contrarii şi, din această 
cauză, nu am mai colaborat în guvern. A făcut un guvern dictatorial, a făcut 
înțelegere cu Horia Sima, ceea ce de la început făcea pentru partidul nostru 
imposibilă o colaborare, deoarece prietenii lui Horia Sima erau antisemiti şi 
noi nu eram şi, în principiu, Horia Sima era pentru. dictatură, ceea ce nu 
eram, fiindcă noi eram pentru sistem constituțional, parlamentar, precis şi 
clar. 

Fiind militar de profesie, dl. mareşal Antonescu nu avea propriu-zis un 
program politic fixat în scris şi publicat după a mea ştire, însă ideile sale 
politice erau cunoscute, fiindcă era o personalitate importantă care avea 
legături politice. 

I. Antonescu, neavând în spatele său o formaţiune politică, era 
natural ca echipa guvernamentală să şi-o formeze din alte formațiuni 
politice sau din oameni din afara partidelor şi am fost chiar surprins de ce 
d-sa, ale cărui idei fundamentale politice nu erau acelea ale legionarilor, 
s-a adresat totuşi legionarilor pentru a forma echipa guvernamentală și 
de ce nu s-a adresat Partidului Naţional Ţărănesc sau Partidului Naţional 
Liberal, pentru a-i da concurs. Câteva săptămâni înainte de constituirea 
guvernului din 6 septembrie 1940, la întrevederea ce am avut-o la d-sa 
acasă, am constatat că era contra orientării politice internaţionale alături 
de Germania şi deci era de acord cu noi și nu cu legionarii. De aceea nu-mi 
explic cum s-a întâmplat această schimbare pentru motive pe care nu le 
cunosc şi pe care nu le-am împărtăşit, deci drumurile noastre s-au 
despărțit. 

Nu se poate face o comparație între apropierea ce a existat între I. 
Antonescu și legionari şi între politica de apropiere tactică temporară ce a 
existat între alte formaţiuni politice, chiar Partidul Naţional Ţărănesc şi 
legionari altă dată. 

Apropierea între legionari şi Antonescu s-a făcut pentru guvernare şi 
chestiuni principale de orientarea statului, pe când înțelegerea dintre 
Partidul Naţional Ţărănesc şi legionari nu a fost o înțelegere nici de 
guvernare şi nici de opoziţie și nici politică, ci numai o înțelegere tactică cu 
scopul înlăturării dictaturii regale și a înlăturării primului ministru 
Tătărăscu, care a introdus regimul dictatorial în țară, voind ca, prin 


această colaborare tactică, să asigurăm libertatea alegerilor, ceea ce de 
fapt am realizat. 

Din punct de vedere al scopului de a menţine ordinea în stat, între 
programul lui I. Antonescu şi al nostru era perfectă concordanță, însă după 
noi ordinea în stat se poate menţine și în urma unei libertăţi de opinii, dar nu 
numai prin mijloace de constrângere fizică sau prin forță. 

Era evident că, dacă I. Antonescu, în calitate de preşedinte de 
consiliu, nu era în măsură să se facă ascultat prin alte mijloace de colegii 
săi din guvern legionari, să ia mijloace de constrângere, însă chestiunea 
alegerii mijloacelor de constrângere este o altă chestiune. Nu cunosc toate 
mijloacele de constrângere pe care I. Antonescu le-a luat contra legionarilor 
care au făcut rebeliunea, fiindcă ele reprezintă un ansamblu. Nu pot face 
nici o apreciere nici asupra ansamblului măsurilor de reprimare ale 
rebeliunii, deoarece nu cunosc detaliile. Dacă mi s-ar pune întrebarea direct 
despre fiecare acţiune separată în parte, aş putea să răspund. 

În timpul guvernării Antonescu, peste 20 persoane, membri ai 
Partidului Naţional Ţărănesc au fost arestați şi introduşi în lagăre, fără 
judecată şi fără procedură. Nu cunosc situația în această privință în ceea 
ce priveşte Partidul Naţional Liberal. Au fost câțiva tineri şi din Partidul 
Naţional Liberal. Motivele internării în lagăr a naţional-țărăniştilor a fost 
propaganda contra guvernului, realizarea unei legături telegrafice fără fir 
cu străinătatea. În această însă ultimă chestiune trebuie să constat că dl. 
mareşal Antonescu s-a purtat foarte nobil şi înțelegător. 

Este adevărat că I. Antonescu a oferit postul de vice-preşedinte al 
Consiliului de Miniştri d-lui I. Mihalache, de asemenea a oferit întreg 
cabinetul, însă nu de maniera de a constitui bazele unei acțiuni de stat 
asigurătoare vederilor noastre. 

Scopul Cartelului din 1937 cu legionarii a fost dublu: primul scop 
înlăturarea prin înfrângerea în alegeri a guvernului Tătărăscu; ceea ce am 
realizat. Al doilea scop fiindcă eu, în principiu, sunt în contra oricărei 
acțiuni subversive și ascunse, a fost de a scoate la suprafață acele forțe 
legionare care lucrau în umbră, pentru a le cunoaşte şi a le putea combate. 
Şi acest al doilea scop a fost atins, deoarece Garda de Fier a ajuns la 
ruină, a putut fi cunoscut şi, prin modul cum a guvernat, a putut fi 
înfrântă şi convinsă că drumul pe care l-a apucat este rău. Nu socotesc că 
aceasta a fost o experiență periculoasă pentru țară, deoarece cea mai 
dureroasă experienţă este aceea pe care Națiunea este obligată s-o sufere 
în urma unei guvernări dictatoriale. Mareşalul Antonescu putea la 6 
septembrie să vină la putere fără concursul Gărzii de Fier. Garda de Fier 
însă nu putea veni la putere fără concursul lui I. Antonescu, astfel că 
personalitatea lui I. Antonescu a determinat venirea la putere a Gărzii de 
Fier. Exact că personalitatea d-lui I. Antonescu era hotărâtoare în această 
chestiune. Mareşalul Antonescu a avut cea mai bună intenţie când a venit 


cu Garda de Fier la putere. El nu a avut intenţiunea nici de a consacra 
Garda de Fier şi nici dorinţi personale nu l-au împins la guvernare. Dar 
în acțiunea sa politică a greşit. Nu pot confirma şi nici nega dacă Garda de 
Fier a fost principala Coloană V-a din România. Întrebarea mi se pare 
neclară, deoarece nu se precizează dacă este vorba de anumite persoane 
sau de întreaga corporațiune. 

Nici asupra întregei corporaţii, nici asupra unor anumite persoane din 
Garda de Fier nu pot să fac una sau alta din afirmaţțiuni, deoarece am găsit 
ulterior foarte mulți membri ai Gărzii de Fier care au fost buni patrioți şi 
oameni de bună intențiune. 

Am intervenit, fie personal, fie indirect, la acuzatul Eugen Cristescu 
pentru amicii politici şi pentru alți oameni, pentru a li se îmbunătăți 
regimul de lagăr sau pentru a fi scoşi din lagăr. În general era binevoitor 
şi în multe cazuri m-a satisfăcut și în multe cazuri m-a refuzat. 

În chestiunea cercetărilor cu privire la afacerea cu radio am rugat pe 
acuzat să facă personal cercetări; le-a făcut el şi, într-adevăr, a ținut 
măsura justă în această chestiune. Am avut prin maiorul Goruneanu 
legături indirecte cu acuzatul Cristescu pentru a uşura situația d-lui Petru 
Groza, care era arestat la Siguranța Generală. De asemenea am intervenit 
la Eugen Cristescu pentru a îmbunătăţi situația celor aflați în lagăr şi pe 
urmă pentru a fi eliberați. Dl. Cristescu i-a dat d-nului Goruneanu o 
scrisoare a mareşalului Antonescu, pentru a mi-o transmite mie. Scrisoarea 
mi-a transmis-o și mi-a cerut ca, chiar în seara aceea, să dau un răspuns 
scris conform ordinului dat de Antonescu. Scrisoarea pe care am primit-o 
cu această ocaziune o depun Tribunalului. 

Răspunsul scris pe care l-am trimis îl depun Tribunalului. Scrisoarea am 
dictat-o chiar în acea seară şi am dat-o d-lui Goruneanu, care a transmis- 
o lui Cristescu și apoi lui Antonescu. 

În cursul dezbaterilor de armistițiu, pe la sfârşit, am avut legături 
directe şi indirecte cu acuzatul Cristescu, însă nu este exact că printr- 
însul am primit textul condițiunilor de la Cairo. Aceste condițiuni le-am 
recepționat cu propriul meu aparat. Ştiu că acuzatul Cristescu avea 
telegrame din Cairo de încheierea armistiţiului în cifru Schslei, însă eu 
primeam aceste comunicări direct prin cifrul meu, care nu era cunoscut. 
Nu-mi aduc aminte ca, în aprilie 1944, să fi adus nişte condiţii de armistițiu 
de la Cairo şi să fi fost transmise din partea lui I. Antonescu, că, dacă le 
accept, să poftesc să iau guvernul. 

Ultimatumul de 72 ore este drept că l-am primit, atât de la Cairo. Credea 
l-am primit şi de la el, însă, după cum mi-aduc aminte, trimis printr-o altă 
persoană. Acest ultimatum de 72 ore l-am primit de la Cristescu, indirect 
după cât îmi amintesc, în cursul lunei aprilie, însă l-am recepționat şi eu 
atunci când a fost dat la 13 aprilie 1942. 

În aprilie, când am primit ultimatumul cu condiţiunile armistiţiului, alte 


condițiuni mai bune nu se pot obține mai ales că erau însoțite şi de un 
ultimatum. 

Nu s-a semnat atunci armistițiul, deoarece atât eu, cât şi mareşalul 
Antonescu eram de părere că armata germană era prea puternică pentru 
a se realiza armistițiul şi, prin urmare, era necesar ca armata rusă să fie 
mai apropiată de frontul nostru şi, în al doilea rând, ca aliații să ne dea 
anumite mijloace militare care nouă ne lipseau, în special aviaţie. 
Răspunsul meu la ultimatum l-am transmis la Cairo cuprinzând în general 
cele arătate. Şi prințul Ştirbei mi-a răspuns că a comunicat răspunsul meu 
ambasadorilor de la Cairo și totodată că consiliul ambasadorilor nu putea 
da nici un răspuns, trebuind să aştepte avizul guvernelor lor, și ne 
promiteau acest răspuns. 

Totuşi, deşi am cerut răspunsul 6 săptămâni, nu s-a primit răspunsul 
guvernelor aliate. Prin august, Ştirbei ne-a avizat că, deoarece guvernele 
aliate nu dau nici un răspuns la contrapropunerile în care discutam 
modalitatea punerii în practică a condiţiunilor, de venirea răspunsului 
însemna că noi trebuia să facem armistițiu pe propriile noastre puteri, 
acest răspuns a venit în mijlocul lui august și îmi imaginez că, dat fiind 
importanța lui, nu era o opinie personală a prințului Ştirbei, ci i s-a sugerat 
de cercurile diplomatice. În urma acestui aviz, prin mijloace proprii ale țării 
s-a realizat armistițiul. Din aceasta rezultă că nu noi am tergiversat 
încheierea armistiţiului și că întârzierea se datoreşte faptului că aliații n- 
au răspuns la modalităţile de executare. Nu am înţeles a face acțiunea 
numai pe plan naţional fără răspunsurile aliaţilor la modalitățile depunere 
în practică, pentru a nu se putea spune mai târziu că nu am avut 
asentimentul aliaţilor și a se repeta cazul generalului Volgomorovschi, din 
Polonia, deoarece cred că acesta este adevărul în chestiunea Poloniei. 

Categoric nu am primit nici o comunicare din partea lui I. Antonescu, 
prin Eugen Cristescu, că ar exista alte propuneri mai favorabile pentru 
armistițiu transmise de d-na Kolontai de la Stockholm. Cunoaştem însă 
condiţiile de la Stockholm, fiindcă le primisem pe altă cale. 

Acuzatul Eugen Cristescu m-a avizat că siguranța germană ştie unde 
se află postul de radio al meu şi, prin această informaţie, am putut să 
continuăm schimbul de informațiuni, întrucât am căpătat informațiuni 
care au dus la realizarea loviturii. 

În ceea ce priveşte acţiunea de desființare a legionarilor întreprinsă 
de I. Antonescu nu pot face nici un fel de apreciere, dacă a făcut bine 
sau rău, fiindcă nu se ştie ce întorsătură ar fi luat evenimentele, dacă 
această mişcare rezista mai departe. În ceea ce priveşte posturile 
hotărâtoare din guvern, este adevărat că am sfătuit pe I. Antonescu a 
nu încredința astfel de posturi unor organizații asupra cărora nu dispune, 
indiferent dacă aceste organizaţii ar fi fost Garda de Fier sau altele. 

La întrebarea ce mi se pune că, dacă cu ocaziunea convorbirii ce am 


avut într-o noapte cu I. Antonescu la Snagov, la începutul lunei aprilie 
1944, la Snagov, când am discutat condițiunile de armistițiu ce le primisem, 
I. Antonescu mi-ar fi spus că, dacă le găsesc aceste condițiuni acceptabile, 
sau dacă d-l Dinu Brătianu găseşte aceste condițiuni acceptabile, să 
prelum puterea şi să semnăm armistițiul şi I. Antonescu să ne dea tot 
concursul militar, răspund că, dacă aş răspunde că nu s-a făcut această 
propunere, nu ar fi exact, iar dacă aş răspunde că mi s-a făcut şi nu am 
primit, aş putea avea neplăceri politice, de aceea pentru a se înțelege 
sensul răspunsului meu la propunerea făcută de I. Antonescu, înțeleg să 
citesc şi apoi să depun Tribunalului punctul de vedere care l-am susţinut 
atunci și care se găseşte scris şi înregistrat în scrisoarea pe care am 
trimis-o d-lui I. Antonescu prin maiorul Goruneanu la altă propunere scrisă 
de a prelua guvernul. 

Ceea ce se citeşte în şedinţă şi depune este punctul meu de vedere şi 
cred că elucidează problema. Înţeleg a depune copie. 

Nu pot face nici o apreciere generală asupra politicei economice dusă 
de guvernul Antonescu, deoarece în asemenea domeniu pot fi masuri 
hune şi masuri slabe. Incontestabil că au fost unele măsuri care au fost 
bune, ceea ce este în favorul său, dar au fost şi altele pe care eu nu le-aş 
fi făcut. 

În ceea ce priveşte elementele Partidului Liberal în sectorul vieţii 
economice și mai ales la participarea la societăți cu capital german, nu mă 
pot pronunța, necunoscând situația, iar în ceea ce priveşte pe camarazii 
mei de partid, nu ştiu ca ei să fi participat sau să fi făcut societăți 
comerciale ori industriale cu capital german şi nici nu cred. Nu pot să fac 
nici o confirmare până nu văd un tablou. 

Nu este exact că aş fi vorbit cu I. Antonescu în legătură cu formarea 
guvernului la 6 septembrie 1940; când s-a format guvernul nu am avut nici 
o întâlnire cu el în acest timp şi deci nu este exact că i-aş fi oferit ca 
miniştri în guvern pe dl. Aurel Dobrescu și Mihai Popovici. 

Ulterior însă am avut într-adevăr întrevederi cu I. Antonescu și i-am 
arătat că a făcut o greşeală făcând guvernul cu legionarii, indicat ar fi fost 
să formeze un guvern tranzitoriu de militari şi în orice caz trebuia să se 
adreseze Partidului Naţional Țărănesc şi Naţional Liberal. Apreciez că, în 
acele clipe, ceea ce numeşte dl. mareşal presiunea străzii, nu era de fapt 
legionară, ci Partidul Naţional Ţărănesc şi Naţional Liberal reprezentau 
opinia publică. Tehnicienii care s-au dat de către Partidul Naţional 
Țărănesc nu pot fi socotiți ca un sprijin dat guvernului Antonescu. 

Ştiu că, după ce a trecut rebeliunea, s-a abătut un val de teroare 
asupra comuniştilor cât şi asupra legionarilor, fiind vârăâţi în închisori şi 
condamnaţi la moarte. Am intervenit uneori pentru comutarea pedepsei 
capitale. În toate cazurile în care am fost rugat am intervenit, eu am avut 
succes. În toate cazurile în care am fost rugat, am intervenit dat fiindcă 


mareşalul Antonescu deținea puterea, am socotit că el era cel mai potrivit 
să încheie armistițiul, fiindcă, în afară de prestigiul moral, avea atât 
legături cu armata, cât și faptul deținerii puterii, ne mai punea în situația 
de a obține mai întâi puterea, de a face legături cu armata, pe care nu le 
aveam, şi de abia apoi să încheiem. 

În general popoarele sunt contra rezolvării pe cale războinică. 

În situația armistiţiului, incontestabil că poporul ar fi luptat cu plăcere 
contra Germaniei, dacă armistițiul nu s-ar fi putut încheia altfel, Ceea Ce S-a 
și întâmplat, dar dacă armistițiul s-ar fi putut realiza fără forță armată, cu 
atât mai bine ar fi fost. 

Nu ştiu ca I. Antonescu să fi avut legături cu germanii înainte de 6 
septembrie 1940“. 

Aceasta este depoziţia lui Iuliu Maniu, făcută în şedinţă publică, pe 
care am redat-o aşa cum a fost consemnată de grefier, cu unele 
corecturi făcute cu cerneală înainte de semnare. Nu mă voi referi la 
aceste corecturi deoarece nu prezintă importanță deosebită. 

Iuliu Maniu a făcut ulterior unele precizări scrise pe care le-a depus la 
instanţă la 15 mai 1946, în completarea declarației sale. Precizările sunt 
următoarele: 

„Din presa de azi aflu cu mirare că depoziția mea din ziua de 11 mai 
a.c., dată în fața Tribunalului Poporului, privitoare la întâmplările din ziua 
de 23 august 1944 şi împrejurarea că am afirmat că nu ştiu ce s-a discutat 
în ultima audiență pe care mareşalul Antonescu a avut-o cu M. S. Regele, 
este interpretată în mod greşit. Astfel presa guvernului interpretează că 
aş fi străin de întreaga acțiune de la 23 august 1944. Deoarece nu vreau 
să se strecoare această eroare în aprecierea onoratului Tribunal al Poporului, 
vă rog să binevoiţi a lua act că înțelesul depoziției mele, în conformitate cu 
realitatea, este următorul: 

1. Tendința mea şi a partidului meu, manifestată prin memorii, 
manifeste, adunări, întruniri, propagandă şi alte atitudini publice, precum și 
prin pregătirea spiritului armatei, a fost înlăturarea grabnică a regimului 
lui Antonescu și încheierea armistițiului cu Naţiunile Unite, a căror concretă 
pregătire s-a făcut prin repetate consfătuiri clandestine, care se țineau 
atât în diverse întruniri secrete, cât şi în şedinţele nocturne de la Palat în 
prezența Majestății Sale. 

2. În afară de această acţiune internă, menită să pregătească 
opinia publică românească, am întreprins şi am condus, pentru reuşita 
loviturii de la 23 august 1944, o întinsă acțiune pe plan extern, încă din 
toamna anului 1940, prin intermediul prietenilor mei, Gr. Niculescu- 
Buzeşti şi inginer V. R. Georgescu, și cu ajutorul trimişilor mei din 
străinătate. 

Prin desfăşurarea acestei acţiuni s-au obținut condițiunile de 
armistițiu, stabilite la Cairo, pe care eu personal le-am acceptat în numele 


Partidului Naţional Țărănesc, la dorința exprimată de reprezentanţii celor 
trei guverne aliate. 

Evenimentele de la 23 august 1944 au fost, deci, urmarea logică şi 
rezultatul direct al acțiunei partidului nostru încoronate prin hotărârile 
înțelepte și energetice ale Majestății Sale Regelui. 


3. Asupra celor petrecute în ziua de 23 august 1944, eu am fost 
audiat la Tribunalul Poporului ca martor și nu ca istoriograf sau 
organizator; sub povara jurământului eu nu puteam mărturisi decăt fapte 
ştiute de mine direct. Am fost întrebat ce ştiu despre ultima audiență de la 
Palat a Mareşalului Antonescu și am precizat că nu pot darelațiuni nefiind 
martor ocular. Cât priveşte participarea mea la punerea concretă în aplicare 
a loviturii de la 23 august nu am fost întrebat. 

În cazul când mi s-ar fi pus această întrebare, aş fi constatat, pentru 
deplina clarificare a acțiunei, că amănuntele loviturei le-am discutat în 
repetate întâlniri cu Majestatea Sa Regele, cu dl. mareşal Stircea, cu d-l. 
Niculescu-Buzeşti - care erau în centrul mişcării, cu dl. general Sănătescu 
şi cu d-l general Dămăceanu. În ziua de 23 august 1944 d-lor, între altele, 
mi-au repetat dorința Majestății Sale Regelui de a forma eu guvernul. Nu 
am acceptat, motivând că, fiind vorba de aplicarea armistițiului, operație 
prin esență militară, era necesar copreşedintele Consiliului să fie un 
militar. Am consimţit însă să intru în guvern ca ministru fără portofoliu, 
spre a da colorit politic şi popular guvernului. 

Despre arestarea mareşalului Antonescu am fost informat deodată cu 
ceilalți conducători ai partidelor din Blocul Democratic imediat după 
săvârşirea ei, adică în ziua de 23 august 1944, la orele 17,30, prin dl. dr. 
Aurel Leucuţia, de către dl. mareşal al Palatului Mocioni Stârcea. Într-un 
apartament al locuinței d-lui A. Leucuţia se aflau, în acel moment, 
reprezentanții Blocului Democratic înfrunte cu dl. Pătrăşcanu şi Titel 
Petrescu, care aşteptau rezultatul loviturii de stat şi chemarea la Palat. 

4. în zorii zilei următoare, dl. Gr. Niculescu-Buzeşti m-a anunțat prin 
dl. Leucuţia că germanii pregătesc atacul împotriva capitalei, rugându- 
mă să mă prezint imediat la Palat 

În dimineaţa de 24 august 1944, fiind la Palatul Regal de la ora 6, am 
contribuit, împreună cu membrii noului guvern, aflați în Palat, la luarea 
măsurilor pentru respingerea coloanelor germane, ce se îndreptau spre 
Capitală, deci la întoarcerea armelor împotriva foştilor „aliați? ai țării; 
aceasta în timp ce nemţii bombardau Palatul Regal, pricinuind morți şi 
răniţi, jertfe ale nerespectării obligaţiilor de onoare germane. Am stat în 
Palatul Regal, care era obiectivul de căpetenie al avioanelor germane, în 
tot timpul bombardamentului. 

Vă rog, Domnule Preşedinte, să binevoiţi a dispune ca aceste precizări 
să fie alăturate declaraţiilor mele din 11 mai a.c., pe care le complectează. 

Primiţi vă rog, Domnule Preşedinte, asigurarea considerațiunii mele”. 


Semnează Preşedintele Partidului Naţional Ţărănesc, Iuliu Maniu, la 
Bucureşti, 12 mai 1946. 

Înainte de a face unele precizări, este bine să aflăm şi poziția avută la 
proces şi declaraţiile de martori, date de alte personalități ale vieţii 
politice româneşti. 

Declaraţia lui Gheorghe Brătianu: 

„Înainte de 1940, cred că legăturile lui Mihai Antonescu cu germanii 
erau aproape inexistente. După septembrie 1940, legăturile cu germanii, 
în mod normal, au fost frecvente din cauza rolului pe care îl avea în 
guvern. 

Legăturile lui Mihai Antonescu cu Fabricius s-au făcut prin mine şi cred 
că tot prin mine s-a făcut şi legătura cu Schikert, corespondent de presă la 
agenția D.N.B. Ce alte contacte a stabilit ulterior nu sunt în măsură să 
spun. Ştiu însă că a intervenit la Fabricius pentru ca lon Antonescu să fie 
scos de la Bistrița şi pentru aceeaşi chestiune am intervenit și eu 
personal. 

La întrebarea pusă de Mihai Antonescu, dacă îl socoteam că a slujit 
interesele germane, răspundea: îl socoteam în guvern ca un element 
accesibil de a primi sugestiile pe care, ca reprezentant politic, le vedeam, 
sugestii de ieşire din război, și din această cauză am susţinut participarea 
sa în guvern, adică l-am îndemnat să continue activitatea sa în guvern, în 
acest sens și după rebeliunea din 1941. 

Ştiu că Mihai Antonescu a avut dificultăți cu germanii şi, la un moment 
dat, aceştia au cerut plecarea sa din guvern. 

La întrebarea pusă de Mihai Antonescu dacă a slujit interesele 
germane, pot să răspund că, în domeniul economic, a opus rezistență 
germanilor ca, de altfel, și defunctul Ottulescu; pe plan diplomatic a avut 
acțiuni cu ţările aliate prin intermediul legăturilor din Suedia şi Spania şi 
din această cauză avea neplăceri şi cu Germania, însă din punct de vedere 
militar, politica ce a dus-o nu a fost la fel de eficientă. 

Atât prin mine cât şi prin alții, Mihai Antonescu a ținut la curent pe Iuliu 
Maniu şi Dinu Brătianu cu tratativele privitoare la ieşirea din război. 

Am fost ținut la curent cu aceste tratative de la începutul lor şi până 
la sfârşit. 

În ultima fază, tratativele pentru armistițiu au fost duse de Barbu 
Ştirbei şi Vişoianu, la Cairo, de o parte, care erau reprezentanţi ai opoziţiei, 
însă cu ştiinţa guvernului. Pe de altă parte, Mihai Antonescu mi-a 
transmis mie propunerea unui eventual armistițiu, transmis de la 
Stockholm prin D-na Kolantay delegata Uniunii Sovietice. 

Aceste comunicări, Mihai Antonescu mi le-a transmis în luna aprilie 
1944. 

Cu această ocaziune, Mihai Antonescu a exprimat părerea că 
necesitatea ieşirii din război se impune într-un termen apropiat. 


În aprilie am însoţit pe dl. Dinu Brătianu, la Ion Antonescu, arătându- 
i-se de către noi, cu această ocaziune, că necesitatea de a începe imediat 
a unor tratative de armistițiu, Ion Antonescu a spus că nu crede momentul 
potrivit pentru această chestiune, deoarece nu credea în slăbirea 
rezistenței germane, în regiunea noastră. Ulterior armistițiul a mai suferit 
amânări din cauza că sectorul german din țară s-a întărit, din cauza 
informațiunilor căpătate de germani, din cauza că şi transmisiunea 
condiţiunilor era neclară, şi dădeau loc la nedumeriri. 

Nu am intrat în guvern în iunie 1941 deoarece atitudinea Partidului 
Liberal era ostilă unui război al ţării împotriva Uniunii Sovietice. În aceste 
împrejurări nu puteam participa la guvernare. 

Îmi aduc aminte că, fiind informat de începerea războiului, mai bine 
zis de eventualitatea lui, Dl. Dinu Brătianu a formulat în scris toate 
rezervele Partidului Liberal, în această chestiune, scrisoarea a fost 
adresată generalului Ion Antonescu. 

Personal nu am rămas indiferent la începutul războiului, deoarece se 
punea problema teritoriilor cedate Uniunii Sovietice în 1940, însă, pentru a 
putea intra în guvern, trebuia să am aprobarea şefului meu politic, dl. Dinu 
Brătianu, şi de aceea l-am îndreptat pe dl. Mihai Antonescu să se ducă la 
acesta, cunoscând atitudinea și părerile d-sale. 

Nu am fost însă de față la discuţia dintre Dinu Brătianu şi Mihai 
Antonescu. 

Dl. Dinu Brătianu, din moment ce războiul a început, şi-a impus 
rezerva politică a acestor împrejurări în care ţara era angajată în război. 
După ce s-au depăşit granițele din 1940, linia teritoriului din 1940, a făcut 
memorii şi proteste adresate guvernului, cerând retragerea trupelor din 
Rusia și ieşirea din război. 

Fiind mobilizat, mi-am făcut datoria pe front, până la demobilizarea 
mea. 

Este adevărat că am fost în zona operativă afrontului de Est, însă 
numai datorită unui ordin al fostului conducător, care prevedea că toți 
Decanii de Facultăţi din țară să facă un stagiu de trei săptămâni în zona 
operativă. În urma acestui ordin am fost pe front. În timpul când eram pe 
front, s-a constituit Asociația Româno-Germană şi, la reîntoarcere, am 
primit o scrisoare prin care mi se oferea vice-preşidenţia, pe care eu am 
refuzat-o. Nu este adevărat că aş fi participat la o şedinţă anterioară 
constituirei. 

Tin să arăt că ultima întrevedere cu Killinger a fost pentru a-i arăta 
că situaţia țării nu mai permite continuarea războiului. 

În 942/943, când a fost vorba de unele numiri în administraţiile 
locale, nu am făcut opunere atunci când dl. Mihai Antonescu a propus 
câteva numiri din amicii politici ai mei, însă nu a fost vorba de întocmire 
de liste și de o colaborare dusă în acest sens. 


Nu s-au dat instrucţiuni de către partidul nostru liberal în sensul că 
ocuparea demnităților locale se face fără aprobări speciale, ci numai de 
la caz la caz, nu s-au făcut opuneri la numiri. 

În dimineața de 23 august 1944, dl. Dinu Brătianu, din partea 
Partidului Naţional Liberal, Iuliu Maniu, din partea Partidului Naţional 
Țărănesc şi Titel Petrescu, din partea Partidului Social Democrat, ca 
reprezentanți ai blocului democrat care se formase, şi lipsind Lucrețiu 
Pătrăşcanu, din partea Partidului Comunist, care n-a fost prezent la 
aceasta convorbire, m-au însărcinat să comunic Mareşalului Antonescu că îl 
autoriza ca el să încheie armistițiul. M-am prezentat la Snagov, unde am 
comunicat d-lui Antonescu mandatul ce l-am primit şi că şefii opoziției 
sunt de acord ca el să încheie armistițiul în condiţiile cunoscute şi dl. Ion 
Antonescu mi-a cerut să-i aduc un asentiment scris din partea partidelor 
politice până la ora 3. Am comunicat din nou (celor trei) între timp şefilor 
politici cererea lui Ion Antonescu de a-i prezenta un asentiment scris 
Mareşalului Antonescu, urmând a se face redacțiunea formulei 
asentimentului, care se va formula în cursul zilei. M-am reîntors la 
Preşidenţie la ora 3 și am comunicat lui Mihai Antonescu hotărârea luată 
spunându-i că, în cursul zilei, va avea şi asentimentul scris. Revin și arăt 
că la ora 3 m-am întâlnit cu Mihai Antonescu. După aceasta, Mihai cât şi 
Ion Antonescu au plecat la o audienţă pe care o ceruseră înainte, audiență 
care trebuia să aibe loc după întâlnirea mea cu Ion Antonescu. 

Dimineaţa, când am văzut pe Mihai Antonescu mi-a comunicat că 
Clodius avea o atitudine înțelegătoare pentru ieşirea noastră din război, 
dezmințită mai târziu, iar în ceea ce priveşte guvernul, care urma să se 
formeze, nu se punea încă problema unei noi formaţiuni, deoarece 
armistițiul trebuia să se semneze de Ion Antonescu. 

Nu este exact că Partidul Naţional Liberal, deci eu personal, şi dl. Dinu 
Brătianu am fi sprijinit guvernarea Antonescu. Noi am avut o poziție de 
rezistență la politica generală dusă de guvernul Antonescu. 

Mijloacele pe care le-am întrebuințat, ca scrisori şi memorii, erau 
singurele mijloace la îndemână şi ele nu rămâneau în cerc închis, ci se 
difuzau, atât în ţară cât şi în străinătate. 

Reprezentanţii întreprinderilor financiare și industriale cu legături 
liberale au apărat întotdeauna interesele economiei româneşti, în special 
împotriva expansiunei germane. În unele împrejurări reprezentanţii 
guvernului au arătat preocupări asemănătoare. 

Subscrierile care s-au făcut de instituţiile financiare liberale s-au făcut 
ca și de celelalte instituţii financiare, fără a fi făcute cu preocuparea de a 
sprijini războiul, ci se urmărea în primul rând menţinerea echilibrului 
economic al ţării. 

În unele împrejurări, comunicări similare, aşa cum am arătat mai sus, 
am făcut uneori și d-lui Iuliu Maniu, cu care dl. Mihai Antonescu avea alte 


mijloace de legătură. 

Ştiu că în politica generală Mihai Antonescu informa și pe dl. Iuliu 
Maniu. 

În ceea ce priveşte problemele diplomatice ale guvernului ştiu că dl. Iuliu 
Maniu era informat, iar în ceea ce priveşte greutăţile economice, politica 
economică a guvernului, cred că dl. Iuliu Maniu era informat însă nu prin 
mine. 

Nu recunosc că aş fi declarat lui Eugen Cristescu, cu ocazia unui dineu, 
care a avut loc la dl. Papacostea, că eu aş fi fost acela care am determinat 
pe fostul Rege Carol al II-lea ca, după vizita de la Londra, să facă un voiaj 
şi la Berkstengaden, la Hitler. Nu recunosc că i-aş fi declarat acuzatului 
Eugen Cristescu cu această ocazie părerea mea că aceasta este singura 
politică dusă cu Germania. 

Ştiu că memoriile d-lui Iuliu Maniu şi Dinu Brătianu aveau circulație 
destul de mare. 

Dl. Buzescu a fost arestat tocmai pentru motivul că au fost răspândite 
aceste memorii. 

În ceea ce priveşte pe acuzatul Buşilă îl cunosc cape un apropiat al 
partidului liberal, în trecut, și după cât îl cunosc nu a manifestat niciodată 
sentimente de ură rasială sau alte idei hitleriste, iar în ceea ce priveşte 
cinstea personală, nu am auzit nimic din ceea ce i s-ar putea reproşa. 

În legăturile pe care le-am avut cu Mihai şi Ion Antonescu apreciez că ele 
reprezentau legături de ordin personal, însă comunicările ce le făceam 
erau ale partidului. 

În conversațiile ce am avut la 23 august 1944, am constatat că Ion 
Antonescu avea ezitări determinate la încheierea armistițiului, justificate 
prin sentimentul onoarei sale de a se despărți de un fost aliat; până la urmă 
a biruit necesitatea de a încheia armistițiul”. 

Declaraţia a fost dată în şedinţa publică din ziua de 9 mai 1946. 

Ion Mihalache nu s-a putut prezenta la proces, la timp, astfel că nu a 
mai putut fi audiat în şedinţa publică, dar a ţinut să-şi depună în scris 
declaraţia sa, care poartă data de 12 mai 1946 şi are următorul conținut: 

„Domnule Preşedinte, 

Prezentându-mă la Tribunalul Poporului, astăzi 12 mai 1946, la orele 
8 dim., în baza mandatului de aducere nr. 847, spre a depune ca martor 
mi-aţi comunicat hotărârea ce s-a luat aseară de a se încheia audierea 
martorilor. 

V-am rugat, totuşi, să binevoiţi a mă audia întrucât am venit de la ţară 
în acest scop, imediat ce am fost anunțat prin jandarm, anume alaltăieri 
seară, vineri; că obosit fiind și având nevoie să revăd note - am cerut prin 
trimisul meu, ing. Vasilescu, să mi se fixeze ora de audiere pentru azi de 
dimineaţă duminică - în loc de ieri, la orele 16. 

Aţi binevoit a-mi comunica că mă amânaţi pentru orele 18 în loc de 16; 


dar trimisul meu m-a găsit după această oră, vina fiind a mea, deoarece 
nu am aşteptat răspunsul, socotind că cererea mea va fi satisfăcută, 
întrucât văzusem în gazete o lungă listă de martori aflători în Bucureşti - 
printre care şi membri ai Guvernului, a căror audiere nu se făcuse încă. 

Mi-aţi comunicat astăzi, la prezentare, că audierea mea nu se mai 
poate face; iar la rugămintea de a mi se arăta cine şi cu ce scop m-a propus 
ca martor - ați binevoit a mă informa. 

I. Că am fost propus ca martor în apărare de acuzatul Ion Antonescu 
prin lista de martori depusă la 1 mai 1946, în care motivează propunerea 
în felul următor: pentru a dovedi că, în repetate rânduri, am oferit 
conducerea Statului oamenilor politici, dat fiind că socoteam că nu puteam 
să-mi iau singur răspunderea şi oamenii politici erau de acord cu războiul 
antisovietic. 

Că din cursul dezbaterilor a mai rezultat că legăturile între Antoneşti şi 
oamenii politici au fost foarte desfăcute de dl. I. Mihalache şi acuzații îşi 
fac din acest fapt o apărare. 

Tot acuzaţii încearcă a-şi face o apărare și din faptul că dl. I. 
Mihalache a participat ca voluntar pe Frontul de Est și pretind acest fapt 
ca o adeziune la războiul antisovietic şi deci o apărare care le foloseşte. 

Mulțumindu-vă pentru bunăvoința ce ați avut, v-am comunicat că 
problemele de conştiinţă mă obligă ca, cel puțin pe calea unei scrisori, să 
răspund la cele de mai sus, cu rugămitea de a fi depusă la dosar, ceea 
ce Dvs. ați acceptat. 

Mă grăbesc deci să răspund la chestiunile puse. 

I. La punctul I fac următoarele precizări: 

A. O convorbire între dl. Mareşal Antonescu, dl. Maniu şi subsemnatul 
la locuința d-lui Antonescu la Băneasa în primăvara 1944, după dezastrul 
frontului din S. E. 

La un moment dat dl. Gl. Antonescu foarte agitat oferă d-lui Maniu 
să-şi ia răspunderea. 

Dl. Maniu: «Mi-aţi mai oferit de două ori!» 

Dl. Antonescu: «Nu de două ori, ci de cinci ori! şi prin d-lui! adică prin 
mine (fusese ceva vag). 

Eu am stăruit ca acest lucru să fie imediat lămurit. 

DI. Maniu a arătat atunci că chestiunea a fost precizata în scris între d-sa 
şi dl. Antonescu ca să nu mai fie discuţii şi interpretări eronate. 

Şi dl. Maniu a repetat încă o dată că e gata să accepte, dacă i se face 
posibilă pregătirea terenului. 

«Cum înţelegi d-ta pregătirea terenului?» a întrebat dl. Antonescu. 

DI. Maniu a precizat că este necesar contactul cu aliații, înțelegere şi 
pregătire comună, etc, etc. 

Au urmat obiecţiunile d-lui Mareşal Antonescu oferindu-i încă o dată, 
dar adăugând: «înainte de asta voi consulta pe generali, pe capii bisericii, 


pe universitari etc. şi dacă şi ei vor fi de acord, să-şi ia dl. Maniu 
răspunderea!» 

Mi-am permis să reflectez atunci față de dl. Mareşal; istoria nu judecă 
oamenii politici după propuneri irealizabile, ci după rezultatele obținute 
pentru Țară în momente grele. 

B. Precizările scrise invocate de dl. Maniu, care fixează cele două 
atitudini priveau: 

a) Scrisoarea dictată de dl. Antonescu d-lui Goruneanu în25 
decembrie 1943, spre a fi încredințată d-lui Maniu; 

b) Răspunsul imediat al d-lui Maniu. 

Aceste scrisori au fost depuse la dosar de dl. Maniu. 

Prin ele se lămuresc poziția noastră şi poziția guvernului Antonescu atât 
în ce priveşte politica internă; unii pe terenul democrației, altul al 
dictaturei; cât şi în politica externă; Guvernul cu Axa până la epuizarea 
tuturor speranțelor și încercărilor; noi: retragerea cât mai grabnic posibil 
din cleştele Axei şi trecerea lângă Aliați, la momentul favorabil împreună 
găsit, spre a fi cât mai util cauzei comune a Ţărei şi a Aliaților. 

Citez părțile privitoare la oferta de guvernare: 

— Punctul de vedere al Mareşalului Antonescu: 

«Luând act că aveţi la îndemână soluţii personale pentru a crea 
imediat o situație mai bună țărei, guvernul este dispus să vă înlesnească 
aceste înalte răspunderi; dacă: puteţi garanta că ceea ce preconizați n-ar 
provoca dimpotrivă dificultăți şi suferințe mai mari ţărei; dacă, prin 
conflictele ce le-aţi deschide în mod fatal, n-aţi atrage automat consecințe 
dintre cele mai grave privind liniştea, securitatea și independența 
teritoriului nostru naționab. 

— Punctul de vedere al Partidului Naţional Țărănesc, exprimat de 
preşedintele său Iuliu Maniu: 

«Trebuie să declar că sunt dispus să iau răspunderea pentru o astfel 
de politică, cu singura condiție ca să mi se lase urgent posibilitatea să 
coordonez această radicală schimbare cu evenimentele internaţionale 
determinate. În special să sincronizez atitudinea schimbată a României cu 
acțiunile Aliaților şi, în consecință, să iau de cu vreme garanţiile necesare 
ca atitudinea schimbată a Ţărei noastre să fie îmbrățişată cu sprijinul 
necesar al Puterilor Aliate, care, în principiu, au aceleaşi interese ca și noi 
şi au de apărat aceleaşi compartimente de configuraţie internaționale, ce 
formează și principalele noastre preocupări. Tara nu poate fi aruncată într- 
o aventură pe bază de simple informații şi vagi promisiuni. Paşii ei trebuie 
să se sprijine pe înțelegeri precise şi mai trebuie susținuți prin concentrări 
concrete în care scop este necesară o libertate de mişcare şi de acțiune, 
de care eu și partidul pe care îl prezidez de atâta vreme au fost lipsiţi. 

Consider de datoria mea să adaug că sunt încredințat că, personal, 
dl. General Antonescu - când şi-a dat seama de răspunderile grele ce şi-a 


luat - ar fi fost bucuros dacă s-ar fi ivit împrejurări care să-i fi îngăduit a 
se retrage fără să-şi rişte prestigiul şi poate libertatea persoanei. L-am 
văzut trăind uneori momente dramatice, precum l-am văzut şi pe 
colaboratorul său Mihai Antonescu izbucnind în crize deplâns, că ştie că 
va avea soarta lui Marghiloman. 

N-am ezitat niciodată de câte ori am fost chemat să le atrag atenţia că o 
politică se judecă după rezultate, nu după intenții sau motivări. 

Consiliile ce am formulat, în diferite împrejurări când mi s-au cerut, 
au fost: 

— Să reziste germanilor căzând în picioare, ei și Tara (aceasta înainte 
de intrarea în război). 

— Să nu treacă Nistrul (aceasta după ce Tara fusese îmbrâncită în 
război). 

— Să fie convinşi că germanii pierd războiul (aceasta le-am repetat 
tot timpul). 

— Să nu aibă alt obiectiv mai important decât scoaterea armatei şi a 
Tărei din cleştele Axei, cruțând forțele armatei. 

— Să ni se înlesnească contact cât mai intim cu Aliaţii, pentru a 
pregăti ieşirea din război. 

— După ce soluţia politică este asigurată, să fim preocupați, toți, numai 
de soluția tehnică, adică de lovitura militară, evitând pe cât posibil 
ocuparea Țărei de către germani, ceea ce ne expunea a fi teatrul de război, 
iar pentru Aliați ar fi întârziat succesul general. 

— Că guvernul era cel mai indicat să execute el lovitura militară ca 
având în mână întreaga armată și întreg aparatul de stat. 

— Că, în cazul când Guvernul nu ar voi să o facă, o facem noi 
opoziţia, ei fiind datori să ne dea tot sprijinul. Cu această procedare erau 
de acord şi Aliaţii. 

Toate convorbirile mele au fost purtate în acest sens, având 
sentimentul că ele reprezintă punctul de vedere al întregului Bloc 
Democratic, după ce acesta luase ființă. 

Am avut de multe ori impresia că, în ultimul an, dl. General 
Antonescu manifesta înțelegere pentru acțiunea noastră politică. 

În noaptea de 22 august când l-am văzut aproape 2 ore - îndată după 
înapoierea de pe front-am înțeles din convorbirea cu d-sa următoarele: 
germanii au intrat în anarhie; armatele sovietice vin spre noi; Hitler îi 
tratase cape vasali; germanii au pierdut definitiv războiul. 

La întrebarea mea dacă are forțe suficiente să apere Capitala, până 
la sosirea Aliaților, dl. Antonescu a răspuns: «Acum, da! (mai înainte, cu 
alt prilej spusese: încă nu). 

«Atunci ce mai aşteptaţi?» am adăugat eu. 

Apoi, recapitulând constatările d-sale, am căutat să-l determin să 
facă însuşi și imediat gestul aşteptat de Țară. 


A răspuns cu scrupuluri de conştiinţă şi răspunderi istorice. 

Apoi reflectând că pentru noi dificultăţile ar fi îndoite: a lupta şi cu 
germanii şi cu Guvernul, iar pe de altă parte că şi Aliaţii erau de acord, 
am continuat: «Luaţi-vă răspunderea! Aţi făcut un război nenorocit, 
consecințele trebuiesc trase fără întârziere, cât timp cuțitul nu este încă 
înfipt; nimeni din Țară nu vi se va împotrivi. Nu Dvs. trădați; germanii au 
trădat, ei se obligaseră să apere Nistrul. Acum vă cer să-i apere armata 
română pe Carpaţi. Nu trageţi în ei? înțeleg. Dar dacă vor trage ei?» 

«Voi trage!» a răspuns dl. Antonescu. 

«Aşa se va întâmpla!» 

Au urmat minute de tăcere. Nu i-am cerut răspunsul cunoscându-i 
psihologia. 

Ne-am despărțit la ora 12 noaptea. 

A doua zi, la ora 7 dim., am comunicat d-lui Maniu convorbirea. 

Ce a urmat se ştie. 

k*k k*k 

Aceasta a fost legătura şi personală şi a partidului cu guvernarea 
Antonescu. 

Pentru fixarea atitudinii Partidului Naţional Ţărănesc şi a exponențtilor 
lui ar fi de-ajuns să invocăm pe cel mai competent martor: inamicul. 

Hitler a cerut capul d-lui Maniu. Mi-a comunicat dl. Mareşal 
Antonescu în două rânduri, adăugând că Hitler are pe masă dosarul 
Maniu, întrebând: «Cum nu este încă arestat? în Germania nu ar fi fost 
tolerat 24 de ore». Generalul Antonescu, spre onoarea lui, ar fi spus: 

«Asta nu o pot face. Mi-aş ridica Țara în cap. Pe drept sau pe nedrept, 
Tara consideră pe Brătieni ca autorii independenței Statului Român sub 
Regele Carol I şi pe Maniu ca autorul Unirei Ardealului sub Ferdinand 1. 
Arestez pe oricine alții, dar pe ei nub». 

X kk 

N-a existat nici un consult asupra războiului antisovietic. 

Cum putea exista deci «acord»? 

Cu câteva zile înainte de declararea războiului am fost chemat de d- 
nii Ion şi Mihai Antonescu spre a-mi propune să intru în guvern ca 
vicepreşedinte sau chiar ca preşedinte de Consiliu. Cu acest prilej am aflat 
că Germania va declara în curând război Sovietelor și că România va 
merge alături de Germania. 

Am întrebat cum este de crezut ca Hitler să atace Sovietele după ce n- 
a putut înfrânge Anglia. 

Consecvent cu linia mea de conduită nu am primit propunerea ce mi se 
făcea. 

Nici consult, nici acord. 

k*k k k*k 


Privind problema pe ecranul răspunderilor istorice, s-ar putea afirma 


că, după cele întâmplate la Munchen și la Moscova, balaurul hitlerist, 
simțindu-se dezlegat, s-a repezit în voie asupra țărilor mici, aflate în 
imposibilitatea de a se apăra. Astfel s-ar putea susține că vinovăția 
conducătorilor din aceste țări este limitată pe măsura în care aceştia şi-au 
luat răspunderi de bună voie cu încredere că vor reuşi. Pe ecranul politic 
însă răspunderile se precizează prin legea elementară, politica se judecă 
după rezultate, nu după intenții. 

II. La punctul 2: «Legăturile politice între Antoneşti şi oamenii politici 
au fost foarte desfăcute de dl. I. Mihalache şi acuzaţii îşi fac din acest 
fapt o apărare». 

Răspund: Nu poate fi vorba decât de legătura ce am făcut între dl. 
Maniu şi dl. I. Antonescu în momente când aceştia nu aveau raporturi 
directe. Cu alte persoane politice nu am făcut legătura. 

Cu dl. Mareşal Antonescu am avut convorbiri numai când d-sa m-a 
chemat (cu două excepții; după asasinarea regretatului Madgearu și 
altădată în legătură cu intenția ce aveam de apleca din ţară). 

Cu dl. M. Antonescu, pe lângă chemările politice (totdeauna din 
inițiativa sa), mai erau unele de raporturi personale, d-sa fiind, în 
copilărie, la Topoloveni, unde a învățat şcoala primară și unde are 
înmormântați părinţii - d-sa purtând grije bisericeşti. 

Scopul chemărilor era de a mă informa, pe cât posibil - de mersul 
războiului şi al demersurilor diplomatice; și în unele împrejurări mă întreba 
ce cred. 

În cursul anului 1941 mi s-au făcut stăruitoare propuneri să intru în 
Guvern. 

Am refuzat constant arătând că întreaga linie de conduită politică, ce mi- 
am impus, a fost de a-mi lua răspunderi numai pe baza convingerilor mele 
proprii, confruntate şi aprobate de partid și prin aceasta de Ţară. Că deci 
nu pot să-mi asum răspunderi pe politică în care n-am crezut, nu cred - 
dimpotrivă; îi prevăd dezastrele; văd interesele Germaniei de a solidariza 
Tara cu politica germană, pe care însă ea o detestă, fiind contra 
intereselor româneşti. 

O convorbire, avută în iunie 1941, cu un personagiu german care 
vizitase Topolovenii, m-a încredințat că intrarea mea în guvern era sugerată 
de însuşi Hitler în numele unităţei Ţărei în jurul Mareşalului, Germania 
având interese mari de apărat la gurile Dunării, pe care nu le-ar putea socoti 
destul de asigurate printr-un guvern militar nesprijinit direct de 
reprezentanții țărănimei, marea realitate socială din România. 

Am răspuns categoric şi aceluia: marea realitate socială - țărănimea - 
nu poate primi două săbii germane; una în inimă (Ardealul) și alta deasupra 
capului (legionarii, adăpostiți în Germania). Merg după sufletul acestei 
realități, care cere justiție națională și justiție socială. Rămân acolo unde 
este sufletul ei. 


Am comunicat această convorbire Mareşalului Antonescu și de atunci 
a renunţat să mai stăruie în propunerile de a intra în guvern. 

III. La punctul 3: «Acuzaţii» încearcă a-şi face o apărare și din faptul 
că dl. I. Mihalache a participat ca voluntar pe Frontul de Est, socotind 
acest fapt ca o adeziune a d-sale la războiul antisovietic. 

Nu am participat nici o singură zi pe Frontul de Est, nici ca voluntar, nici 
ca mobilizat. 

Ca voluntar nu era posibil, întrucât legile militare rezervă voluntariatul 
pentru cei ce nu figurează pe tabelele de mobilizare, ceea ce nu era cazul 
cu mine, eu fiind maior în reg. 30 Muscel. 

Iar mobilizat nu am fost, în fapt. 

Am lămurit acest lucru faţă de organele militare (Marele Stat Major și 
Ministerul de Război) cărora Ministerul de Agricultură le-a cerut avizul în 
urma unor înscenări politice tinzând să mă exproprieze total. 

Şi țin să se ştie că, din proprie inițiativă, am pus acte originale şi 
fotocopii la dispoziția Statului Major, căruia îi arsese arhiva, deci foaia 
matricolă (care înregistrează la zi situația militară) ar fi fost singură 
suficientă. 

Este la mijloc o confuzie voită și o tendință politică pe care țin să nu 
le las nelămurite. 

Faptele între care se face confuzie stau astfel: 

a) A doua zi după declararea războiului am comunicat Marelui Stat 
Major că, în caz de mobilizare, doresc să fiu mobilizat pe front(iar nu la 
partea sedentară cum eram sigur că se pregăteşte). 

Marele Stat Major mi-a răspuns la câteva zile că a luat cunoştinţă de 
dorința mea, dar că mobilizarea și repartizarea se vor hotări de către 
organele în drept, după cum interesele armatei vor cere. 

Aceasta a fost pretinsa cerere de voluntariat și aceasta a fost 
rezolvarea ei. 

Am făcut această cerere determinat de următoarele motive: 

1. Am aflat că voi avea o utilizare cu caracter politic sub forma unei 
mobilizări la Comandamentul de Căpetenie al Armatei, ceea ce voiam să 
evit. Simțământul meu românesc mă determina să prefer riscul vieței— 
care depindea numai de mine -față de riscul unor eventuale solidarizări la 
răspunderi politice, fie chiar indirecte - care nu mă priveau numai pe mine. 

2. Mai aveam de rezolvat un caz de conştiinţă morală, era 
angajamentul luat prin dimisia din Consilieratul regal, dată ca semn de 
protest, în momentul când fostul rege Carol a înfunțat Partidul Naţiunei în 
serviciul cauzei germane, provocator faţă de U.R.S.S. 

Evenimentele au confirmat prevederile mele. 

b) Peste o luna, dl. Mareşal Antonescu m-a chemat la Comandamentul 
de Căpetenie. 

Am primit ordin prin Marele Stat Major, Eşalonul II Bucureşti. 


Prezentându-mă aici am fost îndrumat către laşi, unde trebuia să întâlnesc 
pe Mareşal. 

M-am prezentat la Iaşi, d-lor G-ral Tătăranu şi Col. Borcescu, care mi- 
au comunicat că sunt chemat de dl. Antonescu. 

L-am găsit la Chişinău, după câteva zile, la 3 august şi am avut cu d- 
sa, la 5 august, o lungă convorbire în trenul Chişinău-laşi. 

L-am comunicat punctul nostru de vedere că armata română trebuie să 
se oprească la Nistru. D-sa mi-a răspuns că, strategic, nu poate fi oprit pe 
Nistru, dar că se va opri la Bug. Apoi, mi-a propus ca eu să rămân pe 
lângă d-sa pentru discuțiuni politice. 

Am refuzat categoric. 

M-am înapoiat, neprimind nici o soldă - deoarece nu m-am considerat 
mobilizat. 

Nu poate rezulta din aceste fapte o «adeziune» la războiul anti-sovietic 

Primiţi vă rog, Domnule Preşedinte, asigurarea stimei mele deosebite. 

ss. I. Mihalache. 

k*k k*k 

Este evident faptul că toate aceste declarații poartă amprenta stării de 
tensiune în care s-a desfăşurat procesul Mareşalului Antonescu. După 
nici doi ani de la încheierea armistițiului, noua putere care se instalase 
inspira suficiente temeri în a spune exact ce gândeşti şi în mod deosebit 
să-ți expui în public, în mod deschis, opiniile. În acele condiţii era 
riscant să spui adevărul despre Mareşalul Ion Antonescu și guvernarea 
sa. 

Cu toate acestea, oamenii politici audiaţi, cu toate rezervele 
manifestate, nu au putut să nu confirme faptul că guvernarea 
mareşalului nu a fost dictatorială, că el a păstrat în permanenţă un 
contact cu partidele democrate tradiționale, că între el şi aceste partide 
a existat tot timpul un schimb de informații, consultări şi frământări comune 
în legătură cu problemele vitale ale țării. Mai mult, Mareşalul, care nu s-a 
cramponat niciodată de putere, şi-a exprimat în repetate rânduri 
disponibilitatea de a transfera puterea în mâna unui om politic, capabil, 
eventual, să conducă mai bine destinele țării. 

Se confirmă încă o dată că Ţara întreagă a fost alături de Mareşal în 
războiul pentru eliberarea Basarabiei și Bucovinei de Nord. Au existat 
unele opoziții numai cu privire la trecerea Nistrului, dar acest lucru nu 
mai putea fi evitat, din momentul intrării României în război, intrare 
ce nu poate fi reproşată nici unui român. 

Nici unul din oamenii politici audiaţi nu au declarat că războiul 
antisovietic ar fi fost un război nedrept, din punctul de vedere al 
României, nu au declarat nici că guvernarea Antonescu ar fi avut 
caracter fascist şi rasial. Nu au confirmat deci principalele două acuzaţii 


aduse Mareşalului, din care au fost ţesute toate celelalte. Nu a fost 
confirmată nici măcar aşa zisa aservire a economiei țării Germaniei. De 
altfel, în condiţiile unei economii private, nici nu era posibilă o aservire de 
către guvern, decât un regim preferenţial în relațiile economice cu 
partenerii germani, pe baza unor convenții interguvernamentale. 

k*k k k 

Înainte de a încheia acest capitol al aşa zisei aserviri economice, ar 
mai fi ceva de spus. 

Prin Legea 72 din 31 ianuarie 1945, care conține un singur articol „Se 
ratifică Convenţiunea Nr. 181.918 din 18 ianuarie 1945, intervenită între 
Ministerul Finanţelor, Banca Naţională a României şi Regia Autonomă 
Comercială a Monetăriei Naţionale privitoare la vânzarea cantității de aur 
fin necesară pentru baterea unui milion bucăți medalii comemorative, în 
greutate de 6,55 grame fiecare şi cu titlul de 900% aur fin”. 

Iată deci că, la nici 6 luni de la lovitura de stat din 23 august 1944, 
când încă războiul nu se sfârşise, noua putere nu mai avea ce face cu 
aurul obținut de la germanii care ne-au „acaparat” economia, decât să 
bată medalii comemorative, din aur pur, de 24 karate, pentru care au 
fost scoase din Banca Naţională a României, nici mai mult, nici mai puțin 
decât 6.550 kg. aur. Jefuirea României începuse şi în acest mod, 
concomitent cu constituirea sovromurilor, de care am vorbit anterior. 

Ar fi interesant de ştiut, cine au fost beneficiarii celor peste 6,5 tone 
aur pur, distribuit sub formă de medalii comemorative. Nu ştiu dacă 
medaliile au fost distribuite gratuit sau contra cost, dar oricum, jefuirea 
tezaurului național este certă. 

Nu trebuie să uităm că acest jaf avea loc în condiţiile în care 
poporul român depunea eforturi materiale deosebite pentru susținerea 
războiului antihitlerist și îl aşteptau eforturi şi mai mari pentru 
suportarea plății despăgubirilor de război pretinse de U.R.S.S., fără nici 
o posibilitate de a le trata. 

Dezastrul țării, de care a fost acuzat Mareşalul Ion Antonescu, abia 
acum începea. 

Concluzionând, rezultă în mod evident că Mareşalul Ion Antonescu nu 
a aservit nimănui economia românească, nu a provocat nici un dezastru 
economic. Dimpotrivă, în condiţiile unui război greu, a reuşit, împreună 
cu colaboratorii săi să asigure un nivel de trai mai bun decât în toate 
țările afectate de război. Foametea în România a apărut în anii 1945-1947, 
dar ea nu s-a datorat guvernării Mareşalului Ion Antonescu și nici atât de 
mult secetei din 1946. Ea s-a datorat secătuirii resurselor naționale prin 
„colaborarea” economică sovieto-română, prin plata unor despăgubiri 
de război greu de suportat şi prin onorarea notei de plată a staționării 
trupelor sovietice în România, trupe care, spre deosebire de trupele 
germane, nu au plătit nimic. 


în consecință, nu poate fi vorba de nici o răspundere și cu atât mai 
puţin de o răspundere penală. 


ADMINISTRAREA TRANSNISTRIEI 


România condusă de Mareşalul Ion Antonescu nu a provocat 
războiul antisovietic şi nu l-a purtat pentru a ocupa teritorii ce nu-i 
aparțineau. Participarea la război nu a avut alt scop decât reîntregirea 
teritoriului strămoşesc. Ieşirea din război în momentul în care a fost 
atinsă frontiera de pe Nistru nu era posibilă, nu numai din punctul de 
vedere al strategiei militare. Considerentele pentru care România nu 
putea să oprească războiul la Nistru sunt bine cunoscute. Continuarea 
războiului şi dincolo de Nistru împotriva celui mai periculos duşman, nu 
numai pentru țara noastră, dar şi pentru întreaga Europă, care era 
bolşevismul, era o necesitate care nu mai trebuie demonstrată și 
argumentată. 

Faptul că Mareşalul Ion Antonescu şi-a asumat răspunderea 
administrării, pe timpul războiului, a unor teritorii care nu aparțineau 
României, nu poate constitui un capăt de acuzare. Dimpotrivă, această 
administraţie a avut o mare importanţă în primul rând pentru populaţia 
de acolo, căreia i s-au creat condiţiile unei existenţe cât se puteau de 
normale în timp de război. Evident că buna administrare asigura avantaje 
şi României în efortul pentru susținerea războiului. Fără a intra în 
amănunte, afirm însă că România şi-a plătit aceste avantaje prin 
eforturile depuse pentru refacerea potențialului productiv al acelor 
teritorii, potenţial grav afectat, nu numai de trecerea frontului, dar și de 
numeroasele distrugeri făcute de trupele sovietice în retragere. 

Cu toate acestea, tribunalul poporului a găsit numeroase capete de 
acuzare şi în legătură cu administrarea Transnistriei, pronunțând chiar 
condamnarea la moarte a lui Gheorghe Alexianu, căruia nu i se poate 
reproşa decât că a administrat, în condiţii foarte bune, un teritoriu sovietic. 

Pentru a vedea cum s-a ajuns la administrarea Transnistriei de către 
români, redau o parte a expunerii făcute de Mareşalul Ion Antonescu în 
şedinţa Consiliului de Miniştri din 5 septembrie 1941: 

„Şi Fuihrerul, printr-o scrisoare pe care mi-a trimis-o, m-a rugat dacă 
pot lua asupra mea sarcina pazei militare a teritoriului de Sud al Ucrainei, 
cuprins între Nistru și Nipru, regiune pe care o cunoaşteţi şi 
dumneavoastră. Nu puteam refuza această cerere... lau asupra mea 
paza militară a întregei regiuni dintre Nistru şi Nipru, însă nu pot lua asupra 
mea şi administrarea acestei provincii şi organizarea economică a ei, decât 
numai între Bug și Nistru, adică unde se găsesc moldovenii noştri și 
partea numită Transnistria”. 

Pentru administrarea Transnistriei, Mareşalul Ion Antonescu, la 


propunerea lui Ion Marinescu, l-a numit guvernator, la 19 august 1941 pe 
Gheorghe Alexianu. Este interesant de ştiut și cine era acesta. 

Profesor universitar şi membru al Institutului de Ştiinţe 
Administrative, a luat parte la elaborarea tuturor legilor de administrare 
locală, începând cu anul 1929. 

În anul 1938 a fost numit rezident regal al Bucovinei, unde pune în 
aplicare dispoziţiile referitoare la reprimarea legionarilor. 

La venirea la putere a legionarilor începe să fie persecutat. La 30 
noiembrie 1940, fiind chemat la Legiune pentru a fi judecat, preferă să-şi 
ia singur viața, dar glonțul s-a oprit în plămân şi, după 6 luni de 
intervenții şi tratamente medicale, este salvat. 

Din aceste succinte date biografice putem constata că Mareşalul Ion 
Antonescu nu a numit un guvernator militar al Transnistriei, ci unul 
civil, care era nu numai unul dintre cei mai buni specialişti în 
administrația locală, dar și un anti-legionar notoriu. Acest lucru are o 
semnificație deosebită, care pune în evidenţă faptul că singurul scop al 
acestei numiri l-a constituit cât mai buna administrare a teritoriului 
respectiv, în condiții paşnice, aşa cum.de altfel s-a și realizat. Cum 
putea un asemenea om să organizeze ori să participe la persecutarea și 
masacrarea populației de sub jurisdicția sa? Cum am putea concepe că 
Mareşalul Ion Antonescu, preluând administrarea Transnistriei şi 
numind un asemenea guvernator, avea în vedere reprimarea populației? 
Orice om cu mintea limpede nu putea crede aşa ceva. Capete de acuzație 
grave nu au putut inventa din această operă paşnică decât cei cu 
mintea înfierbântată de ură față de poporul român şi față de conducătorii 
lui. 

Înainte de a vedea cum a administrat Gheorghe Alexianu Transnistria, 
să vedem ce fapte i s-au reținut în sarcină și pentru ce a fost executat 
odată cu Mareşalul Ion Antonescu. 

Redau din sentința nr. 17, din 17 mai 1946, partea care îl priveşte pe 
Alexianu Gheorghe: 

„Acest acuzat a fost Guvernator al Transnistriei de la 17 august 1941 
până în februarie 1944. 

în această calitate, după data de 6 septembrie 1940, a militat pentru 
desăvârşitrea intrării armatelor germane pe teritoriul ţării, prin 
participarea sa în Consiliul de Miniştri, începând de la 7 iulie 1941 până la 
26 ianuarie 1944. 

Că acest fapt se încadrează în dispozițiunile art. 1 Ut. b din Legea 
312/945 şi sancționată de art. 3 al. 1, din aceeaşi lege, texte pe care 
Tribunalul Poporului le aplică în cauză *. 

Pentru această pretinsă infracțiune i s-a aplicat detențiunea grea pe 
viață şi 10 ani degradare civică. În afară de enunţarea textelor de lege, 
nici un fel de argumentare și de motivare. 


Lăsând la o parte faptul că intrarea trupelor germane în România, în 
condiţiile date, nu poate constitui infracțiune, judecătorul poporului 
merge cu absurditatea până acolo încât îl face culpabil pe Alexianu 
Gheorghe pentru faptele pe care le-ar fi comis în calitate de administrator 
al Transnistriei, fapte petrecute într-o perioadă în care el nu avea funcția 
respectivă. Probabil că în viziunea , judecătorilor”, Alexianu Gheorghe, 
ştiind că va fi numit într-o anumită funcție la 17 august 1941, ela 
început încă de la 6 septembrie 1940 să „militeze” pentru aducerea 
trupelor germane în țară. La data de 7 iulie 1941, invocată în sentință, 
nu numai că trupele germane erau venite în România cu mult timp în 
urmă, dar începuse şi războiul contra U.R.S.S., de mai bine de două 
săptămâni. 

Nimic însă nu avea importanță și nimic nu putea sta în calea 
tribunalului poporului de a pronunța condamnări. 

„Având în vedere că după cum rezultă din stenogramele Consiliului 
de Miniştri, acuzatul Gheorghe Alexianu a fost prezent şi în şedinţele de 
la 19 iunie 1941, când s-a hotărât declararea războiului împotriva 
U.RS.S.-ului, iar apoi, prin concursul ce l-a dat guvernului Antonescu, a 
sprijinit continuarea războiului atât împotriva U.RS.S.-ului cât și împotriva 
Naţiunilor Unite. 

Că acest fapt constituie în totul crima de dezastrul țării prevăzută de 
art. 2 Ut. a din Legea 312/943 și sancționată de art. alin. 2 din aceeaşi 
lege, texte pe care Tribunalul Poporului le aplică în cauză “. 

Pentru această îndrăzneală de a sprijini războiul antisovietic, i s-a 
aplicat pedeapsa cu moartea şi 10 ani degradare civică, sub denumirea de 
crimă de dezastrul țării. 

Că a sprijinit războiul contra U.R.S.S. este real, dar că acest război a 
fost purtat pentru apărarea libertăţii poporului român şi pentru 
alungarea cotropitorilor de pe teritoriul ţării este la fel de real. Pentru 
asemenea fapte, poporul român nu îşi putea condamna conducătorii şi nu 
a făcut acest lucru. Cei ce au făcut-o nu au nimic comun cu poporul român. 

„Având în vedere că, după cum rezultă din şedinţa Consiliului de 
Miniştri de la 13 noiembrie 1941, rezultă că acuzatul Gheorghe Alexianu 
a ordonat și desăvârşit acte de teroare, cruzime și de suprimare asupra 
populației din teritoriul unde s-a purtat războiul. Din stenograma acestui 
consiliu rezultă convorbirile ce au avut loc între Ion Antonescu și acuzatul 
Gheorghe Alexianu cu privire la represaliile ce au avut loc la Odesa, cu 
care ocaziune acuzatul Gheorghe Alexianu răspunde că represiunea de 
la Odesa a fost destul de severă, că au fost împuşcaţi şi spânzurați pe 
străzile Odesei populaţia civilă din acel oraş. 

Că acest fapt se încadrează în dispozițiunile art. 2 Ut. d. din Legea 
312/945 şi sancţionată de art. 3 alin. 2 din aceeaşi lege, texte pe care 
Tribunalul Poporului le aplică în cauză și care au fost enunțate în şedinţă 


publică. *. 

Pentru această pretinsă infracțiune s-a aplicat pedeapsa cu moartea și 
10 ani degradare civică. 

Lăsăm la o parte că represaliile de la Odesa au fost justificate, nu 
numai de aruncarea în aer şi uciderea sau vătămarea gravă a integrității 
corporale a întregului comandament român, dar şi de asasinarea zilnică 
a unor militari români. Lăsăm la o parte şi faptul că cei care au executat 
represaliile poate au exagerat, impresionați fiind de ororile suferite de 
camarazii lor. 

Trebuie însă să spun că Gheorghe Alexianu nu a avut nimic comun cu 
acele represalii. Nu avea calitatea nici să le organizeze și cu atât mai 
puţin să le execute. Mai mult, el nici nu se afla la Odesa, având sediul 
la Tiraspol. De altfel, în sentință nu se arăta decât că Gheorghe Alexianu 
i-a comunicat Mareşalului Ion Antonescu impresiile sale în legătură cu 
represaliile pe care le-a considerat destul de severe. 

Dar, dacă şi Alexianu Gheorghe trebuia asasinat, era necesar să se 
găsească pretextul, chiar dacă era absurd. Nu-şi făcea nimeni probleme 
că va veni şi timpul când această „sentință” va putea fi văzută şi de alții. 

„Având în vedere că acuzatul Gheorghe Alexianu, în calitatea sa de 
Guvernator al Transnistriei, a ordonat și organizat munci excesive și 
deplasări și transporturi de persoane în scopul exterminării acestora, fapt 
ce rezultă din ordonanța nr. 26, prin care ordonă instituirea muncii 
obligatorie pentru toți locuitorii Odesei, între 16-69 ani, sub sancţiunea 
internării lor în lagăr, ceea ce, în realitate, constituia un mijloc de 
exterminare, iar prin ordonanța 35, din 2 ianuarie 1942, dispune 
deportarea tuturor evreilor din Odesa în regiunea Berezovca, unde sunt 
masacrați în masă. 

Că acest fapt, astfel stabilit”, constituie elementele crimei prevăzute de 
art. 2 Ut. f din Legea 312-945 și sancţionată de art. 3 alin. 2 din aceeaşi 
lege, texte pe care Tribunalul Poporului le aplică în cauză “. 

Pentru aceste acuzaţii, Alexianu Gheorghe a fost condamnat la 
moarte şi la 10 ani interdicție corecțională. 

Cu privire la organizarea muncii obligatorii, pentru moment mă 
rezum în a menționa că, în timp de război, când bunurile de primă 
necesitate traiului sunt raționalizate, este firesc şi legitim să nu fie 
hrăniți paraziţii, ba chiar să fie obligați toți cetățenii să muncească. 

În legătură cu deportarea evreilor din Odesa, rezultă că ea a fost 
dispusă din rațiuni de ordin militar. Nu s-a făcut în scop de 
exterminare, cum se susține în sentință şi cum prevede şi textul aplicat, 
nu a fost exterminată nici o persoană. Nu există la dosar nici un fel de 
probă care să confirme această acuzație, deşi în anii 1945-46, ar fi fost 
foarte simplu să se facă investigaţii la Berezovca. Sovieticii ar fi fost 
bucuroşi să ajute tribunalul poporului. Dimpotrivă, rezultă preocuparea 


guvernatorului de a le asigura toate condițiile pentru existență. Sentința 
merge până acolo încât reține că munca obligatorie constituia, în 
realitate, un mijloc de exterminare. 

Expresia „în scop de exterminare” este folosit în mod obsedant 
pentru că una din condiţiile pentru existența infracțiunilor prevăzute în 
Legea 312/945, era săvârşirea faptelor în scop de exterminare ori de 
persecuție pe motive rasiale. Aceste condiţii au fost pur şi simplu 
afirmate, fără nici o argumentare. Asemenea scopuri au fost străine 
guvernării Mareşalului lon Antonescu, aşa încât nici nu puteau fi 
argumentate. 

„Având în vedere că acuzatul Alexianu Gheorghe, în calitatea sa de 
Guvernator al Transnistriei şi-a însuşit din acest teritoriu, abuziv, bunuri 
private. El mai făcea şi acte de generozitate trimițând în țară, la diverse 
persoane, nenumărate daruri de mare valoare, comițând prin aceasta crima 
prevăzută de art. 2 Ut. k din Legea 312/945, sancţionată de art. 3 al. 3 
din aceeaşi lege, texte pe care de asemeni Tribunalul Poporului le aplică 
în cauză “. 

Le aplică și mai decide o muncă silnică pe viață şi 10 ani degradare 
civică. 

Lipsa de argumentare şi de motivare pe probe continuă, numai că, 
oricât de nenumărate ar fi fost darurile făcute de acuzat, dacă le 
consideri infracțiuni, este obligator, ca instanță de judecată să încerci 
Să le numeri, Ori in cel mai rău caz să enumeri măcar câteva din ele 
pentru a vedea, la concret, ce cadouri şi cărei persoane le-a făcut. În caz 
contrar apărarea nu are obligația de a dovedi că faptele neprobate nu 
există. Ele rămân simple afirmaţii fără alte consecinţe decât cele 
rezultate din calomnie. 

„Că datorită participării sale în guvernul Antonescu în calitatea sa de 
guvernator al Transnistriei, acuzatul Gh. Alexianu a realizat averi în mod 
ilicit, profitând şi de legătura cu ceilalți conducători antones-cieni şi de 
legiuirile şi măsurile de fapt cu caracter hitlerist şi rasial. 

Că și acest fapt constituie elementele crimei de dezastrul ţării, prevăzută 
de art. 2 lit. I din Legea 312/945 și sancționată de art. 3 alin. 3 din 
suscitată lege, texte pe care de asemeni Tribunalul Poporului le aplică în 
cauză și cari au fost enunțate în şedinţă publică “. 

Pentru această „crimă” s-a aplicat muncă silnică pe viață şi 10 ani 
degradare civică. 

Este atât de monstruos modul în care tribunalul poporului reținea 
infracțiunile prin simpla enunţare a textelor de lege, încât pare incredibil. 
Chiar văzând această sentință, nu îți vine să crezi că a fost posibil aşa 
ceva şi o citeşti şi reciteşti, crezând că vei găsi motivarea și analiza 
probelor mai la sfârşit. 

Ce averi a realizat, licit ori ilicit, Alexianu Gheorghe' profitând de... 


şi de..., nu ştie nimeni. 

„Având în vedere că după cum se constată din actele aflate! în 
dosarul nr. 55/945 vol. H al Cabinetului de Instrucție, acuzatul Gh. 
Alexianu a ordonat și inițiat înființări de ghetouri, lagăre de internare şi 
deportări din motive de persecuție politică şi rasială, fapt prevăzut de ari. 
2 lit. m şi sancționat de art. 3 alin. I din Legea 312/945, texte pe care 
Tribunalul Poporului le aplică în cauză“. 

O nouă enunțare a unui text de lege şi o nouă pedeapsă de data 
aceasta detențiune grea pe viaţă şi eternul 10 ani degradare civică. 

Despre ghetouri şi lagăre vom mai vorbi. Pentru moment mă rezum 
în a menționa că Alexianu Gheorghe nu avea calitatea nici de a ordona 
și nici de a înființa ghetouri şi lagăre. Nu a luat asemenea măsuri, iar 
cei care le-au luat nu au avut în vedere „motivele de persecuție politică 
și rasială”, ci motive de ordin militar şi rațiuni privind siguranța statului 
şi a trupelor sale. 

„Că de asemeni din actele dosarului sus indicat se mai constată că 
acuzatul Gheorghe Alexianu a ordonat măsuri nedrepte de concepție 
hitleristă și rasială, practicând cu intenţie o execuţie excesivă a legilor 
derivate din starea de război şi a dispozițiunilor cu caracter rasial, fapt 
prevăzut de ari. 2 Ut. n din Lege 312/945 şi sancționat de ari. 3 al. I, din 
aceeaşi lege, texte pe care Tribunalul Poporului le aplică în cauză“. 

O nouă detenţțiune grea pe viață şi 10 ani degradare civică. 

În sfârşit, găsim o recunoaştere că au existat şi legi derivate din 
starea de război, dar se afirmă că ar fi fost aplicate excesiv. Despre ce legi 
este vorba și despre ce excese nu interesează, fiind suficientă afirmaţia cu 
caracter general, în opinia judecătorilor poporului. 

„Că, în fine, numitul acuzat s-a pus în slujba hitlerismului şi 
fascismului, contribuind prin fapte proprii la realizarea scopurilor sale 
politice și la aservirea vieții economice a țării, în detrimentul și interesele 
poporului român fi în interesul Germaniei hitleriste şi pentru sprijinirea 
războiului de agresiune contra U.R.S.S.-ului. 

Că acest fapt constituie crima de dezastrul țării prevăzută de ari. 2 Ut. o 
din Legea 312/ 945 şi sancționată de ari. 3 al. I din aceeaşi lege, texte pe 
care Tribunalul Poporului le aplică în cauză. “. 

Tot detenţiune grea pe viaţă şi tot 10 ani degradare civică. 

Făceau ce făceau toți conducătorii României, chiar şi Alexianu Gh. 
din Transnistria, şi se mai ocupau câte puțin şi de aservirea economiei 
naționale Germaniei hitleriste şi mai loveau în interesele poporului 
român, sprijinind războiul contra „U.R.S.S.-ului paşnic”. 

Nu se poate să nu sesizăm faptul că Alexianu Gheorghe a mai fost 
condamnat o dată pentru susținerea războiului antisovietic şi în baza 
art. 2 lit. a., dar la moarte. Dar, ca să fie cât mai multe infracțiuni, se 
condamnă şi de două sau mai multe ori pentru aceeaşi faptă, aşa cum am 


văzut că s-a procedat şi în cazul Mareşalului Ion Antonescu. 

„Având în vedere că în ce priveşte faptul că acuzatul Gheorghe 
Alexianu nu a respectat regulile internaționale cu privire la conducerea 
războiului, fapt prevăzut de art. 2 lit. b din Legea 312/945 ce i se mai 
pune în sarcină, Tribunalul Poporului, constatând că acuzatul nu se face 
vinovat de aceste crime, deoarece nu el a fost acela care a condus efectiv 
războiul, ci conducătorul statului de atunci, și prin urmare urmează a 
pronunța achitarea sa pentru acest fapt”. 

„Având în vedere că în ce priveşte faptul că a supus la un tratament 
inuman pe prizonierii de război, Tribunalul de asemeni urmează a 
pronunța achitarea sa, întrucât nu se constată că aceştia au fost supuşi 
la munci şi un tratament inuman, din actele dosarului rezultând doar că ei 
au fost întrebuințaţi la munci în minele de cărbuni, ceea ce în mod normal 
erau obligați a presta <. 

„Că de asemeni Tribunalul Poporului urmează a pronunța achitarea 
acuzatului Gheorghe Alexianu din lipsa de dovezi și în ceea ce priveşte 
crima prevăzută de art. 2 IU. e din Legea 312/945 ce i se mai impută “. 

Văzând aceste trei achitări, s-ar putea crede că , judecătorii” au 
apreciat ca suficiente, pentru un administrator al Transnistriei, trei 
pedepse cu moartea, patru pedepse cu detenţiune grea pe viaţă şi două 
pedepse cu muncă silnică pe viață, sau pur şi simplu s-ar putea crede 
că totuşi tribunalul a judecat din moment ce, din cele 12 infracțiuni 
susținute de acuzare, nu a pronunțat condamnarea decât pentru nouă 
din ele. S-ar putea crede, dar s-ar greşi. 

În realitate este vorba numai de o diversiune, cine ştie de cine 
dirijată, pentru a se crea impresia că totuşi se judecă. 

Îmi întemeiez această afirmaţie pe împrejurarea că, aşa cum s-au 
pronunţat celelalte nouă condamnări, una mai neîntemeiată decât alta, 
mai puteau fi pronunțate, în condițiile respective, încă trei, pentru că tot 
nu trebuiau dovedite, ci numai afirmate. De altfel, această strategie a 
mai fost adoptată şi în multe alte cazuri. 

S-a scăpat din vedere însă faptul că argumentele invocate la 
pronunțarea celor trei achitări sunt valabile și pentru multe din 
condamnările pronunțate. Este vorba, în primul rând, de lipsa de dovezi. 
Apoi 

Se recunoaşte că, în condiţii de război, a pune pe cineva să 
muncească, nu înseamnă o crimă și nici exterminare, uitându-se că, se 
afirmase cu puţin timp înainte, că obligarea populației apte de muncă 
să muncească este o crimă. S-a recunoscut și faptul că nu se poate 
pronunța condamnarea unei persoane, pentru unele măsuri pe care nu 
le-a luat el și nu avea competența să le ia. 

Este necesar să vedem cum a răspuns Alexianu Gheorghe la 
acuzaţiile ce i s-au adus. Apărările au fost depuse în scris, după 


terminarea dezbaterilor, în cadrul cărora, dată fiind graba celor care 
dirijau procesul, nici el, la fel ca și ceilalți acuzaţi, nu au avut posibilitatea 
să se apere. Este puţin probabil, însă, că memoriile depuse de acuzați, 
au mai fost măcar citite de cineva. Firesc era ca susținerile făcute în 
apărare să fi fost combătute în sentință cu contraargumente și cu 
trimiteri la probe, dacă ar fi existat probe. Nefacându-se acest lucru, 
memoriile depuse în apărare trebuie acceptate ca exprimând adevărul. 
De altfel, credibilitatea apărărilor se impune şi pentru că în multe 
probleme se fac referiri la date şi documente, ori la alte probe, prin care 
puteau fi verificate cu uşurinţă. 

Cum s-a apărat Gheorghe Alexianu? 

A recunoscut că a fost un înalt funcționar, care a executat cu fidelitate 
ordinele guvernului său, atâta vreme cât ele se întemeiau pe legalitate 
şi umanitate, refuzând pe cele nedrepte şi influențând guvernul să revină 
asupra lor. 

Un profesor universitar nici nu putea proceda altfel. Este, de altfel, 
modul de acțiune impus de însuşi Mareşalul Ion Antonescu, în sensul 
ca subordonații săi să-i atragă atenţia în cazul în care va da un ordin 
ilegal ori nedrept. 

Cu privire la instituirea muncii obligatorii, Gh. Alexianu susține că 
prin aceasta nu a făcut altceva decât să dea eficiență prevederilor 
Constituţiei U.R.S.S., potrivit căreia „Munca în U.R.S.S. este o datorie şi 
o chestiune de onoare a fiecărui cetățean capabil de muncă, după 
principiul - cine nu munceşte acela nu mănâncă”, făcând chiar 
precizarea, acest principiu este consacrat în art. 12. 

Acest lucru, Gh. Alexianu l-a aflat probabil în timpul celor 20 de luni 
de captivitate în U.R.S.S. În orice caz, ironia pe care şi-a permis-o 
acuzatul nu a scăpat judecătorilor bolşevici și probabil a avut o oarecare 
influenţă la respingerea cererii de comutare a pedepsei cu moartea. 

După această glumă periculoasă, Gh. Alexianu se referă la 
conținutul art. 2 din ordonanța nr. 26, la care s-a referit şi sentința, 
potrivit căruia „Numai cei ce muncesc se vor bucura de concursul 
autorităților pentru procurarea celor necesare existenței”, iar potrivit 
art. 7 „celor ce prestează munca în conformitate cu prezenta ordonanță 
li se vor elibera cartele de alimente şi articole de primă necesitate, în 
raport cu numărul membrilor de familie”, ceea ce înseamnă că prin 
munca unui singur membru al familiei se asigura existența întregii 
familii. 

Erau scutiți de prestarea muncii toți bolnavii, infirmii, bărbaţii în 
vârstă de peste 60 de ani, femeile gravide, cu începere de la a 5-a lună, 
femeile cu copii mai mici de 5 ani şi femeile cu mai mulți copii sub 
vârsta de 10 ani. 

Prin ordonanța nr. 64 din 27 mai 1942 a fost reglementată durata 


zilei de muncă la 8 ore, cu menţiunea că, atunci când nevoile producției, 
precum şi urgenţa executării unor lucrări, durata zilei de lucru putea fi 
prelungită până la 10 ore. Pentru orele suplimentare, retribuţia era 
majorată cu 20%. 

Acesta este, în linii mari, regimul de muncă impus în Transnistria, pe 
care instanța l-a numit de exterminare. O muncă retribuită, timp de 8 
ore pe zi, cu plata majorată a orelor suplimentare, în timp de război 

— curată exterminare! Orice discuţii pe această temă sunt de 
prisos. 

Nu am găsit în voluminosul dosar al cauzei cele două ordonanţe la care 
s-a făcut referire. Am găsit însă un exemplare al ordonanţei nr. 82 din 9 
septembrie 1942, dată la Tiraspol și semnată de Gh. Alexianu, în care 
au fost contopite, toate reglementările de până atunci privind regimul de 
muncă instituit în Transnistria. Având în vedere că, din această 
problemă tribunalul poporului a confecţionat o infracțiune pentru care 
Gh. Alexianu a fost condamnat la moarte, pentru adevăr și pentru nevoia 
unei aprecieri în cunoştinţă de cauză găsesc necesar să redau integral 
conținutul acestei ordonanțe. 

„Art. 1. Pe tot timpul duratei războiului, funcţionarii aparținând 
Guvernământului şi tuturor serviciilor publice, angajați de orice fel, 
muncitorii din întreprinderile publice sau particulare autorizate, precum și 
cei din diferite organizații sau şantiere de lucrări, se consideră rechiziționați 
în serviciul administrației Transnistriei. 

Art. 2. Pentru nevoile administrației româneşti, vor putea fi 
rechiziţionate orice persoane, indiferent de sex, de la vârsta de 15 ani până 
la 60 ani, pentru bărbaţi, şi până la 45 ani pentru femei. 

Rechiziționarea se va face prin Inspectoratul de Jandarmi al 
Transnistriei şi Direcţia Muncii, la cererea autorităților direcțiilor, 
întreprinderilor publice și particulare autorizate sau serviciilor publice 
recunoscute. 

Art. 3. Sunt scutiți de rechiziție: bolnavii şi infirmii declarați ca atare 
de medici oficiali, bătrânii în vârstă de peste 60 ani bărbaţi şi 45 ani 
femei, femeile gravide cu începere de la a cincea lună, femeile cu copii mai 
mici de 5 ani şi cele ce au mai mult de 3 copii sub 10 ani. 

Art. 4. Persoanele arătate la art. 1 și 2 nu vor putea părăsi serviciul 
în care au fost numite, angajate sau rechiziţionate, fără învoire prealabilă 
sau o cauză de forță majoră, bine dovedită. 

Cei ce vor contraveni acestei dispozițiuni, se vor pedepsi după cum 
urmează: 

a) cu internarea în lagăr de la 2-6 luni, dacă lipsa nu depăşeşte 8 zile; 

b) cu internarea în lagăr de la 6 luni la 1 an, dacă lipsa este mai 
mare de 8 zile; 

c) cu internarea în lagăr de la 1 la 2 ani, dacă lipsa a fost mai mare 


de 15 zile sau în caz de recidivă. 

Art. 5. Măsura internării în lagăr se va putea lua şi în contra tuturor 
persoanelor suspecte care, prin activitatea lor, ar periclita ordinea şi 
siguranța administraţiei româneşti. 

Art. 6. Internările în lagăre se vor ordona numai de către Guvernatorul 
civil al Transnistriei sau împuterniciţii săi, prin decizie specială, în urma 
anchetei efectuate de către autoritățile, direcţiile, serviciile și întreprinderile 
publice sau particulare autorizate, de care aparțin funcționarii sau 
muncitorii respectivi. 

Pentru cei prevăzuţi la art. 5, internarea în lagăr va fi ordonată în urma 
rapoartelor organelor militare sau civile însărcinate cu paza şi siguranța 
teritoriului. 

Art. 7. Guvernământul va putea ordona contra-anchete, care se vor 
face de către inspectorii administrativi sau referenții Oficiului de 

Studii pentru funcţionari şi de inspectoratul de jandarmi sau organele 
însărcinate cu paza și siguranța teritoriului, pentru celelalte persoane. 

Art. 8. Cei care, fiind detaşaţi, numiţi sau trimişi în interes de 
serviciu în orice parte a Transnistriei, nu se vor prezenta la post în 
termenul fixat de ordinul de serviciu primit, cu excepția cazurilor de forță 
majoră, se vor pedepsi cu închisoarea de la 3-5 ani şi cu pierderea 
dreptului la pensie. 

Aceeaşi pedeapsă se va aplica și acelora care vor părăsi serviciul fără 
a li se fi primit demisia sau înainte de a fi autorizați să părăsească 
lucrul pentru care au fost angajați sau rechiziționați. 

Art. 9. Cei ce vor sabota buna funcționare a administraţiei instituite 
sau vor instiga prin orice mijloace la acte de sabotaj, se vor pedepsi cu 
închisoare de la 3-10 ani. 

Art. 10. Cei care vor săvârşi acte de violență sau amenințări grave 
față de autorități, în scopul de a împiedica măsurile luate de 
administrația românească, se vor pedepsi cu închisoare de la 5-20 ani. 

Art. 11. Funcţionarilor veniți din țară prin detaşare sau numire nouă 
li se vor aplica dispozițiunile decretului lege nr. 151 din 10 ianuarie 1942, 
privitor la chemarea salariaților publici în serviciul națiunii. 

Art. 12. Infracţiunile prevăzute la art. 8, 9 şi 10 vor fi judecate de 
Curțile Marţiale... ”. 

Exemplarul aflat la dosar este tipărit în limbile română, germană și 
rusă, într-un format care făcea posibilă afişarea. 

Acesta era regimul de muncă „forțată” instituit în Transnistria, cu 
mențiunea că, şi în țară, existau reglementări similare în serviciile 
publice şi în sectoarele de bază ale economiei, unele fiind chiar 
militarizate, prin aşa numita mobilizare la locul de muncă. 

O absurditate mai mare nu se putea susține decât că asemenea 
reglementări constituiau de fapt mijloace de exterminare. 


Această ordonanţă ne lămureşte şi cu privire la rațiunea şi scopurile 
lagărelor de muncă de care face atâta caz sentința. O disciplină mai 
severă în timp de război era absolut necesară, ea fiind și în interesul 
cetățenilor. Sancţiunile prevăzute, gradate şi ca durată și ca mod de 
executare, în funcție de gravitatea faptelor, nu are nimic comun cu 
pretinsa persecuție rasială şi cu atât mai puţin cu „scopul de 
exterminare”, Chiar dacă în lagăre şi închisori au ajuns şi evreii care nu 
au respectat ordinea reglementată. Închisori au existat și există în toate 
timpurile, atât timp cât există și încălcări de lege. 

Să urmărim în continuare apărările pe care şi le-a formulat Gh. 
Alexianu. 

Cu privire la deportarea evreilor din Odesa a menționat că măsura nu 
a fost luată în scopul de exterminare, ci pentru rațiuni de siguranță. 

Măsura a fost ordonată de Mareşalul Ion Antonescu la 16 decembrie 
1941 la cererea Marelui Stat Major. 

S-a argumentat această măsură prin aceea că, datorită rezistenței 
Sevastopolului, era posibilă o debarcare sovietică la Odesa. „Eu credeam că 
Sevastopolul va cădea mult mai curând. Astăzi însă datorită faptului că 
flota rusească are posibilitatea să utilizeze Sevastopolul, poate să ne facă 
o surpriză dezagreabilă”. 

în executarea acestei dispoziții armata a dat ordonanța pentru 
îndepărtarea evreilor din Odesa. 

La cererile insistente ale armatei, Gh. Alexianu a emis ordonanța nr. 
35, stabilind prin art. 4, 5 şi 6, condiţii cât mai umane, obligând 
autoritățile administrative şi polițieneşti, din regiunea de plasare, să 
asigure evreilor buna conviețuire în mijlocul populaţiei băştinaşe. 

Nu există nici o dovadă că autoritățile române ar fi ucis evrei. 

În instanță, Gh. Alexianu a fost acuzat și pentru faptul că ar fi 
constituit instanțe de judecată represive. La aceasta a răspuns că 
instanțele de judecată de pe lângă Pretorate şi Curțile Marţiale nu au 
fost înființate de guvernator şi nu îi erau subordonate lui, ci guvernului 
țării. Nu are însă cunoştinţă de faptul că instanțele de judecată ar fi 
comis abuzuri. 

Era normal ca şi în Transnistria să funcționeze instanțe de judecată, 
iar cele penale au în mod obligator și caracter represiv, aşa cum l-au 
avut şi îl au în toate timpurile şi în toate locurile. 

Existența instanțelor de judecată nu poate fi decât un fapt pozitiv, 
deoarece prin ele se asigură supremaţia legii şi înlătură domnia anarhiei 
şi a abuzului. 

Cu privire la participarea la „masacrele” de la Odesa. 

Represaliile au fost aprobate de Mareşalul Ion Antonescu la cererea 
Comandamentului Armatei a IV - care le-a şi executat. 

Se pare că s-au comis şi unele excese, dar acestea nu îi pot fi 


imputate lui Gh. Alexianu şi adaug că nici Mareşalului Ion Antonescu. 

A fost acuzat în şedinţă de „criminalitate sălbatică”, la care răspunde: 

— La Cernăuţi a refuzat să predea germanilor 400 evrei; 

— A stăruit pentru acordarea de grațţieri şi reduceri de pedepse, 
ceea ce s-a şi realizat prin decretele nr. 5 din 19 decembrie 1942 și nr. 8din 
16 aprilie 1943; 

— A propus, în mod frecvent, comutarea pedepsei cu moartea şi 
grațieri individuale, propuneri însuşite de conducătorul statului; 

— Salvează de la moarte 18 partizani condamnați de Curtea Marţială 
din Odesa, intervenind la Mareşalul Ion Antonescu, care, inițial 
respinsese cererile de grațiere; 

— Peste drepturile sale, ia unele măsuri la închisoarea Vapniarka, 
pentru a se constitui un comandament civil. Aprobă majorarea 
alocaţiei peste valoarea solicitată de Direcţia închisorilor; 

— S-a bucurat de simpatia localnicilor, dând exemplu o împrejurare 
în care, un cantonier localnic de cale ferată, cu riscul vieții sale, a oprit 
trenul Guvernatorului, aflând în ultimul moment că linia ferată era 
minată,; 

— În februarie 1944, când a fost înlocuit cu un guvernator militar, 
pentru că se apropia frontul - generalul Potopeanu - reprezentanții 
Universităţii, Conservatorului şi populaţiei din Odesa i-au adus 
mulțumiri în public pentru grija ce a purtat populaţiei autohtone. 

Cu privire la lagărele și ghetourile din Transnistria: 

Deportarea evreilor din Basarabia şi Bucovina a fost hotărâtă în 
conducerea statului, hotărâre ce i s-a transmis prin doi colonei de la 
Statul Major sosiți la Tiraspol, în septembrie 1941. 

Guvernământul avea îndatorirea să asigure hrana și găzduirea în 
haltele fixate prin planul prezentat de cei doi ofițeri. Evreii urmau să fie 
trecuți peste Bug și predați nemților. 

Când prima coloană a ajuns la Bug și a fost predată germanilor, 
colonelul Isopescu, prefectul judeţului Golta, i-a comunicat lui Alexianu că 
germanii i-au omorât pe evreii predați şi nici nu au dat dovadă de 
primire a lor. 

În această situaţie, Gh. Alexianu a oprit imediat trecerea coloanelor 
peste Bug, i-a oprit pe evrei în localităţile în care se aflau şi le-a organizat 
viața în centrele respective, prin ordonanța nr. 23 din 11 noiembrie 
1941, pentru a-şi putea găsi mijloace de existenţă, stabilind următoarele: 

— Cazarea evreilor se va face în locuinţele părăsite de refugiații ruşi 
sau evrei (art. 2). Dacă nu sunt suficiente, vor fi cazați în locuințele 
particulare, cu plata chiriei. 

— Evreii se administrează aparte, de către şeful coloniei evreu, care 
răspunde de prezența tuturor membrilor în colonie (art. 5). 

— Cei utilizați la muncă vor primi un bon de alimente pentru o zi 


de muncă, în valoare de o marcă, pentru muncitorii cu braţele, şi două 
mărci pentru profesioniştii calificați (art. 6). 

— Evreii specialişti vor putea fi utilizați, cu aprobarea 
Guvernământului, în toate lucrările necesare refacerii industriei 
distrusă de război, punerea în funcţiune a fabricilor sau în orice 
întrebuințări se vor socoti necesari (art. 9). 

Graţie acestor măsuri luate de autoritățile române, 120 000 evrei au 
rămas în viață şi s-au întors ulterior în Basarabia și Bucovina. 

Martorul dr. Filderman - preşedintele Comunităţii Evreilor - a 
declarat că, în anul 1943, s-a dus la Gh. Alexianu şi i-a spus că ştie că 
germanii fac presiuni asupra sa pentru a-i deplasa pe evrei peste Bug şi 
că asta ar însenina pieirea lor. Alexianu i-a spus că nu va face acest lucru 
şi s-a ținut de cuvânt şi i-a salvat pe evreii veniți din Transilvania. 

Că evreii au trăit greu în iarna 1941, că au fost şi funcţionari 
abuzivi, se poate, dar și aici s-a făcut tot posibilul și arată că patru prefecți 
au fost schimbaţi, numeroşi funcționari şi jandarmi au fost pedepsiţi. 

Situația mai grea era la Moghilău, unde se îngrămădiseră un număr 
enorm de evrei, care nu vroiau cu nici un preț să se deplaseze în satele 
din Est, preferând să trăiască în cea mai mare aglomerare. 

Când veneau vizite germane la Moghilău, Guvernatorul dădea ordin 
prefectului să-i scoată, în camioane pe evrei în afara oraşului, pentru a 
evita neplăceri. 

În primăvara anului 1942, Guvernatorul se adresează Consiliului de 
Patronaj şi se organizează ajutorarea evreilor, de către evreii din țară, cu 
medicamente şi îmbrăcăminte, în acest mod situaţia lor îmbunătăţindu- 
se mult. Această îmbunătăţire a fost constatată şi de Crucea Roşie 
Internaţională și de Nunţiul Papal, care a adus, la Odesa, mulțumiri 
publice lui Alexianu şi i-a dat ca recunoştinţă medalia Papei, de față fiind 
și generalul german Hofmazer - Şeful S.S. 

Cu privire la evreii din lagărul de la Vapniarka: Guvernământul 
nu avea decât sarcina să pună la dispoziția comandamentului 
lagărului alimentele necesare. 

Fiind informat de dr. Tătăranu - medicul şef al Guvernământului, de 
epidemia ce se ivise acolo, face o inspecție inopinată şi, constatând 
situația igienică şi hrana proastă, a luat următoarele măsuri peste 
drepturile sale: 

— acordă evreilor dreptul de a-şi procura hrană de pe piață, prin alți 
evrei; 

— dispune ca o comisie să verifice situația evreilor care susțineau că 
nu au nici o vină şi să fie eliberați. 

Pe raportul Inspectoratului Penitenciarelor-V. Dogaru din 16 iunie 
1943, înregistrat la Guvernământ la nr. 105 611 din 19 iunie 1943, Gh. 
Alexianu a aprobat majorarea alocaţiei de hrană de la 0,50 mărci la o 


marcă pe zi (se ceruse 0,80 mărci). 

I s-a imputat faptul că, deşi a ştiut că şi românii au executat evrei, nu 
a luat măsuri. 

Gheorghe Alexianu susține, pe bună dreptate, că nimeni nu a 
declarat acest lucru. Singura referire evazivă o face dr. Filderman în 
sensul că nu poate şti cine a omorât evreii de la Golta, deoarece omorau și 
românii şi germanii. 

Alexianu Gh. nu se putea îndoi de sinceritatea colonelului Isopescu, 
care, dimpotrivă, a venit la el din proprie inițiativă şi l-a informat că 
germanii i-au omorât pe evreii trecuți peste Bug. 

Mă văd nevoit să adaug că, dacă într-adevăr la Golta au fost 
masacrați evreii, logica elementară duce la concluzia că Golta aflându- 
se peste Bug, deci în afara Transnistriei administrată de români, 
masacrele nu le puteau face decât cei care administrau teritoriul de 
peste Bug, care nu erau români. 

De altfel, oprirea trecerii coloanelor de evrei peste Bug a fost făcută 
de români, tocmai pentru a evita masacrarea lor. Acest lucru rezultă în 
mod cert şi nu trebuie uitat. 

Alexianu Gheorghe a mai fost acuzat că a organizat jaful 
Transnistriei. A răspuns următoarele: 

La intrarea administrației române în Transnistria situația se prezenta 
astfel: 

— Provincia era distrusă de retragerea armatei roşii, care a aruncat 
în aer toate fabricile şi instalaţiile şi evacuase în interiorul U.R.S.S. tot ce 
a fost mai important. 

— Distrugeri datorate luptelor. 

— Bunurile care au mai rămas erau risipite. 

În această situaţie au apărut Etapele (sic) române, care, alături de 
administrația germană instituită în prima fază a ocupaţiei, au început 
să ridice captura de război şi chiar vite şi cereale. După căderea Odesei s- 
a constituit Comitetul de capturi, care a predat administraţiei 
întreprinderile şi fabricile. 

Pe această stare, Guvernământul Transnistriei a început opera de 
creație, de refacere, reuşind ca, în anul 1942, să realizeze o frumoasă 
producție și refacerea, în cea mai mare parte, a întreprinderilor. 

La ordinul guvernului, aceste bunuri în care s-a investit capital 
românesc au fost evacuate în țară, pentru că altfel ar fi trebuit distruse 
conform planului de război. 

Toate capturile au avut o evidenţă strictă, astfel că, după război, au 
putut fi restituite toate. Dacă rămâneau acolo erau distruse, iar 
despăgubirile de război ar fi fost mai mari. 

Acuzaţia de profit personal este total nefondată. 

La cererea acuzatorului public, toate băncile, casele de schimb, 


instituțiile economice, au atestat că n-au făcut niciodată operaţiuni de 
bursă de schimb, sau orice alte operațiuni financiare pentru Alexianu, că 
n-a avut Safe, că nu are nici un depozit în bănci, cu excepţia Băncii 
Române, unde are 261 500 lei şi la C.E.C. unde are 12 000 lei, pe care îi 
are înainte de a fi guvernator, proveniența fiind găsită justă de Comisia 
pentru Controlul Averilor în 1940. 

Alexianu Gh. a fost acuzat că a silit pe țărani să muncească sub 
amenințarea împuşcării, pentru a alimenta trupele germane cu cereale şi 
alte alimente. 

Este adevărat, spune Alexianu, că țăranii au muncit în Transnistria, 
dar n-au fost amenințați. Au muncit pentru a primi jumătate din recoltă. 
Ordonanţa nr. 5 din 7 septembrie 1941. 

Dreptul cuvenit statului a fost adus în ţară, deşi convenția Haufe- 
Tătăranu, de la Tighina din 30 august 1941, prevedea ca aceste cereale 
vor servi pentru aprovizionarea trupelor germane şi române, iar ceea ce va 
prisosi, se va împărți pe din două, între România și Germania. 

Din probele administrate rezultă că nu s-a dat nimic din 
Transnistria germanilor, fără plată, că şi ei au cumpărat, în total, din 
acest teritoriu, cereale în valoare de aproximativ 1 500 000 R.M, fapt 
atestat prin contul în R.M. al Guvernământului Transnistriei de la Banca 
Naţională. 

Cu privire la prizonieri, Gh. Alexianu susține că, în Transnistria, nu 
existau lagăre de prizonieri și că oricum aceste lagăre erau administrate 
de armată. 

Că a făcut donații Consiliului de Patronaj. 

Este exact că Guvernământul Transnistriei a dat diferite bunuri 
Consiliului de Patronaj, cum a dat și Crucii Roşii, Societății Doamnelor 
Române, românilor din Ardealul de Nord, copiilor din Franţa ocupată, 
copiilor din Grecia, etc. Toate au fost date cu acte în regulă, trecute în 
scriptele de contabilitate şi aprobate de Guvern. 

Gestiunea Transnistriei a fost verificată până în martie 1942 de 
Curtea de Conturi. 

Cu privire la acuzaţia de a se fi pus în slujba hitlerismului: 

Într-un teritoriu în care eram în condominium cu germanii şi unde 
ei aveau la început prezența asupra noastră și într-o vreme în care 
germanii au executat pe toți evreii, când s-a petrecut cel mai mare pogrom 
din lume, Guvernatorul Transnistriei a dat ordonanța nr. 23 din noiembrie 
1941, prin care organizează şi asigură conviețuirea evreilor în 
Transnistria, scăpându-i de la moarte. 

Refuză, la presiunea germanilor să-i treacă peste Bug pe evrei, 
salvându-le viața (declaraţie Filderman), refuză să-l evacueze din 
Moghilău (declaraţie Verenca). 

Menţine organizarea economică sovietică, împotriva avizului 


consilierilor germani, păstrând colhozuri, sovhozuri, magazine generale, 
etc (declarații Râmniceanu, Rotaru, Verenca, ordonanţele nr. 5/1941 şi 
18/1941). 

Deschide Universitatea din Odesa, şcolile primare și secundare, 
Conservatorul și Opera din Odesa, toate în limba rusă şi cu artişti şi 
profesori ruşi, în contradicție cu normele stabilite de germani în celelalte 
teritorii ocupate din Rusia Sovietică. 

Dă ordin, în noiembrie 1943, să se instituie comitete locale și să se 
predea toate bunurile la sovietici, nu la germani (depoziții Râmniceanu, 
Verenca, Potopeanu). 

La acuzația privind participarea la pregătirea și continuarea 
războiului, Gh. Alexianu răspunde că, la 19 iunie 1941, a participat la 
şedinţa Consiliului de Miniştri ca simplu tehnician, nu era membru al 
guvernului şi nu avea calitatea de a angaja statul. 

În calitate de Guvernator al Transnistriei nu făcea parte din guvern. 

Am văzut, deci, care era situația din Transnistria în momentul în 
care administrarea ei a fost preluată de autorităţile române. 

În toamna anului 1943, când războiul se apropia din nou de 
această provincie, de data aceasta dinspre Est, administraţia română a 
luat o serie de măsuri de retragere. Au fost luate însă şi unele măsuri 
deosebit de importante, care astăzi ne oferă posibilitatea unei corecte 
aprecieri a ceea ce a însemnat administrația românească a Transnistriei. 

Aceste măsuri se referă, în primul rând, la constituirea unor comitete 
formate din cei mai de vază localnici, cărora li s-au predat județele 
provinciei, în starea în care se aflau ele după trei ani şi jumătate de 
guvernare românească. Cu ocazia acestor predări s-au întocmit procese 
verbale, care puteau fi uşor găsite și consultate, originalele aflându-se în 
arhiva fostului Guvernământ al Transnistriei. La dosar a fost depus un 
singur asemenea proces verbal de către apărătorul acuzatului Alexianu 
Gheorghe. 

Acest document este deosebit de concludent, motiv pentru care, îi 
voi reda conținutul integral. 

Proces verbal Astăzi 9 noiembrie 1943 

Noi, Colonelul loan. D. Constantinescu, Prefectul Județului Oceacov, din 
Guvernământul Transnistriei, asistat de domnul Vasile Dragomir, 
Subprefectul acestui județ. 

Având în vedere ordinul Guvernământului Transnistriei, Direcţia 
Administraţiei şi Personalului Cabinet nr. 1334 din 3 noiembrie 1943, am 
procedat la alegerea unei comisiuni locale, aleasă dintre localnicii cei mai 
proeminenţi din oraşul Oceacov, căreia să-i predăm județul și lucrările cele 
mai importante făcute sub administrația românească: în consecință, în 
urma investigațiilor făcute și datele ce am cules prin informațiuni 
personale, am constituit această comisiune compusă din: 


1. Agronov Arcadie - Controlorul Uzinei Electrice - Prefect al Judeţului - 

Şeful comisiei. 

Alexandru Rodin - inginer, ajutor - Subprefect. 

Mihai Silvestru - Contabil - membru - Primarul oraşului; 
Ştefan Deadic - Şeful Moarei - Şeful Poliţiei, 

Ion Dimcenco - Şeful Uzinei Electrice - Şef al Raionului Oceacov; 
Danii Kolomeitov - Şeful brutăriei - Şeful raionului Varvarovca, 
Vasile Luchin - Conducător tehnic - Şeful Raionului Alexanderfeld. 

Întrunându-ne astăzi în localul Prefecturei din Oceacov, am procedat, 
primul la predarea și Comisiunea în plenul ei, la primirea județului Oceacov 
şi lucrările importante făcute de noi, după cum urmează; 

8. Localul Prefecturei în perfectă stare, cu toate anexele din curte, 

9 Uzina Electrică în perfectă stare şi în funcţiune, cu instalații la 
populaţie. 

10. Uzina de Apă în perfectă stare şi în funcțiune, cu instalaţii la 
populație, 

11. Moara oraşului în perfectă stare şi în funcțiune, 

12. Brutăria oraşului în perfectă stare şi în funcțiune, 

13. Localul Primăriei—local monumental perfect renovat de noi, 

14. Localul Spitalului Judeţean în perfectă stare, 

15. Biserica în perfectă. stare, refăcută din ruina în care a fost găsită, 

16. Localul Cinematografului comunal, în perfectă stare, 

17. Parcul cu crucea zidită pe locul fostei catedrale, 

18. Tot oraşul cu clădirile refăcute şi locuite de populație. 

19. Localurile Poliţiei, Jandarmeriei, etc, în perfecta stare, refăcute. 

20. Fabrica de unt din oraş, în perfectă stare şi în funcțiune. 

21. Cele doua localuri de şcoli, renovate de noi şi în funcţiune. 

22. Şoseaua Oceacov — Niceainoe, 42 km, făcută de Administraţia 
română, cu piatră depozitată pe 1/2 din întinderea ei, 

23. 121 obştii agricole în județ (colhozuri) corespunzând comunelor din 
judeţ, cu vitele şi uneltele agricole ce le posedau la venirea noastră, 

24. 11 ferme (sovhozuri) cu vitele şi uneltele agricole ce au posedat la 
venirea noastră, 

25. 58 mori ţărăneşti renovate de noi. 

26. 71 comune reşedinţă şi 94 sate pendinte, conduse de primări 
localnici, 

27. 106 localuri de şcoli, toate renovate de noi, 

28. 9 localuri de biserici, toate construite de noi, 

29. 9 case de rugăciuni făcute de noi, 

30. Două comune model, construite de noi, comuna „Mareşal 
Antonescu “, cu 26 case, și comuna „ Guvernator Alexianu “, cu 25 case, toate 
model tip românesc, din care o parte complet terminate, iar altele în curs de 
acoperire, construcţia lor fiind complet terminată. 


NANALUN 


31. Populaţia oraşului Oceacov compusă din 5 021 suflete, cu hrană 
asigurată, 

32. Populaţia rurală din judeţ compusă din 74 564 suflete, cu hrană 
asigurată. 

Activitatea noastră, în tot timpul ocupației, s-a extins asupra 
reparaţiunilor tuturor clădirilor publice și locuinţele locuitorilor, cărora li s-au 
dat tot materialul de care am dispus. 

Am exploatat terenurile arabile cu mijloacele proprii de care am dispus 
și am repus în funcţiune morile şi uleinițele ce le-am găsit distruse, pentru 
a reda hrana necesară populației locale, găsită complet lipsită de cele 
necesare hranei şi chiar muritori de foame. 

Am avut deplina satisfacţie a constata, în tot timpul administraţiei 
româneşti, multumirea populației locale, care s-a bucurat de un regim 
civilizat și care n-a avut nimic de suferit în ce priveşte hrana lor și a copiilor 
lor. 

Privind judeţul, ne facem o plăcută datorie de conştiinţă și onoare 
națională, că am făcut tot ce omeneşte a fost posibil, în vremuri de război, 
pentru a asigura buna conviețuire cu localnicii şi asigurarea hranei și 
liniştii în judeţ. 

Rămâne Ca Dvs. să conduceţi mai departe destinele acestei populații 
rămasă azi lipsită de protecţia şi grija noastră. 

Drept care am adresat prezentul proces-verbal în 4 exemplare, din care 
trei exemplare le-au luat de predător și un exemplar de primitori. 

Acest proces verbal a fost redactat în limbile română şi rusă şi a fost 
semnat de toate persoanele menţiune în preambul. 

Documentul, pe care îl consider de o importanță covârşitoare, ne 
oferă posibilitatea unor concluzii şi aprecieri deosebite. 

În primul rând, ca profesionist, nu pot să nu constat cât de uşor era 
pentru un organ de anchetă, adevărat şi corect, să reconstituie întreaga 
perioadă de guvernare românească pe întreg teritoriul Transnistriei şi să 
se concluzioneze pe probe, dacă există sau nu, vinovăţii. Era suficient 
să fie examinată arhiva Guvernământului. Nefacându-se acest lucru, 
apare evident faptul că nu s-a dorit aflarea adevărului, ci numai 
încriminarea cu orice preț a guvernării Mareşalului Antonescu. 

Putem apoi să constatăm că Transnistria a fost găsită de români în 
ruine şi a fost predată la retragere complet refăcută. Mai mult, s-au mai 
construit case de locuit, biserici, şosele și altele. Populaţia a fost găsită 
înfometată și a fost lăsată cu existența asigurată. 

Rezultă încă o dată generozitatea şi umanismul poporului român, 
care, în loc de distrugeri, în retragere, a lăsat totul în bună stare. 

Nu ştiu dacă a mai existat în lume un asemenea „cuceritor”, care să 
se comporte în acest mod cu populaţia ocupată şi care, în retragere, nu 
numai să nu distrugă nimic, dar să-şi predea cu proces-verbal teritoriile 


părăsite. Dacă a mai existat undeva un asemenea cuceritor, cinste lui. Noi 
românii, însă, avem cu ce ne mândri şi din acest punct de vedere. 

Unde este jaful, unde este exterminarea populației autohtone, 
reținute de tribunalul poporului şi pentru care a aplicat pedepse 
deosebit de severe, unele chiar cu moartea, unor români nevinovați? 

Modul cum a înțeles Mareşalul Ion Antonescu să administreze 
Transnistria rezultă, în mod elocvent, şi din decretul pe care l-a emis şi 
semnat la 19 august 1941. Este important de a fi cunoscute prevederile 
acestui decret. 

„Văzând că armatele de sub conducerea noastră au liberat teritoriul 
dintre Nistru și Bug din stăpânirea necredinței şi că este nevoie să se 
procedeze la administrarea acestui teritoriu, Decretăm. “ 

După ce în art. 1 este delimitat teritoriul luat sub administrație 
românească, în art. 2 se prevede: 

„Numim împuternicit al nostru în această provincie, cu dreptul de a lucra 
cu depline puteri, pe Dl. Profesor Universitar Gheorghe Alexianu “. 

Apoi în art. 3: 

„Împuternicitul nostru va lua, prin ordonanțe, toate măsurile socotite 
necesare pentru funcţionarea Administrației și pentru continuarea 
activităţii în toate domeniile, în conformitate cu instrucțiunile ce le-am dat”. 

Dacă scopul ar fi fost jaful și exterminarea populaţiei se pune 
fireasca întrebare dacă, în această funcție, ar fi fost numit un profesor 
universitar. Răspunsul nu poate fi decât negativ. 

Art. 4; 

„Împuternicitul nostru va fi ajutat în conducerea provinciei de 
următoarele Direcţiuni; 

a) Direcţiunea Administraţiei și Comunicaţiilor 

b) Direcţiunea Agriculturii şi Economiei 

c) Direcţiunea învățământului, Cultelor şi Propagandei 

d) Direcţia Sănătății 

e) Direcţia Financiară“. 

Aceste organisme, constituite, stabilesc şi principalele sarcini și 
atribuţii ale administraţiei româneşti, precum şi caracterul ei civil. 

În continuare, prin acest decret este reglementat regimul 
funcționarilor din Guvernământ, modul lor de retribuire. Se mai 
stabileşte că singura monedă circulatorie în provincie este marca 
germană și reşedinţa Guvernământului la Tiraspol. 

O serie de alte acte normative confirmă, de asemenea că Mareşalul 
lon Antonescu nu s-a gândit să anexeze la România, nici măcar 
temporar, teritorii străine, precum și caracterul corect al administrării 
Transnistriei. 

Este vorba, în primul rând de Decretul-Lege nr. 1059 din 5 decembrie 
1941 referitor la regimul vamal al schimburilor de mărfuri între Regatul 


României şi Transnistria. 

Mai este vorba de două Convenții încheiate între Ministrul 
Finanţelor și Guvernatorul Civil al Transnistriei şi anume: 

— Convenţia nr. 164.221 din 3 iulie 1942, „referitoare la traficul de 
plăți între România și Transnistria” 

— Convenţia nr. 164.221 din 3 iulie 1942, „referitoare la schimburile 
economice dintre România şi Transnistria”. 

Rezultă deci că nici măcar din punct de vedere economic şi financiar, 
România nu a asimilat Transnistria, că între România şi această 
provincie, schimburile economice și regimul de plăţi s-au desfăşurat 
după toate regulile de import-export. 

Nu putem să nu constatăm şi faptul că toate aceste reglementări 
(probabil au mai fost şi altele), au avut drept scop tocmai evitarea 
jefuirii Transnistriei şi asigurarea refacerii economice a ei și a 
prosperității locuitorilor. De altfel, instrucțiunile Mareşalului Ion 
Antonescu au avut în vedere ca cetățenilor Transnistriei să nu li se 
diminueze veniturile avute anterior războiului şi, dacă este posibil, să li 
se asigure chiar venituri mai mari. Indiferent dacă aceste măsuri ar putea 
fi apreciate ca având caracter propagandistic, pentru cetățeni, care şi-au 
văzut necesităţile de trai satisfăcute, un asemenea eventual scop era 
irelevant. 

Toate aceste documente la care am făcut referire, care constituie 
probe deosebit de concludente, există la dosarul penal, evident depuse 
de apărare, dar nu au fost luate în considerare, fiind pur şi simplu 
ignorate, confirmându-se încă o dată afirmaţia pe care am făcut-o că nu 
s-a dorit aflarea adevărului, ci numai condamnarea cu orice preț. 

Întrucât s-ar putea spune că una este reglementarea şi alta poate fi 
punerea ei în practică, mă văd nevoit să prezint, în continuare, şi alte probe. 

Martorul Aurel  Râmniceanu, fost director de cabinet al 
Guvernatorului Gh. Alexianu, a confirmat, în şedinţa publică, 
următoarele: 

Ordinea economică în Transnistria a fost păstrată aceeaşi ca în 
timpul sovietelor. Că au existat dese discuții între consilierii germani şi 
guvernatorul Alexianu. Consilierii cereau desființarea colhozurilor şi 
sovhozurilor, dar Alexianu s-a opus tot timpul. 

Alexianu a destituit o serie de funcționari abuzivi. 

Că, în anul 1943, guvernatorul a dat dispoziţii ca în fiecare 
întreprindere să se constituie comitete de localnici cărora să ii se predea 
materialele și bunurile care au fost administrate de români. 

Că Nunţiul Papal, după ce a vizitat lagărele din Transnistria, i-a oferit 
guvernatorului Alexianu o plachetă, însoțită de mulțumiri publice. 

La plecarea din Odesa, fruntaşii locali ai vieții publice i-au adresat lui 
Alexianu mulțumiri pentru modul cum s-a comportat cu populația. 


Mai menționează că evreii din Transnistria trăiau în libertate, cu 
excepția câtorva lagăre. 

La aceasta trebuie să fac precizarea că în lagăre nu erau ținuți 
numai evrei, ci şi alți cetățeni, dar acest lucru nu se datora originii 
etnice, ci faptului că au încălcat reglementările legale în vigoare. Aşa 
cum am văzut, în lagăre şi închisori nu erau trimişi decât cei sancționați 
pentru diverse încălcări de lege. 

Mai departe, martorul confirmă faptul că Alexianu a oprit 
executarea a 18 condamnați la moarte, ale căror cereri de grațiere 
fuseseră respinse inițial. De asemenea, că Alexianu a luat măsuri pentru 
salvarea unei comisii de evrei, care venise în Transnistria pentru a 
verifica modul cum erau distribuite ajutoarele. Comisia a fost în pericol 
de a fi exterminată de germani. 

Confirmă și faptul că Alexianu lua măsuri ca evreii din Moghilău să 
fie scoşi afară din oraş, cu camioanele, când veneau germanii, pentru a 
evita reprimarea lor. Că guvernatorul după ce a vizitat lagărul de la 
Vapniarka, a luat măsuri de mărire a alocațţiei de hrană şi de a li se 
permite deținuților să se aprovizioneze din piața oraşului. 

Martorul Rotam Mihail, fost director al personalului la 
Guvernământul Transnistriei, a făcut o declarație prin care confirma, în 
fața instanței, în mare, aceleaşi împrejurări: Salvarea celor 18 
condamnați la moarte, că evreii din Transnistria trăiau liberi şi că au 
fost păstrate toate formele de organizare economică şi locală. 

Generalul Racoviță Mihail, după ce relatează în fața instanţei că, la 
începutul războiului, a primit ordin scris din partea Mareşalului Ion 
Antonescu, potrivit căruia armata nu face război cu populaţia civilă, care 
trebuie să fie bine tratată la fel și prizonierii, ordin repetat de mai multe 
on, â declarat că, în zonele de operaţii ale armatei, populaţia era evacuată. 
Că în calitate de comandant militar, a evacuat, pe a sa răspundere, evreii 
din laşi, Tg. Frumos, Podul Iloaiei și Tg. Neamţ. Dacă martorul ar fi fost 
întrebat, sigur ar fi fost în măsură să relateze şi rațiunile care au impus 
asemenea evacuări. În declaraţie nu s-a consemnat o asemenea 
precizare, absolut necesară, pentru a se vedea că nu era vorba de 
rațiuni de ordin rasial şi că măsurile respective nu au fost luate în scop 
de exterminare. 

Unul din martorii de bază al acuzării a fost Benvenisti M. Nu rezultă 
cine era de fapt acest martor, dar din relatările lui aflăm că, în timpul 
guvernării Mareşalului Antonescu, a fost arestat pentru că avea legături 
şi corespondență cu străinătatea, dar că, la intervenția lui Mihai 
Antonescu, a fost pus în libertate, fiind cercetat în continuare până la 
23 august 1944. 

Acest nou „patriot antifascist”, în realitate suspectat de trădare de 
patrie, a declarat că pierderile evreieşti din Bucovina, Basarabia și 


Transnistria ar fi fost de 270 000 vieţi omeneşti. Nici o altă precizare cu 
privire la sursa acestei cifre exacte, dar mai mult ca sigur că sursa o 
constituiau ziarele vremii. 

Am văzut însă şi în decembrie 1989 cât de „exacte” au fost datele ce 
ni le-a furnizat presa, dornică de senzațional. 

Oricum, o asemenea declarație nu poate avea nici o valoare juridică. 

Martorul mai declară însă că o scutire de muncă la Centrala Evreilor 
se putea obține numai plătind „sume exorbitante lui R. Lecca”. De 
asemenea, că, plătind asemenea sume, se puteau aduce evrei şi din 
Transnistria. 

Nu este exclus să fi existat de asemenea „afaceri”, dar nu ştim cine 
erau cei care au profitat de pe urma lor. 

k k k 

Este locul şi momentul să aflăm şi pentru ce a fost asasinat 
Constantin Z. Vasiliu, cel de al patrulea condamnat la moarte și executat 
o dată cu Mareşalul Ion Antonescu. 

Nu voi mai reproduce conținutul sentinței de condamnare, partea 
referitoare la Constantin Z. Vasiliu, pentru că, ar însemna să repet 
formulări stereotipe, reproducerea textelor legale aplicate şi celorlalți 
condamnați. Şi în acest caz este vorba de simpla enunțare a 
conținutului legii, fără nici o referire la probe şi mai ales fără nici o 
referire la apărările pe care şi le-a formulat acuzatul. 

A fost condamnat tot pentru că ar fi militat pentru fascism, pentru 
intrarea trupelor germane în România, pentru declararea şi continuarea 
războiului contra U.R.S.S., pentru că s-ar fi purtat rău cu evreii şi cu 
prizonierii de război, că ar fi contribuit la aservirea economiei țării şi 
alte asemenea inepții, incriminate în faimoasa lege anticonstituțională 
nr. 312/945. 

Constantin Z. Vasiliu a fost Subsecretar de Stat la Ministerul 
Afacerilor Interne şi Şef al Inspectoratului General al Jandarmeriei. 

Redau conținutul Memoriului depus în apărarea sa, după 
terminarea dezbaterilor judiciare. 

„După o deținere de 20 luni în Uniunea Sovietică, reîntors în țară la 9 
aprilie 1946, am luat cunoştinţă de actul şi dosarul de acuzare, în ziua 
de 3 mai 1946, în care timp am fost audiat de domnul acuzator public, o 
singură dată, numai asupra unor aliniate din actul de acuzare. 

Timpul fiind foarte scurt nu a mai fost timp necesar a cere sau depune 
acte sau martori, aşa că mă servesc în apărarea mea, numai de dosarul 
acuzării. 

Rog să binevoiţi a vedea că faptele ce revin Subsecretarului de Stat 
al Ministerului Afacerilor Interne din anul 1941 şi sunt în dosar, să nu îmi 
fie atribuite, eu nefiind în acea funcţie în acel an şi nici cele ce revin 
generalului ing. D. Vasiliu - şef al capturilor din Transnistria, deşi sunt 


trecute în rezumatul stenogramelor de la dosar. 

În guvernarea Mareşalului Antonescu, am ocupat, în două perioade, 2 
funcțiuni administrative; de la 12 septembrie 1940 la 10 iunie 1942 - 
Inspector General al Jandarmeriei, în zona interioară şi apoi până la 23 
august 1944 şi Subsecretar de Stat la Ministerul Afacerilor Interne. 

În ambele funcţii administrative nu am avut nici un rol politic şi nici 
legislativ. 

Sunt militar de 40 ani, din care 35 ani în serviciul Jandarmeriei, nu 
am avut nici o credință politică şi, deci, nici hitlerism sau fascism. 

Nu am avut legături de serviciu cu reprezentanții civili sau militari ai 
Germaniei, ele făcându-se la nevoie prin Preşedinţia Consiliului de Miniştri 
sau Marele Stat Major. Nu am avut legături cu organele de poliție germane, 
ele lucrând cu Serviciul Special de Informaţii 

(Declaraţie Cristescu). Nu am primit nici o decorație germană de pace 
sau război. 

Ca Subsecretar de Stat nu am edictat legi sau regulamente, cu orice 
caracter, neavând acest atribut (nici un act la dosar). 

Legea de organizare a Basarabiei și Bucovinei s-a întocmit de Dl. 
Prof. M. Antonescu şi complectat împărțirea administrativă la propunerea 
generalului Popescu. Nu am contribuit la ea, neavând nici un atribut sau 
pregătire. (Declaraţii în instanță a lui M. Antonescu şi gl. Popescu.) 

Ghetouri: Au luat fiinţă în Moldova la ordinul Subsecretarului de Stat al 
Ministerului Afacerilor Interne, general lon Popescu, ca urmare a ordinului 
Marelui Stat Major (ordin nr. 45999/94 Dos. 44 pag. 50), fiind în oraşe 
unde locuiau evrei. Jandarmeria sau Inspectoratul General al 
Jandarmeriei nu au avut nici un atribut. 

Ele s-au desființat la finele anului 1941. 

Lagăre: După ce am propus şi executat desființarea Lagărului 
Caracal, prin ordin a luat ființă Lagărul din Tg. Jiu - ordin nr 689 din 
12.11.1942 al Mareşalului Antonescu, transmis de gl. I. Popescu, Ministr. 
de Război (dosar 44 fila 46), iar cel de la Vapniarka ia ființă prin ordinul 
Marelui Stat Major Nr. 51714 (pag. 51 dos. 44). 

Celelalte lagăre sau ghetouri din Transnistria aparțineau 
guvernământului și au luat ființă și au funcționat fără cunoştinţa 
Ministerului Afacerilor Interne, de care nu depindea Transnistria, ca fiind 
direct sub ordinele Marelui Cartier General. 

Subsemnatul la venirea ca Subsecretar de Stat la Ministerul Afacerilor 
Interne fiind sesizat de existența încă de lagăre în Moldova, cu ord. Nr. 
37.215 din 9.I. 1942, le-am desființat pe toate (dos. 44 pag. 159). 

S-a urmărit verificarea celor internaţi şi eliberarea celor pe nedrept 
internați, căci cu un aparat polițienesc de zeci de mii de oameni, din neştiință 
sau venalitate, s-au putut face şi greşeli. Dovada, eliberarea a 800 
internați din Vapniarka şi readucerea restului de 385 la Tg. Jiu în anul 1945 


- 44 (ord. nr. 59.108, pag. 36 dos. 44 și nr. 55.055 din 6 martie 1944, pag. 77 
dos. 44). 

Asupra echipajelor de agenți hitlerişti ai Inspectoratului General al 
Jandarmeriei, ce au terorizat populația înainte de război, nu e nici un act 
la dosar și nici nu am fost interogat asupra acestor acuzări. 

Masacrele de la Iaşi, s-a făcut dovada în instanță şi din depoziția D- 
lui Mareşal Antonescu, că ele s-au făcut de germani. 

Despre Mastovoi sau Berezovca din Transnistria, nu am nici o 
cunoştinţă (De asemenea, nici un act la dosar). 

Deportările din Bucovina și Basarabia s-au făcut din ordinul M. St. 
Major cu nr. 6651/40, Dos. pag. 47. 

Ele s-au executat de Marile Unităţi din acea regiune cu trupele lor şi 
companiile de Poliţie. S-a făcut dovada în instanță că Jandarmeria din 
zona interioară şi Inspectoratul general al Jandarmeriei nu au avut nici un 
rol în executarea lor. 

Declaraţia de război U.R.S.S. şi Americei, nefiind în anul 1941 
Subsecretar de Stat, nu am luat parte la nici un Consiliu de Miniştri, 
dovada, tabloul de la dosar 44, pag. 2, unde se vede că primul Consiliu de 
Miniştri, la care am participat, e 10 ianuarie 1942. 

Deportările de sectanți s-au aprobat de Preşedinţia Consiliului de 
Miniştri la cererea Ministerului Cultelor, în principiu pentru 2 000 persoane, 
dar nu este nici un act că s-a executat. 

Deportările țiganilor s-au făcut din ordinul Mareşalului Antonescu şi s- 
au transferat de jandarmi până la Nistru, unde au fost predati 
Administraţiei Transnistriei. 

S-au luat măsuri pentru buna lor îngrijire pe drum (dos. 44 pag. 58) apoi 
s-au trimis 3 comisii de control, căci organele în subordine făcuseră greşeli 
cu unii - ord. Nr. 4823 din 27 octombrie 1942 şi s-a cerut guvernatorului 
Transnistriei a da un tratament special pentru femeile celor mobilizați ce 
rămăseseră în sălaşele lor și nu voiau să rămână în țară. Apoi, când au 
revenit soții lor, li s-au dat şi transportul gratuit și bani pentru a le readuce 
în tară (Dos. 44 pag. 58 şi pag. 133). 

Asupra categoriilor de comunişti trimişi la Vapniarka, se vede clar, în 
Dos. 44 la pag. 48, ord. Nr. 11.563 al Preşedinţiei Consiliului de Miniştri, 
care indică cele 3 categorii; 

a) din închisori condamnați pentru comunism (72) 

b)aflați liber şi trecuți pe tabelele Marelui Stat Major, suspecți 
categoria I-a (746) 

c) Cei din Tg. Jiu (385). 


Concordă şi cu arătările domnului acuzator public. Nu s-a extins de 
mine nici o categorie și nu s-a trimis nici unul cu familia. 
Comandamentul Armatei a IV-a şi Comandamentul German au cerut 


imediata evacuare a evreilor din zona Roman - Bacău. Mareşalul 
Antonescu a propus 3 soluții: 

— evacuarea în târguri din Moldova, 

— evacuarea în Sudul Moldovei, 

— izolarea în ghetouri. 

Eu am propus soluția 3-a, cea mai uşoară de executat şi cea mai 
favorabilă pentru populația evreiască. 

Tot atunci s-a dat ordin să se trimită batalioane de premilitari evrei 
pentru a lucra la fortificații. 

Când au plecat evreii din Bucureşti, la cererea doctorului Ghuigold am 
fost cu D-sa la gara B. M. pentru a le duce 2 camioane de hrană, 
îmbrăcăminte şi medicamente. Am propus martor pe Dr. Ghuigold; nu a 
venit, dar faptul a fost confirmat de Dl. Lecca. 

Tratamentul neuman prizonierilor sovietici 

Din declaraţiile din instanță al DI. general Steflea şi Pantazi a rezultat 
clar că nici Ministerul de Interne și nici Inspectoratul General al 
Jandarmeriei nu a avut nici un atribut în administrarea sau 
întrebuințarea prizonierilor sovietici. 

Sunt acuzat că am dat sugestii rele în Consiliul de Ordine, că sunt un 
om crud şi cinic. 

Dacă se examinează notele luate de Colonelul Davidescu de la acele 
Consilii, nu se vede nici o sugestie rea. Din contră am arătat întotdeauna 
lipsurile și greutăţile muncitorilor. Însuşi domnul acuzator public a relevat 
cazurile de la Petroşani şi Anina. 

Rezultatul a fost că am obținut, în serii, la 3 luni, câte 20 vagoane făină, 
5 vagoane zahăr, 3 vagoane săpun, 3 vagoane marmeladă şi pe care m- 
am dus personal şi le-am distribuit la lucrători, cum și 5 000 perechi 
bocanci, ce am obținut de la Dl. general Dobre. Acelaşi lucru am făcut la 
Reşiţa. Am ținut legătura cu muncitorii prin conducătorii lor şi ajunseseră, 
când aveau o nevoie la un Minister în Bucureşti, veneau la mine și 
mergeam cu ei Pana şi contractul de muncă, în anul 1943, cei de la 
Petroşani l-au făcut prin mine, obținând pentru ei casă, lumină şi cărbuni 
gratuit. 

Le-am trimis, fiind lipsiţi de asistență medicală, 22 medici și 9 
farmacişti evrei. 

La Reşiţa am stăruit la Ministerul Muncii şi li s-a terminat Spitalul. 

În zona petroliferă, cu un delegat al Patronatului, am cercetat nevoile 
lucrătorilor şi li s-a distribuit hrană, îmbrăcăminte şi s-au făcut cantine 
gratuite. 

Dacă s-ar fi chemat câțiva conducători de lucrători din acele regiuni, 
aş fi făcut dovada. 

Dl. martor Dr. Filderman a arătat ce largă asistență a avut de la mine 
pentru evreii din Transnistria intervenind a li se satisface cererile, cum și 


pentru cei din țară; dacă venea şi dl. Zissu, ce a fost citat, confirma acelaşi 
lucru. 

Am privegheat cu deosebită grijă asupra persoanelor proeminente din 
partidele politice, care erau urmărite şi amenințate de serviciile de poliție 
clandestine germane, dovadă că nu au avut nimic de suferit. 

Am citat martor pe dl. general Tătăranu și M. Ghelmegeanu, pe care i- 
am scos cu Rioşanu din mâinile legionarilor şi apoi i-am ținut la Ministerul 
Afacerilor Interne și Inspectoratul General al Jandarmeriei, concentrându- 
i ca ofițeri de jandarmi până după rebeliune. 

În lagărul Caracal l-am cunoscut pe Dl. Prof Constantinescu-laşi care, 
find grav bolnav, înainte de a avea aprobarea Ministerului Afacerilor 
Interne, l-am trimis la Spitalul Colțea, unde a fost operat și salvat.! 

1.Am avut câteva întrevederi cu Dl. Ministru Pătrăşcanu, căruia i-am 
acordat permanent şederea în Bucureşti, deşi era dat de Direcţia Generală 
a Poliţiei cu domiciliul obligator la Zamora și l-am avertizat repetat a fi 
prudent şi a se feri să nu fie suprimat de poliția germană. L-am citat ca 
marior, nu am avut norocul să vină 

2. În ziua de 23 august 1944 am fost chemat la Palatul Regal. Din 
declarația fostului ministru de Interne din acea zi, Dl. general Aldea, deşi 
nu era martorul meu, s-a văzut felul cum am executat ordinul M. S. 
Regelui şi D-lui general Sănătescu de a preda comanda şi toate unitățile 
de jandarmi din capitală succesorului meu, general Anton, pentru care M. 
S. Regele m-a asigurat că, după depunerea jurământului a noului guvern, 
voi fi liber. .| Recunoştinţa acestui ministru comunist a fost aceeaşi ca și a 
lui Constantinescu-laşi, ambii având contribuţia lor activă, ori pasivă, la 
asasinarea fostului lor protector (n.a.).) 

Totuşi la ora 1, noaptea, am fost dat delegatului Blocului Democrat ce 
constituie guvernul, dar în momentul când D-sa a venit să mă ia din 
cazinoul ofițerilor de gardă, unde eram cu generalul Pantazi şi colonel 
Elefterescu, s-a îndreptat spre mine și m-a întrebat: «Dvs. sunteți gl. 
Vasiliu?» am răspuns da, atunci d-sa a zis: «Vă felicit pentru atitudinea 
dvs. corectă şi loială!» şi apoi aplecat şi, peste câteva zile, am fost predat 
comandamentului armatei sovietice. | Constantinescu-laşi a făcut apoi parte 
din guvernul de „concentrare democrată” care a dispus trimiterea în judecată şi 
condamnarea tuturor celor careau participat la guvernarea Antonescu, 
inclusiv pe Constantin Z. Vasiliu, care i-a salvat viața (n.a.).) 

Dacă se vor examina vinele ce mi se pun în sarcină, în lumina 
declarațiilor ce fac şi, dacă se va verifica şi Dosarul 44, coroborându-se cu 
faptele, aşa cum s-au luminat în audierele orale ale celorlalți, acuzați şi 
martori, nu rămâne în sarcina mea decât vina, dacă poate fi considerată, 
pentru un militar de carieră, de a fi servit în guvernarea Mareşalului 
Antonescu. 

Aştept cu deplină încredere hotărârea onor Tribunal al Poporului, care nu 


poate fi decât dreaptă şi dată în spiritul poporului român, pe care îl 
prezintă”. 

Dacă Tribunalul Poporului ar fi reprezentat într-adevăr poporul 
român, hotărârea ar fi fost sigur dreaptă; dar cum nu a fost aşa, 
hotărârea aceasta, ca și altele, a fost o monstruozitate împotriva 
poporului român, în ultimă instanță. 

Acest memoriu documentat, cu trimiteri la probe, necombătut prin 
nimic, ne arată cât de „odios” a fost şeful unui organ represiv al guvernării 
Antonescu. Unde este represiunea nemiloasă împotriva muncitorilor, a 
unor grupuri etnice, ori a unor personalități politice, despre care 
încearcă sentința să ne convingă? Ne amintim cum erau prezentați 
jandarmii români în filmele construite după normele „realismului 
socialist”. Se încerca să ne convingă de faptul că mai fioroşi oameni şi 
mai lipsiți de scrupule nu mai există în lume decât foşti jandarmi şi 
poliţişti români din vremea regimului burghezo-moşieresc. Pe noi care am 
trăit alături sau chiar în familie cu aceşti umili slujbaşi ai statului, nu 
putea nimeni să ne convingă de aşa ceva. Dar, imaginea românului în 
lume, în mod sigur a fost deformată și prin asemenea „opere”. 

Întrucât s-ar putea afirma că imaginea unui şef nu este și imaginea 
subalternilor săi, ceea ce, în principiu, este adevărat, mă văd nevoit să fac 
o prezentare şi a unui alt dosar în care Tribunalul Poporului a 
condamnat jandarmi din eşaloanele inferioare. Cazul prezintă 
importanţă și pentru dosarul Mareşalului Antonescu, mai ales că cei la 
care mă voi referi şi-au desfăşurat activitatea și în Transnistria. 

Este vorba de dosarul nr. 7/1945 al Tribunalului Poporului, în care 
s-a pronunțat hotărârea nr. 4, din 2 iulie 1945, prin care au fost 
condamnați, de aproximativ acelaşi complet, ca și în cazul Mareşalului 
lon Antonescu, cu deosebire că acuzatori publici au fost Constantin 
Mocanu şi Alexandra Sidorovici, următorii: 

1. General de Jandarmi Topor loan, fost mare pretor al armatei în 
perioada 22 iunie 1941-31 octombrie 1941 la; 

— Temniţă grea pe viață pentru infracțiunea prevăzută de art. 2lit. 
e, din Legea 312/945, care incrimina ordonarea sau săvârşirea de 
represiuni colective sau individuale, în scop de persecuție politică sau din 
motive rasiale asupra populaţiei civile. În concret s-a reținut că a ordonat 
şi inițiat personal deportarea evreilor din unele părți ale Basarabiei și 
Bucovinei „şi aceasta din motive de persecuție rasială”. 

— Detenţiune grea pe viață pentru infracțiunea prevăzută de art.2 
lit. n, din aceeaşi lege, care incrimina ordonarea, inițierea înființării de 
ghetouri, lagăre de internare ori deportări din motive de persecuție 
politică sau rasială. 

A fost achitat (sic) pentru faptul că ar fi ordonat sau săvârşit acte de 
teroare, cruzime sau de suprimare asupra populației din teritoriile unde 


s-a purtat războiul. 

2. Maiorul de jandarmi Orăşeanu Romeo, fost comandant al Legiunii 
de Jandarmi Moghilău la: 

— 20 ani muncă silnică pentru infracțiunea prevăzută de art. 2 lit. C 
din Legea 312/945; 

— 19 ani muncă silnică pentru infracțiunea prevăzută de art. 2 lit. 1din 
aceeaşi lege, pentru faptul că ar fi realizat averi în mod ilicit. 

Achitat (sic) şi el pentru acuzaţia de a fi comis acte de teroare ori 
cruzime, că ar fi ordonat înființarea de ghetouri, ori acte de tortură. 

3. Maior de jandarmi Botoroagă Gheorghe, fost şi el comandant al 
Legiunii de Jandarmi Moghilău la: 

— Muncă silnică pe viață, pentru că ar fi ordonat represiuni 
individuale și colective din motive rasiale asupra populației civile, iar în 
calitate de ofițer de poliție judiciară, în chestiuni cu caracter rasial şi 
politic, ar fi comis acte de teroare (art. 2 lit.e şi h). 

A fost achitat (sic) pentru alte trei acuzaţii prevăzute de art. 2 lit. 
d, i, 1. 

4. Colonel Loghin Constantin, fost prefect al Județului Moghilău şi 
Tulcin, cavaler al ordinului „Mihai Viteazul”, din campania 1916-1918,şi 
cavaler al Crucii Militare Engleze, din aceeaşi campanie la: 

— Muncă silnică pe viață pentru fapte prevăzute de art. 2 lit. e şi f, 
pentru că ar fi ordonat represiuni individuale şi colective şi ar fi organizat 
munci excesive, în scop de exterminare. 

— Detenţiune grea pe viață, pentru faptele prevăzute de art. 2 lit m, 
constând în trimiterea evreilor la muncă peste Bug, la germani. A fost 
achitat (sic) pentru faptul că ar fi realizat averi ilicite. 

5. Sergentul major Bărbulescu Ştefan, fost şef al unor 
circumscripții polițieneşti şi comandant al ghetoului din Moghilău la: 

— 25 ani muncă silnică pentru faptele prevăzute de art. 2 lit. e, g şi 
h, constând în faptul că ar fi săvârşit represiuni individuale şi colective 
din motive rasiale, ar fi supus la tratamente neomenoase pe deportați şi 
că pentru aceleaşi motive rasiale ar fi comis torturi. 

— 20 ani detenţiune grea, pentru că ar fi realizat beneficii materiale 
de pe urma măsurilor cu caracter rasial. 

6.Fruntaş Dan Nicolae - jandarm, la 15 ani muncă silnică, pentru 
că ar fi supus la tratamente neomenoase pe cei aflați sub puterea sa, la 
Moghilău. 

7.Căpitan Iliuță Mihail, fost comandant al Companiei de jandarmi 
Moghilău, la 25 ani muncă silnică, pentru că ar fi ordonat represiuni 
individuale și colective şi ar fi comis acte de violenţă și teroare, din motive 
rasiale. 

8. Donilov Mihail - avocat - la: 

— 20 ani temniţă grea pentru faptul că, fiind şi el evreu deportat, 


pentru a-şi asigura o viață mai bună, ar fi săvârşit acte de represiune 
individuală sau colectivă și că i-ar fi instigat la asemenea fapte şi pe 
ceilalți inculpaţi, jandarmi; 

— 12 ani detențiune simplă, pentru că ar fi înlesnit autorităților 
antonesciene să înființeze ghetouri şi să efectueze deportări din motive 
politice; 

— 19 ani detenţiune grea, pentru că ar fi realizat beneficii materiale, 
profitând de măsurile cu caracter rasial. 

A fost achitat (sic) pentru faptul că ar fi ordonat sau desăvârşit acte 
de teroare sau de suprimare a populației. 

9. Marcu Goldemberg, la 10 ani închisoare corecțională, pentru că ar 
fi fost informatorul Legiunii de Jandarmi. 

10. Mazilu loan - căpitan, fost comandant al închisorilor militare 
Chişinău şi Brăila, la muncă silnică pe viață, pentru că, în calitatea 
menționată, ar fi supus la tratamente neomenoase pe deţinuţii politici 
aflați sub puterea sa. 

Această hotărâre a fost atacată pentru motivele de 
neconstituționalitate a instanței de judecată şi a dispoziţiilor Legii 
312/945, dar recursul a fost respins cu motivarea: 

„Că potrivit înaltului Decret Regal nr. 1626/944 puterea legislativă 
se exercită până la organizarea Reprezentanţei Naţionale de către Rege 
la propunerea Consiliului de Miniştri...”. 

Din această motivare putem înțelege, fie că Regele este autorul 
tuturor legilor neconstituționale, despre care am vorbit anterior, fie că 
Regele nu a contat ca şef al statului și a semnat tot ce i se prezenta de 
către guvernul de „concentrare democrată”. Nici într-un caz, nici în altul, 
pentru monarhie nu este o onoare. 

Făcând abstracție, şi în acest caz, de motivele de 
neconstituționalitate a instanței de judecată şi a legii aplicate, constatăm 
aceeaşi lipsă de probe de Vinovăţie, aceeaşi simplă enunțare a faptelor 
cu caracter general, nimic concret, de fapt o reproducere a textelor de 
lege aplicate. 

S-a vorbit, şi din păcate se mai vorbeşte, de unele persoane de rea 
credință, de „masacrele” la care ar fi fost supuşi evreii în Transnistria 
guvernată de români. Cauza pe care am prezentat-o priveşte persoane 
din jandarmeria română din Transnistria, până la ierarhia cea mai de 
jos, deci, prezumtivii executanți ai „masacrelor”. Era obligator ca, măcar 
la acest nivel, să fie prezentate probe concrete cu privire la eventualele 
crime pe care le-ar fi comis românii, împotriva unor persoane, ori grupuri 
de persoane, din motive de ură ori persecuție rasială. În anul 1945 era 
foarte uşor de găsit asemenea probe, dacă acuzaţiile ar fi fost reale. Mulți 
evrei care au fost deportați în Transnistria se aflau în România şi s-ar fi 
găsit măcar unul să relateze un caz de ucidere, de torturare ori de 


tratamente neomenoase aplicate de autoritățile române. 

În tot acest proces, nu a fost audiat nici măcar un martor care să 
relateze un caz concret. Mai mult, martorii audiaţi, din care mulți evrei, 
au căutat să-i apere pe jandarmii judecaţi şi sub autoritatea cărora au 
trăit în perioada de deportare. Au existat şi martori ai acuzării, care, 
însă, nu au făcut decât declarații cu caracter general. 

Nici unul din acuzaţi nu a recunoscut că ar fi dat ordin ori că ar fi 
comis acte de violenţă față de evrei şi cu atât mai puţin că ar fi comis 
acte de tortură ori de exterminare a vreunei persoane. Dimpotrivă, 
declară că, atât cât au putut, i-au ajutat pe evreii deportaţi, lucru care 
vom vedea a fost confirmat de aproape toți martorii evrei. 

Cel mai aprig martor acuzator a fost inginerul Zigfrid Lăgendorf, care, 
declarând că jandarmii români i-ar fi bătut pe deportați şi că trei evrei 
ar fi fost împuşcaţi pe malul Nistrului, dar nu poate concretiza nimic, 
măcar un nume de persoană bătută ori împuşcată. Martorul precizează 
că cele declarate le ştie din auzite. 

Depoziția acestui martor este deosebit de contradictorie și se simte, din 
lecturarea ei, dorința de a face pe plac celor care au înscenat procesul, 
fără însă a putea prezenta date concrete, deşi un timp a fost preşedinte 
al comunităţii evreilor. În schimb, la întrebările puse de acuzaţi, a fost 
nevoit să confirme împrejurări concrete, în care jandarmii români i-au 
apărat pe evrei. Răzbat și din acest proces presiunile care se exercitau 
asupra martorilor. 

Martorul face la un moment dat următoarea afirmație, sau cel puțin 
aşa a fost consemnată: 

„Acuzatul Botoroagă se purta totdeauna bestial cu internaţii”. Trebuie 
menționat că pe timpul acestui acuzat, martorul a fost schimbat din 
funcția de preşedinte al comitetului evreilor. 

În fraza următoare însă, martorul face precizări care răstoarnă 
afirmațiile anterioare. 

„La repatriere, am reuşit să luăm clandestin 430 copii (Nu precizează 
însă ce era cu acei copii. Probabil tot ca urmare a unei comportări „bestiale” 
(n.a.).). La aceasta ne-a ajutat și acuzatul Bărbulescu, însă maiorul 
Botoroagă ne-a ameninţat că ne va preda Curţii Marţiale, însă nu ne-a 
predat. În general însă, avea o purtare rea față de evrei şi populaţia 
băştinaşă, căutând să terorizeze *. 

Confirmă însă că Legiunea de jandarmi le-a pus evreilor la dispoziție 
căruțe pentru transportul alimentelor. 

Martorul declară că purtarea cpt. Iliuță era pornită și din ură rasială, 
dar că față de el nu îşi manifesta ura rasială. 

„La retragere, prin ianuarie 1944, am avut un sprijin al acuzatului 
Bărbulescu, când eram jefuiti de nemți. 

Ştiu că a intervenit să-l salveze pe Dr. Filderman, când a fost atacat 


de nemți. 

La retragere ştiu că acuz. Bărbulescu a tras şi cu arma contra 
nemților. 

În timpul retragerii comandantul Legiunii de jandarmi a fost 
acuzatul Botoroagă“. 

Se poate observa cu uşurinţă cu câtă greutate catadicsea martorul 
să facă declarații în apărarea acuzaților. Cauza nu putea fi alta decât 
teama. 

„Eu am găsit tot timpul înțelegere la maiorul Orăşanu. Nu acelaşi lucru 
aş putea să spun și faţă de Botoroagă *. 

Are ce are cu maiorul Botoroagă, dar nu poate să confirme faptul 
că, la retragere, Legiunea de jandarmi de sub comanda acestuia nu i-a 
lăsat pe evrei în părăsire, ci s-au retras împreună cu ei asigurându-le și 
protecția împotriva germanilor. Față de asemenea comportări, cum se 
poate vorbi de bestialitate! Numai mințind, pentru a nu supăra pe cineva. 

Martorul Teich Meier, fost şef al biroului de muncă de la Sargorod, 
declară că, pe vremea colonelului Loghin, evreii erau duşi la muncă şi în 
afara județului. 

„În Sargorod acuzatul Botoroagă a avut o purtare bună salvând 2 copii 
veniţi de peste Bug” 

„Despre Danilov ştiu că, câteodată, lovea oamenii, însă eu sunt de 
părere că era necesar, deoarece altfel nu se puteau aduna oamenii”. 

„Bărbulescu Ştefan la repatrierea evreilor a ajutat la înapoierea 
copiilor chiar și a celor care nu erau trecuţi pe tablou “. 

Martora Miler Riva; 

„L-am cunoscut și pe maiorul Orăşanu şi el a avut o atitudine 
omenească ajutându-mă, atât pe mine cât și pe mama mea, cu pâine şi 
bani”. 

Kahane Feibiş declară că a fost transferat de la Moghilău la Pecioara din 
cauza lui Danilov, care l-a bătut pe cel care a încercat să-i ia apărarea și 
„numai poliția evreiască l-a scăpat de el”. 

Tot despre Danilov, martorul declară că ar fi afirmat că „nu e nici un 
păcat dacă vor muri evreii săraci, pentru că astfel s-ar putea trăi mai bine 
cu cei bogați”. 

Dimitriev Eugen declară că a fost condamnat pentru acțiune 
subversivă şi deținut în închisoarea Chişinău, unde deținuții politici 
aveau un regim special. Nu precizează în ce a constat regimul special. 
Mai declară că, pe parcursul transferării de la Chişinău la Aiud, au avut 
la picioare bare de fier. 

„Cred că scopul pentru care acuzatul ne aplica tratamentul atât de dur 
era exterminarea noastră”. 

Alt martor, trădător şi spion bolşevic, fost deţinut la Chişinău, 
Vasiliev Vladimir îşi dă și el cu părerea că „... scopul pentru care acuzatul 


ne-a supus la acest tratament era de a ne scade moralul şi de a ne 
extermina *. 

Nici pe acesta n-a reuşit comandantul penitenciarului să-l extermine. 

Curios că aceşti doi martori, probabil originari din Basarabia, unul 
în vârstă de 21 ani, iar altul de 23 ani la data audierii (29 iunie 1945) 
erau funcționari de stat şi aveau domiciliul în Bucureşti. Nu se spune ce 
fel de funcționari, dar probabil și ei, ca şi alți „patrioți” de felul lui Nikolski 
A., după 23 august 1944, fiind puşi în libertate, prin aşa numita 
Convenţie de armistițiu, s-au adunat toți în Bucureşti, sau au fost adunați, 
pentru a pune bazele „securității poporului”. Trădătorii şi spionii aveau 
pregătirea necesară. 

Un alt asemenea martor, fost deținut în închisoarea Brăila, Eugen 
Ber, la data audierii de 24 ani, cu domiciliul în Bucureşti, de profesie 
militar (nu se specifică ce fel de militar), arată că regimul din închisoarea 
Brăila aplicat de acuzatul Mazilu era un „regim de teroare, în scopul de 
a se ajunge la exterminarea deținuților politici”. Bolşevicii erau foarte 
puternici, aşa încât nu s-a reuşit exterminarea nici unuia. Fraza cu „în 
scop de exterminare” era luată din Legea 312/945 şi constituia o 
condiție pentru existența infracțiunii. 

„Martorul” mai declară că, după 23 august 1944, în loc să fie puşi în 
libertate imediat, au fost transferați la Roşiorii de Vede şi că acuzatul „a 
maltratat pe deținuți şi prizonierii sovietici, intimidându-ne prin tragere de 
focuri”. Curată exterminare! 

Probabil, la întrebarea acuzatului Mazilu, fostul spion bolşevic îşi 
încheie declarația cu mențiunea că: „în trenul cu care am plecat noi de 
la Brăila am văzut că erau şi nişte magistrați”. Deci, grele condiţii de 
transferare, dacă au călătorit în acelaşi tren cu magistrații. 

Harabagiu Idei, liber profesionist de 22 ani, și el cu domiciliul în 
Bucureşti, declară că a fost şi el în lagărul de la Pecioara, de unde a 
fugit împreună cu familia înapoi la Moghilău. 

„Cred că, pe malul Nistrului, s-a împuşcat din ordinul Col. Loghin circa 
500 de evrei”. Când s-a întâmplat? Ce îl face să creadă acest lucru? Nu 
interesa pe nimeni, bine că a făcut afirmaţia. 

Segal Moscu Leizer, tot din Bucureşti, de ocupaţie - liber - declară că 
la Moghilău „noaptea? se împuşcau oamenii şi ştia că aceste 
împuşcături se făceau de acuzatul Dan...” De unde ştie, ce oameni erau 
împuşcaţi, de cine? Nu interesa. Deduce însă din împrejurarea că 
fruntaşul Dan vindea în lagăr unele obiecte, care, zice martorul, ar fi 
aparținut celor împuşcaţi. 

Filderman Vilhelm este audiat și în această cauză şi în calitatea lui 
de şef al comunității evreieşti, cu o mai mare libertate de mişcare, ar fi 
putut furniza date foarte importante, dacă ar fi existat masacre şi alte 
asemenea grozăvii. Ce declară însă: 


„La Moghilău am fost atacat într-o seară de nemți şi acuzatul 
Bărbulescu a intervenit în apărarea mea. 

Auzeam tipetele oamenilor care erau bătuţi la postul de jandarmi, 
unde era şef Bărbulescu. Cine bătea nu ştiu. 

Despre maiorul Botoroagă am auzit că din ordinul lui ar fi fost 
împuşcaţi 3 evrei pe malul Nistrului. Auzeam că de către jandarmii de sub 
comanda sa băteau oamenii şi că îi punea la muncă excesivă. Alții 
vorbeau bine despre el. Personal nu pot să dau nici o referință. 

întors ulterior în țară am făcut reclamaţie că în Transilvania se 
împuşcă oamenii. S-a făcut o anchetă şi de către Inspectoratul de Jandarmi, 
mi s-a comunicat negativ”. 

Atât a putut să declare unul din cei mai importanți martori. 

Edelstein Leon, fost deportat şi el, nu face nici o declaraţie 
acuzatoare. Dimpotrivă: 

„Acuzatul Orăşanu a fost regretat la plecare de unii din evrei, cu care 
se purtase bine şi ştiu că unii din evrei au făcut rugăciuni în templu pentru 
însănătoşirea fiului său. 

Nu a făcut şicane evreilor care îşi făceau cumpărături la Atachi”. 

Martorul, om serios, de profesie dentist, în vârstă de 39 ani, nu este 
singurul martor onest. 

O atenție deosebită merită și alți doi martori evrei, care, auzind că 
este judecat fostul maior de jandarmi Orăşanu, s-au prezentat din 
proprie inițiativă la familia acestuia pentru a fi propuşi martori în 
apărare. Inițiativa lor nu a fost agreată de instanța de judecată, care i- 
a supus la o adevărată anchetă pentru a se afla cum de au ajuns să fie 
martori în apărarea jandarmilor. Ambii au fost deportați din Bucovina la 
Moghilău, iar după război s-au stabilit în Bucureşti. Aceştia sunt: 

Iosef Goldestein, care a declarat: 

„Cred că la Scazineţ a plecat toată lumea după o listă întocmită de 
comitet, fără amestecul legiunii de jandarmi. 

Ştiu că cei care fugeau de la Scazineț la Moghilău nu erau împuşcaţi, 
ci toleraţi de maiorul Orăşanu. Ştiu că unul a fost împuşcat de un ucrainian 
contra cărora maiorul Orăşanu a luat măsuri. Maiorul Orăşanu ținea uşa 
deschisă şi primea pe oricine. 

Ştiu că la Moghilău exista comerț clandestin și piața era liberă. 

La Scazineţ, am fost deportat în primul lot. Eu singur m-am oferit să 
fiu martorul lui Romeo Orăşanu aflând că este trimis în judecată”. 

Mai declară că a aflat de proces de la Malamet Bruno, căruia i-a și 
dat adresa sa. Confruntat cu acesta, Malamet Bruno a negat, fiindu-i 
teamă să recunoască acțiunea sa în ajutorul unui acuzat. 

Bruno Malamet, în declarația sa, până la urmă, a fost nevoit să 
recunoască, „acuzația” de a fi avut inițiativa ajutării lui Orăşanu şi anume: 

„Eu aflând de la D-na Paisse, care era funcţionară la Tribunalul 


Poporului, că dl. maior Orăşanu e trimis în judecată şi cum maiorul 
Orăşanu îmi făcuse mie un mare bine îngrijindu-se de copilul meu, m-am dus 
la d-na Orăşanu, căreia i-am luat adresa din cartea de telefon și i-am spus 
să mă propună martor, atunci spunându-i că mai este și martorul lozef 
Goldstein. 

Arăt că la maiorul Orăşanu acasă am fost de 2 ori, odată pentru mine 
şi a doua oară pentru Goldstein *. 

Acestor doi martori li s-au luat declaraţiile sumare, iar cea mai 
mare parte o constituie explicaţiile date cu privire la modul în care au 
ajuns martori. 

Stroh Rita: 

„Ştiu că maiorul Botoroagă era un om corect. 

Ştiu că a luat măsuri contra unui şef de post abuziv. 

Nu ştiu dacă acesta, personal, a comis acte de atrocități, nici nu ştiu 
dacă a dat ordin în acest sens. 

A făcut şi un teatru evreiesc pentru copiii din orfelinat. Ştiu că 
Bărbulescu se purta bine cu copiii”. 

Ghersenovici Ana: 

„Faţă de mine maiorul Botoroagă s-a purtat bine. În unele privinţe ştiu 
că a avut purtări bune, era sever, dar drept. 

În timpul comenzii acestui maior s-a desființat gărzile ucrainiene, 
înlocuindu-se cu poliția evreiască”. 

Şi aceste două martore au fost audiate foarte superficial, pentru că 
nu se dorea aflarea adevărului. 

Companiet Vili: 

„În privința col. Loghin ştiu că s-a îngrijit de soarta evreilor din judeţ, 
făcând o colectă în ghetoul Tulcin pentru evreii din alte părți a județului. 
De asemenea, circa 20 de evrei ce trebuiau trecuți peste Bug au fost reținuți 
la Tulcin și cred că datorită lui. 

Atitudinea lui nu era antisemită“. 

Alți evrei din cei care au fost deportați, fiind audiaţi în fața instanței 
de judecată, nu li s-a consemnat decât că „Menţin în totul declarația 
dată la cabinetul de instrucție”; Schertzer Friderich, Apel Iacob, Marcu 
Solomon, Averbach Arnold. 

Cum am putea aprecia această superficialitate decât prin faptul că 
aceşti martori nu susțineau acuzarea. Instanța de judecată, aflată într- 
o criză acută de probe de vinovăţie, nu putea trata cu superficialitate, 
eventuale probe în acuzare. 

Martorul Vlădescu Marcel - colonel magistrat, fost şef al Parchetului 
Curţii Marţiale Chişinău, relatează, în fața instanţei: 
cazarmamentul şi echipamentul închisorii Chişinău, dovedindu-se un bun 
organizator. Asistența medicală ştiu că era asigurată și funcționa normal și 


nu mi s-a semnalat nici o dată că n-ar fi fost oferită tuturor deținuților. De 
asemenea, nu mi s-a făcut, în timpul cât am fost şef al Parchetului Curţii 
Marţiale, nici un fel deplângere contra conducerii închisorii”. 

Generalul Topor loan, fost mare pretor al Marelui Cartier General 
până la 31 octombrie 1941, după care s-a înapoiat la Inspectoratul 
General al Jandarmilor a declarat că nu a ordonat deportări şi nici 
înființarea de lagăre şi ghetouri, întrucât nu avea calitatea să ia asemenea 
măsuri. 

A transmis, însă, dispoziția guvernului de a se face evacuări din 
Bucovina, Ordinul nu prevedea nici o măsură de exterminare. 

Cu privire la aceste măsuri, a declarat că internarea în lagăre a unor 
categorii de cetățeni, în timp de război, este prevăzută de legiuirile 
internaționale şi de regulamentul internaților şi suspecților de război, 
aceste măsuri fiind impuse de siguranța statului și de starea de necesitate. 

Se mai referă la faptul că asemenea măsuri sunt pregătite încă din 
timp de pace, prin întocmirea de tabele şi situații pe categorii de 
naționalități şi suspiciuni, iar în timp de război, Guvernul poate ordona 
internarea tuturor străinilor şi suspecților, ori numai a unor categorii. 

Că este aşa, ne-o dovedeşte și faptul că, după atacarea de către 
japonezi, în timpul celui de al doilea război mondial, a bazei militare 
americane de la Pearl-Harbour, în S.U.A. toți cetăţenii de origine japoneză 
au fost adunaţi în lagăre. Cel puțin aşa am putut vedea în serialul 
cinematografic intitulat „Al doilea război mondial” şi nu avem motive să 
nu credem că a fost aşa. 

Cu toate acestea, conducătorilor S.U.A. și celor care au pus în 
aplicare aceste măsuri care vizau siguranța statului nu li s-au intentat 
procese pentru persecuția rasială şi nici pentru că s-ar fi urmărit 
exterminarea pe motive rasiale. Este normal, nici nu trebuiau făcute 
asemenea procese. 

De ce atunci a trebuit să se însceneze asemenea procese în 
România? De ce trebuie să fim mereu certați şi puşi la zid pentru că 
procedăm, în anumite situaţii, la fel cum procedează şi alte țări? 
Răspunsurile pot fi multe, dar cel mai evident apare interesul, după 23 
august 1944, de a se decapita statul român, pentru ca, după aceea să 
poată fi dominat şi supus total, aşa cum s-a și întâmplat. 

Acest lucru nu a fost făcut în interesul poporului român și nu putem 
accepta până la infinit că acele procese au fost legale. Noi trebuie să 
restabilim adevărul şi, chiar dacă nu mai putem repara nimic, măcar să 
reabilităm memoria acelor români care au fost sacrificați de către şi în 
interese străine neamului şi ţării româneşti. 

Este necesar să vedem şi cum au răspuns acuzaţii la învinuirile 
aduse. Este o obligație a noastră, ca măcar după ce aceşti oameni au 
trecut în neființă, să facem să se audă cuvântul lor, chiar şi numai în 


părțile lui esenţiale. 

Maiorul Orăşanu Romeo, după ce arată că o parte din evreii de la 
Moghilău au fost transferați la Scazineț, atât de sever era regimul lor, 
încât mai mult de jumătate s-au înapoiat clandestin la Moghilău, declară 
că, în loc să ia măsurile prevăzute de ordinele în vigoare, i-a lăsat să 
trăiască acolo unde doreau. 

Ordinele erau într-adevăr foarte severe, dată fiind starea de 
război. Maiorul Orăşanu se referă la ordinul potrivit căruia evreii ce vor fi 
găsiți în alte locuri decât cele stabilite, fără autorizarea jandarmilor, 
trebuie împuşcaţi ca spioni. Declară însă că acest ordin nu a fost pus 
în execuţie, deşi erau frecvente cazurile în care unii evrei erau găsiți în 
alte locuri. Vom vedea şi cazuri concrete confirmate chiar de evrei. 
Maiorul Orăşanu R. Îşi încheie memoriul astfel: 

„1. Nu am omorât pe nimeni şi nu am ordonat omorârea nimănui, fie 
colectiv, fie individual, din nici un fel de motive. 

2. Nu am bătut, terorizat sau persecutat pe nimeni, fie din motive 
rasiale, fie din alte motive. 

3. Nu am supus pe nimeni la nici o măsură excesivă. 

4. Nu am torturat pe nimeni şi nu am supus la nici un act de violență pe 
nimeni. 

5. Nu mi-am însuşit nici ilicit, nici licit, vreun bun public sau privat din 
teritoriul Transnistriei. 

6. Nu am realizat nici un fel de avere în Transnistria *. 

„ Totuşi, departe de a face rău, am făcut tot binele pe care un om, în 
calitatea pe care o aveam eu, o putea face, fără deosebire de origine, religie 
sau avere. 

Din acest punct de vedere mă prezint în fața Domniei voastre cu 
conştiinţa împăcată şi vă rog să mă judecaţi omeneşte, aşa cum oamenii 
judecă pe oameni”. 

Maiorul Botoroagă Gheorghe: 

„Din anul 1915 şi până în prezent, cu educația primită în familia de 
țărani din Ardeal a părinților mei şi scrupuloasa pregătire ostăşească, am 
luat parte efectivă la acte istorice pentru neamul românesc; 

— Revoluţia ungară din 1919; 

— Formarea gărzilor naţionale ardelene și dezarmarea unităților 
germane în retragere; 

— Înrolarea ca voluntar în armata româna şi participarea efectivă la 
războiul de dezrobire a Ardealului; 

— De la 24 august până la 29 august 1944, cu un Bat. de jandarmi 
comandat de mine, am luptat în Bucureşti contra cuiburilor de rezistență 
germane şi izgonirea lor din capitală. 

Din ianuarie până în aprilie 1945, când m-am prezentat la Tribunalul 
Poporului am luptat pe frontul din Slovacia, contra trupelor germane *. 


Deci, acest brav ofițer român, de pe front a fost adus direct la 
închisoare. Din nefericire, nu a fost singurul caz. 

Maiorul Botoroagă Gh., expune o serie de măsuri luate de el în 
favoarea deportaților. Mă rezum a le expune pe cele mai importante: 

„Am arestat doi germani SS, trimişi de la Odesa de serviciul secret 
german în ghetoul Sargorod, în scop de a ridica metale prețioase şi a 
extermina evrei”. 

„Am desființat paza de ucrainieni, înlocuind-o cu poliție de evrei pentru 
menținerea ordinei interne “. 

„Am atras atenţia comitetului din Moghilău şi am luat măsuri cu 
spitalul şi orfelinatele evreieşti din Moghilău să funcţioneze în condițiuni 
mai bune, strângând copiii orfani care cerşeau pe străzi. 

Am intervenit chiar la autoritățile active pentru a le distribui 
alimentele necesare. Am dat autorizaţii comitetelor de conducere pentru a 
pleca în Judeţ, în scop de a-şi procura alimentele necesare cu prețuri mai 
reduse. Pentru mărirea veniturilor orfelinatelor am dat voie să se 
organizeze serbări în ghetouri”. 

„Ghetoul Moghilău a fost în două rânduri atacat de coloanele 
germane, când am intervenit trimițând trupă şi ofițeri de la Legiune, care, 
la unire cu circumscripția de poliție respectivă, au luat măsuri de salvare 
a populaţiei”. 

„În luna ianuarie sau februarie 1944 un detaşament SS german a 
venit la Moghilău anume pentru exterminarea evreilor. Aflând de sosirea 
şi scopul acestui detaşament, am intervenit la Comand. German 
îndepărtând astfel acest detaşament fără a se întâmpla ceva “. 

„M-am opus şi nu am predat pentru lucru germanilor evreii din ghetoul 
Smerinca, cu toate insistenţele depuse de germani”. 

„În anul 1943 s-a cerut evacuarea pe Bug a evreilor din ghetoul 
Moghilău; m-am opus ştiam ce-i aşteaptă şi evacuară nu s-a făcut”. 

Se referă apoi la grija pe care a avut-o cu ocazia retragerii luând chiar 
în căruțele Legiunii câteva familii de evrei. 

„În ce priveşte faptul executării a 3 evrei pe malul Nistrului, rămâne 
valabilă dovada făcută prin martorii Dr. W. Filderman, ing. Jogendorf şi 
cpt. Vasilevschi, că aceştia au putut cădea victime bestialităţilor ostaşilor 
germani cu ocazia probabilă a încercării de trecere clandestină a Nistrului, 
opinie ce am exprimat de altfel în urma cercetărilor întreprinse pe vremea 
aceea martorului Dr. Teich Meier, audiat la instrucţie. Cum s-ar putea 
interpreta altfel vizita mea la spitalul din Moghilău pentru a mă interesa 
personal de starea supraviețuitorului rănit? Cum s-ar putea explica faptul 
că o atare situație nu s-a mai repetat şi că cei 45 000 deportaţi s-au putut 
repatria“. 

În legătură cu acest caz s-a făcut multă vorbire în cursul procesului, 
fiind de altfel singurul caz concret menţionat. Cu toate acestea, acel 


supraviețuitor nu a fost chemat în instanță, deşi era deosebit de 
important. Din nou suntem nevoiți să credem că acest martor nu 
convenea acuzării. 

Colonel Loghin Constantin: 

„Am fost persecutat de legionari în anul 1940, având o serie de 
cercetări, percheziționări şi terminând prin arestarea și încarcerarea mea 
la Prefectura Poliţiei Capitalei în ziua de 7 noiembrie 1940”. 

„Predarea evreilor pentru munci la Germani s-a făcut din ordinul 
Guvernământului şi toți s-au înapoiat. 

Se susține contrarirul, de către persoane din județul Moghilău, cari 
spun că au auzit că evreii din judeţul Tulcin au fost predați nemților pentru 
munci şi aceştia i-au exterminat. 

Dacă lucrurile s-ar fi petrecut astfel, se pun în mod firesc întrebările: 

a - De ce nu reclamă nimic preşedintele muncitorilor evreieşti din 
județul Tulcin, care trebuia să cunoască mai bine situația decât 
cei 2 martori din județul Moghilău? 

b - De ce nu reclamă nici un membru al familiilor celor pretinşi 
exterminați? 

c - De ce nu reclamă nimic nici un evreu din ghetoul din judeţul Tulcin, 
întrucât foarte mulţi au fost repatriați în vara anului 1943-1944 prin 
Moghilev și chiar după 23 august 1944“? 

„Singurul arestat și trimis în judecată înjud. Tulcin am fost eu. Or s- 
ar fi putut săvârşi de către o singură persoană, fie el chiar prefect, o serie 
de fapte criminale ce mi se pun în sarcină? * 

Sergentul major Bărbulescu Ştefan. 

După ce expune şi el foarte multe împrejurări în care i-a apărat și 
ajutat pe evreii deportați, concluzionează: 

„Iată deci acuzaţiile ce mi se aduc şi tratamentul sălbatec pe care un om 
cu frica lui Dumnezeu, pe care un om, care a moştenit de la părinți 
dragostea și iubirea aproapelui, l-a aplicat deportaților. Faptele expuse mai 
sus vin singure să spună şi să răstoarne acuzaţia că am aplicat 
deportaților tratament sălbatec și crimele de care sunt acuzat”. 

Căpitan lliuță Mihail. 

După ce arată că, la Moghilău, în loc de 10 000 evrei câți se 
prevedeau în dispozițiile autorităţilor, s-au adunat peste 50 000, iar 
jandarmii aveau mari dificultăți în menţinerea ordinei, menționează că; 

„... pentru o bună pază şi datorită momentelor de învălmăşeală când 
unii dintre deportați se băteau între ei, alții se jefuiau sau erau jefuiţi de 
persoane străine, prin forța lucrurilor şi pentru păstrarea ordinei, am fost 
nevoit de a aplica câtorva lovituri de palmă sau de cravaşă. Aceste 
lovituri nu le-am aplicat nici din sadism şi nici din ură de rasă; n-am 
comis nici acte de cruzime și totul am făcut numai pentru păstrarea ordinei 
şi pentru faptul că alt mijloc de sancţionare nu era. Cred că este admisibil 


ca în număr de 56 000 deportaţi să se găsească 10-20 care se țineau de 
jafuri sau bătăi contra conaționalilor lor”. 

Căpitanul Mazilu R. loan - în rezervă. 

„În scurtul timp care îmi este hărăzit pentru a mă apăra, voi căuta să arăt 
dacă este îndreptățită aducerea mea pe această nenorocită bancă. 

În anul 1942, deşi eram la o vârstă invocată de numeroşi ofiţeri de 
rezervă care se numărau printre profitorii de situaţii, conştiinţa mea de 
om cinstit m-a făcut să mă prezint atunci când am fost chemat să-mi fac 
datoria față de Ţară, deşi rănile din războiul trecut și distincția «Mihai 
Viteazul» - recompensa comportărilor mele - mi-ar fi dat dreptul să stau 
liniştit”. 

I s-a dat comanda unei închisori militare. 

„Acuzaţiile ce mi se aduc sunt spulberate de numeroasele scrisori 
trimise mie de foştii deținuți. Am depus aceste scrisori la dosar, în copii 
legalizate și le prezint în original astăzi”. 

„Un număr de 8 denunțători, dintre care nu s-au prezentat în fața 
Domniilor Voastre decât 3, probabil fiindcă îi mustră conştiinţa, mă acuză 
că ştiu, fără să facă precizări şi fără să arate fapte concrete, că aş fi 
înfometat alți deținuți, că aş fi bătut, că aş fi brutalizat, că aş fi asmuţit 
câinii”. 

„Eu n-aveam, după lege, dreptul să eliberez deținuții, iar eliberarea lor 
nu se putea face decât la Roşiorii de Vede, unde arhiva închisorii fusese 
trimisă de la Brăila înainte de 23 august 1944”. 

Deci, veteranul primul război mondial, rănit în lupta pentru 
dezrobirea neamului românesc, cavaler al ordinului „Mihai Viteazul”, a 
răspuns chemării Patriei, îndeplinind misiunea care i s-a dat, aceea de 
comandant al unei închisori militare. A dovedit că şi-a îndeplinit 
misiunea cu demnitate şi omenie şi, bineînțeles, cu respectarea legilor. 

Pentru faptul că, în închisorile pe care le-a comandat, erau deținuți 
şi spioni sovietici şi trădători de ţară în favoarea U.R.S.S., bolşevicii l-au 
condamnat la muncă silnică pe viață. 

Nu i s-a putut reproşa de către cei trei foşti deținuți - trădători şi 
spioni - audiaţi în instanță, decât faptul că a instituit un regim „special 
pentru aşa zişii deținuți politici şi că, în loc să-i elibereze imediat după 
23 august 1944, i-a transferat la Roşiorii de Vede în condiţii grele”. Se omite 
faptul că abia la 12 septembrie 1944 s-a semnat aşa numita convenție 
de armistițiu prin care România era obligată să-i pună în libertate pe 
toți condamnații politici, precum şi faptul că un comandant de 
închisoare nu are dreptul nici să aresteze, dar nici să-i pună în libertate 
pe cei deținuți cu forme legale, decât la expirarea pedepsei ori când 
intervine o dispoziție de amnistie sau grațiere. 

Această condamnare, ca şi celelalte pronunțate de tribunalul 
poporului, constituie un abuz grosolan şi nu poate provoca decât 


revoltă și indignare oricărui om de bună credinţă. 

Procesele s-au desfăşurat într-un ritm foarte alert, fără nici o 
preocupare pentru stabilirea adevărului. Hotărârile de condamnare au 
reținut faptele aşa cum au fost menţionate, chiar dacă probele 
administrate nu le confirmau. Aşa cum s-a văzut, o serie de probe 
deosebit de concludente solicitate în apărare au fost respinse. Ca urmare, 
după judecată, inculpaţii, prin familiile lor s-au străduit să găsească 
martori care să combată acuzațiile şi s-a reuşit acest lucru. S-au formulat 
cereri de revizuire, depunându-se declarații autentificate ale unor martori 
noi, dar cererile au fost respinse. 

În susţinerea unei asemenea cereri de revizuire în favoarea maiorului 
Botoroagă, au fost prezentate următoarele declaraţii, autentificate: 

„Subsemnatul Max Dauber locuitor din Botoşani, Str. Armeană nr. 1h 

Prin prezenta declar că pe când eram deportat în Transnistria, Ghetoul 
Moghilău, în anul 1943 am fost dat în judecată de jandarmi pentru 
părăsirea de ghetou. 

Am fost chemat la Legiune urmând a fi judecat şi depus la închisoare. 
Acolo mai erau doi sau trei evrei. 

A doua zi, fără a mai fi judecaţi, am fost eliberaţi cu toții. Eliberarea 
celorlalți s-a făcut o dată cu a mea. 

Numele lor nu-mi amintesc decât a unuia și anume Iablonover. 

Ştiu că unul era din Suceava şi altul din Transnistria. 

A doua zi după ce am fost eliberat, m-am întâlnit cu Mozes Katz, 
preşedintele ghetoului şi i-am istorisit că am fost închis la Legiune. 

Ştiu că maiorul Botoroagă nu a executat pe nimeni şi pe timpul său 
umblam fără grijă. 

Maiorul Botoroagă era Comandantul Legiunii”. „Subsemnata Saly 
Dauber, locuitoare din Botoşani, Str. Armeană nr. 11, soția lui Max 
Dauber. 

Prin prezenta declar cape când eram la Moghilev cu soțul meu, 
jandarmii, nu ştiu pentru ce, au dresat acte soțului meu. 

Fiind chemat soțul meu la legiune m-am interesat şi am aflat că ar fi 
vinovat pentru părăsirea de ghetou. 

A doua zi s-a înapoiat acasă spunându-mi că nu i s-a făcut nimic și că 
au fost eliberaţi încă 2 sau 3 evrei ce erau la închisoare. 

Pe atunci comandantul Legiunii era maiorul Botoroagă. 

Ştiu că acesta, împreună cu un avocat evreu Stern, s-a interesat cum 
trăiesc evreii săraci la periferia oraşului ducându-se la faţa locului. 

Drept pentru care dau prezenta declaraţie”. 

Ambele declarații au fost autentificate la Judecătoria Botoşani la 8 
august 1947. 

„Ghersanovici Nisen, domiciliat în Gura Humorului, Piața I. G. Duca 
nr. 8, judeţul Câmpulung, fost deportat în Transnistria în Ghetoul Moghilev 


şi înapoiat în România la sfârşitul lunii iulie 1945, declar prin prezenta că, 
la Moghilev, am stat din anul 1941 până la evacuarea de către români a 
Transnistriei. 

Cunosc pe maiorul Botoroagă Gheorghe fost comandant al Legiunii de 
Jandarmi Moghilev. 

Pe timpul său familia mea am trăit în condițiuni omeneşti, fără frică 
de persecuție sau să fim trecuți în alte lagăre. 

Maiorul Botoroagă a arătat bunăvoință la toți evreii la fel, atât pentru 
cei săraci, cât și faţă de cei mai avuti. 

Oricine apela era satisfăcut în limitele posibilităților. 

A aprobat Comitetului evreiesc înființarea unei cooperative înlesnind 
aprovizionarea cu alimente. 

A permis serbări în ghetou în scop de binefacere pentru orfelinate. 

Nu ştiu şi n-am auzit că ar fi fost împuşcaţi evrei din ordinul maiorului 
Botoroagă. 

Tot dânsul a schimbat poliția ucrainiană înființând poliția evreiască în 
ghetou. 

Drept care semnez prezenta declaraţie în 5 exemplare originale. 

Braşov la 11 august 1947”. 

Declaraţia a fost autentificată la Notariatul Braşov. 

Culmea abuzurilor o .constituie faptul că în acest dosar au fost 
condamnați, este adevărat cu o oarecare „blândeţe”, şi doi evrei, foşti şi ei 
deportați, considerați drept participanţi la comiterea unor crime de 
război împotriva propriilor lor conaționali. 

Din sentința de condamnare rezultă, cum s-a văzut, că s-ar fi pus în 
slujba jandarmilor români, ajutându-i pe aceştia la reprimarea evreilor. 
Nu ni se oferă, însă, nici un caz concret de reprimare, nici cu ajutorul lui 
Danilov Mihail și Goldemberg Marcu și nici fără ajutorul acestora. Nici 
o probă de vinovăţie. 

Pentru salvarea în special a lui Danilov Mihail, au intervenit 
numeroşi evrei, foşti deportaţi, dar totul a fost zadarnic. Fiind trecuţi pe 
ordinul guvernului „de concentrare democrată”, între persoanele care 
trebuiau judecate şi condamnate, nimic şi nimeni nu îi mai putea salva. 

S-au trimis la tribunalul poporului o serie de declaraţii colective și 
individuale, din care prezint următoarele: 

„ Declaraţie 

Subscrişii evrei, meseriaşi, comercianți, liber profesionişti, toți 
domiciliați în oraşul Dorohoi, ca unii ce am fost deportați în Transnistria, 
văzând că avocatul Mihail Danilov din Dorohoi a fost arestat de poliția 
Dorohoi în ziua de 30/11/1945, fiind învinuit că, în calitatea sa de 
conducător al ghetoului din Moghilev, nu s-ar fi comportat omeneşte 
încercându-se a-l califica ca criminal de război, declarăm pe a noastră 
conştiinţă și onoare că acuzațiunile ce i se aduc nu corespund realității şi 


protestăm cu toată energia contra arestării şi reţinerii sale *. 

După ce se expune activitatea desfăşurată în interesul comunității 
evreieşti, declarația se încheie: 

„Vă rugăm deci, în mod stăruitor să interveniţi pe toate căile să i sc 
facă dreptate pentru că jurăm cu toţii că este nevinovat şi că nu s-a născut 
omul care să poată satisface mulțimea în timpuri normale, când nimeni nu 
are nevoi, dar mai ales în Transnistria, unde domnea foamea, mizeria și 
teroarea “. 

Declaraţia este semnată de 370 evrei din Dorohoi. 

Un memoriu asemănător a fost trimis de evreii din Săveni, semnat de 
78 persoane. De asemenea au fost trimise şi 96 declarații individuale, 
din care, prezint câteva, nu atât pentru a demonstra nevinovăția celor 
doi evrei condamnați, care de fapt nu era dovedită, ci pentru a ne putea 
face o imagine cât mai fidelă cu privire la aşa zisele atrocități comise de 
autoritățile româneşti în Transnistria. 

„Subsemnaţii evrei din Bucovina, Stein Pavel, Elenbughen Eva şi 
Rozemberg Golda, deportaţi în Transnistria în anul 1941 declarăm 
următoarele: 

Între cei care ne-a salvat viața şi ne-a păzit în lipsurile atât de vitrege, 
a fost şi avocatul Danilov care, deşi făcea parte dintre şi ca reprezentant 
al evreilor regăţțeni, totuşi n-a făcut nici o deosebire și a ajutat pe oricine îi 
cerea. 

A înființat de asemeni policlinici, unde mii de suferinzi îşi găseau 
alinarea primind consultații şi apoi, pe bază de rețete, medicamente 
gratuite. 

În octombrie 1942 a intervenit să se suspende evacuarea la Fecioara şi a 
obținut aprobarea și eliberarea din lagăr a 200 oameni cari erau să fie 
evacuați. 

Cât timp el însuşi a fost preşedinte, nu s-a făcut nici o evacuare din 
Moghilev, ci din contră s-au suspendat cele în curs. Nu a făcut deosebire 
între evreii din Bucovina şi Regat, întotdeauna ținând seama numai de 
săraci şi bogaţi. În octombrie 1942 a făcut o colectă, a cumpărat opinci 
distribuindu-le săracilor. Hainele de la centrală au fost distribuite numai 
celor nevoiaşi de către comisiuni din fiecare oraş, care refereau dacă 
acela care a cerut are sau nu nevoie. 

Ori de câte ori un evreu era arestat sau era adus din judeţ şi închis 
la Moghilov, alerga şi-l scotea. 

A satisfăcut şi a intervenit pentru a se rezolva favorabil orice cerere 
adresată de vreun evreu autorităților. 

Cu riscul vieţii lui, ori de câte ori raporta numărul evreilor care mergeau 
la muncă, ori a celor care trebuiau să fie evacuați, adăuga câteva sute mai 
multe. Şi pentru că odată n-au venit oamenii la lucru, un plutonier neamt 
a vrut să-l împuște ținându-i revolverul în piept”. 


Grubiin Iser - face aceleaşi declarații în legătură cu activitatea lui 
Danilov, că s-a îngrijit de înființarea bucătăriei populare, consultații 
medicale şi medicamente gratuite şi altele. 

„Ori de câte ori a fost nevoie de oameni, atât pentru muncă, cât și 
pentru evacuare a dus în eroare autorităţile dând un număr mai mare 
decât era în realitate... *. 

„Subsemnata Estera Lithman din Dorobani (sic), județul Dorohoi, 
declar următoarele: 

În iarna anului 1941/42 la reîntoarcerea mea dimpreună cu 6 copii 
de ai mei din satul Trapova, în oraşul Moghilău, eram cu toţii în cea mai 
neagră mizerie, lipsiţi de îmbrăcăminte, de hrană, bolnavi, tot ce poate fi 
mai rău. 

Venind în oraş, de-abia am mai putut umbla, căci nu mâncasem de 
câteva zile. În drum spre oraş mă întâlnesc cu Dl. Mihail Danilov, care mă 
recunoscu, oprindu-mă. şi-mi zice: «De ce mă las într-un hal aşa rău încât 
vom rămâne fără copii. De ce nu mănânci?» l-am răspuns că nu am un 
ban la mine nici pentru copiii mei. La auzul acestor cuvinte mi-a poruncit 
să mă duc la restaurantul indicat de D-sa, nu-mi aduc aminte cum îi zicea, 
să mănânc cu copii mei de două ori pe zi pe cheltuiala D-sale; îmi dădea 
câte o pâine de 1 kg. zilnic. Am mâncat un timp îndelungat atât eu cât și 
întreaga mea familie. 

Mi-a luat pe băiatul meu mai mare şi l-a trimis cu un convoi la Ataci, 
unde s-a plătit pentru muncă. Băiatul îmi aducea zilnic bani pe valută în 
urma muncii sale. Cu aceşti bani mi-am întreţinut familia în modul cel mai 
frumos. Aveam de toate de ale mâncării. Aparte i-a dat băni şi băiatul 
meu cumpăra marfă în Ataci pentru vânzare. Din urma acestui câştig mi- 
am îmbrăcat copiii. Pot să scriu că datorită D-sale am scăpat cu viață atât 
eu cât și cei 6 copii de ai mei. Acest fapt nu-l vom uita toată viața mea. 

Într-una din zile, pe când băiatul meu era cu munca în Ataci, Dl. Maior 
al Legiunii Moghilev a fost dat un ordin în care toți de la munca Ataci să 
fie trimişi la pădure să muncească acolo. 

Băiatul meu era descult. Tocmai în toamna anului 1942/43, când 
băiatul meu a plecat în pădure, Dl. Mihail Danilov a trimis special o 
maşină cu o pereche de bocanci, plus bani schimbaţi în mărci pentru 
cheltuieli ca să-şi cumpere pâine. 

De două ori am fost trimisă împreună cu copiii mei în lagărul din 
Pecioara și am fost scoasă de către Dl. Mihail Danilov. 

La venirea echipamentului din Bucureşti, atât eu cât și întreaga mea 
familie am primit din partea D-lui Mihail Danilov îmbrăcămintea necesară 
și cât i-a fost posibil. Nu am cuvinte de mulțumire față de D-sa asupra 
caracterului fin de care-l are nu numai pentru mine, chiar și pentru oricare. 

Mă duceam la el acasă, îmi dădea zilnic lemne, cartofi, săpun pentru 
spălat rufe. Din casa sa am luat toate acestea, din partea D-sale personal. 


Îmi trimitea prin cumnata sa un ceainic de 5 litri cu mâncare, crupe 
cu carne, îndestulătoare pentru întreaga mea familie. 

Am primit 4 perechi opinci pentru copiii mei, care au purtat o iarnă 
întreagă. <. 

Schofer Iosif 

„Danilov mi-a dat concursul în lagărul Moghilev. Nu mi s-a adus la 
cunoştinţă că ar fi făcut abuzuri. Ştiu că bătea și i-am atras atenţia asupra 
acestui lucru. Odată a bătut chiar în fața mea şi atunci avea dreptate. 

Acuzatul Danilov ducea un trai normal și ştiu că avea o participaţie la 
o fabrică de săpun “. 

Este interesant de văzut şi declarația Dr. Lupescu Constantin. 

„Acuzatul Loghin mi-a dat concursul pentru combaterea tifosului 
exantematic dând un ajutor material, lemne și petrol. 

Cred că mortalitatea se datora atât epidemiei cât şi subalimentației. 

Eu aveam calitatea de medic al unei formațiuni militare și în această 
calitate am primit ajutorul descris mai sus la lagărul din Pecioara. 

În cele câteva inspecții pe care le-a făcut Col. Loghin, a recomandat 
curățenie şi să ne adresăm pretorilor pentru ajutor. La venirea mea la 
Pecioara starea sanitară era deplorabilă. Mai târziu starea s-a ameliorat 
datorită măsurilor de deparazitare luate și datorită verii care a contribuit 
şi ea. 

Lagărul de la Pecioara era un lagăr complet părăsit, lipsit chiar și de 
comandament”. 

Cornişteanu Sura din Dorohoi 

„Copiii mei, 4 la număr, fiind bolnavi de tifos, am fost ajutată de D-nul 
Danilov cu medicamente care nu puteam să le procur singură, deoarece 
nu aveam situație materială“. 

„Tot în acest timp fiind o epidemie grozavă în sat, jandarmii au vrut să 
izoleze pe toți evreii într-un grajd la 5 km, de Trapova. Atunci D-nul Danilov 
a intervenit iar, altfel am fi murit cu toții”. 

O declaraţie interesantă a făcut Clari Moisi din Dorohoi, din care 
citez: 

„La Moghilău erau 2 tabere, evrei bucovineni (oameni bogați) și evrei 
dorohoieni (oameni săraci). Cum bucovinenii erau veniţi înaintea noastră 
şi având o situație materială bună, au pus mâna pe conducerea 
comunității evreieşti... ”. 

Poate şi din aceste conflicte de interese a rezultat și condamnarea 
celor doi evrei, dar s-ar putea crede că inculparea lor s-ar fi putut 
datora şi faptului că nu au fost dispuşi Să facă jocul acuzatorilor publici de 
a relata fapte neadevărate în legătură cu autoritățile române cu care au 
colaborat în interesul comunității evreilor. 

k k k*k 


Am văzut, deci, în ce a constat, în linii mari, dar și prin unele detalii 


semnificative, administrarea românească a Transnistriei. Ea a fost o 
administrație civilă, civilizată şi binevoitoare față de populația 
autohtonă. Transnistria a avut o administrare separată de aceea a 
României şi, departe de a avea scopul jefuirii acestui teritoriu, a avut 
drept scop, pe care l-a şi realizat, reconstrucția și refacerea potențialului 
economic, în primul rând pentru asigurarea unei existențe decente a 
locuitorilor şi evident şi în interesul autorităților române. Nici vorbă de 
atrocități, nici vorbă de masacre. Nici o dovadă că s-ar fi comis ceva de 
către autoritățile române ale Mareşalului lon Antonescu. Dacă au existat 
şi unele abuzuri, ele nu s-au datorat guvernului țării. Dimpotrivă, 
autoritățile au luat măsuri, în toate cazurile sesizate, împotriva celor 
care comiteau abuzuri. 

Că au existat închisori în Transnistria este un lucru firesc. Ele au 
existat şi există în toate timpurile ca un rău necesar pentru menținerea 
ordinei şi legalității. 

Au existat şi lagăre, dar tot ca locuri de ispăşire a unor pedepse 
pentru încălcarea unor norme legale. Condiţiile de război impuneau 
măsuri mai severe pentru menținerea ordinei. 

În închisori şi lagăre nu au fost reținute persoane pe considerente de 
persecuție rasială, ci exclusiv pentru încălcarea legii. 

Au existat şi ghetouri dar, probele examinate ne-au demonstrat ce 
au fost ele în realitate şi mai ales că nu erau menite să ducă la 
exterminarea evreilor. 

S-a văzut cât se poate de clar că, în România, nu a existat o măsură 
generală de deportare sau de încarcerare a populaţiei evreieşti. 

Au fost încadraţi acei evrei, dar nu numai ei, care erau dovediţi că 
desfăşoară activitate clandestină bolşevică şi potrivnică statului român. 
Erau măsuri legitime. 

Deportarea evreilor în Transnistria s-a făcut ca o măsură de 
siguranță a statului, în timp de război. Deportarea evreilor din 
Basarabia şi Bucovina s-a datorat ostilității manifestată de mulţi dintre 
ei față de România. Din Moldova au fost deportați evreii - nu toți - din 
unele localități din zona de operaţii a armatei, ori situate pe direcţiile 
principale de afluire a trupelor şi materialelor de război, spre şi dinspre 
front. Şi această măsură a fost determinată tot de atitudinea pro- 
bolşevică a multor evrei. 

S-a urmărit oare, prin aceste măsuri, exterminarea populației 
evreieşti? Nici vorbă. Comit o gravă infamie față de poporul român şi față 
de Mareşalul Ion Antonescu cei ce susțin acest lucru, fără a-l putea 
însă şi demonstra. Dovezile prezentate în acest capitol sunt deosebit de 
semnificative. 

Conchizând, se poate constata că aşa zisele ghetouri nu erau locuri în 
care oamenii erau privați de libertate, ci locuri de încartiruire, în diverse 


localități stabilite de autorităţi, cu limitarea libertăţii de circulaţie în alte 
locuri. Dar şi această limitare a libertăţii avea corectivele ei. Am văzut 
că, în foarte frecvente cazuri, unitățile de jandarmi însărcinate cu 
supravegherea ordinei în acele localităţi, eliberau autorizații de circulaţie, 
chiar și până la Bucureşti, în scopuri bine precizate, cum ar fi 
aprovizionarea cu alimente, medicamente şi toate cele necesare traiului, 
deplasări pentru tratamente medicale, ori internări în spitale și altele. 

Cu toate că dispozițiile superioare prevedeau sancțiuni severe împotriva 
celor care nu respectau regimul stabilit, în practică, Legiunile de 
Jandarmi nu le-au aplicat, nici chiar atunci când unii evrei erau găsiți 
circulând fără autorizaţii prin alte localități şi nici atunci când unele 
familii de evrei preferau să locuiască în alte localități decât cele stabilite 
de autorități. Este cazul oraşului Moghilău, în care, probabil că se putea 
trăi mai bine şi ca urmare s-a ajuns la o aglomerare deosebită. Legiunea 
de jandarmi i-a tolerat pe cei veniți clandestin și s-au instalat la 
Moghilău. Chiar și atunci când supraaglomerarea oraşului a impus 
măsuri de transferare forțată a unui număr de evrei în alte localități, 
aceste măsuri s-au aplicat parțial, iar cei care urmau a fi transferați 
erau stabiliți de conducerea comunității evreilor. 

Evreilor li s-a permis să facă şi negoț, să-şi organizeze şcoli, policlinici 
şi chiar să organizeze serbări, care aveau și scopul de a-i ajuta pe orfani. 

Multe din declaraţiile pe care le-am prezentat confirmă susținerea 
Mareşalului Ion Antonescu potrivit căreia, inspectând Transnistria, a 
constatat că existența evreilor era asigurată și cei cu care a vorbit erau 
mulțumiți. 

Că o parte din evrei au fost obligați să presteze diferite munci în 
interesul Guvernământului este o realitate, dar acest lucru a fost şi în 
interesul lor și în nici un caz nu avea scopul exterminării. Deosebit de 
concludentă, în acest sens, este declarația doamnei Estera Lithman, 
din care aflăm că din retribuția primită de fiul său cel mare, singurul 
din familie care a muncit, a reuşit să-şi întrețină întreaga familie 
compusă din 7 persoane, în condiţii foarte bune. Ea confirmă pe deplin 
susținerile fostului guvernator Gheorghe  Alexianu, care elaborase 
instrucțiuni care reprezentau un adevărat cod al muncii - durata zilei 
de muncă 8 ore, repaus duminical, reglementarea, în cazuri deosebite 
a orelor suplimentare şi plata lor majorată, reglementarea unei retribuiri 
şi pentru perioadele de întrerupere a lucrului, neimputabile oamenilor 
şi altele. Reglementări mai umane și cu mai multă grijă față de oameni, 
aproape că nu pot exista nici în timp de pace. Erau prevăzute și 
categoriile de persoane scutite de muncă. 

Evident că situaţia grea, determinată de starea de război, a impus 
instituirea unei discipline, a muncii mai riguroase. 

Unde sunt, domnilor tovarăşi, care ați judecat aceste parodii de 


procese „muncile excesive în scop de exterminare” pe motive politice ori 
rasiale? 

Că nu a fost o plăcere și nici uşor să fii dislocat din localităţile de 
baştină, că au existat greutăţi, că hrana şi asistența medicală nu au fost 
întotdeauna suficiente, că au existat şi epidemii şi mortalități, mai ridicate 
decât în timp de pace, sunt realități de necontestat. Aceste servituti au fost 
resimtite, într-o măsură mai mare sau mai redusă, de întreaga populaţie 
a ţării şi chiar de întreaga populație a lumii afectată de război. 

Să nu se creadă că românii care au fost nevoiți să-şi părăsească 
domiciliile și avutul, din Ardealul de Nord, Basarabia și Bucovina, au trăit 
mai bine pe drumurile bejeniei. 

În refugiu fiind, o familie compusă din 5 persoane am trăit, mai mult 
de un an, în oraşul Turda, într-o cameră, de cel mult 8 m.p. fără nici o 
dependinţă şi plină de ploşniţe. 

După 23 august 1944, când speram că a venit pacea, am căzut din 
nou sub ocupaţia străină. 

Trei săptămâni au durat, apoi, luptele pentru eliberarea oraşului 
Turda, timp în care, 5 familii cu copii şi mai mici și mai mari, între care 
şi o familie numeroasă de evrei de pe strada Crişan - regret că îmi scapă 
numele - am trăit ziua şi noaptea într-o pivniță de cel mult 24 m.p. Vă 
pot spune că am împărtăşit frățeşte aceste necazuri şi nimeni nu îşi 
făcea probleme că unii eram români și alții evrei. 

După ce linia frontului a depăşit oraşul, dar fără a se depărta prea 
mult, am luat din nou drumul bejeniei spre interiorul țării, pentru a ieşi 
din zona războiului. Ajungând cu întreaga familie la Alba Iulia, primul 
lucru pe care l-am făcut, a fost să ne ducem la baia comunală pentru a 
ne deparazita. Au urmat alte încartiruiri în condiţiile limitei de jos a 
posibilităților de trai, după care alte şi alte necazuri, care însă nu au 
luat sfârşit nici chiar în toamna anului 1945, când, după patru ani, am 
reuşit să ne înapoiem la casa noastră din Tg. Mureş, aproape numai cu 
ce aveam pe noi. 

Nu am intenționat să scriu un capitol autobiografic, dar am dorit să 
demonstrez că pentru nimeni nu a fost uşor. A căuta însă şi a găsi 
„criminali” vinovaţi pentru aceste suferințe, este nu numai greu, dar și 
inutil. Nu ne-ar folosi la nimic altceva decât la dezgroparea unor stări 
tensionale, pe care este mai bine să le uităm şi să căutăm să trăim în 
pace şi în bună înțelegere. 

Vinovat a fost războiul, iar cei vinovaţi de faptul că războiul s-a 
declanşat sunt agresorii, indiferent dacă au fost fascişti ori bolşevici şi nu 
cei care au încercat să-şi apere pământul străbun, suveranitatea şi 
indepedența. 

Revenind la Transnistria, nu pot omite împrejurarea că, în momentul 
în care autoritățile române au început evacuarea Transnistriei, nu i-au 


părăsit pe evreii deportați, ci au luat toate măsurile pentru repatrierea 
lor. Îi pot uita oare evreii pe jandarmii români care, în retragere, au luat 
în căruțele lor familii de evrei? Nu pot şi nu au dreptul să uite nici faptul 
că militarii români i-au apărat şi împotriva aliaților lor germani, iar, când 
a fost nevoie, i-au apărat chiar şi cu focuri de armă. 

Asemenea fapte au săvârşit autoritățile României, la conducerea 
căreia s-a aflat Mareşalul Ion Antonescu și nu cele reținute în hotărârile 
de condamnare. 

Am intenționat să închei acest capitol, dar nu o pot face înainte de 
a prezenta un document aflat în dosarul generalului Topor loan, 
document care mi se pare interesant și semnificativ. 

Este vorba de o „Notă” cu antet D.S.C., cu nr. 14 din 26 septembrie 
1949, cu următorul conținut; 

„În Str. Unirii nr. 59 locuieşte numitul Goldemberg Marcu, zis Luciu, 
care la locuința sa are un depozit de materiale chimice, special numai 
pentru piele şi stofe. 

În depozitul susnumitului se găsesc diferite cantităţi de coloranţi, cari 
nu se găsesc în comerț și pe care susnumitul le speculează la negru. 

Printre altele acesta are și crom, produs chimic foarte căutat. 

În prezent susnumitul are o fiică în Canada în oraşul Montreal, cu 
care întreține legături de corespondenţă şi care-i trimite pachete. 

În corespondența pe care o trimite susnumitul fiicei sale 
întrebuințează cuvântul „ciocolată“, aceasta însemnând dolari şi pe care 
fiica sa îi trimite în pachete ce conțin și alte obiecte. 

Sursa - Proiectil-Serioasă”. 

Pe această notă s-a pus următoarea rezoluție; 

„Iov. Huda. Copie după notă fără indicative la C.M.C” semnată 
indescifrabil. 

Cu ce i-a putut supăra atât de mult pe bolşevici Goldemberg Marcu, 
care după ce a fost condamnat împreună cu aşa zişii criminali de 
război, a fost pus sub o supraveghere strictă, nu ştim, deoarece 
condamnarea s-a făcut fără probe, ca și a celorlalți acuzaţi. 

Este clar că „Proiectilul” nu putea fi decât un „prieten” intim al celui 
în cauză. 

Mai mult ca sigur că domnul Goldemberg Marcu nu făcea parte din 
categoria evreilor bolşevici, care, după 23 august 1944, au pus mâna pe 
pârghiile de bază ale „Securității poporului”. Nu ştim ce a mai pătimit 
în continuare acest om. 

k*k k*k 

Capitolul acuzațiilor nedrepte aduse Mareşalului Ion Antonescu și 
prin aceasta poporului român, constând în pretinse masacre comise în 
rândul populației evreieşti, nu poate fi încheiat, mai ales că sunt şi astăzi 
unele persoane rău intenționate, care le afirmă, fără însă a le putea 


dovedi. 

Cât de uşor era în anul 1945 să fie elucidată această problemă, dacă 
se dorea, ne-o demonstrează numărul mare de evrei repatriați din 
Transnistria şi care puteau foarte bine să fie chestionați şi să relateze 
dacă autoritățile române au comis sau nu atrocități. Mulți evrei care au 
fost audiaţi, sau care au trimis declaraţii şi memorii din proprie inițiativă, 
nu vorbesc de masacre ori de atrocități. Întrebarea firească este: cine 
putea cunoaşte mai bine realitatea decât evreii deportați şi funcționarii 
români detaşaţi în Transnistria? Evident că nimeni. 

Cine vine astăzi, după 50 de ani, și face afirmaţii, pe care nu le-a 
făcut la timpul respectiv, în fața autorităților, nu le poate face decât cu 
rea credința şi în necunoştința de cauză. 

Reţin o asemenea relatare făcută de un domn, a cărui vârstă ar 
trebui să impună respect, în cadrul unei emisiuni T.V. intitulată „Semitism 
şi antisemitism”, gen „masă rotundă” de pe vremurile nu de mult trecute, 
în care ceea ce se urmărea să rezulte era bine stabilit şi regizat dinainte. 
Domnul, al cărui nume nu l-am reținut, dar a evitat să-şi spună 
naționalitatea, deşi a fost întrebat, a prezentat următoarea istorioară, 
menită să cutremure auditoriul: 

Originar din Basarabia, unde a avut o frumoasă moşioară. În timpul 
războiului, într-o zi a trecut clandestin Nistrul cu barca şi a observat, pe 
firul apei, plutind între ape nişte păianjeni mari. Apropiindu-se, a 
constatat că, în realitate, între ape, pluteau cadavre, iar părul lor plutea 
în evantai, lăsând impresia că sunt păianjeni uriaşi. 

Până aici, totul era impresionant, numai că cel care conducea 
„dezbaterea” i-a pus onorabilului domn o întrebare şi anume, dacă 
acele cadavre erau ale unor evrei, la care a răspuns prompt: „Numai 
evrei”. Nu i-a mai pus întrebarea firească, de unde ştie că erau evrei şi 
cum a constatat acest lucru. 

Prin acest răspuns, stimabilul domn ne-a demonstrat totala sa rea 
credinţă, iar istorioara sa nu ne-a convins decât că este o născocire. 

Este clar că văzând multe cadavre plutind „între ape”, nu ai cum să 
constați, nu numai identitatea lor, dacă nici măcar apartenența lor la o 
naționalitate sau alta. O fi fost venerabilul domn de astăzi, pe atunci un 
tânăr deosebit de perspicace, dar nici chiar aşa. Perspicacitatea ne-a 
demonstrat-o prin acest răspuns prompt, prin care s-a discreditat total. 

Am mai auzit, în cadrul acelei emisiuni, şi alte enormități. S-a 
afirmat că Mareşalul Ion Antonescu ar fi fost mai rău cu evreii decât 
Hitler, că în Transnistria românii i-ar fi masacrat pe evrei şi altele. Îmi 
permit să-mi exprim părerea că asemenea afirmații nu pot fi făcute 
decât de către bolşevici, al căror duşman neîmpăcat a fost într-adevăr 
Mareşalul Ion Antonescu. Nu pot să-mi dau seama cui folosesc 
asemenea afirmaţii grave fără nici o acoperire, dar am convingerea că ele 


nu folosesc evreilor. Am, de asemenea, convingerea că românii vor da 
dovadă de discernământ şi nu îi vor confunda pe evrei, în general, cu 
unele persoane care îşi permit să ne ultragieze pe noi şi pe fostul nostru 
mare conducător. 

Este cazul Să revenim CU toţii la rațiune și să nu abordăm asemenea 
probleme decât prin prisma unor documente și probe certe şi 
incontestabile. 


ULTIMUL CUVÂNT AL MAREȘALULUI ION ANTONESCU 


Ultimul cuvânt al Mareşalului Ion Antonescu constituie, de fapt, un 
memoriu întocmit în grabă după terminarea dezbaterilor judiciare. Faţă 
de ritmul galopant al desfăşurării procesului, care a făcut, practic, 
imposibilă pregătirea şi susținerea apărării, Mareşalul, ca și ceilalți 
acuzați au simţit nevoia să-şi depună, ulterior, în scris, apărările. 

Dar și în acest memoriu, Mareşalul nu a avut posibilitatea decât să 
enunțe problemele esenţiale ale apărării sale, suficient însă, pentru ca 
orice om de bună credință să-şi dea seama de totala sa nevinovăție. 
Redau în întregime acest memoriu, care reprezintă ultimul său cuvânt: 


MEMORIU DEPUS ONOR TRIBUNALULUI POPORULUI 
LA 15.V.1946 DE ION ANTONESCU 


Neavând putinta, în timpul desbaterilor, să prezint 
Tribunalului elementele, strict indispensabile, pentru aprecierea, 
la justa lor valoare, a învinuirilor care mă privesc şi cari sunt 
cuprinse în actul de acuzaţie și în afirmările făcute de D-nii 
acuzatori publici, am onoarea a depune acest memoriu. 

În el se arată, punct cu punct, însă foarte pe scurt elementele 
esențiale, pe care aveam intențiunea să le dezvolt, în apărarea 
mea în şedinţa publică. 

Sunt acuzat: 

Că am pus la cale venirea Coloanei a V-a in România la putere. 

— Codreanu a murit în 1938. 

— Cu nici un alt şef sau element marcant legionar nu am pus la cale 
nimic, fiindcă nu am cunoscut și nu am văzut pe nimeni din statul major 
legionar. 

— Pe Horia Sima l-am văzut o singură dată, în iulie 1940, când era 
Ministru. Frontiera de Est a Ţării era prăbuşită. Simțeam că se vor 
prăbuşi în curând și celelalte, dacă în Ţară nu ar fi fost ordine. 

Scrisesem în acelaşi sens o scrisoare Regelui Carol I, și într-o audienţă 
i-am dezvoltat această temere. Tot această temere m-a determinat să 
accept întrevederea cu Horia Sima. 


Două zile mai târziu am fost închis la Bistriţa, unde nu am avut nici o 
întrevedere politică. 

— Cu germanii nu am avut niciodată, nici direct, nici indirect, nici o 
legătură. 

Fiindcă economic, politic și militar devenisem dependenţi total de 
Germania, prin prăbuşirea Europei prin repudierea garanţiilor engleze, 
prin convențiile economice de petrol, -foarte oneroase -, prin primirea 
garantiilor germane şi prin chemarea misiunii militare de instrucție, am 
socotit (pe baza informațiilor ce primisem) că mi se va încredința în curând 
conducerea) că era în interesul Ţării să clarific unele principii de bază cu 
Germania. 

Prin două note succesive am arătat Legaţiei Germane cari sunt 
principiile economice și politice pe care înțeleg să stau. 

În rezumat arătam că: 

- în politica internă nu voiu admite nici o imixtiune. 
- în politica externa, înțeleg ca România să aibă toată libertatea. 

- în politica economică, înțeleg că România să fie singură stăpână a 
avuţiilor sale, arătând că nu admit penetrația capitalului străin decât 
până la o limită plafon care să nu ne îngrădească libertatea noastră de 
deciziune. 

- în politica petrolului arătam dorința mea de a readuce în 
patrimoniul național fondul acestei bogății şi intenția ce aveam de a face 
totul ca să împiedic epuizarea acestei materii prime, indispensabile 
desvoltării statului și apărării lui. 

Deci nici o premeditare cu coloana V-a și susținătorii ei pentru a lua 
puterea. 

Nici nu aveam nevoie. Puterea mi se oferise în 1937 şi 1938 de acela 
care singur avea căderea să o facă: de Rege. 

Sunt acuzat că am făcut primul guvern cu bază legionară. 

Am explicat şi la instrucţie și în şedinţa publică că nu era în țară, la 
acea epocă, altă bază politică. 

Era de ales între anarhie cu consecințele ei - Protectorat şi prăbuşirea 
totală a graniţelor - și încercarea de a linişti, de a canaliza, de a domina 
sau de a stinge o mişcare al cărui caracter terorist putea prăbuşi total 
neamul românesc. 

Am ales „încercarea“ şi, în cele cinci luni de guvernare legionară, am 
tratat Tara în bolnav, lăsând poporului posibilitatea ca, prin convingere, să 
extirpeze singur virusul care-l contaminase şi-i amenința existența. 

Sunt acuzat că am sprijinit România pe Germania despărțind-o de 
aliații ei fireşti. 

„Aliații ei fireşti” de la acea epocă se prăbuşiseră; se prăbuşise 
Franța, se prăbuşise Mica înțelegere și înțelegerea Balcanică; și se 
prăbuşise Polonia, Ţările Baltice și Finlanda, se prăbuşise Liga Naţiunilor și 


securitatea colectivă. 

Se prăbuşiseră și toate granițele noastre şi procesul nu era terminat. 

Ungurii pretindeau tot Ardealul. Rusia, după cum ne-a declarat-o de mai 
multe ori D-nii Ribbentrop și Hitler, pretindeau Moldova până la Carpaţi, 
Delta Dunării şi baze strategice în Dobrogea, ceea ce însemna și pierderea 
acestei provincii. 

În faţa acestei perspective şi, în lipsă de altceva, Regele Carol, pentru 
a salva Tara şi pe el, a dat, pe plan economic, Germaniei tot ce i s-a 
pretins; a admis cursul mărcii la 60 și chiar la 80; a repudiat public 
garanţiile britanice; a propus Germaniei un pact de alianță perpetuă 
militară și politică, a cerut trimiterea unei misiuni militare germane, atât 
pentru instruirea cadrelor noastre, cât mai ales ca un simbol al garanţiilor 
date; a acceptat aderarea la Pactul Tripartit; a dat Germaniei monopolul 
exportului petrolului în schimbul armamentului necesar armatei, intrând 
astfel total și fără putință de eşire din orbita germană. 

Aceasta este situația economică și politică internaţională pe care am 
găsit-o în septembrie 1940. 

Orce altă politică nu era posibilă. 

Orce gest de eşire făcut ar fi dus la Protectorat, sigur la pierderea 
Ardealului de Sud și la ocuparea Moldovei, a Deltei și a Dobrogei de către 
ruşi. 

Propunerile făcute Rusiei de înțelegere în noembrie 1940 au rămas fără 
răspuns. 

Raporturile între noi şi ruşi au fost între iulie 1940 şi iunie 1941 foarte 
încordate. 

În arhiva Marelui Stat Major şi a Cabinetului Militar se găseşte o 
documentare complectă. 

Stâlpii graniței provizorii stabilite după acceptarea ultimatului erau 
zilnic deplasați; se schimbau zilnic focuri; după urma lor cădeau morţi şi 
răniţi; avioanele ruse făceau zilnic incursiuni până în Carpaţi. Dl. 
Lovrentiev mi-a cerut Condominium la Dunărea Maritimă şi dreptul pentru. 
vasele de război ruse de a pătrunde până la Brăila; tot D-sa mi-a cerut să 
dau din vasele și materialul rulant și locomotive, cota corespunzătoare 
suprafeței teritoriului ocupat, ceea ce nu era prevăzut în condiţiile 
ultimatumului; s-a ocupat cu forța insulele din brațul Chilia - decembrie 
1940 și s-a încercat să se pătrundă cu forța în Canalul Sulina la 2 ianuarie 
1941. 

Toate aceste acte de agresiune erau cunoscute de miniştrii Marii 
Britanii şi Americei. 

În concluzie am mers cu Germania, fiindcă am găsit Țara angajată în 
această politică și nu putea nimeni atunci, orcine ar fi fost el, să-i dea altă 
orientare, fără riscul de a prăbuşi total Ţara. 

Trebuia deci făcută o politică de moment pentru a evita protectoratul 


cu toate consecinţele lui cunoscute. 

Sunt acuzat că am adus misiunea militară germană. Am arătat 
realitatea. 

S-a afirmat că scopul ei era de ocupaţie „a punctelor strategice cheie, 
economice şi militare” şi că efectivele ei depăşiau necesarul pentru 
instrucție. 

Aveam 1 200 000 soldați mobilizați și misiunea germană 19 000. 

Cu aceste efective nu se putea ocupa „poziţiile cheie strategice“ şi 
militare şi economice. 

Documentarea existentă la Marele Stat Major și la Cabinetul Militar 
fac dovada că instructorii germani au fost repartizaţi numai la centrale de 
instrucție. 

Aveau o atitudine foarte corectă și nu au făcut nici un act de imixtiune 
în problemele economice. 

Convenţia semnată în ianuarie 1941 dintre Ministerul Economiei 
Naţionale și Neubacher prevedea să se dea lunar acestei misiuni pentru 
nevoile de hrană: 

14 vagoane mazăre, 7 vagoane linte, 3 vagoane săpun, 100 vagoane orz 
şi ovăz, 50 vagoane paie. 

Acuzarea a vorbit de 7 corpuri de armată. A făcut confuzie între 
această misiune şi armata germană care a trecut pe la noi, în Balcani, în 
februarie şi martie 1941, pe care nu am avut nici o obligaţiune de hrănire. 

Tot ce a luat această armată cât şi misiunea de instrucție a fost prin 
intendența română şi numai în cadrul contigentelor ce trebuia să dăm 
Germaniei pe baza convențiilor economice anuale. 

Ceva mai mult, am pretins că prețurile alimentelor livrate să fie sporite 
cu costul transportului pe care l-ar fi încasat căile ferate, dacă contingentele 
mergeau în Germania. 

Misiunea militară germană trebuia să stea în țară numai 3-4 luni, 
după care lăsa materialul la dispoziția noastră: tancuri, avioane, tunuri 
anti-aeriene, etc. 

Era plătită cu 100 000 000 lei lunar, însă suma era recuperată, fiindcă 
benzina necesară tancurilor și avioanelor costa mai mult. Instruiam ofiţerii 
şi piloții noştri pe socoteala germanilor. 

— În ce priveşte trecerea armatei germane prin România în Balcani nu 
aveam de ales. 

Când mi s-apus această problemă, în ianuarie 1941, legionarii 
organizau rebeliunea în Țară şi la Bucureşti, se înarmau şi ocupau 
milităreşte toate autorităţile de la Primării până la Prefecturi; stațiile de 
radio şi depozitele „Distribuţiei” erau în mâna lor: trupele germane se găseau 
cu capul lor de coloane pe linia Cluj-Oradea-Arad-Timişoara; Ungaria și 
Bulgaria acceptase. 

Dacă refuzam ar fi trecut cu forța, cum au trecut și forțele ruse Prutul 


în 1877-78, forțând pe Domnitor, guvernul şi armata să se retragă în 
Oltenia și să lase restul ţării la dispoziția ocupatorului. 

De data aceasta perspectiva era mai gravă, fiindcă, dacă respingeam 
propunerea, Horia Sima ar fi învins cu concurs german la 23 ianuarie 
1941. Consecințele se pot deduce. 

Regim Horia Sima sau ocupație cu forța a teritoriului nostru ar fi 
însemnat: omorârea tuturor evreilor, a tuturor comuniştilor, a tuturor 
cadrelor politice și intelectuale, ar fi însemnat jefuirea până la secare și fără 
nici o contravaloare a avuţiilor şi muncii româneşti. 

Am fi avut, din 1941, soarta Serbiei. 

S-a spus de acuzare că, cu această ocazie, toată țara a fost ocupată. 

Nu este exact. Trupele germane s-au concentrat în lungul Dunării, între 
Giurgiu şi Bechet (exact cum au făcut trupele ruse în 1877-78) şi la 
sfârşitul lunii martie nu mai era nici un soldat din această armată în 
România. 

— Cum însă am să mobilizez pentru a nu provoca Rusia - cu care, mi 
s-a spus că erau înțeleşi - germanii au trimis prin Galiţia 2 divizii, nu 7 
cât s-a afirmat. 

Prezenţa lor acolo avea numai un caracter simbolic. 

Am fost acuzat că am premeditat războiul în contra U.R.S.S. 

S-a sprijinit această afirmaţie cu planurile găsite la Marele Stat Major 
și cu crâmpeie de discuţii extrase din conversațiile pe care generalul loaniţiu 
le avea cu generalul Hansen, şeful misiunii militare. 

Am explicat în şedinţa publică că planurile se încadrau în lucrările cu 
caracter tehnic al ipotezelor de război, defensiv sau ofensiv, pe care orice 
armată din lume le întocmeşte anual, pentru apărarea granițelor Țării în 
eventualitatea războiului. Ar fi o crimă de trădare, dacă nu s-ar face. 
Franţa a fost zdrobită în 1870 pentru că nu a avut pregătite aceste planuri. 

Discuţiile cu Hansen erau o consecință a cadrului politic internațional 
în care eram situați. 

Primisem garanţiile germane. 

Germania trebuia să lupte, conform acestor garanţii, alături de noi în 
caz de violare a graniţelor. 

Aveam astfel de planuri militare şi în cadrul Micii înțelegeri, a 
înțelegerii Balcanice și cu Polonia. 

Pentru ca să ajungi la planuri, trebuie să ai discuții. 

Dar germanii afirmau întotdeauna că au înțelegere cu Rusia şi la 
graba şi dorința ofițerilor noştri de a spăla onoarea armatei şi a înlătura 
nedreptatea din 1940, ei răspundeau că: „ nu vor ataca Rusia și planurile 
trebuiau să fie numai de apărare”. 

Eu însumi, după întoarcerea de la Berlin și în alte ocazii până în aprilie 
1941, am declarat textual în Consiliile de Miniştri, când se analiza politica 
externă: „Problema granițelor de Est este mai complicată. Nu o putem 


soluţiona noi. Se va rezolva la pacea generală pe plan European şi în 
cadrul politicei mondiale”. 

Pentru problema Ardealului am repetat în Consiliul de Miniştri ceea ce- 
i spusesem lui Hitler: „ O vom soluţiona singuri când va veni momentul 
potrivit”, făcând afirmațiunea că: „Dacă 16 milioane de români nu vor fi în 
stare să scoată din sclavia ungurească 1 300 000 de români, să piară cei 
16 milioane”. 

Iată poziția luată de mine față de soluționarea problemelor pe care le 
puneau României „Arbitrajul” de la Viena şi ultimatumul rus. 

Nici o premeditare. 

Am fost acuzat că am făcut un război de agresiune în 1941 şi deci 
România trebuie să sufere consecințele agresorului şi eu am fost pus în 
categoria criminalilor. 

Am arătat mai sus care erau raporturile cu Rusia în 1940 şi 1941. 

Adaog că, pe când Rusia a ținut în lungul noii linii circa 35 divizii, eu 
demobilizasem toată armata și nu lăsasem în Moldova 

decât 4 divizii infanterie, cu efective sporite, 3 divizii de cavalerie şi 2 
Vânători de Munte, nemobilizate (valoare 1,1/2 divizii). 

Am fost pus la curent de hotărârea luată de-a se ataca Rusia numai în 
mai 1941 şi de data atacului la 10 iunie 1941. 

Dovadă că nu am avut intenția să particip la operațiuni decât până 
la revendicările și drepturile noastre, o face faptul că nu am mobilizat 
decât o treime din forțe şi nu am exercitat comanda decât până la Nistru. 

Nu pot fi socotit agresor, fiindcă România era în stare de război cu 
U.R.S.S. din 1940 iunie, când Rusia a fost agresorul. 

Acceptarea ultimatumului nu a fost decât o retragere strategică şi 
politică la care recurge orice Țară, orice om, când este surprins fără sprijin 
și nu este în măsură de a se apăra. 

Din iulie 1940 până în aprilie 1941, actele izolate de agresiuni parțiale 
ruse au continuat. Am arătat aceasta mai sus. 

Deci în 1941 iunie a fost o acțiune care se încadra și era o urmare a 
agresiunilor pe care le suferise poporul român. 

În iunie 1941 am atacat în cadrul unui război început în 1940 şi cum 
orice atac este un act de agresiune nu pot fi considerat agresor, decât 
numai în acest sens și deci nu pot fi încadrat în Pactul Kellog. 

Am trecut Nistrul la început numai cu Cavaleria şi 3 divizii de 
Vânători de Munte, pentru că mi s-a cerut scris de Hitler după dispoziția 
ce luasem ca trupele române să nu treacă Nistrul. 

Ulterior situaţiile militare succesive au impus modificarea hotărăârei 
inițiale ce luasem de a nu mă angaja în nici un fel. 

Dovada o face faptul că nu am mobilizat întreaga armată, decât când 
forțele ruse de la Odesa, rămase în coasta armatelor germane care 
ajunsese la Bug şi în poarta Basarabiei, mi-a impus-o. 


După Odesa am adus întreaga armată, care participase la aceste 
operațiuni, în Tară şi am demobilizat-o. 

Nu am remobilizat decât în iunie 1942, tot la cererea scrisă a d-lui 
Hitler şi, după dezastrul suferit de noi, le-am demobilizat în noiembrie 
1942, pentru a le remobiliza în martie 1944, când ruşii pătrunsese în 
Basarabia şi Moldova de Nord. 

Sunt fapte care dovedesc lupta continuă pe care o duceam pentru ca 
să menajez forțele noastre militare. 

Dar oricum ar fi interpretate aceste acțiuni până la Crimeea, Caucaz 
și Stalingrad, ele nu pot fi încadrate în crime de război, fiindcă sunt impuse 
de legile războiului, care cer imperios când începi o acțiune să o duci până 
la sfârşit, urmărind forţele inamice până la distrugerea lor totală. 

Aceste legi au dus pe Scipione de la Roma până la Cartagina, pe 
Napoleon până la Moscova; pe Alexandru I până la Paris; pe americani şi 
englezi până la Tokio şi Berlin. 

Ocuparea şi administrarea Transnistriei 

Nu a fost premeditată. 

Dovada o face: Legea de bază a instituirii guvernământului, care a 
fost făcută pe front, în tren, la Tighina, unde era Cartierul meu. Acolo am 
văzut pentru prima oară pe dl. Alexianu. 

Personalul necesar pentru administraţie a fost căutat cu începere de 
la acea dată. 

De ce am acceptat, la propunerea ce mi s-a făcut, să ocup şi să 
administrez teritoriul rus până la Nipru nu numai Transnistria? 

Am făcut-o în primul rând pentru un interes economic. În toate 
timpurile armatele s-au alimentat din teritoriile ocupate. 

Altă posibilitate nu este. 

Principiul este ca războiul să se întrețină singur. Nu puteam ca 

Tară mică și săracă să derog de la acest principiu. 

De astfel lungimea liniilor de comunicaţie și criza care era încă în țară 
în vara 1941 nu ar fi îngăduit alimentarea trupelor în bune condiții. 

Din punct de vedere politic, Transnistria era un gaj și o prevedere 
politică pentru cazul unei victorii germane. 

Se ştiu încercările germane de a ajunge la Bagdad. 

Două căi duc către fiefurile asiatice germane. Una pe dâra de populații 
germane care, din Boemia până în Banat, duce la Salonic și 
Constantinopol. Altă dâră de populații germanice care se întinde din 
Sileziaprin Lemberg, la Odesa. 

România ar fi intrat într-un cleşte germanic, care ar fi subjugat-o 
economiceşte şi politiceşte. 

Pentru a înlătura această eventualitate m-am decis să ocup 

Transnistria şi în special Odesa. 

Nu am făcut însă nici un gest public sau oficial în această privinţă. 


Din contră, am declarat la Berlin când, la cererile noastre de a se 
reveni la Arbitrajul de la Viena, ni se răspundea: «Luaţi la Est cât vreţi!» 
La care eu am răspuns: 

«România nu se maghiarizează la Vest şi nu se slavizează la Est!». 

Iar la o notă diplomatică scrisă, prin care dl. Ribbentrop ne întreba, în 
1942, care sunt pretenţiile noastre la Est, dl. Mihail Antonescu a răspuns, 
după instrucțiunile mele: «Atât timp cât nu cunoaştem statutul politic 
european de mâine, nu putem răspunde». 

Nici o declaraţie publică nu cuprinde intențiile noastre în privința 
anexării Transnistriei. 

Citaţiile făcute de acuzare constituiesc simple discuții teoretice, care 
totdeauna căutau găsirea unei soluții definitive în cadrul oricărei acțiuni 
omeneşti individuale sau colective. 

Nu contează însă decât manifestările oficiale. 

Sunt acuzat de jafurile și ororile din Transnistria. 

Jafuri, propriu zis organizate, nu au fost. 

Transnistria a fost model de administrație. Au constatat-o miniştrii 
străini, ziariştii noştri şi străini, Nunţiul Papal, Şeful Crucii Roşii 
Internaţionale. 

În Transnistria era o stare economică mai înfloritoare ca la noi. Acolo 
se putea cumpăra orice fără cartelă. 

Mareşalul Petin a spus d-nei Cantacuzino în fața ministrului nostru la 
Vichy: «Cea mai mare glorie a Dv. de totdeauna va fi modul civilizat în care 
administrați Transnistria!». Documentul se găseşte în Arhiva Statului. 

Lucrurile ridicate din Transnistria în 1943-43 s-au făcut în scopul de 
a ne pune la adăpost de răspunderi. Era și rezultatul muncii şi investiţiilor 
noastre. Balanța noastră de schimburi cu Transnistria era în dezavantajul 
nostru. 

Dacă lăsăm bogăţiile realizate, erau să fie ridicate de nemți sau 
distruse din cauza luptelor şi tot noi răspundeam. 

Au fost ridicate din ordinul meu. 

Obiectele de artă de asemenea. 

Însă a fost ordin scris «să fie înregistrate şi păstrate în bune condiţii 
pentru a putea fi restituite Rugşilor la pace». Aceasta este adevărul. 

ORORILE. Nu-mi însuşesc crimele. Nici aceea îngrozitoare de la Odesa. 

Am dat ordin de represalii. Eram în cadrul dreptului internațional care 
autoriză represaliile, când adversarul întrebuințează mijloace nepermise: 

— înarmare şi lupta populației civile - partizanii 

— maşini infernale, etc.Era cazul în plin. 

Am ordonat represalii şi am indicat câţi să fie omorâţi. Nu ştiam câți 
căzuse victimă maşinii infernale. Ştiam că Comandamentul unei Divizii 
are 7-8 ofițeri şi 13-20 secretari. 

Dar când operaţia s-a transformat în masacru, Comandamentul 


Armatei şi Şeful lui de Stat Major care erau prezenți trebuiau să intervină 
şi să mă avertizeze. Nu au făcut nici una, nici alta. 

Ceva mai mult, nici nu au raportat ce s-a întâmplat. 

Totul mi s-a ținut ascuns. 

Onor Tribunalul a constatat, în şedinţe, că nu a fost nici un caz în care 
ni s-a cerut clemență, iertare, sau renunțare la o dispoziţie cu caracter 
penal, fără să dau curs, imediat și fără ezitare, cererei. 

Eu am crezut atunci că căzuse victime 5-6 ofițeri şi 10-15 soldați. 

Eram și într-o stare sufletească grea. Dimineaţa văzusem la un spital 
un ofițer şi patru soldați orbi şi cu toate membrele amputate de la bază. 

Erau toți victimele unei maşini infernale, ataşată de clanța unei uşi 
care, când s-a apăsat pe ea de ofițer, a explodat. 

Primisem în acea vreme un raport prin care Guvernatorul Basarabiei 
raporta că se deportase în 1940, 50 000 de țărani români din cei mai 
vrednici şi bogați şi nimeni nu ştie de ei. Îmi trimite în acelaşi timp 
fotografiile cadavrelor - găsite în pivnițele localurilor în care funcţionase 
poliția rusă. 

Mai menţționez că, dacă am pus atâta timp şi am sacrificat atâția 
oameni ca să iau Odesa - operațiune ca caracter strategic, imperios 
impusă de siguranța militară a României - a fost mai ales din cauză că 
lucrătorii şi lucrătoarele din Odesa, în număr de 300 000, au luptat, din 
ordinul Comandamentului Suprem Rus, în rândurile soldaților. 

Dintre aceşti lucrători s-au recrutat continuu partizanii din 
Catacombe. Aceşti partizani au omorât în 2 ani câteva mii de soldați 
români în Odesa. (Declaraţie făcută de însuşi şeful partizanilor din Odesa 
într-o broşură oficioasă care apare la Moscova.) 

Care este realitatea în privința masacrelor de la Odessa? 

În broşura rusă, care a apărut la Stockholm, în iulie 1944, s-a afirmat 
că au fost masacrați 27 000. 

La Moscova mi s-a impus să semnez, în iunie 1945, un protocol în 
care se afirma că au fost omorâţi 225 000 ruşi. 

Tot la Moscova mi s-a impus, în ianuarie 1946, să semnez un protocol 
în care se afirma că au fost masacrați 100 000. 

Dl. acuzator public a afirmat în şedinţă că au fost omorâţi 20 000, 
adăugând că au fost încolonați până la 4 barăci - de 25 metri pe 16, aflate 
pe drumul Dalnicului. 

Dalnicul se afla la 4-5 km. de Odesa. 20 000 de soldaţi, încadrați 
milităreşte, se întind, pe şosea, pe 20 km. 

Patru barăci a căror dimensiune era 25/16 reprezintă 1 200 m. 
Socotind 2 și chiar 5 oameni pe metru pătrat, ceea ce este o imposibilitate, 
nu depăşim cifra de 3 000 de oameni. 

Iată, Domnule Preşedinte, ce am de subliniat pentru Domnia Voastră 
şi pentru onoratul Tribunal în această privință. 


Ca să facă dovada criminalității mele, D-sa a citat dintr-o stenogramă 
o conversaţie pe care am avut-o cu dl. Alexianu, 2-3 luni mai târziu, pentru 
evacuarea evreilor din Odesa. 

Conversaţia a avut loc în noembrie 1941, când Sevastopolul nu 
căzuse și întreaga flotă de război rusă şi de transport era acolo. 

Informaţiuni date de germani și de serviciile noastre de spionaj ne 
avertizau că ruşii pregăteau o debarcare la Odesa. 

Nu avem acolo decât 20 000 soldaţi, răspândiţi pe o mare lungime în 
lungul coastei. În oraş se găseau peste 100 000 de comunişti evrei. Nu 
puteam risca o debarcare cu inamici în spate şi în față. S-ar fi 
întâmplat un masacru general, de pe urma căruia ar fi căzut multe victime 
și în oraş şi printre soldații români. Aveam datoria să evit această 
eventualitate. 

Aceasta este rostul conversaţiei cu Alexianu din care dl. acuzator public 
nu a citit decât pasajul care recunosc că era un lucru neserios şi sinistru 
să-i arunci în mare, să faci ce ştii, numai să mă scapi de ei. 

Dar dl. acuzator public a omis să citească totul. În aceeaşi conversaţie 
spuneam: „Domnule Alexianu, ce s-a întâmplat la Odesa s-a întâmplat, dar 
să nu se mai întâmple. Te fac răspunzător pe D-ta. Du-i într-un loc sigur!”. 

Iată, domnule Preşedinte, adevărul. 

D-voastră ştiţi că tribunalul revoluționar din Paris, în timpul teroarei, 
a condamnat pe un om de ştiinţă pentru o frază în care, schimbându-se 
locul virgulei se schimbase şi înțelesul frazei. Când s-a observat eroarea, 
voită desigur, era prea târziu. 

S-a pus la dosarul acuzării copii după declarațiile făcute la Consiliile 
de Miniştri sau în alte ocazii din care s-a omis, arătându-se cu puncte 
puncte la unele începuturi de fraze; la altele mijlocul; la altele sfârşitul şi la 
unele şi începutul şi mijlocul și sfârşitul și la unele şi începutul. 

Este uşor de închipuit la ce poate duce acest sistem. 

Citez ca dovadă: răspunsul la memoriul Garofild; exemplul de mai sus 
şi documentul prin care încercăndu-se să se demonstreze că eram total în 
serviciul nemților, se citează că am afirmat: „... dau până la maximum 
nemților”. 

Ori, începutul frazei este: „După ce se satisface total nevoile noastre 
economice, din ce rămâne dau până la maximum nemților”. 

Este cu totul altceva. 

La fel s-a procedat şi cu declaraţia făcută la Cabinetul de instrucţie 
de Colonelul Davidescu. 

S-a citit în şedinţă mijlocul și sfârşitul depoziţiei care se referea la o 
conversaţie avută cu dl. Ribbentrop, dar nu s-a reprodus în documentul 
îmborderat în dosarul acuzării şi nu s-a citit şi începutul depoziției. 

Profit de ocazie să pun şi în această privință lucrurile la punct. 

D-nii Hitler și Ribbentrop mi-au făcut, la o întrevedere, imputarea că, la 


Bucureşti mai ales, și în Tara Românească, în general, unele persoane se 
manifestă ca anti-germani şi detestă poporul german, pe când soldatul 
german luptă şi moare pentru apărarea noastră. 

Răspunsul meu a fost: „Nu puteți pretinde ca poporul român să vă 
iubească, când el ştie că şi-a pierdut granițele datorită consimțământului 
sau sprijinului Dv. Poporul român este loial, luptă camaradereşte alături 
de Dv. fiindcă are interes să o facă “. 

Trebuie să ţineţi seama că, la 7 septembrie 1940, fără să întreb 
poporul - caz unic - am făcut - etc. 

Este ceea ce s-a reținut în dosarul acuzării şi s-a citit de dl. acuzator 
public. 

Vă reamintiţi, Domnule Preşedinte, că cu acest crâmpei de frază, dl. 
acuzator a încercat să facă dovada că am antrenat poporul în politica 
germană printr-un gest brutal și dictatorial. 

— Revenind la ororile comise în Transnistria, vă declar, și cu această 
ocazie, că în marea lor majoritate nu mi-au fost comunicate și că tot ce am 
cunoscut - cum este cazul Prefectului de la Ovidiopol - am sancţionat 
foarte grav prin justiție. Acest prefect a fost condamnat la 10 ani, pentru 
că a tolerat asasinarea a 40 de ruşi. 

Este uşor de închipuit că aş fi procedat la fel pentru orice caz similar 
care mi s-ar fi semnalat. 

Afirm însă că asasinatele comise în lagărul din lungul Bugului este 
opera sinistră exclusiv germană. 

Administrația românească nu a intrat în funcţiune în județele din 
lungul Bugului decât târziu, în primăvara anului 1942, când asasinatele 
erau înfăptuite. 

Prezența unui prefect, pe care nu-l cunosc în judeţ pe când se 
comiteau asasinate nu cred că poate constitui o vină a sa. 

El nu avea aparatul administrativ instalat în funcțiune când s-a comis 
crimele. 

Îl apăr, fiindcă m-am găsit și eu într-o situaţie similară în Basarabia, 
în 1941 septembrie. 

Fiind instalat în spatele frontului în Tighina, m-am plimbat într-una din 
seri pe stradă. Când am ajuns în apropierea cetăţei, care era ocupată de 
germanii am auzit țipete și împuşcături. Trimițând pe colonelul Elefterescu 
să vadă ce se petrece, mi-a raportat că se împuşcau evrei. —Am chemat pe 
generalul Haufe, ataşat pe lângă Comandamentul nostru pentru a face 
legătura operativă cu înaltul comandament german, i-am spus; 

„Dacă nu încetează imediat aceste crime comise pe teritoriul 
românesc în contra unor cetățeni români, dau telegramă Fiihrerului, şi mă 
retrag din război”. 

Masacrele au încetat, după cum încetase şi la Iaşi, în urma demersului 
ce am făcut când s-au omorât evreii de conivenţă cu legionarii. 


— în ce priveşte tratamentul la care au fost supuşi evreii deportați în 
Transnistria din Basarabia și Bucovina, și din țară (1944) afirm că se 
exagerează şi se va dovedi aceasta mai târziu, atât în privința morților, 
cât şi în privința tratamentului. Afară de cei puşi în lagărul de la 
Vapniarka, toți ceilalți au fost liberi în oraşele și orăşelele în care au fost 
internați. 

Personal am vizitat în 1942 pe cei de la Moghilev, Râbnița și alte două 
localități, al căror nume îmi scapă. 

Lucrau în fabrici de unt, de săpun, de cârnaţi etc. Erau foarte graşi, 
bine îmbrăcaţi şi voioşi. Locuiau în case similare cu acelea pe care le 
aveau în Basarabia. 

Regiunea era sănătoasă, pitorească şi foarte bogată. Mulţi nu s-ar 
mai fi întors. 

Aceeaşi constatare au făcut-o ziariştii, Nunţiul Papal, şeful Crucii 
Roşii Internaţionale de la Geneva. 

Declaraţiile cari mi-au fost făcute, după întoarcerea lor, se găsesc în 
arhiva Statului. 

Se găseşte la Ministerul de Externe și copia unui raport, făcut în 
această privință de Şeful Crucii Roşii Internaționale și trimis la Geneva. 

Trec la morţi. Aici se fac cele mai mari exagerații. 

Dl. Filderman a afirmat în fața tribunalului că s-au întors în țară 
numai 150 000 şi au murit 150 000. Dl. Benvenisti a afirmat că au fost 
omorâți în Transnistria 270 000. 

Ori statistica din 1930 a stabilit că, în Basarabia și Bucovina, erau - 
dau cifre din memorie - 270 000 - 300 000 evrei. 

Între 1930-1940 mulţi evrei au părăsit în special Basarabia şi s-au 
răspândit în ţara, în regiunile mai propice comerțului şi îmbogăţirii. În 
1940 mulţi s-au refugiat în țară, fugind de ruşi, în timpul ocupațiunii ruse 
mulți evrei au fost deportați odată cu românii deportaţi. Când am revenit 
noi, foarte mulți evrei din acei cari ocupase funcțiuni administrative sub 
ocupație au urmat trupele ruse în retragere. 

În sfârşit la intrarea trupelor germane în Basarabia, mulţi evrei, 
profitând de confuziunea care urmează imediat trupelor, până la 
instalarea noilor autorități, s-au strecurat printre trupe în țară. 

Nu au fost deportaţi, după calculele mele, decât maximum 
150-170 000 evrei. 

15 000 au rămas la Cernăuţi. Mulţi din cei dați pe lista morților sunt 
în viață. Dau un singur exemplu: 

S-a prins la Bucureşti un aparat de emisiune servit de un căpitan rus 
şi de un evreu din Cernăuţi, care era pe lista celor morți în Transnistria. 
Căpitanul s-a împuşcat, după ce a ars cifrul, iar evreul a fost arestat. 

Dar cum poate dl. Filderman să afirme că s-au întors 150 000, fiindcă 
numai ruşii cari au ocupat provinciile pierdute ar putea şti? 


Şi cum poate afirma dl. Benvenisti cu certitudine că au murit 270 
000. Ce pot să confirm este că, dacă nu-i duceam în Transnistria, nu mai 
rămânea nici unul în viață astăzi. 

Iată Domnule Preşedinte aspectul problemei! 

Desigur, în văâltorile luptelor care au avut loc în 1944, când noi 
părăsisem Transnistria şi ținând seama de confuziunea sângeroasă pe 
care o producea acţiunea foarte violentă a partizanilor, au putut cădea 
multe victime. Regiunea fiind accidentată și foarte păduroasă, cine a fugit 
la timp în pădure a scăpat. 

Pentru a termina cu analiza complectă a acestei probleme reamintesc 
că acuzarea a subliniat „măsura care s-a luat în 1943 sau 1944 de a se 
ridica în masă populaţia din Transnistria”. 

Ce a fost cu această problemă? Din 1941, la cererea lor, am aprobat 
să se libereze din lagăr 75 000 soldați ruşi şi 5 000 ofițeri prizonieri 
originari din Transnistria - afirmau ei. 

Aceştia au fost înarmaţi prin baloturi lăsate de avioane şi s-au 
transformat, cu începere din 1943, în partizani. 

În fața acestei situaţiuni, am dat ordin să fie ridicați şi retrimişi în 
lagăre. 

Iată adevărul şi în această privință. 

— Pentru a termina cu Transnistria, este necesar să arăt că, din cauza 
Germaniei, am luat în stăpânire succesiv diferitele regiuni ale provinciei. 
Operaţiunea a durat din septembrie 1941 până în aprilie 1942. Nemţii nu 
îngăduiau autorităților noastre să se instaleze decât după ce terminau de 
ridicat toate depozitele. 

În al doilea rând toate fabricile şi instalaţiile au fost distruse, chiar 
din ordinul Comandantului Suprem Rus, de trupele ruse în timpul retragerei. 

Există un album fotografic în care se arată cum a fost găsită fiecare 
instituție economică și în ce stare a fost predată în 1944 nemților. 

Dl. acuzator public vroind să dovedească „slugărnicia” cu care „m-am 
pus în serviciul nemților, a citat în întregime scrisoarea trimisă d-lui Hitler, 
când mi-a cerut să administrez şi să ocup cu forțe româneşti ținutul şi 
prin care afirmam că accept, dar nu pun nici o condiţie”. 

Îmi permiteţi să afirm, Domnule Preşedinte, că interpretarea este total 
greşită. 

Era un schimb de documente între doi şefi de state. Este evident că 
prin faptul că am subliniat că „nu pun nici o condiție“ am vroit tocmai să 
marchez că România nu are nici o pretenție politică asupra Transnistriei, 
findcă alte condiții economice sau militare nu se tratează decât prin organe 
tehnice, care încheie şi semnează convențiuni. 

În concluzie generală; Transnistria, Domnule Preşedinte, nu a fost 
„Jefuită”. S-au făcut acolo şcoli, biserici, şosele, aerogări, cum nu avem 
în țară. 


S-au reparat toate spitalele, care erau un model de ordine și de curăţenie, 
s-a reparat portul Odesa, îndiguirile, s-a pavat cu granit drumul nepietruit 
Odesa - Tiraspol; s-au reparat colhozurile, s-au făcut plantații de pomi 
fructiferi. Pentru punerea în funcţiune a fabricelor, s-au adus maşini și 
motoare din Elveţia şi Germania. S-au făcut peste tot cantine pentru copii şi 
săraci. Totul a fost vizat de mine. 

Peste 80% din pedepsele cu moartea au fost comutate de mine. 

Piaţa de la Odesa era mai abundentă ca aceea din Bucureşti. Libertăţile 
au fost complecte. 

Cu ocazia primei mele vizite făcută în aprilie 1942, am declarat în fața 
Guvernatorilor, a generalilor germani şi a căpeteniilor ruse rămase în Odesa: 

„Nu am venit aici în cuceritori. Vom sta cât operațiunile militare ne vor 
impune. Nu ne amestecăm în ideologia Dus. Crede cine vrea în cine vrea şi în 
ce vrea <‘. 

„Ne vom strădui să aveţi tot ce vă trebuie. Numai din acest punct de 
vedere să ne ajutaţi. 

Vă cerem ordine și muncă în folosul Dv.” 

Declaraţia a devenit publică prin publicarea ei în jurnale și 
transmiterea prin radio. 

Sunt acuzat de deportări. 

— Am deportat evreii din Basarabia și Bucovina pentru motive 

de siguranţă. politică, militară și pentru siguranța lor proprie. 

Siguranța politică și militară. 

Am arătat mai sus că, profitând de confuziune, mulţi evrei au trecut prin 
front. 

Siguranța Statului cerea să nu-i lăsăm să pătrundă în Țară şi mai ales 
în Capitală. 

Organele de siguranță semnalase că mulți din ei urmase şcoli speciale 
de spionaj şi erau prevăzuţi cu aparate de recepție și emisiune (s-au și găsit). 

Marele Stat Major cerea internarea lor pentru motive de siguranță 
militară. 

În fața acestei situaţii am dispus formarea ghetoului de la Chişinău, 
unde se grămădise evrei din târgurile arse din jurul oraşului, într-un ghetou. 

Am făcut-o și din cauză că, în Chişinău, nu rămăsese ne ars decât 
cartierul românesc şi populația românească nu a acceptat cu nici un preț Să- 
i primească. 

Evreii din regiunea Bălţi au fost internaţi în lagăr de germani într-o 
pădure din vecinătatea oraşului. 

Bălți era complet ars. Incendiile fusese provocate, după declarațiile 
locuitorilor români, tot de evrei, care au executat ordinele Comandanţilor 
militari ruşi. 

Pe când românii s-au refugiat, românii erau foarte agitați și porniţi în 
contra evreilor din cauza atitudinei. Reamintesc că Bucovina, regiunea Bălți, 


Soroca şi Chişinău, erau centrele cele mai puternice naziste și antisemite pe 
care cuziştii şi codreniştii îşi sprijineau agitațiile lor. 

De acord cu germanii se punea la cale un Sf. Bartholomeu românesc. 

Având în vedere ce se petrecuse la laşi, la Tighina și la Floreşti, peste 
voința şi intenţiile noastre, am hotărât să-i scot din zonele de etape pe 
care se mişcau către front rezervele şi coloanele germane şi să-i trimit în 
Nordul Transnistriei. 

Operația evacuării lor era cerută și de comandanții militari. 

Se ştie că toate armatele evacuează populația din spatele frontului pe o 
adâncime de 30-40 km. Am făcut această operațiune şi cu românii. 

Acestea sunt cauzele care au determinat deportările evreilor. 
Germanii au cerut să le predăm pe toți evreii, pentru ca să-i ducă la lucru 
în Germania; am refuzat. 

Execuţia a fost însă detestabilă, mai ales din cauza stării de spirit 
care domnea atunci. 

A mai intervenit și iarna timpurie și extrem de aspră, care a făcut multe 
victime și în rândurile armatelor beligerante şi a populației ruseşti, care 
fugea către Urali din cauza invaziei. 

Tot aceasta a fost cauza pentru care germanii au pierdut bătălia de la 
Moscova. Au căzut cu ocazia deplasării din această cauză şi evrei 
surprinşi în curs de deplasare. Țăranii nu-i primeau în casele lor. 

Vina a fost acelora cari erau însărcinați cu execuţia, fiindcă nu au oprit 
coloanele. 

Am ordonat o anchetă şi se ştie rezultatul Un colonel de Stat Major şi 
un căpitan a fost degradat şi trimis pe front ca soldat unde a murit eroic. 

Au mai fost și alte grave sancțiuni 

Cert este că, dacă-i lăsam pe loc, ar fi fost toți omorâți de germani cu 
sprijinul unor fanatici terorişti din rândurile populaţiei româneşti. 

Tiganii 

Din cauza camuflajului populația oraşelor era noaptea terorizată de 
bande sau de indivizi, de multe ori înarmați, care jefuiau și uneori chiar 
omorau. Autorii erau țiganii. Toţi cereau împuşcarea lor. Am pus să se 
studieze facerea unor sate în Bărăgan pur ţigăneşti. 

Transnistria ducea mare lipsă de braţe. 

Atunci am hotărât ca țiganii cari aveau la activele lor crime sau mai 
mult de trei furturi, să fie deportați în Transnistria. 

Evreii comunişti 

Au fost deportaţi 1 120. În țară aveam nevoie de linişte. Statul Major 
cerea arestarea tuturor acelora cari erau trecuți pe tabelele lor ca... 
comunişti. 

Cunoşteam abuzurile cari se făceau la întocmirea acestor tabele - 
abuzuri polițieneşti şi acte de răzbunări; am hotărât să se trimită numai 
cei condamnați. 


Nu ştiam cum se vor desfăşura activitățile. 

Toată populația evrească şi comunistă ar fi riscat viața, dacă 
operațiunile germano-ruse s-ar fi desfăşurat pe teritoriul nostru. 

Aceasta este problema deportărilor. 

Nu numai noi am recurs la această măsură. Ruşii au deportat în 1942 
toată populația germană din regiunea Volga şi, în 1945, drept pedeapsă, 
toată populația tătară din Crimeea, deşi ambele populații erau constituite 
în republici. 

În fine, ca să termin capitolul „ororilor” comise în teritoriile dezrobite 
în 1941, îmi îngădui a reaminti că în actul de acuzare se afirmă că „nu 
este sat cât de mic din Bucovina și Basarabia în care să nu şefi comis 
crime și orori”. 

Nu s-a citat nici un singur caz. 

Am vizitat personal mare parte din satele acestor provincii, nimeni nu 
mi-a semnalat, din populaţie, nici un caz. Am declarat că ţăranii aveau 
putinţa sa comunice direct cu mine prin intermediul cutiilor de poştă, 
instalate în sate, din care corespondenţa era ridicată de oameni străini de 
sat. Țăranii se plângeau de cel mai mic abuz. Din această cauză nici 
jandarmii, nici perceptorii nu se mai comportau cu ei ca înainte de 1940. 

Sunt acuzat de crime politice 

Nici un om politic proeminent nu a fost arestat, trimis în lagăr sau în 
judecată. Toţi dictatorii suprimă, chiar în timpurile actuale, adversarii 
politici. 

Se vorbeşte de numeroasele lagăre cari erau răspândite pe toată 
suprafața țării. 

Când am luat conducerea, am găsit lagărul de la Caracal, în care 
erau peste 2 000 comunişti. 

Am fost la Jilava în noiembrie 1940, unde am găsit 1 000 de internați 
dezertori, hoţi și comunişti. Am vorbit cu fiecare şi pe loc am eliberat 700, 
majoritatea învinuiți de comunism. Am fost de 2 ori la Văcăreşti cu 
Ministrul de Justiţie, care, pe baza instrucțiilor primite de la mine, în urma 
constatărilor făcute, a întocmit „Decrete de amnistie” prin care au fost 
eliberați, ca şi la Jilava, mii de oameni dintre cari unii stăteau de luni de 
zile nejudecați. 

Le convenea, fiindcă scăpau de război. 

Mulţi comiteau furturi, dezertau, făceau acte de sabotaj economic, se 
declarau comunişti ca să fie băgaţi în lagăr sau închisori, pentru a scăpa 
de război. 

Pentru toată țara nu a fost decât lagărul de la Tg. Jiu. Capacitatea 
era de 2 000 locuri. Nu a fost plin decât în timpul rebeliunei şi câtva timp 
după. 

După aceea nu au fost decât între 800 şi 1 000. Majoritatea pentru 
sabotaj. Nu au fost mai mult de zece oameni politic de a 2-a și a 3-a mână, 


trimişi în lagăr timp de 4 ani. 

Au fost trimişi în lagăr în 4 ani, 2 ziarişti. Unul care a fost audiat 

Şi altul, un om cu un trecut detestabil, care a fost surprins redactând 
un manifest de trivialitate josnică la adresa unei femei. 

Era nevasta mea. 

S-a afirmat că în lagăre domnea cruzimea şi cea mai neagră mizerie. 
Nu era exact. Se făcea din ordinul meu un control riguros. 

Când s-au găsit nereguli, s-au aplicat grave pedepse, care au mers 
până la destituire. 

S-a făcut un cap de acuzare că prizonierii din lagăr erau puşi la muncă. 

Am mai fost în Moldova, în câteva centre, lagăre mici, înființate, de 
Marele Stat Major la începutul războiului. Când am aflat de ele - începutul 
1942 - le-am desființat. 

Se vorbeşte şi de lagărele de prizonieri, afirmându-se că prizonierii 
erau tinuti în condiții sălbatice, maltratați, nehrăniţi, dezbrăcaţți. 

Am vizitat personal mai toate lagărele din provincie. Am găsit peste 
tot cu totul altă situație ca aceea arătată. 

într-adevăr am semnalat în termeni aspri Ministerului de Război că, într- 
un lagăr, murise 600Oprizonieri, şi i-am cerut să ia măsuri severe. 

Dar când şi unde nu au murit prizonieri în lagăr? 

Ei sosesc acolo extenuați de război, de marşuri, mulți sunt tuberculoşi 
în ultimul grad. 

Am afirmat în şedinţa publică că, în Alsacia, se găsesc 30 000 cruci 
româneşti. Procentul celor morți la noi nu depăşeşte 5%. 

Ar fi o fericire ca și cu prizonierii români să se fi petrecut la fel. 

Au fost într-adevăr în zdrenţe la început. Era epoca când eram în mare 
criză. 

Dar ulterior situaţia s-a îmbunătăţit foarte mult, fiindcă s-au făcut haine 
speciale. 

Lagărele au fost vizitate de mai multe ori de Mitropolie, în cap cu 
Mitropolitul Bălan, de Nunţiul Papal, de Şeful Crucii Roşii Internaţionale. 

Toţi mi-au declarat că le-au găsit foarte bine. Era o constatare pe care 
o făcusem și personal, la Calafat, Corbeni, Timiş, Vădeni, Băneasa, 
Stoeneşti şi altele 2 cari nu-mi mai reamintesc numele localităților. 

— În privinţa legilor penale și execuțiilor capitale am dat explicaţii în 
şedinţa publică. 

Au fost legi excepționale, asemenea legi sunt consecința stării de război 
şi se fac în toate țările. La noi, în marea majoritate, nu le-am aplicat. 

Nu s-a executat şi nici judecat nici un evreu intrat clandestin în țară. 

Nu s-a executat și nici judecat nici un evreu fugit din Transnistria. 

Nu s-a executat nici un evreu fugit de la muncă de folos obştesc. 
Cazurile de condamnări la alte pedepse sunt și ele foarte puține. 

Nu s-a executat nici un sectant. 


80% din dezertorii condamnaţi la moarte au fost grațiați. 

Am arătat în şedinţa publică procedura la care am recurs pentru ca să 
frânez execuțiile. 

Justiţia 

Am arătat în şedinţă instrucțiunule date D-lui Lupu, după formarea 
primului meu guvern. 

Nimeni nu poate afirma și dovedi că m-am amestecat vreodată în 
Justiție, fie în materie de procese, fie în materie de numiri. 

Ca să dau independență și parchetelor, am introdus inamovibilitatea 
lor. 

Nu cred că se pot aduce critici serioase legii judecătoreşti; s-a lucrat 
doi ani la ea. A fost de 5-6 ori la mine. 

Nu am promulgat-o decât după ce am luat avizul tuturor magistraților, 
de diferite trepte şi avocaţilor. 

Dl. Docan a afirmat în fața D-voastră o inexactitate. 

Rog luați volumul 27, şedinţele Consiliilor de Miniştri din 3 şi 17 
februarie 1941, singurele în care a participat D-sa ca Ministru. 

Dl. Docan mi-a spus cu aceea ocazie că „a 2-a zi expiră termenul de 
lichidarea bunurilor comerciale evreeşti prevăzută de legea Gruia“. 

A afirmat că este „de perfect acord” cu această măsură și a făcut 
apel la „înțelepciunea“ mea, pentru a decide dacă nu se poate prelungi 
termenul. 

Nu numai că nu am prelungit termenul, dar nu am aplicat-o niciodată. 

Dl. Docan vroia micşorarea la 57 ani a vârstei magistraţilor superiori şi 
aceasta o dată pentru totdeauna pentru „descongestionarea magistraturii 
spunea d-sa. 

M-am opus. A insistat foarte mult. 

Aceasta este cauza care a determinat eşirea sa din guvern. Vroia să- 
şi deschidă cu orice preţ şi imediat poartă către postul de Prim Preşedinte 
la înalta Curte. 

Românizarea şi legile rasiale 

Problema s-a dezbătut pe larg în fața onoratului Tribunal. Nu mai 
insist. Îmi îngădui însă să reamintesc că le-am făcut ca să potolesc 
strada, dar le-am aplicat cu omenie. 

Dl. Vlădescu avea în pregătire un nou statut care desființa orice era 
cu caracter rasial în legile existente. 

Dacă nu eram eu, nici un evreu şi nici un comunist nu mai erau azi în 
viață. 

Pierderile războiului 

S-a afirmat că am pierdut peste 600 000 de oameni. Cifrele sunt date 
de Marele Stat Major la data de iunie 1945, deci cuprind pierderile suferite 
în operațiunile în contra Ungariei. 

Marele Stat Major arăta că, pe categorii, cifra aceasta se împarte în: 


morţi = 87 000 

răniţi = 260 000 

prizonieri = 290 000 

Dau cifrele din memorie. 

Este de remarcat că 75% din răniţi se recuperează, aşa încât numărul 
morților într-un război crunt și distrugător se reduce la 150 000 oameni 
la o populaţie de 17 milioane locuitori. 

În războiul trecut România mică la o populaţie de 7 milioane a avut 
800 000 de morti, într-un război care a durat mai puţin de 2 ani. 

Dar, pentru a se vedea mai bine realitatea în privința pierderilor avute 
pe faze de operații până la sfârşitul anului 1943, după care nu am mai 
participat la operațiuni pe teritoriul rus, rog a se examina cifrele arătate 
la pagina 25 în broşura Trei ani de guvernare. 

— Sunt acuzat că am distrus Economia Naţională, am pus totul la 
dispoziția nemților și am aservit Tara, încheind convenții 
oneroase. 

> Onorat Tribunal, situația economică a unei ţări se judecă după: 
> modul cum se echilibrează bugetul 
> modul cum se acoperă cheltuielile extraordinare, investiţii, 
război—puterea de cumpărare a monedei 
funcționarea creditului - Dobânzi 
volumul afacerilor 
abundența pieții 
stocurile de materii prime 
circulația bunurilor 
volumul depunerilor 
balanța comercială 
potențialul industrial și agricol 
numărul lichidărilor şi al falimentelor 
Starea socială: greve, şomaj, sabotaj etc. 

Ori, care era situația din toate aceste puncte de vedere? Aş fi fost în 
măsură să dezvolt întreagă această complexă problemă în şedinţa publică 
în apărarea mea, dacă mi s-ar fi dat timpul necesar și posibilitatea s-o fac. 

M-am rezumat atunci, după cum binevoiţi să vă reamintiţi, la câteva 
cifre. 

Rog onoratul Tribunal să cerceteze broşura „Trei ani de guvernare” pe 
care am onoarea să o depun odată cu acest memoriu. 

Veţi găsi în această broşură date complecte și riguros exacte, care arată 
adevărata situație a Țării din acest punct de vedere. 

Pentru a înlesni munca D-voastre, dau câteva date rezumative: 

Potenţialul general industrial a crescut, după 1940, cu 122%. 
Potenţialul cărbunelui a sporit cu 51%, al acidului sulfuric cu 69%, 
acidului azotic cu 150%, glicerinei 175%, fabricaţia muniției artileriei cu 

210%, fabricaţia pulberilor cu 68%, fabricaţia pielăriei cu 140% (s-a 
afirmat că a fost distrusă prin export masiv în Germania, fabricaţia 
cânepei a sporit cu 841%, fabricaţia căruțelor standard introduse pentru 
prima oară în țară, a sporit cu 1000%. 

La armată, datorită investiţiilor de 2 883 000 000, făcută în patru ani, 
față de 880 000 000 cât s-a dat în 20 ani între 1920-1940 s-a ajuns în 
următoarele rezultate: 

Arsenalul putea să repare 1 000-1 300 tunuri în loc de 80-120. 

Reşiţa a ajuns la o fabricațiune de 110 tunuri lunar, faţă de 4 tunuri cât 
fabrica înainte. 

Producţia siderurgică a fost sporită cu 65%: 70% mergea la economia 
generală și anume din 340 000 de tone de oțel numai 100 000 tone se dau 
armatei şi restul mergea la economia generală. Se afirma în actul de 
acuzare că țara a suferit lipsuri groaznice, fiindcă industria nu era decât 
în serviciul războiului. 

S-a dezvoltat pentru prima oară industria cauciucului la noi şi s-a 
făcut o fabrică de tractoare, la care s-a trecut o comandă de 4 000 de 
tractoare. 

La agricultură, s-au importat în baza acordului de credite din 4JQI. 
1940 (prin care s-a afirmat că am dat totul și nu am primit nimic) şi distribuit 
8 500 tractoare (în 1940 am găsit numai 3 260 tractoare în toată țara şi 
la 23 august 1944 am lăsat 11 000). 

S-au importat 14 200 grape; 5 600 semănători; 70 852 pluguri de 
cai, 3 890 pluguri de tractoare, 1 300 discuri, 550 selectoare, 530 motoare. 
Pe lângă aceste unelte s-au mai importat 11 300 tone de maşini şi unelte 
și încă 1 300 tractoare importate de firmele particulare și vândute la prețuri 
duble. 

Finanţele. Bugetul războiului reprezintă 48,2% din totalul bugetului 
ordinar, pe când în toate celelalte țări, bugetul armatei consuma 75% din 
bugetul general. 

Acoperirea cheltuielilor războiului, s-a făcut numai din efortul 
bugetar, din resurse cu caracter excepțional tezaurului și din două 
împrumuturi pe piața internă. 

Starea înfloritoare economică se vede din examinarea capitalului 
„încasări”. Astfel, pe 1942/1943 bugetul ordinar prevedea la încasări 
112 911 900 000 lei cu un spor de 55,7% față de prevederi şi cu un spor 
de 75% faţă de încasările din anul precedent. 

Bugetul special al apărării naționale a realizat „ la încasări”, 31 629 
900 000 lei cu un spor de 50% faţă de evaluări, stabilite la 21 miliarde şi 
75% în plus faţă de încasările realizate în 1941. 

Veniturile se sprijină pe impozite indirecte - 56,6% impozite directe - 
18% şi veniturile monopolurilor 18% în plus pe veniturile extrabugetare, 
formate din creditele de furnituri şi armament obținute de Germania în 


virtutea acordurilor din 4 decembrie 1940,17 ianuarie 1941, ameliorate la 
17 ianuarie 1943, când s-a stabilit că 50% din costul furniturilor germane 
să fie lichidate la sfârşitul războiului. 

Aceasta a îngăduit ca eforturile făcute de Banca Naţională să fie 
reduse la minimum. În primul război trei sferturi din cheltuielile de război 
au fost suportate de Banca Naţională. 

În ultimul război, efortul Băncii Naţionale pentru război este cu mult 
sub 10% și în ultimele trei luni se redusese la zero. 

Iată situațiunea reală. 

Experții Băncii Internaţionale a Reglementelor au declarat, într-un act 
oficial, „că Banca noastră naţională are una din cele mai puternice poziţii 
monetare de pe Continentul European“. 

Pentru a se vedea care era situaţia reală monetară, rog a se vedea 
Trei ani de guvernare pag. 222 şi 230 și în special pagina 234. 

Datoria publică consolidată, rog a se vede pag. 239 din acelaşi volum. 
Subliniez că datoria publică internă și externă în 1943 a fost similară cu 
datoria internă, existentă în 1940, deci în trei ani de guvernare ea nu a 
sporit cu nimic. 

Căile ferate au cedat 7 miliarde între 1940 şi 1943 pe când în 1920- 
1940 au cedat 22 miliarde. 

La pagina 240-241, din aceeaşi broşură se arată excedentele 
vărsărilor Casei Monopolurilor, iar la pag. 242, se arată care era balanța 
veniturilor și cheltuielilor. 

Din toate acestea, Onorat Tribunal, cât și din abundența pe care o 
cunoaşteţi că a existat în acea epocă în țară, puteți să trageţi concluzia 
care se impune. 

Armistițiul 

Am arătat la Instrucție și a reieşit și din dezbateri că, încă din 1943, 
căutam bazele şi pândeam momentul potrivit pentru a ieşi din război. 

DI. Mihai Antonescu și cu mine căutam, pe căi diferite, să obținem de la 
adversari formula care să îngăduie României să iasă în condiții acceptabile 
din luptă. 

Primele condiții au fost primite de la Cairo, în aprilie 1944. Ele nu erau 
acceptabile, fiindcă ni se impunea să întoarcem armele în contra 
germanilor, ceea ce dezonora armata și Tara; să acceptăm cedarea 
Basarabiei şi Bucovinei, ceea ce, făcea să pierdem beneficiul „Cărții 
Atlanticului”, care prevedea că, la Pace, „nu se va recunoaște nici o cesiune 
de teritoriu care nu a fost liber consimțită” şi, în fine, lăsa o poartă 
deschisă în privința drepturilor învingătorilor între armistițiu şi pace. 

Erau necesare preciziuni în această privință, pentru a evita o ocupatie 
militară de lungă durată cu consecintele ei. 

Am discutat cu oameni politici aceste condițiuni şi toți au fost de acord 
că nu sunt acceptabile și că trebuie să continuăm tratativele. 


Oamenii politici au perseverat a-mi cere să închei eu Armistițiul, ca 
singura persoană în măsură să o facă, fără prea mari riscuri pentru ţară 
din partea Germaniei. 

Puțin timp după aceea s-au primit și condițiunile de la Stockholm, date 
de d-na kolontay. 

Aceste condițiuni erau mai acceptabile. Dar totuşi și pentru aceste 
condițiuni, oamenii politici au fost de acord să continuăm tratativele pentru 
a încerca să obținem şi mai bune condițiuni. 

Subliniez că totuşi, în cazul unor condițiuni mai bune, nu puteam la 
acea epocă să ieşim din război, în contra voinței Germaniei, fiindcă am fi 
riscat o distrugere în ultimul moment al bogățiilor ţării şi a oamenilor ei, 
de la comunişti până la evrei şi de la populațiunea de jos, până la oamenii 
politici, aceasta fiindcă germanii aveau în țară peste zece divizii blindate. 

Când în august 1944, țara a fost golită de trupele blindate din cauza 
evenimentelor de la Varşovia, atunci abia s-au realizat condițiunile de 
securitate care ar fi putut să ne dea putinţa să ieşim din război contra 
voinței Germaniei cu mai puţine riscuri. 

Prin organele de execuţie pregăteam, încă din luna mai 1944, 
posibilitatea ieşirii din război, chiar în contra voinţei Germaniei, dispunând 
pe toată suprafaţa țării forțe capabile să se opună unei rezistenţe germane 
și să împiedice distrugerea depozitelor şi masacrarea populației. 

Aceste forțe au fost în poziţii de luptă, în ziua de 22 august am cerut 
Germaniei libertatea de acțiune și în dimineața de 23 august, dl. Clodius 
a răspuns că are de la Berlin împuternicirea să discute aceasta problemă. 
Răspunsul fiind favorabil. 

Dl. Mihai Antonescu îi dăduse întâlnire pentru ora 6. Cum însă la ora 
4 am fost arestați, în Palat, întâlnirea nu a mai avut loc şi ieşirea din război 
s-a făcut fără o înțelegere prealabilă cu Germania. 

Consecințele se cunosc. 


CONCLUZII 


Domnule Preşedinte şi onorat Tribunal, am făcut războiul în contra 
U.R.S.S.-lui, fiindcă mi-a impus-o onoarea poporului românesc şi 
imperativele sacre ale țării noastre. 

Istoria şi D-voastre veţi aprecia. 

Am continuat războiul, fiindcă nu puteam ieşi la timp din el, fără a risca 
distrugerea țării şi protectoratul. 

De altfel orice s-ar afirma astăzi, nici un om politic nu a voit să-şi asume 
această răspundere. 

Pe plan internațional, atât dl. Mihai Antonescu, cât și eu, făceam 
continuu eforturi să găsim o bază acceptabilă pentru ieşirea din război. 

În ce priveşte ororile aţi văzut, Domnule Preşedinte şi onorat tribunal, şi 


se va vedea mai târziu, când se vor cerceta complet arhivele, care a fost 
adevărata mea poziţie, în ceea ce priveşte omenia, care trebuie respectată în 
raporturile cu poporul şi cu inamicul. 

Se va vedea de asemenea câte eforturi făceam zilnic să readuc pe toți, 
prin sfaturi şi sancţiuni, pe calea omeniei, a legii şi a dreptății. 

Am fost depăşit. 

Nu arunc nimic pe nimeni. 

În Consiliul de Miniştri am afirmat, de mai multe ori, că tot ce s-a făcut 
bun sub guvernarea mea, aparține Miniştrilor şi că-mi iau răspunderea 
pentru tot ce s-a făcut rău, în afară de abuzuri și crime. 

Ca şef este drept să trag consecințele. 

Nu aprob însă crimele, mă aplec respectuos în fața umbrelor lor şi cer 
iertarea acelora care au avut de suferit de pe urma lor. 

Domnule Preşedinte, nu am cerut niciodată nici o favoare, cu atât mai 
mult când atinge interesele altora. 

Nu o cer nici astăzi. Dar cred că este drept ca, atunci când sunt eu și alții 
judecaţi pentru crime de război, să se țină seama că nu a fost război, de la 
imperiile asiatice și până astăzi, în care să nu se comită, de multe ori peste 
capul şefilor, crime odioase de pe urma cărora au căzut victime mii şi mii de 
fuinţe omeneşti. 

Reamintiţi-vă, vă rog, ce s-a petrecut în războiul de secesiune a 
Americei în a doua jumătate a Secolului XIX-lea; ce s-a petrecut în primii 
ani ai Sec. XX-lea în războiul Bur, când populația, luptând în armată ca 
să-şi apere căminele și libertatea, a fost considerată ca franctirori şi 
pedepsită cu o cruzime care nu s-a uitat. 

Au trecut numai 40 de ani de când boxierii chineji, într-o luptă inegală, 
au fost exterminați împreună cu familiile lor de armatele coalizate a patru 
puteri europene. 

În războiul actual, aviația de bombardament şi de vânătoare a 
distrus, contra legilor războiului şi fără scuza necesităţii represaliilor sau a 
lovirii centrelor militare, sate, oraşe, spitale, cartiere de muncitori, de pe 
urma cărora au căzut zeci de mii de victime (bătrâni, femei şi copii). 

Unii au fost omorâți la munca câmpului, fiind mitraliaţi de avioanele 
de vânătoare. 

Onorat tribunal, să nu considerăm numai soldaţii noştri și ofițerii români 
că au călcat legile războiului şi ale umanității. Toţi au făcut greşeli în acest 
război. Sunt greşeli fatale. 

— În ce priveşte aservirea în interesul străinilor a avuţiilor țării, 
acuzația este cu totul nedreaptă. Am dat unele indicațiuni cari sunt, cred, 
suficiente pentru a se vedea realitatea. 

Starea înfloritoare, abundentă în toate domeniile în 1942, 1943 şi 
primăvara anului 1944, unică în Europa în acea vreme, face cu prisosință 
dovada contrarie. 


Realitatea este că, dacă nu ar fi fost nemţii în țară, aş fi putut, în afară 
de stofe, bumbac şi pielărie, să desființez raționalizarea și cartelele. 

Am făcut mari investiţii în timpul războiului în agricultură, industrie, 
comunicaţii, telefoane, şcoli, biserici, armată şi opere sociale. 

Toate au fost acoperite cu veniturile ordinare şi cu creditul de 80 
miliarde acordat de germani cu dobânda de 3,12%pe 7 şi 15 ani, fără a da 
nici un gaj. În afară de două apeluri la subscripția publică, care au dat 
circa 30 miliarde, nu am făcut nici un împrumut străin. Din contră am 
cumpărat cu 20 şi 30%, dacă memoria nu mă înşală, creanţe debitoare 
româneşti. 

Am redus astfel în timp de război, caz unic, nu numai în istoria 
economică a României, cu 26 miliarde stabilizați dintr-o datorie totală de 
105 miliarde moştenit. 

Am adus, prin străduințele supraumane ale d-lui Mihai Antonescu, 7 
vagoane de aur. 

Subliniez că, până la 1940, în timp de 25 de ani de pace, Banca 
Naţională nu reuşise să realizeze decât o acoperire în devize și aur 
echivalent cu 16 vagoane. 

La 23 august 1944, Banca Naţională avea în consecință 23 vagoane 
aur. 

Datorită acestui fapt şi apoliticei monetare prudente, acoperirea leului 
ajunsese la 27, 1/2 sută, pe când Statutul Băncii Naţionale, prevede 25%. 

Iată situația monetară. Din ea și din munca ordonată a poporului 
român decurge adevărata situație economică a țării. 

Am pus accentul, în această privință și pe munca ordonată a 
muncitorului şi ţăranului român. 

Domnule Preşedinte, în patru ani de guvernare, spre cinstea muncitorului 
român, care și cu această ocazie a dovedit înțelepciunea şi patriotismul, 
nu a fost o grevă, nu a fost o manifestare de stradă. 

Nu am scos în patru ani niciodată armata în contra mulțimii. 

Am găsit instalată baionetă (sic) de la licee la universităţi, de la sate, până 
în toate instituţiile administrative de pe toată suprafața țării. 

Când regimul legionar a fost lichidat, toate baionetele au fost retrase în 
cazărmi și nici odată nu au mai fost scoase până în august 1944. 

Am fost prezentat în fața D-voastre drept dictator. 

Dv. onorat Tribunal, ştiţi că de la Cetatea Antică și până astăzi 
dictatorii, toți, fără excepție, au exterminat adversarii lor politici. 

Care din adversarii mei politici sau militari au fost exterminați de 
mine? 

Se invocă lipsa Constituţiei din 1938. Am făcut-o fiindcă era o 
constituție teroristă, care nici nu corespundea cu constituția discutată, 
admisă și votată de Consiliul de Miniştri. 

Tendința mea era să revin la Constituţia democratică. 


Dovada O face Că am introdus nu numai inamovibilitatea magistraților, 
dar şi pe aceea a parchetelor. 

Care dictator până la mine a renunțat la cel mai puternic instrument de 
constrângere: Justiția? Eu am renunțat. Ceva mai mult, am declarat 
Domnului Prim Preşedinte al înaltei Curți de Casaţie următoarele: 

„Domnule Prim Preşedinte, nu am să îmi permit a vă da decât o 
singură indicațiune; să supravegheați să nu execute nici ordinele mele 
«legale». 

În privința presei, mărturisesc că nu a fost complet liberă. Dar în care 
țară se lasă, în timp de război, presa să scrie tot ce vrea? 

Sub guvernarea mea presa avea latitudinea de a semnala publicului 
tot ceea ce se referea la administrația politică internă şi economia 
națională. 

Nu avea însă dreptul să comenteze faptele semnalate înainte ca ele 
să fie anchetate de comun acord cu reprezentantul presei. 

Dar Dv. Domnule Preşedinte, ştiţi că, din inițiativa d-lui Mihai 
Antonescu, se instalase în toate satele, cutii speciale cu scrisori, prin care 
țăranii puteau să se adreseze direct mie. Toate reclamaţiile sau cererile lor 
erau cercetate și toți au primit răspunsul semnat de mine. 

Nu am avut Parlament. Nici nu puteam avea, fiindcă nu puteam face 
alegeri din cauza mişcării legionare şi mai ales din cauză că 

graniţele erau prăbuşite şi o treime din țară era cotropită. 

Nici organizaţiile politice nu au fost de acord să se facă alegeri în timpul 
regimului legionar, fiindcă 100% ar fi învins legionarii. 

După rebeliune a venit războiul şi nimeni nu poate afirma astăzi că s- 
ar fi putut face alegeri în timp de război. 

Anglia, și chiar Rusia au prorogat Parlamentele lor a căror mandat 
expira în timpul războiului. 

Se poate invoca legile penale. 

Ele au fost dictate de nevoile de moment. Dar nu au fost executate. 

Am arătat-o mai sus. 

Sunt măsuri impuse de condițiunile excepționale pe care le crează 
peste tot războiul. 

În sfârşit, Onorat Tribunal, cine poate invoca un singur caz când 
„dictatorul” Antonescu a scos armata în stradă şi a tras în mulțimea 
agitată de o problemă, economică sau politică? 

Pot guvernele democratice, cari m-au precedat, să prezinte o pagină 
curată în această privință? 

Poate cineva să afirme că, cu ocazia plebiscitului, alegătorii au fost 
aduşi cu forța, loviți, amenințați, plătiţi etc? 

Poate cineva să afirme că conținutul urnelor a fost mistificat? Se va 
spune că votul nu a fost secret. Într-adevăr am făcut-o şi văd că am greşit, 
pornind de la dorința curată de a face educația caracterelor. 


Vroiam ca fiecare să aibă curajul opiniei sale. Dar mi-am dat cuvântul 
de ostaş că nimeni nu va avea de tras consecința votului său și m-am ținut 
de cuvânt. 

Iată, Domnule Preşedinte și onorat Tribunal, numai câteva fapte 
capitale, care vă îngăduie să apreciaţi în ce măsură am fost sau nu 
dictator. 

Domnule Preşedinte şi Onorat Tribunal, am terminat 

îmi îngădui, cu permisiunea D-voastre, să vă reamintesc că 
Scipione Africanul, după ce a bătut pe Anibal, în Italia, l-a urmărit 
prin Franța Meridională, a străbătut toată Spania, a trecut în 
Africa şi, după ce l-a zdrobit la Zama, a ras de pe glob, pentru 
totdeauna, cea mai puternică și temută cetate a lumii din acele 
timpuri, Cartagina. 

Prin această strălucită şi unică acțiune, Scipione a pus bazele 
economice şi militare pe care Roma antică a clădit cel mai vast 
imperiu care a existat vreodată. 

Ca şi Temistocle și Napoleon, ca și mulți alții care au servit 
omenirea într-un fel sau altul, de la Socrate și până astăzi, 
Scipione, drept răsplată, a murit în exil şi a terminat Testamentul 
său politic cu următoarea sentință: 

„Ingrat popor, nu vei avea nici corpul meu!”. 


Departe, Domnule Preşedinte, de a mă situa în istorie pe 
acelaşi plan cu cei patru mari oameni reamintiţi mai sus, voiu 
spune totuşi în testamentul meu politic, dacă voiu avea timpul să- 
l scriu: 

„Scump popor român: 

Sunt mândru că m-am născut și am trăit într-o naţiune cu 
îndoita ascendență imperială şi cu un trecut de două ori milenar; 

Sunt mândru că am avut în viață, drept far strălucitor şi 
călăuzitor, Coroana de lauri a marelui Troian și sublimul sacrificiu al 
Regelui Dac; 

Sunt onorat că am putut să lupt în patru războaie pentru onoarea 
ta, scump popor, pentru drepturile tale şi pentru libertățile tale; 

Sunt fericit să cobor și să mă aşez, cu un minut mai devreme, 
atât alături de martirii şi luptătorii noştri de peste veacuri, cât și 
de aceia ai adversarilor noştri, fiindcă, deşi în câmpuri diferite, 
toți am luptat pentru dreptatea și libertatea noastră şi pentru 
înfrățirea tuturor neamurilor cari va trebui să vină”. 

— Domnule Preşedinte și Onorat Tribunal, s-a dat aici, în fața 
poporului nostru, a istoriei noastre și a conştiinţei universale, un 
penibil și trist spectacol 

Majoritatea foştilor mei colaboratori au găsit că este de 


demnitatea lor și a neamului nostru să se desolidarizeze de 
guvernarea la care au participat 

Eu, Onorat Tribunal, declar solemn, în acest ceas, că, în afară 
de crime şi de furturi, mă solidarizez și iau asupra mea toate 
greşelile pe care, eventual, cu ştiinţa sau fără ştiinţa mea, le-au 
făcut 

I. ANTONESCU 16.V.1946 

Modul în care se încheie acest memoriu este impresionant. El ne face 
convingerea că Mareşalul Ion Antonescu era conştient de faptul că, 
indiferent de apărările pe care şi le-ar formula, suprimarea lui fizică era 
hotărâtă cu mult timp în urmă. Nu mai era nimic de făcut, decât a lăsa 
posterității cuvântul său cu privire la învinuirile ce i se aduceau, îmi fac 
o datorie de onoare prin publicarea cuvântului Mareşalului Ion 
Antonescu, cuvânt pe care nu l-a luat nimeni în seamă şi a zăcut în 
arhive timp de 45 de ani. 

Mai rămâne să luăm cunoştinţă de ultimul act al acestei odioase 
înscenări judiciare, astfel cum a fost consemnat în procesul verbal 
întocmit după executarea sentinței. La dosar se află un exemplar al 
acelui proces verbal, înregistrat la Parchetul Tribunalului Ilfov - 
Registratura Generală - la nr. 76.970 la 1 iunie 1946. Data înregistrării 
este îndoielnică, dacă avem în vedere că procesul verbal respectiv a fost 
întocmit la Penitenciarul Jilava la 1 iunie 1946, ora 20. Important este, 
însă, ce s-a consemnat în acest proces verbal, pe care îl redau integral: 


PROCES VERBAL 
Astăzi 1 iunie 1946, ora 20 


Noi, Alfred V. Petrescu, Procuror la Parchetul Tribunalului Ilfov, în 
asistența D-lui Gheorghe Săndulescu, Procuror la Parchetul aceluiaşi 
Tribunal şi a D-lui Gheorghe Colac, Grefier la Tribunalul Poporului din 
Bucureşti, completul I de judecată: 

Având în vedere delegaţiunea scrisă cu No. 107 007 din 1 Iunie 1946, 
prin care Dl. Prim Procuror al Parchetului Tribunalului Ilfov, ne-a delegat 
a aduce la îndeplinire hotărârea Nr. 17/1946 a Tribunalului Poporului 
din Bucureşti Completul I, rămasă definitivă, în ce priveşte pe 
condamnaţii: Antonescu Ion, Antonescu Mihai, Vasiliu Z. Constantin şi 
Alexianu Gheorghe, toți condamnaţi să sufere pedeapsa cu moartea; 

Având în vedere adresa No. 1285/din 31 Mai 1946 a Tribunalului 
Poporului din Bucureşti Completul 1 de judecată, prin care ni se face 
cunoscut că hotărârea No. 17/1946 a acelui Tribunal a rămas definitivă 
prin respingerea recursurilor declarate de susnumiţii condamnați; 

Având în vedere şi ordinul No. 53875 din 1 Iunie 1946 al Domnului 
Ministru de Justiţie, Lucrețiu Pătrăşcanu, prin care ni se face cunoscut că 


Majestatea Sa Regele a respins cererile de grațiere făcute de Ion Antonescu, 
Mihai Antonescu, Constantin Z. Vasiliu şi Gheorghe Alexianu, condamnați 
la moarte prin hotărârea din 17 Mai 1946 a Tribunalului Poporului, 
ordonând totodată a ne conforma pentru executarea hotarârei dispozițiunilor 
din Regulamentul No. 12 din 27 Aprilie 1942, asupra normelor de urmat la 
executarea pedepsei cu moartea; 

Văzând și dispozițiunile art. 14 aliniatul final din Legea No. 312/ din 
24 Aprilie 1945 care prevăd ca hotărârile Tribunalului Poporului vor fi 
executate prin procurorii Tribunalului de la reşedinţa Instanţei care le-a 
pronunțat; 

Constatăm, prin prezentul, cele ce urmează: 

La ora 16,15 ne-am deplasat la închisoarea militară Jilava, unde erau 
deținuți numiții condamnați; 

Aici am găsit prezenți pe Domnii: Colonel jand. Pristavu Dumitru 
Comandantul închisorii Jilava, Inspector de poliție Gavrilovici Mihail din 
Direcţia Generală a Poliţiei, delegat al Ministerului de Interne, Doctor 
Alexandru Gr. Ionescu, medic legist de pe lângă Tribunalul Ilfov şi Preotul 
Totolici Teodor, confesorul închisorii militare Jilava. 

După ce am expus celor de mai sus calitatea și scopul venirii noastre, 
am fixat pentru execuţie ora 18. 

Conformându-se  dispozițiunilor art. 11 din Regulamentul No. 
12/1942, la ora 16,45 am vizitat, însoțiți de Domnul Colonel Pristavu 
Dumitru şi de Domnii avocați Constantin Paraschivescu-Bălăceanu, 
Decanul Baroului Ilfov și avocat Constantin Stroie, din Baroul Ilfov, în 
celulele lor în parte, pe fiecare condamnat. 

Menţionăm că Domnul Decan Constantin Paraschivescu-Bălăceanu a 
oferit tuturor celor patru condamnați susnumiţi asistența sa, asistenţă pe 
care condamnaţii ne-au declarat că o acceptă. Domnul avocat Constantin 
Stroie a asistat şi Domnia sape condamnatul Ion Antonescu. 

Vizitând celula în care era deţinut condamnatul Ion Antonescu, am 
procedat la interogarea sa asupra identității şi numitul ne-a declarat că 
este născut în oraşul Piteşti, județul Argeş la 2 Iulie 1882, din părinții Ion 
şi Chiriachița, născută Niculescu. 

I-am pus apoi în vedere că cererea sa de grațiere a fost respinsă de 
Majestatea Sa Regele și că executarea hotărârii No. 17/1946 a 
Tribunalului Poporului din Bucureşti Completul I de judecată va fi 
executată la ora 18. 

Întrebându-l care este ultima sa dorință înainte de executare, ne-a 
declarat textual: 

„Cer să nu fiu legat de mâini şi nici la ochi, când se va trage în 
mine”. 

Am vizitat apoi celula în care era deținut condamnatul Mihai 
Antonescu, unde procedând la interogarea sa asupra identității, sus- 


numitul ne-a declarat că este născut în comuna Nucet-Cazaci, județul 
Dâmbovița la 5/18 Noembrie 1904, fiul lui Aurel şi al Anei, născută 
Ogrezeanu și este văduv prin divorţ. 

I-am pus apoi în vedere că cererea sa de grațiere a fost respinsă de 
Majestatea Sa Regele și că hotărârea Nr. 17/1946 a Trib. Pop. din Buc. 
Completul I de jud. va fi executată la ora 18. 

Întrebându-l care este ultima sa dorință înainte de executare, ne-a 
declarat textual: 

„N-am nici o dorință de ordin special Cer numai hârtie pentru 
a scrie familiei Cer de asemenea ca biblioteca mea, dacă se poate, 
să rămână Facultății de Drept din Bucureşti 

Neavând nimic de comentat în ce priveşte pedepsirea mea, 
consider ca o datorie să exprim convingerea că se săvârşeşte o 
mare greşeală prin executarea Mareşalului Antonescu. Rog, dacă 
este posibil, ca acest lucru să fie comunicat chiar Majestății Sale 
Regelui 

Cer, dacă e posibil, să se publice apărarea scrisă de mine și 
depusă la dosar; mă refer la ultimul memoriu depus de mine**. 

Trecând la celula în care era deținut cond. Constantin Z. Vasiliu, am 
procedat la interog. sa asupra identit. şi susnumitul ne-a deci că este n. În 
or. Focşani, județul Putna, la 16 Alai 1883, Jiul generalului Zamfir Vasiliu 
şi Elenei Apostol, căsătorit cu doamna doctor Gabriela Vasiliu, născută 
Paraschivescu. 

I-am pus apoi în vedere că cererea sa de grațiere a fost respinsă de M. 
S. Regele și că hot. No. 17/1946 a Trib. Pop. Din Buc. Compl. I de Jud. va fi 
executată la ora 18. 

Întrebându-l care este ultima sa dorință înainte de executare, ne-a 
declarat textual: 

„Doresc să-mi văd familia şi să mă spovedesc”. 

Trecând în sfârşit în celula în care era det. condamnatul Gheorghe 
Alexianu, am proced. la interog. sa asupra identit. și numitul ne-a deci. 
că este născut în oraşul Panciu, jud. Putna, la 1 Ianuarie 1897, fiul lui Ion 
și al Adelei, născută Teodoru, divorțat, fost căsătorit cu Amarilis 
Ştefanescu. 

I-am pus apoi în ved. că cererea sa de grat. a fost respinsă de M. S. 
Regele și că hot. No. 17/1946 a Trib. Pop. din Buc. Completul I de Jud. va 
fi executată la ora 18. 

Întrebându-l care este ultima sa dorință înainte de executare, ne-a 
declarat textual: 

„Doresc Neamului Românesc să-şi îndeplinească idealurile 
pentru cari cad eu astăzi aici”. 

Menţionăm că am pus la dispoziția cond. Mihai Antonescu hârtia pentru 
scrisoarea cerută şi am luat act de dorințele celelalte ale tuturor 


condamnaților. 

Am dispus apoi şi s-a permis condamnaților ca, în conformitate cu 
dispoziţiunile articolui 13 din Regulamentul No. 12/1942 să se poată 
întreține cu rudele lor apropiate, care veniseră să-i vadă şi cărora Domnul 
Prim Procuror Jean Nicolau le permisese accesul în incinta închisorii. 
Această operațiune a durat de la ora 17până la ora 17,30. 

Între orele 17:30 — 17:45 Preotul Totolici Teodor, confesorul închis, milit. 
Jilava, a luat contact cu cei patru condamnați sus arătați, şi i-a împărtăşit, 
după care a rămas permanent lângă dânşii până la aducerea lor la stâlpii 
de execuție. 

La ora 17,45 condamnaţii escortați de către patru gardieni ai 
Penitenciarului și însoțiți până la stâlpii de execuţie de Preotul Totolici Teodor 
și de domnul Colonel Jand. Pristova Dumitru comandantul închis, milit. Jilava 
au fost transportați de la celule până la stâlpii de execuţie. 

La ora 18, după ce am primit raportul Comandantului Grupei de 
execuţie, am dispus și Domnul Grefier Gheorghe Colac, de la Trib. Pop. a citit 
dispozitivul hotărârii No. 17/1946 a Trib. Pop. din Buc. Completul I de 
Jud. 

S-a făcut în fața oamenilor o scurtă expunere a faptelor săvârşite de 
condamnați. 

Voind să procedăm conform dispoziţiunilor ort. 18 din Regulamentul 
No. 12/1942, la legarea condamnaților la ochi şi apoi la stâlpul de 
execuție, toți cei patru condamnaţi ne-au declarat că vor să 3(661 CU fața 
Către grupa fa execuţie şi nelegați, cu excepția condamnatului C-tin Z. 
Vasiliu, care a cerut să fie legat numai la ochi, cu propriul său fular. 

Luând act de aceste dorințe, am dispus și s-au executat întocmai. 

După îndeplinirea tuturor formalităţilor de mai sus, la ora 18:03 am 
ordonat Comandantului Grupei de execuție, executarea. 

Conformându-se dispozițiunilor articolului 19 din Regulamentul No. 
12/1942, Comandantul Grupei a comandat pregătirea armelor, ochirea şi 
focul, care s-a executat cu arme de tip militar. 

După încetarea focului. Domnul Medic legist Doctor Alexandru Gr. 
Ionescu, constatând că cei executați dădeau încă semne de viață. 
Comandantul Grupei de execuţie a executat loviturile de grație, trăgând 
cu revolverul în capul fiecărui condamnat. 

La ora 18,12 Domnul Medic legist a constatat moartea tuturor celor 
patru condamnați mai sus arătaţi, prezentându-ne separat actul său de 
constatarea morții, act ce se anexează în original prezentului proces- 
verbal. 

Cadavrele condamnaților executați au rămas pe loc timp de o oră sub 
paza unei gărzi formată dintr-un şef şi opt gardieni publici. 

La orele 19,15, cadavrele au fost luate în primire de Domnul Procuror 
Gheorghe Săndulescu, pe care l-am însărcinat să procedeze la 


percheziționarea lor și să dreseze proces-verbal de cele ce va constata. 
După aceasta Domnia sa a luat măsuri pentru transportarea cadavrelor 
la Crematoriul Cenuşa din Bucureşti în vederea incinerării lor, urmând 
ca, potrivit dispoziţiunilor primite de la Domnul Prim Procuror Jean 
Nicolau, să se dispună ulterior asupra eventualei lor predări către familiile 
respective. 

Menţionăm că dintre rudele celor executaţi. Doamna Lita Colonel 
Savovici-Baranga, mama lui lon Antonescu, și Doamna Doctor Gabriela 
Paraschivescu- Vasiliu, soția lui Constantin Z. Vasiliu ne-au spus (Sic) prin 
Domnul avocat Constantin Paraschivescu-Bălăceanu câte o petițiune prin 
cari solicitau fie să li se predea cadavrele, fie - în caz de incinerare - să 
li se predea urnele cu cenuşe. 

Aceste cereri se anexează de asemeni la prezentul act. 

Menţionăm în mod expres că, până în momentul executării, nici unul 
dintre condamnați nu ne-a încredințat nici un fel de înscris sau vreun 
obiect. 

La ora 20, s-a părăsit de noi şi de domnul grefier incinta închisorii 
militare Jilava. 

Drept care am încheiat prezentul proces-verbal în patru exemplare, 
urmând ca, potrivit art. 22 din Regulamentul No. 12/ 1942, primul exemplar 
să fie trimis Tribunalului Poporului din Bucureşti, Completul I de judecată, 
spre a fi ataşat la dosarul cauzei, al doilea exemplar să fie trimis 
Ministerului Justiției, al treilea exemplar să fie păstrat în arhiva 
Parchetului Tribunalului Ilfov, iar al patrulea exemplar să fie trimis 
Domnului Comandant al închisorii Militare Jilava, pentru a-l trimite 
Oficiului Stărei Civile pentru înscrierea morților în registrele stării civile. 

Se va raporta Ministerului de Justiţie că cei patru condamnaţi 
despre care se vorbeşte în prezentul act au fost executați. 

PROCUROR PROCUROR ASISTENT 
Alfred V. Petrescu Gheorghe Săndulescu 


Acesta este actul care marchează sfârşitul tragic al unuia dintre cei 
mai mari patrioți români. 

Asasinii Mareşalului Ion Antonescu nu trebuie considerați cei care au 
pus în executarea hotărârea de condamnare la moarte. 

Am convingerea că procesul verbal nu reproduce, cu fidelitate 
absolută, modul în care s-a desfăşurat execuţia. Unele detalii, 
supărătoare pentru cei care au pus la cale această înscenare judiciară, 
mai mult ca sigur, nu au fost consemnate. 

Se pune întrebarea, cine şi de ce a refuzat predarea cadavrelor celor 
executați ori a urnelor cu cenuşa rezultată prin incinerare, aşa cum s- 
a solicitat, familiilor lor? Din dosar nu rezultă cine a rezolvat aceste 
cereri, absolut justificate. Nu ştim până la ce nivel al conducerii statului 


au fost prezentate aceste cereri legitime. Oricum, o asemenea problemă 
importantă şi riscul rezolvării ei necorespunzătoare nu şi-l puteau 
asuma decât cei care se aflau în fruntea țării. Rezolvarea nedreaptă și 
profund inumană a acestor cereri nu exprimă decât teama de Mareşalul 
lon Antonescu și după moarte, pe care o inspira duşmanilor României. 
Teama de un eventual mormânt sau de o urnă cu cenuşa Mareşalului. 

Această teamă nu s-ar fi justificat, dacă ar fi fost o judecată dreaptă 
şi dacă Mareşalul Ion Antonescu ar fi trădat într-adevăr interesele 
poporului român, dacă într-adevăr ar fi fost judecat în numele 
poporului român. 


CONCLUZII 


Ajungând spre finalul acestei lucrări sunt conştient că, din foarte 
multe puncte de vedere, ea poate fi considerată ca nereprezentând o 
reuşită. O premieră constând într-o carte scrisă la prima mână nu 
putea fi altfel. Am însă credința că ceea ce mi-am propus de fapt să 
realizez, am realizat. Prin datele pe care le-am adunat și prezentat, 
chiar dacă nu în cea mai perfectă ordine și sistematizare, am reuşit, 
sper, să-mi aduc o modestă contribuție la restabilirea adevărului despre 

Mareşalul Ion Antonescu și prin aceasta la reîntoarcerea la locul de 
cinste ce i se cuvine în țara sa a unuia dintre cei mai mari patrioți ai 
neamului românesc, pe care l-a slujit cu credinţă şi cu tot devotamentul 
până în ultima clipă a vieții sale. 

Eroii şi personalitățile de seamă ale unor popoare pot constitui 
persoane negative pentru alte popoare. Noi românii am putea susține și 
nu fără temei, că foştii conducători ai SUA și Anglia, prin modul în care 
au împărțit lumea împreună cu Stalin, după cel de al doilea război 
mondial, poartă o parte din vină pentru toate suferințele îndurate de 
poporul nostru, din care o mică parte am încercat să le prezint în 
această carte. Avem noi oare dreptul să pretindem poporului american şi 
poporului englez să-i scoată pe acei conducători din galeria marilor lor 
personalități? Evident că nu avem acest drept. Fiecare popor are 
singurul drept şi datoria să-şi judece personalitățile, exclusiv după 
modul în care i-au slujit interesele. Acest drept îl pretindem şi noi fără 
ca prin aceasta să încălcăm demnitatea nimănui. 

În ultima scrisoare pe care i-a trimis-o soției sale înainte de execuție, 
Mareşalul Ion Antonescu spunea, între altele: 

„Judecata lui pătimaşe de azi nu ne înjoseşte şi nu ne atinge”; 

„Judecata lui de mâine va fi dreaptă şi ne va înălța *. 

Numai un om cu cugetul curat şi cu conştiinţa că şi-a făcut datoria 
până la capăt putea rosti asemenea cuvinte, care exprimă şi resemnarea 
în fața morții nedrepte, dar şi încrederea în dreptatea istoriei. 


Îmi permit însă să fac unele precizări. Că judecata a fost pătimaşă şi 
nedreaptă este o realitate. Această judecată nu a fost făcută de poporul 
român. Un tribunal neconstituțional, orcât s-a autodenumit al poporului, 
nu putea judeca în numele poporului. Acel aşa zis tribunal a judecat în 
numele învingătorului, nu al poporului român, învingător orbit de ură și 
patimă împotriva unei mari personalități care a refuzat să se aplece în 
fața lui. 

Poporul român este vinovat de faptul că l-a uitat prea repede pe 
Mareşalul Ion Antonescu şi pentru faptul că în ţara lui a fost asasinat 
mişeleşte. 

A venit însă timpul acelei judecăţi de mâine la care se referea 
Mareşalul în ultima lui scrisoare. Acel mâine a sosit, iar judecata nu mai 
poate fi decât dreaptă. 

Că judecata a fost pătimaşă şi că sentința era dată înainte de aşa 
zisa judecată, rezultă cu prisosință din cele expuse. Nici nu putea fi 
altfel, în condiţiile date. Ar fi suficient să observăm şi numai unele 
aspecte formale ale procesului, pentru a ne convinge de faptul că 
procesul nu a putut fi judecat. 

După cum am văzut, s-a dat cuvântul în fond în ziua de duminică 12 
mai 1946, înțelegând prin aceasta, cuvântul acuzării care a trebuit să 
analizeze situaţia fiecărui inculpat în parte, apoi cuvântul apărătorilor, 
care trebuiau să dezvolte, pentru fiecare acuzat și pentru fiecare din 
numeroasele infracțiuni ce li se puneau în sarcină, susținerile în 
apărare, eventualele replici ale acuzării şi contrareplici ale apărătorilor şi, 
în final, ultimul cuvânt al acuzatorilor. 

Într-un proces de o asemenea amploare, toate cele menționate nu 
puteau să se desfăşoare și să se termine într-o singură zi, decât în 
condiţiile în care timpul acordat apărării şi ultimului cuvânt a fost limitat 
în aşa măsură încât să nu poți să faci decât referiri cu caracter general. 
Aşa s-a și întâmplat. 

Operaţiunea următoare, aceea de deliberare a completului de 
judecată, a putut avea loc în ziua de 16 mai 1946, deoarece pronunțarea 
s-a dat în ziua de 17 mai. O zi pentru deliberare, s-ar putea aprecia ca 
suficientă, dar numai de cei care nu au judecat ori soluționat nici un 
dosar penal complex. Un profesionist îşi dă seama că, la un număr 
relativ mare de inculpaţi şi de infracțiuni ce li se puneau în sarcină, o zi 
era insuficientă pentru deliberare, care presupune o analiză a situației 
fiecărui acuzat şi a fiecărei infracțiuni pusă în discuție, comparând 
susținerile acuzării cu cele ale apărării şi o trecere în revistă a probelor 
administrate. 

Presupunând că în ziua de 17 mai, imediat după deliberare a 
început operaţiunea, deosebit de importantă și anevoioasă a redactării 
hotărârii, judecătorii poporului au continuat însă seria recordurilor şi în 


ziua de 19 mai era gata redactată sentința compusă din 135 pagini 
dactilografiate. Acest record de timp explică de ce hotărârea nu a fost 
motivată sub nici o formă și de ce a ieşit, de fapt, o caricatură de sentinţă. 

În ziua de 20 mai 1946 dosarul a fost înregistrat la înalta Curte de 
Casaţie şi Justiție la nr. 009209, stabilindu-se termen de judecare a 
recursurilor declarate de acuzați la 25 mai 1946. Lăsăm la o parte faptul 
că instanţei de recurs nu i s-a trimis din dosar decât vol. I compus din 496 
file şi vol. II, compus din 186 file, din care 135 pagini reprezentau 
sentința; lăsăm la o parte şi faptul că dreptul la recurs a fost redus, 
contrar prevederilor constituţiei şi ale codului de procedură penală, 
numai la două motive formale: reaua compunere a instanței, ori greşita 
aplicare a pedepsei. 

Trecând deci peste aceste chestiuni formale, dacă le putem numi 
astfel când era în joc viața unor oameni, constatăm că înalta Curte de 
Casaţie şi Justiție — Secţiunea II-a a judecat recursurile la 25 mai 1946 
şi a pronunţat la 27 mai decizia nr. 1134, prin care au fost respinse 
toate recursurile aşa zis ordinare, dispunându-se trimiterea cauzei la 
înalta Curte de Casaţie şi Justiție - Secţiunile unite pentru judecarea 
motivelor de neconstituționalitate invocate de toți apărătorii, unde cauza 
este înregistrată în aceeaşi zi, stabilindu-se termen la 30 mai 1946. 

Motivele de neconstituționalitate au fost multe și pe larg dezvoltate, în 
scris, de apărători: neconstituționalitatea Legii 312/945, 
neconstituționalitatea trimiterii în judecată de către guvern, 
neconstituționalitatea instanţei extraordinare de judecată, 
neconstituționalitatea retro-activării legii penale, neconstituționalitatea 
pedepsei cu moartea și a confiscării averii, neconstituționalitatea limitării 
dreptului de recurs la două motive formale și altele. 

Toate aceste motive deosebit de clare şi reale, nu au fost în măsură să 
determine Secţiunile Unite să nu le respingă prin Decizia nr. 21 din 31 
mai 1946. Judecătorii nu mai aveau protecția inamovibilității. 

Totul În acest proces a fost în afara legii, dar o împrejurare întrece 
orice imaginaţie. La judecarea recursului de neconstituționalitate au 
participat şi doi magistrați, decedați la data respectivă - Dimitrie 
Apostolide şi I. Mureşeanu. În numele lor a semnat prim-preşedintele 
Oconel Gh. Cireş, atât pe Jurnalul din 30 mai 1946, prin care s-a amânat 
pronunțarea pentru a doua zi, precum şi pe decizia de respingere. 
Acceptând că cei doi magistrați au putut deceda imediat după 
terminarea judecării recursurilor, ei nemaiputând participa la deliberare, 
nu mai puteau figura în decizia prin care au fost soluționate recursurile. 
După cum am văzut însă, au putut participa la judecată şi doi magistrați 
decedați. În România începuse era tuturor posibilităților. 

Acest lucru ar putea fi considerat incredibil, motiv pentru care 
menționez că cele două documente care atestă acest lucru se află în 


volumul 5 al dosarului la filele 115 şi respectiv 117, în care se 
precizează negru pe alb completul de judecată cu precizarea: „Membrii 
prezenţi D-nii”, după care sunt enumerați inclusiv cei doi decedați. 

Rezultă deci că în decurs de 15 zile (12-31 mai), această cauză 
deosebit de complexă a fost Judecată” de trei instanțe diferite, iar în cea 
de a 16-a zi, sentința de condamnare la moarte a şi fost executată, după 
ce au fost rezolvate și cererile de grațiere adresate regelui. Operativitate 
nu glumă, la toate nivelurile. În aceste condiții, numai cineva complet 
străin de problemele justiției poate crede că această cauză a fost 
judecată cu adevărat. 

Am văzut condiţiile deosebit de tensionate în care s-a desfăşurat 
acest simulacru de proces judiciar. Presa vremii a avut şi ea rolul de a 
pregăti opinia publică, mai precis de a dezinforma. 

Mă rezum în a arăta ce a scris un oarecare „Ad” (om cu simțul 
răspunderii) în nr. 16.566 de duminică 19 mai 1946 al cotidianului , 
Adevărul vremii”, între altele: 

„Oroarea pe care românii o au în genere pentru excese a agravat și mai 
mult poziția acuzaților. Călcarea cinică a oricărei reguli morale, nesocotirea 
brutală a dreptului, seria infinită de crime şi grozăvii au cântărit greu în 
judecata Tribunalului Poporului. 

Sentința a pedepsit pe cei care, confiscând puterea printr-o lovitură de 
stat, au ignorat voința țării şi interesele ei superioare şi conduşi numai de 
o poftă vulgară de putere ne-au împins în cele mai mari nenorociri. 

O epocă neagră din istoria țării noastre se închide *. 

Nici un fapt concret care să sprijine aceste afirmaţii infame. Este un 
adevărat record de minciuni concentrate pe decimetru pătrat. Sunt 
minciuni, pentru că ele s-au referit la perioada anterioară zilei de 23 
august 1944. Dacă aceste afirmaţii s-ar fi referit la perioada care a urmat 
şi s-ar fi încheiat cu „O epocă neagră în istoria țării noastre a început” 
era perfect. 

Singurul adevăr, exprimat de anonimul „Ad”, constă în oroarea pe 
care românii o au față de excese, numai că în fruntea acestor români s- 
au aflat şi acuzaţii care au dat nenumărate dovezi, în decursul activității 
lor, Că au fost români și nu au făcut excepție de la omenie, dreptate, 
corectitudine și ataşament dus până la sacrificiu faţă de poporul român. 

Încălcarea, cinică ori necinică a regulilor morale, nu putea constitui 
obiect al unui proces verbal. Nici o probă nu confirmă însă că Mareşalul 
Ion Antonescu ar fi încălcat vreo regulă morală. 

Nici o probă care să confirme încălcarea brutală sau mai puțin 
brutală a dreptului. Dimpotrivă, rezultă cu pregnanţă faptul că 
principiul fundamental, care l-a călăuzit în întreaga sa activitate pe 
Mareşal, a fost respectarea legilor. Nu o dată a cerut să i se atragă atenția 
dacă o dispoziție pe care o dă este în afara legii. 


Pentru „seria infinită de crime şi grozăvii” nici o probă care să le 
confirme. 

Seria minciunilor continuă cu afirmația că sentința i-ar fi 
condamnat pe cei care „confiscând puterea printr-o lovitură de stat...”. 

Mareşalul Ion Antonescu nu a confiscat nici o putere şi nu a 
săvârşit nici o lovitură de stat. El a acceptat să preia conducerea țării în 
condiții deosebit de complexe şi grave, numai după insistenţele repetate 
ale regelui, care l-a considerat, pe bună dreptate, ca singurul om care, 
în acele împrejurări, putea salva țara şi tronul... 

„Pofta vulgară de putere...” la care se referă mincinosul domn Ad. 
s-a manifestat prin acceptarea răspunderii conducerii țării, în condițiile 
menționate şi prin oferirea, în mod repetat, unor oameni politici să preia 
ei puterea, în cazul în care au soluții mai bune pentru conducerea țării. 
Am văzut că toate aceste oferte au fost refuzate. Este o mârşăvie să susții 
că Mareşalul Ion Antonescu ar fi fost animat de pofta de putere. 

Mi-am propus să evit comentarii de natură politică, dar, îmi dau 
seama că, în interesul restabilirii adevărului și pentru a demonstra 
nevinovăția Mareşalului Ion Antonescu, nu am reuşit acest lucru. Numai 
în acest scop, mă văd nevoit să fac şi unele consideraţii de ordin politic. 

Am văzut că acuzația adusă Mareşalului că ar fi preluat puterea 
printr-o lovitură de stat, nu are nici un temei de fapt şi de drept. Pentru 
a demonstra netemeinicia acestei acuzaţii, în afara argumentelor 
invocate, trebuie să facem o comparaţie cu actul de la 23 august 1944, 
care a fost o veritabilă lovitură de stat, printr-un complot pregătit și 
realizat cu sprijinul direct şi decisiv al fostului rege Mihai I. Spun decisiv 
pentru că, fără implicarea regelui în acest complot, nimeni nu ar fi reuşit 
să-l aresteze pe Mareşalul Ion Antonescu. 

Mareşalul a mai fost ținta unui complot, pus la cale de legionari în 
ianuarie 1941, complot pe care însă l-a zdrobit, poate şi din cauză că 
regele a fost împiedicat să intervină şi măcar prin prezența sa în capitală. 

De ce n-a reuşit Mareşalul Ion Antonescu să contracareze complotul 
şi lovitura de stat de la 23 august 1944? Tocmai pentru faptul că, având 
cugetul curat, nu şi-a putut imagina și a refuzat să creadă că palatul 
regal poate fi terfelit în asemenea hal încât să fie transformat, de însuşi 
regele, într-un cuib de complotişti. Spun că a refuzat să creadă acest 
lucru, deoarece a fost sfătuit de cei apropiaţi să nu se ducă la Palat, 
având în vedere precedentul oferit de regele Victor Emanuel al Italiei 
care, încălcând cele mai elementare norme ale ospitalităţii şi ale 
demnităţii regale, l-a invitat la Palatul său pe Benito Mussolini pentru a 
fi arestat. Cele două situații nu sunt însă identice, deoarece, la data 
arestării, Mussolini nu mai avea nici o funcție în stat şi nici în partidul 
său, deci nu a fost vorba de o lovitură de stat. Probabil şi acest act 
nedemn al regelui Italiei a contribuit la compromiterea, în aşa măsură a 


casei regale, încât după abdicarea lui Victor Emanuel, la 9 mai 1946, 
regalitatea în Italia a luat sfârşit. 

Ceea ce a făcut regele României la 23 august 1944 întrece cu mult 
gravitatea actului produs în Italia. Mussolini a fost arestat în curtea 
palatului când intenţiona să plece. Mareşalul lon Antonescu a fost 
arestat în aşa numitul salon galben din palatul regal. Mussolini era la 
data arestării o persoană particulară, pe când Mareşalul Ion Antonescu era 
conducătorul României și nimeni în țară, cu excepția bolşevicilor şi a 
unui grup de trădători, nu reclama înlăturarea lui. Gravitatea deosebită 
a arestării Mareşalului lon Antonescu constă în faptul că beneficiarii 
acestui act incalificabil au fost bolşevicii, care, prin reprezentanții lor în 
România, Bodnăraş Emil - dezertor la inamic din armata română, și 
Lucrețiu Pătrăşcanu, au fost invitaţi la Palat pentru a-l prelua pe Mareşal 
şi a-l preda ruşilor. 

Se afirmă, astăzi, că nu regele l-a predat pe Mareşal comuniştilor și 
apoi ruşilor. Evident că regele nu putea cobori până la aceste „mici” 
detalii, dar oare regele, când a hotărât arestarea, nu trebuia să se 
gândească și nu s-a gândit cum va proceda în continuare. Era oare un 
lucru atât de neînsemnat încât să nu se gândească și la acest lucru. 
Cum poate fi apreciat faptul că după ce, personal, i-a instruit pe 
executanți cu privire la modul în care se închide și deschide seiful în care 
a fost închis Mareşalul, în jurul miezului nopții, împreună cu mămica 
regina, a părăsit palatul și capitala refugiindu-se, sau mai exact 
ascunzându-se, undeva prin Gorj, decât o fugă, ca unul care era 
conştient că a săvârşit ceva rău? Practic, prin această dezertare de la 
datorie, lăsând ţara fără guvern și fără suveran, regele, încă de atunci a 
încetat să mai conducă țara, iar abdicarea de la 30 decembrie 1947 a 
consființit această stare de fapt. Cu alte cuvinte, după ce regele şi-a făcut 
„datoria” semnând cele mai neconstituționale legi, din care am văzut o 
parte în capitolele anterioare, a putut să plece. 

Consecințele arestării Mareşalului Ion Antonescu au fost deosebit de 
grave pentru România. Dispărând singura personalitate a României, aşa 
cum însuşi Stalin recunoştea, armata română a primit ordin de încetare 
a luptelor, fără ca aceasta să fie corelată cu încetarea luptelor şi de către 
armata roşie. Cine să facă acest lucru dacă Țara nu mai avea nici guvern 
şi nici rege. Ca urmare, armata roşie a continuat acţiunile de război, 
luând prizonieri zeci de mii de militari români, care nu mai opuneau 
nici o rezistență considerând că s-a făcut pace şi să ocupe rând pe rând 
oraşele Moldovei, iar în final să intre în Bucureşti în chip de eliberatori. 
În realitate Bucureştiul nu a fost ocupat de nimeni până la acea dată, iar 
pretinsa eliberare nu a fost altceva decât ocuparea de către armata roşie. 
Abia de atunci putem vorbi de o subjugare. 

Consecința cea mai gravă, însă, a constat în faptul că, prin dispariția 


Mareşalului Ion Antonescu, Stalin nu s-a mai văzut nevoit să respecte 
condițiile de armistițiu pe care i le-a acceptat acestuia, iar armistițiul s- 
a transformat într-un act de supunere totală a României față de U.R.S.S. 
şi de recunoaştere a statutului de țară învinsă, statut care nu a mai 
putut fi schimbat nici la Conferința de pace, deşi s-a recunoscut că 
România s-a situat pe locul patru prin contribuţia adusă la înfrângerea 
fascismului. Consecințele  nerecunoaşterii României ca țară 
cobeligerantă au fost nefaste pentru Ţară. Cu Mareşalul Ion Antonescu 
la conducere nu s-ar fi întâmplat acest lucru. 

Prin arestarea Mareşalului Ion Antonescu, cei care au organizat şi 
realizat acest lucru au comis cea mai gravă infracțiune contra statului 
român. 

Dacă este să vorbim de infracțiuni, trebuie să ne referim la sediul 
materiei, respectiv la codul penal, nu la aşa zise legiuiri prin care se 
confecționează infracțiuni numai pentru a putea condamna pe cineva 
pentru activităţi trecute. În cazul complotului pus la cale şi realizat la 
23 august 1944, împotriva Mareşalului Ion Antonescu şi a României, 
găsim texte care îl incriminează, chiar în Codul Penal intrat în vigoare la 
1 ianuarie 1937. În acel cod penal, complotul era reglementat în art. 227 
astfel: 

„Când două, sau mai multe persoane, de comun acord, au luat 
hotărârea de a săvârşi vreuna din crimele prevăzute de art. ...” între 
articolele enumerate se află şi art. 186 potrivit căruia: „Cetăţeanul român 
care unelteşte sau se pune la înțelegere cu guvernele străine sau cu 
agenții lor ori cu partide, asociațiuni sau grupări străine, cu caracter 
politic, spre a provoca războiu contra statului român, spre a înlesni ori 
aduce ocupaţiunea străină, comite crima de trădare...”. 

În cazul în speţă, cine erau comuniştii cărora li s-a dat mână liberă 
şi au fost ajutați în mod direct să-l aresteze pe Mareşal? Erau 
reprezentanţii unei puteri străine, al unui partid străin, interzis în 
România, tocmai pentru caracterul lui de reprezentanţă străină. Ei au 
participat la lovitura de stat pentru a înlesni ocupaţiunea străină pe 
care Mareşalul se străduia să o evite. Armata română rămasă fără 
conducător, cu ordinul de încetare a focului a fost lăsată la discreția 
armatei roşii „eliberatoare” şi prin aceasta întreaga țară, iar realizatorii 
loviturii de stat au semnat capitularea și supunerea totală unei puteri 
străine. Ce a urmat s-a văzut şi nu mai necesită comentarii. 

Un domn străin de neamul nostru, dar cetățean al României, ne 
întreba pe noi, românii, în cadrul unei emisiuni a Televiziunii Române din 
ziua de 2 mai 1992, de ce încercăm să-l apărăm pe Mareşalul Ion 
Antonescu, câtă vreme, nici un francez nu îi ia apărarea mareşalului 
Petain. 

În primul rând, i-am putea răspunde acelui domn că nu ştim dacă 


nici un francez nu îl apără pe mareşalul Petain. Probabil că domnul în 
cauză a organizat un referendum pe această temă în Franța. 

Apoi fără a cunoaşte situația juridică a mareşalului Petain, eu nu 
cred că un mareşal al Franței şi-a trădat patria. Un mareşal care şi-a 
luat răspunderea de a conduce poporul francez în vremuri de restrişte, 
ocupat de o putere străină, părăsit de propria armată și de autorități, nu 
poate fi trădător. Ocupantul străin şi-a impus ordinea sa, iar poporul 
cotropit trebuia să o respecte neavând posibilitatea de a i se opune 
decât prin provocarea unor sacrificii inutile, care nu duceau la eliberarea 
sa, dată fiind disproporția imensă de forțe. Nu ştiu cu cât a grăbit ora 
eliberării aşa numită rezistență franceză, dar un lucru este sigur şi 
anume că a provocat multe tragedii în rândul populaţiei. 

Dacă mareşalul Petain a dorit să asigure francezilor o existență cât 
de cât normală în acele condiții deosebit de grele, el nu poate fi trădător 
al poporului său chiar dacă, pentru asigurarea ordinei, absolut necesară 
supraviețuirii, a fost nevoit să ia și unele măsuri represive. 

Aceste aprecieri le-am putea face, în condiţiile unei informări 
minime de care dispunem, dar, noi, nu ne putem substitui în drepturile 
poporului francez, singurul judecător legitim al mareşalului Petain. 

În legătură cu Mareşalul Ion Antonescu, însă, avem nu numai 
dreptul, dar şi obligația, de a ne aduce, fiecare român, contribuţia la 
restabilirea adevărului și la o judecată dreaptă. Acest lucru am dorit să- 
l fac şi eu prin prezenta carte. Pentru o mai bună înțelegere, voi relua 
învinuirile pentru care Mareşalul Ion Antonescu a fost condamnat și 
asasinat, precum şi răspunsurile, în sinteză, la acuzaţiile respective 
privite din punct de vedere juridic. 

Să recapitulăm deci: 

Mareşalul Ion Antonescu a fost condamnat la detențiunea grea pe 
viață pentru că „militând pentru hitlerism sau fascism” a permis trupelor 
germane să intre în România. Deci, pentru existența acestei pretinse 
infracțiuni, se cereau două condiții cumulative. Mareşalul, însă, nu a 
militat nici pentru hitlerism şi nici pentru fascism. Dimpotrivă, el a fost 
cel care a reprimat mişcarea de tip fascist din România şi a pus-o în afara 
legii, iar principalii ei susținători au fost nevoiţi să fugă în Germania. 
Chiar dacă ar trebui să ne oprim aici, am constata că elementele 
constitutive ale acestei prime infracțiuni nu sunt întrunite, lipsind una 
din cele două condiţii. 

Cu privire la cea de a doua condiţie trebuie să constatăm că un 
conducător al unui stat suveran are dreptul ca, în anumite condiții, să 
permită intrarea unor trupe străine pe teritoriul țării, fără ca prin aceasta 
să comită o infracțiune. 

În cazul Mareşalului Ion Antonescu, am văzut că nu există nici o 
posibilitate de a se opune traversării teritoriului României de către trupele 


germane. Din punct de vedere juridic nu se poate pune problema 
răspunderii, fiind vorba de un caz fortuit!. Dacă avem în vedere și faptul 
că venirea trupelor germane în România a constituit și singura garanție 
a supraviețuirii țării, atât cât mai rămăsese din ea, atunci trebuie să 
spunem că acest fapt a fost făcut și în interesul poporului român. Acest 
lucru i-a supărat rău însă pe bolşevici, care îşi vedeau stopate intențiile 
de a-şi muta treptat frontierele, cât mai spre vest posibil. 

Mareşalul Ion Antonescu a fost, apoi, condamnat tot la detenţiune 
grea pe viață pentru că „după 6 septembrie 1940, a militat pentru 
pregătirea sau desăvârşirea faptelor de mai sus, prin graiu, prin scris sau 
prin orice mijloace”. 

Este un non-sens a condamna pe cineva şi pentru săvârşirea unei 
fapte şi pentru militarea pentru pregătirea şi desăvârşirea faptei. Este şi 
nejuridic să condamni pe cineva, distinct, pentru fiecare fază a 
infracțiunii, cât timp, infracțiunea consumată le înglobează pe toate - acte 
preparatorii, tentativă. 

Fiind vorba de aceleaşi fapte, dar privite pe faze diferite, argumentele 
pentru inexistența infracțiunii sunt comune. 

Mareşalul Ion Antonescu a fost condamnat la moarte pentru că a 
hotărât declararea sau continuarea războiului contra U.R.S.S. şi 
Naţiunilor Unite. 

Da, ce să spunem, este cel mai grav fapt comis de Mareşal, care a 
avut curajul să declare război împotriva unui agresor care ne-a cotropit o 
parte din țară şi se pregătea să ne cotropească și Moldova cuprinsă între 
Prut şi Carpaţi şi mai manifesta şi alte pofte cu privire la teritoriul 
românesc. 

La această pretinsă crimă de război nu am replică, dar, dacă există un 
jurist adevărat care să considere că, prin cele de mai sus, Mareşalul a 
comis o infracțiune, mă înclin, ori mai bine zis, mă închin de uimire. 

Reluând în discuție această problemă mă văd nevoit să fac o mică 
paranteză. 

Am văzut lipsa oricăror probe de vinovăţie a Mareşalului Ion 
Antonescu pentru „crimele” ce i s-au pus în sarcină. De acest lucru şi-au 
dat seama şi organizatorii odiosului proces, motiv pentru care s-au 
gândit să-şi procure, dacă nu probe, măcar pretexte pentru 
condamnarea la moarte a Mareşalului. 

Astfel, în volumul 7 al dosarului de la fila 706 la 1037, se află, o serie 
de moțiuni și telegrame, pretins trimise tribunalului poporului de diverse 
„colective”, cum ar fi: „Cetăţenii cartierului Moţoi” din Ploieşti, „Membrii 
sindicatului salariaților CFR Mizil”, „Femeile sindicaliste din Ploieşti”, 
„Cetăţenii oraşului Mizil”, „Muncitorii, muncitoarele şi funcționarii 
Industriei Textile Fabian” din Bucureşti şi altele. Multe asemenea 
„moţiuni” nu poartă nici o semnătură, dar, prin conținutul lor aproape 


identic, demonstrează că au un autor comun. Se cerea prin aceste 
„moţiuni” condamnarea la moarte a Mareşalului Ion Antonescu, pentru 
războiul nedrept dus împotriva U.R.S.S. şi inculparea şi judecarea lui 
Brătianu şi Maniu, ca principali susținători ai guvernului Antonescu. 

Spre exemplificare redau un fragment din „moțiunea” sindicaliştilor 
de la CFR Mizil, datată 15 mai 1946, dar nesemnată de nimeni: 

„... cerem cu hotărâre pedeapsa cea mai aspră a tuturor criminalilor 
de război în frunte cu Ion Antonescu, atât şi celor din umbră, care au 
intenția vădită și caută să-şi apere complicii, trădători ai poporului 
nostru, punându-se în slujba lui Hitler, care prin politica lui fascistă, a 
împins popoarele într-un război nefast, contra popoarelor Sovietice, care 
ne-au iubit mereu și sunt dornice de libertate”. 

Numai naivii pot crede că asemenea gânduri puteau proveni de la 
poporul român. 

Cât priveşte, iubirea de care ne-am bucurat mereu din partea 
popoarelor sovietice, avem posibilitatea să luăm cunoştinţă chiar şi în 
aceste zile în care armata a 14-a, fost sovietică, s-a implicat direct în 
agresiunea contra Republicii Moldova. Este de fapt o continuare a iubirii de 
secole pe care imperialiştii ruşi au manifestat-o față de români. 

Mai citez din „Moţiunea” Cartierului Moţoi din Ploieşti: 

„Cerem cu toţii condamnarea lor la moarte pentru crimele comise 
de ei. Considerând că, după felul cum decurg dezbaterile procesului! 
reiese că cea mai mare contribuţie a avut-o din partea Dl. Brătianu şi 
Maniu cerem arestarea lor imediată şi trecerea lor în boxa acuzaților 
alături de antonesci...”. 

Am redat acest fragment deoarece el confirmă pericolul deosebit la 
care s-au expus toți cei citați ca martori în procesul Mareşalului, în cazul 
în care nu susțineau acuzarea. Mai rezultă că, prin aceste moțiuni, pe care 
şi le-au confecționat bolşevicii pe lângă justificarea condamnării 
Mareşalului, urmăreau şi să-şi asigure „front de lucru” pentru 
continuarea „operei” de distrugere a poporului român. 

Faptul că soarta personalităților politice ale partidelor democrate era 
hotărâtă încă din acele zile, rezultă dintr-un amplu articol anonim 
publicat în ziarul „România Liberă” de sâmbătă 11 mai 1946, din care voi 
reda numai titlul scris cu majuscule pe prima pagină: 

„Audierea martorilor dezvăluie dedesubturile politicii de trădare 
națională a guvernului Antonescu. Agrementul d-lui Dinu Brătianu pentru 
formarea guvernului Antonescu. Legăturile D-lui Gh. Brătianu şi ale 
acuzatului M. Antonescu cu Legația germană. D-l Gh. Brătianu l-a sfătuit 
pe M. Antonescu să rămână în guvern. D-l. Dinu Brătianu a aprobat 
războiul împotriva U.R.S.S. până la Nistru. A fost vorba de intrarea mea 
în guvernul Antonescu - afirmă Dl. Gh. Brătianu. Partidul D-lui Dinu 
Brătianu n-a existat sub nici o formă în anii de dictatură. Ac. M. Antonescu 


îl ținea la curent pe D. Iuliu Maniu. Sprijinul dat de partidele istorice 
guvernului Antonescu *. 

Toate acestea sunt realități rezultate din dezbaterile procesului, dar, 
a le transforma în acuzații este o absurditate bolşevică. Dar absurditatea 
cea mai mare constă în faptul că a fost considerat război nedrept contra 
U.R.S.S. şi cel desfăşurat pe teritoriul românesc dintre Prut şi Nistru. 

Nu a durat mult și a venit rândul la, judecata” bolşevică și altor 
personalități marcante ale României. Nu doresc decât să am răgazul 
necesar pentru a examina cât mai multe alte mari procese din acele 
vremuri întunecate. 

Mareşalul Ion Antonescu a fost apoi condamnat a doua oară la moarte 
pentru că nu ar fi respectat regulile internaționale ale războiului. Nici măcar 
un exemplu de asemenea regulă încălcată de Mareşal sau de armata 
română şi, deci, nici o probă de vinovăție. 

Probabil că , judecătorii” s-au gândit că ar exista o regulă 
internaţională potrivit căreia o țară mică nu ar avea voie să se ridice 
împotriva unui agresor mai puternic şi, mai ales, nu are voie să-i mai 
tragă şi câteva bătăi zdravene. Această „regulă” a fost într-adevăr 
încălcată de Mareşalul Ion Antonescu și de armata română, spre onoarea 
poporului român. 

Mareşalul Ion Antonescu a fost condamnat la 20 de ani temniţă grea 
pentru că ar fi supus la un tratament inuman pe prizonierii sau 
ostatecii de război. Nici o probă, nici un exemplu măcar. În consecință, 
nici o obligaţie legală de a combate o asemenea pretinsă infracțiune decât 
prin simpla negare, potrivit principiului că ce nu este dovedit nu există, 
în justiție bineînțeles. 

Probabil „tratamentul inuman” a putut consta în neacordarea 
prizonierilor sovietici decât a unor norme de hrănire egale cu ale 
soldatului român. Adevărată barbarie, nu? 

Mareşalul Ion Antonescu a fost condamnat pentru a treia oară la moarte 
pentru că ar fi ordonat acte de teroare, cruzime sau de suprimare asupra 
populaţiei din teritoriile în care s-a purtat războiul. 

Singurul caz la care se face referire sunt represaliile de la Odesa, 
aprobate de Mareşal, pentru curmarea repetatelor asasinate comise de 
paşnica populaţie civilă împotriva militarilor români, acte de banditism 
interzise de convențiile internaţionale şi împotriva cărora sunt admise 
represalii. 

Concluzia care se impune este că prin aprobarea acelor represalii nu 
s-a comis nici o infracțiune. A fost un act regretabil că a trebuit să se 
producă, dar a fost un act legitim de apărare. 

Mareşalul Ion Antonescu a fost condamnat pentru a patra oară la 
moarte pentru că ar fi ordonat represiuni colective sau individuale în scop 
de persecuție sau din motive rasiale asupra populației civile. 


Dacă deportarea unor categorii de persoane şi obligarea lor să 
locuiască şi să trăiască în anumite localități stabilite, poate fi apreciată 
represiune, prin asocierea acestor măsuri cu starea de război şi cu 
necesitatea apărării siguranţei statului, ele apar ca măsuri legitime pe 
care are dreptul să le ia orice stat în timp de război, aşa cum, spre 
exemplu, a procedat SUA în momentul intrării în război contra 
Japoniei și când toţi cetăţenii americani de origine japoneză au fost 
internați în lagăre până la terminarea războiului. 

Textul de lege invocat pentru condamnarea Mareşalului Ion 
Antonescu prevedea ca o condiție pentru existența infracțiunii, ca 
represiunea să fie exercitată în scop de persecuție politică sau din 
motive rasiale. Nici această condiție nu a fost îndeplinită, deoarece 
măsurile luate de Mareşal nu au avut alt scop decât apărarea siguranței 
statului, împotriva pericolului pe care îl prezentau anumite categorii de 
cetățeni neloiali țării în care trăiau. Dacă, din aceste categorii, făceau 
parte comuniştii plătiți la Moscova şi evreii din unele zone ale țării, unde 
s-a manifestat ostilitatea evidentă față de armata română, nu înseamnă 
că măsurile luate au avut în vedere convingerile politice ori apartenența 
la o anume naționalitate. Că nu apartenenţa la comunitatea evreiască a 
fost motivul deportărilor o dovedeşte împrejurarea că, din teritoriile 
României, care nu au fost ocupate de bolşevici, foarte puţini evrei au 
fost deportați. 

În concluzie deci, nu poate fi vorba de o infracțiune în cazul unor 
măsuri impuse de necesitatea apărării siguranței naționale, în timp de 
război. 

Mareşalul Ion Antonescu a mai fost condamnat la moarte, a cincea oară, 
pentru că a „ordonat sau organizat munci excesive sau deplasări și 
transporturi de persoane în scopul exterminării acestora“. 

Nu există nici o dovadă cu privire la organizarea unor munci 
excesive, iar transporturile și deplasările de persoane au fost organizate 
pentru considerentele arătate anterior şi oricum lipseşte scopul 
exterminării, pentru a putea vorbi de existența unei infracțiuni. Faptul 
că scopul nu a fost exterminarea o dovedeşte împrejurarea că, după ce s- 
a aflat că primul grup de persoane trecute peste Bug, a fost exterminat de 
germani, autoritățile române au oprit celelalte convoaie în Transnistria 
administrată de români. 

Am arătat în capitolele anterioare, în detaliu, cum au trăit şi muncit 
evreii deportați în Transnistria şi nu a rezultat nici un element al intenției 
de exterminare. Dimpotrivă, am văzut că, în momentul în care războiul 
s-a apropiat din nou de Transnistria, evreii deportaţi s-au înapoiat la 
domiciliile lor, odată cu autoritățile române și sub protecția acestora. Am 
văzut că au fost cazuri, când jandarmii români, în retragere, i-au luat pe 
evrei în căruțele lor, iar uneori au tras cu armele împotriva unor militari 


germani care încercau să-i atace pe evrei. Sunt adevăruri pe care le-au 
expus în fața instanței de judecată martori evrei. 

În zilele noastre are loc o dispută pe tema „Semitism-Antisemitism”, 
în cadrul căreia un domn şi-a permis să afirme că Mareşalul Ion 
Antonescu s-ar fi purtat cu evreii mai rău decât Hitler. Nu am mai auzit 
până la data respectivă o asemenea enormitate, dar sunt sigur că domnul 
respectiv şi-a dat seama, ulterior, că în focul disputei a făcut o afirmaţie, 
cel puţin ne la locul ei și neîntemeiată. 

După dezbaterea ce a avut loc la televiziune, domnul respectiv a 
simţit nevoia să-i trimită o scrisoare directorului săptămânalului „Expres”, 
scrisoare publicată în nr. din 12-18 mai 1992, în care încerca să-şi 
argumenteze afirmaţiile prin probe incontestabile. 

Probele prezentate, pe care nu le contestăm, nu dovedesc decât o 
atitudine față de evrei, dar nu confirmă sub nici o formă afirmaţiile grave 
pe care continuă să le facă domnul respectiv, privind „masacrarea 
evreilor”. 

Să vedem care sunt probele pe care domnul în cauză le prezintă în 
scrisoarea menționată. 

Se arată că în şedinţa Consiliului de Miniştri din 8 aprilie 1941, 
Mareşalul Ion Antonescu şi-a expus părerea că „va trebui să inspirăm 
românilor ura împotriva duşmanilor națţiei...” iar la 1 octombrie 1941, la 
conferința cu prefecţii, Mareşalul a afirmat, între altele: „... Voi face din 
neamul românesc un grup omogen. Tot ce este străin, încet-încet, 
trebuie să plece... Am început acest deziderat cu înlăturarea evreilor... 
Am început cu Basarabia. Basarabia nu va mai avea nici un picior de 
evreu. De asemenea, Bucovina va fi şi ea purificată cu 80% din evreimea 
aflată acolo. 

Tot ce este element dubios evreiesc, toți comuniştii evrei, vor fi 
destinați să meargă acolo de unde au venit. Îi împing spre Bug şi de 
acolo vor trece mai departe”. 

Apoi, se face referire la o rezoluție pusă de Mareşal pe un referat al 
Institutului de Statistică referitor la rezultatul recensământului 
populaţiei din anul 1941, în care, impresionat de proporția evreilor în 
populația urbană a concluzionat că va trece peste toți și peste orice 
greutate pentru a purifica total naţia de această neghină. 

Domnul în cauză îşi încheie această prezentare de probe 
zdrobitoare prin afirmaţia: 

„Ceea ce crede d-sa prin purificare de această neghină nu mai e 
nevoie să fie explicat!” şi se opreşte aici cu mențiunea că mai are și alte 
amănunte. Noi credem însă că s-au prezentat argumentele considerate 
cele mai concludente. 

Mă văd nevoit să afirm că nu sunt de acord cu mențiunea că cele 
afirmate de Mareşal „nu mai e nevoie să fie explicat” şi susțin 


„dimpotrivă, că trebuie explicat!”. 

Explicaţiile le voi începe cu o întrebare: „De unde rezultă, din cele 
expuse, că Mareşalul Ion Antonescu a organizat, ordonat, ori că măcar 
şi-a propus masacrarea evreilor, aşa cum autorul scrisorii nu se sfieşte 
să afirme?” 

Să luăm pe rând afirmaţiile Mareşalului lon Antonescu, pe care le 
„incriminează” autorul scrisorii. 

La 8 aprilie 1941 Mareşalul a spus că trebuie să inspirăm românilor 
ura împotriva duşmanilor naţiei. Ce este incorect în aceasta? Ce ar fi 
trebuit să facă Mareşalul? Probabil trebuia să-i învețe pe români să-şi 
iubească duşmanii care încercau să-l sfâşie, nu numai din exterior, dar 
şi din interior. Probabil ar fi trebuit să facă o operă de evanghelizare a 
poporului român. Românul are o inimă mare şi ştie să iubească, poate 
mai mult decât alții, cu singura condiţie: să fie respectat. 

Ce a spus Mareşalul Ion Antonescu la 11 octombrie 1941? A spus că 
va face din neamul românesc un grup omogen și că tot ce este străin 
„încet-încet trebuie să plece”. S-a referit într-adevăr la evrei, dar, cu o 
precizare deosebit de semnificativă. S-a referit la elementul dubios 
evreiesc, la toți comuniştii evrei, care vor trebui să plece. Unde să plece? 
Acolo de unde au venit, spunea Mareşalul, la bolşevicii pe care îi iubeau, 
aş adăuga eu. Am văzut însă, că, la prima semnalare că evreii care sunt 
trecuți peste Bug se află în mare pericol de exterminare, autoritățile 
române i-au oprit în Transnistria. 

Apoi, se referă la recensământul populaţiei, care a evidențiat o mare 
concentrare de evrei în România, unde foarte mulți s-au refugiat din 
Ungaria şi Polonia, în principal, pentru a-şi salva viața. Pentru orice 
țară concentrarea unor străini ridică probleme deosebite, chiar şi în timp 
de pace şi în condiţiile unei vieți economice normale și prospere. Cu atât 
mai mult în timp de război problemele erau mai complexe şi nu numai 
de ordin economic, ci şi problemele privind siguranţa statului. Îmi este 
neplăcut să reamintesc, dar sunt nevoit, că o serie de evrei desfăşurau 
activități speculative, este adevărat, nu numai ei, activități care 
perturbau viața economică a ţării. Că evreii pro-comunişti desfăşurau 
activități de sabotaj și chiar de spionaj în favoarea U.R.S.S.. Ne amintim 
câtă supărare îi provoca Mareşalului lon Antonescu aceste situații şi cât 
i-a avertizat pe evrei, prin şeful comunităţii lor, să înceteze asemenea 
activități, pentru a nu fi nevoit să ia măsuri pe care nu le dorea. Cum 
putem oare interpreta afirmația Mareşalului că „această rasă se omoară 
singură”, decât prin aceea că măsurile luate împotriva evreilor, dar nu 
de exterminare, au fost provocate tocmai de unii membri ai acestei 
comunități. Mareşalul dorea pe bună dreptate să aibă linişte şi ordine în 
țară şi a cerut intransigență față de toți cei ce nu respectă legile, nu 
numai față de evrei. Este ceva normal și legitim. 


În condiţiile deosebit de vitrege în care i-a fost dat să existe, oare 
Israelul ar fi putut supraviețui dacă nu-şi lua toate măsurile referitoare 
la siguranţa statului? în mod sigur nu putea supraviețui. Nu este cazul 
să comentez legitimitatea acestor măsuri. 

Din probele prezentate în scrisoarea menționată nu rezultă că 
Mareşalul Ion Antonescu s-ar fi gândit, măcar, să extermine pe cineva, şi 
nici că ar fi comis aşa ceva. Este o mare deosebire între a considera pe 
cineva criminal de război, sau pur și simplu criminal, ori vinovat de 
dezastrul țării şi între a-l considera naționalist. Această deosebire 
trebuie foarte bine înțeleasă. 

Cu privire la purificarea neamului românesc, am văzut că Mareşalul, 
referindu-se la evrei, i-a împărțit în trei categorii, în funcție de momentul 
venirii lor în România. În prima fază îi avea în vedere pe ultimii veniţi și 
care i-au creat cele mai mari probleme. Pe aceştia i-a ajutat să plece mai 
departe în occident, punându-le la dispoziție, în unele situații, chiar şi 
mijloacele de transport. Cu privire la evreii veniți în România cu multe 
decenii în urmă, a precizat că vom avea o atitudine aparte, iar în final 
arată că problema evreilor fiind o chestiune continentală și chiar 
intercontinentală, urma să fie rezolvată la nivelele respective, gândindu- 
se probabil la crearea unor condiţii internaționale care să le faciliteze 
evreilor să se adune în ţara lor. 

În finalul scrisorii, autorul recunoaşte că evreii supraviețuitori îi 
datorează viața Mareşalului lon Antonescu. Este un lucru corect şi 
merită a fi apreciat. Când se afirmă, însă, că „Putea să ne omoare pe 
toți...” şi apoi când se întreabă cum rămâne cu cei care au murit, se 
lasă să se înțeleagă că vinovăția ar aparţine Mareşalului. Până în 
prezent, însă, nimeni nu a putut să prezinte o probă măcar, în cadrul 
procesului, ori în afara lui, că din ordinul Mareşalului Ion Antonescu ar 
fi fost omorâți evreii. A povesti astăzi despre unele grozăvii din timpul 
războiului, este cu totul insuficient pentru a-l putea învinovăţi pe 
Mareşal. Războiul are grozăviile lui și prin el însuşi este o grozăvie. Toate 
națiunile implicate în război, într-un fel sau altul, au suferit grozăvii, dar 
vinovațţii trebuie căutați între cei care au provocat războiul. Mareşalul 
Ion Antonescu nu se află între aceştia. 

Se spune apoi, în scrisoare că va trebui să se prezinte „... realitatea 
istorică şi condiţiile în care mareşalul şi-a schimbat oarecum linia 
politică față de evrei, dar nu din toleranță sau generozitate”. 

Că este necesară restabilirea adevărului istoric este cât se poate de 
corect şi acest lucru nu trebuie să supere pe nimeni. Există, însă, în 
afirmația de mai sus unele inexactități regretabile. 

Este nereal faptul că Mareşalul Ion Antonescu şi-ar fi schimbat 
atitudinea față de evrei, presat de convingerea că războiul va fi pierdut 
de Germania. Atitudinea binevoitoare față de evrei s-a manifestat de la 


început. O dovedeşte şi domnul A. Safran în memoriile sale, aşa cum am 
arătat anterior, cu referire la prima perioadă a guvernării. Dacă 
Mareşalul ar fi avut de gând măcar să-i extermine pe evrei, sau să scape 
de ei oricum, fără a se gândi la soarta lor, i-ar fi predat pe toți germanilor, 
aşa cum s-a întâmplat în Ungaria, spre exemplu. Este un lucru, de 
acum incontestabil, că de pe teritoriul aflat sub jurisdicția României, 
nici un evreu nu a ajuns în lagărele de exterminare naziste, iar românii 
nu au avut asemenea lagăre. 

Înainte de a încheia această lungă paranteză, doresc să fac o 
precizare. Etnicii străini dintr-o ţară, pentru a se bucura de toleranța şi 
generozitatea la care se referea autorul scrisorii trebuie neapărat să 
manifeste loialitate față de ţara în care trăiesc şi să-i respecte legile. 
Acest lucru este valabil şi pentru naționalitatea majoritară, aşa încât 
etnicilor minoritari nu li se impun obligaţii suplimentare. 

Mareşalul Ion Antonescu a mai fost condamnat la moarte pentru a 
şasea oară pentru că „Comandanții, directorii, supraveghetorii şi paznicii 
de închisori, de lagăre de prizonieri sau de internaţi politici, de deportați 
sau de deținuți politici de lagăre sau detaşamente de muncă obligatorie, ar 
fi supus la tratamente neomenoase pe cei aflaţi sub puterea lor, că 
Mareşalul i-ar fi instigat la asemenea fapte prin „politica sa fățişă... “. 

Este o nouă perlă juridică şi o absurditate, atât prin modul în care a 
fost formulată această acuzaţie, cât şi prin lipsa ei de conținut. 

În primul rând, nu există nici o probă că în locurile de deţinere 
menţionate s-ar fi practicat tratamente neomenoase. În al doilea rând, 
dacă se dovedeau asemenea fapte comise de cei menționați, fapte care, în 
cazuri izolate, este posibil să se fi întâmplat, era absolut necesar să se 
stabilească ce contribuţie directă a avut Mareşalul Ion Antonescu la 
eventualele abuzuri. Nici o dovadă, iar contribuţia prin „politica fățişă” ca 
simplă afirmație, este demnă de o colecție de „perle”. 

Dimpotrivă, am văzut că Mareşalul s-a manifestat în permanență 
împotriva oricăror abuzuri şi nu a ezitat să dispună măsuri împotriva 
tuturor celor vinovaţi, când i s-au sesizat abuzuri de orice fel. Mai mult, 
toate locurile de deținere, ori de dislocare a unor persoane, cu aprobarea 
Mareşalului Ion Antonescu, au fost vizitate, nu o dată, de reprezentanții 
Crucii Roşii Internaţionale, de Nunţiul Papal şi de reprezentanţii unor 
partide politice. Deşi s-a cerut în apărare procurarea şi ataşarea la dosar 
a documentelor în care au fost consemnate rezultatele, respectiv 
constatările acestor vizite, nu s-a realizat acest lucru. Este evident că 
aceste probe scrise ar fi infirmat această acuzație. Oricum, ea nu a fost 
dovedită cu nimic. 

Dacă veni vorba de tratamente inumane, nu pot să nu mă refer la 
perioda care a urmat datei de 23 august 1944 la noi în țară. Am văzut 
în capitolele anterioare, cât de umane au fost tratamentele la care au 


fost supuse zeci de mii de persoane, internate sau arestate, fără vină, 
în lagărele de muncă forțată comuniste, internări şi arestări la care şi-au 
adus o importantă contribuţie şi comuniştii evrei, tocmai cei care l-au 
obligat, nu cu mult timp în urmă, pe Mareşalul Ion Antonescu să ia 
unele măsuri represive, care fatalmente i-au afectat şi pe mulți evrei 
nevinovați. 

Pentru a fi mai bine înţeles, doresc să fac o precizare. Nu am nimic 
cu evreii, în general şi nici cu o altă naționalitate. Dacă indirect am adus 
unele învinuiri, m-am referit la persoane concrete, indiferent de 
naționalitatea lor. Faptele unor indivizi, nu trebuie să atragă învinuiri 
ori resentimente asupra întregii colectivități din care aceştia fac parte. 
Învinuirea și răspunderea colectivă a fost o invenţie bolşevică și este 
contrară principiilor de bază ale dreptului. 

Pentru a vedea cât mai bine diferența de tratament a deținuților în 
România, în diferite perioade, voi recurge la compararea modului de 
reglementare a dreptului deținuților la vorbitor, pachet şi scrisori. 

În regulamentul din anul 1942, pe când se pretinde că oficialitățile 
antonesciene supuneau deținuții la tratamente neomenoase, se prevedea 
că aceştia aveau dreptul de 3 ori pe lună la pachet, scrisori şi vorbitor. 

În regulamentul din anul 1952, aceste drepturi s-au redus la o dată 
pe lună, în regulamentul din 1955, de două ori pe an, iar din anul 1962, 
numai cu aprobarea ministrului Afacerilor Interne. 

Aceasta este reglementarea, dar, în anii 1952-62 nu ştiu câți 
deținuți politici şi de câte ori au beneficiat de aceste drepturi. Pentru a 
vedea cine erau deținuții politici, voi recurge la o singură cifră. Numai în 
anii 1951-52, anii de „glorie” ai faimoşilor Pantiuşa Bodnarenco .- 
adjunctul ministrului Afacerilor Interne, Goldberg Boris - şeful 
securității poporului şi Dulberg Mişu, şeful direcţiei de anchete a 
securităţii, au fost arestați 4 606 țărani, pentru că au „comentat în mod 
duşmănos” colectivizarea agriculturii, mai precis, au refuzat să se 
înscrie în gospodăriile agricole colective. 

Nu pot încheia comentariul pe această temă fără a pune şi în scris o 
întrebare, pe care mi-am pus-o de multe ori în ultimii doi ani, dar la care 
nu am găsit răspuns. 

Am văzut că, în timpul guvernării Antonescu, locurile de deținere, 
lagărele de prizonieri, ghetourile au fost vizitate de delegați ai Crucii 
Roşii Internaţionale, de Nunţiul Papal şi de alte delegaţii. Începând din 
decembrie 1989, mai ales în cursul anului 1990, s-a dezlănțuit un 
adevărat asalt al unor delegații din străinătate care i-au vizitat pe 
deținuți şi în mod deosebit pe cei arestați pentru fapte în legătură cu 
reprimarea revoluției. La fel ca și pe vremea Mareşalului Ion Antonescu şi 
acum s-a putut constata că deținuții preventivi sau condamnaţi se 
bucurau de toate drepturile prevăzute de lege şi că nici unul nu a fost 


torturat ori maltratat. Probabil că delegațţiile străine se aşteptau să 
constate aşa ceva în România. Regretăm, dar nu le-am putut oferi 
subiecte de senzație. 

Întrebarea care mi-am pus-o şi mi-o mai pun este: Unde au fost 
reprezentanții Crucii Roşii şi ai altor organizaţii internaționale pentru 
apărarea drepturilor omului, în perioada 23 august 1944 - 22 decembrie 
1989 şi mai ales până în anul 1946, când nu am cunoştinţă să fi vizitat 
penitenciarele şi lagărele din România. Atunci aveau ce constata, dar se 
pare că România nu prezenta interes, tocmai în perioada în care 
drepturile omului erau încălcate cu cea mai mare brutalitate. Dacă mi 
s-ar spune că acest lucru s-a datorat faptului că exista cortina de fier, 
care nu putea fi penetrată, nu m-ar satisface şi nici nu m-ar convinge. 
Cum însă nu mi-am propus să descifrez enigme, voi continua 
expunerea faptelor. 

Mareşalul Ion Antonescu a fost condamnat la 20 ani temniță grea 
pentru că „Ofițerii de poliție judiciară sau anchetatorii cu orice titlu în 
chestiuni cu caracter politic și rasial au comis acte de violenţă, torturi 
sau alte mijloace ilegale de constrângere”. 

Aceleaşi absurdități ca și la „infracțiunea” anterioară. Nici o dovadă că 
s-au comis asemenea fapte de cei enumeraţi şi ceea ce este mai 
important, nici o dovadă că asemenea fapte s-ar fi comis din ordinul sau 
cu ştirea Mareşalului. 

Mi se pare însă curios faptul că pentru violențe, torturi şi alte mijloace 
de constrângere, i s-a aplicat Mareşalului 20 ani temniță grea, iar 
pentru tratamente neomenoase i s-a aplicat pedeapsa cu moartea. 
Probabil exista un alt mod de individualizare a pedepselor pe care eu nu 
îl cunosc, dar oricum, dacă tot a fost condamnat pentru fapte pe care nu 
le-a comis, ce mai conta ce pedepse se aplică, apreciindu-se probabil, 
că şase condamnări la moarte sunt suficiente. 

Mareşalul Ion Antonescu a fost condamnat apoi la 20 ani temniță 
grea, pentru că „Procurorii sau judecătorii civili ori militari au ajutat sau 
săvârşit cu intenţie - acte de teroare sau violență”. Mareşalul fiind vinovat 
tot „datorită atitudinei fățişe, a politicii antidemocratice...” Aceeaşi lipsă 
de probe atât în ce priveşte existența unor asemenea fapte cât și în ce 
priveşte implicarea directă ori indirectă a Mareşalului în asemenea fapte. 

Mareşalul Ion Antonescu a fost condamnat la detențiune grea pe 
viață pentru că a ordonat înființarea de ghetouri, lagăre de internare ori 
deportări „din motive de persecuție politică sau rasială”. 

Pentru asemenea fapte, dar altfel prezentate, Mareşalul a mai fost 
condamnat o dată (a cincea condamnare în ordinea expunerii), este 
adevărat, la moarte, dar deosebirea nu constă decât în diferențierea 
pedepselor. Din această cauză mă văd nevoit să nu mai repet 
argumentația şi să mă rezum în a reaminti că măsurile respective nu au 


fost luate din motive de persecuție politică sau rasială, lipsind deci o 
condiție esențială a existenţei pretinsei infracțiuni. 

Mareşalul Ion Antonescu a fost condamnat la 20 ani detențiune 
riguroasă, pentru că ar fi ordonat edictarea de legiuiri sau măsuri 
nedrepte de concepţie hitleristă, legionară sau rasială, ori a practicat — 
cu intenție - o execuţie excesivă a legilor derivate din starea de război 
sau a dispoziţiilor cu caracter politic şi rasial. 

Am redat, ca și în cazurile anterioare, conţinutul textului de lege 
aplicat. 

Exemple de asemenea legi, măsuri ori execuţii excesive nu se dau, 
astfel că, acuzaţia având un caracter cu totul general, exprimată prin 
„toate legile”, apărarea se poate rezuma la o simplă negare. În capitolele 
anterioare m-am referit la unele legi care mi-am imaginat că ar fi fost 
avute în vedere. 

Mareşalul Ion Antonescu a fost condamnat, la sfârşit, la detențiunea 
grea pe viață pentru că „S-a pus în slujba hitlerismului sau fascismului 
şi a contribuit prin fapte proprii la realizarea scopurilor lor politice sau la 
aservirea vieții economice a țării, în detrimentul poporului român”. 

Iată deci, s-ar putea spune, cât de mult țineau bolşevicii la poporul 
român, condamnând pe cei care i-au aservit economia Germaniei. În 
realitate bolşevicii n-au putut ierta faptul că petrolul românesc, 
cumpărat de germani cu bani şi cu aur, a fost utilizat în războiul contra 
lor. Noi însă, nu putem să omitem faptul că, dacă România nu semna 
convențiile de colaborare economică cu Germania, inclusiv, sau mai ales 
referitoare la petrol, germanii şi-l luau singuri în condiţiile pe care le 
impuneau ei. Într-adevăr, afirmaţia că petrolul românesc a alimentat 
maşina de război hitleristă sună ca o acuzație gravă la adresa țării 
noastre. Dar, în cazul în care România s-ar fi opus, era o simplă 
formalitate pentru Germania, aflată la apogeul puterii, ocuparea țării şi 
transformarea ei în aşa numitul protectorat. În aceste condiţii este nedrept 
şi nejuridic să-i consideri vinovaţi pe conducătorii de atunci ai României, 
referindu-se şi la cei care l-au precedat pe Mareşalul Ion Antonescu și care 
au pus bazele colaborării economice româno-germane. 

Din punct de vedere juridic ne aflăm în prezența unui caz tipic de 
constrângere morală, care constituie o cauză care înlătură caracterul 
penal al faptei. Aceasta, în cazul în care am putea vorbi de o faptă 
prevăzută de legea penală, când este vorba de convenții de colaborare 
economică cu o anumită țară. 

În ce priveşte aservirea economiei româneşti unei puteri străine, 
despre aşa ceva putem vorbi abia după 23 august 1944, realizată atât 
prin „Convenţia de armistițiu, cât şi prin aşa numitele sovromuri. 

În legătură cu viața economică, cei care au regizat și interpretat 
procesul Mareşalului lon Antonescu au reținut, pe de o parte, o 


infracțiune constând în politica de românizare a economiei și pe de altă 
parte o infracțiune constând în aşa numita aservire a economiei unei 
puteri străine. 

Două lucruri care nu pot fi conciliate. Ori românizarea economiei, 
ori înstrăinarea ei. Amândouă nu pot coexista. Dar, ce conta pentru ei 
lipsa de probe de vinovăţie și tratarea contradictorie a aceleiaşi probleme, 
câtă vreme se simțeau în siguranţă că nimeni nu îi va putea cenzura. 

În realitate, nu a existat decât politica de românizare a economiei. Ce 
a însemnat şi ce s-a urmărit prin aceasta, putem afla din „Cuvânt 
înainte” al volumului „Românizarea” care se referea la perioada 6 
decembrie 1941-6 decembrie 1942, din care citez: 

„Românizarea, care înseamnă nu numai curățirea domeniilor 
proprietății şi vieții economice de prezența dominantă și acaparatoare a 
elementelor evreieşti şi străine de neam, dar mai mult decât atât şi 
consecutiv, o operă creatoare de asigurare temeinică a unei proprietăţi şi 
vieți economice pur româneşti sănătoasă şi trainică. 

Colonizarea, care cuprinde astăzi, problema reinstalării vechilor 
colonişti deplasați din cauza împrejurărilor grele și a modificărilor 
teritoriale şi un nou plan de colonizare, tinzând la constituirea unor 
grupuri de colonişti, bine organizate prin viaţa de familie şi de proprietate, 
model, precum şi dublarea hotarelor geografice şi istorice, cu granițe de 
puternică viață românească, zid viu, de nepătruns. 

Inventarul, care, în concepția de astăzi, pe lângă evidența complectă 
și metodică a bunurilor publice, îmbrăţişează şi oglindirea totalității avutiei 
româneşti, urmărită cu grijă ştiinţifică și cu atenţie neîncetată a evoluţiei ei, 
pentru a orienta aceasta evoluție a patrimoniului național în sensul unui cât 
mai bogat progres” (voi. 8 pag. 14). 

O politică economică nu poate intra în discuție şi nu poate fi tratată 
ca infracțiune, chiar dacă este naționalistă, în nici o împrejurare. 

Cu atât mai puţin se poate vorbi şi este chiar absurd să se vorbească 
de crime de război, de crime de dezastrul țării ori de trădare a intereselor 
poporului român, aşa cum s-a reținut prin sentința de condamnare. 
Dimpotrivă, ne aflăm în prezența slujirii, în cel mai înalt grad, a 
intereselor poporului român. Ce era rău în intenția Mareşalului lon 
Antonescu de a pune bazele unei burghezii româneşti puternică, în care 
vedea temelia statului român? Oricum, despre infracțiuni nici nu poate 
fi vorba. 

k*k k 

Făcând o sinteză a concluziilor, se poate constata că Mareşalul Ion 
Antonescu a fost trimis în judecată, pentru că ar fi comis toate 
infracțiunile prevăzute în legea 312/945 - art. 1 literele a şi b, art. 2 
literele a, b, c, d, e, f, g, h, i, k, 1, m, n şi o - aproape întregul alfabet, 
mai puţin litera j, care prevedea infracțiuni comise de cei care au 


părăsit teritoriul național şi s-au pus în slujba fascismului. Este 
adevărat că instanţa de judecată a mai redus două litere - k și 1 - din 
pomelnicul de acuzaţii, achitându-l pe Mareşal pentru că ar fi agonisit 
averi de pe urma guvernării şi a războiului, dar aceasta nu schimbă 
constatarea că legea respectivă a fost confecționată în mod special 
pentru condamnarea Mareşalului. Este o mare mârşăvie. 

Asistăm, în zilele noastre, la o campanie acerbă, pe care unele 
persoane de rea credință o duc împotriva Mareşalului Ion Antonescu, 
dar ea nu este întâmplătoare. Se pune fireasca întrebare: Ce rost are 
această campanie, acum după 48 de ani, după ce, în timpul guvernării 
comuniste, nimeni nu a încercat să ne demonstreze câți evrei au 
exterminat românii sub conducerea Mareşalului. Am văzut, din 
examinarea dosarului penal, că Mareşalul Ion Antonescu nu a ordonat nici 
un fel de masacre şi cu atât mai puțin din motive de persecuție rasială ori 
politică. 

Eu cred că, prin atacurile lansate la adresa Mareşalului Ion 
Antonescu, se încearcă o culpabilizare a poporului român, pentru ca 
acesta, simțindu-se „vinovat”, să nu mai riposteze în fața unor nedreptăți 
şi în fața unor tendinţe de a fi dominat, din nou, în ţara sa. Este greu 
să-mi imaginez că se va reuşi acest lucru. S-ar putea, însă, ca efectul 
acestei campanii să fie exact contrariul celui scontat. 

Doresc, în final, ca cititorul să rețină aspectele concrete şi 
nediscutabile pe care le-am expus, iar părerile personale, pe care mi-am 
permis să le expun, să fie luate ca atare. 

Nu mi-am propus să dau verdicte definitive. 

În orice caz, faptul că Mareşalul Ion Antonescu nu a comis nici una 
din crimele ce i s-au pus în sarcină, că şi-a dedicat întreaga viață slujirii 
cu credință a intereselor poporului român și a României, că este un erou 
martir al neamului românesc, răpus de gloanțe duşmane, după părerea 
mea este incontestabil. 

Fie ca poporul pe care l-a slujit cu credinţă şi cu un devotament ieşit 
din comun, să-l repună în istoria sa, în locul ce i se cuvine unui mare 
patriot şi uneia dintre cele mai mari personalități ale sale, pe cel care a 
fost Mareşalul ION ANTONESCU. 

Regele Minai I și mareșalul Ion Antonescu inspectând linia frontului, 
Basarabia. 

kai 
Mareşalul Ion Antonescu strânge mâna unui ostaş 


care participase în războiul din 1877 pentru independență 


Răsplătirea vredniciei, a devotamentului şi a jertfei 
celor care au căzut pentru pământul strămoşesc, 
după cucerirea Odesei 


Ion Antonescu în Basarabia 


Mareşalul Ion Antonescu, gri. Petre Dumitrescu, pe front 


MS Regele, D-l Mareşal Ion Antonescu şi D-l profesor Mihai 
Antonescu, Preşedintele Consiliului de Miniştri în inspecție pe 
Frontul de Răsărit la Mariopol 

Mareşalul Ion Antonescu 
şi guvernatorul Transnistriei prof. Gheorghe Alexianu în gara de la Tiraspol 


Mareşalul Ion Antonescu printre ofițeri 


Mareşalul Ion Antonescu, 
rugându-se, calm şi demn, 
cu puține momente înainte de execuție 


Mareşalul Ion Antonescu, împreună cu Mihai Antonescu, 
Gheorghe Alexianu şi Constantin Vasiliu 
sunt escortaţi pe ultimul drum 


basi Pariu - 
Li se citeşte verdictul de respingere a cererilor 
de comutare a pedepsei cu moartea 


loan Dan 

Mareşalului 

